﻿ Manual alcătuit de: Pr. Prof. VLADIMIR PRELIPCEAN Pr. Prof. NICOLAE NEAGA Pr. Prof. GHEORGHE BÂRNA Pr. Prof. MIRCEA CHIALDA Coperta: OVIDIU MURARU Tehnoredactare: PR. CALIN FLOREA Corectura: ŞTEFANA BÂLICI, NICOLETA PALIMARIU Lectura: MARIA-ELENA GANCIU STUDIUL VECHIULUI TESTAMENT PentruFacultăţiledeTeologie Tipărit cu binecuvântarea înalt Prea Sfinţitului Părinte BARTOLOMEU VALERIU ANANIA Arhiepiscopul Vadului, Feleacului şi Clujului © Editura Renaşterea, 2003 Piaţa Avram Iancu, nr. 18 . RO-3400, CIuj-Napoca Tel: 0264/199649 Ediţiaa III a îngrijită de Pr. Conf. dr. Ioan Chirilă ISBN: 973-8248-26-4 Cluj-Napoca 2003 CĂRŢILE SFINTEI - în o r d i n e a a l f a b e t i c ă SCRIPTURI a s i g l e l o r - Notă la ediţia a treia VECHIUL TESTAMENT piscopul Clujului, Editura 1 OrtodoxeRomâne,Bucureşti 2Oo" ' tel B h " ? Misiune al Bisencii Ag Agheu Am Amos Ave Avacum Av'd _____________________ Bar Baruh Bel BelsiBalaurul Cânt CântareaCântărilor Dn Daniel Dt Deuteronomul Ecc Ecclesiastul _JErjjsţ Est Estera Ezr Ezdra 3Ezr CarteaatreiaaluiEzdra Fc Facerea Idt Iudita Ioil Ioil Iona Iona Ios IosuaNavi Iov Iov Ir Ieremia îs Isaia îs Ieşirea Iz Iezechiel Jd Judecători Lv Leviticul 1Mac 1Macabei 2 Mac 2 Macabei SîGLÂ. 3 Mac 3 Macabei Mal Maleahi Man Mânase Mi Miheia Naum Naum Ne Neemia Nm Numerele Os Osea IPar 1Paralirjomena 2Par 2Paralipomena PlR __PJâj^eji]eJjnJferejnja;_ Pr Proverbele lui Solomon Ps Psalmii IRegi 3 Rg_ 3 Regi 4Rg 4 Regi_________ Rut Rut Sir ^nţej^£iuj^ajtaj_lisu^_ fiul lui Sirah Sofonie Sol înţelepciunea lui Solomon Sus Istoria Susanei Tin Cântarea celor trei tineri Tob Tobit Za Zaharia Ap 1 2Co Col Ef Evr FA Fim _J3E Ga Iac In lin 2 In NOUL TESTAMENT TITLUL r T ITLUL Apocaligsa 1 SlGLA Corinteni 3_Ioa i. 2 Corinteni Iuda Coloseni Iuda JŞJn Efeseni Le Evanghelia după Luca Evrei ™Mc™ __Evangheliajdupă _J^agtelej\rjosţolilor Mt JVţarcjL Filimon lPtr 1Petru »_^iiE£SL™_______™_™ 2Ptr 2 Petru Gălateni Rm Romani Iacob ITes 1 Tesaloniceni EvangheJJjjjdujgăJUmn____ 2Tes 2 Tesaloniceni 1Ioan ITim 1 Timotei 2Ioan 2Tim 2 Timotei Tit Tit CUPRINS CĂRŢILE SFINTEI SCRIPTURI ÎN ORDINEA SIGLELOR.....................................................5 PREFAŢĂ LA EDIŢIA A II A.................................................................................17 INTRODUCERE...............................................................................................19 - A.Preliminarii.......................................................................19 1.Despre Sfânta Scriptură în general.....................................19 Noţiunea, denumirea, împărţirea.......................................19 2.Studiul Introducerii în Sfânta Scriptură...............................24 Obiect, necesitate, scop, metodă, împărţire.......................24 3.Izvoarele şi literatura Introducerii în Vechiul Testament......28 B.Canonulcărţilor Vechiului Testament.................................35 1. Noţiunea canonului...........................................................35 2. Canonul Vechiului Testament în NoulTestament................37 ; 3- Originea canonului iudaic..................................................37 4. Canonul Vechiului Testament în Biserica creştină...............42 a.Canonul Vechiului Testament laînceputul Bisericii........42 b.Istoria canonului Vechiului Testament în secolul IV şi următoarele...................................................................45 c.Istoria canonului Vechiului Testament în timpurile noastre..............................................................................49 C. Inspiraţia Sfintei Scripturi.................................................54 1. Caracterul inspirat al Sfintei Scripturi................................54 2. Noţiunea inspiraţiei...........................................................58 Studiul Vechiului Testament 3. Despre natura inspiraţiei biblice ................................................59 4. Extensiunea inspiraţiei ..................................................................6l 5. Adevărul Sfintei Scripturi .............................................................63 D. Istoria textului biblic ....................................................................65 1. Despre integritatea textului biblic ..............................................65 2. Limba originală a cărţilor Vechiului Testament ........................67 3- Istoria şi autoritatea critică a textului ebraic .............................68 4. Cele mai vechi traduceri ale Vechiului Testament ....................74 5. Alte traduceri greceşti ale Vechiului Testament ........................79 6. Targumele sau parafrazele aramaice ...........................................81 7. Traducerile latine ...........................................................................83 8. Traduceri siriene ale Vechiului Testament .................................85 9. Alte traduceri v echi.......................................................................87 10.Despre folosul şi uzul traducerilor ...........................................90 11.Citatele scriitorilor bisericeşti ...................................................91 CĂRŢILE VECHIULUI TESTAMENT A. Cărţile canonice istorice .............................................................101 1. Pentateuhul lui Moise ..................................................................101 a. Numele Pentateuhului ............................................................101 b. Importanţa Pentateuhului ......................................................101 c. Caracterul general al Pentateuhului ...................................102 d. Unitatea Pentateuhului ..........................................................102 e. Cuprinsul Pentateuhului .......................................................103 f. Originea mozaică a Pentateuhului ...................................... 107 g. Critica biblică şi originea mozaică a Pentateuhului .........112 h. Critica negativă a Pentateuhului (combatere) ...................117 i. Valoarea socială a legilor din Pentateuh .............................125 2. Cartea Iosua ................................................................................. 142 a. Numele cărţii ........................................................................... 142 b. Cuprinsul cărţii ....................................................................... 142 c. Scopul cărţii ............................................................................. 143 d. Originea cărţii .........................................................................144 e. Timpul compunerii cărţii ..................................................... 144 f. Autoritatea cărţii ..................................................................... 145 g.Textul cărţii ...............................................................................147 3. Cartea Judecătorilor ................................................................... 148 Cuprins a.Numele cărţii ............................................................................ 148 b.Cuprinsul cărţii ........................................................................ 148 c.Scopul cărţii .............................................................................. 150 d.Unitatea cărţii ........................................................................... 150 e.Timpul compunerii cărţii .......................................................151 f. Autoritatea cărţii ......................................................................151 g. Observaţii istorico-critice ..................................................... 153 4. Cartea Rut ......................................................................................155 a. Numele cărţii ........................................................................... 155 b. Cuprinsul cărţii .......................................................................155 c. Scopul cărţii ............................................................................. 156 d. Istoricitatea cărţii .....................................................................157 5. Cărţile 1 şi 2 Regi .......................................................................... 159 a. Numele cărţilor .......................................................................159 b. Cuprinsul cărţilor ................................................................... 159 c. Autorul cărţilor ........................................................................161 d. Autoritatea istorică a cărţilor ...............................................162 e. Note istorico-critice ...............................................................163 Profeţii mesianice în cărţile lui Sam uel...................................164 6. Cărţile 3 şi 4 67 ...............................................................................167 a.Numele cărţilor ...............................................................,........167 b.Cuprinsul cărţilor .....................................................................167 c.Unitatea cărţilor .......................................................................169 d.Timpul compunerii cărţilor .................................................. 170 e.Autoritatea cărţilor .................................................................170 f. Adevărul istoric al cărţilor ......................................................171 g. Idei mesianice în cărţile 3 şi 4 Regi .....................................172 7. Cărţile Paralipomena ................................................................... 173 a.Numele cărţilor ........................................................................ 173 b.Cuprinsul cărţilor .................................................................... 173 c.Scopul cărţilor ...........................................................................174 d.Unitatea cărţilor ....................................................................... 175 e.Timpul scrierii cărţilor ........................................................... 175 f. Autoritatea istorică a Paralipomenelor ................................176 8. Cărţile Ezdra şi Neemia ............................................................... 177 a. Titlul cărţilor ............................................................................ 177 b.Cuprinsul cărţilor ................................................................... 178 c. Scopul cărţilor .........................................................................180 Studiul Vechiului Testament d.Originea şi autorul cărţilor..............................................180 e.Autoritatea istorică a cărţilor.......................................... 181 f. Observaţii istorice...........................................................182 9- Cartea Esterei......................................................................183 a. Numele cărţii..................................................................183 b. Cuprinsul cărţii...............................................................183 c. Istoricitatea cărţii............................................................184 d. Originea şi autorul cărţii................................................185 B. Cărţile canonice profetice..................................................188 1. Profetismul în general.........................................................188 a.Numirea şi definiţia.........................................................188 b.Vocaţia şi misiunea profeţilor..........................................189 c.Numărul şi deosebirea profeţilor.................................... 190 d.Ordinea cronologică a profeţilor.....................................191 e.Scrierile profetice şi stilul lor.......................................... 192 f. Poziţia criticii moderne faţă de profetismul lui Israel.... 193 2. Profetul Isaia....................................................................... 195 a.Viaţa, rolul şi situaţia politică în care a trăit profetul....... 195 b.împărţirea cărţii. Cuprinsul............................................. 197 c.Scopul cărţii.....................................................................200 d.Originea cărţii, integritatea şi autenticitatea ei...............200 e.Valoarea doctrinară a cărţii.............................................202 f. Caracteristica profeţiilor mesianice...............................203 g.Valoarea literară a cărţii..................................................203 3. Profetul Ieremia..................................................................204 a. Viaţa, personalitatea şi epoca activităţii profetului........204 b. Textul cărţii (dubla recenzie).........................................208 c. Cuprinsul cărţii...............................................................208 d. Stilul cărţii.......................................................................209 e. Conspectul cărţii după ordinea din textul masoretic .... 209 f. Autoritatea cărţii..............................................................211 g.Valoarea doctrinară a cărţii.............................................212 4. Profetul Iezechiel.................................................................213 a. Viaţa şi timpul profetului................................................213 b. Cartea lui Iezechiel..........................................................214 c. Stilul şi limba lui Iezechiel...............................................216 d. Valoarea teologică a cărţii...............................................217 io Cuprins 5. Profetul Daniel......................................................................219 a. Persoana şi timpul............................................................219 b.Cuprinsul cărţii................................................................220 c. Autenticitatea cărţii.........................................................222 d.Valoarea doctrinară a cărţii.............................................223 6. Profetul Osea........................................................................225 a. Numele, viaţa şi chemarea profetului.............................225 b.Cuprinsul, limba şi interpretarea cărţii..........................226 c. Autenticitatea şi autoritatea divină a cărţii.....................227 7. Profetul Ioil..................................................'........................228 a. Numele profetului...........................................................228 b.Cuprinsul şi împărţirea cărţii..........................................229 c. în ce epocă a trăit profetul?............................................229 d.Interpretarea ideilor eshatologice..................................230 e. Valoarea doctrinară a cărţii.............................................231 8. Profetul Amos.......................................................................232 a. Numele şi persoana profetului.......................................232 b.Cuprinsul cărţii................................................................233 c. Autoritatea divină a cărţii lui Amos................................235 9. Profetul Avdia.......................................................................235 a. Numele şi activitatea profetului.....................................235 b.Subiectul şi cuprinsul cărţii.............................................236 c. Timpul compunerii.........................................................236 d.Doctrina cărţii.................................................................238 e. Autoritatea divină...........................................................238 10.Profetul Iona.......................................................................238 a. Numele şi cuprinsul cărţii...............................................238 b.Originea şi caracterul istoric al cărţii..............................239 c. Valoarea doctrinară.........................................................241 11. Profetul Miheia...................................................................242 a. Numele şi cuprinsul cărţii...............................................242 b.Autenticitatea şi integritatea cărţii.................................243 c. Valoarea doctrinară a cărţii. Particularităţile scrierii......244 12.Profetul Naum....................................................................246 a. Numele şi cuprinsul cărţii...............................................246 b.Timpul în care a trăit profetul........................................247 c. Cuprinsul şi dispoziţia cărţii...........................................247 d.Autenticitatea cărţii.........................................................248 n Studiul Vechiului Testament e. Caracteristica scrierii.....................................................249 13- Profetul Avacum................................................................250 a. Numele şi epoca profetului............................................250 b.Cuprinsul şi dispoziţia cărţii...........................................251 c. Autenticitatea cărţii........................................................252 d.Stilul şi limba cărţii.........................................................253 e. Valoarea doctrinară a cărţii............................................253 14.Profetul Sofonie...................................................................254 a.Numele, epoca şi activitatea profetului...........................254 b.Data scrierii cărţii.............................................................254 c.Cartea lui Sofonie............................................................255 d.Autenticitatea cărţii.........................................................256 e.Stilul cărţii........................................................................256 f. Valoarea doctrinară a cărţii.............................................257 15. Profetul Agheu....................................................................258 a. Numele şi timpul activităţii profetului...........................258 b. Cuprinsul cărţii...............................................................259 c. Stilul cărţii.......................................................................261 d. Valoarea doctrinară a cărţii............................................261 16.Profetul Zaharia..................................................................262 a. Numele, cuprinsul şi autorul..........................................262 b.Cartea profetului.............................................................263 c. Autenticitatea şi integritatea cărţii.................................265 d.Stilul cărţii.......................................................................266 e. Valoarea doctrinară a cărţii............................................267 17. Profetul Maleahi.................................................................267 a. Numele, cuprinsul şi autorul cărţii..................................267 b.Epoca în care a trăit profetul..........................................268 c. Cuprinsul cărţii...............................................................269 d.Autenticitatea cărţii........................................................269 e. Stilul cărţii.......................................................................270 f. Valoarea doctrinară a cărţii.............................................270 18.Valoarea religioasă şi socială a profeţilor Vechiului Testament...........................................................................272 C. Cărţile canonice poetice.....................................................278 1. Poezia Vechiului Testament.................................................278 a. Genurile literare.............................................................279 12 Cuprins b. Caracteristicile principale ale poeziei ebraice...............280 c. Speciile poeziei ebraice şi dicţiunea poetică.................283 2. Cartea Psalmilor...................................................................284 a. Numele, împărţirea şi însuşirea psalmilor......................284 b.Cuprinsul psalmilor........................................................286 c. Titlurile şi originea psalmilor.........................................288 d.Autorii psalmilor.............................................................290 e. Valoarea doctrinară a psalmilor......................................292 3. Cartea lui Iov........................................................................294 a.Numele cărţii...................................................................294 b.Cuprinsul, împărţirea şi scopul cărţii. Problema suferinţei.............................................................................294 c.Originea cărţii..................................................................300 d.Integritatea cărţii.............................................................301 e.Valoarea istorică şi autoritatea cărţii...............................303 f. Autoritatea divină a cărţii................................................304 4. Proverbele lui Solomon.......................................................305 a. Numele cărţii...................................................................305 c. Originea şi timpul colecţionării......................................307 d.Valoarea literară a cărţii...................................................310 e. Autoritatea divină a cărţii..........................»....................310 5.Ecclesiastul............................................................................311 a.Numele şi cuprinsul cărţii................................................311 b.Originea cărţii...................................................................313 c.Data cărţii (timpul compunerii).......................................314 d.Unitatea autorului (integritatea)......................................315 e.Canonicitatea cărţii..........................................................315 f. Problema cărţii..................................................................315 6.Cântarea Cântărilor...............................................................319 a. Numele şi unitatea cărţii..................................................319 b.Interpretarea Cântării Cântărilor....................................319 c. Originea cărţii.................................................................323 7. Plângerile lui Ieremia...........................................................324 a. Numele cărţii...................................................................324 b.Cuprinsul şi genul literar................................................324 c. Autenticitatea şi canonicitatea cărţii..............................326 d.Valoarea cărţii din punct de vedere literar.....................327 13 Studiul Vechiului Testament D. Cărţile necanonice..............................................................328 Consideraţii generale..............................................................328 Cărţile necanonice de cuprins istoric 1. Cartea Tobit..........................................................................330 Cuprins şi caracterizare......................................................330 2. Cartea Iuditei.......................................................................331 Cuprins şi caracterizare......................................................331 3. Cartea a treia a lui Ezdra......................................................332 Cuprins şi caracterizare......................................................332 4. Cele trei cărţi ale Macabeilor...............................................333 a. Cartea întâi a Macabeilor................................................333 b.Cartea a doua a Macabeilor.............................................334 c. Cartea a treia a Macabeilor.............................................335 d.Originea cărţilor Macabeilor..........................................335 e. Valoarea istorică şi doctrinară a cărţilor Macabeilor......336 5. Suplimentele de cuprins istoric la cărţile canonice............338 a. Suplimente la cartea canonică Estera.............................338 b.Suplimentele (adaosurile) la cartea canonică a lui Daniel.................................................................................339 Cuprins 2. Originea apocrifelor ...................................................................349 3. împărţirea şiînşirarea apocrifelor ...........................................350 4. Apocrife de origine iudaică .......................................................351 a. Apocrife iudaice de conţinut profetic ................................351 b.Apocrife iudaice de conţinut istoric ..................................352 c. Apocrife iudaice de conţinut poetic ...................................353 d.Apocrife iudaice scrise cu tendinţă şi lipsite de orice suport real sau istoric ................................................................353 5. Apocrife de origine creştină ......................................................355 F. Probleme speciale ........................................................................357 1. Fabula şi parabola în Vechiul Testament .................................357 a. Consideraţii generale ............................................................357 b. Deosebirea dintre fabulă şi parabolă .................................358 c. Exemplificări ...........................................................................359 3. Raportul dintre Vechiul şi Noul Testament ............................372 Cărţile necanonice de cuprins profetic 1. Cartea Baruh........................................................................340 2. Epistola lui Ieremia.............................................................341 Cărţile anaghinoscomena (necanonice) de cuprins didactic. 342 1. Cartea înţelepciunii lui Solomon.........................................342 3. înţelepciunea lui Isus, fiul lui Sirah.................................... 344 Originea cărţii....................................................................345 Cărţile anaghinoscomena (necanonice) sau suplimente de cuprins liric 1. Suplimentul la Cartea lui Daniel: Rugăciunea lui Azaria şi Cântarea celor trei tineri....................................................346 2. Rugăciunea lui Mânase........................................................346 3. Psalmul 51............................................................................347 E. Cărţile apocrife....................................................................348 1. Generalităţi..........................................................................348 14 15 PREFAŢĂ LA EDIŢIA A II-A întrucât Sfânta Scriptură este cuvântul lui Dumnezeu descoperit oamenilor, scris sub influenţa Sfântului Duh (2 Tim 3,16; 2 Ptr 1, 21), cercetării şi cunoaşterii acestui scump tezaur al adevărului şi învăţăturii i s'a acordat întotdeauna o mare importanţă din partea Bisericii creştine. Dacă cunoaşterea adevărului din Sfânta Scriptură este o datorie pentru fiecare credincios creştin, cu atât mai mult cercetarea, dar mai ales studierea şi aprofundarea conţinutului cărţilor sfinte este şi rămâne o datorie sfântă pentru cei ce slujesc sau se pregătesc pentru slujire în Biserica lui Iisus Hristos. Pentru a veni în ajutor şi a constitui o adevărată călăuză spre înţelegerea Sfintei Scripturi pentru studenţii teologi ai Bisericii noastre, încă în anul 1955 s'a tipărit, cu aprobarea Sfântului Sinod, prima ediţie a manualului de Studiul Vechiului Testament, pentru Institutele teologice. în ultimii ani, datorită unor împrejurări deosebite, interesul pentru studiile de cercetare în ce priveşte cunoaşterea şi aprofundarea Sfintei Scripturi a crescut din ce în ce mai mult. Descoperirea celor mai vechi manuscrise (manuscrisele de la Marea Moartă), caracterizată drept cea mai importantă şi preţioasă descoperire ce s'a făcut până acum în domeniul studiilor biblice, a generat şi impulsionat cercetări şi studii ample şi speciale în ce priveşte cărţile Vechiului Testament. Extensiunea pe care a cunoscut-o dezvoltarea relaţiilor ecumenice dintre Bisericile creştine în tendinţa lor de apropiere, înţelegere, înfrăţire şi colaborare, la care se adaugă şi sporirea dialogurilor intercreştine şi interreligioase, a constituit un adevărat îndemn pentru dezvoltarea deosebită pe care au luat-o în vremurile din urmă studiile biblico-exegetice. S'a ajuns chiar la întocmirea şi editarea unor ■ ediţii ecumenice la textul Sfintei Scripturi, întrucât cărţile sfinte constituiau punctul de plecare şi baza de discuţie în dialogurile intercreştine pentru formularea adevărurilor de credinţă şi stabilirea punctelor de apropiere şi colaborare. în această situaţie era firesc ca manualele pentru studiul şi cercetarea Sfintei Scripturi să ţină seama de stadiul la care au ajuns studiile biblice, împărtăşind slujitorilor Studiul Vechiului Testament Bisericii, dar mai ales studenţilor teologi, noile rezultate la care s'a ajuns în diferitele probleme biblice. Era necesar deci ca fostului manual de Studiul Vechiului Testament să i se aducă îmbunătăţirile şi completările necesare. De altfel, şi epuizarea primei ediţii a manualului a determinat hotărârea luată de Sfântul Sinod, în frunte cu Prea Fericitul Părinte Iustin, Patriarhul Bisericii Ortodoxe Române, de a tipări o nouă ediţie a acestui manual. Faţă de prima ediţie a manualului, noua ediţie vine cu unele completări şi îmbunătăţiri care să contribuie la îndrumarea celor ce vor să cerceteze, iar prin studii şi aprofundare să ajungă la o cât mai deplină cunoaştere a Sfintei Scripturi. Pentru a da posibilitatea de informare în studiul Sfintei Scripturi a Vechiului Testament şi a lărgirii orizontului de cunoştinţe, la fiecare capitol, la fiecare carte biblică sau grupe de cărţi s'a introdus bibliografia corespunzătoare, după cum şi partea despre literatura generală a fost completată cu recentele manuale şi lucrări publicate. O atenţie deosebită a fost acordată şi expunerii despre manuscrisele de la Marea Moartă, împreună cu valoarea lor pentru studiul Sfintei Scripturi. De asemenea, s'au făcut completări în ce priveşte traducerile şi ediţiile mai noi ale Sfintei Scripturi, fiind menţionate în mod deosebit ediţiile ecumenice. Tot aici au fost adăugate şi ultimele ediţii ale Sfintei Scripturi publicate în româneşte. Ţinând seama că ideea mesianica este o idee centrală a Vechiului Testament, s'a dat o mai mare importanţă textelor mesianice din Pentateuh şi din cărţile istorice. Munca de revizuire şi pregătire a acestei noi ediţii a manualului de Studiul Vechiului Testament a fost adusă la îndeplinire de un colectiv alcătuit din profesori de specialitate de la cele două Institute Teologice din Bucureşti şi Sibiu: Pr. Prof. Vladimir Prelipcean, Pr. Prof. Nicolae Neaga, Pr. Prof. Gh. Bârna şi Pr. Prof. Mircea Chialda. Colectivul de revizuire a ediţiei aduce şi pe această cale deosebitele sale mulţumiri Prea Fericitului Părinte Patriarh Iustin pentru iniţiativa tipăririi acestei noi ediţii a manualului, precum şi pentru grija pe care o poartă în mod deosebit dezvoltării în condiţii cât mai bune a învăţământului teologic din Biserica Ortodoxă Română. Autorii 18 INTRODUCERE A,Preliminarii 1.DespreSfântaScripturăîngeneral Noţiunea, denumirea. împărţirea fânta Scriptură este colecţia cărţilor pe care Sfânta Biserică le consideră sfinte şi canonice, pentru că ele sunt scrise sub inspiraţia Sfântului Duh. Această colecţie cuprinde 66 cărţi, care, după timpul când s'au scris, se împart în cărţile sfinte ale Vechiului Testament, cele scrise înainte de Hristos (39), şi ale Noului Testament, cele scrise după Hristos (27). Catalogul cărţilor Vechiului Testament este următorul: 5 cărţi ale lui Moise: Geneza (Facerea), Exodul (Ieşirea), Leviticul, Numerele, Deuteronomul (A doua Lege), apoi Iosua Navi, Judecători, Rut, 1-4 Regi, 1-2 Paralipomena, Ezdra, Neemia, Estera, Iov, Psalmii, Proverbele lui Solomon, Ecclesiastul, Cântarea Cântărilor, Isaia, Ieremia, Plângerile lui Ieremia, Iezechiel, Daniel, Osea, Amos, Miheia, Ioil, Avdia, Iona, S Naum, Avacum, Sofonie, Agheu, Zaharia şi Maleahi. Aceste cărţi, cu tot dreptul, se numesc sfinte, fie că vom privi originea lor, fie că vom socoti cuprinsul lor. Cât priveşte originea lor, sunt sfinte, deoarece ele nu sunt produsul minţii omeneşti, ci sunt scrise sub îndemnul şi continua veghere a lui Dumnezeu, de către unii bărbaţi, care în timpul scrierii lor au fost sub influenţa Sfântului Duh. Cât priveşte cuprinsul lor, de asemenea li se cuvine numirea de sfinte, deoarece ele cuprind: a) evenimente istorice care fac parte din iconomia mântuirii neamului omenesc; b) adevăruri religioase descoperite 19 Studiul Vechiului Testament de Dumnezeu oamenilor, pentru a cunoaşte scopul supranatural la care sunt destinaţi şi raportul lor faţă de El; c) îndemnuri practice de a-şi potrivi Viaţa, spre ajungerea scopului supranatural. Potrivit acestui caracter special, aceste cărţi, în toate timpurile, au fost tratate cu veneraţie deosebită. Asupra caracterului special al acestor cărţi insistă şi autorii lor. Moise numeşte cartea sa „Cartea Legii"(Dt 31, 26). Tot aşa îşi numeşte cartea sa şi Iosua (24, 26). Profetul Daniel numeşte Scriptura „Cărţile" pnn excelenţă (9, 2). Autorul cărţii întâi a Macabeilor le numeşte „Cărţile Sfinte" (1 Mac 12, 9). Mântuitorul Hristos numeşte Vechiul Testament „Legea" (In 10, 34; 15, 25 etc), Apostolul Pavel „Sfintele Scripturi" (Rm 1, 2; 2 Tim 3, 15). Se mai numesc pe alocuri, simplu „Scriptură" (Mt 21, 42; 22, 9; In 19, 36; FA 8, 32; 2 Pt 1, 20 etc). La Sfinţii Părinţi li se dau numiri ca: Scriptura Sfântă, Scriptura Dumnezeiască, Pagini cereşti, Scriptura Inspirată, numiri care arată că Sfinţii Părinţi au fost convinşi şi conştienţi de caracterul special şi divin al Sfintei Scripturi. Ei nu insistă asupra autorului omenesc şi de multe ori nici nu îl numesc, ci se folosesc de unele expresii din care se vede că originea cărţilor o atribuie lui Dumnezeu, ceea ce rezultă din felul cum introduc citările din Sfânta Scriptură: scris este, Scriptura spune, spus este, Dumnezeu spune, Duhul Sfânt mărturiseşte etc, formule de citări luate din Scriptura Noului Testament (Mt 4, 4; 5, 31; Evr 8, 8; 10, 15 etc). Din timpul Sfântului Ioan Hrisostom este adoptată numirea xă BifSÂ.icc xă âyict - „Cărţile Sfinte", mai apoi pe scurt ra BiPAAcc - „Cărţile". Această numire a trecut în limba latină, la început ca plural neutru: Biblia, -orum, apoi ca singular feminin: Biblia, -ae, formă în care s'a generalizat apoi la toate popoarele creştine, aşa că azi întreaga colecţie a Sfintei Scripturi se numeşte cu un singur termen: Biblie. Cea mai generală şi cea mai cunoscută împărţire a cărţilor Sfintei Scripturi este împărţirea în cărţile Vechiului Testament şi ale Noului Testament. Această împărţire o aflăm mai întâi la Tertulian: xfjţ naXaiac, Kcri Kavvfic, 8ux9fJKT|q (Prax. 20). Vechiul Testament este numit cu termenul 5ia6r|KT| = legământ (testament), mai întâi în textul alexandrin. în Cartea a 4-a a Regilor citim: „Şi s'a suit regele în templul Domnului, şi'mpreună cu el fiecare om din luda şi toţi locuitorii Ierusalimului şi preoţii şi profeţii şi'ntregul popor, de la mic la mare; şi'n auzul lor a citit toate cuvintele din Cartea legii, cea care fusese găsită în templul Domnului" (4 Rg 23, 2). Cuvântul nT3 („Legământ", „Testament") este tradus de alexandrini prin SiaGipcr). Traducătorii latini redau totdeauna termenul 5iaGf|KT| nTD (berii) prin Testamentum. Şi Apostolul Pavel numeşte Legea Veche 8ia9f)Kr|: „Dar minţile lor s'au învârtoşat; că până'n ziua de azi, la citirea Vechiului Testament...""~xr\q%akavac, SuxGiŢicrit;... (2Co3,14). Cuvântul citesajîn ediţia a Ii-a, 1985, citatul sună astfel: „Ci au orbit simţirile lor, căci până azi, când c Legea Veche..."(n. red.). 20 Despre Sfânta Scriptură în general 8icc8'r|Kr| cu care este tradus ebraicul T\~V2 derivă de la verbul 8uxtt6r|ni = „a da ultima dispoziţie", „a dispune". Achila, Simmah şi Theodotion traduc cuvântul nTD (berii) cu crovGfJKTi de la verbul <rev9li:r|UA = „a face pact", „a face legământ". După Fericitul Ieronim şi Fericitul Augustin, cuvântul berit, 8IOC8TIKT) -testamentum, în Sfânta Scriptură nu înseamnă numai ultima dispoziţie a celui care moare, care este însemnarea obişnuită a cuvântului testament, în trecut ca şi azi, ci şi orice fel de învoială, pact sau legământ între cei vii. Cauza pentru care legământul lui Dumnezeu cu oamenii se numeşte testament o arată Sfântul Isidor Pelusiotul: „Pactul -ow8f|KT| -, adică făgăduinţa, Scriptura îl numeşte testament- 8UX9IIKT| -pentrufermitatea lui inviolabila, căci pactele se strică adesea, nu se strică însă testamentele legale" (Ep. II, 196). Tertulian întrebuinţează pentru testament cuvântul „instrument" (instrumentum), care, după uzul de vorbire al timpului, înseamnă act doveditor, document. Cassiodor, iar în urma lui şi alţii (Beda, Alcuin), întrebuinţează cuvântul Pandecte, cuvânt juridic cu care şi-a numit Justinian Digestele sale (echivalează cu „colecţie"). Aceste două numiri din urmă, instrument şi pandecte, nu au devenit însă denumiri populare teologice. Mult mai generală este însă denumirea de „Lege", deoarece Mântuitorul Hristos şi autorii Noului Testament numesc Scriptura Vechiului Testament adesea cu denumirea de „Lege" (numire care la evrei, în sens restrâns, a însemnat numai Pentateuhul). Scriptura Noului Testament s'a numit Legea Nouă, faţă de Vechiul Testament, care a fost Legea Veche. însuşi Mântuitorul numeşte legământul Său „Legea Nouă" (Mt 26, 28), fireşte în comparaţie cu Legea Veche încheiată prin Moise. Pe lângă această împărţire generală, cărţile Sfintei Scripturi - atât la evrei, cât şi la creştini - s'au împărţit şi altfel: pe de-o parte avându-se în vedere cuprinsul lor, pe de altă parte pentru uz liturgic, practic şi ştiinţific. La evrei, privitor la cuprins, chiar în sec. II î. H., cărţile Vechiului Testament erau împărţite în trei clase: Legea, Profeţii şi celelalte, precum se vede din „Prologul" la înţelepciunea lui Isus, fiul lui Sirah. Această întreită împărţire este amintită şi în Scriptura Noului Testament. „...Că toate cele scrise despre Mine în legea lui Moise, în profeţi şi în psalmi trebuie să se plinească"'(Le 24, 44), spune Mântuitorul ucenicilor Săi, după înviere. Această împărţire, amintită adesea şi la Sfinţii Părinţi, este menţionată de iudei până în zilele noastre. în clasa primă a cărţilor se cuprinde singură Legea lui Moise Î\1WT\ (tord), adică Pentateuhul. Clasa a doua, Profeţii /K^DD, este subîmpărţită, peste tot, în două părţi: Profeţii anteriori (nebiim rişonim) şi Profeţii posteriori (nebiim anahorim). Profeţii anteriori sunt: Iosua Navi, Judecători, cele două cărţi ale lui Samuel", două cărţi ale Regilor1", iar Profeţii posteriori sunt cele 15 cărţi ale Profeţilor propriu-zişi. ajîn ediţia biblică după care cităm, cele două cărţi ale lui Samuel sunt numite 1 şi, respectiv, 2 Regi (n. red.). b) Respectiv, 3 şi 4 Regi (n. red.). 21 Studiul Vechiului Testament Despre Sfânta Scriptură în general Clasa a treia o formează restul cărţilor Vechiului Testament sub denumirea colectivă de „Scrieri" (Cbetubim). Mai târziu, Cântarea Cântărilor, Rut, Plângerile, Ecclesiastul şi Estera s'au unit într'o singură colecţie numită Meghilot- Vw711îi („volume"), deoarece la anumite sărbători se citeau în întregime: Cântarea Cântărilor la Paşti, Rut la Cincizecime, Plângerile la comemorarea dărâmării Ierusalimului de Nabucodonosor, Ecclesiastul la sărbătoarea Corturilor, Estera la sărbătoarea Purim. Cauza împărţirii tripartite la evrei este necunoscută. Unii presupun că pentru deosebitele grade ale inspiraţiei ar sta în fruntea cărţilor sfinte Legea lui Moise, ca una care ar fi mai inspirată din cauza convorbirii lui Moise faţă către faţă cu Dumnezeu; apoi ar urma, în ordinea inspiraţiei, Profeţii, pentru duhul specific profetic pe care l-ar fi avut, şi pe urmă ceilalţi scriitori, dotaţi cu un grad inferior de inspiraţie. Alţii socotesc că această împărţire s'ar fi făcut avându-se în vedere ordinea cronologică a scrierii cărţilor sau a primirii lor în canon, iar alţii, că împărţirea s'ar fi făcut avându-se în vedere asemănarea cuprinsului. Cauza adevărată nu se cunoaşte cu precizie. Afară de împărţirea cărţilor în trei clase, iudeii au împărţit şi textul sacru pentru uz liturgic. Chiar Moise poruncise ca în fiecare an la sărbătoarea Corturilor să se citească Legea în faţa poporului (Dt 31,11). Mai târziu aflăm obiceiul de a se citi în zilele de sâmbătă anumite părţi din Lege. Evreii din Palestina împărţiseră în aşa fel Legea (Pentateuhul), ca în decurs de trei ani să se citească întreaga Lege, pe când cei din Babilon o împărţiseră pe sâmbetele unui singur an. Practica iudeilor din Babilon a fost adoptată de toţi iudeii şi este menţinută până în zilele noastre. Părţile care se citeau într'o sâmbătă le-au numit parase (peraşot), de la verbul .~1D (paraş), „a împărţi". Şi pentru ca citirea întregului Pentateuh să se termine într'un singur an, l-au împărţit în 54 parase, după numărul sâmbetelor dintr'un an. Urme ale acestei împărţiri se văd şi azi în textul Legii. Litera D arată începutul unei parase. în adunările liturgice, cu timpul, s'au citit, pe lângă părţi din Lege, şi părţi alese din Profeţi, corespunzătoare paraşelor. De aceea şi Profeţii au fost împărţiţi în secţiuni. Aceste secţiuni se numesc haftare, de la verbul "IUD (fatar, „a demite"), deoarece se citeau la sfârşitul serviciului divin. Profeţii au fost împărţiţi în 85 haftare. Citirea din Lege şi din Profeţi era la evrei în uz şi în timpul Mântuitorului (Le 4,16; FA 13,16), ba chiar şi cu mult înainte (FA 15, 21). După analogia acestor împărţiri, iudeii, mai târziu, au împărţit şi a treia clasă a cărţilor sfinte, Chetubim, din secolul III, în 7 capitole. Iudeii au adoptat de la creştini împărţirea de azi în capitole şi versete a textului sacru. Creştinii, în timpurile cele mai vechi, au împărţit cărţile sfinte după cuprinsul lor, în patru clase: cărţi legislative, cărţi istorice, cărţi didactice sau poetice şi cărţi profetice. Cărţile legislative sunt cele cinci cărţi âle lui Moise. Istorice: Iosua Navi, Judecători, Rut, 1-4 Regi, 1-2 Paralipomena, Ezdra, Neemia, Estera. Cărţi didactice sau poetice: Iov, Psalmii, Proverbele lui Solomon, Cântarea Cântărilor şi Ecclesiastul. Cele profetice sunt 16. Azi, în general, este adoptată împărţirea cărţilor, după cuprins, în trei clase: istorice, didactico-poetice şi profetice, Această 22 împărţire diferă de cea de mai înainte numai prin aceea că Legea lui Moise este aşezată între cărţile istorice. Astfel, azi avem cărţi istorice, didactice şi profetice. Deoarece creştinii au preluat de la iudei obiceiul de a citi la serviciile divine anumite părţi din Sfânta Scriptură, atât din cea a Vechiului Testament, cât şi din cea a Noului Testament, şi la creştini s'a ivit necesitatea de a împărţi textul sacru pentru uz liturgic. Urme despre o asemenea împărţire avem din cele mai vechi vremuri creştine, după cum ne spun unii scriitori bisericeşti ca: Sfântul Iustin Martirul, autorul Fragmentului Muratori, Tertulian, Fericitul Augustin ş. a. Se pare că în Răsărit, într'un an, se citea întreaga Scriptură a Noului Testament, precum apare aceasta la Sfântul Ioan Hrisostom (Omilie la Ioan 58, 4). Eutalie (t 450), diacon din Alexandria, împarte Faptele Apostolilor şi toate epistolele în 57 citiri - ăvayvâaeic, pentru fiecare duminică şi sărbătoare a anului. Deşi nu avem dovezi, totuşi se poate presupune cu tot dreptul că şi Evangheliile au fost împărţite în aşa fel, încât să poată fi citite în întregime într'un singur an. Deoarece pentru viaţa practică creştină, cu timpul, a ajuns să fie de primă necesitate cunoaşterea învăţăturii evanghelice, Vechiului Testament nu i s'a dat atâta importanţă ca să fie cunoscut în întregime. De aceea, citirile din această parte a Scripturii Vechiului Testament au -rămas pe planul al doilea. Totuşi s'au făcut citiri şi din Vechiul Testament, rămânând urme în practica liturgică până în zilele noastre (Paremiile). Pentru o mai uşoară orientare şi pentru uz ştiinţific, totdeauna s'a simţit nevoia unei împărţiri practice a textului sacru. încercări de această natură aflăm chiar în sec. III. Fericitul Ieronim spune despre Amonie din Alexandria, contemporan cu Origen, că a împărţit textul Evangheliilor în capitole şi canoane (De viris illustribus III, 55). Prin secolele V şi VI, Evangheliile sunt împărţite în 218 titluri, Epistolele în 254 capitole, Apocalipsa în 24 cuvântări şi 72 capitole. Cassiodor aminteşte că asemenea împărţiri au fost introduse şi în unele cărţi ale Vechiului Testament. în sec. XIII, cardinalul Bisericii apusene, Hugo Caro, pentru a putea face o concordanţă biblică, împarte întreaga Scriptură în capitolele de azi. Fiecare capitol îl împarte în 7 secţiuni mai mici, însemnate cu litere majuscule. împărţirea textului în versetele de azi şi notarea acestor versete cu numere arabe i se datorează lui Robertus Stephanus, care introduce această împărţire în textul Vulgatei în anul 1555. împărţirea aceasta însă în multe cazuri este arbitrară şi conturbă textul, deci în oarecare măsură influenţează şi sensul, deoarece fiecare împărţire şi interpunctare este totodată şi interpretare. Rămâne necesitatea de â se face o împărţire mai bună. încercările de acest fel însă, până azi au rămas infructuoase, în caz de exegeză ştiinţifică, oricine se poate dispensa de împărţirea de azi, deoarece ea nu are aprobarea explicită a Bisericii. Este o împărţire făcută pentru a putea face citarea corectă a textului, deci este de utilitate practică imediată. Modul de citare a Scripturii adoptat în general este următorul: 23 Studiul Vechiului Testament întâi se arată cartea citată sau autorul ei într'o formă prescurtată. Urmează indicarea capitolului cu număr arab, apoi cea a versetului, tot cu număr arab. După numărul capitolului se pune virgulă, iar după al versetului punct. Dacă acelaşi autor are mai multe scrieri, sau dacă sunt mai multe cărţi anonime de acelaşi fel, cartea citată se arată cu număr arab pus înaintea numelui autorului sau al cărţii. De pildă: 2 Rg 2, 3. Se va citi: Cartea a doua a Regilor, capitolul 2, versetul 3- 2,StudiulIntroduceriiînSfântaScriptură Obiect, necesitate, scop, metodă, împărţire 1. Prin „Introducerea în Sfânta Scriptură" se înţelege acea disciplină teologică ce predispune, pregăteşte şi ajută mintea ca să cunoască sensul adevărat al Sfintei Scripturi. Studiul introducerii atinge acest scop prin aceea că: a) arată şi apără caracterul divin al Scripturii cu toate consecinţele lui; b)împărtăşeşte acele cunoştinţe care sunt necesare şi sunt în măsură să arate sensul ei adevărat. De aici numirea acestui studiu de „Introducere" sau cu un termen grecesc „Isagogie" (de la Eiadyeiv = „a introduce"). După obiect, această disciplină se numeşte Studiul biblic, întrucât se ocupă cu Biblia. 2. Necesitatea acestui studiu o cere însăşi natura specială a Sfintei Scripturi, învăţăturile sublime, teologice şi filosofice care se află în Sfânta Scriptură, pe de o parte, iar pe de altă parte, timpul foarte îndepărtat în care s'au scris, limba ei originală, ieşită din uz, împrejurările naţionale, politice, sociale, istorice, în care au trăit scriitorii şi primii ei cititori, îngreunează foarte mult omului zilelor noastre cunoaşterea exactă a sensului ei adevărat. La formarea şi dezvoltarea acestui studiu au contribuit în mare măsură şi încercările neîntrerupte ale ereticilor şi necredincioşilor de a-i răstălmăci sensul sau a-i distruge autoritatea divină. Toate aceste împrejurări au necesitat un studiu special teologic care să apere autoritatea Scripturii şi să-i descopere sensul adevărat. Importanţa acestui studiu va apare şi mai lămurit dacă vom lua în considerare că obiectul lui este Scriptura, izvorul principal al Revelaţiei divine, de unde se scot argumentele de mâna întâi pentru dovedirea adevărurilor de credinţă. Toate disciplinele teologice sunt emanaţia acestui izvor de credinţă. Pe el se reazemă toate, ca pe o temelie puternică. Or, pentru adevărurile de credinţă nu este indiferent să se cunoască temelia principală pe care se reazemă. 24 Studiul Introducerii în Sfânta Scriptură Dar studiul „Introducerii" este de mare importanţă nu numai din punct de vedere teologic, ci şi din punct de vedere subiectiv-religios: Sfânta Scriptură, bine cunoscută şi bine interpretată, este izvor nesecat de elevaţiune, încurajare şi mângâiere sufletească, adevărată „mană cerească", prin ajutorul căreia şi-au izbăvit sufletul atâţia aleşi ai Domnului, precum frumos spune Apostolul neamurilor: „Fiindcă toate câte mai'nainte s'au scris, spre învăţătura noastră s'au scris, caprin răbdarea şi mângâierea Scripturilor să avem nădejde" (Rm 15, 4). Dacă Scriptura nu se cunoaşte bine şi nu se preţuieşte precum cere autoritatea ei divină, sau dacă se tâlcuieşte greşit şi se înţelege greşit, poate să devină piatră de poticnire şi să aducă ruină sufletească. Aceasta o arată istoria ereziilor, începând cu timpurile cele mai vechi, până în zilele noastre. Chiar Sfântul Petru este nevoit să constate că în epistolele Sfântului Pavel sunt unele „lucruri cu anevoie de înţeles, pe care cei neştiutori şi neîntăriţi le răstălmăcesc - ca şi pe celelalte Scripturi- spre a lor pierzare" Q. Ptr 3,16). Iar Fericitul Augustin cu amărăciune constată că în Sfânta Scriptură fiecare caută ce vrea (Ep. 28). Cu adevărat se poate spune şi despre cuvântul lui Dumnezeu, îmbrăcat în haina graiului omenesc, ceea ce a spus Dreptul Simeon despre Cuvântul lui Dumnezeu întrupat, că este pus „spre căderea şi spre ridicarea multora" (Le 2, 34). Dacă vom mai socoti că, după Fericitul Augustin, „dacă nu credem în Scripturi, nu putem fi nici creştini buni şi nu ne putem mântui "(Contra lui Faust 26,3), iar după Fericitul Ieronim, „ignorarea Scripturii este ignorarea lui Hristos" (îs. 54, 12), vom înţelege şi mai bine importanţa studiului „Introducerii". Ca să înţelegem însă Sfânta Scriptură, să o putem preţui şi să ne fie de folos în scopul pentru care ni s'a dat, e nevoie, mai întâi, să o cunoaştem sub toate aspectele, lucru pe care ni-1 face posibil Studiul biblic sau Introducerea în Sfânta Scriptură. 3. Scopul unui studiu trebuie să răspundă necesităţii care i-a dat naştere şi i-a favorizat dezvoltarea. Din cele spuse mai sus, scopul Studiului biblic este să ne facă posibilă înţelegerea corectă a Sfintei Scripturi. Iar ca să o putem înţelege corect, e necesar să cunoaştem caracterul ei divin, caracterul ei special de „carte sfântă" şi să rezolvăm toate acele probleme care se pun în legătură cu ea: autenticitatea, integritatea şi adevărul ei. Apoi să ne însuşim, în cadrul acestui studiu, toate acele cunoştinţe care sunt în măsură să descopere sensul ei adevărat. 4. Deoarece scopul Studiului biblic este îndoit: a) să facă posibilă înţelegerea adevărată a Sfintei Scripturi şi b) să-i apere autoritatea ei divină, se poate concepe în două moduri: Introducere în înţeles mai larg şi Introducere în sens mai restrâns. Introducerea în înţeles mai larg cuprinde în cadrul ei toate acele cunoştinţe care ne ajută să înţelegem Sfânta Scriptură, cum sunt: filologia sacră, istoria 25 Studiul Vechiului Testament contemporană (biblică şi profană), arheologia (biblică şi profană), numismatica şi heraldica - ştiinţe auxiliare ale arheologiei -, teologia biblică, hermeneutica, exegeza etc. Introducerea în sens mai restrâns arată caracterul divin al Scripturii, autenticitatea, integritatea şi adevărul ei. Se înţelege de la sine că Introducerea în înţeles mai larg cuprinde în cadrele sale şi Introducerea în înţeles mai restrâns. Aceasta din urmă este parte integrantă a celei dintâi. în studiul de faţă ne ocupăm cu Introducerea în înţeles mai restrâns. Introducerea în sens mai restrâns, la rândul său, se împarte în Introducere generală şi în Introducere specială. Introducerea generală se ocupă cu rezolvarea problemelor comune tuturor cărţilor Sfintei Scripturi, iar Introducerea specială tratează chestiunile care privesc fiecare carte a Scripturii în parte. Deoarece cărţile Sfintei Scripturi se împart în cărţi ale Vechiului Testament şi cărţi ale Noului Testament, şi Introducerea specială se va împărţi în Introducerea în cărţile Vechiului Testament şi Introducerea în cărţile Noului Testament. Şi deoarece Introducerea generală tratează problemele care privesc Cărţile Sfinte în totalitatea lor, probleme care sunt totodată şi probleme fundamentale ale Introducerii, înainte de a trece la fiecare carte în parte şi la chestiunile în legătură cu ele, vom trata problemele biblice generale, şi numai după aceea vom trece la problemele de ordin special, deşi sunt unii autori biblici care tratează mai întâi chestiunile de ordin special şi numai după aceea trec la cele de ordin general. 5. Deoarece studiul Introducerii trebuie să rezolve probleme fundamentale pentru toate disciplinele teologice, demonstrarea problemelor izolate va trebui să se facă în aşa fel, ca acea demonstrare să mulţumească pe deplin mintea şi să o convingă. Or, Sfânta Scriptură fiind o carte scrisă de oameni, cu mii de ani înainte, are un trecut multimilenar, iar problemele biblice, cum se va vedea mai jos, sunt în mod necesar probleme istorice. Faptul inspiraţiei este fapt istoric, autenticitatea, adică scrierea cărţilor de către oameni este fapt al revelaţiei, păstrarea textului biblic este fapt istoric, persoanele şi evenimentele tratate sunt şi ele istorice, deci întreg studiul biblic este un studiu eminamente istoric. Se va căuta în Introducere să se cunoască, în parte, cărţile Sfintei Scripturi, să se cunoască soarta prin care au trecut de când au ieşit din mâna autorului, de ce autoritate s'au bucurat, ce importanţă li s'a dat, ce grijă li s'a purtat, cum au ajuns la noi întregi, nealterate, neschimbate, nefalsificate, tot atâtea probleme istorice care vor trebui dovedite pe cale istorică, cu argumente istorice. Căci orice eveniment istoric trebuie să se dovedească pe cale istorică, cu argumente istorice, cu argumente externe, care sunt singure doveditoare în materie istorică. De aceea, metoda Introducerii nu poate fi decât numai metodă de natură istorică. Este de la sine înţeles că argumentele istorice vor trebui să fie indiscutabile din punct de vedere critic. Astfel, metoda corespunzătoare acestui studiu va trebui să fie nu numai istorică, ci şi critică. Metoda istorico-critică în materie biblică a adoptat-o mai întâi Richard Simon, în secolul XVII. După această metodă, 26 Studiul Introducerii în Sfânta Scriptură Introducerea la mai mulţi autori biblici se numeşte, foarte corect, Introducere critică, sau Introducere istorico-critică. Deşi adoptarea metodei istorico-critice de către Richard Simon în tratarea problemelor biblice a întâmpinat oarecare obiecţii din partea autorităţilor eclesiastice ale timpului său, această metodă este azi în general acceptată ca cea mai potrivită, ba chiar necesară în tratarea problemelor care se pun. Această metodă nu contravine autorităţii bisericeşti, de vreme ce problemele care se pun sunt probleme istorice. Prin această metodă, Studiul Introducerii aduce un însemnat serviciu Bisericii şi credinţei peste tot, căci arată pe cale istorico-critică solidaritatea temeliei pe care se reazemă întreg edificiul credinţei creştine, deoarece această temelie este Biblia, obiectul cercetărilor tuturor timpurilor, inclusiv al timpurilor noastre şi al celor ce vor mai urma. Precum s'a amintit mai sus, Introducerea se împarte în Introducere generală şi Introducere specială. Introducerea generală se ocupă cu problemele comune tuturor cărţilor sfinte. Tratarea acestor chestiuni generale este logic să premeargă tratării speciale, deoarece înainte de a intra în tratarea şi analiza specială a fiecărei cărţi în parte, va trebui să avem cunoştinţele fundamentale şi premergătoare, în baza cărora să putem rezolva problemele puse în legătură cu ele. Problemele Introducerii generale sunt următoarele: a. Canonicitatea cărţilor Sfintei Scripturi. în această parte a Introducerii generale vom arăta că acele cărţi pe care Biserica le are azi în canonul său au fost recunoscute întotdeauna drept cărţi ale Scripturii dumnezeieşti. Biserica nici n'a introdus vreo carte în rândul Cărţilor Sfinte, nici n'a omis din ele vreo carte. b. Caracterul inspirat al Sfintei Scripturi. în această parte se va arăta că acele cărţi pe care Biserica le are în canon sunt cu adevărat scrise sub inspiraţia lui Dumnezeu. c. Mai pe urmă se va arăta că acele cărţi pe care Biserica le are în canon şi care sunt inspirate de Duhul Sfânt au ajuns până la noi întregi, adică neschimbate în părţile esenţiale, în chestiunile de fond şi de învăţătură mântuitoare. Această parte a Introducerii generale se numeşte şi Istoria textului sacru. 27 Izvoarele şi literatura Introducerii în Vechiul Testament 3.IzvoareleşiliteraturaIntroducerii în VechiulTestament Scopul principal al studiului Introducerii fiind aflarea sensului adevărat al Scripturii, izvoarele acestui studiu vor fi toate acele discipline care fac posibilă aflarea acestui sens. Dar ca să poată fi aflat sensul adevărat al unei scrieri, interpretul va trebui să se transpună în mediul autorului şi al primilor cititori, pentru care a fost scrisă în primul rând Sfânta Scriptură. Toate împrejurările interne şi externe ale autorului şi ale primilor cititori vor trebui să fie cunoscute, împrejurările externe sunt: timpul scrierii, locul scrierii, situaţia socială a persoanelor etc, iar împrejurările interne sunt: mentalitatea, concepţia, cultura, starea sufletească actuală etc. Interpretul câştigă aceste cunoştinţe din următoarele studii auxiliare ale Introducerii. 1. Filologia sacră sau cunoaşterea limbilor originale în care au fost scrise cărţile Scripturii. Aceste limbi sunt: limba ebraică şi cea aramaică, în care au fost scrise cărţile Vechiului Testament, şi limba greacă a Noului Testament. Adesea trebuie să se recurgă la textul original, dacă vrem să aflăm sensul adevărat, căci traducerea poate fi greşită sau lipsită de claritate şi precizie sau incompletă. 2. Istoria contemporană, cea biblică şi cea profană, întrucât cunoaşterea sensului adevărat necesită cunoaşterea împrejurărilor istorice în care.s'au petrecut evenimentele sau au fost rostite cuvintele. încă din timpul lui Avraam istoria biblică este în legătură şi cu unele evenimente ale istoriei profane a căror cunoaştere dezvăluie anumite amănunte şi confirmă adevărul istoric al evenimentelor biblice, deci contribuie la dovedirea autorităţii Scripturii. 3. Arheologia profană şi sacră care ne arată starea de cultură generală şi starea de civilizaţie a timpului când s'au petrecut evenimentele biblice. 4. Geografia Palestinei, patria evenimentelor biblice, şi geografia ţărilor popoarelor cu care poporul biblic a fost în contact: a Asiriei, Babiloniei şi Egiptului, mai ales. 5- Critica textului sacru, o disciplină biblică nouă, care pe bază de cercetări istorice critice caută să determine, din mulţimea variantelor de texte, pe cea mai probabil autentică. Aceasta caută să restabilească textul original, sau cel puţin să-1 apropie de textul autograf care a ieşit din condeiul autorilor inspiraţi. 6. înseşi Cărţile Sfinte sunt izvor de mâna întâi pentru rezolvarea multor probleme biblice. Ele ne dau mărturii autentice despre originea, istoria, scopul şi calitatea scrierilor sfinte. Adesea aceste scrieri ne arătă direct sensul anumitor 28 locuri ale Scripturii, cum este de pildă cazul cu multe profeţii mesianice din Vechiul Testament, al căror sens mesianic îl confirmă textul din Noul Testament. 7. Biserica lui Hristos are autoritatea şi misiunea de a se pronunţa atunci când este vorba de sensul adevărat al textelor biblice. Biserica exercită această misiune fie direct, prin definirea sensului adevărat al vreunui text, fie indirect, prin definirea unui adevăr de credinţă cu texte biblice, făcută în hotărârile Sinoadelor ecumenice, fie prin mijlocul ordinar al magisteriului divin: învăţătura creştină catehetică, în cateheze sau omilii şi interpretare de texte biblice. Mai trebuie socotite apoi măsurile disciplinare ale Bisericii şi întrebuinţarea textelor la serviciile divine. 8. Operele Sfinţilor Părinţi şi ale scriitorilor bisericeşti de asemenea sunt un izvor foarte preţios al Introducerii, căci din scrierile lor adesea cunoaştem o interpretare directă de texte sau scoatem cunoştinţe folositoare pentru autoritatea, calitatea şi istoria cărţilor sfinte. 9. Exegeţii şi teologii ortodocşi din timpurile mai noi se pot consulta cu mult folos în probleme teologico-biblice puse în timpurile noi. 10. Operele isagogice, antice şi moderne, care tratează probleme în legătură cu autoritatea şi interpretarea Sfintei Scripturi. în timpurile noastre, Introducerea are o literatură foarte bogată. Studiul Introducerii s'a dezvoltat treptat, în măsura în care s'au ivit necesităţile care i-au dat naştere şi îndemnuri pentru dezvoltare. în timpurile vechi mai apropiate timpului scrierii cărţilor, nu s'a ivit necesitatea de a apăra autenticitatea şi autoritatea lor divină, aceste chestiuni fiind necontroversate în acele timpuri. Astfel, Studiul biblic în înţeles mai restrâns, nici nu s'a putut naşte atunci. S'a simţit însă întotdeauna nevoia de a se da unele reguli de interpretare pentru aflarea sensului adevărat, dat fiind caracterul deosebit al Scripturii şi felul ei propriu de a vorbi. Cea mai veche scriere de acest fel este HtcX-eic, (Cheia), scrisă de Meliton, Episcopul de Sardes (pe la jumătatea secolului II), care în această carte a tratat regulile de interpretare a expresiilor tropice. Din această lucrare ni s'au păstrat însă numai câteva fragmente. Pe măsură ce ne îndepărtăm de timpul scrierii Cărţilor Sfinte se simte tot mai accentuat nevoia de a se da unele lămuriri isagogico-istorice, menite să-i pună pe credincioşi în cunoştinţă adevărată cu cărţile Scripturii. Se iveşte apoi şi nevoia de a apăra autoritatea divină a lor faţă de încercările ereticilor de a răstălmăci ori corupe textul, ori de a-i slăbi autoritatea. De aceea, aproape la toţi Sfinţii Părinţi aflăm atinse şi chestiuni de ordin isagogic în sens restrâns. Asemenea chestiuni sunt tratate mai ales la următorii scriitori bisericeşti: Sfântul Teofil, Episcop de Antiohia (f 181), în cartea a treia Către Autolic vorbeşte despre vechimea Scripturii Vechiului Testament. 29 Studiul Vechiului Testament Sfântul Irineu, Episcop în Lyon (t 202), în cartea Adversus Haereses apără autoritatea divină a Scripturii împotriva ereticilor care o respingeau pe motiv că ar fi falsificată. Clement din Alexandria (f 217), aşezat de Demetrius la conducerea Şcolii catehetice din Alexandria, în lucrările sale: Cohortatio ad gentes şi Stromata vorbeşte despre autoritatea Scripturii. El este iniţiatorul interpretării alegorice. Tertulian (t 254), în cartea Adversus Marcionem atinge chestiuni isagogice. Origen (t 254), care la vârsta de 18 ani ajunge la conducerea Şcolii catehetice din Alexandria, dezvoltă o rodnică activitate pe teren biblic. El este părintele exegezei ştiinţifice. Se distinge mai ales ca exeget (interpretare alegorică) şi cercetător neobosit asupra textului Alexandrinei (Exapla). A scris despre numirile evreieşti, despre măsuri şi greutăţi la evrei, apoi numeroase comentarii, omilii şi scolii. Lucrările lui biblice însă nu ni s'au păstrat în întregime. Sfântul Ipolit (f 240), presbiter în Roma, învăţăcel al Sfântului Irineu, este mult lăudat de Fericitul Ieronim pentru cunoştinţele sale biblice. Scrie comentarii la Facere, Numere, Cărţile Regilor, Psalmi, Pilde, Cântarea Cântărilor, Profeţii mari. Din scrierile lui ni s'au păstrat numai fragmente. Sfântul Dionisie din Alexandria (f 264), care se distinge ca exeget, este întemeietorul interpretării spirituale. Eusebiu de Cezareea (f 340) adună notiţe biblice în Istoria sa bisericească. Scrie comentarii la Isaia, Cântarea Cântărilor, are şi lucrări exegetice: Topica (despre localităţile biblice). în lucrarea sa Demonstratio evangelica aplică la Hristos profeţiile Vechiului Testament. Sfântul Atanasie (t 373) scrie comentarii la Psalmi, Iov, Cântarea Cântărilor. Lui i s'a atribuit mai de mult lucrarea Synopsa Sfintei Scripturi, care este cea dintâi încercare de introducere în înţeles mai restrâns şi care se extinde aproape la toate chestiunile isagogice (caracterul inspirat al Sfintei Scripturi, autorul, scopul şi cuprinsul cărţilor). Această lucrare, alături de altă Synopsă atribuită Sfântului Ioan Hrisostom, până târziu în sec. XVIII, a fost întrebuinţată ca manual biblic în Biserica Răsăritului. Sfântul Ioan Hrisostom (f 406) scrie comentarii la Facere, Psalmi, Isaia, Daniel şi la mai multe scrieri ale Noului Testament. Sfântul Efrem Şirul (f 379) se distinge ca exeget, inaugurând o cale mijlocie între excesele interpretării alegorice ale Şcolii din Alexandria şi cea istorico-verbală a Şcolii din Antiohia. Scrie comentarii la Pentateuh, Iosua, Judecători, Regi, Rut, Iov, Profeţii mari etc. Primul exeget între latini este Ilarie de Poitiers (t 366). Scrie un tratat asupra Psalmilor. Fericitul Ieronim (t 420), autorul traducerii latine Vulgata, a dezvoltat o activitate foarte bogată pe teren biblic. Dintre lucrările lui biblice mai însemnate sunt: De viris illustribus, Epist. ad Pammachium şi Prefeţe la toate cărţile Scripturii. Scrie comentarii la Facere şi la toţi profeţii. 30 Izvoarele şi literatura Introducerii în Vechiul Testament Mai scriu opere isagogico-istorice Fericitul Augustin (| 430): De doctrina christiana, Teodor din Mopsuestia (t 428), care înclină spre raţionalism, Teodoret (| 458), cel mai profund exeget al Bisericii răsăritului, apoi Adrian Monahul (f 440), Eioaycoyfi eig xaq Geîaq ypoKpocţ, fiind cel dintâi care întrebuinţează termenul de isagogie, devenit cu timpul nume propriu al studiului biblic, Iuliu Africanul (sec. VI): De partibus divinae legis, Cosma (sec. VI): Topografia christiana, Cassiodor (sec. VI): De institutione divinarum scripturarum, Isidor de Sevilla (sec. VII): Etimologiarum libri XX. începând cu secolul XIV, chestiunile isagogice încep a fi tratate separat de alte studii teologice. Alături de Postilele lui Nicolaus Lyranus (t 1340) ca început de isagogie, în înţelesul de azi al cuvântului, trebuie socotită lucrarea călugărului dominican Sixtus din Siena (t 1569) BibliothecaSancta, apoi Introductionis adSacras Iitteras liber unicus a lui Santes Pagninus (1528) şi Disputationes de controversis christianae fidei (1581), a cardinalului Bellarmin. Alţi autori biblici ai timpului sunt: Alfons Salmeron (Prolegomena biblica, Matritii, 1597), Nicolaus Serrarius (Prolegomenabiblica, Moguntiae, 1604), I. Bonfrere (PraeloquiaadtotamSacram Scripturam, Antwerpiae, 1605), I. Mariana (Dissertatio pro editione Vulgata, 1624), Menochius (Commentarius in totamSacram Scripturam, Venetiis, 1722). Părintele Introducerii, în înţelesul de azi, este călugărul oratorian din Paris Richard Simon (1638-1712). El adoptă mai întâi metoda istorico-critică în tratarea problemelor biblice. Separă Introducerea Vechiului Testament de cea a Noului Testament. Se ocupă primul de critica textului sacru. Din cauza unor orientări, pretins raţionaliste, a ajuns în conflict cu autoritatea Bisericii. în realitate a avut unele păreri care au depăşit timpul său şi care mai târziu au deschis calea raţionalismului biblic. După Richard Simon, studiul Introducerii progresează cu paşi repezi. Pe de o parte problemele noi puse de el, pe de altă parte Reforma, care afară de Scriptură nu admite alt izvor de credinţă, au adus cu sine cercetarea mai amănunţită a Scripturii şi a tuturor problemelor ce se pot pune în legătură cu ea. Urmează o întrecere între autorii catolici şi protestanţi şi, începând cu sec. XVIII, între aceştia şi autorii raţionalişti. Din această întrecere a urmat starea înfloritoare a literaturii isagogice de azi. De aici începând, apar, şi într'o tabără, şi în alta, numeroase lucrări biblice. Linia de tratare se bifurcă. Autorii ortodocşi, catolici şi protestanţi rămân pe linia pozitivă, tradiţională, şi apără autoritatea divină şi omenească a Scripturii. Raţionaliştii dogmatici transpun ideile evoluţioniste şi materialiste şi pe teren biblic şi iau calea negativă în tratarea problemelor biblice, care în cele din urmă a dus la eliminarea completă a elementului supranatural din Scriptură. Elementul dogmatic este eliminat prin teoria acomodării, al cărei părinte este I. S. Semler. El susţine că misterele propovăduite de Mântuitorul Hristos şi ' de Apostolii Lui sunt pure acomodări la unele păreri greşite şi prejudicii primitive. Elementul moral supranatural îl scoate din Scriptură teoria interpretării lui I. Kant (t 1804), conform căreia nu importă sensul dogmatic, istoric sau verbal al Scripturii, ci numai învăţătura etică ce se desprinde din text. împotriva adevărului istoric 31 Studiul Vechiului Testament Izvoarele şi literatura Introducerii în Vechiul Testament s'a născocit'interpretarea mitică a şcolii din Tiibingen (în frunte cu S. Chr. Straus, 11875), care reduce toată istoria biblică la mituri primitive. Cei mai însemnaţi reprezentanţi ai criticii negative sunt: I. S. Semler, Abhandlung von freier Untersuchung des Kanons, Halle 1771; Corrodi, Versuch einer Beleuchtung der Geschichte des Jiidischen und christlichen Kanons, Helle, 1792; I. G. Eichhorn, Einleitung in das A. Testament, Leipzig, 1789, şi Einleitung in die apokryphischen Biicher des A. T., Leipzig, 1795; L Bertholdt, Historisch-kritische Einleitung in das A. T., Erlangen, 1812; M. L. de Wette, Beitrăge zur Einleitung in das A. T., 1806; Lehrbuch der histor.-krit Einleitung in das A. T., Berlin, 1817 (ediţia a VlII-a prelucrată de Schroder, Berlin, 1868). Următorii autori raţionalişti transpun teoria evoluţionistă şi pe teren religios, explicând în sensul ei şi originea poporului evreu, a credinţei lui şi a literaturii lui religioase. Aşa fac: W. Vatke, Hist krit Einleitung in A. T., Berlin, 1886; K. H. Graf, Die geschichtlichen Biicher des A. T., Leiden, 1866; I. Wellhausen (cu a cărui teorie ne vom ocupa mai pe larg la critica Pentateuhului); W. W. Graf Baudisin, Einleitung in die Biicher des A. T., Leipzig, 1901; E. Kautzsch, Abriss der Geschichte des A. T., Schrifttums, 1894; W. Staeke, Die Enstehung des A. T., 1905; L. Gautier, Introduction â l'Ancien Test, 1906; Budde, Geschichte der althebr. Iiteratur, 1906; Hennan Gunkel, Die isr. Iiteratur („Kultur der Gegenwart", I, 7); Kittel, Geschichte des Volkes Israel, 1912, C. Steuernagel, Lehrbuch der Einleitung in das A. T., 1912. împotriva criticii negative raţionaliste s'au ridicat numeroşi autori protestanţi şi catolici. Primul autor protestant care atacă cu vehemenţă calea deschisă de Richard Simon este Carpzow (t 1768) în lucrările sale: Introductio in libros canonicos V. T., Lipsiae, 1721, şi Critica sacra, Lipsiae, 1728. Acelaşi lucru îl face şi I. D. Michaelis în prima ediţie a lucrării sale apărută în Hamburg: Einleitung, 1787. Mai târziu trece în tabăra raţionalistă. Cel mai celebru reprezentant al învăţăturii ortodoxe protestante este E. W. Hengstenberg, profesor în Berlin, care în lucrările sale: Beitrâge zur Einleitung ins A. T., 1831, şi Christologie des A. T., 1854-1856, ia cu foarte mare rezultat apărarea Sfintei Scripturi. Acelaşi lucru îl face, pe urmele lui, H. A. Chr. Hăwernick, Handbuch der hist. krit Einleitung in das A. T., Erlangen, 1853. Poziţia pozitivă este susţinută şi de către Friedr. Bleek, Einleitung in das A. T., Bonn, 1860; H. Stăhelin, Spezielle Einleitung in die kan. Biicher des A. T., Elberfeld, 1862; Kritische Untersuchungen iiber die Genesis, Basel, 1830; Krit. Untersuchungen iiber den Pentateuch, die Biicher Iosua, Richter, Samuel und der Konigen, Berlin, 1843; Th. Nşldecke, Untersuchungen zur Kritik des A. T., Kiel, 1876; Die alttestamentliche Iiteratur in einer Reihe von Aufsătzen dargestellt, 1876; Paul Kleinert, Abriss der Einleitung zum A. T. in Tabellenform, Berlin, 1878; O. Hertwig, Tabellen zur Einleitung in das A.T., ed. 2 Kleinert, Berlin, 1869; Konig, Einleitung in das A. T. mit Einschluss der Apokryphen und der Pseudoepigraphen A. T., Bonn, 1892; Falsche 32 Extreme in der neueren Kritik des A. T., 1885; G. Behrmann, Einleitung in die Heilige Schriften des A. u. N. Test, 1888; A. Schachter, Einl. in die Bibel, 1889; Herm. L. Strack, Einleitung in das A. T., ed. 5, 1905; Sellin, Einleitung in das A. T., 1919; W. Muller, Einleitung, 1934; Robinson, Einleitung, 1934. în general însă autorii protestanţi mai noi, începând chiar cu discipolii lui Hengstenberg, înclină tot mai mult spre raţionalism, primind în lucrările lor foarte multe şi substanţiale influenţe din critica negativă. în cadrul Bisericii Catolice, autorii se menţin pe linia tradiţională ortodoxă pozitivă. Cei mai însemnaţi autori catolici isagogi sunt: I. Iahn, Einleitung in die gotuichen Biicher des Alten Bundes, Wien, 1739 (ed. 2,1802); Introductio in libros sacros VeterisTestamenti, Wien, 1805, ed. 2. O completare a lucrărilor lui Iahn e făcută de P. F. Ackermann, Introductio in libros Veteris Testamenti, Wien, 1826; I. G. Herbst, Hist Krit Einleitung in die heilig. Schriften des Alten Testaments, editată de B. Welte, Freiburg, 1840-1844; I. M. Scholz, Einleitung in die heilig. Schriften des Alten Testaments, Kşln, 1843-1848; Dan. D. Haneberg, Einleitung ins A. T., Regensburg, 1845, Geschichte der biblisch. Offenbarung, Regensburg, 1876; Dango, Historia revelationis dMnae. De sacra scriptura ejusque interpretatione commentarius, ed. 6, Vindobonae, 1876; Hermann Zschokke, Historia sacra V. T., ed. 6, Vindobonae, 1910; Fr. Kaulen, Einleitung in die heiligen Schriften A. u. N. T., Freiburg, 1899; W. Schenz, Einleitung in die Kan. Biicher A. T., Regensburg, 1887; Schşpfer, Geschichte des A. T. mit besonderer Riicksicht auf das Verhăltnis von Bibel undWissenschaft, ed. 6, Munchen, 1923; F. Reusch, Lehrbuch der Einleitung in das A. T., Freiburg, 1870; Neteler, Abriss der alttest Iiteraturgeschichte, Miinster, 1879; Fell, Lehrbuch der allgem. Einleitung in das A. T., 1906; Rosch, Die heiL Schriften A. T., Munster, 1908; I. Mader, Allgemeine Einleitung ins A. u. N. T., 1908; Holzhey, Kurzgefasstes Lehrbuch der speziellen Einleitung in das A. T., 1912 (unele lucrări ale lui au fost puse pe indexul cărţilor oprite pentru înclinare spre raţionalism). în Anglia apare Introducerea Arhiepiscopului I. Dixon în Dublin 1852, în Italia scriu introduceri I. Ghiringhello, De libris historicis Veteris Testamenti, Torino, 1845; De libris poeticis et profeticis V. T., 1847; Ubaldo Ubaldi, Introductio in sacram scripturam, Romae, 1878-1881, în trei volume; în Franţa apare Introducerea lui Vigouroux, Manuel biblique ou cours d'Ecriture, în 4 voi., Paris, 1864; I. B. Glaire, Introduction historique et crit aux livres de l'Anc. et du Nouv. Test, 5 voi, 1862; A. Gilly, Precis d'Introduction gen. et part ârEcriture sainte, 3. voi, Paris, 1867; F. P. Martin, Introduction â la Critique generale de l'Anc. Test, Paris, 1889. Cea mai valoroasă Introducere este a lui R. Cornelly, Historica et critica introductio in utriusque Testamenti libros sacros., Parisiis, 3. voi, , 1885-1887. Ediţia a Ii-a este din 1907. în Belgia apare Introducerea lui Lamy, Introductio in sacram Scripturam, 2. voi. Pentru partea generală, un bogat material prezintă lucrarea lui C. Chauvin, Lecons d'Introduction generale aux divines Ecritures, Paris, 1907. Din rândul 33 Studiul Vechiului Testament lucrărilor mai noi, reeditate sau publicate de teologii romano-catolici, pot fi menţionate: Comelly - Merk, Manuel de Plntroduction â toutes Ies Saintes Ecritures, II ed., Paris, 1930; A. Miller et A. Metzinger, Introductio specialis in Vetus Testamentum, Roma, 1946; J. Renie, Manuel d'Ecriture Sainte, Paris-Lyon, 1949; A. Merk - A. Vaccari şi A. Bea, Institutiones biblicae, ed. VI, Roma, 1951; D. G. M. Perella, Introduzione generale alia Sacra Biblia, II ed., Turin, 1952; A. Robert et A. Tricot, Initiation biblique, Paris - Tournai, 1954. Un grup de profesori, sub direcţia lui A. Robert şi A. Feuillet, a publicat lucrarea Introduction â la Bible, tome I: Introduction generale, Anden Testament, II ed., Tournai, 1959. în aceeaşi colecţie - Introduction ăla Bible - sub direcţia Prof. Henri Cazelles se publică, drept tomul II, lucrarea: Introduction critique â l'Ancien Testament, Paris, 1973. în Biserica Ortodoxă, pe teren isagogic s'a lucrat mai puţin în comparaţie cu Bisericile apusene. Ca şi în alte discipline teoretice, Biserica Ortodoxă Română stă în fruntea celorlalte ramuri ale Bisericii Ortodoxe. Iată ce s'a scris până azi: La ruşi, în anul 1897 apare traducerea în ruseşte a Introducerii lui Vigouroux, iar în anii 1902-1907 apare, în Cazan, Introducerea în 3 voi. a lui Jungerov. înGreciascrieKonst.KontogonoIntroducereaititlul EioaycoYTisic, TC«; Fpacpaţ, Atena, 1881; Spiridon Papageorghios, Eicaycoyfi eiţ Ifataxiav Aia&fpa]V, Alexandria, 1910; V. Diobuniotis, EioaYcoyfi eiţ Qzîaq Tpaşccc;, Atena, 1904. Cea mai nouă Introducere în cărţile Vechiului Testament, la greci, este cea a lui P. Bratiotis, Atena, 1937. La bulgari scrie I. Marcovschi, Introducere generală, Sofia, 1932, şi Introducere în cărţile Vechiului Testament, 1937. La noi s'au scris următoarele lucrări de Introducere în Vechiul Testament: Nifon Bălăşescu, Isagoghi sau Introducere în Cărţile Sfintei Scripturi, Bucureşti, 1858; Arhim. Melchisedec, Introducere în Sfintele Cărţi ale Vechiului şi Noului Testament, Iaşi, 1860; Protosinghel dr. I. Puşcariu, Isagogia, adecă Introducerea în cunoştinţele cărţilor Sfintei Scripturi, Sibiu, 1878; Onciul, Manual de introducere în Sfintele cărţi ale Vechiului Testament, 1889; Olariu Iuliu, Introducere în Sfintele Cărţi ale Testamentului Vechi şi Nou, Caransebeş, ed. II, 1903; Dr. Chiricescu, Introducere în Sfintele Cărţi ale Vechiului Testament, Bucureşti, 1903. în anul 1928 apare Introducerea Prof. Dr. V. Tarnavschi, Introducere în Sfintele Cărţi ale Testamentului Vechiu, o lucrare de propoiţii şi la nivelul introducerilor clasice. Tratează cu multă erudiţie şi cu bogat material documentar toate problemele de introducere generală şi specială în Vechiul Testament în spirit autentic ortodox. Pe lângă prima ediţie a acestui manual - Studiul Vechiului Testament, Bucureşti, 1955, publicat pentru Institutele teologice de către un colectiv alcătuit din Pr. Prof. VI. Prelipcean, Pr. Prof. N. Neaga şi Pr. Prof. Gh. Bârna -, Pr. Prof.' dr. Nicolae Ciudin publică manualul Studiul Vechiului Testament, Bucureşti, 1978, pentru Seminariile teologice. 34 B. Canonul cărţilor Vechiului Testament 1.Noţiuneacanonului iuvântul „canon", derivat de la grecescul mvrov cum socot unii autori, sau după alţii de la ebraicul HDp (cane), înseamnă, în sens propriu, măsură-'toare sau băţ folosit de arhitecţi pentru măsurarea lungimii. în sens tropic înseamnă îndreptar sau regulă. Gramaticii alexandrini numesc canon totalitatea scriitorilor greci care, pentru limba lor, servesc ca normă pentru judecarea clasicităţii limbii. în sens de „regulă morală" este întrebuinţat acest cuvânt şi de Sfântul Apostol Pavel: „Şi toţi cei ce vor umbla după dreptarul acesta (xrâ K&VOVI TOikrâ), pace şi milă asupra lor şi asupra Israelului lui Dumnezeu!" (Ga 6, 16). Deoarece în Sfânta Scriptură se cuprind rânduielile, normele de viaţă creştinească atât pentru credinţă, cât şi pentru morală, totalitatea învăţăturii biblice se numeşte canon sau regulă, aşa cum afirmă şi Sfântul Irineu (Adv. Haer. IV, 35), Tertulian (De praescr. 37), Origen, Sfântul Ioan Hrisostom şi alţi scriitori bisericeşti. De aici a trecut această numire pentru desemnarea colecţiei cărţilor în care se cuprinde regula credinţei (Isidor Pelusiotul, Ep. 114). în concret prin canon înţelegem azi catalogul sau lista cărţilor declarate de Biserică drept cărţi de îndreptare creştinească şi inspirate, iar cărţile înseşi se numesc canonice. Cărţile se numesc canonice, adică normative pentru viaţa creştinească, pentru că sunt de origine dumnezeiască şi sunt scrise sub inspiraţia Sfântului Duh, cuvântul „canonic" echivalează cu „inspirat". Numirea cărţilor Scripturii drept cărţi canonice a fost generalizată prin canonul 39 al Sinodului din Laodiceea şi epistola festivă a C Sfântului Atanasie cel Mare. 35 Studiul Vechiului Testament La întrebarea: cine are dreptul să determine care carte este canonică sau inspirată? se poate răspunde într'un singur fel: Biserica. Numai ei i-a fost dată de către Mântuitorul sarcina de a veghea asupra învăţăturii mântuitoare şi îndreptăţirea de a o propune fără greşeală oamenilor. Hristos n'a putut încredinţa rezolvarea acestei probleme importante - care este cartea în care ne vorbeşte Dumnezeu, deci a cărei învăţătură trebuie să o primească tot cel ce vrea să se mântuiască - părerii individuale subiective a fiecărui credincios în parte, ci pentru acest scop şi cu această misiune, Mântuitorul a întemeiat un organ viu, care să fie la îndemâna oamenilor: Biserica. Biserica şi-a îndeplinit această misiune, în cursul veacurilor, fie pozitiv, arătând în concret dacă o carte este inspirată, fie negativ, excluzând din numărul cărţilor normative pentru viaţa creştinească unele cărţi cu pretenţie de cărţi cu origine divină (cărţile apocrife). Deci caracterul canonic al unei cărţi nu ni-1 poate arăta şi garanta nimeni decât Sfânta Biserică pe baza Sfintei Tradiţii, deoarece în Sfânta Scriptură a Noului Testament nu se află înşirate cărţile Vechiului Testament şi nici nu se face citare din toate. Deci criteriul mai îndepărtat al canonului este Sfânta Tradiţie, iar criteriul mai apropiat, autoritatea Bisericii. Biserica Ortodoxă recunoaşte drept canonice 39 cărţi ale Vechiului Testament. Atunci când Biserica propune această învăţătură ca învăţătură creştinească, deci ca învăţătură mântuitoare, nu procedează după părerile sale sau întâmplător, pentru că Biserica are datoria să păstreze acest tezaur neschimbat şi să-1 propună autentic şi legal. Biserica nu poate propune deci alte învăţături şi nu poate învăţa altfel decât cum şi ce este descoperit, adică ce se cuprinde în descoperirea dumnezeiască. Două sunt izvoarele descoperirii divine: Sfânta Scriptură şi Sfânta Tradiţie. Deci dacă Biserica propune ca învăţătură de credinţă creştinească numărul de 39 al cărţilor sfinte ale Vechiului Testament, această învăţătură negreşit trebuie să se cuprindă în unul din izvoarele descoperirii divine. Dar dacă căutăm în paginile Sfintei Scripturi, nu aflăm nicăieri însemnate toate cărţile canonice. Deci aceasta trebuie să o avem în celălalt izvor al descoperirii, în Sfânta Tradiţie. Şi de fapt aflăm că Biserica de la primele sale începuturi a recunoscut drept canonice 39 de cărţi, împotriva cărora, în cursul veacurilor, nu s'a ivit nici o îndoială în ce priveşte originea lor divină. în cele ce urmează se va arăta că atunci când Biserica Ortodoxă le propune drept cărţi canonice ale Vechiului Testament pe cele 39, este în concordanţă cu întreaga Tradiţie bisericească. 36 2.CanonulVechiuluiTestament înNoulTestament Mântuitorul Hristos şi, după pilda Lui, Sfinţii Apostoli cunosc canonul Scripturii iudaice. Ei citează adesea Scriptura şi îi atribuie origine divină şi autoritate divină. Iisus le zice: „ Oare niciodată η 'aţi citit în Scripturi: Piatra pe care au nesocotit-o ziditorii, aceasta a ajuns în capul unghiului..." (Mi 21, 42), citând Psalmul 118, 22. „ Voi cercetaţi Scripturile, de vreme ce socotiţi că în ele aveţi viaţă veşnică; şi ele sunt cele ce mărturisesc despre Mine", le zice Mântuitorul contemporanilor Săi iudei (In 5, 39)· Această „Scriptură" este o colecţie de mai multe cărţi. „...Că toate cele scrise despre Mine în legea lui Moise, în profeţi şi în psalmi trebuie să se plinească" (Le 24, 44), le zice Mântuitorul ucenicilor Săi. Această Scriptură are autoritate absolută. „Dacă nu ascultă de Moise şi de profeţi, nici dacă ar învia cineva din morţi, tot nu vor crede"'(Le 16, 31), spune Avraam în pilda bogatului nemilostiv şi a săracului Lazăr. Numărul cărţilor Scripturii însă nu se află în Noul Testament. Biserica creştină, care ia locul sinagogii, a preluat de la această întreg tezaurul Scripturii ei, Scriptură pe care au cunoscut-o, au citit-o şi au aprobat-o însuşi Mântuitorul şi Sfinţii Apostoli. Deci Scriptura Vechiului Testament a Bisericii creştine nu poate fi alta decât cea a sinagogii din timpul Mântuitorului şi al Sfinţilor Apostoli. Istoriceşte însă nu se poate afla care a fost Scriptura iudeilor în timpul acesta. 3.Origineacanonuluiiudaic Canonul Scripturii iudaice s'a format treptat, astfel că acele cărţi despre a căror origine divină a fost încredinţat poporul iudeu au fost adunate şi s'au păstrat într'un loc anumit de către o corporaţie cu autoritate în cele sfinte. Corporaţia chemată să adune şi să păstreze aceste cărţi a fost preoţimea, iar locul de păstrare a fost templul, partea cea mai sfântă: Sfânta Sfintelor, alături de chivotul Legii. începutul acestei colecţii s'a făcut cu cărţile lui Moise. în Deuteronom aflăm următoarea dispoziţie a lui Moise: „Cuvintele acestei Legi le-a scris Moise într'o carte, pe care a dat-o preoţilor, fiii lui Levi, cei ce purtau chivotul legământului Domnului, precum şi bătrânilor fiilor lui Israel" (Dt 31, 9). Şi: „Luaţi Canea acestei Legi şi puneţi-o alături de chivotul legământului Domnului, Dumnezeului vostru, şi va fi ea acolo spre mărturie'ntru tine" (Dt 31, 26). Despre Iosua de asemenea este notat că a scris cuvintele sale în cartea 37 Studiul Vechiului Testament Legii lui Dumnezeu: „Şi a scris aceste cuvinte în cartea legii lui Dumnezeu; şi a luat o piatra mare şi a aşezat-o sub stejar, înaintea Domnului" (Ios 24, 26). Cărţile scrise mai târziu se socotesc drept continuare a celor scrise mai înainte şi, de bună seamă, s'au păstrat în acelaşi fel ca acelea. Despre Samuel se spune că dreptul regalităţii 1-a scris în carte şi 1-a pus înaintea Domnului (1 Rg 10, 25). Ieremia se îngrijeşte să i se scrie cuvântările (Ir 36, 4), iar Isaia numeşte scrierile sale „Cartea lui Iahve". Daniel pare a fi avut la dispoziţie o colecţie de cărţi profetice (Dn 9, 2), semn că asemenea cărţi au fost adunate şi păstrate. S'au format apoi colecţii de psalmi (2 Par 29, 30) şi de proverbe (Pr 25, 1). Prologul căiţii lui Isus, fiul lui Sirah (pe la 200 î. H.) relatează că pe timpul acela era în uz întreaga colecţie de cărţi „dumnezeieşti". Cea mai grăitoare dovadă despre adunarea şi păstrarea cărţilor sfinte de către evrei este faptul că ele au ajuns în posesia noastră, deci au înfruntat primejdia nimicirii la care au ajuns celelalte cărţi fără caracter divin. Nu ne este dat să cunoaştem criteriile după care au selecţionat evreii cărţile de cuprins şi de caracter dumnezeiesc, de cele de cuprins profan. Nu e îndoielnic însă că asemenea criterii au existat. Nu se poate socoti colecţia Cărţilor Sfinte ca o colecţie de produse literare naţionale, căci atunci nu se poate explica de ce nu s'au păstrat toate cărţile despre care se face amintire în cărţile Vechiului Testament, ci numai cele de cuprins religios. Pentru cunoaşterea extensiunii canonului iudaic este importantă întrebarea: când şi cine a încheiat colecţia cărţilor sfinte? Părerea generală este că în timpul Mântuitorului iudeii aveau un canon definitiv încheiat. Cine a încheiat acest canon şi ce cărţi a cuprins? Chestiunea ar fi rezolvată dacă în Noul Testament am afla citate toate cărţile canonului de azi, ceea ce nu e cazul, căci multe din aceste cărţi nu sunt citate. Azi, în general, este adoptată părerea probabilă că încheierea canonului iudaic s'a făcut în timpul reorganizării politice şi religioase a poporului iudeu, după întoarcerea lui din robia babilonică, şi că această lucrare de încheiere a săvârşit-o bărbatul providenţial al acelor timpuri: Ezdra. Mărturiile istorice care fac probabilă părerea că Ezdra a încheiat canonul iudaic sunt următoarele: 1. Din însăşi mărturia Scripturii rezultă că organizarea politică şi religioasă a poporului, după întoarcerea din robie, o fac Ezdra şi Neemia. Această reorganizare, în partea ei religioasă, nu se poate să nu se fi extins şi la colecţia cărţilor sfinte, deoarece toată viaţa poporului, nu numai cea religioasă, ci şi cea politică şi civilă, era normată de dispoziţiile divine cuprinse în cărţile sfinte. Legea lui Moise şi, alături de aceasta, celelalte scrieri ale Scripturii erau, în fond, cheagul vieţii şi unităţii naţionale a poporului biblic. Toate reformele pe care le fac aceşti doi bărbaţi sunt în perfectă concordanţă cu prescripţiile teocratice. Reorganizarea cultului fără grija tezaurului religios al cărţilor sfinte nici nu se poate închipui. 38 Originea canonului iudaic 2.Cartea a doua a Macabeilor (2, 13) spune despre Neemia cum: „... acesta, întemeind o bibliotecă, a adunat în ea cărţile privitoare h regi şi la profeţi şi cele privitoare la David, precum şi scrisori regale cu privire la sfintele primase"." Cărţile regilor amintite aici vor fi probabil profeţii anteriori (Iosua, Judecători, Samuel, Regi), cărţile profeţilor vor fi profeţii posteriori, cele ale lui David vor fi aghiografele, iar epistolele regilor perşilor despre daruri vor fi cartea lui Ezdra şi a lui Neemia, în care se cuprind o mulţime de hrisoave cu danii date de regii persani iudeilor. 3.Pentru încheierea canonului în timpul lui Ezdra sunt foarte importante cuvintele scriitorului iudeu Iosif Flaviu, care în cartea sa Contra Apionem (I, 8) spune că iudeii timpului său venerează 22 cărţi sfinte pe care el le împarte în patru categorii: 5 cărţi ale lui Moise, 13 cărţi ale profeţilor, care cuprind evenimente petrecute după moartea lui Moise până la domnia lui Artaxerxe, şi patru căiţi care cuprind laude pentru Dumnezeu şi reguli morale pentru oameni. El adaugă: „După timpul lui Artaxerxe s'au scris cărţi, dar acestea nu merită aceeaşi credinţă ca cele mai dinainte, pentru că n'a existat succesiune de profeţi". După părerea lui Iosif Flaviu deci, hotarul inspiraţiei este timpul lui Artaxerxe. 4.Altă mărturie pentru încheierea canonului în timpul lui Ezdra este Talmudul, care în capitolul Baba bathra (Poarta ultimă) spune că Ezdra şi Neemia au fost activi la fixarea canonului iudaic. 5.Cartea apocrifă a lui Ezdra încâ aminteşte că Dumnezeu, după nimicirea Ierusalimului şi risipirea Căiţilor Sfinte, i-a descoperit lui Ezdra toate cărţile Vechiului Testament, 24 la număr (4 Ezdra - cartea apocrifă -14, 18). 6. Chiar faptul că, după tradiţia iudaică, în sec. I al erei creştine se discuta de către unii rabini excluderea din rândul căiţilor inspirate a unor căiţi care ar fi trebuit să fie în canonul iudaic, cum sunt: Cântarea Cântărilor, Iezechiel, Ecclesiastul, arată indirect că au fost în canon, altfel nu aveau de unde să fie scoase. Ne mai rămâne să aflăm care sunt cărţile cuprinse în canonul încheiat de Ezdra. Cel dintâi scriitor care dă o listă de cărţi sfinte este Iosif Flaviu (38-100 d. H.). El spune (Contra Ap. I, 8) că iudeii nu au cărţi fără număr, ci numai 22. Care sunt aceste 22 nu le numeşte, dar din anumite împrejurări putem deduce că el, intenţionat, comprimă numărul cărţilor la 22, numărul literelor alfabetului ebraic. Din citările pe care le face în scrierile sale, se vede că el cuprinde în acest număr: cele 5 cărţi ale lui Moise, apoi: Iosua, Judecători, căreia în vechime îi era anexată cartea Rut, ca o a treia anexă din timpul Judecătorilor, primele două ale Regilor (în vechime o singură carte), ultimele două ale Regilor (în vechime o 6 în ediţia a ΙΙ-a, citatul sună astfel: „Apoi el a înfiinţat o bibliotecă, în care a adunat toate cărţile regilor şi ale profeţilor şi cele ale lui Da vid şi epistolele regilor perşilor despre darurile lor". 39 Studiul Vechiului Testament singură carte), două Paralipomena (în vechime una), Ezdra (mai demult împreună cu Neemia), Estera, Isaia, Ieremia, Iezechiel, Daniel şi 12 Profeţi mici, într'o singură carte, la urmă pe Iov (în total 13), apoi: Psalmii, Pildele, Ecclesiastul şi Cântarea Cântărilor (4 cărţi). Deci în total 39. O mărturie foarte preţioasă şi cu caracter oficial despre credinţa iudeilor relativ la cărţile sfinte, ne dă Talmudul în tratatul Baba bathra. Textul referitor este următorul: „înşirarea Profeţilor este aceasta: Iosua, Judecători, Samuel, Regi, Ieremia, Iezechiel, Isaia, cei 12 Profeţi mici. înşirarea Aghiografelor este: Rut, Psalmii, Iov, Pildele, Ecclesiastul, Cântarea Cântărilor, Plângerile, Daniel, Estera, Ezdra, Cronicile". Dacă la aceste 19 titluri adăugăm cele ale lui Moise neamintite aici, rezultă numărul de 24; deosebirea faţă de Iosif Flaviu apare fiindcă Talmudul separă cartea Rut de Judecători şi Plângerile de cartea lui Ieremia. Cu acest canon al iudeilor este în deplin acord şi canonul Bisericii Ortodoxe, cum s'a stabilit de către Sfinţii Părinţi şi prin hotărârile sinoadelor, precum se va vedea la locul potrivit. Aceste 39 de cărţi le au în canonul lor şi iudeii până în zilele noastre. Cu această învăţătură este în dezacord Biserica Romano-Catolică, deoarece ea are în canonul său 45 de cărţi. Ea înşiră în canon şi cărţile cuprinse în plus, în traducerea alexandrină, şi anume: Baruh, Tobit, Iudita, Cartea întâi şi a doua a Macabeilor, înţelepciunea lui Solomon, înţelepciunea lui Isus, fiul lui Sirah, adaosurile la cartea lui Daniel, Cântarea celor trei tineri (c. III), Istoria Susanei şi Istoria nimicirii lui Bel şi a balaurului, şi unele adaosuri la cartea Esterei. Aceste cărţi şi părţi de cărţi se numesc deuterocanonice în Biserica Catolică, deoarece referitor la canonicitatea lor, în trecut, au fost unele rezerve. în Biserica Ortodoxă aceste cărţi sunt numite necanonice şi sunt socotite ca folositoare pentru edificarea religioasă, nu însă şi pentru dovedirea învăţăturilor dogmatice. De aceea, în toate traducerile şi ediţiile biblice sunt cuprinse şi aceste cărţi, ca unele care merită să fie reţinute pentru cuprinsul lor şi pentru aprecierea de care s'au bucurat în literatura patristică. într'o vreme s'a presupus că, alături de canonul lui Ezdra, ar fi existat şi un al doilea canon al iudeilor din Alexandria. Canonul lui Ezdra ar fi cuprins cărţile sfinte scrise până în timpul lui şi redactate într'o singură colecţie de către însuşi Ezdra. Acesta ar fi avut 39 de cărţi, aflate azi în canonul iudeilor şi al Bisericii Ortodoxe. Canonul iudeilor din Alexandria ar fi cuprins în afară de cele 39 şi altele, scrise după timpul lui Ezdra, până la venirea Mântuitorului. Aceste cărţi sunt: înţelepciunea lui Solomon, înţelepciunea lui Isus, fiul lui Sirah, Tobit, Iudita, 1 şi 2 Macabei şi Cartea Baruh. Mărturie pentru acest canon este traducerea alexandrină. Cel dintâi canon s'ar putea numi canon palestinian, iar cel din urmă, canon alexandrin (al iudeilor din Alexandria). Existenţa unui dublu canon a fost susţinută mai ales în Biserica Romano-Catolică. S'a crezut anume că pe temeiul acesta se poate fundamenta învăţătura despre extensiunea canonului Vechiului Testament. Mântuitorul Hristos şi autorii Noului Testament citează 40 Originea canonului iudaic Vechiul Testament după recenzia alexandrină, fapt constatat şi admis de toţi criticii biblici. Autorii catolici argumentează astfel: dacă Hristos şi autorii Noului Testament citează Vechiul Testament după recenzia alexandrină, implicit aprobă această recenzie în toată extensiunea ei. în sprijinul părerii lor, mai amintesc şi faptul că atât iudeii din timpul Mântuitorului, cât şi creştinii, chiar până în zilele noastre, au privit şi privesc recenzia alexandrină ca text autentic al Scripturii, care era în trecut şi este şi astăzi în uz public şi oficial. Concluzia: Canonul aprobat de Mântuitorul şi Sfinţii Apostoli, apoi de Biserică, prin utilizare, este cel din Alexandria (cu 46 de cărţi), şi nu Canonul lui Ezdra (cu numai 39 de cărţi). Atât premisele, cât şi concluzia acestei argumentări sunt însă discutabile. Nu există nici un temei istoric solid pentru presupunerea existenţei unui dublu canon la iudei. Solidaritatea severăîn cele religioase a iudeilor din acele timpuri (precum şi în cele de mai târziu şi de totdeauna) ne opreşte să presupunem divergenţe religioase între iudei, oriunde ar fi fost ei stabiliţi. Liantul unităţii lor naţionale a fost întotdeauna Legea lui Moise, iar centrul religios, Ierusalimul cu templul şi preoţimea chemată să vegheze asupra celor sufleteşti ale poporului. Această unitate religioasă nu putea admite ca iudeii din Alexandria să aibă un alt tezaur sacru al Scripturii, decât cei din Palestina. Din contră, unitatea severă în cele religioase se poate constata pe cale istorică. Aşa, în cartea Esterei (9, 29) se impune iudeilor de pretutindeni celebrarea sărbătorii Purim, iar cartea înţelepciunea lui Isus, fiul lui Sirah, din Palestina ajunge şi la iudeii din Egipt şi este tradusă în greceşte pentru cei ce „doresc să înveţe, spre a se pregăti din vreme să trăiască după Lege" (Şir, Prolog). Iudeii din Egipt sunt invitaţi să trimită bărbaţi cărora să li se dea cărţile pe care ei nu le au (2 Mac 2, 15). Deosebirea ca extensiune între recenzia alexandrină şi Biblia ebraică se explică istoriceşte astfel: iudeii din Alexandria şi cei din afară, care vorbeau numai limba greacă şi nu cunoşteau limba străbună, au ţinut să aibă la un loc toate cărţile: şi cele sfinte, şi pe cele care vorbeau despre bărbaţii lor aleşi, sau care învăţau înţelepciunea adevărată, cea a trăirii în frica lui Dumnezeu, care este începutul înţelepciunii. Aşa se explică şi faptul necontestat că autorii Noului Testament citează după textul alexandrin, acesta fiind în utilizare generală la toţi iudeii. Concluzia că citarea este egală cu aprobarea extensiunii trece peste marginile logicii stricte. Fapt este că, deşi concluzia nu este strict logică, este ispititoare şi seducătoare. Probabil aşa se explică faptul că mulţi scriitori eclesiastici, utilizând recenzia alexandrină, citează şi din cărţile necanonice cuprinse în ea. Mai ales după ce din gura Mântuitorului sau a Sfinţilor Apostoli n'au avut nici o învăţătură lămurită relativ la numărul cărţilor din Scriptură. Un fapt a fost de toţi cunoscut: Sfinţii Apostoli citează după textul alexandrin. Chiar şi după ce scriitorii bisericeşti au cunoscut canonul sinagogii (cu 39 de cărţi) şi s'au declarat în teorie pentru acest canon, în practică utilizează Alexandrina, în toată extensiunea, implicit cărţile necanonice. Aşa a urmat inconsecvenţa izbitoare între teorie şi 41 Studiul Vechiului Testament practică şi la acei scriitori care, categoric, se declară pentru canonul iudeilor, cum sunt: Origen, Sfântul Atanasie, Chirii din Ierusalim, Grigorie de Nazianz, Epifanie, Fericitul Ieronim ş. a. Aceasta s'a putut întâmpla cu atât mai uşor, cu cât Biserica încă nu se declarase asupra extensiunii canonului. In concret: N'a existat la iudei un dublu canon: palestinian şi alexandrin, pentru că nici un document istoric nu arată aşa ceva. Dacă în recenzia alexandrină, alături de cărţile canonice traduse din limba ebraică, se află şi cărţile necanonice (scrise în majoritate în original grecesc), nu urmează în mod necesar că aşezarea în aceeaşi colecţie e totodată şi coordonare în autoritate. Citarea necanonicelor alături de cele canonice, la scriitorii bisericeşti, îşi poate avea explicarea în împrejurările timpului. Autorii biblici atribuie originea necanonicelor curentului elenist născut în Alexandria, centrul speculaţiilor filosofice ale timpului. Aici iudeii aveau o colonie foarte înfloritoare. Tendinţa unor iudei de a aduce în concordanţă religia mozaică cu postulatele filosofiei profane a dat naştere unui amestec religios filosofic. Reprezentantul cel mai celebru al acestui curent a fost filosoful iudeu Filon, care învăţa că Logosul divin împărtăşeşte înţelepciune fiecărui om virtuos. Astfel înţelepciunea este semnul şi dovada inspiraţiei, adică al descoperirii şi îndemnului divin. Fiecare om deci, în măsura virtuozităţii lui, este şi inspirat. Despre pietate şi înţelepciune vorbesc şi cărţile sfinte, ca despre două lucruri care sunt în strânsa legătură: adevărata pietate este totodată înţelepciune, şi înţelepciunea adevărată aduce în mod necesar pietate („începutul înţelepciunii e frica de Dumnezeu" - Pr 1, 7). Astfel s'a pus pe un teren comun învăţătura Bibliei şi curentul elenist al neoplatonicului Filon. Rodul acestui curent sunt scrierile necanonice. înţelepciunea lui Solomon şi înţelepciunea lui Isus, fiul lui Sirah tratează materia teoretic, iar Iudita, Tobit şi Macabeii îi arată, practic, pe bărbaţii adevărat virtuoşi, deci înţelepţi şi inspiraţi. 4. Canonul Vechiului Testament în Biserica creştină a. Canonul Vechiului Testament la începutul Bisericii „Scriptura" citată de Mântuitorul Hristos şi de autorii Noului Testament a trebuit negreşit să cuprindă cele 39 de cărţi care se aflau în posesia sinagogii şi se utilizau de iudei drept colecţie de cărţi cu origine divină. Dacă totuşi se pretinde că în Noul Testament se fac citări ca din Scriptură şi din cărţile necanonice, ba chiar şi din unele apocrife, aceasta este o afirmaţie care nu se poate dovedi. 42 Canonul Vechiului Testament în Biserica creştină Aşa se presupune, de exemplu, că textul de la Matei 6, 14 ar fi citat din înţelepciunea lui Isus, fiul lui Sirah 28, 3: „Că de veţi ierta oamenilor greşalele lor, ierta-va şi vouă Tatăl vostru cel ceresc..." „Dacă un om ţine mânie pe un altul, cum poate să-1ceară Domnului vindecare?"(Sir 28, 3). Alt caz de citare ar fi: „Iar când vă rugaţi, nu spuneţi multe ca păgânii, că acestora li se pare că prin vorbăria lor vor fi ascultaţi" (Mt 6, 7), scos de la înţelepciunea lui Isus, fiul lui Sirah (7,14): „Nu vorbi mult în adunarea bătrânilor, iar din rugăciune nu-ţi face morişcă de vorbe". Apoi cuvintele de la Matei: „Scris este: Nu numai cu pâine va trăi omul, ci cu tot cuvântul care iese din gura lui Dumnezeu" (Mt 4, 4) ar fi citate din înţelepciunea lui Solomon: „... în aşa fel, încât fiii Tăi pe care i-ai iubit, Doamne, să înţeleagă că nu feluritele soiuri de roade îl hrănesc pe om, ci cuvântul Tău, care-i ţine'n viaţă pe cei ce cred în Tine" (Sol 16, 26). Aşijderea Matei 7,13 ar fi citat din Tobit 4,15. Se mai presupun şi alte cazuri de citare, însă precum se vede din cazurile de mai sus, aici nu avem de-a face cu citări explicite, clare şi precise, cum e cazul citărilor din cărţile canonice, ci mai mult cu aluzii care cu greu pot fi privite ca reproduceri de text propriu-zise. Unii văd în versetul 9 al epistolei soborniceşti a Sfântului Apostol Iuda o aluzie la cartea apocrifă „Adormirea lui Moise". „DarMihail, arhanghelul, când i se împotrivea diavolului certându-se cu el pentru trupul lui Moise..." (Iuda 9). Alţii însă, cu mai multă dreptate, află aici referire la Cartea Profetului Zaharia: „Şi Domnul mi l-a arătat pe Iosua, marele preot, stând în faţa îngerului Domnului; iar diavolul stătea de-a dreapta lui, să i se'mpotrivească. Şi Domnul a zis către diavol: Ceartd-tepe tine Domnul, diavole!; Domnul, Cel ce a ales Ierusalimul, El să te certe!... Iată, nu e oare acesta ca un tăciune scos din foc?" (Za 3, 1-2). Ε drept că Origen şi Clement din Alexandria cred că textul în chestiune din Epistola lui Iuda e scos din apocrifa amintită, însă această apocrifă nu ni s'a păstrat, originea ei e necunoscută şi citatul se poate uşor privi cu referire la cuvintele de mai sus ale cărţii lui Zaharia, numai că epistola lui Iuda, în locul lui Iosua, îl pune pe Moise, amândoi fiind socotiţi reprezentanţi ai poporului. Altă referire la o carte apocrifă văd unii şi în cuvintele versetelor 14-15 tot din epistola lui Iuda: „Dar despre ei a proorocit şi Enoh, al şaptelea (patriarh) de h Adam, zicând: Iată, venit-a Domnul întru miile de sfinţi ai Lui, ca să facă judecată'mpotriva tuturor şi pe toţi nelegiuiţii sd-i mustre pentru toate faptele nelegiuirii lor...". Aceste cuvinte ar fi citate din „Cartea Enoh", capitolul 2, carte apocrifă, însă în cazul de faţă, probabil, avem de-a face cu o deducţie din istoria cuprinsă în Facere, unde se spune că Enoh a fost un bărbat care a umblat în căile Domnului şi pentru viaţa lui cuvioasă „a umblat Enoh cu Dumnezeu şi nu s'a mai aflat, pentru că Dumnezeu îl strămutase" (Fc 5, 24). Pe baza acestui text, iudeii îl socoteau pe Enoh ridicat la cer cu trupul, cu misiunea de a veni odată la judecarea poporului celui fără de lege. în nici un caz nu se poate contesta un lucru: în Scriptura Noului Testament nu se face nici o citare din cărţile necanonice, nici din cărţi apocrife, cu formula 43 Studiul Vechiului Testament de introducere: „Cum este scris", „Scriptura zice", „Duhul Sfânt zice'"etc, aşa precum se introduc citările din cărţile canonice ale Vechiului Testament. Dacă ascultăm însă tradiţia Bisericii păstrată în scrierile Sfinţilor Părinţi, aflăm că cele 39 de cărţi ale canonului Vechiului Testament sunt recunoscute în unanimitate ca Scriptură inspirată. Această credinţă constantă va apare din dovezile ce se vor produce mai jos. Este adevărat că mulţi scriitori utilizează adeseori ca „Scriptură" şi cărţile sau unele din cărţile necanonice. Faptul acesta însă nu trebuie să ne tulbure. Problema canonului şi-a avut epoca sa de evoluţie. Astfel, Mântuitorul şi Sfinţii Apostoli în cuvintele lor n'au arătat niciodată numărul cărţilor canonului Vechiului Testament, iar utilizarea generală şi exclusivă în Biserică a textului Alexandrinei, până la o vreme utilizat şi de iudei, şi utilizarea acestui text de către autorii sfinţiţi ai Noului Testament au pricinuit o orientare greşită în chestiunea extensiunii canonului. Biserica însăşi încă nu se declarase prin vreo hotărâre categorică şi universală (în vreun sinod ecumenic). De aceea s'a petrecut şi aici întocmai ca la fixarea altor adevăruri de credinţă: până la cristalizarea definitivă a premers o epocă de dibuire, pentru lămurirea şi fixarea unui termen sau a unui adevăr descoperit. în această epocă premergătoare, greşelile sunt explicabile şi nu sunt imputabile. Că, într'adevăr, până la cristalizarea adevărului a fost o epocă de neorientare, se vede mai ales de acolo că chiar unii autori care, categoric, sunt pentru numărul 39 al cărţilor canonice, în practică utilizează ca Scriptură şi cărţile necanonice, deşi principial şi teoretic nu le admit în canon (Sfântul Atanasie, Sfântul Chirii al Ierusalimului, Fericitul Ieronim etc). Şi nu e deloc de mirare că a fost o epocă de neorientare. Numai cu timpul, Biserica creştină a putut selecţiona din puzderia de apocrife cu pretenţia de a fi socotite „inspirate" sau „descoperite", pe cele cu adevărat inspirate. în această epoca de neorientare a fost un singur punct cert de orientare: canonul iudeilor, ale cărui cărţi, neîndoielnic, au fost de origine divină. Aşa se explică utilizarea cărţilor necanonice alături de cele canonice şi aşa se explică şi inconsecvenţa între teorie şi practică, de care s'a vorbit mai sus. Mulţi autori biblici ortodocşi nu exclud nici astăzi caracterul inspirat al cărţilor necanonice, iar sinodul din Ierusalim (ianuarie 1672) îi numeşte sfinţi pe autorii necanonicelor. Chiar Biserica Ortodoxă, când apreciază necanonicele drept cărţi bune pentru edificare, pilduire şi învăţătură duhovnicească, le atribuie implicit autoritate, căci ea nu înţelege să facă edificarea, pilduirea şi învăţătura duhovnicească pe bază de poveşti sau neadevăruri. Iată dovezile Tradiţiei despre extensiunea canonului Vechiului Testament. în epoca Părinţilor Apostolici, Barnaba citează din cartea a 3-a a lui Ezdra şi din înţelepciunea lui Isus, fiul lui Sirah; Clement Romanul citează din înţelepciunea lui Solomon; Păstorul lui Herma citează din cartea a 2-a a lui Ezdra şi a 2-a a Macabeilor, din înţelepciunea lui Isus, fiul lui Sirah; Sfântul Policarp citează din Tobit: însă citările nu sunt introduse cu formule biblice de citare, iar citarea canonicelor ca număr este covârşitoare faţă de cele necanonice. Citările din cărţile canonice sunt introduse, întotdeauna, cu formula de citare a cărţilor de origine divină. 44 Canonul Vechiului Testamentîn Biserica creştină Se cuvine deosebită atenţie Sfântului Iustin Martirul pentru foarte numeroasele lui citări din Scriptura Vechiului Testament. El citează aproape din toate cărţile canonice. Nu se află nici un singur caz de citare din necanonice sau apocrife. Tot astfel, nici la apologeţii Taţian, Atenagora, Teofil din Antiohia. Cel dintâi autor bisericesc care ne dă catalogul cărţilor canonice este apologetul Meliton, episcop de Sardes (t 170). El, cu scopul de a se orienta în privinţa extensiunii canonului Vechiului Testament, călătoreşte în Orient ca să ia cunoştinţă de credinţa Bisericii de acolo, ca una care cunoaşte mai bine tradiţia Mântuitorului şi a Sfinţilor Apostoli. Rezultatul cercetărilor sale îl face cunoscut fratelui său Onisim într'o scrisoare pe care ne-a păstrat-o Eusebiu în Istoria sa bisericească. Iată textul acestei scrisori: „Am mers în Răsărit, unde s'au petrecut şi unde s'au vestit lucrurile şi, cu tot dinadinsul, am căutat a cunoaşte cărţile Testamentului Vechi, pe care, punându-k în rând, ţi le-am scris. Numele lor sunt: Moise5cărţi- Facerea, Ieşirea, Leviticul, Numerele, Deuteronomul-, Iosua Navi, Judecători, Rut, 4 ale Regilor, 2 Paralipomene, Psalmii lui David, ale lui Solomon - Proverbele şi înţelepciunea -, Ecclesiastul, Cântarea Cântărilor, Iov, Isaia, Ieremia, cei 12 într'o carte, Daniel, Iezechiel, Ezdra". Precum se vede, din rândul cărţilor sfinte lipsesc Estera, Neemia şi Plângerile, însă cartea lui Neemia, în timpul acela, era contopită cu cartea Ezdra, iar Plângerile cu Profetul Ieremia. Lipsa cărţii Estera se explică în general fie prin neatenţia copiştilor, fie ca o repercusiune a certurilor rabinilor asupra atitudinii anumitor cercuri bisericeşti faţă de această carte. Autoritatea şi influenţa mare şi mereu crescândă a traducerii Alexandrinei în Biserică i-a făcut pe mulţi scriitori bisericeşti din secolele II şi III să atribuie canoni-citate şi cărţilor necanonice, probabil pentru singurul motiv că textul lor se cuprinde în această traducere. Astfel, Sfântul Irineu citează ca Sfântă Scriptură din cartea lui Bamh şi dinînţelepciunea lui Solomon. Tertulian citează dinînţelepciunea lui Solomon şi alte necanonice. Sfântul Ciprian citează din înţelepciunea lui Solomon, întâia a Macabeilor, Tobit şi din înţelepciunea lui Isus, fiul lui Sirah. Tot aşa, Clement din Alexandria, discipolul lui Origen, citează cu fonmila „Scriptura spune" şi din cărţile bune de citit. Aceştia dinurmă, probabil, au fost sub influenţa iudeilordin Alexandria. b. Istoria canonului Vechiului Testament în secolul TV şi în următoarele Problema extensiunii Vechiului Testament se rezolvă just abia în secolul IV, precizându-se şi raportul cărţilor necanonice faţă de cele canonice. Sinodul din Laodiceea (anul 360) hotărăşte în canonul 59 să nu se citească în Biserică cărţile necanonice alături de cele canonice, întrebuinţându-se aici întâia oară termenul de carte „canonică". Pentru evitarea oricărui echivoc, acest Sinod, în canonul 60, dă şi numărul, şi lista cărţilor canonice. „Cărţile canonice care trebuie să se citească sunt: Facerea, Ieşirea din Egipt, Leviticul, Numerele, Deuteronomul, Iosua Navi, Judecători, Rut, Estera, 1-2 ale 45 Studiul Vechiului Testament Regilor, 3-4 ale Regilor, 1-2 Paralipomena, 1-2 ale lui Ezdra, cartea Psalmilor: 150 Psalmi, Proverbele (Paremiile) luiSolomon, Ecclesiastul, Cântarea Cântărilor, Iov, 12 Profeţi, Isaia, Ieremia, Baruh, Plângerile şi Epistola, Iezechiel, Daniel". Deci canonul Sinodului din Laodiceea este identic cu canonul lui Meliton, cu deosebire că acesta, la cartea lui Ieremia, adaugă şi cartea lui Baruh, Plângerile şi Epistola lui Ieremia. Sfântul Atanasie, în sfârşit, în epistola sa festivă (39 a), scrisă în anul 367 (Migne, P. G XXVI), pune la punct chestiunea canonului Vechiului Testament, precizând şi raportul cărţilor anaghinoscomena (bune de citit) faţă de cele canonice şi valoarea celor dintâi faţă de cele din urmă. Epistola ni s'a păstrat în întregime. Iată partea ei care ne interesează: „Spre justificarea cutezanţei mele, mă folosesc de formula Evanghelistului Luca: Deoarece mulţi au început a-şi compune lotuşi apocrife şi a le amesteca cu Scriptura inspirată de Dumnezeu (θεοπνεύστω Γραφή) despre care ne-am încunoştinfat, precum a fost predat Părinţilor de către cei care au fost martori oculari şi slujitori ai Cuvântului, am găsit şi eu de bine, fiind solicitat de fraţii mei buni şi cunoscându-le de mult, a expune pe rând cărţile primite în canon, predate şi crezute ca dumnezeieşti (τα κανονιηζόμενα και παραδοθέντα, πιστευθέντατε θεία βιβλία), ca oricine, dacă ar fi sedus, să-i combată pe înşelători, iar dacă a rămas curat, să se bucure, de mai înainte fiind avertizat. Cărţile Vechiului Testament sunt 22. Căci, precum am auzit, atâteasuntşi literele la iudei. După număr şi. ordine, sunt acestea: întâi Facerea, apoi Ieşirea, apoi Leviticul, Numerele şi Deuteronomul, Isus (Iosua), fiul lui Navi, Judecători, Rut, patru Cărţi ale Regilor, dintre care 1 şi 2 se socotesc o carte, tot aşa şi a 3-a şi a 4-a. După acestea Paralipomenele 1 şi 2, socotite ca o carte, cartea Psalmilor, Proverbele, Ecclesiastul, Cântarea Cântărilor, Iov. După aceea Profeţii, doisprezece, ca o carte. Apoi Isaia, Ieremia cu Baruh, Plângerile şi Epistola, Iezechiel şi Daniel. Până aici am înşirat cărţile Vechiului Testament (urmează în epistolă canonul Noului Testament). Acestea sunt izvoarele mântuirii, ca cel ce însetează să se sature de cuvintele lor. în acestea se vesteşte doctrina pietăţii. Nimeni să nu adauge nimic la acestea şi nimeni să nu omită din ele... Dar ca să fiu mai exact, găsesc necesar să mai adaug că în afară de acelea sunt şi alte cărţi necuprinse în canon (ού κανονιζόμενα), dar care au fost decretate de Părinţi ca să fie citite de către cei care de curând se apropie (catehumeni), sau de către cei ce vor să înveţe cuvântul pietăţii: înţelepciunea lui Solomon, Estera, Iudita, Tobit, Didahia zisă a Apostolilor şi Păstorul. Dar iubiţilor, fiind acelea cuprinse în canon, iar acestea citindu-se (άναγινωσκόμενα), nicidecum să nu se numească apocrife, căci acestea (apocrifele) sunt invenţii ale ereticilor...". Precum se vede, Sfântul Atanasie face deosebire clară şi precisă între cele două categorii de cărţi. Arată apoi importanţa practică şi autoritatea fiecărei categorii, stabilind şi principiile care le deosebesc. Scoate în relief cărţile canonice numite de el cărţi inspirate (θεό πνευστός Γραφή). Autoritatea acestora o 46 Ύ Canonul Vechiului Testament în Biserica creştină aseamănă şi o deduce din autoritatea lui Hristos, Care prin Sfinţii Săi Apostoli, martori oculari ai Cuvântului, au fost predate Părinţilor Bisericii. Clasa a doua, cuprinzând cărţi de lectură (άναγινωσκόμενα), are autoritatea Părinţilor, care le-au utilizat şi le-au apreciat ca folositoare pentru instrucţia creştină şi edificarea sufletească. în clasa I, Sfântul Atanasie enumera cărţile canonice, în clasa a II-a: înţelepciunea lui Solomon, înţelepciunea lui Isus, fiul lui Sirah, Tobit, Iudita, Estera. Ε de observat că Sfântul Atanasie alătură cartea Baruh, Plângerile şi Epistola la cartea lui Ieremia. Faptul că Estera este aşezată între cele necanonice se explică probabil astfel: iudeii voiau cu tot preţul să o excludă din canon, ceea ce pare să fi pricinuit un prejudiciu sau o rezervă faţă de această carte şi în unele cercuri ale Bisericii creştine. Afară de cărţile canonice şi cele de lectură, Sfântul Atanasie face amintire şi de cărţi apocrife pe care le deosebeşte net de cele de mai înainte şi le opreşte de la întrebuinţarea publică, fiind eretice, deci primejdioase. Canonul Sfântului Atanasie este în deplin acord şi cu sinopsa Sfintei Scripturi din sec. IV sau V, pe nedrept atribuită, într'o vreme, Sfântului Atanasie. Şi această sinopsă are trei clase de cărţi numite κανονιζόμενα, αντιλεγόμενα şi απόκρυφα. în clasa antilegomenelor pune şi patru cărţi ale Macabeilor. Despre Estera observă: „Câţiva dintre bătrâni spuneau că, la evrei, şi Estera se află în canon". Istoricul Eusebiu de Cezareea (265-340), vorbind despre canonul Vechiului Testament, afirmă că scrierea lui Meliton cuprinde cărţile canonice, primite cu consens unanim. Sfântul Chirii al Ierusalimului (315-386) dă un catalog al cărţilor sfinte (Cat. IV despre 10 dogme, 33, 35 Migne, P. G.); catalogul dat de el este identic cu cel al lui Atanasie. Demn de remarcat e însă faptul că Chirii dă numai două clase de cărţi: cărţi divine şi cărţi apocrife. Astfel se poate bănui că el aşază cărţile necanonice între cele apocrife, cu care spune „să nu avem nimic comun". Acelaşi canon al lui Atanasie îl are şi Sfântul Grigorie de Nazianz (330-390) şi Amfilohie, episcop în Iconiu (t după 394), care, în îndemnurile cuvioase date de Seleucos, îl avertizează să nu citească orice scriptură, căci sunt şi cărţi cu pseudonime, unele foarte periculoase. Pentru orientare îi comunică şi catalogul cărţilor. Despre Estera observă: „Pe aceasta unii o aşază în canon". Sfântul Epifanie din Cipru (315-403), în scrisoarea sa Demensuris et ponteribus, numără 39 de cărţi canonice, deşi numărul lor îl comprimă nu la 22, cum fac ceilalţi scriitori ai timpului, ci la 27, deoarece, spune el, e drept că evreii au 22 litere în alfabet, dar cinci litere au şi formă finală, deci formă dublă, în total, ca urmare, sunt 27 de cărţi. Probabil voia să scoată şi pentru Vechiul Testament numărul de 27 după analogia numărului de 27 al cărţilor Noului Testament. Despre înţelepciunea lui Solomon şi înţelepciunea lui Isus, fiul lui Sirah, spune că: deşi sunt foarte folositoare, totuşi ele nu sunt primite în canonul cărţilor sfinte. Pe la sfârşitul secolului IV sau începutul secolului V s'au compus, din diferite izvoare, Constituţiile Apostolice. în partea a IlI-a a acestei cărţi se cuprind 85 de 47 Studiul Vechiului Testament canoane ale Apostolilor. Aceste canoane au fost primite de Sinodul Trulan din 692. în canonul 85 se află catalogul cărţilor Vechiului Testament. Cuprinde 36 de cărţi, cărora le adaugă şi 3 cărţi ale Macabeilor. Canonul atanasian ni-1 dau şi Leontie de Bizanţ (485-560) în cartea Περί αιρέσεων (Migne, Ρ. G. 86), Cosmas Indicopleustes din Alexandria, Sfântul Ioan Damaschinul în opera sa Despre credinţa ortodoxă (IV, 17, Migne, P. G. 94) şi catalogul stihometric al lui Nichifor, patriarhul Constantinopolului (758-826, Migne P. G. 100). Aceeaşi este extensiunea canonului Vechiului Testament şi la scriitorii apuseni latini. Sfântul Ilarie de Pictavium (366) în Prologul său la Cartea Psalmilor, este pentru numărul de 39. Atât pentru precizările aduse, cât şi pentru aprecierile juste e deosebit de importantă mărturia lui Rufin, presbiter din Aquileea (f 410). în comentariul său la Simbolul Apostolilor, 36, 37, 38 (Migne, P. L, 21) se spune despre cărţile canonice pe care le enumera că ele sunt inspirate de Duhul Sfânt şi sunt predate Bisericii de Hristos. După enumerare adaugă: „Acestea sunt cărţile pe care Părinţii le-au primit în canon şi au hotărât ca din acestea să se demonstreze învăţăturile de credinţă. Să se ştie însă că sunt şi alte cărţi, care la străbuni nu s'au numit canonice, ci bisericeşti: înţelepciunea lui Solomon şi a doua înţelepciune, cea a lui Isus Sirah, la latini numită Ecclesiasticus, care numire nu arată pe autorul cărţii, ci caracterul scrierii. La acestea se adaugă: Tobit, Iudita şi două cărţi ale Macabeilor. Deşi ei voiau ca aceste cărţi să se citească în Biserică, totuşi să nu se citeze pentru demonstrarea autorităţii credinţei. Celelalte cărţi care nu se citesc în Biserică s'au numit apocrife". Fericitul Ieronim (331-420), în celebrai Prologus galeatus (Prefaţă la cărţile lui Samuel şi ale Regilor), înşirând 39 de cărţi, reduse după obiceiul timpului său la numărul de 22, adaugă: „Tot ce este peste acestea să se socotească între apocrife. Deci înţelepciunea, care în general se atribuie lui Solomon, Isus Sirah, Iudita, Tobit şi Păstorul nu sunt în canon". Deşi, precum se vede, Fericitul Ieronim numeşte cănile necanonice apocrife, atunci când e vorba să le arate autoritatea, e de acord cu Sfântul Atanasie că sunt destinate pentru citire şi înălţare sufletească. Prin numirea acestor căiţi ca „apocrife", Fericitul Ieronim a voit să arate separarea lor de cele canonice, nicidecum n'a voit însă să diminueze autoritatea sau cuprinsul lor. în Prologul la cărţile Paralipomena spune că Biserica nu recunoaşte apocrifele. La el deci, în cazul dat, apocrif echivalează cu necanonic. Fericitul Augustin (f 430), presbiter, mai apoi episcop de Hippo, este întâiul Părinte care în privinţa extensiunii canonului Vechiului Testament este în dezacord cu tradiţia de până acum. în scrierea sa De doctrina christiana (2, 8), el numără între cărţile canonice şi pe acelea pe care autorii de mai înainte le separă de acestea şi le numesc necanonice. El stabileşte şi criterii pentru cunoaşterea canonicităţii unei cărţi. Spune că trebuie primite drept canonice acele cărţi care sunt primite de toate Bisericile „catolice", afară de acestea, şi pe 48 Canonul Vechiului Testament în Biserica creştină acelea pe care le primesc mai multe şi mai însemnate Biserici. Deci, după Fericitul Augustin, criteriul canonicităţii este utilizarea lor de către Biserici, respectiv reprezentanţii lor: scriitorii bisericeşti. în baza acestui criteriu, el numără în canonul cărţilor 44 de cărţi. Atitudinea Fericitului Augustin a fost determinantă pentru timpurile următoare la scriitorii apuseni, care se declară pe urmele lui pentru canonul Scripturii de mai sus. Excepţie fac numai Iuliu Africanul Of 550, De Partibus Divinae Legis, c. 3), Grigorie cel Mare (t 604), Beda Venerabilul (t 753, Corn. la Apoc.) şi Alcuin (| 804, Adv. Elipandum, I, 18). Hotărârile sinoadelor locale din Hippo (393), al treilea (397) şi al şaselea (419) din Cartagina reproduc canonul Fericitului Augustin. Aşijderea, scrisoarea Papei Inocenţiu I către Episcopul Exuperiu din Toulouse (405) şi Decretul Papei Gelasiu: „De recipiendis et non recipiendis libris" din anul 492. Cât priveşte traducerile vechi, cele făcute după textul Septuagintei cuprind şi cărţile necanonice. Se crede că traducerea Peschitto, făcută după textul original ebraic, la început n'a cuprins necanonicele, dar mai târziu i s'au adăugat şi acestea. Le cuprinde însă Vulgata lui Ieronim. c. Istoria canonului Vechiului Testament în timpurile noastre Biserica Ortodoxă, până în zilele noastre, stă pe punctul de vedere tradiţional, primind în canon numai cele 39 de cărţi, care, precum am văzut, au fost recunoscute fără nici o controversă de către cei mai de seamă reprezentanţi ai învăţăturii lăsate de Mântuitorul Hristos şi de Sfinţii Apostoli. Ea crede că, dat fiind în această învăţătură consensul unanim de credinţă creştină, cu tot dreptul poate socoti această învăţătură cuprinsă în Sfânta Tradiţie, ca izvor al Descoperirii divine, cu toate că nici unul din Sinoadele ecumenice n'a definit-o ca atare. De câte ori s'a ivit necesitatea ca o Biserică să-şi mărturisească această credinţă, a făcut-o cu hotărâre. în secolul XVII, când apar Mărturisirile de credinţă publicate de Mitrofan Critopulos (f 1640) şi Chirii Lucaris (t 1638), problema canonului biblic şi a autorităţii cărţilor anaghinoscomena = bune de citit, ale Vechiului Testament, revin în actualitate. Mitrofan Critopulos, patriarh de Alexandria, redactează la Helmstădt, în anul 1625, cu ocazia studiilor teologice făcute în Apus, o Mărturisire de credinţă, publicată ulterior (1661) sub titlul: Mărturisirea Bisericii răsăritene, soborniceşti şi apostoliceşti, în care expune principalele învăţături ale Bisericii Ortodoxe. Referitor la canonul biblic, Mitrofan Critopulos afirma mai întâi că în Vechiul Testament sunt 22 de cărţi pe care Biserica lui Hristos le-a recunoscut drept „canonice şi autentice", cărţi pe care se fundamentează dogmele, de aceea le „numim inspirate de Dumnezeu şi Sfânta Scriptură". Despre cărţile anaghinoscomena, mărturiseşte că „nu trebuie respinse, deoarece conţin precepte morale şi sunt demne de laudă" (capitolul VII - Despre Biserică). Orientându-ne 49 Studiul Vechiului Testament după mărturiile patristice (Sfântul Grigorie de Nazianz, Sfântul Amfilohiu de Iconiu şi Sfântul Ioan Damaschin), în problema canonului Vechiului Testament, Mitrofan Critopulos menţine linia general constantă a tradiţiei de veacuri în Biserica, deosebind cărţile canonice de cele anaghinoscomena. în anul 1629, Chirii Lucaris, patriarh de Alexandria şi Constantinopol, publică la Geneva scrierea: Mărturisirea răsăriteană a credinţei creştine. Influenţat de concepţia protestantă în problema cărţilor Vechiului Testament, Chirii Lucaris, după ce recunoaşte că sunt 39 de cărţi canonice, despre cărţile anaghinoscomena, spune direct că sunt „apocrife", după exemplul protestant. Biserica Ortodoxă a luat atitudine faţă de această eroare, ca şi faţă de altele, şi a condamnat Mărturisirea lui Chirii Lucaris în mai multe sinoade (la Constantinopol în 1038, la Iaşi în 1642, la Constantinopol în 1672 şi la Ierusalim în 1672). Sinodul din Ierusalim (1672), aprobând Mărturisirea de credinţă a patriarhului Dositei, faţă de Mărturisirea de credinţă a lui Chirii Lucaris despre canonul Scripturii, declară următoarele: „Urmând norma Bisericii Catolice, numim Sfânta Scriptură toate acele cărţi pe care Chirii le numără în conformitate cu Sinodul de la Laodiceea şi, pe lângă acestea, pe acelea pe care el, fără pricepere şi din neştiinţă, ori mai ales din răutate, le-a numit apocrife: înţelepciunea cea a luiSolomon, Iudita, Tobit, Istoria balaurului, Istoria Susanei, Macabei şi înţelepciunea lui Sirah. Căci împreună cu celelalte cărţi ale Scripturii dumnezeieşti şi pe acestea noi le socotim părţi adevărate ale Scripturii, pentru că datina veche, dar mai vârtos Biserica Catolică învaţă că sunt autentice. Evangheliile sfinte şi celelalte cărţi ale Scripturii... Dacă însă se pare cumva că nu s'au numărat laolaltă toate de către toţi, totuşi şi acestea se numără şi se connumărâ L· întreaga Scriptură de către mulţi teologi, atât de către cei mai vechi, cât şi de către cei mai renumiţi, pe care şi noi pe toate le socotim de cărţi canonice şi mărturisim că şi acestea sunt Scriptură". Ε drept că aici se pare a fi adoptată învăţătura Bisericii Catolice despre canonicitatea cărţilor anaghinoscomena (necanonice), dar Sinodul din Constantinopol, ţinut în acelaşi an (1672), spune lămurit că aceste cărţi sunt bune şi edificatoare, καλά και εύάρεστα. Probabil că râvna de a apăra valoarea cărţilor anaghinoscomena i-a dus pe Părinţii acestui sinod la această atitudine exagerată şi străină de Tradiţia Ortodoxiei autentice. Biserica Ortodoxă Rusă şi-a afirmat poziţia relativ la extensiunea canonului Vechiului Testament prin aprobarea de către Sfântul Sinod a Catehismului lui Filaret, Mitropolitul Moscovei (1878), în care, pe baza numărării făcute de Sfântul Chirii şi Sfântul Atanasie, învaţă că Vechiul Testament are 39 de cărţi, comprimate la un număr de 22, iar despre cele necanonice învaţă că ele nefiind scrise în limba ebraică, nu se numără între cele canonice, ci, după Sfântul Atanasie, sunt destinate pentru cei ce intră în Biserică. Aşa învaţă aproape toţi teologii Bisericii Ortodoxe, cum arată manualele de Dogmatică şi de Introducere. Din lipsa unei hotărâri precise, cu caracter general obligatoriu, în rândul teologilor ortodocşi de astăzi mai există unele păreri deosebite relativ la canonul 50 Canonul Vechiului Testamentîn Biserica creştină cărţilor Vechiului Testament. în Biserica greacă, unde textul Septuagintei a fost recunoscut drept text canonic şi autentic al Sfintei Scripturi a Vechiului Testament, există tendinţa manifestată de unii teologi de a recunoaşte cărţile anaghinoscomena (necanonice) drept inspirate şi canonice, denumindu-le „deuterocanonice". în Bisericile rusă, bulgară şi română se păstrează vechea şi tradiţionala părere referitoare la cărţile Vechiului Testament. în aceste Biserici sunt socotite drept canonice şi inspirate numai cele 39 de cărţi, iar cărţilor anaghinoscomena li se atribuie o valoare instructiv-morală, sunt folosite în cult şi menţinute în traducerile Sfintei Scripturi. Biserica Ortodoxă Română, respectând tradiţia răsăriteană, păstrează cărţile anaghinoscomena în Sfânta Scriptură, considerându-le Jolositoare şi ziditoare de suflet", deoarece „sunt pline de înţelepciune duhovnicească şi de aceea Biserica le foloseşte, pe unele din ele, chiar la sfintele slujbe"'(Carte de învăţătură, pp. 19-21). în traducerile româneşti ale Sfintei Scripturi, începând cu cea din anul 1968, cărţile anaghinoscomena sunt tipărite la sfârşit, după cele 39 de cărţi canonice, cu sau fără titlul: „Cărţi şi fragmente necanonice". în Biserica Romano-Catolică, canonul a rămas cel fixat de Fericitul Augustin. Până la conciliul tridentin (1545-1546) numai câţiva scriitori au rezerve faţă de cărţile necanonice (Rupertus, \ ΙΠΑ, Hugo de S. Vict., t 1441, Hugo Caro, t 1662, Toma de Aquino, f 1274, Nicolaus Lyranus, t 1340, Alfonsus Tostatus, f 1455, Cârd. Cajetan, f 1535, ş. a.). Motivele care i~au determinat pe scriitorii apuseni să adopte în canon şi cărţile necanonice au fost următoarele: a) Marea autoritate a Fericitului Augustin; b) criteriul acestuia despre canonicitatea unei cărţi, adică utilizarea ei, în lipsa consensului unanim, de către cele mai de seamă Biserici; c) inconsecvenţa între teorie şi practică a scriitorilor antici care, deşi aprobă numai 39 de cărţi în canon, totuşi în scrierile lor citează şi din cărţile necanonice. Atunci însă când protestanţii declară apocrife cărţile necanonice, Biserica apuseană, la conciliul tridentin, în decretul „De canonicis Scripturis" defineşte învăţătura catolică despre extensiunea canonului, numărând în canon şi cărţile necanonice, iar conciliul de la Vatican (1871) ridică această învăţătură la rang de dogmă. Dacă după conciliul tridentin a putut persista îndoiala privind valoarea cărţilor necanonice, precum de fapt a şi persistat, căci Sixtus din Siena, în a sa Bibliotheca Sancta, Bernard Lamy în lucrarea Aparatus biblicus şi Prof. I. Iahn în Introducerea sa socotesc că cele necanonice au mai mică autoritate, după conciliul din Vatican, faptul acesta a fost exclus. în Biserica Romano-Catolică, canonul Vechiului Testament are 46 de cărţi, spre deosebire de cel al Bisericii Ortodoxe, şi le cuprinde în numărul cărţilor canonice şi pe cele necanonice: înţelepciunea lui Solomon, înţelepciunea lui Isus, fiul lui Sirah, Iudita, Tobit, Baruh şi 1-2 Macabei. învăţătura tradiţională despre canon are însă şi azi repercusiuni la teologii romano-catolici, căci cărţile necanonice sunt numite deuterocanonice, iar cele 39, protocanonice. Această numire, introdusă mai întâi de protestanţi, a fost adoptată la romano-catolici de Sixtus din Siena. Mai 51 τ Studiul VechiuluiTestament CanonulVechiuluiTestamentînBisericacreştină apoi devine generală la autorii biblici catolici. Fireşte că, după conciliul din Vatican, această deosebire de numire nu înseamnă şi deosebire de autoritate, amândouă categoriile fiind considerate cărţi inspirate, deci de origine divină. Deosebirea dintre ele se referă numai la timpul primirii lor în canonul Bisericii: cele protocanonice fiind primite de la început, iar cele deuterocanonice mai târziu (sinodul tridentin). Cărţile anaghinoscomena (necanonice) au avut o soartă variată în Biserica Protestantă şi în ramurile ei. Marii reformatori, atât Luther, cât şi Calvin, le menţin în ediţiile lor ca pe unele folositoare. Le aşază însă în apendice (epilog). Aşa procedează şi Simbolul Bisericii Galicane (1559) şi Confesiunea Helvetică (1566). La început le menţine şi Biserica Anglicană (art. 6), declarându-le bune de citit pentru pilduire şi formarea moravurilor, nu însă şi pentru demonstrarea dogmelor. Calvinii, mai târziu, nu le admit în Biblie (1618). Pe urmele lor nici presbiterienii din Anglia şi Scoţia, cu toate că Crammer, Arhiepiscop de Canterbury, în Biblia sa din 1539 le tipăreşte cu numirea de aghiografe. în Biblia regelui Eduard VI (1547) se tipăresc drept cărţi eclesiastice. Aşa se menţin aproape două secole şi jumătate. Societatea Biblică Britanică, fondată în Londra la 7 martie 1804, la insistenţa presbiterienilor încearcă, în anul 1817, să le scoată din ediţiile Bibliei. Această încercare a provocat însă disidenţă în tabăra protestantă, împotrivin-du-se din răsputeri luteranii şi calvinii. Totuşi prin înţelegerile din anii 1826-1827 se hotărăşte definitiv să nu se mai tipărească sub nici un pretext. Ceea ce s'a şi pus în practică. La confesiunile protestante, actualmente, oficial, cele 39 de cărţi ale canonului se numesc cărţi canonice, cele necanonice se numesc apocrife, iar apocrifele noastre pseudoepigrafe. Aceasta, în ce priveşte atitudinea eclesiastică, deoarece practic protestanţii, în baza libertăţii conştiinţei pe care le-o îngăduie credinţa lor, cel puţin cât priveşte pe mulţi autori biblici, nu par a susţine caracterul inspirat al Scripturii. Copţii, armenii, nestorienii, monofiziţii sirieni şi etiopienii au reţinut în canon şi cărţile necanonice. Etiopienii le-au mai adăugat şi câteva apocrife: Cartea Enoh, Cartea Jubileelor, Apocalipsa lui Ezdra etc. în Initiation biblique, III ed, Paris, 1954; Prof. A. Osipov, Despre Sfânta Scriptură, în Jurnalul Patriarhiei Moscovei", 1956, nr. 9; Pr. Prof. M. Chialda, Cărţile anaghinoscomena ale Vechiului Testament în Biserica Ortodoxă, în „Ortodoxia", 1962, nr. 4; Pr. Prof. N. Neaga, Ortodoxia şi Vechiul Testament, în „Mitropolia Banatului", 1962, nr. 7-8; Abrudan Dumitru, Cărţile anaghinoscomena ale Vechiului Testament în Biserica Ortodoxă, după traducerile româneşti ale Sfintei Scripturi, în „Studii Teologice", 1962, nr. 9-10; Em. Corniţescu, Canonul Sfintei Scripturi la cei doi reformatori: Martin Luther şi Jean Calvin, în „Studii Teologice", 1969, nr. 3-4; Pr. Prof. Mircea Basarab, Cărţile anaghinoscomena - bune de citit, în Bibliile româneşti, în „Studii Teologice", 1972, nr. 1-2. Bibliografie A. Loisy, Histoire du canon de l'Ancien Testament, Paris, 1890; M. Jugie, Histoire du canon de l'Ancien Testament dans l'Eglise grecque et l'Eglise russe, Paris, 1909; F. Vigouroux, Canon des Ecritures, în Dlctionnaire de la Bible, II, 134-184; H. Hşpfl, Canonicite, în Supplement au Dictionnaire de la Bible, I, 1022-1045; E. Mangenot, Canon des Iivres Saintes, în Dictionnaire de Theologie Catholique, II, 1550-1605; H. L. Starck, Kanon des Alten Testaments, în Realencyklopădie fur protestantische Theologie und Kirche, III AufL, IX, 741-768; Al. Dombrowschi, La doctrine de l'Eglise russe et le canon de l'Ancien Testament, în „Revue Biblique", X, 1901; S. Zarb, De hlstoria Canonis Utriusque Testamenti, Roma, 1934; A. Tricot, Le canon des Ecritures, 52 53 τ Caracterul inspirat al Sfintei Scripturi C.Inspiraţia SfinteiScripturi 1.CaracterulinspiratalSfinteiScripturi Cauza adevărată pentru care Sfânta Scriptură este sfânta şi canonică, adică infailibil normativă pentru credinţă şi morală, e faptul că ea a fost scrisă sub influenţă divină. Această origine divină a ei, unică şi extraordinară, o face să fie tezaurul cel mai scump al omenirii. Aceasta origine divină este şi temeiul autorităţii ei divine şi infailibile. Ea nu este „cuvântul omului", ci este „cuvântul lui Dumnezeu". Faptul inspiraţiei fiind supranatural, poate fi cunoscut numai din Descoperirea dumnezeiască. Dovezile pentru caracterul inspirat al Scripturii va trebui deci să le căutăm în Sfânta Scriptură şi Sfânta Tradiţie, care sunt izvoarele Descoperirii divine. Dacă Biserica propune ca învăţătură de credinţă inspiraţia Scripturii, ea trebuie să se bazeze pe Descoperirea divină, căci Biserica este învăţătoare infailibilă numai atunci când învaţă că un adevăr de credinţă sau de morală este descoperit de Dumnezeu, sau când lămureşte un adevăr descoperit. Nicidecum Biserica nu poate propune un adevăr ca adevăr de credinţă, dacă acela nu se află în izvoarele Descoperirii dumnezeieşti. în cele ce urmează se va vedea că Biserica, atunci când propune ca adevăr inspiraţia divină, se bazează pe Descoperirea divină. Şi de fapt, inspiraţia este un adevăr care se atestă atât în Sfânta Scriptură, cât şi în Sfânta Tradiţie. Dovezi pentru caracterul inspirat al Vechiului Testament se află în Vechiul Testament însuşi, în Noul Testament, în tradiţia iudaică şi în tradiţia creştină. 1. Autorii Vechiului Testament afirmă de multe ori că ei au scris din îndemn divin, chiar la poruncă divină. Aşa citim la Ieşire 17, 14: „Atunci a zis Domnul către Moise: "Scrie aceasta'ntr'o carte, spre aducere aminte, şi spune-i lui Iosua că pomenirea lui Amalec o voi şterge din cele ce sunt sub cer·'". Ε ο poruncă pe care o aflăm des repetată în mai multe locuri ale Vechiului Testament (îs 8,1; Ir 30, 2; Iz 24, 2; Dn 12, 4; Ave 2, 2 etc). La profeţi e obişnuită fraza: „Aşa zice Domnul Dumnezeu", „Ascultaţi cuvântul Domnului", „Cuvântul Domnului către..."(îs 1, 10; 43, 1; Ir 1, 2; 16, 12; Iz 1, 3; Os 1, 1; Ioil 1, 1; Avd 1, 1; Iona 1, 1; Mi 1, 1; Sof 1, 1 etc). Trimişii lui Dumnezeu sunt gura Lui care vorbeşte oamenilor: „... iar tu vei grăi către elşi-i vei pune în gură cuvintele Mele, iar Eu voi deschide gura ta şi voi deschide gura lui şi vă voi învăţa ce să faceţi" (Iş 4, 15). Când capătă misiunea divină, Moise încearcă să se eschiveze, pretextând că de când îi vorbise Domnul, e de-a dreptul greu la vorbă. „Dumnezeu însă a zis către Moise: "Cine i-a dat omului gură? şi cine-lface mut sau surd, văzător sau nevăzător? Oare nu Eu, Dumnezeu?Şi acum, du-te: Eu sunt Cel ce-ţi voi deschide gura şi te voi învăţa ce să grăieşti··" (Iş 4, 11-12). împăratul şi Proorocul David grăieşte de la Domnul ori, mai precis, Domnul grăieşte prin el: „Duhul Domnului a grăit întru mine, cuvântul Său a fost pe limba mea" (2 Rg 23, 2). Nu se poate obiecta că Profeţii, şi în genere toţi trimişii lui Dumnezeu, ne amintesc misiunea lor divină numai pentru ca să dea mai mare autoritate sau tărie spuselor lor. Căci misiunea de a fi vestitorul poruncilor şi voii divine niciodată n'a fost misiune uşoară şi rentabilă, pe care cineva să şi-o asume de bunăvoie, dată fiind răsplata celor ce vestesc legea aspră a lui Dumnezeu, atât de oneroasă pentru oameni. Din viaţa trimişilor lui Dumnezeu cunoaştem la câte privaţiuni, umiliri şi prigoane au fost expuşi pentru activitatea lor misionară. De aceea nu este de mirare că unii dintre profeţi nu numai că nu caută să-şi asume fără temei misiunea divină, ci, din contră, încearcă a se împotrivi unei însărcinări atât de grele şi pline de primejdii. Profetul Iona, când este trimis să vestească ninivitenilor osânda ce-i aşteaptă, încearcă să fugă dinaintea Domnului. Ieremia îi cere lui Dumnezeu să-1 absolve de misiunea de profet. Domnul însă îl încurajează astfel: Jar Domnul a zis către mine: "Să nu zici: Sunt încă tânăr, căci la câţi te voi trimite, fa toţi vei merge şi pe toate câte-ţi voi porunci Eu ţie, pe acelea le vei grăi. De faţa lor să nu te temi, că Eu cu tine sunt ca să te scap», zice Domnul. Atunci Domnul Şi-a întins mâna spre mine şi mi-a atins gura şi mi-a zis: "Iată, cuvintele Mele le-am pus în gura ta...·" (Ir 1, 7-9)· Şi când trebuie să se achite de misiunea ce i s'a dat peste voia lui, şi când gustă răsplata amară a contemporanilor, se tânguieşte: „Tu m'ai amăgit, Doamne, iar eu m'am amăgit; Tu ai fost puternic, Tu ai biruit, eu m'am făcut de râs; fără'ncetare'n toată ziua sunt batjocorit. Da, 54 eu cu graiul meu amar voi râde, la răscoală şi sleire voi chema, căci cuvântul Domnului mi-a devenit ocară şi'n zilele mele toate, bătaie de joc" (Ir 20, 7-8). Proorocul Amos este luat şi trimis să propovăduiască din mijlocul preocupărilor 55 Studiul Vechiului Testament sale zilnice (Amos 7,15). Profeţii, din poruncă dumnezeiască, trebuie să vestească cuvântul lui Dumnezeu fie plăcut, fie neplăcut, mustrare ori mângâiere. Este cu neputinţă a presupune că Profeţii, când amintesc de misiunea lor divină, fac aceasta din îndemn propriu sau din socoteli mărunte. Apoi însuşi Dumnezeu a confirmat adesea spusele lor cu minuni şi profeţii. Cine îşi închipuie însă că Dumnezeu ar fi făcut aceasta pentru a întări nişte afirmaţii mincinoase? Nu se poate obiecta nici faptul că dovedirea caracterului inspirat al Sfintei Scripturi prin însăşi Sfânta Scriptură ar fi sofism (dovedirea unui lucru prin ceea ce e de dovedit), căci Sfânta Scriptură are îndoită autoritate: divină şi umană. Prin autoritatea ei umană putem dovedi autoritatea ei divină fără să comitem sofism. Sfânta Scriptură are toate criteriile autorităţii umane: ea este autentică, întreagă, iar autorii ei demni de crezare. Deci autoritatea umană nu i se poate contesta. Aceasta, de altfel, se va arăta mai pe larg în cursul studiului isagogic. Dar ce ne spune această Scriptură? Ne spune că unii oameni au afirmat despre ei că sunt „trimişii lui Dumnezeu" şi că „prin ei vorbeşte Dumnezeu". Această afirmaţie o întăreau cu minuni şi profeţii, a căror săvârşire este în puterea lui Dumnezeu, Care nu-Şi poate da concursul la confirmarea unui neadevăr. Cele spuse în Scriptură trebuie să le credem pentru deplina ei autoritate umană, deci şi faptul că autorii ei vorbesc din inspiraţie divină. 2. Noul Testament arată de asemenea caracterul inspirat al Vechiului Testament. însuşi Mântuitorul Hristos spune că prin Scriptura Vechiului Testament a vorbit Dumnezeu sau Duhul Domnului. Aşa, când vin la Dânsul saducheii, care zic că „nu este înviere", şi îi pun o întrebare ca să-L ispitească, Mântuitorul dezleagă problema şi adaugă: Jar despre învierea morţilor, oare n'aţi citit ce vi s'a spus vouă de Dumnezeu când zice: Eu sunt Dumnezeul lui Avraam şi Dumnezeul lui Isaac şi Dumnezeul lui Iacob?El nu este Dumnezeul morţilor, ci al viilor" (Mt 22, 31-32), citând textul din Ieşire 3, 6. Altădată îi întreabă pe farisei: „Atunci cum se face că David, în Duh, îl numeşte pe El Domn când spune: «Zis-a Domnul către Domnul meu: Şezi de-a dreapta Mea, până ce voi pune pe vrăjmaşii Tăi aşternut picioarelor Tale»?" (Ml 22, 43-44), citând Psalmul 110,1. Evanghelistul Matei, când îl citează pe profetul Isaia (7, 14) şi pe profetul Osea (11, 1), spune că aceste cuvinte s'au spus „de către Domnul" {Ml 1, 22; 2, 15). Apostolul Pavel îi scrie lui Timotei: „şi fiindcă din pruncie cunoşti Sfintele Scripturi, cele ce pot să te înţelepţească spre mântuire prin credinţa cea întru Hristos Iisus. Toată Scriptura este insuflată de Dumnezeu..." (2 Tim 3, 15-16). Timotei nu putea cunoaşte „dinpruncie" decât Scriptura Vechiului Testament, în Epistola a 2-a a Sfântului Petru citim următoarele: „pentru cdproorocie nu s'a făcut niciodată din voia omului, ci purtaţi de Duhul Sfânt au grăit oameni din partea lui Dumnezeu" (2 Ptr 1, 21). Textele de mai sus, şi afară de acestea şi altele, arată cu prisosinţă care este învăţătura Mântuitorului Hristos şi a Sfinţilor Apostoli şi care a fost credinţa iudeilor contemporani despre caracterul divin al 56 Caracterul inspirat al Sfintei Scripturi Vechiului Testament. De câte ori Mântuitorul sau Sfinţii Apostoli atribuie origine divină Scripturii, niciodată nu sunt contrazişi de iudei. Semn că au avut aceeaşi credinţă. 3.Ca mărturie a tradiţiei iudaice despre caracterul divin al Vechiului Testament este destul să ne referim la literaţii lor din sec. I al erei creştine. Iosif Flaviu exprimă frumos această credinţă a conaţionalilor lui: „Fiecărui iudeu, de la naştere, îi este imprimată şi înnăscută credinţa că acelea (cărţile sfinte) sunt poruncile lui Dumnezeu... Şipentru ele gata suntem a suferi bucuroşişi moarte" (Contra Ap. I, 17). Filosoful alexandrin Filon, în cartea sa Despre Profeţi, spune: „Profeţii, prin gura cărora Dumnezeu ne-a făcut descoperire". Aceeaşi credinţă a lor se desprinde şi din scrierile rabinilor şi din Talmud. 4.Credinţa Sfinţilor Părinţi despre caracterul inspirat al Scripturii se vede: a) din formulele cu care introduc citările biblice; b) din epitetele pe care i le dau şi c) din mărturiile lor clare despre originea ei divină. a) Când citează din Sfânta Scriptură, Sfinţii Părinţi se folosesc adesea de formule din care se vede că, pentru ei, nu omul este autorul principal, ci Dumnezeu. De aceea, în cele mai multe cazuri, nu-1 amintesc nici pe autorul omenesc, nici cartea cu titlul ei, ci pentru aceasta ajunge să spună: „Scriseste", „Scriptura zice", „Domnul zice", „Spiritul profetic zice" şi altele de acest fel. Numai când citează cuvintele Mântuitorului Hristos, ţin să-L arate pe Autorul cuvintelor citate, fără să indice cartea unde se cuprind aceste cuvinte. Acest fel de citare arată că scriitorii bisericeşti, când citează texte din Scriptură, nu se bazează pe autoritatea ei umană, ci pe autoritatea divină, rezultată din caracterul ei inspirat. b)Aceeaşi credinţă a lor se desprinde şi din cuvintele cu care arată caracterul divin al Scripturii. Dionisie Areopagitul numeşte Scriptura „Ilustraţiune divină" (De coeL hierarh. c. 1), Fericitul Augustin o numeşte „Manuscrisul lui Dumnezeu" (Enar. in Ps.), Sfântul Grigorie cel Mare, „Scrisoarea pe care Dumnezeu a trimis-o făpturilor Sale" (Ep. 31 ad Theod.), Sfântul Justin, „Chitara L· care cântă Dumnezeu" (Cohort ad Graec, c. 8). După Teodoret, scriitorii sfinţi sunt „condeiul lui Dumnezeu" (Prefaţă la Psalmi). c) Din mărturiile clare amintim următoarele: Clement Romanul scrie: „Citiţi cu osârdie Scripturile, ascultaţi desăvârşitele profeţii ale Duhului Sfânt" (Ep. Cor. 45). Tot el spune că Apostolul Pavel a scris fiind „pnevmaticos", adică inspirat. Sfântul Justin Martirul spune: „Când auziţi cuvintele Profeţilor ca spuse de o persoana, să nu gândiţi că sunt spuse de cei ce le zic, ci de Logosul divin, care i-a îndemnat". Iar Sfântul Irineu zice: „Foarte bine ştim că Scripturile sunt desăvârşite, fiind spuse de Cuvântul lui Dumnezeu şi de Duhul Lui" (Adv. 57 τ Studiul Vechiului Testament Despre naturainspiraţiei biblice Haer. 2, 28). După Origen, „Scripturile sfinte nu sunt operele oamenilor, ci sunt scrise din îndemnul Duhului Sfânt, cu voinţa Tatălui, prin Iisus Hristos" (De princ, 4). El întrebuinţează mai întâi cuvântul θεοπνευστία ca substantiv, care a devenit (ca şi derivatul său latin, inspiratio), termen tehnic pentru numirea actului prin care Dumnezeu a lucrat asupra scriitorilor sfinţi la scrierea cărţilor. 2.Noţiuneainspiraţiei După ce cunoaştem faptul inspiraţiei, în urma căruia Sfânta Scriptură este cu adevărat de origine divină, şi că ceea ce se cuprinde într'însa este „cuvântul lui Dumnezeu", ca să înţelegem mai lămurit acest caracter supranatural, va trebui să cunoaştem mai de aproape această lucrare divină, al cărei autor este Dumnezeu, pentru că la scrierea cărţilor sfinte Dumnezeu s'a folosit de oameni, care îşi au şi ei contribuţia lor. Sfânta Scriptură este rezultatul cooperării a două cauze: Dumnezeu şi omul. Deoarece Sfânta Scriptură este „cuvântul lui Dumnezeu" şi nu „al omului", urmează că autorul principal al Scripturii este Dumnezeu, iar omul este autor secundar (cauză secundară sau instrumentală). Lucrarea prin care Dumnezeu 1-a activat pe autor la scrierea cărţilor sfinte se numeşte inspiraţie. Ca Dumnezeu să poată fi numit autorul principal al Sfintei Scripturi, acţiunea divină inspiratoare trebuie negreşit să întrunească următoarele trei acte: îndemnul prin care Dumnezeu îi determină pe oameni la împlinirea voinţei Sale, împărtăşirea lucrurilor care trebuie comunicate oamenilor şi ferirea de greşeală sau asistenţa divină în tot cuprinsul scrierii. Fără aceste trei elemente, Scriptura nu poate fi numită cu tot dreptul „Cuvântul lui Dumnezeu", aşa precum cer să fie socotite Sfânta Scriptură însăşi şi Sfânta Tradiţie. îndemnul divin face ca Sfânta Scriptură să fie de origine divină, comunicarea face ca întreg cuprinsul ei să fie de la Dumnezeu, iar continua veghere face ca autorul omenesc să redea fidel şi infailibil ceea ce vrea Dumnezeu. Potrivit acestora, inspiraţia (activă, ca acţiune divină), se poate defini în felul următor: inspiraţia divină este influenţa Duhului Sfânt asupra scriitorului omenesc, care cuprinde în sine îndemnul la scriere, sprijinirea şi ferirea de rătăcire şi comunicarea unor revelaţii divine pozitive în timpul scrierii. Printr'o asemenea acţiune, Dumnezeu devine autorul principal al Sfintei Scripturi, El însuşi fiind autorul propriu-zis al cărţii, al cuprinsului, al tuturor adevărurilor şi ideilor cuprinse în ea, iar omul, autorul secundar (instrumental) care toarnă în formă de grai omenesc, sub continua şi activa cooperare şi îndrumare a lui Dumnezeu, ceea ce vrea Dumnezeu. Cărţile astfel 58 scrise au îndoită autoritate: divină, pentru că temeiul lor este inspiraţia, şi pe lângă aceasta şi autoritatea umană, întrucât autorii lor sunt demni de crezare şi înseşi cărţile lor, autentice şi întregi. Inspiraţia biblică este posibilă şi din partea lui Dumnezeu, şi din partea omului. Ea este singura cale posibilă de a comunica oamenilor adevărurile religioase, la cunoştinţa cărora omul, după căderea în păcat, nu ar fi putut ajunge numai cu ajutorul funcţiilor sale intelectuale, întunecate, căci descoperirea individuală externă ar înmulţi fără rost minunile, fiecare descoperire externă fiind un amestec al elementului supranatural în cel natural. Descoperirea individuală internă (iluminare, extaz, vis) ar fi lipsita de nota certitudinii şi uşor ar putea fi atribuită unor stări sufleteşti exaltate. Descoperirea prin tradiţie ar fi supusă schimbărilor şi eventual uitării. De aceea Dumnezeu, pentru a comunica oamenilor adevărurile mântuitoare, a recurs la mijlocul inspiraţiei biblice. 3.Desprenaturainspiraţieibiblice Inspiraţia poate fi considerată nu numai în înţeles activ, ca acţiune a lui Dumnezeu, ci şi în sens pasiv, ca existentă în aghiografi şi conlucrând cu ei. întrebarea este: de ce natură a fost această conlucrare şi până unde s'a extins? Sau mai concret: care este modul cooperării lui Dumnezeu cu omul la scrierea cărţilor sfinte? Când vorbim despre felul conlucrării lui Dumnezeu cu omul la scrierea cărţilor sfinte, trebuie să ţinem seama de următoarele consideraţii de ordin dogmatic: a) Dumnezeu, când Se foloseşte de cauze secundare în scopurile Sale, se foloseşte totdeauna ţinând seama de firea lor. Supranaturalul (influenţa divină) presupune naturalul (omul) şi se bazează pe el. Elementul natural, ca mijloc de acţiune supranaturală, operează după puterile şi funcţiile sale, şi numai în cazul când aceste puteri sau funcţii sunt insuficiente, elementul natural este ridicat şi perfecţionat. Acest adevăr este cuprins în axioma dogmatică: când Dumnezeu operează în ordine supranaturală, nu distruge naturalul, ci îl desăvârşeşte şi îl suplineşte. b) Dumnezeu nu face lucruri de prisos, ci numai atunci operează, în mod pozitiv şi activ, când este necesar. Bineînţeles, precum Dumnezeu nu prisoseşte unde nu este trebuinţă, tot aşa nu lipseşte în cele necesare. Ţinând seama de aceste consideraţii, trebuie să spunem că inspiraţia nu necesită întotdeauna revelaţie în sens restrâns, adică descoperirea unor adevăruri pe atunci necunoscute şi, pe cale naturală, de necunoscut. Astfel, o persoană ' 59 Studiul Vechiului Testament poate să aibă darul inspiraţiei biblice fără să i se descopere imediat, prin revelaţie propriu-zisă, adevărurile pe care Dumnezeu vrea să le comunice oamenilor. în cazul inspiraţiei, funcţiile naturale intelectuale nu se suspendă şi nu se stânjenesc. Persoana inspirată acţionează conform firii sale natural intelectuale şi, numai în caz de insuficienţă naturală sau subiectivă, se împărtăşeşte de revelaţia propriu-zi-să. De multe ori aghiografii au fost îndemnaţi să scrie lucruri pe care au putut să le cunoască pe cale naturală: prin experienţă proprie, cercetare, meditare, reflexiune etc. în asemenea cazuri, Dumnezeu numai atunci le vine în ajutor prin revelaţie propriu-zisă, când funcţiile lor naturale ar fi insuficiente. Aşa, de exemplu, n'a fost necesar ca Dumnezeu să-i descopere lui Moise istoria ieşirii din Egipt, când aceea s'a petrecut sub ochii lui şi sub conducerea lui. Apoi, multe din cele relatate în Geneză au putut fi cunoscute din izvoare vechi, orale sau scrise. Unii autori biblici chiar amintesc unele izvoare consultate. Astfel, de exemplu, Sfântul Luca (1, 1) aminteşte despre mai multe încercări de a scrie viaţa Mântuitorului, pe care, negreşit, le-a consultat, nefiind nici el martor ocular al celor relatate în Evanghelia sa. Autorul cărţii a patra a Regilor aminteşte ca izvor „Cartea Regilor" (4 Rg 14, 18). Tot aşa se amintesc izvoare şi la alţi autori (3 Rg 1, 18; 1 Par 27, 24; 29, 29; 2 Par 16,11 etc). Inspiraţia deci este însoţită de revelaţie propriu-zisă numai atunci când Dumnezeu, prin aghiografi, vrea să comunice adevăruri pe care autorul omenesc nu le-a putut afla pe cale naturală (cum sunt: profeţiile, misterele, sensurile mistice). în cazurile când Dumnezeu descoperă pozitiv adevăruri, avem inspiraţie pozitivă, în celelalte cazuri inspiraţia o numim negativă. în cazul inspiraţiei negative, acţiunea inspiratoare a lui Dumnezeu se mărgineşte la asistenţa continuă a autorului, în cursul scrierii, cu scopul de a-1 feri pe autor de greşeală. Din partea autorului inspirat nu se cere ca să înţeleagă adecvat ceea ce trebuie să comunice, cum este cazul în mistere. Ca să se cunoască şi mai bine modul de cooperare al lui Dumnezeu cu omul în cazul inspiraţiei, trebuie să se mai ţină seamă că inspiraţia este un dar supranatural al lui Dumnezeu. Acest dar este dat aghiografilor nu pentru folosul lor propriu, ci pentru a lucra conform voinţei lui Dumnezeu. Deci inspiraţia, prin natura sa, nu este un dar care să-1 facă pe om favorit, totuşi inspiraţia este şi dar liber, care depinde exclusiv de voinţa lui Dumnezeu, fără să presupună în subiect pregătire premergătoare. Inspiraţia deci nici nu presupune sfinţenie anterioară în subiect, dar nici nu .aduce ulterior sfinţenia lui. Poate să fie cineva sfânt fără să aibă darul inspiraţiei, şi poate să fie păcătos şi să-1 aibă (Caiafa, Balaam). Inspiraţia nu este dar permanent, ci trecător, care durează până se atinge scopul pentru care a fost dat. Nu se cere nici condiţia ca persoana inspirată să fie conştientă de darul inspiraţiei proprii. Pentru aceea poate o persoană să fie inspirată, să acţioneze după voia lui Dumnezeu şi în cazul când ea crede că lucrează condusă de cauze sau ocazii în aparenţă naturale. Aşa de exemplu, Evanghelistul Marcu, după cum ne spune Tradiţia, îşi scrie Evanghelia la cererea 60 Extensiunea inspiraţiei credincioşilor din Roma, Pavel îi scrie lui Filimon să-i câştige indulgenţa faţă de fugarul Onisim. Pretutindeni, Noul Testament are caracter general de scriere ocazională. Ceea ce nu-i împiedica pe aghiografi ca, în ordine supranaturală, să fie îndemnaţi a împlini voia lui Dumnezeu. Din cele spuse despre natura inspiraţiei se vede că Dumnezeu a lucrat în mod activ şi pozitiv la scrierea cărţilor sfinte prin aceea că: a) i-a îndemnat pe aghiografi să scrie; b) le-a comunicat ceea ce au să scrie, sau în mod pozitiv, prin revelaţie propriu-zisă, sau numai prin indicarea subiectului; c) prin supravegherea neîntreruptă în cursul scrierii, ca să-i ferească de greşeală. în timpul inspiraţiei, aghiograful a pus în lucrare toate funcţiile sale sufleteşti. în caz de insuficienţă a acestor funcţii, i s'au împărtăşit prin revelaţie propriu-zisă adevărurile de comunicat. Acestea toate se cer şi ajung pentru ca Scriptura să fie socotită cu adevărat „Cuvântul lui Dumnezeu". Nu ajunge însă inspiraţia pur negativă, cum susţineau unii eretici şi cum cred unii autori mai noi (I. Iahn etc). După părerea acestora, ajunge dacă Dumnezeu îl fereşte pe autor de greşeală, ca Scriptura să poată fi numită „Cuvântul lui Dumnezeu", fără să descopere autorilor ei omeneşti ceva nou. în acest caz însă, Scriptura nu ar putea fi numită pe drept „Cuvântul lui Dumnezeu", ci doar o carte numai aprobată de Dumnezeu, ceea ce ar scădea mult din prestigiul ei. Acestei păreri i se opune şi faptul că în Scriptură se cuprind adevăruri pe care autorii omeneşti nu le-au putut cunoaşte numai din descoperire pozitivă (profeţii, mistere). 4.Extensiuneainspiraţiei Referitor la extensiunea inspiraţiei, în cursul veacurilor s'au făcut două greşeli. Unii au greşit prin exces, extinzând inspiraţia până la cuvinte (inspiraţia verbală), alţii, dimpotrivă, au greşit reducând inspiraţia numai la locurile unde este vorba de învăţătura pură de credinţă şi de morală. Inspiraţia verbală susţinută de talmudişti, Luther, Calvin, Zwingli şi alţi reformatori, apoi de criticul Buxtorf şi de mai mulţi autori apuseni vechi şi noi, susţine că în Scriptură sunt inspirate chiar şi cuvintele în sensul că ele au fost dictate de Duhul Sfânt aghiografilor, sau prin sunete externe, sau le-au fost sugerate prin iluminaţie internă. Susţinătorii mai noi ai acestor teorii sunt de părere că, precum sentinţele în parte, deşi nu sunt descoperite imediat de Dumnezeu, totuşi sunt de origine divină întrucât emană de la o persoană care, prin darul inspiraţiei, este ridicată în ordine supranaturală, tot aşa trebuie să credem şi despre cuvinte, dată fiind legătura intimă şi necesară între idee şi cuvântul care o exprimă. 61 Studiul Vechiului Testament 7 Părerea aceasta însă nu se poate susţine, pentru că în cazul inspiraţiei verbale ar fi cu adevărat inspirat numai autograful cărţilor sfinte. Apografele (copiile) şi traducerile nu ar putea avea deplină autoritate, ceea ce ar putea da motive serioase de îndoială privitor la autoritatea textului de azi. în cazul inspiraţiei verbale sunt absolut inexplicabile deosebirile de stil şi frazeologie la autorii sfinţi. Cum s'ar putea apoi, în acest caz, explica faptul că aghiografii se deosebesc în reproducerea aceloraşi cuvinte ale Mântuitorului? Să se compare de exemplu următoarele texte: Jar pe când mâncau ei, Iisus, luând pâine şi binecuvântând, a frânt şi le-a dat ucenicilor, zicând: Luaţi, mâncaţi, acesta este Trupul Meu" (Mt 26, 26). „Şi luând pâinea, mulţumind, a frânt şi le-a dat, zicând: Acesta este Trupul Meu, cel ce se dă pentru voi; aceasta să faceţi întru pomenirea Mea!" (Le 22, 19). în caz de inspiraţie verbală, cum se poate admite că aceleaşi cuvinte ale Mântuitorului, pe care El le-a spus numai într'un fel, să le inspire Sfântul Duh în două chipuri, ca proprii ale Mântuitorului? Apoi inscripţia crucii Mântuitorului a fost una şi aceeaşi. Cum se face că Sfântul Duh a inspirat aceeaşi inscripţie unică lui Ioan astfel: Jar Pilat a scris şi titlu şi l-a pus pe cruce. Şi era scris: Iisus Nazarineanul, împăratul Iudeilor" (In 19, 19), iar lui Matei în altă formă: „Şi deasupra capului I-aupus vina Lui scrisă: Acesta este Iisus, împăratul Iudeilor" (Mt 27, 37)? Apoi imperfecţiunile gramaticale şi de dicţiune I se pot atribui lui Dumnezeu atunci când unii autori îşi atribuie lor aceste imperfecţiuni? Sfântul Pavel, de exemplu, spune: „Şi chiar dacă sunt neiscusit în cuvânt, nu însă în ştiinţă..." (2 Co 11, 6). Fireşte că limba este a lui, iar „ştiinţa"e primită de la Dumnezeu. Inspiraţia verbală nu poate fi admisă şi pentru motivul că scriitorii sfinţi ai Noului Testament, atunci când citează texte din Vechiul Testament, nu fac acest lucru după originalul ebraic, ci, în cele mai multe cazuri, citează textele după traducerea greacă a Septuagintei, sau uneori şi după memorie. Nu se poate admite nici reducerea inspiraţiei numai la locurile unde se cuprinde o învăţătură de credinţă şi de morală, căci tot ce se spune în Scriptură este în strânsă legătură cu adevărurile dogmatice, tot ce pare istoric şi profan fiind clarificarea, lămurirea sau exemplificarea adevărurilor religioase. Cine ar putea de altfel să traseze o limită de demarcaţie între adevărurile de credinţă şi textele de referinţă pur profană? Potrivit cuvintelor Sfântului Apostol Pavel, că „toată Scriptura este insuflată de Dumnezeu" (2 Tim 3, 16), Biserica Ortodoxă mărturiseşte că toate scrierile canonice, cu toate părţile lor, sunt inspirate de Dumnezeu, încât Sfânta Scriptură nu conţine nici o eroare şi nici o contrazicere cu ea însăşi. Afirmând inspiraţia Sfintei Scripturi în totalitatea ei canonică, Biserica n'a împărtăşit concepţiile despre o inspiraţie verbală, despre o inspiraţie limitată sau restrânsă numai la adevărurile de credinţă şi principiile de viaţă religios-morală, sau despre inspiraţie ca simplă asistenţă sub forma negativă a Sfântului Duh asupra scriitorilor sfinţi. în aceeaşi măsură ea nu împărtăşeşte nici concepţia despre o deosebire de intensitate în Adevărul Sfintei Scripturi 62 acţiunea de influenţare a Sfântului Duh, ceea ce ar duce nu numai la o diferenţiere calitativă a cărţilor inspirate, ci şi la o diferenţiere cantitativă şi calitativă a adevărurilor de credinţă, fundamentate pe texte din aceste cărţi. Cu aceeaşi rezervă, Biserica nu împărtăşeşte nici încercarea de a se face, în actul tainic şi supranatural al inspiraţiei biblice, o diferenţiere între împărtăşirea adevărurilor de credinţă şi o simplă asistenţă sau supraveghere a Sfântului Duh, în sensul că inspiraţia are în vedere numai adevărurile de credinţă şi principiile de morală, în rest fiind doar o asistenţă pasivă a Sfântului Duh, după care scriitorul sfânt este lăsat să scrie după propriile lui puteri intelectuale. 5.AdevărulSfinteiScripturi Din caracterul inspirat al Sfintei Scripturi rezultă adevărul ei. Dacă Scriptura este cuvântul lui Dumnezeu, e cu neputinţă să se afle în ea greşeală, căci Dumnezeu nu poate nici să înşele, nici să se lase înşelat. Imposibilitatea Scripturii de a greşi e urmarea logică a caracterului ei inspirat. Ca să se înţeleagă bine această însuşire unică şi extraordinară a Scripturii, e necesar să se facă unele precizări care se impun prin însăşi firea lucrurilor. 1.Adevărul este cuprins în întregime numai în textul autograf, fiindcă numai acesta a fost scris sub supravegherea imediată a Sfântului Duh. Apografele şi traducerile cuprind adevărul în acea măsură în care textul lor nu se depărtează de cel din autograf (original). Aceasta e chemată să o arate critica textului, care caută să afle din variantele de text pe cele mai probabil autentice. Autenticitatea învăţăturii dogmatice din textele de azi este garantată de Biserică prin autoritatea ei divină, deci infailibilă. 2.Caracterul divin al Scripturii nu pretinde ca Scriptura să spună totdeauna adevărul absolut, ci ajunge şi adevărul relativ, adică adevărul din punct de vedere al vorbirii populare, din punctul de vedere religios sau antropocentric, cum a fost necesar să vorbească Scriptura ca să fie înţeleasă, drept carte scrisă de oameni şi pentru oameni. Nu greşeşte deci Scriptura când vorbeşte de răsăritul, apusul sau oprirea soarelui pe cer, căci se iau fenomenele naturii după aparenţa lor. Nu greşeşte când socoteşte Ierusalimul centrul religios al lumii sau când numeşte soarele şi luna „luminători mari", deşi sunt corpuri cereşti cu dimensiuni şi mai mari, care însă pentru viaţa practică a omului n'au importanţă imediată (consideraţie antropocentrică). 3.Caracterul Sfintei Scripturi nu cere ca scrierile ei să spună totdeauna adevărul obiectiv, ci ajunge şi consemnarea că o anumită persoană a spus 63 Studiul Vechiului Testament cutare lucru sau că a săvârşit cutare faptă relatată de autorul inspirat, fără ca implicit să se afirme că spusele acestei persoane sunt adevăr obiectiv, sau că fapta săvârşită este faptă bună. în Scriptură adesea se reproduc cuvinte străine sau se citează izvoare (orale sau scrise, care pot să fie explicite sau numite şi implicite sau nenumite, dar necesar presupuse). Dacă aghiograful aprobă cuvintele reproduse, ele sunt adevăr absolut (de exemplu, cuvintele Sfântului Apostol Pavel: „Unul dintre ei, chiar profet de-al lor, a zis: •Cretanii, pururea mincinoşi, fiare rele, pântece leneşe.'· Mărturia aceasta este adevărată..." - Tit 1, 12-13); dacă le dezaprobă, sunt false {„Zis-a cel nebun întru inima sa: 'Nu este Dumnezeu!'" - Ps 14, 1). Dacă nici nu le aprobă, nici nu le dezaprobă, adevărul cuvintelor reproduse rămâne în seama izvorului citat, Scriptura rămânând veridică numai în relatarea lor (adevărul istoric). Τ Istoriatextuluibiblic Bibliografie Fr. Leitner, Die prophetische Inspiration, biblisch-patristische Studien, Freiburg in Breisgau, 1896; C. Chauvin, L'Inspiration des divines Ecritures, Paris, 1896; M. J. Lagrange, L'Inspiration des livres saints, în „Revue biblique", 1896; M. J. Lagrange, L'Inspiration et Ies exigences de lacritique, în „Revue biblique", 1896; T. Păcescu, Inspiraţia cărţilor Sfintei Scripturi, Bucureşti, 1907; A. Durând, Inspiration de IaBible, în Dictionnaire apologetique dela Foi Catholique, II; E. Mangenot, Inspiration derEcriture, în Dictionnaire de Theologie Catholique, VII, 2068-2266; G. Courtade, Inspiration et Inerrance, în Supplement au Dictionnaire de la Bible, IV, 483-559; Chr. Pesch, Inspiratione Sanctae Scripturae, ed. II, Friburgi Brisgoviae, 1925; H. Lusseau, Essai sur la nature de l'Inspiration scripturaire, Paris, 1930; H. Rovenţa, Despre inspiraţia Sfintei Scripturi, în „Studii Teologice", 1931; H. Lusseau, A propos d'un essai sur la nature de l'Inspiration scripturaire, în „Biblica", XII, 1932; G. M. Perrella, La noziane dell'inspirazione scritturale secondo i primitivi documenti cristiani, Angelicum, XX, 1943; A. Bea, Deus auctor Sacrae Scripturae: Herkunft und Bedeutung der Formen, Angelicum, XX, 1943; A. Bea, De Scripturae Sacre Inspiratione quaestiones historicae et dogmaticae. De Inspiratione et inerrantia Sacrae Scripturae, Roma, 1947; G. Castellino, L'inerranza della S. Scriitura, Turin-Roma, 1949; P. Benoit, L'Inspiration, în Initiation biblique, III ed., Paris, 1954; J. P. Weisengoff, Inerrancy in the Old Testament in religions Matters, în „Catholic biblical Quaterly", 1955; Pr. Prof. Sârbu Corneliu, Revelaţie şi inspiraţie, în „Ortodoxia", 1957, nr. 1; J. Schildenberger, Inspiration und Irrtumlosigkeit der HL Schrift. Fragen der Theologie heute, Einsiedeln, 1957; Diac. loan Glăjar, Problema interconfesională a inspiraţiei, în „Ortodoxia", 1957, nr. 2; R. A. F. Mekenzie, Some Problems in the Field of Inspiration, în „Catholic biblical Quaterly", 1958; Alex.Jones, BiblicalInspiration, Scranton, 1958;J. T. Forestell, The Limitation of Inerrancy, în „Catholic biblical Quaterly", 1958; Pr. Prof. VI. Prelipceanu, Adaptarea divină la condiţiile firii omeneşti în lucrarea inspiraţiei divine, după învăţătura Sfântului loan Gură de Aur, în „Studii Teologice", 1958, nr. 7-8; Pr. Prof. VI. Prelipceanu, Inspiraţia Sfintei Scripturi, în „Ortodoxia", 1962, nr. 4. 64 1. Despre integritatea textului biblic După ce s'a arătat canonicitatea şi caracterul inspirat al Sfintei Scripturi, mai trebuie să ne documentăm asupra problemei dacă textul inspirat a ajuns până la noi neschimbat, aşa precum s'a cuprins în autografele autorilor inspiraţi, căci dacă acest text este schimbat, nu se poate bucura de autoritatea ce i se cuvine în virtutea originii lui divine. Această întrebare se pune cu atât mai vârtos cu cât Sfânta Scriptură este o carte cu un trecut multimilenar. în cursul acestor milenii, textul sfânt s'a citit, s'a studiat, s'a copiat, s'a multiplicat, s'a transcris şi tradus de nenumărate ori. A fost apoi tipărit şi editat cu diferite scopuri (religioase, materiale, critice, documentare etc). A fost obiect de veneraţie, dar şi de batjocură şi de prigoane. A fost tălmăcit şi răstălmăcit. Acestea toate nu s'au putut petrece fără să aibă urmări asupra textului însuşi. Cel ce caută sau vede în Sfânta Scriptură cuvântul lui Dumnezeu trebuie neapărat să se documenteze şi asupra integrităţii textului în care ni s'a păstrat acel cuvânt al lui Dumnezeu. Pentru ca să ne putem documenta într'o problemă care atinge îndeaproape autoritatea divină a Scripturii, trebuie să se ştie întâi de toate că Sfânta Scriptură este haina în care este îmbrăcat cuvântul lui Dumnezeu. De aceea trebuie să distingem în Sfânta Scriptură elementul esenţial divin (elementul dogmatic), şi elementul formal omenesc (elementul verbal). Integritatea poate fi deci integritate materială sau dogmatică şi integritate formală, critică sau verbală. Păstrarea integrităţii materiale sau dogmatice nu necesită totodată şi păstrarea integrităţii formale sau verbale. O idee, un adevăr se poate exprima verbal în mai multe feluri fără să sufere adevărul însuşi. Dacă vrem să ne documentăm asupra 65 Studiul Vechiului Testament integrităţii Sfintei Scripturi, e destul să ne documentăm asupra integrităţii ei materiale sau dogmatice, căci prin Sfânta Scriptură Dumnezeu a voit să ne comunice adevăruri, idei şi nu expresii verbale. Asupra integrităţii materiale ne putem documenta pe cale istorică. Aceasta se face pe trei căi: 1) Prin compararea recenziilor textului original; 2) prin compararea textului traducerilor vechi cu textul de azi; 3) prin compararea citărilor ce se află în scrierile Sfinţilor Părinţi cu textul de azi. în acest fel ne putem convinge că, deşi între diferitele recenzii sunt deosebiri sau variante, aceste deosebiri sunt pur formale sau verbale şi nu ating deloc integritatea dogmatică sau esenţială care este elementul divin al Scripturii. Deci în concret: integritatea dogmatică s'a păstrat; nu s'a păstrat însă integritatea formală sau verbală. De altfel, păstrarea integrităţii formale a fost cu neputinţă din cauza împrejurărilor istorice şi imperfecţiunii inerente firii omeneşti. Pe de o parte, scrierea şi forma literelor în continuă evoluţie, pe de altă parte, lipsa de atenţie, erori de văz şi auz (în caz de copiere după dictare) ale copiatorilor, intenţia de a înlocui cuvinte, de a reda mai clar ceea ce se părea întunecat, apoi intenţia bună sau rea de a schimba textul - sunt tot atâtea cauze care au făcut inevitabile deosebirile de text. Aceste deosebiri în critica textului se numesc variante. Critica textului este chemată să aleagă dintre variante pe cele mai probabil autentice, deci mai apropiate de autograful scriitorilor inspiraţi. Deoarece, mai ales în cazuri de exegeză ştiinţifică sau dogmatică, adeseori se impune necesitatea de a consulta textul original, se pune întrebarea: oare textul pe care îl avem azi are autoritate suficientă? Când vorbim despre autoritatea textului Vechiului Testament, întâi de toate trebuie să se facă precizarea că Vechiul Testament, afară de recenzia lui ebraică, are şi o recenzie grecească. Atât textul ebraic, cât şi cel grecesc sunt socotite ca autentice. Cel dintâi în studiul critic, cel din urmă în studiul critic şi în Biserică, unde este aprobat ca recenzie oficială. Din punct de vedere critic religios au autoritate ambele texte. Textul grecesc îşi revendică autoritatea pe temeiuri critice şi pe faptul că în Biserică a fost în uz general şi exclusiv, în trecut ca şi în prezent. Acesta a fost utilizat de autorii sfinţiţi ai Noului Testament şi de scriitorii bisericeşti. în Biserica Ortodoxă, traducerile s'au făcut şi se fac şi azi de pe textul grecesc. Autoritatea unui text se poate înţelege în două feluri: autoritatea critică, întemeiată pe consideraţii istorice şi critice, şi autoritatea oficială, fundamentată pe aprobarea tacită sau exprimată a autorităţii legale, în cazul textului Scripturii, a Bisericii. Un text oarecare poate să le aibă pe amândouă, pe una dintre ele sau nici pe una, nici pe alta. în cele următoare se va vedea ce autoritate se poate acorda textului ebraic original şi textului traducerii Septuaginta, ca texte utilizate de critică pentru restabilirea recenziei probabile din autografele sfinte. 66 2. Limba originală a căiţilor Vechiului Testament Cărţile canonice ale Vechiului Testament s'au scris în limba ebraică, cu excepţia părţilor: Ieremia 10, 11; Daniel 2, 4 - 7, 28 şi Ezdra 4,7-6, 18 şi 7,11-28, care în original sunt scrise în limba aramaică. Limba ebraică în care s'au scris cărţile Vechiului Testament este limba vorbită de descendenţii lui Avraam până la robia babilonică. Avraam, prin Terah şi Arfaxad, descendent al lui Sem, fiul lui Noe, venind din oraşul Ur al caldeilor, se aşază în Canaan unde găseşte triburi de origine semitică: pe Refaim, Horei, Kenizei, Kedmonei, toţi descendenţi din Sem prin spiţa Lud. Deşi istoriceşte nu este deplin dovedit că aceste triburi au fost autohtone (mulţi susţin că, dimpotrivă, canaaneii, descendenţii lui Ham, au fost cei mai vechi locuitori ai Canaanului, de la care şi-a căpătat şi numirea această ţărişoară), fapt este că, în timpul aşezării lui Avraam în noua lui patrie, aici se vorbea o limbă semitică, care era comună tuturor locuitorilor. Până la scrierea Pentateuhului, care este cea dintâi carte scrisă în ebraică, această limbă a ajuns la un oarecare grad de dezvoltare. De o ulterioară dezvoltare însă nu se poate vorbi, deoarece, dacă se compară limba Pentateuhului cu documentele din timpul celei mai mari înfloriri a literaturii ebraice, din timpul lui Solomon (sec. X), se observă o foarte mică deosebire, ceea ce nu ne îngăduie să vorbim de o evoluţie propriu-zisă. Această lipsă de evoluţie se explică prin faptul că limba Pentateuhului a avut influenţă hotărâtoare asupra scriitorilor de mai târziu. Cărţile Scripturii, în fond, nu sunt altceva decât continuarea, explicarea sau ilustrarea celor cuprinse în Cărţile lui Moise. O dată cu încetarea robiei babilonice, limba ebraică încetează de a mai fi în uz, fiindcă în locul limbii lor strămoşeşti iudeii adoptă limba aramaică, ceea ce s'a putut întâmpla cu atât mai uşor, cu cât această limbă este tot limbă semită, cea mai apropiată de limba ebraică dintre toate dialectele semitice. Limba aramaică, în care au fost scrise cărţile Sfintei Scripturi amintite mai sus, este ramura aramaică a tulpinii semitice. în vechime a fost vorbită pe întinse cuprinsuri ale Asiei, iar după surparea imperiului asirian (612) devine limba oficială a tuturor provinciilor spre vest de Eufrat, deci şi a imperiului neobabilonic. Aceasta era limba vorbită curent de poporul iudeu în timpul Mântuitorului Hristos. Scrierea aramaică în care ni s'a păstrat textul original al Vechiului Testament este aşa-zisa scriere pătrată, după contururile pe care le au caracterele alfabetului, sau scrierea asiriană, după obârşie. Ea s'a format din scrierea feniciană, cu care au fost scrise şi autografele Vechiului Testament. Transcrierea şi transformarea s'a făcut numai treptat. Traducătorii alexandrini au tradus după originalul cu scriere feniciană, cum arată numele unui oraş care la Iosua 21,16 este numit Ain C"|), iar la 1 Paralipomena 6, 59, Aşan 0"]), deoarece în scrierea feniciană iod şi sin au forme asemănătoare. Ε cert că, în timpul Mântuitorului, transcrierea 67 m Studiul Vechiului Testament a fost terminată, deoarece la Matei 5,18, iota se numeşte litera cea mică, ceea ce este cazul în ebraică şi în alfabetul asirian, nu însă în cel fenician. Origen (în Ps. 2, Migne, P. G. II, 1103), dar mai ales Fericitul Ieronim (ProL 1 Gal.) sunt de părere că scrierea pătrată a fost introdusă de Ezdra. Părerea aceasta însă nu e susţinută. Scrierea ebraică în evoluţie, asemănarea unor litere din alfabetul ebraic (fenician), transcrierea textului în scriere pătrată, asemănarea unor caractere pătrate între ele şi cu cele feniciene au prilejuit multe variante în textul ebraic. 3.Istoriaşiautoritateacriticăatextuluiebraic Manuscrisele originale ale cărţilor sfinte s'au pierdut. Locul acestora îl deţin azi copiile, care reproduc diferite recenzii de text, provenite de la diferiţi copişti. Aceste recenzii nu consună perfect între ele. Cauzele amintite mai sus au făcut inevitabile deosebirile sau variantele de text. Consultând documentele vechi, codicii manuscrişi, critica textului caută să restabilească forma originală a textului, prin alegerea a celor mai probabil autentice dintre variante. în problema aceasta s'au făcut până azi mari eforturi şi s'a ajuns la însemnate rezultate. Ultima colecţie sau listă a codicilor manuscrişi ebraici se află publicata în lucrarea The Jewish Encyclopedia, New York and London, 1904, voi. 8, p. 315. Se înşiră aici 15 832 codici aflaţi în bibliotecile publice sau particulare din Italia, Franţa, Anglia, Olanda, Germania, Austria, Danemarca etc. De atunci până azi s'au descoperit de bună seamă şi alţi codici. Astfel, se află un bogat material documentar la dispoziţia criticii textului original. Dintre manuscrise, fireşte, cele mai valoroase sunt cele mai vechi, căci acestea sunt mai aproape de original. Vechimea unui codice se află din semne critice paleografice. Codicii manuscrişi ebraici, în general, sunt de dată recentă. Cel mai vechi manuscris este din secolul IX. Unele fragmente sunt din timpuri şi mai vechi. Cauza pentru care nu ni s'au păstrat codici ebraici mai vechi este împrejurarea că textul ebraic a rămas mult timp exclusiv în posesia iudeilor, care aveau obiceiul să distrugă (să ardă) exemplarele uzate ale Bibliei, sau să le aşeze în „geniza", unde să fie expuse pieirii lente, sau-să le îngroape în pământ. Aceasta pentru a le feri de profanare. Totuşi, pe baza codicilor salvaţi de la pieire şi din operele învăţaţilor iudei, se pot face cercetări critice asupra istoriei textului şi asupra schimbărilor introduse şi aflate în recenzii. Din istoria textului ebraic se ştie că iudeii, după întoarcerea lor din captivitatea babilonică, şi-au dat silinţa să conserve textul sacru în formă autentică şi au luat diferite măsuri să preîntâmpine orice încercare de corupere a lui. în direcţia aceasta au lucrat mai întâi cărturarii (soferim), au urmat masoreţii şi pe urmă corporaţia punctatorilor. 68 Istoria şi autoritatea critică a textului ebraic Cărturarii, aflând şi luând în considerare deosebirile între textul ebraic, pe de o parte, şi cel care a stat la dispoziţia traducătorilor alexandrini, şi Pentateuhul samarinean, pe de altă parte, au făcut unele observaţii critice asupra textului. După mărturia Talmudului, aceste observaţii au fost următoarele: a) omiterea conjuncţiei sau în cinci locuri - de ex., la Facere 18, 5 să se omită vau de lângă cuvântul "ΙΠΚ (ahar); b) îndreptarea textului în 18 locuri. Aceste îndreptări tindeau spre evitarea expresiilor antropomorfice sau a expresiilor blasfemiatorii. De exemplu, la Facere 18, 22, expresia originală: „şilahve încă a stat în faţa lui Avraam" se îndreaptă de către cărturari: „Şi Avraam încă stătea înaintea Domnului"; c) Kere velo chetib: să se citească, deşi nu se află scris. Aşa la 2 Regi 8, 3 cărturarii opinează pentru citirea cuvântului ΓΠ3, deşi nu se află în text, apoi kere chetib să se substituie citirii textuale oficiale, apoi chetib velo kere să se citească, deşi nu este scris; d) observaţia critică necdoth - ΓΜΠρ] se crede că sfătuia excluderea unui cuvânt notat cu un semn special; e) observaţia sevirim -,TDU? nota o opinie de citire. Alte adnotaţii erau menite să oprească eventuala schimbare a textului prin introducere sau omitere. în scopul acesta se numărau accentele, secţiunile, versetele, literele άπαξ λεγόμενα etc. De exemplu, număml versetelor din Facere e de 1534, cuprinse în cuvântul memorial azlod- 17TN. Numărul literelor din Tora e 4.009.000. S'a mai notat versetul din mijloc al unei cărţi, cuvântul din mijloc şi litera din mijloc. Deşi unele din aceste lucrări migăloase par superflue, puerile sau ridicole, totuşi ele au oprit orice adăugare sau orice omitere din text. Notarea grafică a sunetelor vocale este rezultatul unei evoluţii îndelungate. La început sunetele vocale nu se notau grafic, ci numai consoanele (aşa ceva s'a petrecut şi în scrierea altor limbi înrudite, ca limbile arabă, siriană, etiopiana, sau cum se face şi azi în limba vulgară arabă). Mai târziu, vocalele se notau cu aşa-numitele matres lectionis (ajutoare de citire), care însă se puteau permuta uşor şi pentru acelaşi sunet au avut acelaşi semn. De exemplu vau pentru o şi u, iod pentru i şi e. Fericitul Ieronim spune că, în timpul lui, vocalizarea se făcea după cum voia cititorul sau după regiune: „nu importă, zice el, dacă se pronunţă Salim ori Salem"(Ep. 73adEv. 8, Migne, P.L. 22, col. 681); „ceea ce au tradus cu ciumă, în limba ebraică se sene cu trei litere: daleth, beth, reş, fără nici o vocală. Dacă aceste litere le pronunţăm dabar, înseamnă cuvânt; dacă le pronunţăm deber, înseamnă ciumă" (Corn. la Avacum 3, 5). Notarea de azi a semnelor vocale şi a accentelor este opera masoreţilor. Procesul de aşezare a acestor semne s'a terminat în secolul VIII, căci în secolul IX este vulgarizat după cum arată codicele manuscris 4445 care se pare că este din anul 850. Modul de pronunţare, fireşte, este cel din timpul masoreţilor, ceea ce se vede din compararea textului masoretic cu traducerea Septuaginta, cu cea a lui Achila, cu scrierile lui Origen şi ale Fericitului Ieronim, sau cu inscripţii asiriene. în determinarea grafică a vocalelor nu a fost, la început, o conformitate între iudei. După sistemul oriental (Babilon), 69 Studiul Vechiului Testament vocalele se notau deasupra consoanelor, după cel occidental (Palestina) se notau sub consonante. Sistemul supraliniar avea defectul că pentru mai multe sunete avea acelaşi semn grafic (de ex., pentru patah şi segol). Pentru acest motiv sistemul infraliniar a fost acceptat în comun. Multiplele observări şi reguli privitoare la textul sacru s'au adunat cu timpul într'o colecţie numită masora. Etimologia acestui cuvânt este incertă. Unii îl deduc din rădăcina Ί23 (sar) = a lega (legământ, vezi Iz 20, 37), alţii de la "itotf (masat) = a preda, predanie, tradiţie. Este masoră mare, masoră mică şi masoră finală. Cea dintâi aşază adnotaţiile la margine, masora mică o trece în text deasupra rândului, iar cea finală le anexează la sfârşitul cărţii. Masora însăşi este o lucrare sau o adunare de observaţii critice, textuale, derivate de la diferiţi autori din diferite timpuri. Fixarea în scris a masorei se atribuie şcolii iudaice din Tiberiada. între şcolile rabinice din Babilon şi Palestina era deosebire atât în ce priveşte consoanele, cât şi în ce priveşte vocalele. Cea dintâi e reprezentată de Rabi Moşe ben David, ben Neftali (sec. XI), iar cea din urmă de Rabi Aron ben Moşe, ben Aşer (sec. X). In general, cărturarii sunt socotiţi ca unii care au fixat textul consonantic, masoreţii au determinat accentele şi vocalizarea, iar punctatorii au păstrat şi sintetizat lucrările cărturarilor şi masoreţilor. Aceştia revizuiau şi îndreptau orice copie a textului, ca să fie conformă cu originalul. Ei se îngrijeau de aşezarea vocalelor, a accentelor şi a masorei. După timpul masoreţilor, numeroşi autori, iudei şi creştini, s'au ocupat de critica textului ebraic. Astfel în sec. XIII, R. Meir Halevi B. Todros a scris un studiu biblic asupra Pentateuhului (a fost tipărit mai târziu în Florenţa la 1750 şi apoi în Berlin, în 1801). O altă lucrare critica asupra Pentateuhului scrie R. Menachen ben Iehuda din Lozano (sec. XVI). R. Solomon Norzi, pe cheltuiala si tiparul medicului Rafael Chaiin, tipăreşte la Mantua, în 1742, un comentariu la cărţile Vechiului Testament. Lucrarea lui Norzi le întrece în valoare pe cele anterioare. Cel dintâi autor creştin care ne dă un aparat critic la textul ebraic este Beniamin Kennicott: Disseratio generalis V. T. Hebraicum, Oxford, 1780, care studiază 650 codici manuscrişi şi 40 ediţii tipărite. Lucrarea lui este întrecută în valoare şi aparat critic de I. B. le Rossi (Variae lectiones Veteris Testamenti..., Parmae, 1784-1788). De Roşi consultă 731 de codici manuscrişi şi 352 ediţii tipărite. în timpurile din urmă nimeni nu s'a mai angajat la o muncă atât de anevoioasă. Rămâne pentru posteritate prelucrarea materialului atât de bogat, care este cunoscut sau se află încă neştiut în vreo bibliotecă particulară. Rezultatele criticii de până acum au fost utilizate în ediţiile critice. Codicii manuscrişi ebraici au fost descrişi şi studiaţi de Chr. D. Ginsburg în lucrarea celebră: Introduction to the massoretico-critical edition of the Bible, London, 1897. Codicii sau manuscrisele la textul ebraic al cărţilor Vechiului Testament se împart în două categorii: a. Codici sfinţi sau sinagogali, care conţin textul la Pentateuh sau la părţile şi cărţile care se citeau la cult. Ei au formă de suluri din 70 Istoria şi autoritatea critică a textului ebraic pergament, pe care textul este scris în coloane, fără vocale şi accente, b. Codici particulari, din pergament sau hârtie, cu textul scris în coloane, sau în stihuri la cărţile profetice, având şi semnele vocalice. Până nu demult cele mai vechi manuscrise la textul ebraic erau din sec. IX-X d. H. începând din anul 1947 au fost descoperite, la început întâmplător de către doi păstori beduini, apoi prin săpăturile făcute de arheologi, numeroase manuscrise şi pergamente, cunoscute sub denumirea de manuscrisele sau sulurile de la Marea Moartă, deoarece au fost găsite în pustiul Iuda, la nord-vest de Marea Moartă, în peşterile de la Wadi Qumran sau Kirbet Qumran, Wadi Murabba'at şi Kirbet Mird. Manuscrisele şi fragmentele sunt redactate în opt limbi şi aparţin următoarelor grupe: a) Texte la cărţile canonice ale Vechiului Testament (în ebraică, aramaică, greacă şi siro-palestiniană); b) texte la cărţile anaghinoscomena (bune de citit) şi apocrife ale Vechiului Testament (în ebraică, aramaică); c) comentarii la cărţile biblice; d) lucrări despre comunitatea de la Qumran. Dintre manuscrisele biblice, de cea mai mare valoare sunt două suluri descoperite la Kirbet Qumran, dintre care unul conţine textul cărţii Isaia, iar altul textul şi comentariul cărţii Avacum (capitolele 1-2). Textul acestor două manuscrise a fost folosit în ediţia critică a lui Rud. Kittel, începând cu anul 1951. în general manuscrisele şi fragmentele de la Qumran prezintă o dublă valoare, deoarece sunt cu mult mai vechi (datează din perioada dintre sec. II î. H. şi sec. III d. H.) decât manuscrisele existente până la descoperirea lor, iar prin comparaţie cu textul masoretic de astăzi, faţă de care nu prezintă variante importante, dovedesc păstrarea într'o formă cât mai bună a textului ebraic. Ele sunt o mărturie evidentă pentru păstrarea integrităţii dogmatice a textului ebraic. în afară de manuscrisele de la Marea Moartă, unul dintre cei mai vechi codici este codicele cu nr. 4445 păstrat la Muzeul Britanic - Londra. Conţine textul la Pentateuh după recenzia occidentală sau palestiniană şi datează din secolul IX (după Ginsburg, datează dintre anii 820-850). La Biblioteca de Stat din Sankt Petersburg se află două manuscrise, unul denumit Codex Babylonicus sau Petropolitanus, care datează din anul 916 d. H. şi a fost descoperit de Abraham Firkovici, într'o sinagogă din Crimeea, şi Codex Leningradensis 19 A, care datează din anul 1008 d. H. Primul conţine cărţile celor 16 profeţi, cu un text mixt al celor două versiuni, orientală şi apuseană, şi cu vocalizarea supraliniară; iar al doilea, textul la toate cărţile Vechiului Testament, fiind o copie a manuscrisului de la Alep. Dintre codicii care conţin întreg Vechiul Testament avem codicele aflat în sinagoga sefardică de la Alep, din anul 950, şi codicele Harley, existent în Muzeul Britanic sub nr. 1528, datând din anul 1300. Restul manuscriselor sunt din secolele XII-XVI. Pentateuhul samarinean, care cuprinde o recenzie a Pentateuhului cu scriere veche feniciană, e de mare valoare în critica textului ebraic. De acest Pentateuh se folosesc samarinenii până azi. Acest Pentateuh ne arată păstrarea integrităţii de fond sau conţinutul (dogmatic) textului ebraic, în general. 71 Studiul Vechiului Testament Poporul samarinean s'a născut din amestecul evreilor rămaşi în Israel, după ce regele Sargon îi deportează în anul 722 î. H. pe locuitorii de aici cu populaţie colonizată din provinciile Avah, Emath şi Sefarvaim, în locurile rămase nepopulate (2 Rg 17, 24). Religia acestui nou popor a fost un amestec dintre religia mozaică şi idolatria noilor colonişti. Noul popor şi noua religie a păstrat din cărţile Vechiului Testament numai Pentateuhul. între evrei şi samarineni, din cele mai vechi timpuri a fost un antagonism neîmpăcat, care în cele din urmă s'a transformat în ură. Pentateuhul samarinean a fost cunoscut în vechime. Despre el fac amintire Origen în Exapla şi Fericitul Ieronim în Prolog. Gal. După timpul lor însă i se pierde urma, până când celebrul peregrin creştin, Petru della Valle, îl descoperă într'o sinagogă din Damasc şi îl aduce în Europa (I6l6). Mai întâi a fost tipărit în Poliglota din Paris - 1645 -, apoi în Poliglota din Londra. Manuscrisele au text fără semne vocalice şi fără accente. Dacă se compară cu textul ebraic, se află multe deosebiri (omisiuni, transpuneri, adaosuri, repetări). în general, Pentateuhul samarinean a păstrat mai bine textul consonantic. Se deosebeşte şi de textul Alexandrinei, cu care consună în multe locuri, împotriva celui masoretic. Se constată particularitatea că Samarineanul evită antropomorfismele (de ex. la Numere 22, 20, în loc de „Dumnezeu" are „îngerulDomnului") şi are o mare tendinţă polemică cu iudeii, de exemplu la Deuteronom 27,4, în loc de „muntele Ebal", Pentateuhul samarinean are „muntele Garizim", unde era templul lor. Referitor la originea Pentateuhului samarinean sunt trei ipoteze: unii socotesc că originea lui datează din timpul schismei lui Ieroboam (sec. X î. H.), când cele 10 triburi din nord s'au desprins de unitatea naţională şi s'au constituit ca regat independent. De atunci încă, acest rege ar fi păstrat din Scriptură numai Legea lui Moise. Alţii cred că samarinenii au căpătat Pentateuhul de la preotul pe care Asarhadon îl trimite din captivitate în ţară. Iar alţii sunt de părere că ar data din timpul schismei lui Mânase, întâmplată în secolul V, după întoarcerea iudeilor din captivitatea babilonică. Dintre aceste păreri prima pare mai probabilă. în ce priveşte aportul critic pe care îl aduce Pentateuhul samarinean în problema păstrării integrităţii dogmatice a textului biblic, se constată, în general, că Pentateuhul samarinean confirmă păstrarea acestei integrităţi. Deosebirile se socotesc simple variante ale aceluiaşi text, survenite din motive explicabile pe cale critică şi istorică. Cele mai vechi ediţii tipărite ale textului ebraic sunt următoarele: 1.Ediţia din Soncino a tipografului Abraham ben Chaiim (1488), făcută după codici germani şi francezi. 2.Ediţia Poliglotă din Alcala (1514-1517). Editorii s'au folosit de manuscrise din Madrid şi ediţia din Neapole (1491-1493). în vocalizare şi accente această ediţie se deosebeşte de tradiţia masoreţilor. 3.Biblia rabinică a iudeo-creştinului Felix Pratensis, apărută în tipografia lui Daniel Bomberg în Veneţia (1516-1517). Textul vocalizat, în substanţă, este identic cu al masoreţilor. 72 Istoria şiautoritateacriticăatextuluiebraic 4.Biblia rabinică a lui Iacob ben Chaiim, editată de Daniel Bomberg (Veneţia, 1524-1525), cu textul masoretic, având masora mare şi mică. Textul fiind corectat după toate indicaţiile masoreţilor, şi având întregul aparat masoretic, Chr. D. Ginsburg a considerat-o drept tipul textului masoretic. 5.Poliglota din Antwerpen (1569-1572), publicată pe cheltuiala regelui spaniol Filip II şi denumită Biblia regia. Are textul ebraic după Poliglota din Alcala. 6. Poliglota dinParis (1629-1645), oretipărire a Poliglotei din Antwerpen. 7.Poliglota din Londra (1657), editată de Brian Walton, conţine, pe lângă textul ebraic, cele mai multe traduceri. 8.Ediţia lui Ev. van der Hooght (Amsterdam şi Utrecht, 1705). A devenit exemplarul după care s'au făcut toate ediţiile următoare. 9.Ediţia lui I. H. Michaelis (Halle, 1720). 10.Ediţia lui S. Baier Fr. Delitzsch: Editio critica masoretica. Ediţia, în urma morţii autorilor, a rămas incompletă. Au apărut în această ediţie (1868-1895) Facerea, Isaia, Iov, cei 12 Profeţi mici, Cartea Psalmilor, Proverbele, Daniel, Ezdra, Neemia, Iezechiel, Megiloth, Paralipomena, Iosua, Judecătorii, Ieremia, Cărţile Regilor. 11.Ediţia critică a textului masoretic, publicată de Chr. D. Ginsburg la Londra (1894 - şi 1905-1906). Conţine textul ebraic din ediţia masoretica a lui Iacob ben Chaiim, cu unele variante, redate după manuscrise aflate la Muzeul Britanic. 12.Biblia Hebraica, editată de Rudolf Kittel în colaborare cu alţi savanţi (1905-1906), având la bază textul masoretic din ediţia lui Iacob ben Chaiim. începând cu ediţia a ΠΙ-a (Stuttgart, 1929) se foloseşte şi textul din Codex Leningradensis 19 A, iar de la ediţia a Vil-a (Stuttgart, 1951) are şi aparat critic special pentru textele la Isaia şi Avacum din manuscrisele de la Marea Moartă. Astăzi a ajuns la ediţia a XVI-a (Stuttgart, 1973), fiind cea mai bună ediţie critică a textului ebraic. 13· Tot pe baza textului ebraic din Codex Leningradensis, sub conducerea lui Karl Elliger şi Wilhelm Rudolph, în colaborare cu alţi cercetători, este publicat un text critic al Bibliei ebraice sub titlul: Biblia Hebraica Stuttgarteiisia (Stuttgart, 1967-1977). Concordanţe verbale la textul cărţilor Vechiului Testament au publicat: I. Buxtorf (1632), I. Furst (1840), S. Mandelkern (1896), iar în timpul mai nou Gerhard Lisowsky a publicat o concordanţă ebraică, în colaborare cu Leonhard Rost, Konkordanz zum hebraischen Alten Testament, ajunsă la a Il-a ediţie (Stuttgart, 1958). Critica ştiinţifică, în general, acordă autoritate textului ebraic. Din istoria lui se cunoaşte că textul s'a schimbat între timp şi el nu este identic cu cel din autograf. S'au făcut în cursul timpului încercări de îndreptare şi s'au luat măsuri 73 Studiul Vechiului Testament pentru a fi ferite de schimbări ulterioare. Cu toate acestea, starea lui de azi nu corespunde întru toate originalului şi cuprinde unele greşeli care au existat încă din timpuri vechi şi s'au perpetuat până în zilele noastre. Astfel, la Facere 49,10, cuvântul Π1?1! (silo) este evident greşit, căci în original a trebuit să stea Π Vi (şelo). Aceasta o arată Pentateuhul samarinean, Septuaginta, Achila, Symah, Teodotion, Targumul Ionathan, Onkelos, Peschitto şi vreo 38 codici manuscrişi care aici traduc a cui este, deci îl iau ca genitiv sau dativ iiVriN iaşer Io), pierzându-se substantivul. Şi Fericitul Ieronim are această greşeală: Qui mittendus est, sau împăciuitorul, cum redau traducerile noastre. De asemenea, este greşit cuvântul "HÎO icaarî) din Ps 22, 17, unde traducerile vechi presupun UTIXD (caaru) = au străpuns, au zdrobit, au deformat. Aşa traduc Septuaginta, Vulgata, Achila, Simmah, Theodotion etc. Apoi cuvântul Ί2 (bar) din Ps 2, 12 este tradus de unii prin fiu, de alţii prin învăţătură, de alţii prin adverbul curat; probabil că din text s'a pierdut un cuvânt care ar lămuri sensul. Deci, deşi textului masoretic i se atribuie autoritate critică, aceasta totuşi nu e autoritate absolută, ci numai relativă. Textul masoretic, adică textul original ebraic, nu are autoritate legală şi oficială. Nici în Răsărit, nici în Apus acest text nu a fost în uz public, de aceea Biserica Ortodoxă se foloseşte de ambele texte, ebraic şi grec (Septuaginta). 4, Cele mai vechittraduceri ale Vechiului Tes ament încercările de a reconstitui textul original, autentic, pe bază de paralelism sau metrică poetică, încă nu au dus la nici un rezultat pozitiv până azi. a) Din punctul de vedere al criticii textului şi al integrităţii dogmatice a Sfintei Scripturi au mare importanţă traducerile vechi, mai ales cele făcute de pe textul ebraic. Traducătorii vechi au avut la dispoziţie o recenzie a textului original deosebită de recenzia masoretică pe care o avem noi azi. Aceste traduceri, ca printr'o oglindă, ne redau forma textului din timpul în care s'au făcut. Astfel avem la îndemână un excelent mijloc de a ne documenta asupra păstrării integrităţii dogmatice a textului sfânt. Dintre toate traducerile vechi, de mai mare importanţă e traducerea Septuaginta. Afară de însemnătatea critică, Septuaginta mai are şi însemnătate dogmatică, întrucât este textul biblic care are şi aprobarea, cel puţin tacită, a Bisericii, deci are şi autoritate oficială. Această autoritate şi-a câştigat-o prin utilizarea textului ei şi de către autorii sfinţiţi ai Noului Testament şi, după pilda lor, prin uzul continuu şi exclusiv al ei în Biserica veche şi în Biserica noastră Ortodoxă, până în zilele noastre. Lucru care nu se poate spune despre textul masoretic sau despre alte traduceri. 74 Cele maivechi traduceriale Vechiului Testament b) Cea mai veche traducere a Sfintei Scripturi, şi totodată, cea mai veche transpunere a unui text în altă limbă, este traducerea Septuaginta. Documentul cel mai vechi, care ne dă informaţii despre originea Septuagintei, este epistola lui Pseudo-Aristea, prefectul gărzii regale a regelui Egiptului, Ptolomeu Filadelful (284-247 î. H.). Acesta, într'o scrisoare scrisă fratelui său Filocrat, spune că Demetrius Falereul, bibliotecarul regal din Alexandria, îl sfătuieşte pe stăpânul său, regele Ptolemeu, să dispună traducerea Legii iudeilor pentru a fi păstrată în biblioteca din Alexandria. Regele primeşte sfatul şi-1 trimite pe Aristea în Ierusalim să ceară arhiereului un exemplar al Legii şi 72 bărbaţi (din fiecare seminţie câte 6). Pe aceştia, regele îi primeşte cu mare pompă şi îi aşază într'o clădire, pe insula Faros. Aici cei 72 bărbaţi, în 72 zile termină traducerea Legii, care apoi este aşezată, spre păstrare, în Biblioteca regală din Alexandria. Iudeii din diaspora alexandrină obţin şi ei, pentru întrebuinţare religioasă, un exemplar al traducerii. Aşa ne istoriseşte epistola amintită originea acestei traduceri. Deşi în vechime (afară de Fericitul Ieronim) se atribuia istoricitate şi deplină autoritate acestei epistole, azi s'a dovedit până la evidenţă că este plăsmuită şi nu este autentică. Cu toate că epistola nu este autentică, nu se contestă unele fapte relatate în ea. Astfel, este cert că această traducere s'a făcut prin secolul III î. H. însăşi epistola datează de prin secolul II. Ea este cunoscută filosofului elenist Aristobul (Clement din Alexandria, Strom. 1, 22), lui Filon, Iosif Flaviu, Eusebiu, Epifaniu ş. a. Din faptul că această traducere este denumită în mod constant Alexandrină de către tradiţie se vede că locul traducerii a fost Alexandria, iar din faptul că traducerea este numită Septuaginta, rezultă că numărul traducătorilor a fost mai mare, deşi numărul de 72 este fictiv. Azi, în general, se crede că traducerea a fost făcută pe rând. La început, probabil, a cuprins numai Legea lui Moise. în secolul II î. H. s'a tradus şi ultima carte, înţelepciunea lui Isus Sirah, cum se vede din prologul acestei traduceri. Celelalte amănunte sunt fictive, implicit scopul cu care s'ar fi făcut traducerea, deoarece, după toată probabilitatea, s'a făcut pentru scopurile liturgice ale iudeilor din Alexandria. în scurtă vreme, traducerea obţine mare autoritate nu numai la iudeii din Egipt, ci şi la cei din alte părţi (diaspora) unde iudeii vorbeau numai greceşte, ba chiar şi la iudeii elenişti din Palestina şi Ierusalim. Autoritatea mare a Septuagintei se explică şi prin credinţa generală în originea ei miraculoasă, atribuindu-i-se cu vremea chiar caracter divin, pe baza unor legende în legătură cu facerea traducerii. Astfel Filon (De vita Mois. II) spune categoric că traducătorii au fost inspiraţi, căci deşi au lucrat izolaţi în camere separate, traducerea tuturor a consunat verbal. Sfântul Justin mai adaugă la acestea şi alte amănunte legendare pe care le-au păstrat şi samarinenii (ApoL I, 31)- După ivirea creştinismului şi după dărâmarea Ierusalimului însă, iudeii încep a o îndepărta, pe de o parte pentru că a fost adoptată exclusiv de creştini, iar pe de altă parte pentru că, din rigorism fariseic, urau tot ce era de provenienţa străină de Palestina. îndepărtarea Septuagintei cu vremea s'a schimbat în ură, ajungându-se până acolo că pe ziua 75 Studiul Vechiului Testament de 8 a lunii Tebet s'a orânduit post pentru pomenirea profanării textului sfânt, prin traducerea lui în limba greacă, limbă profană. „Şi a fost grozavă ziua aceea (când s'a făcut traducerea grecească a Scripturii), ca şi ziua în care s'a făcut viţelul de aur" (Trac. Soferim 1, 7). La creştini însă, autoritatea Septuagintei a fost în continuă creştere. Ea devine în uz general şi exclusiv. Fericitul Augustin (Ep. ad. Hier.) şi Rufin (ApoL II, 32) se supără pe Fericitul Ieronim pentru că face traducerea Scripturii Vechiului Testament din original ebraic. Fericitul Augustin nu înţelege de ce nu e bun pentru Ieronim textul Alexandrinei, care a fost bun pentru Hristos şi Sfinţii Apostoli. Toate traducerile vechi, afară de Peschitto, au fost făcute după textul Septuagintei. Aceasta fiind starea generala de apreciere a acestei traduceri, creştinii neglijau deosebirile dintre Septuaginta şi textul ebraic. Ba s'a ajuns până acolo, că textul ebraic, în uz exclusiv la iudei, a fost suspectat de falsificare. La rândul lor, iudeii aduceau această vină Septuagintei. Utilizarea exclusivă în cercuri tot mai mari a Septuagintei în Biserica primelor veacuri a avut ca urmare multiplicarea copiilor, ceea ce a făcut inevitabile variantele de text între diferitele recenzii. Neglijenţa copiştilor, silinţa lor de a îndrepta unele expresii ebraizante ale traducerii, deosebirile vădite între Septuaginta şi textul ebraic, dezacordul cu alte traduceri făcute între timp, acuzaţia adusă creştinilor că au falsificat textul sfânt, toate la un loc au necesitat o punere la punct a autorităţii Septuagintei şi a îndreptării greşelilor strecurate în ea. Această operă de mare însemnătate o face cel mai indicat om al epocii respective: Origen, director al şcolii catehetice din Alexandria. El adună toate traducerile din acel timp şi compune monumentala operă Exapla. Aceasta a fost o lucrare în şase coloane (de aici numirea de Exapla), care a reprodus textul sfânt în şase coloane paralele. Coloana întâi cuprinde textul ebraic cu litere ebraice, coloana a doua textul ebraic cu litere greceşti, a treia, traducerea lui Achila, a patra, a lui Symmah, a cincea, textul Septuagintei şi a şasea, traducerea lui Teodotion. Scopul lui Origen a fost să arate autoritatea Septuagintei prin acela că textul ei nu este falsificat şi să îndrepte greşelile care s'au strecurat în ea. în coloana Septuagintei îşi face Origen şi observările critice prin aşezarea de semne critice utilizate în timpul său. Textul Septuagintei îl studiază în raport cu textul ebraic. Părţile netraduse în Septuaginta şi aflate în textul ebraic le suplineşte din altă traducere (a lui Teodotion) şi le notează cu asterisc (*); cele aflate în plus în greceşte faţă de textul ebraic le notează cu semnul ştergerii: obelos (-). Pe alocuri, Exapla se transformă în Eptaplă, Octaplă şi Eneaplă, după cum ajunge şi în posesia altor traduceri. Afară de semnele critice amintite mai sus, Origen utilizează şi alte semne critice (metobel, lemnisc, ipolemnisc etc). Opera lui Origen, de dimensiuni foarte mari, a fost aşezată spre păstrare în biblioteca Sfântului Pamfil din Cezareea. Ieronim, în secolul IV, o consultă încă aici. Din cauza volumului ei foarte mare (50 volume, cea. 12.000 pagini in folio), Exapla probabil n'a fost copiată niciodată. Exemplarul original s'a distrus căzând pradă flăcărilor, precum se crede, cu ocazia cuceririi oraşului 76 Cele maivechi traduceriale Vechiului Testament de către mahomedani, în anul 638. Din iniţiativa lui Eusebiu şi Pamfil, din Exaplă s'a copiat coloana Septuagintei cu semnele critice. Textul acesta a fost apoi răspândit în Biserică şi se numeşte recenzia exaplară (textul exaplar sau το Εύσεβίου, το Βφλίον Εύσεβίου), faţă de recenzia veche anteorigeniană, numită κοινή έκδοσις, recenzia vulgară. în unii codici mai vechi (Codex Saraviensis şi Coislinianus) ni s'au păstrat unele fragmente din recenzia exaplară cu semnele critice ale lui Origen. Scopul lui Origen însă, de a da un text îndreptat şi restabilit, nu s'a realizat, înmulţindu-se textul exaplar, s'au introdus şi în acesta variante. Semnele critice ale lui Origen n'au fost respectate. Cu încetul s'a creat o adevărată confuzie în jurul textului. Apoi recenzia vulgară anteorigeniană n'a ieşit cu totul din uz. Revizuirea textului Septuagintei a rămas şi pe mai departe chestiune actuală, făcându-se noi încercări de revizuire. O asemenea revizuire a făcut presbiterul Lucian din Antiohia (311). Textul îndreptat de el s'a răspândit în Bisericile din Siria şi Constantinopol. în Biserica din Egipt face o revizuire a textului Ezihie (311). Textul revizuit de Ezihie s'a răspândit în Bisericile din provincia Alexandriei. Critica modernă a textului Vechiului Testament încearcă să restabilească recenzia vulgară anteorigeniană. Mijloacele cu care se aşteaptă să se ajungă la rezultat în această încercare sunt: citatele lui Iosif Flaviu, ale lui Filon, operele scriitorilor bisericeşti din secolele I şi II, recenzia exaplară cu adnotaţiile lui Origen (puţine câte ni s'au păstrat) şi pe urmă traducerile făcute după textul Septuagintei înainte de Origen. în acest studiu s'au remarcat învăţaţii Nestle, P. Lagarde, Rahlfs, Houbigant şi mai ales Bernard Montfougon, care a făcut studii foarte întinse în chestiunea traducerii Septuagintei. Autoritatea acestei traduceri este mare. Integritatea dogmatică a textului ei e mai presus de orice discuţie. Cu toate că între Septuaginta, Vulgata şi textul ebraic este deosebire destul de însemnată, totuşi nicăieri deosebirile nu ating chestiunile dogmatice. Textul după care s'a făcut traducerea diferă şi de textul masoretic, şi de textul ebraic după care şi-a făcut traducerea Fericitul Ieronim. Septuaginta consună mai bine cu textul Pentateuhului samarinean. Textul Septuagintei consună mai bine cu textul ebraic la Pentateuh, cărţile istorice şi Pildele lui Solomon. Ε mare deosebirea la Iov, Estera, dar mai ales la profetul Ieremia, care în greceşte e mai scurt cu aproximativ 2.000 cuvinte decât textul ebraic. Cartea profetului Daniel se deosebeşte atât de mult, încât Biserica a adoptat traducerea lui Teodotion în locul textului Septuagintei. Peste tot în Septuaginta se află multe adaosuri, omiteri şi inversări de texte faţă de textul ebraic de azi. Alta este în Septuaginta şi ordinea, şi numărul cărţilor sfinte. Ca să se recunoască natura acestor deosebiri, iată câteva exemple: în cartea 3 Regi 8,16, Septuaginta are mai mult decât textul ebraic cuvintele: „Să se afle numele Meu". Citirea aceasta o confirmă ca autentică 2 Paralipomena 6,6. La cartea Iosua 2,1 se află în plus cuvintele: „Şi ducându-se acei doi tineri, au venit în Ierihon". în schimb nu sunt traduse în Septuaginta cuvintele caaşer nişbatem de la Iosua 6, 22. Pe lângă deosebiri, traducătorii 77 Studiul Vechiului Testament alexandrini au şi unele proprietăţi comune. Tetragramul "iWT (Iahve) îl traduc totdeauna cu Κύριος = Domnul; rezolvă adesea expresiile tropice, pe cele obscure sau obscene le înlocuiesc, evită după putinţă antropomorfismele şi antropopatismele, traduc însă fidel profeţiile mesianice, adesea chiar mai clar. Deosebirile sau mai bine-zis proprietăţile traducătorilor însă nu ating autoritatea Septuagintei, căci textul ei este socotit ca având deplină autoritate dogmatică. Totuşi, cel mai apropiat de textul original ebraic e cel masoretic. Acolo însă unde textul Septuagintei concordă cu textul samarinean şi, eventual, cu alte traduceri mai vechi, se preferă Septuaginta textului masoretic. în general nu se presupune că traducătorii alexandrini ar fi adăugat ceva de la ei. Ε cert că traducătorii au avut la îndemână alt text, diferit de cel masoretic de azi. în vechime au existat două recenzii ale textului ebraic. Una era recenzia oficială în uz în secolul II d. H., care ni s'a păstrat în textul masoretic, iar o altă recenzie era mai veche, de care s'au folosit traducătorii alexandrini. Cele mai vechi manuscrise care ne-au păstrat textul Septuagintei sunt: Codicele Vatican, scris pe la jumătatea secolului IV. După părerea comună este cel mai vechi codice manuscris al Vechiului Testament. Acest codice redă recenzia vulgară anteorigeniană. Originalul a fost scris în Alexandria. Textul Vechiului Testament al acestui codice mai întâi a fost publicat de Papa Sixtus V în 1587. S'a publicat în mai multe rânduri şi în ediţii fotocopice. Codicele Alexandrin, tot din secolul IV, dăruit de Chirii Lucaris în 1628 regelui englez Carol I, se păstrează în Muzeul Naţional din Londra. O ediţie facsimilâ publică G. Baber, Londra, 1816-1828. Codicele Sinaitic, descoperit de C. Tischendorf în Mănăstirea Sfânta Ecaterina din Muntele Sinai (1854), se află în Sankt Petersburg. A fost scris în secolul IV. Păstrat la început la Sankt Petersburg, codicele se află astăzi la Londra. în anii 1976-1977, în urma unor reparaţii făcute la Mănăstirea Sfânta Ecaterina din Sinai, s'au descoperit mai multe manuscrise vechi, printre care şi primele patru pagini din Codex Sinaiticus (începutul la textul Facerii), din cele opt pagini care lipseau. Codicele Sfântului Efrem, sau parisian, e din secolul V şi se află în Paris. Cuprinde numai fragmente din Vechiul Testament. Alţi codici de mai mică importanţă sunt: Codicele din Veneţia, din secolele VIII-IX; Codicele Marchalian care cuprinde cărţile profetice. Se crede că reproduce recenzia lui Ezihie. Ε din secolul VI. Codicele Cottonian cuprinde fragmente din Facere. Ε din secolele V-VI. Codicele Coislinian cuprinde Octateuhul în recenzia exaplară, e din secolele IV-V. Cea mai veche ediţie tipărită a Septuagintei este cea din Poliglota din Alcala (1514-1517), apoi a lui Aldus Manutius (Veneţia, 1518), ediţia Sixtină (Roma, 1587), Grabe (Oxford, 1707). Cele mai noi ediţii sunt: a lui Brooke şi Mc. Lean (Cambridge, 1911) şi a lui Rahlfs (1935). 78 5.Altetraducerigreceştiale VechiuluiTestament a) După ce iudeii au respins traducerea Septuagintei, s'a ivit necesitatea să li se facă alte traduceri, care să o înlocuiască şi, după dorinţa lor, să fie mai conforme cu textul ebraic. Dintre aceste traduceri, din punct de vedere critic, cea mai însemnată este a lui Achila. Achila a fost la început păgân, originar din Sinope, ţinutul Pontului. Mai târziu s'a încreştinat. Fiind pus de împăratul Adrian (117-128 d. H.) mai mare peste lucrările de reconstruire a Ierusalimului, aici face cunoştinţă cu iudeii şi le învaţă limba. Ajunge mai apoi în conflict cu Biserica din care este scos. Atunci el, din răzbunare, se face prozelit iudeu (Sfântul Epifaniu: De mensuris et ponderibus, Migne, P. G. 43, col. 260). După ce trece la mozaism, face o traducere a Scripturii Vechiului Testament care, pentru fidelitatea traducerii, dusă până la servilism, este adoptată de iudei în locul Septuagintei. Tendinţa polemică faţă de creştinism a fost un alt motiv ca iudeii să o prefere tuturor celorlalte traduceri greceşti, care s'au făcut şi după traducerea lui Achila. Origen, Fericitul Ieronim, Epifaniu ş. a. laudă calităţile lui Achila ca bun traducător, şi cu toţii recunosc valoarea şi autoritatea mare a traducerii lui. Fericitul Ieronim îl numeşte cel mai bun interpret al cuvintelor ebraice (Ep. 28 ad Marcellum 2), iar critica modernă constată că Achila este martorul cel mai bun în materie de lexicografie şi etimologie, de aceea o preferă faţă de alte traduceri. Autoritatea şi importanţa deosebită ce se acordă acestei traduceri se explică şi cu tendinţa lui Achila de a da o traducere cât se poate de fidelă. Această tendinţă 1-a dus pe autor la un adevărat servilism şi la exces de zel care, deşi din punct de vedere literar este defect, din punct de vedere al criticii textului este un mijloc excelent pentru cunoaşterea stării de atunci a textului ebraic. Achila a voit să redea în traducerea sa forma textului original, deoarece în timpul acela Septuaginta a fost respinsă pe motivul că e falsificată de creştini şi nu corespunde textului original. De aceea Achila ţine să redea în greceşte chiar şi particularităţile limbii originale, etimologia cuvintelor, până şi sufixele şi prefixele gramaticale, ca să fie cât se poate de perfectă concordanţa între original şi traducere. Astfel deoarece cuvântul n\X"Q {bereşit, la început) se derivă din rădăcina .KT {roş = cap), voind să redea etimologia originală, îl traduce cu εν κεφαλαίφ (κεφαλή = cap). în capitolul 1, 5 al Facerii, deoarece „lumina" e la dativ ΦΝ7 (leor), Achila, împotriva firii limbii greceşti, lângă verbul καλέω pune cazul dativ και έκάλεσεν ό Θεός τφ φωτί. Particula ΓΙΚ (ei) o redă cu prepoziţia σύν cu acuzativ έκτισεν ό Θεός συν τον ούρανόν /O.FJ ΠΝ (ei haşamaini). Tendinţa polemică faţă de creştinism pare a se manifesta prin traducerea cuvântului 79 Studiul Vechiului Testament „fecioară" de la Isaia 7, 14 nu cu παρθένος (Septuaginta), ci cu νεανίς, tânără. Cuvântul Π\ΰ (masiab) niciodată nu e tradus cu χριστός. De aceea constată Fericitul Ieronim că Achila, alături de Symmah şi Teodotion, a întunecat multe profeţii mesianice, „multa mysteria Salvatoris sub dola interpretatione celavit" (Pref. la Iov). Cu toate că din punctul de vedere al limbii greceşti traducerea e fără valoare, pentru critica textului sacru are cea mai mare importanţă, fiindcă pe de o parte ne arată starea textului ebraic din secolul II d. H., pe de altă parte este dovada istorică pentru păstrarea integrităţii textului original, deci indirect arată şi valoarea critică a textului masoretic. Traducerea lui Achila a fost adoptată de iudeii elenişti în locul Septuagintei, precum spun Fericitul Ieronim, Origen şi alţi scriitori bisericeşti. Din traducere ni s'au păstrat însă numai câteva fragmente la scriitorii vechi. b) O altă traducere grecească face Symmah în timpul împăratului Marc Aureliu (161-180 d. H.). Symmah, după Epifaniu (De mens. et pond. 15), a fost de neam samarinean şi a trecut la iudaism. Iar după Eusebiu şi Fericitul Ieronim a fost ebionit. Traducerea lui nu este literară, servilă, ca cea a lui Achila. Limba traducerii e elegantă. Traducătorul caută cu tot dinadinsul să redea sensul, de aceea pe alocuri trece la parafrazare. Numele proprii ebraice le transcrie literal în greceşte. încearcă să evite antropomorfismele. Fericitul Ieronim, în genere, apreciază mult această traducere. Azi, alături de Vulgata şi Septuaginta, este socotită cea mai bună traducere a Vechiului Testament după originalul ebraic. Traducătorul are perfectă cunoştinţă de limba ebraică şi greacă şi are calităţi necesare unui bun traducător. Traducerea s'a păstrat numai în fragmente. c) în timpul împăratului Commodus (180-183 d. H.), Teodotion face o altă traducere grecească, care ţine calea mijlocie între traducerea servilă a lui Achila şi cea mai liberă a lui Symmah. Azi, în general, e socotită mai mult ca o revizuire a textului Septuagintei, decât ca o traducere propriu-zisă. Fapt pe care îl remarcă Epifaniu (De mens. et pond., Migne, P. G. 43-264). Aceasta e prima traducere care, în afară de cărţile canonului iudaic, are şi suplimentele anaghinoscomena (bune de citit) la Daniel şi câteva părţi din Ieremia, care lipsesc din Septuaginta. Origen pare că o preţuieşte mai mult decât pe celelalte traduceri, deoarece toate întregirile făcute în Septuaginta le ia din Teodotion. Biserica înlocuieşte cartea Daniel din traducerea Septuagintei, în întregime, cu cea din traducerea lui Teodotion. Despre persoana traducătorului se ştiu puţine date. După Sfântul Irineu, e originar din Efes, după alţi autori e din Pont, după unii e marcionit, după Ieronim e ebionit. Cert este că a trăit pe la sfârşitul secolului II. d) Afară de aceste traduceri, Origen în Exapla şi Ieronim în comentariile sale mai amintesc şi utilizează şi alte traduceri şi anume una notată cu ε' (πέμπτη - a cincea), apoi ς (έκτη - a şasea) şi ζ' (εβδόμη - a şaptea). Despre aceste 80 Targumele sau parafrazele aramaice traduceri însă nu se ştie nimic, nici când s'au făcut, nici de ce provenienţă sunt. Despre a şaptea, Ieronim spune că a fost făcută de un creştin (Com. la Ave. 3, 3). Nu se ştie dacă aceste traduceri au cuprins Scriptura întreagă sau numai fragmentar câte o carte sau mai multe cărţi. Din operele scriitorilor bisericeşti se poate afla doar atât: că a cincea a cuprins patru cărţi ale Regilor, Iov, Psalmii, Cântarea Cântărilor, 12 profeţi mici; a şasea: Iov, Psalmii, Cântarea Cântărilor, Avacum; a şaptea: Psalmii. 6. Targumele sau parafrazele aramaice Targumele (de la ,\ϋϋΠΠ - targumini), sunt traduceri libere, care s'au născut din necesitatea practică a acelor iudei, care, în locul limbii lor strămoşeşti, au adoptat, ca limbă vorbită curent, limba aramaică, pentru a înţelege Scriptura. După întoarcerea din robie, cu scurgerea timpului, s'a sfârşit procesul început încă în timpul petrecerii în Babilon, de a renunţa la limba maternă şi a o înlocui cu cea aramaică, un alt dialect al limbii semitice. Că acest proces a început încă în Babilon, se vede din limba aramaizantă şi părţile aramaice ale cărţii lui Daniel. Cum s'a desăvârşit acest proces, nu se ştie. Se ştie doar că în timpul Mântuitorului, limba ebraică era limba trecutului. Şi deoarece, atât în serviciile divine publice, unde se făceau citiri din Scriptură, cât şi în instrucţia catehetică, era necesar să se citească şi să se tâlcuiască textul sfânt, acesta trebuia să se facă în limba vorbită şi înţeleasă de toţi. Aşa s'au născut parafrazările textului ebraic în limba aramaică. Aceste parafrazări s'au făcut la început numai oral. Cu timpul s'au fixat şi în scris. Aceste parafrazări se numesc în limba aramaică targume. Cele mai vechi sunt din secolul I al erei creştine. Targumele nu sunt traduceri propriu-zise, ci expuneri sau parafrazări ale textului original în limba aramaică. Amplificarea însăşi e mai mult sau mai puţin bogată şi, adesea, îmbracă caracter de halaka (chestiuni juridice în legătură cu legea), de hagadă (expunere ştiinţifică) sau caracter de midraş (caracter omiletic, religios, moral şi instructiv prin fel de fel de povestiri edificatoare, scoase din Tradiţie). Astfel, pe alocuri, targumele sunt adevărate comentarii. Cele mai însemnate targume sunt: 1. Targumul Onkelos, compus în Palestina în secolele I-II d. H., se numeşte şi Targumul babilonean, deoarece a fost adoptat de şcoala rabinică din Babilon, unde i s'a dat şi forma definitivă în care îl avem azi. Cuprinde cele cinci cărţi ale lui Moise. Targumul Onkelos se ţine strict de text şi poate fi socotit, într'o oarecare măsură, traducere. Numele munţilor, râurilor, cetăţilor şi popoarelor sunt cele 81 Studiul Vechiului Testament din timpul autorului. Expresiile metaforice din original sunt explicate; locurile obscure sau ambigue sunt precizate, sunt evitate antropomorfismele şi antropopatismele şi sunt date unele explicaţii din instituţiile iudaice. Targumul acesta a avut mare autoritate, ceea ce se vede de acolo că are masoră ca şi textul ebraic. Despre persoana lui Onkelos, Talmudul ne spune că a fost discipolul lui Gămăliei. Mai recent se crede că Onkelos ar fi identic cu Achila, autorul traducerii amintite. Cert este că autorul a trăit pe la finele secolului I sau pe la începutul secolului II, deoarece limba lui e foarte asemănătoare cu limba aramaică biblică. Textul targumului, prima oară, s'a editat la Bonn în anul 1482. S'a tipărit apoi în poliglotele din Alcala, Antwerpen, Paris şi Londra. Mai pe urmă a fost tipărit de Barnheim în Londra, 1896. 2. Targumul lui Ionatan ben Uziel. Redactarea definitivă a acestui targum s'a făcut numai în secolul V. Targumul acesta cuprinde profeţii anteriori şi posteriori. Se ţine mai puţin de text decât targumul lui Onkelos. Limba, deşi asemănătoare cu cea a lui Onkelos, e mai puţin pură. Nu este lipsit de fabule rabinice. Talmudul babilonean spune despre autor că ar fi fost învăţăcelul lui Hillel, deci că ar fi trăit în secolul I al erei creştine. Prima oară s'a editat în 1494. A fost tipărit în poliglotele din Antwerpen, Paris şi Londra. Ultima lui ediţie este a lui P. Lagarde, Leipzig, 1872. 3. Targumul Pseudo-Ionatan sau Ieruşalmi I. Cuprinde Pentateuhul. Ε plin de fabule şi greşeli. Limba e plină de neologisme: greceşti, latineşti şi persane. Face amintire de Constantinopol, de turci, de longobarzi. Caracterul lui general este hagadic. 4. Targumul Ieruşalmi II, la Pentateuh, cuprinde Pentateuhul fragmentar. Deoarece limba acestui Targum este asemănătoare cu a celui dintâi, datează probabil din secolul VIII. Textul lui a fost publicat în Poliglota din Londra şi apoi de către M. Ginsburger (Berlin, 1899). S'au mai compus targume la Megilloth, la Estera, Psalmi, Iov, Proverbe, Paralipomena. Acestea însă sunt de puţină însemnătate. S'a compus un targum şi la Pentateuhul Samarinean în limba samarineană (secolele Ι-Π d. H.) şi în limba arabă (secolul X d. Η., το Σαμαρειτικόν). Targumele, în general, cât priveşte critica textului original, în afară de targumul lui Onkelos, n'au valoare. Cu precauţiile care se impun în urma celor spuse, ele contribuie însă într'o oarecare măsură la dovedirea păstrării integrităţii dogmatice a textului sfânt. Sunt totodată şi mărturie despre felul cum se făcea exegeza în timpul scrierilor. 82 7.Traducerilelatine a) După ce creştinismul s'a răspândit şi la popoarele care vorbeau limba latină, s'a simţit nevoia traducerii Scripturii şi în limba lor. Nu se poate preciza cu certitudine când s'a făcut traducerea latină. Fapt este că creştinismul ajunge în Occident încă în secolul I (Rm 1, 7-8), şi că în timpul lui Tertulian ({ 240) şi Ciprian (t 258) era în uz comun o traducere latinească. Aceste împrejurări ne îndreptăţesc să presupunem că întâia traducere latină s'a făcut în secolul II. întrebarea dacă în timpul Fericitului Augustin a existat una sau mai multe traduceri latine încă e controversată. Acest scriitor vorbeşte despre mai multe traduceri: „Qui enim Scripturas ex hebraea lingua ingraecam verterunt numemripossunt, latini vero interpretes nullo modo" (De doctrina christ II, 11-16). Tot el spune că între aceste traduceri să se prefere Itala, fiind mai exactă: „Nam est tenacior cum perspicuitate sententiae" (De doctr. christ II, 15, 22). Nu toţi sunt de acord în interpretarea cuvintelor lui Augustin. Unii susţin că nu ar vorbi de mai multe traduceri, ci numai de mai multe recenzii ale uneia şi aceleiaşi traduceri. Deci pe când unii admit existenţa mai multor traduceri anteieronimiene, alţii vorbesc numai de o singură traducere care circula printre creştinii care vorbeau limba latină, în mai multe recenzii. Această ultimă părere o susţin mai mulţi autori biblici (Sabatier, Wieseman, Vercellone, Tischendorf, Scrivener, Gregory, Vigouroux, Cornelly, Tarnavschi). Dar şi părerea contrară are apărători (Ronsch, Ziegler, Nestle, Kaulen, Balsatri etc). Numirea de Itala a acestei traduceri vechi, după Fericitul Augustin, a rămas comună până în zilele noastre. Nu se pot afla însă nici timpul, nici locul, nici autorul acestei traduceri. Cât priveşte timpul, autorii biblici sunt de acord: traducerea a fost făcută pe la jumătatea secolului II. Ca loc al traducerii, mulţi socotesc că ar fi Africa proconsulară (Africa de Nord), căci în Italia nu s'a simţit atât de timpuriu lipsa unei traduceri latine. Aici, în secolele I şi II, limba bisericească a fost cea greacă. Această necesitate s'a ivit mai degrabă în Africa, unde poporul nu vorbea limba greacă, dar pe lângă cea punică, a poporului, se vorbea curent limba latină vulgară. Această părere e susţinută de mulţi autori în frunte cu cardinalul Wieseman. Alţi autori cred că e făcută în Italia, de unde şi-ar fi căpătat şi numele de Itala. Coloritul provincialismelor limbii traducerii este mai mult în favoarea părerii care ţine Africa drept loc al traducerii, deşi acest colorit nu este proprietatea exclusivă a Africii. Traducerea s'a făcut după Septuaginta, ceea ce se vede din grecismele limbii (abyssus, cataclismus, crisma, holocaustum, baptisare, blasfemare etc.) şi din construcţiile gramaticale greceşti. Deoarece nu fiecare carte are acelaşi stil şi dicţiune, se crede că traducerea e opera mai multor traducători, care poate au lucrat în timpuri deosebite. Limba traducerii e latina vulgară, aşa cum o vorbea poporul în Italia şi în toate provinciile romane. 83 Studiul Vechiului Testament Limba aceasta se deosebeşte de cea clasică în ortografie, lexic, morfologie şi sintaxă (de ex. susum în loc de sursum; umerus, în loc de humerus; lampada, în loc de lampas; fugire, în loc defugere, educare = a alăpta). Traducerea Itala nu ni s'a păstrat, deoarece Vulgata lui Ieronim a înlocuit-o în curând. Complet ni s'au păstrat din ea numai cărţile necanonice şi Psalmii (revăzuţi însă de Ieronim). Din restul cărţilor s'au păstrat numai fragmente în diferiţi codici. Pentru studiul textului Septuagintei, traducerea Itala e de foarte mare importanţă, deoarece e făcută după recenzia κοινή anteorigeniană şi în timpul când ne lipsesc manuscrise ale Septuagintei. b) Diferitele variante de texte din traducerile latine l-au făcut pe papa Damasus (t 384) să încredinţeze celui mai potrivit bărbat al timpului, Fericitul Ieronim, opera de a curma răul născut din pricina acestor recenzii şi a înmulţirii lor prin îndrăzneala celor nechemaţi, de a face îndreptări în textul Bibliei. La început, papa îi încredinţează lui Ieronim îndreptarea -textului celor patru Evanghelii, după textul original grecesc. Ieronim, după ce în anul 383 termină cu lucrarea încredinţată, face şi îndreptarea celorlalte cărţi ale Noului Testament. El şi-a luat sarcina să readucă recenziile latine la consonanţă cu textul grecesc şi numai acolo să facă îndreptări unde o cere neconcordanţa. După terminarea îndreptării Noului Testament, revizuieşte traducerea cărţilor Vechiului Testament, după recenzia exaplară a Septuagintei. Mai apoi traduce din originalul ebraic cărţile Vechiului Testament. în această muncă, Ieronim îi are adversari pe Rufin şi Augustin. Aceştia nu văd cu ochi buni că Ieronim îşi îndreaptă privirea spre textul ebraic, crezând că prin aceasta diminuează autoritatea Septuagintei, în uz general încă din timpul Apostolilor. Apoi s'au temut de o eventuală scandalizare a creştinilor prea obişnuiţi cu Septuaginta. Cu toată supărarea lor şi a altora, Ieronim duce la bun sfârşit opera începută. Traducerea o face treptat, după cum i-au venit îndemnurile şi solicitările. Mai întâi traduce Psalmii în Roma (383-384) după textul κοινή al Septuagintei. în această primă revizuire a Psalmilor a luat textul traducerilor vechi latine şi numai acolo a făcut schimbări, unde a cerut sensul. La cererea a două femei pioase, Paula şi Eustochia, face o nouă recenzare a Psalmilor după textul exaplar. Aceasta o face în Betleem, în anul 386, notând în ea cu obel ce erau în plus şi cu asterisc ce era în minus faţă de textul ebraic. Prima recenzie a Psalmilor este numită „Psalterium Romanum" şi a fost în uz în bisericile din Roma până în secolul XVI. A doua este numită „Psalterium Gallicanum", fiindcă mai întâi a fost introdusă în bisericile din Franţa. Din secolul XVI aceasta din urmă intră în uz general în întreaga Biserică apuseană. După aceasta face şi recenzia celorlalte cărţi ale Vechiului Testament, tot după recenzia exaplară, afară de înţelepciunea lui Solomon şi înţelepciunea lui Isus, fiul lui Sirah. Din această primă lucrare a lui Ieronim nu ni s'au păstrat decât Psaltirea romană şi galicană şi cartea Iov. în anul 390 Ieronim începe traducerea Vechiului Testament după original ebraic. După 15 ani traducerea e terminată. Cărţile necanonice le preia din 84 Traducerisiriene ale Vechiului Testament vechea traducere latină, afară de cartea Iuditei, pe care o traduce tot din original. Aversiunea cu care a fost privită şi primită la început de către mulţi traducerea lui Ieronim se risipeşte în scurt timp. în secolul VII, traducerea lui e în uz general şi exclusiv. Pentru răspândirea şi adoptarea ei generala este numită „Vulgata" {Versio sau Intetpretatio). Critica de azi, chiar şi cea protestantă, socoteşte lucrarea lui Ieronim ca cea mai bună, care, pentru fidelitatea şi exactitatea ei, întrece toate traducerile vechi. Este adevărat că traducerea are şi defecte, şi greşeli. Acestea însă se explică fie prin graba cu care a lucrat câteodată (de ex.: cartea Tobit o traduce într'o singură zi, cele trei cărţi ale lui Solomon le traduce în trei zile, cartea Iuditei, într'o noapte), fie prin faptul că a avut la dispoziţie un text ebraic deosebit de cel de azi, fie prin scăpări, fie că a fost influenţat de unele interpretări tendenţioase ale dascălilor lui, iudei. Aceste lipsuri scad însă foarte puţin din valoarea însăşi a traducerii. Vulgata a avut şi ea soarta cărţilor de mare circulaţie. Prin copierile dese au intrat în text o mulţime de variante. S'a impus de timpuriu necesitatea curăţirii textului de greşeli. Primul care face îndreptarea textului este Alcuin. La porunca regelui Carol cel Mare, el revizuieşte textul Vulgatei, formă în care rămâne normativ până în secolul ΧΠΙ. în acest veac se formează aşa-numitele corectorii (corectoria biblică) ale unor corporaţii de învăţaţi sau ordine monahale. Cele mai însemnate corectorii sunt: a călugărilor benedictini, a franciscanilor, a Universităţii Sorbonna şi cea din Vatican. Lucrările corectoriilor au contribuit însă mai mult la deformarea textului traducerii decât la uniformizarea lui. După ce însă Sinodul Tridentin, în sesiunea a IV-a din 8 aprilie 1546, declară Vulgata ca text oficial şi autentic al descoperirii divine pentru Biserica Romano-Apuseană, însăşi autoritatea supremă ecleziastică se îngrijeşte de editarea şi tipărirea textului, ferindu-1, pe cât posibil, de schimbări interioare şi impunând un text tip pentru oricare ediţii ce se vor face. Manuscrisele Vulgatei sunt vreo 8000 la număr. Cei mai vechi codici datează din secolele VI-VIII. 8.TraducerisirienealeVechiuluiTestament a) Limba siriană este o ramură a tulpinei semito-aramaice. Limba aramaică se divizează în aramaică orientală şi aramaică occidentală, linia de demarcaţie fiind Eufratul. Aramaică orientală a fost limba vorbită de sirieni. Centrul culturii siriene a fost Edesa. Aici au existat două şcoli celebre: şcoala siriană sau edesiană şi şcoala persană. în timpul disensiunilor religioase, sirienii au aderat la monofizitism, iar perşii la nestorianism. După ce perşii au fost izgoniţi din Edesa sub împăratul Zeno (489), aceştia s'au aşezat în Nisibi. Faptul acesta a avut ca 85 Studiul Vechiului Testament urmare divizarea limbii siriene în dialectul edesan şi nisibian. Limba aramaică occidentală este aramaică biblică (Daniel, Ezdra), numită aramaică palestiniană, cu două ramuri: galileeană, în care este redactat Talmudul din Ierusalim şi aramaică iudaică a Targumului Onkelos. între aceste două dialecte palestiniene un dialect intermediar e aramaică palestiniană-samarineană. Dialectul aramaic palestinian a fost vorbit de iudei în timpul Mântuitorului. Deosebirea între aramaică galileeană şi cea iudaică s'a resimţit (Matei 26, 73). Unele traduceri siriene sunt făcute în limba siriană propriu-zisă, iar altele în siriana sau aramaică palestiniană. b) Credinţa creştină a pătruns la sirieni încă din timpurile apostolice. Sirienii au avut foarte de timpuriu o traducere a Scripturii Vechiului Testament, pe care o numeau Peschitto. Numirea aceasta datează din secolul VIII. Nu toţi savanţii sunt de acord în ce priveşte această numire. Unii cred că ea corespunde termenului grecesc άπλα şi că ar fi căpătat această numire spre a o deosebi de recenzia exapkră siriană. (Precum Septuaginta anteorigeniană se numea άπλα spre deosebire de recenzia ei exaplară). în sensul acesta ar însemna: comună, vulgară, κοινή. Alţii insistă mai mult asupra etimologiei cuvântului: peschitto = simplu. Timpul când s'a făcut această traducere nu se poate preciza. în general, Peschitto este socotită foarteveche.Scriitoriivechisirieni,AfraatesşiSfântulEfrem,sefolosescdetraducere. Acesta din urmă o numeşte traducerea noastră, ceea ce arată că a fost în uz general. Tot el se vede nevoit să explice unele cuvinte învechite ale traducerii şi să le înlocuiască cu altele mai noi, ceea ce arată vechimea ei faţă de secolul IV. Teodor de Mopsuestia spune că în timpul lui autorul ei a fost necunoscut (Com. la Ave, Migne, P. G., 66, 437). Meliton de Sardes, în secolul II, pare să fi cunoscut Peschitto. Originea ei, în general, se pune în secolul II. Locul probabil al traducerii a fost Edesa, centru de cultură creştină înfloritoare în acest timp. Din felul diferit al traducerii cărţilorsepresupuntraducătoridiferiţi,probabiliudeo-creştini.Traducerea s'a făcut după text ebraic, care a fost diferit de cel de azi, dar în esenţă este identic cu masoreticul. Traducerea e fidelă, dar nu până la servilism. La început a cuprins numai cărtile canonice, iar mai apoi li s'au adăugat şi cele necanonice. Traducerea Vechiului Testament a premers traducerii Noului Testament, deoarece traducătorii Noului Testament reproduc citatele Vechiului Testament, după Peschitto. Cel mai vechi codice care cuprinde traducerea Peschitto întreagă este codicele Ambrozian din secolul VI, păstrat în Biblioteca din Milano. c) Episcopul iacobit Filoxen (t 522) din Mabburg (Hierapolis) încredinţează horepiscopului Policarp facerea unei traduceri a Vechiului Testament şi a Noului Testament, după textul Septuagintei, deoarece Peschitto era întrebuinţată de sirienii ortodocşi. Traducerea aceasta se numeşte traducerea filoxeniană. Ni s'au păstrat din ea numai fragmente din Isaia şi 4 Epistole soborniceşti: a 2-a şi a 3-a a lui Ioan, a 2-a a lui Petru şi Epistola lui Iuda. 86 Alte traduceri vechi La îndemnul lui Atanasie, patriarhul monofizit al Antiohiei, episcopul, monofizit Paul de Telia (Mesopotamia) face la anul 617 o traducere a Vechiului Testament după recenzia exaplară. Această traducere este de mare valoare pentru studiul şi reconstituirea textului exaplar origenian, deoarece este o traducere fidelă şi traducătorul a păstrat semnele critice ale lui Origen, adnotaţiile marginale şi unele observaţii despre Achila, Symmah şi Teodotion. Partea covârşitoare a traducerii (cărţile Vechiului Testament, afară de Pentateuh şi cărţile istorice) s'a păstrat în Codicele Ambrozian. 9.Altetraducerivechi a. Traduceri copte sau egiptene. Limba coptă s'a dezvoltat din limba veche egipteană, care este reprezentată în scrierea demotică". Limba egipteană ţine de familia limbilor hamitice şi este înrudită cu limbile semitice. Copţii au părăsit scrierea demotică şi au adoptat alfabetul grecesc, reţinând numai câteva elemente din vechea limbă demotică. Limba coptă are cinci dialecte: dialectul sahidic sau teban, vorbit în Egiptul superior (meridional), dialectul bohairic sau memfitic (impropriu), vorbit în Egiptul inferior (de nord), dialectul faiumic din regiunea Faium (numit şi başmurean), dialectul memfitic (în sens propriu) din regiunea Memfis şi dialectul acmimic vorbit în regiunea Acmim (Chemnis sau Persepolis). Aceste dialecte nu s'au perindat succesiv, ci au fost în uz deodată, fiind socotite evoluţii locale ale limbii demotice. Dialectele acestea, treptat, au încetat de a mai fi vorbite. Le-a înlocuit limba arabă în timpul şi după invazia mahomedană. Limba coptă a rămas până azi în uz numai în Biserica Coptă. S'au făcut traduceri ale Scripturii în toate cele cinci dialecte copte. Aceasta se vede din fragmentele ce s'au păstrat din ele. Cele mai însemnate traduceri sunt cea sahidică şi cea bohairică. Acestea, cu certitudine, au cuprins toate cărţile celor două Testamente. Nici un codice însă nu ne-a păstrat aceste traduceri în întregime. Timpul când s'au făcut traducerile nu este cunoscut. Sunt unele consideraţii istorice care îndreptăţesc presupunerea că cel puţin începuturile acestora trebuie puse în secolul II, sau mai târziu, în secolul III. Sfântul Antonie, părintele vieţii cenobite, în scrierile sale către mănăstiri citează din scrierile celor două testamente (Ieronim, De viris III, 88). El, negreşit, a avut la îndemână o traducere a Scripturii, deoarece, precum spune biograful lui, Atanasie (Viaţa Sfântului Antonie, Migne, P. G., 26, 973), el n'a cunoscut limba greacă. Deci Scriptura a avut-o în limba coptă. Acelaşi lucru îl confirmă şi regulile 139 şi 140 ale Sfântului Pahomie 87 Studiul Vechiului Testament Alte traduceri vechi (t 350), date călugărilor, prin care li se impune acestora citirea zilnică a Sfintei Scripturi. Călugării din Egipt, cel puţin majoritatea lor, n'au putut citi Scriptura decât în traducere coptă. Pe drept se presupune deci că în secolul III a existat traducerea coptă şi că această traducere era în uz general, răspândită pretutindeni unde se vorbea această limbă. Traducerea sahidică a Vechiului Testament este făcută după textul Septuagintei, recenzia anteorigeniană, tot astfel cea bohairică. Amândouă au şi multe cuvinte greceşti, deoarece limba coptă n'a avut suficiente cuvinte spre a exprima noile idei religioase. Aceste traduceri sunt valoroase în critica textului biblic, mai ales în studiul Septuagintei anteorigeniene. Mare parte din fragmentele păstrate în diferitele biblioteci, în decursul timpului, au fost tipărite. b. Traducerea armeană. Biserica armeană, la început, se folosea de limba siriană în serviciile divine. Cea dintâi traducere a Sfintei Scripturi în limba armeană o face patriarhul Isaac (Sahag, 390-440), ajutat fiind de Mesrob, inventatorul alfabetului armean (cu 38 litere). Traducerea s'a făcut de pe Peschitto, deoarece armenii n'au avut nici oameni cunoscători ai limbii greceşti şi nici codici greceşti. După ce patriarhul Isaac, la sinodul din Efes (431) primeşte un exemplar al textului grecesc, se hotărăşte împreună cu Mesrob să facă o traducere din greceşte. Ca să aibă la îndemână oameni care cunoşteau această limbă, sunt trimişi în Alexandria doi învăţăcei ai lui Mesrob: Iosif şi Eţnac, spre a-şi însuşi limba greacă. După întoarcerea lor din Alexandria, cu toţii, ajutaţi şi de istoriograful Moise de la Horone, traduc Scriptura după textul exaplar. Codicii care ne-au păstrat această traducere sunt din secolele IX-XVII. Textul întreg al traducerii a fost tipărit mai întâi de episcopul Oscam, la Amsterdam în anul 1666. O ediţie critică a traducerii se tipăreşte la Veneţia în 1805. Valoarea critică a traducerii armene se datoreşte faptului că este o traducere fidelă, literală, iar textul ei în codicii mai vechi păstrează şi semnele critice ale lui Origen. Cercetările mai noi (critice) conclud că originalul după care s'a făcut traducerea nu aparţine nici uneia din recenziile cunoscute ale textului exaplar, probabil fiindcă traducerea s'a făcut după codici de diferite provenienţe (Constantinopol, Efes, Alexandria). c. Traducerea georgiană sau gruzină. Poporul georgian de la poalele sudice ale munţilor Caucaz a primit creştinismul de la armenii vecini, în secolul IV, în timpul lui Constantin cel Mare. De la armeni au primit o dată cu creştinismul şi Liturghia, şi Scriptura. O tradiţie armeană spune că Mesrob a introdus alfabetul armean şi la georgieni şi tot el le traduce şi Scriptura de pe originalul armean. Alţii cred că traducerea georgiană s'a făcut după originalul slavon. Mai probabilă este însă părerea că traducerea s'a făcut în secolul V, sau mai târziu în secolul VI, după text grecesc. Traducerea georgiană nu a fost studiată încă critic, pentru că nici limba georgiană încă nu e studiată temeinic. Această traducere s'a tipărit mai întâi la Moscova (1742), apoi la Sankt Petersburg (1818). d. Traducerea gotică. Episcopul Ulfila (310-380), încreştinătorul şi episcopul poporului gotic, a tradus pentru acest popor Scriptura, după ce anterior alcătuise alfabetul gotic din litere greceşti şi latine. Ulfila s'a născut în Dacia din părinţi creştini. Mai târziu trece la arianism. Traducerea lui Ulfila a cuprins şi Vechiul Testament, şi Noul Testament. Traducerea aceasta a fost cunoscută de Sfântul Ioan Hrisostomul, care se îngrijise ca Biblia lui Ulfila să fie citită în biserica Sfântul Pavel din Constantinopol, care a fost a goţilor, (Om. a 8-a). Nu se poate preciza dacă Ulfila a tradus Scriptura înainte sau după trecerea sa la arianism. Fragmentele traducerii din Noul Testament nu au nici un colorit arian. Din traducerea Vechiului Testament s'au păstrat numai infime fragmente (Ps 52, 2-3 şi fragmente din Ezdra şi Neemia). Cea mai preţioasă rămăşiţă din traducere este aşa-numitul Codex Argenteus Upsalensis, care cuprinde cea mai mare parte a Evangheliilor. Din fragmentele păstrate se vede că traducerea a fost făcută după Septuaginta, recenzia lui Lucian. Traducerea e fidelă. e. Traducerea etiopiana. Creştinismul a fost vestit în Etiopia (Abisinia de azi), mai întâi de către tinerii nobili Frumenţiu şi Edesiu, în secolul IV. Opera de încreştinare începută de Frumenţiu este continuată cu zel şi mai mare, mai ales după ce acesta e făcut episcop de către Sfântul Atanasie cel Mare. în secolul V, Biserica din Etiopia e în plină înflorire. întemeierea Bisericii şi răspândirea din ce în ce mai mult a creştinismului a dat imbold şi traducerii Sfintei Scripturi în limba poporului. După tradiţia etiopienilor, Sfânta Scriptură a fost tradusă de însuşi Frumenţiu. Deci traducerea s'ar fi făcut încă din secolul IV. Modul diferit al traducerii cărţilor arată însă că traducerea s'a făcut numai treptat şi de către mai mulţi traducători. Se crede însă că traducerea e terminată în secolul VI. Traducerea Vechiului Testament e făcută după Septuaginta, recenzia alexandrină, ceea ce se explică prin aceea că Biserica din Etiopia a fost întemeiată de cea din Alexandria şi a fost în neîntreruptă dependenţă de aceasta. Din cărţile Vechiului Testament ni s'au păstrat numai câteva fragmente. Codicii manuscrişi ai traducerii sunt de dată recentă. Cel mai vechi e din secolul XIII. Din traducere mai întâi s'au tipărit Psalmii şi Cântarea Cântărilor (H. L. Potken, Roma, 1513). Octateuhul şi Cărţile Regilor le tipăreşte Dillmann în Leipzig (1853-1871). Traducerea etiopiana e de puţină valoare în critica Septuagintei, deoarece textul ei a suferit multe revizuiri şi schimbări. Codicii care au păstrat-o sunt de dată recentă. 89 Citatele scriitorilor bisericeşti 10.Desprefolosulşiuzultraducerilor Partea introducerii generale care se ocupă cu istoria textului sfânt (partea a IlI-a) are menirea să arate că acest text a ajuns neschimbat până la noi, în ce priveşte integritatea lui esenţială sau dogmatică. Textul biblic ni s'a păstrat şi în limba originală, şi în traduceri. Nici originalul şi nici traducerile nu mai au azi forma lor originală, autentică, pentru că în cursul veacurilor amândouă au suferit schimbări explicabile. Critica textului sacru are două scopuri: a) să reconstituie pe cale istorică şi critică forma originală autentică a textului original (în limba originală şi în traducerile originale) şi b) să arate că, deşi s'au introdus schimbări şi în textul original, şi în textul traducerilor, aceste schimbări nu alterează cuprinsul esenţial, dogmatic al textului, care s'a păstrat întreg până în zilele noastre. Idealul criticii textului este stabilirea textului original autentic, prin eliminarea schim-bărilor introduse. Această eliminare se face pe două căi: a) prin aflarea variantei autentice a limbii originale şi b) cu ajutorul traducerilor, care reflectă starea textului din timpul când s'au făcut, neavând din această vreme la dispoziţie manuscrise ale originalului. Fireşte că o traducere este cu atât mai valoroasă din punct de vedere critic, cu cât este mai veche şi mai fidelă. Traducerile nemijlocite le întrec în valoare pe cele mijlocite. Ţinând seamă că traducătorul vrea să redea sensul şi nu numai să traducă cuvinte, el e silit să se acomodeze limbii în care face traducerea. Din această cauză, o traducere, fie ea cât de fidela, nu acoperă textual originalul. Cât priveşte deosebirile textuale dintre original şi traducere trebuie să se ţină seama de următoarele: a) Dacă în original se găseşte mai mult decât în traducere, lipsa din traducere nu e dovadă contra textului original, căci se presupune că traducătorul nu a socotit necesar ceea ce e mai mult în original, pentru redarea sensului însuşi. b) Dacă în traducere este mai mult decât în original, înainte de a ne rosti pentru sau contra originalului, va trebui să consultăm traducerile vechi, mai servile, şi alte mijloace critice de documentare (contextul, locurile paralele, gramatica, analogia învăţăturii biblice). c) Unde textul original consună cu traducerile numai în substanţă, originalul nu se presupune schimbat, căci traducătorul, în general, se acomodează firii limbii în care traduce. Peste tot precăderea e de partea textului original (ebraic sau grecesc), căci în exegeza ştiinţifică nu se caută interpretarea traducătorului (fiecare traducere în fond e şi interpretare), ci se interpretează originalul. Originalul trebuie deci reconstituit cu mijloace critice, între care cele mai importante sunt traducerile. Cu ajutorul lor se poate îndrepta originalul textual, ceea ce, în mare parte, s'a 90 făcut. De asemenea s'au readus la starea lor aproape textuală şi traducerile vechi, mai ales Septuaginta, care în critica textuală şi exegetică a textului biblic es,te de cea mai mare importanţă pentru marea ei vechime. 11.Citatelescriitorilorbisericeşti Un bun mijloc de documentare asupra integrităţii dogmatice a textului biblic este consultarea operelor scriitorilor bisericeşti. Ei citează foarte des din Sfânta Scriptură în lucrările lor - mai ales exegetice, omiletice, apologetice sau dogmatice -. Mulţi dintre ei au scris în timpuri anterioare manuscriselor în care ni s'a păstrat textul sfânt. Deci au avut la îndemână un text original mai vechi decât acela pe care îl posedăm azi. Şi cu cât un text este mai vechi, cu atât probabil e mai autentic. Citatele biblice din operele Sfinţilor Părinţi ne arată starea textului din timpul lor. Comparând citatele acestea cu textul de azi, vedem că textul biblic, de atunci şi până azi, nu s'a schimbat, deci integritatea lui esenţială sau dogmatică s'a păstrat. Nu totdeauna pot fi utilizate însă citatele din scriitorii bisericeşti în critica verbală a textului. Ei nu citează totdeauna textual, ci numai după sens sau din memorie. Apoi multe din citatele lor au fost acomodate ulterior în textul biblic de copiştii lucrărilor lor. Scriitorii bisericeşti nu citează totdeauna precis, cu indicarea locurilor din cărţile sfinte. Identificarea citatelor este adesea problematică. Fireşte că aceste împrejurări nu scad valoarea documentară a acestor citate pentru dovedirea integrităţii esenţiale a textului. Dovadă că toţi autorii biblici le utilizează pe scară mare. Citatele lor nu sunt neglijate nici chiar în critica verbală. O nouă ediţie critică a operelor scriitorilor bisericeşti va ridica şi mai mult valoarea critică a citatelor lor din Sfânta Scriptură. Astăzi se utilizează ediţia Migne: Cursus completus patrologiae (Paris, 1843-1867). în această ediţie sunt publicaţi autorii greci de la Părinţii Apostolici până la Fotie în 104 volume, de la Fotie până la Vissarion (1453) în 58 volume, iar autorii latini de la Tertulian (t 240) până la papa Inocenţiu al ΠΙ-lea în 217 volume, deci întreaga ediţie e de 364 volume. Această ediţie însă nu e completă. Descoperirile mai noi au dat la iveală multe alte opere. Apoi s'au descoperit noi manuscrise ale multor lucrări, care prezintă variante faţă de cele cunoscute, căci aceleaşi împrejurări şi cauze care au fost inevitabile în textul biblic au cauzat variante şi în operele scriitorilor bisericeşti, care la început s'au multiplicat şi răspândit prin copiere. Astfel s'a simţit mai de mult lipsa unei ediţii critice moderne pentru opere patristice. De curând o corporaţie de învăţaţi din Berlin şi din Viena lucrează în colaborare la o nouă ediţie patristică. Lucrările corporaţiei din Berlin apărute până acum se citează cu iniţialele C. B. (Corpus Berolinese), iar ale celei din Viena cu C. V. (Corpus Vindobonense). 91 Traducerile mai noi ale Sfintei Scripturi 12. Traducerile mai noi ale Sfintei Scripturi Din cauza textelor mai recente după care s'au făcut traducerile mai noi, acestea nu au importanţă din punct de vedere al criticii textului biblic. în limba slavonă bisericească (bulgară veche), traducerea Scripturii au făcut-o apostolii slavilor, Chirii şi Metodiu. Tradiţia slavilor spune că Chirii (| la Roma în 869), traduce Evangheliile, Apostolul şi Psalmii, iar Metodiu (t 885) traduce întreg Vechiul Testament. Traducerea aceasta, făcută după textul Septuagintei, recenzia lui Lucian, devine textul bisericesc pentru toţi slavii Bisericii Ortodoxe:, ruşi, bulgari, sârbi. Textul traducerii însă s'a schimbat mult, din cauza întrebuinţării lui de popoare care cu timpul s'au diferenţiat, îmbrăcând caracter etnic şi limbă proprie, şi din neglijenţă şi cu intenţia copiştilor. Colecţia completă a cărţilor biblice slavone mai întâi se face pe la sfârşitul secolului XV de Ghenadie, Arhiepiscopul Novgorodului. în această colecţie sunt şi cărţi traduse după Vulgata de diferiţi traducători şi în diferite timpuri. Prima ediţie slavonă tipărită este cea din Ostrog, în Volhinia (1581), tipărită la porunca principelui Constantin Constantinovici Ostrovski. încercările de revizuire a textului acestei traduceri, începută de patriarhul Nicon (secolul XVII) şi continuată la îndemnul lui Petru cel Mare, sunt duse la un bun sfârşit sub împărăteasa Elisabeta, sub domnia căreia, cu colaborarea învăţatului Barlaam Liascevszky, apare în 1751 Biblia de bază a tuturor ediţiilor slavone următoare. Abia la începutul secolului XIX se face traducerea Bibliei întregi în limba rusă, datorită străduinţei Societăţii Biblice ruseşti, înfiinţată în Petersburg, în anul 1812, cu aprobarea împăratului Alexandru, a principelui Galiţin, preşedintele societăţii şi procurorul suprem al Sfântului Sinod, şi a Mitropolitului Filaret al Moscovei. Traducerea s'a făcut după text ebraic. Biblia completă apare în anul 1876. în limba ruteană, Biblia s'a tipărit la Pociaev, în 1798, iar în 1852 la Przemysl. La sârbi, Vechiul Testament e tipărit de Diure Dancic la Belgrad, în 1868. în limba slavonă, întreaga Biblie e tradusă şi tipărită de protestanţi la Wittenberg, în 1854, iar slovenii catolici o tipăresc la Liubliana în 1791. în limba cehă, Biblia este tipărită prima dată la Praga, în anul 1848. în limba bulgară, Vechiul Testament este tradus în 1862 şi este tipărit la Constantinopol, iar întreaga Biblie apare tot la Constantinopol, în 1868. La polonezii romano-catolici, Biblia a fost tradusă şi tipărită mai întâi la Krakovia, în 1561, iar polonezii protestanţi o tipăresc în 1563, la Brest. La italieni, prima ediţie e cea făcută de Nicolo di Malherbi (Veneţia, 1471). Prima Biblie franceză apare la Paris, în 1487, denumită Biblia mare. în anul 1956, la Paris, Şcoala Biblică de la Ierusalim tipăreşte o nouă traducere a Sfintei Scripturi în limba franceză, denumită La Bible de Jerusalem, în 43 volume 92 separate. Traducerea a fost făcută de mai mulţi colaboratori, sub îndrumarea şi supravegherea unui Comitet de Direcţie în frunte cu RoUand de Vaux, directorul şcolii. în anul 1961, ediţia apare într'un singur volum, fiind revizuită de un comitet special. Ea conţine Vechiul Testament, cele 39 cărţi canonice şi cărţile denumite de romano-catolici drept deuterocanonice. Traducerea este foarte bună, fiind făcută după textele originale, cărţile sau grupele de cărţi având la început o scurtă introducere. Textul fiecărei cărţi este împărţit pe pericope, cu titluri speciale, după conţinutul lor, păstrându-se şi împărţirea pe capitole şi versete, după textele originale. Pe lângă textele paralele, la fiecare carte sunt şi note explicative. Traducerea este însoţită de un bogat material auxiliar: un tablou cu date cronologice paralele din istoria biblică şi cea universală, un calendar, tabele de monede, măsuri şi greutăţi şi 9 hărţi. în perioada anilor 1961-1973 apar mai multe ediţii ale Bibliei de la Ierusalim. între anii 1956-1959 apare la Paris ediţia La Bible de la Pleiade, cu o introducere de Ed. Dhorme. în limba spaniolă se tipăreşte mai întâi în 1790, iar în cea portugheză în 1778. în limba germană traducerea unor cărţi începe încă în secolul X. Până la tipărirea traducerii reformatorului Luther (1522-1533) au fost tipărite cinci ediţii. Aceste traduceri au fost făcute după Vulgata, iar Luther traduce de pe textul ebraic şi Septuaginta. La catolicii germani cea mai folosită traducere este a lui N. Braun, publicată de I. Fr. Allionli (Nurenberg, 1830). O nouă ediţie completă a Sfintei Scripturi în limba germană, publicată de romano-catolici, apare la Freiburg im Breisgau 1966 (ed. IV). în afară de cartea Psalmilor, ediţia se orientează după traducerea din Biblia de la Ierusalim. La sfârşit ediţia conţine un extras din Constituţia dogmatică a Conciliului II Vatican, despre revelaţia divină, după care urmează scurte note introductive la cărţile Sfintei Scripturi, însoţite de explicaţii la unele texte biblice, un indice bibliografic, un tabel cu transcrierea numelor persoanelor biblice, un tabel cu pericopele biblice liturgice şi mai multe hărţi. în acelaşi an (1966), pentru romano-catolicii germani, Editura Herder (Freiburg-Basel-Wien) va tipări în limba germană o altă ediţie a Sfintei Scripturi (Die Bibel -Die Heilige Schrift des Alten und Neuen Bundes, adică Biblia - Sfânta Scripturăa VechiuluişiaNouluiTestament). Această ediţie va primi aprobarea Bisericii Romano-Catolice la 24 august 1965. După cele menţionate de Editură, ediţia a fost publicată după La Bible de Jerusalem, în afară de cartea Psalmilor al cărei text a fost reprodus exact după ediţia Cartea Psalmilor publicată de benedictini. La englezi, prima traducere o face Wicleff (t 1384). Această traducere, din cauza rezistenţei clerului englez, apare abia în 1731· Prima traducere protestantă engleză e făcută de V. Pindale şi Coverdale (1526-1535). Biblia aceasta, revăzută, se publică în l6ll şi e declarată ca autorizată de Biserica Anglicană. I se face apoi o nouă revizuire care apare în Anglia la 17 mai 1881, iar în America la 20 mai, acelaşi an. în anul 1970, Biserica Anglicană a publicat o nouă traducere a 93 Studiul Vechiului Testament Sfintei Scripturi, făcută direct după textele originale şi în lumina celor mai recente descoperiri. Conţine cărţile canonice şi anaghinoscomena (bune de citit) şi s'a lucrat la ea cea 50 de ani. In limba olandeză, traducerea primă se face în 1550, iar în limba suedeză în 1540. Acestea două din urmă sunt făcute după traducerea germană a lui Luther. Cea dintâi traducere în limba maghiară e cea făcută de protestantul Gaspar Karoly şi e tipărită cu cheltuiala principelui Sigismund Racoczi, în 1591. Catolicii tipăresc la Viena traducerea lui Ioan Kaldy, în 1826. O altă ediţie catolică este a lui Adalbert Tarcani (1862), făcută într'o limbă mai modernă, cu bogate explicaţii la locurile mai grele. Adunarea generală a Bisericii Reformate, în colaborare cu alte Biserici protestante, a editat Biblia, adică dumnezeieştile testamente ale Vechiului şi Noului Testament, cuprinzând întreaga Sfântă Scriptură (Budapesta, 1954). Traducerea conţine numai cele 39 cărţi canonice, are la bază textul original şi este cu noua ortografie maghiară. Stadiul de dezvoltare şi adâncire a convorbirilor şi a dialogurilor dintre Bisericile creştine sau dintre acestea, şi alte religii a generat ideea de a se publica şi o ediţie ecumenică a Sfintei Scripturi. Ediţia a apărut în limba franceză, în colecţia: Le tresor spirituel de l'humanite. Textes sacres, traditions et oeuvres d'art de toutes Ies religions, condusa de Prof. Jean Chevalier (Fribourg). Publicată la Paris (1965), în trei volume, dintre care volumele I-II conţin cărţile Vechiului Testament, iar volumul III cărţile Noului Testament, ediţia reproduce textul traducerii din Biblia de la Ierusalim, cu titluri speciale pentru fiecare pericopă, scurte explicaţii, unele tabele şi hărţi, precum şi reproduceri de tablouri şi icoane biblice. Ediţia nu este propriu-zis o traducere ecumenică, ci o „ediţie ecumenică", a cărei originalitate constă în faptul că, pe lângă introducerile redactate de catolici, sunt publicate şi introduceri scrise în mod liber, fără aspect polemic, de personalităţi ortodoxe, protestante şi iudaice. După un „prolog ecumenic" urmează „Introducerile generale", dintre care cea ortodoxă a fost redactată de Prof. P. Bratsiotis (Atena), sub titlul: „Izvoarele inseparabile ale învăţăturii creştine". La Vechiul Testament, ediţia conţine cele 39 cărţi canonice şi cele 7 cărţi anaghinoscomena, denumite de romano-catolici „deuterocanonice", precedate de introduceri speciale, redactate de diferiţi colaboratori catolici, ortodocşi, protestanţi şi evrei. Dezvoltarea studiilor biblice, a dialogurilor ecumenice şi a misiunii de evanghelizare au determinat Societăţile biblice, federalizate în „Alianţa Biblică Universala", să editeze de comun acord o Traducere ecumenică a Bibliei (T.O.B. - Traduction Oecumenique de la Bible). La început a fost publicată în două volume separate, pentru Vechiul şi Noul Testament (Paris, 1972 şi 1975), iar din anul 1976 apare într'un singur volum. Traducerea a fost făcută în limba franceză după textul ebraic (ed. R. Kittel - la V. T.) şi cel grecesc (ed. E. Nestle - la Ν. Τ.) de romano-catolici şi protestanţi, şi văzută de ortodocşi. Textul este însoţit de note explicative, iar la sfârşit se află hărţi biblice, un tabel cu date 94 VechiulTestamentînromâneşte cronologice şi un glosar. Făcută în mediul romano-catolic, la Vechiul Testament nu are decât cărţile recunoscute de Biserica Apuseană. 13.VechiulTestamentînromâneşte Şirul bibliografiei biblice îl deschide o Psaltire, cea cuprinsă în manuscrisul ce odinioară făcea parte din biblioteca de la Şcheia a lui D. C. Sturza-Scheianu. Astăzi Psaltirea numită Scheiană este proprietatea Academiei Române. Psaltirea cuprinde 150+1 psalmi, precum şi cântările biblice. Psaltirea Scheiană, tradusă într'o română destul de îngrijită pentru secolul XV, a avut o influenţă însemnată asupra Psaltirilor ulterioare. Astfel, Psaltirea lui Coresi de la 1577 este aproape identică. De numele lui Coresi se leagă şi Psaltirea de la 1568 şi 1570. Din 1580 datează o Psaltire slavo-română, al cărei traducător este necunoscut. Psaltirea se află în muzeul din Moscova. Către sfârşitul carierei lui Coresi apare, la Orăştie, Palia. Palia de la Orăştie a apărut în 1582. Tipărirea cuprinde Facerea şi Ieşirea, în prefaţă se spune că s'a dat „pe limbă românească 5 cărţi ale luiMoiseProorocul, patru cărţi ce se cheamă ţrstva (împărăteşti) şi alţi prooroci cîţiva". (Palia înseamnă Vechea Scriptură, Vechiul Testament; este prescurtarea numirii ce se da Vechiului Testament de către greci). Aceste cărţi, deşi s'au tradus, n'au văzut încă lumina tiparului (N. Iorga, în Ist Iit ReL a Rom. până la 1688, p. 96, susţine că s'ar mai găsi manuscrise care continuă Palia, iar Haşdeu a tipărit în Cuvente den Bătrâni un fragment din Levitic. Dacă manuscrisele din biserica Lazuri (Bihor), semnalate de V. Mangra în Cercetări Ist Iit, Buc. 1896, p. 19, sunt într'adevăr din Palia, atunci posedăm şi Cărţile Tobit şi Daniel). Colaboratorii Paliei au fost: Efrem Zakan, „Dascăl de dăscălie", Ştefan Herce, „propovăduitorul Evangheliei lui Hristos", Moise Peştişel, „propovăduitorul Evangheliei în oraşul Logojului", şi Achirie, „protopopul Varmeghei Hunedoarei". Traducerea s'a făcut „cu mare muncă din limba ebraică, grecească şi sârbească" (N. Iorga, în Ist Iit, p. 97, susţine că s'a tradus din slavonă. Dr. I. Popovici, în Palia de la Orăştie, Bucureşti, 1913, p. 15, afirmă că s'a tradus din maghiară). Cele câteva ebraisme: „carne" în loc de „trup", „Siloh" de la Facere 49, 10 etc, intrate în Palia, ne fac să presupunem că între textele consultate a fost şi unul ebraic. Traducerea conţine unele maghiarisme, caracteristice românilor din Transilvania. Totuşi, prin claritatea limbii, e un însemnat monument literar al vremii. Este de deosebit interes întrebuinţarea cuvântului „român" pentru numirea colectivităţii noastre etnice. 95 Studiul Vechiului Testament întâia tipăritura a Vechiului Testament din secolul XVII este Psaltirea de la Bălgrad (Alba Iulia). A apărut în 1661 sub titlul: Sefer tehilim. Tălmăcitorii au lucrat de pe limba evreiască, căci zice Simeon Ştefan (Mitropolitul contemporan şi autorul moral): „Apa totu-i mai curată şi mai limpede h izvor decât înpâraie, că de ce se desparte apa de izvor, totu-i mai întunecoasă şi mai turbure" (N. Iorga, Ist Bis. Rom., II, voi. I, Buc, 1929, p. 339; I. Bianu şi V Hodoş, Bibliografia Românească Veche, 1.1, Buc, 1907, p. 337). Cam în aceeaşi vreme cu Bălgradul, Mitropolitul Dosoftei ne dă Psaltirea în versuri, în 1673, la Uniev (Polonia). La versificare a lucrat „cinci ani foarte cu osârdie" (H. Iorga, Ist Iit, p. 186). Piatra de temelie în istoria cărţii Duhului Sfânt la români este Biblia de la Bucureşti sau Biblia lui Şerban, adică a principelui editor Ioan Şerban Cantacuzino Basarab, de soarta căreia nu a întrelăsat a se îngriji marele ierarh, originar din preajma Sibiului, Mitropolitul Teodosie Veştemeanu (Gr. Marcu, Iniţiativa..., p. 3). Anul 1688 este anul când, pentru întâia dată, se tipăreşte în graiul nostru Sfânta Scriptură în întregime. Tălmăcirea s'a făcut de către „oameni nu numai pedepsiţi întru a noastră limbă, ci şi din elinească având ştiinţa" (N. Iorga, Ist Iit, p. 184). Traducătorii, Arhiereul Gherman din Nissa Capadociei, Episcopul Huşilor, Mitrofan, „Meşterul tipografiei şi îndreptării cuvintelor româneşti", Radu Greceanu şi Şerban Greceanu au uşurat, până în zilele noastre, osteneala acelora care se nevoiau să dea în graiul părinţilor noştri cartea Duhului Sfânt, căci „dacă s'au biruit piedicile traducerii bune şi credincioase, atunci următorii n'au decât să reînnoiască limba aşa cum ar fi reînnoit-O şi îndreptat-o cei dintâi traducători dacă ar fi trăit până în veacul nostru". Biblia de la 1688 se traduce după textul Septuagintei. Ea este „cel dintâi document sigur de limbă literară stabilita pe înţelesul tuturor românilor" (N. Iorga, Ist. Bis. Rom., I, p. 402). Ea serveşte de bază tuturor textelor biblice ce se tipăresc între 1688 şi 1914. Astfel, după asemănarea Bibliei lui Şerban, Antim Ivireanul tipăreşte o Psaltire, în 1649. Tipărirea Psaltirii se succede la Bucureşti în anii 1748, 1756, 1758, 1775, 1780, 1796, 1806, 1820, 1929, 1933, 1943 şi 1948. La Sibiu: 1791, 1796, 1799, 1801, 1804, 1805, 1806, 1811, 1826, 1837, 1851, 1915; la Iaşi: 1743, 1752, 1754, 1766, 1782, 1790, 1794, 1802, 1817, 1818; la Râmnic: 1725, 1746, 1751, 1764, 1770, 1784, 1817; în Buzău: 1808, 1813, 1817, 1818; la Viena: 1893; la Mănăstirea Neamţ: 1807, 1817, 1824, 1931; la Cernăuţi: 1898 (cu comentariul tuturor psalmilor traduşi după original); la Braşov: 1807, 1810, 1820, 1827; la Caransebeş (numai psalmii din Octoih, traduşi după Septuaginta şi comentaţi). Pentru folosul practic menţionăm Psaltirea cu comentarii şi meditaţii la fiecare psalm, prelucrată în trei volume de aproape 2000 pagini de către Episcopul Argeşului, Gherasim Timus, 1901; la Cluj în 1943. Alte cărţi biblice apărute în decursul timpului sunt: Ioil (de E. Voiutschi) 1882; Proverbele, 1901 (deacelaşi);Avdia, 1901;Maleahi,1908; Iov,1904; Plângeri, 96 VechiulTestamentînromâneşte 1909 (traducere, introducere şi comentariu de O. Isopescu); Agheu, 1900; Facere, 1907; Exod, 1913; Levitic, 1923 (traducere, introducere şi comentariu de V. Tarnavschi); Avdia, 1906; Ecclesiastul, Plângerile lui Ieremia, 1918 (de Popescu-Mălăeşti); Avacum, 1934 (VI. Prelipceanu); Naum, 1932 (T. Negoiţă); Cântarea Cântărilor, 1931, Facerea, 1945 (N. Neaga); Amos, 1980 (Pr. Mircea Basarab). A doua traducere a Bibliei întregi este tipărită la Blaj în anul 1795. Ea este opera mai multor învăţaţi blăjeni. începută de episcopul unit Petru Pavel Aron, continuată de Samuel Micu Clain şi revizuită de Ioan Bob, Episcopul Făgăraşului şi alţi colaboratori. Textul după care s'a tradus este Septuaginta. Biblia conţine cărţile necanonice şi unele apocrife ca 4 Macabei, şi scrierea: Despre singur ţiitorul gând, atribuită lui Iosif Flaviu. Biblia are frumoase prefeţe. în 1819 vede lumina zilei Biblia de Petersburg. Ea este opera Societăţii Biblice Ruseşti. Colaboratori au fost: Mitropolitul Gavril Munteanu, Arhiereul V. Cuza, unchiul domnitorului Cuza, principele Ipsilanti şi consilierul M. Krupenschi. Pe lângă textele româneşti existente, traducătorii s'au folosit şi de textul slavon, evreiesc şi francez. De ea se ajută Mitropolitul Şaguna la tipărirea Bibliei din Sibiu. Proxima tipăritură a Bibliei întregi este cea de la Buzău din anul 1854, Biblia Episcopului Filotei, în cinci volume. Ajuns la cârma Bisericii din Transilvania, Şaguna fixează în programul său de lucru ca punct principal traducerea şi tipărirea Sfintelor Scripturi. „Ediţiile româneşti depănă atunci n'au putut îndestula, pe de o parte acele ediţii nu s'au publicat într'o formă mai aleasă, spre a mulţumi şi simţul din afară al cititorilor, pe de altă parte au ajuns a fi rare şi scumpe. Deşi în zilele acelea existau multe tipografii, totuşi abia se putea cumpăra o Biblie cu 70 florini. Şaguna oferă Sfânta Scriptură pe o hîrtie foarte aleasă, împodobită cu icoane, într'un format impunător, pe lângă minusculul preţ de 20 florini" („Telegraful Român", Sibiu, 1856, nr. din 25 ianuarie). Biblia lui Şaguna a văzut lumina zilei la Rusaliile anului 1858. La alcătuirea textului Şaguna a folosit Septuaginta, ediţia din Atena 1843, Noul Testament de la Bălgrad, Biblia de la Bucureşti, Petersburg, Buzău. Limba Bibliei este frumoasă, textul bine redat. Spre scopul acesta Şaguna „a vegheat" din carte în carte, din cap în cap, din cuvânt în cuvânt (în prefaţa Bibliei, p. 6). Iar în alegerea ilustraţiilor a recurs la operele celor mai distinşi artişti ai vremii, pentru ca în toate privinţele Biblia din Sibiu să constituie „un triumfal Tipografiei Diecezane" („Telegraful Român", Sibiu, 1856, nr. 1, pe ianuarie, p. 1). Nu poate fi trecută cu vederea importanţa prefeţei pe care Mitropolitul Şaguna o aşază în fruntea Scripturii, mai ales în ce priveşte aprecierile privind limba românească, „care- zice Şaguna - este pom viu, ce în toată primăvara se schimbă, ramurile bătrâne şi fără suc se usucă şi cad, mlădiţele tinere ies şi cresc" (N. Bălan, Un congres biblic român, pagina 10). 97 Studiul Vechiului Testament Scriptura întreagă a mai apărut la 1873 în Budapesta, editată de Societatea Biblica Britanică, fără cărţile necanonice. De altfel, Societatea Biblică Britanică a răspândit numai într'un singur an (1907) în România (Veche) 11.222 exemplare din Sfânta Scriptură (N. Bălan, op. cit., p. 10). Această societate a scos, în timpul din urmă, mai multe ediţii, având hărţi biblice şi istorice, cu texte paralele, unele portative, ieftine şi de toată lauda ca înfăţişare tehnică. în 1913 apare la Bucureşti Mica Biblie de PS Nicodim Munteanu, Arhim. I. Scriban şi Ic. P. Savin. Mica Biblie conţine părţi alese din Scriptură, ilustrata cu icoane. A fost un lucru folositor şi până acum s'a scos în 11 ediţii. în 1914 s'a tipărit Biblia întreagă în ediţia Sfântului Sinod. Textul unor cărţi, mai ales al celor poetice: Cântarea Cântărilor, Psalmii, Proverbele, Ecclesiastul, este destul de greoi redat. S'au folosit texte româneşti existente, care au la bază Septuaginta. în 1936 iese la lumina zilei Sfânta Scriptură din îndemnul şi purtarea de grijă a Patriarhului Miron Cristea. Traducătorii sunt preoţii Gala Galaction şi Vasile Radu. Textul de bază este Septuaginta. într'o bogată şi frumoasa introducere se face istoricul tipăririi Bibliei la români. Această Biblie reprezintă cel mai evoluat text pe care îl avem până la 1936. Rugăciunea lui Mânase a fost intercalată în urma celor patru cărţi ale împăraţilor. Până în 1936 acea rugăciune forma încheierea Revelaţiei vechi şi era puntea de trecere între cele două Testamente. Trebuia să i se lase locul bine justificat din punct de vedere religios şi istoric. în acelaşi an (1936) apare Biblia ilustrată la Mănăstirea Neamţ. Textul este alcătuit de Mitropolitul Nicodim, iar ilustraţiile sunt rânduite de Prof. I. D. Ştefânescu. Avem Cuvântul înainte, vin apoi lămuriri asupra Sfintei Scripturi, miezul îl alcătuieşte textul, dar astfel încât fiecare pagină de text este lămurită de către o icoană care îl însoţeşte. în partea ultimă se vorbeşte despre arta creştină şi se dau lămuriri asupra ilustraţiilor. La 250 ani de la Biblia din 1688 a lui Şerban Cantacuzino, ni se dă, prin silinţele profesorilor Vasile Radu şi a scriitorului Gala Galaction, traducerea Vechiului Testament după textul ebraic al lui R. Kittel (1937). Ε vorba despre Biblia din 1938. S'a tipărit în 10.000 de exemplare. Ca text grecesc s'a folosit Septuaginta editată de R. Rahlfs, I, II, 1935, s'a mai utilizat textul lui A. Merck, publicat la Roma în 1935. Limba traducerii e frumoasă, iar textul destul de bine redat. Scriptura este precedată de o scurtă, dar substanţială prefaţă în care se arată menirea Sfintei Cărţi „de a pătrunde ca o reţea de apă vie ogoarele inimii şi ale literaturii româneşti". Un defect simţitor al Bibliei din 1938 este lipsa locurilor paralele. în 1944 apare la Bucureşti Biblia, adică Dumnezeiasca Scriptură, tradusă de Patriarhul României, Nicodim, cu binecuvântarea Sfântului Sinod. Introducerea din fruntea Sfintei Scripturi este cea de la Biblia ilustrată de la Neamţ, din 1936. Textul este alcătuit pe baza Septuagintei, cu ajutorul traducerilor slave, franceze etc. Ε bine tradusă, într'o limbă neaoş românească, înmiresmată de dulceaţa graiului bisericesc. 98 Vechiul Testament înromâneşte Sub îndrumarea şi cu purtarea de grijă a Patriarhului Justinian şi cu aprobarea Sfântului Sinod, în anul 1968, la Bucureşti (Institutul Biblic şi de Misiune Ortodoxă), se tipăreşte o nouă ediţie a Sfintei Scripturi în româneşte, Biblia sau Sfânta Scriptură. Ediţia este tipărită cu ocazia împlinirii a douăzeci de ani de neobosite strădanii în conducerea Bisericii Ortodoxe Române a Patriarhului Justinian, ca astfel să fie pusă „la îndemâna clerului şi a credincioşilor o nouă ediţie a Sfintei Scripturi" (Din Cuvânt către cititori al Patriarhului Justinian). La Vechiul Testament, textul are la bază Biblia din 1936, cu trimiterile revizuite din Biblia de la 1944. La cartea Psalmilor, textul este reprodus după Psaltirea din 1957. Ediţia conţine, pentru Vechiul Testament: a) Cărţile canonice şi b) cărţile şi fragmentele necanonice. Spre deosebire de toate traducerile româneşti de până acum, această ediţie are şi 5 hărţi care vin în ajutorul cititorilor Sfintei Scripturi. Tot sub îndrumarea şi purtarea de grijă a patriarhului Justinian, în anul 1972, la Bucureşti (Editura Institutului Biblic şi de Misiune Ortodoxă), se tipăreşte o nouă ediţie la Mica Biblie. în general sunt reproduse pericopele din ultima ediţie (1944), dar, pentru Vechiul Testament, după traducerea Bibliei din 1968. Ediţia este „de un real folos pentru elevii şcolilor de cântăreţi bisericeşti şi ai seminariilor teologice, pentru studenţii teologi şi în general pentru toţi credincioşii" (Cuvânt înainte, p. 7). în anul 1975 se retipăreşte traducerea Sfintei Scripturi din 1968 „cu unele îmbunătăţiri ale textului, constând din revizuiri de traduceri pe alocuri şi din îndreptări de cuvinte, pentru o redare mai fidelă a înţelesului textului original" (Cuvânt către cititori, p. 3)· Faţă de traducerea din 1968, noua ediţie prezintă la sfârşit un tabel cu unităţile de măsură şi monedele menţionate în Sfânta Scriptură. O nouă ediţie a Sfintei Scripturi în româneşte apare în anul 1982, sub îndrumarea şi cu purtarea de grijă a Prea Fericitului Părinte Patriarh Iustin, şi cu aprobarea Sfântului Sinod al Bisericii Ortodoxe Române. După cum se menţionează în Cuvânt către cititori (pp. 6-7), textul traducerii la Vechiul Testament a fost reprodus după cel publicat în 1975, iar la Noul Testament după traducerea din 1979. Ca şi cele două ediţii anterioare (1968 şi 1975), această ediţie are la bază traducerea din 1936, făcută de o comisie alcătuită din Episcopul Nicodim Munteanu, Pr. Gala Galaction şi Pr. Vasile Radu. Textul la Vechiul Testament (ediţia 1936) a fost tradus după Septuaginta, însă confruntat şi cu textul ebraic original. Bibliografie S. Puşcariu, Limba cărţilor sfinte, în „Biserica Ortodoxă Română", 1938; J. Fevrier, Histoire de l'Ecriture, II ed, Paris, 1959; C. Van Puyvelde, Manuscrits hebreux, în „Supplement au Dictionnaire de la Bible", V, Paris 1951; Pr. Prof. VI. Prelipceanu, Descoperirea unor texte ebraice vechi în regiunea nord-vestică a Mării Moarte, în „Mitropolia Olteniei", 1955,nr.3-4;Diac.Prof.IvanIoan, Manuscrise dela MareaMoartă, în„Mitropolia Moldovei 99 Studiul Vechiului Testament şi Sucevei", 1956, nr. 8-9; Arhid. V. Anania, Descoperirile de la Qumran, în „Ortodoxia", 1957, nr. 2; T. Milik, Dix ans des decouvertes dans le desert de Iuda, Paris, 1957; Pr. Prof. Gr. Marcu, Lumină de la Răsărit Zece ani de la descoperirea manuscriselor străvechi din depresiunea Mării Moarte, în „Studii Teologice", 1958, nr. 1-2; Moscovici Iancu, Manuscrise de la Marea Moartă, în „Glasul Bisericii", 1958, nr. 10-11; Moscovici Iancu, Manuscrisele de la Marea Moartă, descoperiri ulterioare, în „Mitropolia Moldovei şi Sucevei", 1958, nr. 5-6; Pr. Verzan Sabin, Cronologia manuscriselor de k Marea Moarta, în „Studii Teologice", 1960, nr. 1-2; Pr. Negoiţă Atanasie, Descoperirile de la Marea Moartă, în „Mitropolia Banatului", 1962, nr. 14; Pr. Negoiţă Atanasie, Manuscrisele de la Marea Moartă şi studiile mai noi, în „Mitropolia Ardealului", 1960, nr. 5-6, şi „Mitropolia Moldovei şi Sucevei", 1962, nr. 34; I. D. Amusin, Manuscrisele de la Marea Moartă, trad. din 1b. rusă, Bucureşti, 1963; Pr. Prof. N. Neaga, însemnări pe marginea descoperirilor de la Marea Moarta, în „Mitropolia Ardealului", 1964, nr. 9-10; N. Popescu Tata, Despre vechile traduceri ale Sfintei Scripturi, Bucureşti, 1900; F. Kenyon, Our Bible and the Ancient Manuscripte, ed. IV, London, 1948; B. J. Roberts, The Old Testament Text and Version, Cardiff, 1951; J. Coste, La premiere experience de traduction biblique; La Septante, în „La Maison Dieu", 1958, 53; P. Benoit, Le septante est-elle inspiree?, în „Vom Wort des Lebens", Festschrift fur Max Meinertz, Miinster, 1951; P. Auvray, Comment se pose la probleme de l'inspiration de la Septante, în „Revue biblique", 1952; Mgr. R. Devreesse, Introduction â l'etude des manuscrits grecs, Paris, 1954; Prof. Pr. N. Neaga, Septuaginta, în „Mitropolia Ardealului", 1964, nr. 3-5; B. Bote, Versions latines anterieures ă St Jerome, în „Supplement au Dictionnaire de la Bible", V, Paris, 1951; C. Bârlădeanu, Câteva cuvinte asupra Vulgatei şi a autorităţii ei în Biserica Romei, în „Biserica Ortodoxă Română", 1903-1904, nr. 7; Pr. Prof. N. Neaga, Vulgata, în „Mitropolia Ardealului", 1965, nr. 4-6; B. Bote, L. Leloir şi G. Van Puyvelde, versions orientales de la Bible, în „Suplement au Dictionnaire de la Bible", VI, Paris, 1959; Pr. Prof. At. Negoiţă, Ediţia siriacă revăzută a Vechiului Testament, în „Mitropolia Banatului", 1963, nr. 5-8; Pr. Prof. VI. Prelipceanu, O nouă ediţie a Bibliei în limba rusă, în „Ortodoxia", 1957, nr. 1; Pr. Prof. N. Neaga, O nouă ediţie a Bibliei în limba ungurească, în „Ortodoxia", 1957, nr. 3; Pr. Prof. N. Neaga, La Sainte Bible, traduite en francaise sous la direction de l'Ecole Biblique de Jerusalem, Paris, 1956, şi în „Ortodoxia", 1958, nr. 3; I. Bianu, Psaltirea Şcheiană, Bucureşti, 1889; Mitropolitul Dosoftei, Psaltirea în versuri, publicată de I. Bianu, Bucureşti, 1887; N. Iorga, Istoria literaturii religioase până la 1688, Bucureşti, 1904; Al. Petrescu, Biblia românească de la 1688, în „Biserica Ortodoxă Română", 1903-1904, nr. 2-3; I. Popescu Mâlâeşti, Biblia tipărită de Şaguna, în „Biserica Ortodoxă Română", 1909-1910, nr. 7; I. Popovici, Palia de la Orăştie, în „An. Acad. Rom.", 1911; N. Hodoş şi I. Bianu, Bibliografia Românească Veche, voi. I-III, Bucureşti, 1913; N. Bălan, Un Congres biblic românesc, Sibiu, 1912; I. Lupaş, Sfânta Scriptură în limba română, Sibiu, 1912; P. Gârboviceanu, Biblia cu litere străbune - ediţia Sfântului Sinod, în „Biserica Ortodoxă Română", 1915, nr. 3; N. Iorga, Istoria Bisericii Româneşti, voi. I, ed. II, Bucureşti, 1929; Pr. Prof. N. Neaga, Vechiul Testament în româneşte, în „Telegraful Român", 1935, nr. 23-24; H. Rovenţa, Patriarhul Miron şi Biblia, în „Biserica Ortodoxă Română", 1938, nr. 11-12; G. Călinescu, Istoria literaturii române, Bucureşti, 1941; N. Cartojan, Istoria literaturii române vechi, voi. I-III, Bucureşti, 1940-1945; G. Galaction, Biblia românească, în „Biserica Ortodoxă Română", 1943, nr. 4-6; Pr. Prof. Gr. T. Marcu, Iniţiativa transilvană la tipărirea Bibliei româneşti, Sibiu, 1943; G. Călinescu, I. Vitner şi Ov. S. Crohmâlniceanu, Istoria literaturii române, voi. I-II, Bucureşti, 1954; Pr. Prof. Gr. Marcu, Sfânta Scriptură în româneşte, în „Mitropolia Ardealului", 1958, nr. 11-12; Pr. Prof. N. Neaga, Biblia de la Bucureşti- 270 de ani, în „Mitropolia Ardealului", 1959, nr. 1; Al. Piru, Literatura română veche, ed. a II-a, Bucureşti, 1962. 100 CAEŢILE VECHIULUI TESTAMENT A.Cărţilecanoniceistorice 1.PentateuhulluiMoise a. Numele Pentateuhului Prima carte a Vechiului Testament, Pentateuhul, cuprinde cele cinci cărţi ale lui Moise, de unde şi numirea de πέντε (cinci) şi τεΰκος (volum) = cinci volume. Cele cinci cărţi ale lui Moise au fost numite de iudei, cu privire la cuprins, VTWV, (Tom): Lege, cu privire la autorul omenesc HID ΠΤ27Π (Tora Moşe): Legea lui Moise, cu privire la autorul principal ÎTCfrr ΠΤΰΤΤΙ (Tora Iahve): Legea Domnului, în limba targumelor se numesc ΠΓΗΙϋΧ (Oraitd): învăţătură. Greceşte se numesc νόμος sau πεντάτευχος (Βίβλος): Pentateuh, sau cinci volume. Cărţile înseşi sunt numite de iudei, după obiceiul lor, prin cuvintele începătoare: cartea Ι ΓΠ3ΧΌ (Bereşif): „La început"; cartea a II-a ITOl π"?Χ$ (Vaiele Semoi): „Şi acestea sunt numele"; cartea a IlI-a ΪΠρ^Φ (Vaicra): „Şi a chemat"; cartea a IV-a "ΏΊΙΏ (Bamidbar): „înpustiu"; a V-a ΓΓ'ΐΠΠ (Hadebarim): „Şi acestea sunt cuvintele". Autorii greci şi latini le numesc după cuprins: Geneza sau Facerea, Exodul sau Ieşirea, Leviticul, Numerele şi Deuteronomul sau A doua Lege. împărţirea întregii lucrări în cinci cărţi s'a făcut mai întâi de către traducătorii alexandrini. h. importanţa Pentateuhului Importanţa Pentateuhului este covârşitoare. El este temeiul istoric al întregii religii revelate. Fără Pentateuh întreaga ordine dogmatică şi morală, atât a Vechiului, cât şi a Noului Testament, este istoriceşte inexplicabilă şi nejustificată. întreg 101 Studiul Vechiului Testament Vechiul Testament şi, la rândul său, întreg Noul Testament este urmarea firească a celor cuprinse în Pentateuh. Creştinismul întemeiat de Mântuitorul Hristos, istoriceşte stă sau cade cu Pentateuhul. Pe Pentateuh se reazemă frăţietatea popoarelor, născute din acelaşi strămoş: Adam. Pe el se reazemă noţiunea şi ideea răscumpărării şi a Răscumpărătorului. Fără căderea în păcatul strămoşesc nu are rost răscumpărarea şi, dacă nu ne tragem din acelaşi strămoş, răscumpărarea prin Mesia nu e universală, deci nici creştinismul nu este o lege divină pentru toate neamurile. Astfel, înseşi temeliile creştinismului sunt compromise, dacă Pentateuhul nu e carte autentică, sfântă, inspirată, cu deplină autoritate divină şi umană. Critica Pentateuhului deci e critica credinţei creştine înseşi. De aceea i se dă Pentateuhului cea mai mare importanţă, atât din partea credincioşilor, cât şi din partea necredincioşilor. Ε terenul pe care se dă lupta între cele două concepţii. c, Caracterul- general al Pentateuhului Pentateuhul nu este o carte istorică în sens propriu şi obişnuit. Autorul lui nu scrie istoria universală a omenirii sau a poporului biblic. Pentateuhul nu face nici cosmogonie, nici geogonie. Acestea sunt numai chestiuni atinse pentru justificarea fondului însuşi. Pentateuhul, în realitate, este istoria întemeierii neamului omenesc. Cuprinsul lui principal este „Legea dată de Dumnezeu", sub acest raport. Această Lege nu se expune sistematic, nu este aşezată în paragrafe, ca într'un cod de legi, ci este expusă istoric, în ordinea promulgării ei. Facerea este prologul istoric, care istoriseşte întâmplările premergătoare Legii. Cele trei cărţi următoare: Ieşirea, Leviticul şi Numerele expun însăşi legislaţia şi unele evenimente în legătură cu promulgarea legilor, iar cartea ultimă, Deuteronomul, este epilogul care recapitulează şi confirmă constituirea Legii. Centrul şi fondul lucrării este, prin urmare, Legea. Pe Muntele Sinai se face un legământ între Dumnezeu şi poporul lui Israel, care a fost prevestit în făgăduinţa făcută lui Avraam: „Legământul Meu îl voi pune între Mine şi tine şi urmaşii tăi de după tine'ntru tot neamul lor, legământ veşnic pentru ca Eu să fiu Dumnezeul tău şi al urmaşilor tăi de după tine" (Fc 17, 7, comp. şi 9, 9). Acest legământ avea să se desăvârşească în legământul graţiei, instituit de Mântuitorul Hristos. De aceea autorul suprimă anumite intervale de timp care n'au nici o importanţă pentru ordinea supranaturală, ca de exemplu: istoria patriarhilor (expusă numai foarte sumar), istoria de după Noe până la risipirea neamurilor, petrecerea în Egipt, petrecerea celor 40 de ani în pustiu etc. întâmplările din iconomia mântuirii sunt redate amănunţit: căderea în păcat, potopul, risipirea neamurilor, ieşirea din Egipt, şi mai ales legislaţia sinaitică. d. unitatea Pentateuhului Unitatea lucrării, care presupune şi unitatea autorului, se vădeşte din următoarele: 102 PentateuhulluiMoise a) întreg materialul este grupat în jurul a trei idei principale: ideea mesianică, separarea poporului biblic de alte neamuri şi dreptul divin şi istoric al lui Israel asupra Canaanului. Prima idee mesianică anunţată în Facere 3,15, îndată după căderea în păcat, se precizează în măsura cerută şi îngăduită de împrejurări. Izbăvitorul va veni (Fc 3, 15), El Se va naşte din neamul lui Sem (Fc 9, 25-26), din descendentul acestuia, din Avraam (Fc 12, 3), din Iacob, nepotul lui Avraam (Nm 24,17), şi din Iuda, fiul lui Iacob (Fc 49, 10). El va fi marele legislator ca şi Moise (Dt 18,15). Cadrul istoric nu îngăduie o precizare ulterioară, rămânând să se facă aceasta în următoarele cărţi ale Vechiului Testament. Pentru păstrarea trează a ideii mesianice şi pentru ferirea poporului ales şi a monoteismului, a fost necesară separarea poporului de orice influenţă străină, păgână şi destructivă. Separarea aceasta se asigură prin legi severe şi speciale, date poporului, legi care, până la hrana trupească, îi fac pe evrei să-şi aducă aminte de Dumnezeu şi de dispoziţiile Lui. Această separare se poate face numai prin aşezarea poporului într'o ţară îmbelşugată unde singur e stăpân, unde e ferit de contactul cu lumea păgână şi unde este apărat şi de elementele naturale. Această ţară este Canaanul, la a cărei stăpânire poporul are şi drept natural, şi drept divin, căci a fost promisă de Dumnezeu lui Avraam şi urmaşilor lui, are drept natural şi istoric, pentru că acolo s'au zămislit strămoşii poporului, părinţii celor 12 seminţii. b) Unitatea lucrării se vede şi din felul de istorisire al autorului. Deşi unele evenimente sunt tratate mai pe larg, iar altele mai sumar, firul istorisirii se păstrează. Se insistă mereu asupra Legii. Expunerea e genetică, autorul nu omite nimic din ceea ce e necesar pentru cunoaşterea legislaţiei, dar nici nu face digresiuni inutile. c) Caracterul lingvistic, de asemenea, presupune unitatea lucrării şi unitatea autorului. în Pentateuh se întâlnesc particularităţi şi arhaisme în forme gramaticale şi în însemnarea cuvintelor, care nu pot fi explicabile dacă se admit mai mulţi autori. De exemplu, în loc de forma feminină N7I (hi), în Facere se pune de 195 ori forma masculină ΝϋΠ (hu), iar în Deuteronom de 26 ori. Cuvântul "φ (naar), copil, încă n'are formă feminină ΠΎ|] (naord). Dacă totuşi stilul în Deuteronom diferă puţin de cel din cărţile anterioare, aceasta se poate explica prin faptul că Moise tratează aici alte probleme decât cele din cărţile de dinainte, sau prin vârsta mai înaintată pe care a avut-o când scria Deuteronomul: două motive suficiente pentru a justifica deosebirea de vorbire. e. Cuprinsul Pentateuhului Pentateuhul cuprinde următoarele cărţi: 1. Facerea, 2. Ieşirea, 3. Leviticul, 4. Numerele, 5. Deuteronomul. 103 Studiul Vechiului Testament 1) Facerea, prima carte a Pentateuhului, se împarte în două: Prima parte (capitolele 1-11) arată cum a pregătit Dumnezeu omenirea întreagă pentru mântuire, iar partea a doua (capitolele 12-50) istoriseşte cum Dumnezeu, în opera de mântuire, trece de la calea universală la calea particulară, alegând în scopul acesta o familie, pe care o face popor. Cartea, după Synopsa pseudo-atanasiană, se numeşte Facerea pentru că arată „originea tuturor, a cerului şi a pământului, a oamenilor şi a tuturor lucrurilor". Fireşte, indirect, arată şi începutul iconomiei mântuirii supranaturale. Iată, schematic, cuprinsul Facerii: Introducerea (1, 1 - 2, 3) arată dependenţa creaturilor faţă de Dumnezeu, care aduce totul din nefiinţă la fiinţă. în capitolul 1, versetul 1 se cuprinde cosmogonia mozaică, iar de la 1, 2 la 2, 3 se află geogonia sau descrierea celor şase faze principale de evoluţie a Pământului, cele şase zile ale întocmirii Pământului sau hexameronul. Prima parte (2, 4 - 11, 26) arată începutul neamului omenesc şi dezvoltarea familiei lui Adam şi a Evei în popor. Etapele principale ale istoriei cuprinse în partea I sunt: istoria petrecerii în paradis, căderea în păcat, familia lui Adam, fratricidul lui Cain, urmaşii lui Cain, ai lui Set, înrăutăţirea oamenilor, ştergerea păcatului prin potop, alegerea lui Noe, a fiului său, Sem, şi a familiei lui Terah. Partea a doua (capitolele 11, 27-50, 26) arată cum Providenţa divină alege familia lui Avraam în scopul mântuirii neamului omenesc, pe care - ca şi pe descendenţii lui, Isaac şi Iacob - îi educă în mod special. Ca să nu se creadă cumva că singură descendenţa de sânge de la Avraam e suficientă pentru mântuire, îi arată şi pe descendenţii lui Avraam eliminaţi de la binefacerile cuvântărilor mesianice, pe Ismail şi Esau şi pe descendenţii acestora. Se descrie în această parte, pe larg, istoria lui Terah, a lui Avraam, a lui Isaac şi Iacob, patriarhii poporului biblic, şi felul cum s'a purtat cu ei Dumnezeu (asemenea unui părinte cu familia sa). Aşa se explică desele teofanii şi minuni care se află în această parte a Facerii. 2) Exodul sau Ieşirea, cartea a doua a Pentateuhului, îşi are numirea de la evenimentul istoric cu care începe: Ieşirea poporului din Egipt. Cartea se împarte în patru părţi: Introducerea (1, 1-7) arată pe scurt că urmaşii lui Iacob în Egipt s'au înmulţit şi au devenit popor. Partea întâi (1,8- 13, 16) cuprinde istoria ieşirii poporului din Egipt. Iudeii sunt asupriţi de Faraon. Dumnezeu le dă un eliberator în persoana lui Moise, căruia i se arată în rugul arzător şi îi încredinţează misiunea ce avea să o împlinească. Dumnezeu i-1 dă colaborator pe fratele lui, Aaron. Moise şi Aaron îi cer lui Faraon eliberarea poporului iudeu. Faraon se împotriveşte. Urmează cele 10 plăgi. în amintirea ultimei plăgi, poporului i se porunceşte sărbătoarea anuală: Pasca. Partea a doua (13,17 -18, 27) cuprinde călătoria evreilor spre muntele Sinai şi pregătirea lor pentru promulgarea şi primirea Legii. Evreii, conduşi ziua de un 104 PentateuhulluiMoise nor luminos, iar noaptea de un stâlp de foc, iau drumul spre Marea Roşie peste care trec în mod miraculos. Egiptenii, care voiau să-i readucă, sunt pierduţi în valurile mării. Pentru a putea învinge greutăţile călătoriei în deşert, se petrec minuni: apele amare devin ape potabile, se dă ca hrană mană din cer, izvorăşte apă răcoritoare din stâncă, amaleciţii potrivnici sunt biruiţi cu puterea rugăciunii. Moise este ajutat la conducerea treburilor publice de colegiul bătrânilor. Partea a treia (capitolele 19-40). în partea aceasta se istoriseşte promulgarea Legii pe Muntele Sinai. Promulgarea este însoţită de fenomene miraculoase: tunete, fulgere, învăluirea muntelui în foc şi fum. O face însuşi Dumnezeu. Moise, ca reprezentant al poporului, e nevoit să intervină pentru a încuraja şi a calma poporul. După promulgarea Decalogului de către Dumnezeu, se face şi promulgarea altor legi, după care se ratifică legământul încheiat între Dumnezeu şi popor, prin jertfe şi stropirea poporului cu sânge. Moise, în singurătate, meditaţie şi convorbire faţă către faţă cu Dumnezeu, timp de 40 zile pe Muntele Sinai, primeşte noi descoperiri şi instrucţiuni, între altele şi cele privitoare la construirea cortului sfânt şi la obiectele de cult. între timp poporul îi cere lui Aaron să-i facă viţel de aur, ca obiect de cult. Moise, supărat pentru fărădelegea poporului, izbeşte cu tablele Legii în viţelul de aur, care se sfărâmă. Ordonă să fie ucişi cei fără de lege, iar pentru cei rămaşi în viaţă capătă iertare de la Dumnezeu. Reînnoieşte legământul şi primeşte noi table ale Legii. Se construieşte cortul sfânt. 3) Leviticul, cartea a treia a Pentateuhului, numită de evrei /3Π3Π ΓΠΦη {Torat Hacohanim), „Legea preoţilor", sau nWDIpn ΓΠΦη (Torat Ha-corbanot), „Legea jertfelor", cuprinde dispoziţii referitoare la cultul sacru. Se împarte în două: Partea întâi (capitolele 1-10) vorbeşte despre felurile jertfelor şi despre preoţime, corporaţia chemată să mijlocească între Dumnezeu şi popor şi să facă cele cerute pentru sfinţirea lui, ca acesta să fie vrednic de prezenţa lui Dumnezeu, Care petrece în mijlocul lui. Se arată îndatoririle şi drepturile preoţilor şi se istoriseşte consacrarea lor solemnă. Partea a doua (capitolele 11-27) cuprinde dispoziţii referitoare la curăţirea levitică. Poporul trebuie curăţit prin curăţire externă legală, care se cere alături de cea internă. Preoţii, de la care se aşteaptă şi se cere curăţenie mai mare, au norme speciale de curăţire. Observarea sau călcarea Legii cauzează stări speciale, pentru care, de asemenea, sunt dispoziţii aparte, atât pentru preoţime, cât şi pentru popor. 4) Numerele, cartea a patra a Pentateuhului Această carte se numeşte aşa „pentru că în ea se cuprinde recensământul poporului întreg" (Synopsa Pseudo-Atanasiană). Această numire i s'a dat şi de autorii greci (αριθμοί), şi de cei latini (Numere). Mai corect o numesc însă, după cuprins, evreii, 105 Studiul Vechiului Testament (Bamidbar), „în pustiu", deoarece cuprinde istoria peregrinării poporului în deşertul Arabiei. Generaţia rebelă este respinsă ca una care, deşi martora atâtor semne şi dovezi ale Providenţei divine, totuşi e în continuă nemulţumire. Cartea se împarte în trei părţi: Partea întâi (capitolele 1-14). După numărătoarea poporului se istoriseşte răzvrătirea ivită în urma informaţiilor mincinoase ale iscoadelor trimise în Canaan şi din cauza ostenelilor călătoriei şi a lipsei de carne. însuşi Aaron şi Mariam sunt între răzvrătiţi. Dumnezeu respinge generaţia răzvrătită şi hotărăşte putrezirea osemintelor lor în pustiu. Partea a doua (capitolele 15-19) expune unele întâmplări din cursul celor 40 ani de călătorie în pustiu. Se promulgă legi referitoare la pârgă, se completează dispoziţiile referitoare la drepturile şi datoriile preoţimii. Core, Datan şi Abiron sunt nimiciţi din cauza împotrivirii lor dispoziţiilor divine. Partea a treia (capitolele 20-36). Mâriam moare, Moise scoate apă din stâncă. Se istoriseşte moartea lui Aaron şi înlocuirea lui cu fiul său, Eleazar. Pentru o nouă nesupunere, poporul este pedepsit cu şerpi veninoşi. Şarpele de aramă. Se ocupă ţara Amoniţilor. Moabiţii încearcă să se împotrivească. Balaam. Madianiţii sunt înfrânţi. Ţinutul de dincolo de Iordan e ocupat şi este dat în stăpânirea triburilor Ruben, Gad şi jumătatea tribului Mânase. Se ordonă stârpirea canaaniţilor. 5) Deuteronomul, cartea ultimă a Pentateuhului. Autorii greci şi latini o numesc Deuteronomul, iar în literatura rabinică se numeşte ΓΠΦΠΠ Π 3.0 (Mişne hatord), „repetarea Legii". Cartea cuprinde trei cuvântări ale lui Moise, în care sunt reamintite binefacerile, în parte primite, în parte încă numai promise de Dumnezeu, pentru împlinirea Legii. Se repetă sumar Legea însăşi. în cuvântarea întâi (capitolele 1-4), Moise, după ce arată bunătatea şi fidelitatea divină, prin evenimentele principale ale migrării prin deşert, îndeamnă poporul la observarea Legii. în cuvântarea a doua (capitolele 5-11) se repetă Decalogul şi se insistă asupra izolării poporului de alte neamuri. Moise împrospătează în memorie unele evenimente ca dovezi ale dreptăţii lui Dumnezeu, Care răsplăteşte binele şi pedepseşte răul. Se arată apoi mai detaliat legile care trebuie observate cu stricteţe: Legile referitoare la cultul divin, la deosebirea între mâncări, referitoare la sărbători, la conducători, la preoţi, la profeţi, la viaţa şi bunul aproapelui, la relaţiile dintre bărbat şi femeie. în cuvântarea a treia (capitolele 27-30), Moise îndeamnă din nou poporul la observarea Legii, de data aceasta amintindu-i răsplata sau pedeapsa care urmează din observarea sau neobservarea ei. Bunătatea lui Dumnezeu îi îndeamnă pe toţi la împlinirea poruncilor. Adaosul istoric (capitolele 31-34) cuprinde istorisirea alegerii lui Iosua, ultima cântare a lui Moise, moartea şi jelirea lui de către popor în câmpurile Moabului. 106 Pentateuhullui Moise / Originea mozaică, a Pentateuhului Pentru adevărul şi autoritatea celor cuprinse în Pentateuh, problema autenticităţii lui e de importanţă hotărâtoare. A fost sau n'a fost scris Pentateuhul de Moise? Biserica a ţinut constant la autenticitatea mozaică a Pentateuhului. Această poziţie a Bisericii se bazează pe temeiuri atât de solide, încât contrariul, precum se va vedea, e pură teorie, justificată numai de tendinţa de a lipsi credinţa religioasă de temei real şi istoric. Căci, în general, se dă crezare numai adevărurilor raţionale, certe, sau adevărurilor istoriceşte solid întemeiate. Ca să se facă o cât mai mare lumină în problema autenticităţii Pentateuhului, critica Pentateuhului, de regulă, se împarte în două părţi: critica pozitivă şi critica negativă. în critica pozitivă se arată pozitiv, cu argumente istorice (argumente directe) şi cu dovezi interne (argumente indirecte), că Pentateuhul este opera lui Moise. Iar în critica negativă se combat teoriile adverse autenticităţii. Ε bine să se precizeze de la început că, apărând originea mozaică a Pentateuhului, nu se susţine că textul lui de azi e perfect identic cu cel din autograful lui Moise. Aşa precum s'a arătat în alt loc, Biserica susţine păstrarea neschimbată a cuprinsului dogmatic al textului sfânt în general, deci şi al textului Pentateuhului. Se poate admite deci că în textul sfânt s'au făcut, în cursul veacurilor, unele schimbări, fie prin omiterea unor părţi, fie prin introduceri ulterioare. Chiar ordinea părţilor unor cărţi poate să nu fie identică cu ordinea din autograf. Aceasta însă nu prejudiciază nici integritatea dogmatică a textului, nici auten-ticitatea, nici autoritatea lui. Chestiunea autenticităţii Pentateuhului, ca orice chestiune de autenticitate, în general, e problemă istorică, fiindcă autenticitatea afirmă un fapt istoriceşte petrecut. Orice problemă istorică se dovedeşte cu argumente externe istorice, care în asemenea materie sunt singure decisive. Argumentele interne dau numai probabilitate. Ele confirmă numai o poziţie întemeiată pe dovezi externe, nu o decid însă când argumentele externe nu există sau nu pot exista. Ţinând seamă de această constatare, autenticitatea Pentateuhului nu se poate dovedi decât pe bază de argumente externe. Dovezile interne, la rândul lor, pot să confirme, precum de fapt şi confirmă, rezultatul la care s'a ajuns pe calea argumentării externe. Iată dovezile pe care se întemeiază autenticitatea Pentateuhului: 1) Argumente externe (directe) pentru autenticitatea mozaică a Penta-teuhului. Iosua, unul dintre cei care au trecut Iordanul cu ocazia ocupării Canaanului, cunoaşte volumul legilor lui Moise. Iată cum grăieşte Domnul către Iosua: „întăreşte-te dar şi îmbărbâtează-te, ca să păzeşti şi să faci aşa cum ţi-aporuncit Moise, sluga Mea, şi de h ele să nu te abaţi nici la dreapta, nici la stânga, pentru ca să fii tu înţelept în tot ceea ce vei face. Iar cartea acestei legi să nu lipsească, 107 Studiul Vechiului Testament ci întru ea să cugeti ziua şi noaptea, pentru ca tu să înţelegi cum anume să faci toate lucrurile care sunt scrise [în ea]; atunci vei păşi drept şi-ţi vei face căile uşoare şi atunci vei fi înţelept" (Ios 1, 7-8). Iosua execută dispoziţia Legii lui Moise: „Atunci Iosua I-a zidit Domnului, Dumnezeului lui Israel, un jertfelnic în muntele Ebal, aşa cum Moise, sluga Domnului, le poruncise fiilor lui Israel şi cum este scris în legea lui Moise: jertfelnic de pietre întregi, peste care η 'α fost pus nimic de fier; şi acolo i-a adus Domnului ardere-de-tot şi jertfă de mântuire" (Ios 8, 30-31). Regele David, în poveţele date fiului său Solomon, se referă la poruncile scrise în legea lui Moise: „şi păzeşte rânduielile Domnului, Dumnezeului lâu, pentru ca, mergând în căile Lui, să păzeşti poruncile şi dreptarele şi judecăţile care sunt scrise în cartea lui Moise, în aşa fel încât tu să poţi înţelege cele ce vei face în toate lucrurile pe care eu ţi le poruncesc" (3 Rg 2, 3). Regele Amasia nu-i ucide pe ucigaşii tatălui său, căci aşa ceva opreşte legea lui Moise: „Darpe fiii ucigaşilor nu i-a ucis, potrivit cu ceea ce e scris în cartea legii lui Moise: -Părinţii să nu fie daţi morţii pentru vina copiilor, nici copiii să nu fie daţi morţiipentru vina părinţilor: fiecare să moară pentru păcatul său·" {A Rg 14, 6; Dt 24,16). în timpul robiei babilonice, Profetul Daniel pomeneşte de Legea lui Moise: „Mai mult, întregul Israel a călcat legea Ta şi s'a abătut de la α-Ţi auzi glasul; aşa a venit blestemul peste noi, şi jurământul cel scris în legea lui Moise, robul lui Dumnezeu, căci noi am păcătuit faţă de El" (Dn 9, 11). Dovezile care arată că Pentateuhul lui Moise era în uz general sunt foarte multe, mai ales în timpul postexilic: „Iar preotul Iehoiada a aşezat rânduielile templului Domnului în mâna preoţilor şi leviţilor, aşa cum le hotărâse David în casa Domnului; şi I-a adus Domnului arderi-de-tot- aşa cum este scris în legea lui Moise-, cu veselie şi cântări- aşa cum rânduise David" (2 Par 23,18). „Şi s'a ridicat Iosua, fiul lui Ioţadac, şi fraţii lui preoţii şi Zorobabel, fiul lui Salatiel, şi fraţii lui, şi au zidit altarul Dumnezeului lui Israel, ca să aducă pe el arderi-de-tot, potrivit cu ceea ce era scris în legea lui Moise, omul lui Dumnezeu" (Ezdra 3, 2). Legea lui Moise este amintită în Noul Testament ca lucru îndeobşte cunoscut: „Ii au pe Moise şi pe prooroci...", spune Avraam bogatului care se chinuia în văpaia iadului (Le 16, 29). Apostolul Pavel îi convinge pe iudei, din „Legea lui Moise şi din prooroci" (FA 28, 23). Sfântul Iacob spune că legea lui Moise se citeşte în adunări, în fiecare sâmbătă (FA 15, 21). Iudeii, în faţa Mântuitorului, se apără cu Moise. „Ei I-au zis: Atunci, de ce Moise a rânduit să-i dea carte de despărţire şi s'o lase?" (Mi 19, 7). Mântuitorul îi atribuie locul 3, 6 din Ieşire lui Dumnezeu prin Moise (Le 20, 37). Iar când iudeii caută să-L ucidă pe Mântuitorul, El le zice.· „Să nu socotiţi că Eu vă voi învinui la Tatăl. Este cine să vă învinuiască: Moise, în care voi aţi nădăjduit. Că dacă l-aţi crede pe Moise, Maţi crede şi pe Mine, fiindcă el despre Mine a scris. Iar dacă celor scrise de el nu le daţi crezare, cum veţi crede în cuvintele Mele?" (In 5, 45-47). Altă dovadă pentru originea mozaică a Pentateuhului se scoate din tradiţia iudaică. 108 PentateuhulluiMoise Atât Pentateuhul samarinean, cât şi traducerea Septuaginta arata că, chiar cu secole înainte de Hristos, Pentateuhul era socotit drept carte scrisă de Moise şi drept carte sfântă. Pentateuhul samarinean şi traducerea Septuaginta mai arată că Pentateuhul lui Moise era în uz general şi că textul este acelaşi cu Pentateuhul pe care-1 avem noi azi. Documente foarte preţioase în problema autenticităţii Pentateuhului ne oferă Iosif Flaviu când vorbeşte despre „Cele ce Moise ne-a lăsat scris din învăţătura şi descoperirea dumnezeiască" (At 27, 6), precum şi Filon, care susţine că Moise a scris din revelaţia divină, chiar şi partea referitoare la moartea lui (De vita Moisis 2, 8). Şi autorii străini ştiu despre activitatea literară a lui Moise. Hecatenus, prietenul lui Alexandru cel Mare, şi Alexandru Polihistor (secolul I î. H.) mărturisesc despre convingerea iudeilor din timpul lor, referitoare la originea mozaică a Pentateuhului. Maneto din secolul III î. H. - după Iosif Flaviu (C. Ap.) - spune: „Lor (iudeilor) le compuse legi un preot cu numele de Moise", Diodorus Siculus (secolul III) spune: „La evrei a fost un anumit Moise, care le-a scris legi, pe care zicea că le are de Iu Iahve". Despre originea mozaică a Pentateuhului au fost convinse toate partidele religioase ale iudeilor: saducheii, fariseii, eseii, terapeuţii, iudeii, palestinienii şi eleniştii. Iudeii împrăştiaţi din secolul VIII î. H. în diferite ţări aveau convingerea comună că Pentateuhul e cartea lui Moise, ceea ce nu puteau avea decât pe temeiuri solide istorice, căci această lege le impunea un jug greu de suportat. Ne putem dispensa de a reproduce argumente din tradiţia creştină, deoarece Biserica a ţinut totdeauna la autenticitatea Pentateuhului, ca la o credinţă moştenită de la Mântuitorul Hristos. Ca o concluzie generală la cele spuse până aici putem afirma următoarele: Atât cărţile Vechiului Testament, cât şi cele ale Noului Testament, Mântuitorul Hristos, Sfinţii Apostoli, tradiţia iudaică şi cea creştină, şi autori străini de neamul iudaic mărturisesc în unanimitate că Moise este autorul Pentateuhului. Nici tradiţia şi nici documentele citate nu cunosc o altă operă a lui Moise decât Pentateuhul nostru de azi, a cărui identitate cu cel autentic o arată Pentateuhul samarinean şi traducerea Septuaginta, precum şi citatele biblice atât din Noul, cât şi din Vechiul Testament. 2) Argumente interne. Acelaşi lucru reiese şi din examinarea cuprinsului Pentateuhului, adică din dovezile sau argumentele interne (indirecte). Din cuprinsul Pentateuhului se vede că a fost scris după ieşirea poporului evreu din Egipt, şi înainte de intrarea lui în Canaan. Aceasta o arată: a) Consideraţii de ordin geografic. Autorului şi cititorilor le e perfect de bine cunoscut Egiptul şi localităţile din Egipt ca: Goşen, On, Pithon, Ramses, Succot, Etham, Pihahirot etc, deoarece aceste localităţi şi ţinuturi se amintesc fără nici o observare explicativă, cum se face în cazul când se amintesc localităţi din Canaan, ca de exemplu Hebronul, despre care 109 Studiul Vechiului Testament autorul spune că e „în ţara Canaanului" (Fc 23, 2), sau Sihem, oraşul sihemiţilor, care este „în ţara Canaanului" (Fc 33, 18), semn că cele dintâi sunt cunoscute, iar cele din urmă fiind necunoscute, trebuie să li se dea precizări geografice. Din Egipt se iau şi termeni de comparaţie cum sunt: Valea Iordanului „e ca pământul Egiptului''(Fc 13, 10), Hebronul a fost zidit cu şapte ani înainte de cetatea Soam (13, 23). La o mulţime de localităţi din Canaan li se aminteşte legătura cu istoria antică a patriarhilor (Betel, Moria, Macpela, Horma), pentru a trezi interesul şi însufleţirea cititorilor. b)Autorul nu înşiră legile în ordine sistematică, ci în legătură cu evenimentele în care au fost promulgate. Un autor de mai târziu, de bună seamă, le-ar fi scris în legătură logică, în ordine sistematică. Aceasta dovedeşte că s'au scris în ordinea promulgării, adică în timpul peregrinării prin deşert. c)In timp ce în Facere se relatează numai evenimente importante, în celelalte cărţi se dau amănunte atât de detaliate, încât se presupune experienţa oculară imediată. Astfel sunt unele determinări de timp, de ex.: „Moise i-a ridicat apoi pe fiii lui Israel de la Marea Roşie şi i-a dus în pustia Sur. Trei zile-au mers ei prin pustie fără să dea de apă" (Iş 15, 22), se arată numărul palmierilor şi izvoarelor în Elim (Iş 15, 27), se spune numele celor ce au scos din sanctuar cadavrele lui Nadab şi Abiud (Lv 10, 4), se arată lista darurilor (Iş 28, 24 ş. u.). Amănunte care nu se pot păstra prin tradiţie ca să se scrie ulterior, ci au fost consemnate o dată cu petrecerea lor. d)Multe dispoziţii presupun petrecerea poporului în corturi, căci se ordonă să se facă ceva înăuntru sau în afara corturilor {„întregul viţel îl va scoate afară din tabără, fa loc curat, unde se aruncă cenuşa, şi-l va arde pe foc de lemne; unde se aruncă cenuşa, acolo să-l ardă" - Lv 4, 12). Aceasta însă nu s'a putut executa decât atunci când poporul petrecea în corturi, ceea ce s'a întâmplat în timpul petrecerii în deşert. e)în timpul scrierii Pentateuhului, evreii încă nu sunt aşezaţi în Canaan, ci sunt în drum spre Canaan. {„Iată poruncile, hotărârile şi rânduielile pe care Domnul, Dumnezeul vostru, mi-a poruncit să vă învăţ, pentru ca voi aşa să faceţi în ţara spre care mergeţi s'o moşteniţi" - Dt 6, 1. „Când Domnul, Dumnezeul tău, te va face să intri în ţara'n care vei intra s'o moşteneşti şi va şterge de dinaintea feţei tale neamuri mari şi numeroase..." - Dt 7, 1; 8, 8-13.) Peste tot, din cele mai vechi timpuri, evreii cunosc Legea şi o aplică, ceea ce nu s'a putut face decât fiind lege scrisă, căci dispoziţii legale nu se pot păstra prin tradiţie, cum se poate întâmpla cu evenimentele istorice. Constatările de mai sus, făcute din însuşi textul Pentateuhului, confirmă ceea ce arată dovezile externe istorice. Se vede că Pentateuhul s'a scris în timpul dintre ieşirea poporului evreu din Egipt şi intrarea lui în Canaan. în 110 PentateuhulluiMoise această epocă istorică nu se cunoaşte însă alt bărbat, care să fi putut compune o lucrare ca Pentateuhul, decât acela pe care îl arată istoria şi tradiţia: Moise. Nu se poate obiecta că se vorbeşte la persoana a IlI-a decât Moise în Pentateuh, deci Pentateuhul poate fi socotit mai degrabă o carte scrisă despre Moise şi nu de însuşi Moise, căci aşa obişnuiesc să vorbească şi alţi autori antici, cum e cazul cu istoricii greci sau latini. 0 Astfel, când Biserica susţine autenticitatea mozaică a Pentateuhului, are o bază solidă, căci atât argumentele externe istorice, cât şi analiza cuprinsului Pentateuhului arată că autorul nu poate fi decât Moise. La acelaşi rezultat ajungem şi pe calea criticii negative, precum se va vedea în cele ce vor urma. în confomitate cu cele ce s'au spus despre natura inspiraţiei, se poate admite că Moise, la scrierea Pentateuhului, s'a folosit de izvoare orale sau scrise, anterioare sau contemporane, ca de exemplu la scrierea Hexaimeronului, la istoria potopului, la lista genealogiilor patriarhale, la textul anumitor cântări etc. în Numere 21, 14, Moise aminteşte chiar un izvor utilizat: „De aceea se şi zice fa carte: "Războiul Domnului a 'nvăpăiat Zoobulşi curgerileArnonului...'·". Arta scrierii a fost cunoscută înainte de Moise. Sunt texte babilonice şi egiptene, scrise cu cel puţin 1000 de ani înainte de Moise. Moise însuşi, ca fiu adoptiv al fiicei Faraonului, a fost educat în toată cultura timpului (FA 7, 22), cum se cuvenea să fie educat un prinţ adoptiv. Pe această cale S'a îngrijit Dumnezeu ca acel bărbat care era destinat să compună o lucrare de proporţiile şi de natura Pentateuhului să aibă condiţiile şi cerinţele necesare unei astfel de lucrări, căci Pentateuhul şi ca extensiune e fără seamăn în literatura timpului de atunci, chiar şi la popoarele cu o cultură şi o civilizaţie mult superioare poporului evreu, care abia se formase ca popor. Ca încheiere repetăm ce s'a spus mai sus. Nu susţinem identitatea perfectă a Pentateuhului de azi cu cel din autograful autorului. Fără schimbarea lui substanţială, s'au putut schimba unele texte sau unele cuvinte, fie din neglijenţa copiştilor, fie cu anumite intenţii, înlocuindu-se cuvinte învechite cu altele mai noi, sau adăugându-se pe alocuri unele note explicative. Ε cert, de exemplu, că ceea ce se spune despre moartea lui Moise şi jelirea lui de 30 zile pe câmpiile Moabului (Dt 34, 5-12) n'au fost scrise de Moise, ci de altă persoană. Studiul critic este chemat, de altfel, să precizeze care sunt adaosurile la textul original şi, dintre variantele numeroase de text, să arate care sunt cele probabil autentice. Ediţiile critice ale textului arată însă că diferite variante nu ating substanţa însăşi a cuprinsului. Deci, chiar dacă s'au introdus în textul Pentateuhului unele adaosuri, ori s'au făcut unele omiteri, integritatea lui dogmatică s'a păstrat, iar o dată cu integritatea, şi autoritatea lui. 111 Studiul Vechiului Testament g, Critica biblică şi originea mozaică a Pentateuhului 1) Istoric. în vechime, originea mozaică a Pentateuhului n'a fost contestată de nimeni. Ε drept că gnosticii Ptolomeu şi Celsus, din motive dogmatice, iar Iulian Apostatul, din motive raţionaliste, s'au îndoit de autenticitatea şi autoritatea lui. Părerea lor însă a rămas izolată, fără să prindă rădăcini. Tot aşa şi părerea contrară tradiţiei neamului său, a iudeului Isac ben Iason (t 1057). Dintre creştini, mai întâi s'a îndoit de autenticitatea Pentateuhului Andrei Bodenstein (Carlostadius) din secolul XVI, apoi Richard Simon (f 1685). Critica modernă care, în cele din urmă, a ajuns la negarea totală şi categorică a autenticităţii, a fost începută cu cercetări asupra izvoarelor Facerii. Primul care face cercetări în această chestiune este medicul francez Jean Astruc, care într'o lucrare a sa: Conjectures sur Ies memoires originaux dont ii parait que Moîse s'est servi pour composer Le livre de la Genese, apărută la Bruxelles în 1753, susţinând originea mozaică a Pentateuhului, crede că Moise compune Facerea din două documente: unul care îl numeşte pe Dumnezeu Iahve, iar altul care îl numeşte Elohim. Pe lângă aceste două documente fundamentale, Moise ar mai fi consultat şi altele, ajungând în cele din urmă să presupună, pe lângă cele două documente fundamentale, alte opt documente mai mici. Părerea lui Jean Astruc, în aparenţă inofensivă, a stat la baza tuturor cercetărilor ulterioare, privitoare la originea Pentateuhului. Pe urmele lui, Johann Gottfried Eichhorn (t 1827) presupune acum şi mai multe documente la compunerea Facerii. în cele din urmă susţine că unele părţi ale Pentateuhului au fost scrise de unii contemporani ai lui Moise. Redactarea definitivă a Pentateuhului o pune în timpul dintre Iosua şi Samuel. Ipoteza aceasta se numeşte ipoteza documentelor. Johann Severin Vater (1802) e de părere că Facerea constă din 39 fragmente. Tot astfel din fragmente, scrise în timp mozaic, ante-mozaic şi post-mozaic, sunt scrise şi celelalte părţi ale Pentateuhului. Dintre cărţile Pentateuhului mai întâi a fost scris Deuteronomul (în timpul regelui David). Colecţia tuturor fragmentelor s'a terminat şi Pentateuhul, în forma de azi, s'a redactat în timpul exilului babilonic. Ipoteza aceasta se numeşte ipoteza fragmentelor. Pe temeiul ipotezei lui Jean Astruc stă şi ipoteza întregirii, al cărei autor şi reprezentant principal este Heinrich Ewald (f 1857). După această ipoteză a existat o scriere fundamentală, care cu timpul s'a completat de către diferite persoane în diferite timpuri. Scrierea fundamentală, după părerea lui, L-a numit pe Dumnezeu Elohim şi datează din timpul de după Iosua cu câteva secole. Completarea scrierii fundamentale s'a desăvârşit în timpul lui Saul sau al lui Samuel. Cea mai nouă ipoteză este a lui Iulius Wellhausen, profesor la Gşttingen (t 1918). Principalele lui lucrări sunt: Geschichte Israels, Berlin, 1878, a doua ediţie cu titlul Prolegomena zur G. L, 1895, Die Komposition des Hexateuh (1876-1877), Skizen und Vorarbeiten, 1884, Israelitische und jiidische 112 Pentateuhullui Moise Geschichte, ed. a Ii-a, 1895. Iulius Wellhausen adoptă în fond teoria documentelor, dar amestecă şi elemente din celelalte teorii şi din istoria şi evoluţia religiilor, cultivate în sens raţionalist. Wellhausen determină mai îndeaproape natura şi timpul documentelor din care ar fi compus Pentateuhul. După părerea lui, mai întâi a apărut documentul iahvistic, care s'ar fi compus în regatul Iuda pe la anul 850 î. H. Acest document a cuprins al doilea raport asupra creaţiei, istoria patriarhilor şi istoria lui Moise. Pe Dumnezeu îl numeşte Iahve. Este istoric, original şi obiectiv. Provenienţa lui din Iuda o arată amintirea repetată a Hebronului şi a tribului lui Iuda. Documentul elohistic a fost compus în nord, ceva mai târziu după cel iahvistic. Ε bogat în revelaţii şi teofanii. Pe Dumnezeu îl numeşte Elohim. Provenienţa lui din nord o arată amintirea frecventă a localităţilor şi triburilor din nord: Efraim, Mânase, Dan, Betel, Sihem etc. Al treilea document principal este Deuteronomul, care a fost compus de preoţime în timpul regelui Iosia (secolul VII î. H.), cu scopul de a centraliza cultul divin. Plăsmuit de preoţime, a fost fals atribuit lui Moise, pentru a-i da mai mare autoritate. Al patrulea document principal este Codul Sacerdotal, compus în timpul exilului. El este opera mai multor autori şi cuprinde dispoziţii referitoare la cultul divin. Aceste patru documente principale au fost unite treptat şi, pe urmă, au fost contopite într'un singur op, pe la anul 400 î. H. Aşa s'a născut Pentateuhul de azi. Afară de cele patru documente principale, care în teorie se notează cu iniţialele I (iahvistic), Ε (elohistic), D (Deuteronom) şi Ρ (Priester Codex), după Wellhausen sunt şi alte documente mai mici, ca de exemplu: Cartea Legământului (Ieşire, capitolul 21 ş. u.), Legea Sfinţeniei (Levitic, 17-26) şi altele. 2) Starea de azi a criticii negative. Iată în concret cum concepe teoria aceasta originea Pentateuhului: Pentateuhul este rezultatul unei evoluţii religioase, atât în ce priveşte adevărurile religioase dogmatice, cât şi în ce priveşte adevărurile religioase morale, şi în ce priveşte forma sau felul de exteriorizare a sentimentelor religioase. Această evoluţie se poate constata în întreg Pentateuhul. Ca istoric, se ocupă numai în treacăt de chestiuni religioase, căutând, mai cu seamă, cauzele naturale ale evenimentelor şi fenomenelor. Documentul elohistic introduce în materia iahvisticului elemente transcendente. Dreptul evreilor asupra Canaanului e consfinţit şi de desele teofanii şi petreceri familiare ale lui Dumnezeu cu strămoşii poporului, Avraam, Isaac şi Iacob, cărora le face repetate revelaţii şi promisiuni. Strămoşii poporului, după autorul documentului, sunt politeişti. Mai târziu, pentru fortificarea unităţii naţionale, în faţa primejdiilor din afară (sirieni, asirieni, babilonieni), s'a aflat potrivit un cheag naţional religios. Aşa s'a ivit necesitatea de a centraliza cultul public, care ar putea populariza curentele de destrămare. Cu scopul acesta se plăsmuieşte Deuteronomul, care dispune înlăturarea cultelor locale şi îndreptarea privirilor tuturor spre templu. Unitatea cultului, apoi, aduce cu sine şi unitatea lui Dumnezeu, monoteismul. Ideile de centralizare duc şi la realizarea unei constituţii unitare de 113 Studiul Vechiului Testament politica şi de cult. Când s'au unit documentele I şi Ε cu D a fost necesară o prelucrare a documentelor mai vechi în sensul celui nou. Aşa s'a preluaat materia cărţilor anterioare (Iosua, Judecători, Samuel), în conformitate cu concepţia documentului D. Ca rezultat al unei evoluţii lente, apare pe urma codicele sacerdotal, în timpul exilic sau cu puţin după întoarcerea din exil. Ideea despre Dumnezeu nu mai e antropomorfică, ca în I şi E, ci spirituală, transcendentă. O armonizare a documentelor i-a silit pe redactori să falsifice istoria anterioară. Astfel, se pretinde existenţa cortului sfânt şi înainte de documentul D, precum şi existenţa preoţimii, care se reduce la Moise. Pentru justificarea sărbătoririi sâmbetei, redactorul plăsmuieşte capitolul 1 al Facerii. Pe la anul 460 î. H., codul sacerdotal este adus de Ezdra în Palestina şi încadrat în Ι, Ε şi D, acum contopite. Contopirea tuturor documentelor într'o singură lucrare s'a făcut pe la anul 400 î. H. Baza ideologică a teoriei wellhauseniene, precum s'a amintit mai sus, este evoluţionismul. Interpretarea evoluţionistă se aplică, mai întâi, la originea monoteismului mozaic, respectiv biblic. Acest monoteism este ultima fază de evoluţie religioasă la care a ajuns poporul evreu, în mod treptat. în timpul antemozaic, seminţiile din care s'a născut poporul evreu au fost de credinţă animistă sau polidemonistă, însufleţind toate lucrurile care-1 înconjoară pe om. S'a ivit apoi cultul strămoşilor, drept cult de formă inferioară şi primitivă. Poporul evreu s'a format prin secolul XIII î. H. din triburi arabe-nomade, din care o parte trăia în peninsula sinaitică, iar & parte prin Egipt. La acest popor polidemonismul s'a transformat în politeism. Sub influenţa lui Moise, politeismul se transformă în monolatrie, căci el face ca poporul, din mulţimea zeilor, să aleagă unul: pe Iahve, zeul local al locuitorilor din muntele Sinai. Pe acest unic zeu îl învesteşte apoi cu puteri monarhice. Acest zeu-monarh a fost cinstit de popor ca ocrotitor special, care, în schimbul ocrotirii, cere sacrificii. Cu timpul, datorită activităţii celor dintâi profeţi: Osea şi Amos, noţiunii zeului ocrotitor i se adaugă şi elemente etice. Iahve nu Se mulţumeşte numai cu sacrificii, ci cere şi comportare morala, ascultare, supunere. Mai târziu, când a urmat epoca decăderii politice şi apâsarea din partea străinilor, profeţii lansează ideea păcatului drept cauza a relelor, înlăturarea acestei cauze se poate face numai prin purtare morală bună, care va duce la umilirea duşmanilor şi la eliberarea poporului biblic de apăsare. Aceasta, pentru că Iahve e stăpân asupra tuturor (ideea zeului universal). Acestui Iahve, zeu al universului şi ocrotitor special al poporului evreu, i se cuvine cult special, potrivit majestăţii şi demnităţii sale, mai ales din partea poporului, special ocrotit. Aşa s'a născut religia Legii, cu cultul şi ceremonialul descris în Pentateuh. La această ultimă fază a evoluţiei a conlucrat foarte mult Profetul Iezechiel. Cu aceasta concepţie evoluţionista, fireşte că nu se potrivesc cele cuprinse în Pentateuh, în speţă: originea poporului evreu, istoria patriarhilor, legislaţia sinaitică, Decalogul, prescrierile ceremoniale despre cultul divin şi elementele lui componente: preoţi, jertfe, sărbători, elementul moral în noţiunea divinităţii biblice. Acestea sunt, după teorie, ficţiuni atribuite timpului cerut de Pentateuh. 114 Pentateuhullui Moise Teoria wellhauseniană justifică aceasta concepţie, din punct de vedere istoric, cu faptul că documentele, din care a fost contopit Pentateuhul, arată mersul evolutiv al concepţiilor religioase. După această teorie, o sumară comparare a documen-telor fundamentale Ι, Ε şi D dovedeşte că I şi Ε redau o concepţie religioasă primitivă, D una mai evoluată, iar Ρ ο concepţie monoteistă deplin consolidata. a) Câ Deuteronomul s'a scris după pretinsul timp al Pentateuhului şi înainte de codul sacerdotal, se vede din legile referitoare la preoţi, leviţi şi la locul cultului divin. Astfel, dupâ D, zeciuielile se dau cu scopul ca să se facă din ele ospeţele străinilor, orfanilor şi văduvelor. Ospăţul îl face cel ce dă zeciuieli, iar locul ospăţului îl arată Domnul (Dt 14, 22-29). După P, zeciuiala este a leviţilor (Nm 18, 20-32). în D, leviţii n'au locuinţe proprii (Dt 12,19; 14, 27; 16,11 etc). După P, li se dau cetăţi spre locuire (Nm 35, 1-8). D nu face deosebire între leviţi şi preoţi (Dt 10, 8), cum face Ρ (Nm 3, 30), deci D nu cunoaşte grade ierarhice. D pretinde unitatea cultului divin cu determinarea: „în locul pe care Domnul, Dumnezeul vostru, îl va alege" (Dt 12, 5). Ρ vorbeşte acum despre cort cu îndrumări despre construire, împărţire şi odoarele lui (Iş 25 ş. u.). b) Codul sacerdotal are dispoziţii culturale variate, amănunţite, cu ritual bogat, fapt care nu se găseşte nici în documentul I şi E, nici în D. Dovadă de ultimă şi finală fază de evoluţie. Această evoluţie se poate constata din dispoziţiile referitoare la locul cultului divin, la sacrificii, la preoţime şi la sărbători. Din documentele I şi Ε se vede că, în vechime, nu se aduceau jertfe în locuri determinate, ci locul sacrificiului şi-1 alegea fiecare. Aşa se practica şi în timpul judecătorilor, al lui Saul, David şi Solomon şi mai târziu. Ce e drept, Solomon construieşte templul, dar, pe lângă acesta, se aduceau sacrificii şi în alte locuri. De exemplu, Ilie în muntele Cârmei. D luptă împotriva cultului pe înălţimi, şi spune că Domnul va arăta locul unde să I se aducă închinăciune (Dt 12, 5). Nu vorbeşte însă nimic despre templu, nici despre cort. De altfel, cortul este amintit în istorie întâia şi ultima oară la Iosua 18,1. David aşază chivotul într'un cort construit în Sion. Din 2 Rg 7, 2 se vede că chivotul este aşezat într'un cort simplu, nicidecum într'unul somptuos, presupus de P. Cât priveşte sacrificiile, I şi Ε cunosc un singur fel: arderea-de-tot (holocaustul), şi acesta totdeauna este împreunat cu ospeţe. Sacrificiul se aduce fără ritual special. în Ρ se prescriu acum fel de fel de sacrificii, cu ritualul riguros prescris, a cărui observare ţine la validitatea sacrificiului, fapt necunoscut şi nepracticat în istoria anterioară. Profeţii vorbesc adesea împotriva sacrificiilor şi susţin că Domnul cere altceva. Profetul Ieremia spune clar că Domnul nu cere jertfe de la popor: „Că nu despre arderi-de-tot şi despre jertfe le-am vorbit şi le-am poruncit Eu părinţilor voştri în ziua când i-am scos din ţara Egiptului..." (Ir 7, 22). 115 Studiul Vechiului Testament c) Dispoziţiile referitoare la preoţi, la funcţiile şi drepturile lor, datează dinvreme târzie. I şi Ε nu cunosc ierarhie. Nici istoria anterioară lui Iezechiel nu cunoaşte această ierarhie. Persoane care, fără îndoială, n'au fost preoţi, sacrifică. Astfel Ghedeon, Samuel, Saul, David, Solomon, Ilie, Elisei etc, sacrifică. înainte de Ρ nici n'a fost deosebire între cler şi laici. Tribul lui Levi n'a fost chemat la preoţie. Dacă mai târziu preoţii au fost numiţi leviţi, aceasta se explică prin faptul că, un timp oarecare, Moise şi familia lui şi-au asumat funcţii sacerdotale, iar Moise a fost din neamul lui Levi. Numele propriu Levi a devenit apoi nume comun. Cel dintâi care face deosebire între preoţi şi laici este Profetul Iezechiel (46, 9-31). în timpul lui, preoţimea îşi deducea originea de la Sadoc, care n'a fost din neamul lui Levi. Deoarece această seminţie a fost inexistentă, nici preoţimea n'a putut fi din neamul iui Levi (Fc 41, 7). Evreii, în vechime, aveau trei sărbători: Pastile, Cincizecimea şi Corturile. Acestea au avut caracter agricol: Pastile, sărbătoarea primelor roade (pârga); Cincizecimea, a secerişului; Corturile, a recoltării tuturor roadelor. D face, evident, legătură între sărbători şi evenimente istorice, de exemplu, între Paşti şi ieşirea din Egipt. Deci sărbătorile încep a îmbrăca caracter naţional-comemorativ. Ρ cunoaşte sărbători fixe şi sărbători anuale cu ceremonial religios foarte bogat. Caracterul agricol primitiv dispare. Rămâne numai caracterul naţional-religios. d)Fundamentul pe care se întemeiază deosebirea documentelor I şi Ε este numirea diferită a lui Dumnezeu. încă Jean Astruc, din faptul acesta trage concluzia documentelor diferite, pentru că unul şi acelaşi autor nu îl poate numi pe Dumnezeu o dată cu un nume, altă dată cu altul. Această constatare stă la baza tuturor ipotezelor moderne despre originea Pentateuhului. e)Pluralitatea documentelor, respectiv a autorilor, o arată apoi defectele de continuitate în istorisiri, repetările şi contradicţiile dintre diferitele locuri ale Pentateuhului. Astfel, de exemplu, Facerea 38 - păţania lui Iuda cu nora sa Tamara - e întru totul străină de context, neavând legătură nici cu cele premergătoare: Iosif în familia lui Iacob, nici cu cele următoare: Iosif în casa lui Putifar. Repetări şi contradicţii, respectiv repetări în contradictoriu sunt de exemplu dublul raport al creaţiei (Fc 1, 20-29 şi 2, 18 ş. u.), al potopului (6,19-22 şi 7, 2-3). Apoi după Facere 25, 34, numele soţiilor lui Esau sunt: Iudita, Vaşemat, Mahalat, după Facere 32, 2: Ada, Oholibama şi Başemat. f) Adversarii autenticităţii mozaice a Pentateuhului se mai referă la unele dificultăţi de ordin istoric, geografic şi arheologic, care arată că s'a scris târziu, după timpul lui Moise, deci nu poate fi opera lui Moise. Prezentăm în continuare unele din aceste dificultăţi. Dificultăţi de ordin istoric: 116 Pentateuhullui Moise în Facere se spune: „Şi Avram a străbătut ţara de-a lungul ei până h locul numit Sihem, până îa stejarul Mamvri. Pe-atunci trăiau în ţara aceea Canaaneenii"(¥c 12,6). Deci în timpul scrierii Pentateuhului nu mai locuieşte aici nici un canaanean, ceea ce pentru timpul lui Moise este anacronic. Apoi „Iată-i şi pe regii care au domnit în Edom înainte ca vreun rege să domnească în Israel"'(Fc 36,31), care presupune că în timpul scrierii cărţii, evreii trăiesc în regim monarhic, având stăpânitori regi. Anumite dificultăţi geografice, de asemenea, presupun timp postmozaic. Astfel, orientările geografice pretind că autorul Pentateuhului trăieşte în Palestina, căci expresia „spre mare", pentru indicarea regiunilor vestice, sau expresia „dincolo de Iordan", pentru indicarea regiunilor estice, arată că acest lucru poate să-1 facă numai acela care de fapt locuieşte în Palestina. Altă serie de dificultăţi se scot din domeniul arheologiei. Moise, de exemplu, n'a fost necesar să determine mai de aproape o măsură bine-cunoscută poporului, cum face cu gomerul, despre care precizează că este a zecea parte a unei efa. Expresia „când erau fiii lui Israel în pustie" presupune timp trecut, nu timp mozaic. în sfârşit, se mai aduc împotriva autenticităţii mozaice a Pentateuhului şi alte obiecţii generale. Unii susţin că nu există nici o urmă istorică din timpul judecătorilor sau din timpul regilor care să arate că prescrierile mozaice ar fi fost cunoscute sau aplicate. Din contră, sunt cazuri când se petrec lucruri contrarii acestor dispoziţii. De exemplu Tamara, fiica lui David, cere fratelui său Amnon să o ia de soţie (2 Rg 13,13), lucru sever interzis de Legea mozaică. Acestea sunt temeiurile ideologice şi principalele argumente pe care se întemeiază teoriile contrare autenticităţii mozaice a Pentateuhului. h. Critica negativă a Pentateuhului (combatere) Argumentele criticii negative sunt insuficiente pentru dovedirea tezei pe care o susţin. a) însăşi temelia ideologică a ipotezei wellhauseniene este ştiinţific nedovedită. Ipoteza afirmă că monoteismul din Pentateuh este rezultatul unei evoluţii în concepţia religioasă a poporului evreu. Monoteismul din Pentateuh încă nu este o fază, ultima fază de evoluţie a concepţiei religioase. Din momentul în care poporul evreu apare pe scena istoriei, inclusiv strămoşii lui: Avraam, Isaac şi Iacob, credinţa lui este monoteistă. Afirmarea contrariului este ignorarea totală a tuturor datelor istorice şi biblice. în dezvoltarea religioasă a acestui popor trebuie să se facă deosebire între religia legală, care era dominantă în popor, şi curentele laterale şi inferioare care, ca la fiecare popor, până chiar şi în timpurile noastre se pot explica fie prin contactul cu alte popoare şi religii, fie prin veleităţi 117 r Studiul Vechiului Testament personale şi subiective. Dacă vrem să vorbim de o evoluţie religioasă la poporul evreu şi la patriarhii lui, putem s-o facem. Această evoluţie însă nu priveşte religia însăşi şi temelia ei, care a fost monoteismul, ci cultul sau forma exterioară de manifestare a credinţei într'un singur Dumnezeu. Tezele teoriilor moderne, în mod necesar, duc la concluzia că întreg Pentateuhul este o ficţiune, o înşelăciune grosolană, unică în istorie, care a sedus un neam întreg, ba prin creştinism, neamuri întregi, mai multe milenii, căci creştinismul este fundamentat pe Vechiul Testament, iar acesta pe Pentateuh. în concluzie: transformarea spirituală a omenirii prin creştinism şi efectele acestei transformări, întreaga gândire şi" civilizaţie creştină se întemeiază pe înşelăciune! Aici duce în mod logic admiterea temeliei ideologice a ipotezei critice moderne despre originea Pentateuhului. O consecinţă inadmisibilă. Nu ne stă în putinţă să combatem cu argumente istorice externe această teorie, de vreme ce singurul document istoric care ne stă la îndemână: Pentateuhul, este surghiunit în domeniul ficţiunilor, deci este fără autoritate istorică. înlăturând acest document, se poate afirma orice despre originea poporului evreu, despre strămoşii lui, credinţa lor şi toată istoria lor. b) Compararea pretinselor documente I, E, D şi Ρ nu sunt concludente pentru dovedirea evoluţiei religioase. a) Nu se poate dovedi istoric că Deuteronomul s'a plăsmuit în timpul regelui Iosia. Cartea Regilor ne istoriseşte (4 Rg 22, 8 ş. u.) că în timpul acestui rege, arhiereul Hilchia, cu ocazia unei restaurări a templului, a găsit Cartea legii: „Iar grămăticul Şafan i-a mai spus regelui, zicând: «Preotul Hilchia mi-a dat o carte·. Şi a citit-o Şqfan în faţa regelui" (4 Rg 22, 10), iar apoi însuşi regele „şi'n auzul lor" (al poporului şi al conducătorilor) „a citit toate cuvintele din Cartea legii, cea care fusese găsită în templul Domnului" {A Rg 23, 2). Regele însuşi şi poporul s'au cutremurat la auzul celor cuprinse în carte. Iosia, cu ajutorul lui Hilchia, pe baza celor citite în carte, inaugurează o reformă religioasă. Critica negativă pretinde că această carte găsită a fost a cincea carte a Pentateuhului de azi: Deuteronomul. în realitate însă, această carte atunci a fost compusă. Temeiul pe care pretinde că se întemeiază aceasta este şubred. înainte de toate, nu se află discordanţă în Deuteronom şi pretinsul P, care să dovedească că Ρ s'a scris târziu, după D. Căci dacă după D (Dt 14, 22, 29) zeciuiala o dă cel ce face jertfa şi din carnea jertfei face ospăţ public, nu e o contradicţie, deoarece nici în Deuteronom, nici în Levitic şi Numere nu se dă o legislaţie completă, ci cea dintâi se explică şi se completează cu cea de a doua. Cartea necanonică Tobit ne informează că la evrei s'au practicat trei feluri de zeciuieli: „Dar eu, numai eu, mă duceam deseori la Ierusalim, de sărbători, aşa cum este scris pentru întregul Israel pentru'ntotdeauna. Alergam la Ierusalim cupârgă din roade, cu întâii-născuţi, cu zeciuiala din turmă şi cu întâia tunsoare a oilor, şi le dădeam preoţilor, fiii lui 118 Pentateuhul luiMoise Aaron, pentru jertfelnic; iar zeciuiala din grâu, din vin şi din untdelemn, din rodii şi din celelalte roade ale pământului le-o dădeam fiilor lui Levi care slujeau în Ierusalim; a doua zeciuiala o prefăceam în bani, şase ani la rând, şi mă duceam în fiecare an s'o cheltuiesc la Ierusalim..." (Tob 1, 6-7). Dacă Deuteronomul spune (13,18) că leviţii n'au parte şi posesiune şi că ei petrec ca străini, iar după Numere (55, 1-8) li se dau oraşe spre locuinţă, nu e contradicţie sau urmă de evoluţie, ci se înţelege astfel: leviţii n'au porţiuni determinate de aşezare, cum au celelalte neamuri, ci ei sunt risipiţi pe întreg teritoriul Canaanului. Sunt străini în sensul că locuiesc în „moştenire străină", adică pe lotul altor seminţii. Falsă este afirmaţia că Deuteronomul nu face deosebire între preoţi şi leviţi, deci nu cunoaşte gradele ierarhice cum se cunosc în Numere (3, 30 ş. u.), deoarece Deuteronomul arată lămurit ce li se cuvenea preoţilor de la popor (Dt 18, 3) şi ce li se cuvenea leviţilor (Dt 17, 8). Dispoziţiile despre locul cultului divin se întregesc reciproc. în timpul petrecerii în deşert, evreii aveau să sacrifice în faţa cortului, iar după intrarea în Canaan, în locul pe care îl va arăta Domnul. Această „arătare" s'a făcut numai atunci când s'a construit templul lui Solomon, ca locaş stabil şi durabil de cult divin. Până la această vreme locul cultului a variat, variind şi locul unde a fost aşezat cortul. Unitatea cultului totuşi s'a observat, căci numai înaintea Domnului s'a putut sacrifica, acolo unde semnul prezenţei Sale (cortul cu chivotul) a fost aşezat. Deci Deuteronomul (12, 5) şi Ieşirea (2, 5) se completează reciproc. Este întru totul falsă ipoteza că înainte de timpul pretinsei plăsmuiri a Deuteronomului, unitatea cultului a fost necunoscută şi că această unitate nu s'ar fi practicat, căci nu numai Deuteronomul urgentează centralizarea cultului şi dărâmarea „înălţimilor" (locul unde, după legislaţia sinaitică, se jertfea ilegal). înainte cu 100 ani face acelaşi lucru regele Hiskia (4 Regi 18, 4), ba chiar şi mai înainte, în timpul lui Asa (917-871 î. H., 2 Par 14, 2). După construirea templului, Sionul devine centrul cultului, „ca muntele cel sfânt al Domnului", cum arată clar Psalmii (14, 1; 9, 12; 30, 3 etc), Profetul Isaia (8,18; 18, 7; 31, 9), Profetul Miheia (1, 5). Profetul Amos ne spune că şi în Israel se ştia că Sionul este locul unde Se arată Domnul (Amos 1,2). Istoria este deci mărturie că nu D plăsmuieşte ideea centralizării cultului divin. De altfel, sunt şi alte dovezi istorice care arată că dispoziţiile Deuteronomului au fost cunoscute şi aplicate şi înainte de timpul lui Iosia. Regele Amasia (797-769 î. H.) opreşte uciderea fiilor ucigaşilor pe baza Legii scrise de Moise. Or, această oprire se cuprinde în Deuteronom (Dt 24,16; 3 Regi 14, 6). Pentru timpul lui Iosia ar fi anacronice dispoziţiile referitoare la stârpirea canaaniţilor (Dt 7,16) şi amaleciţilor (Dt 25,17-19). Oare, dacă Deuteronomul s'ar fi plăsmuit în timpul lui Iosia, s'ar fi determinat numai vag locul cultului divin, atunci când se restaurase templul? Oare dispoziţiile despre viitorii regi (Dt 17) mai au rost, când până atunci 119 τ Studiul Vechiului Testament PentateuhulluiMoise activaseră o serie întreagă de regi? Pe baza acestor constatări istorice se poate afirma că scrierea aflată în timpul lui Iosia n'a fost plăsmuită atunci, ci a fost Deuteronomul lui Moise sau chiar Pentateuhul întreg. β) Nici noutatea pretinsului Cod sacerdotal nu se poate admite pe baza argumentelor criticii negative, căci: 1.în documentuIl şi E, care tratează istoria anterioară timpului lui Moise, n'avem să ne aşteptăm la aplicarea legilor sinaitice, căci prevederile referitoare la locul cultului divin au fost cunoscute şi aplicate şi anterior pretinsului timp al lui D şi P, după cum s'a văzut mai sus. Dacă totuşi aflăm şi cazuri când se aduc jertfe şi în alte locuri (Saul, Ilie), se poate explica prin faptul că aceste locuri au fost special consacrate prin vreo apariţie divină sau prin vreo învoire specială a lui Dumnezeu, Care, ca suprem Legislator în această materie, putea să facă aceastΕa.drept că se aminteşte cortul sfânt numai la Iosua (18, 1), dar e ştiut că acolo unde era chivotul, era şi cortul. în istoria următoare nici nu se mai face amintire de cort, ci numai de chivot. 2.în timpul pretinsului documeInştiΕ nici nu ne putem aştepta la felurite sacrificii cu ritual variat şi sever. Nu este descris cum s'a practicat aducerea jertfelor şi ceremonialul lor, în timpul de după legislaţia sinaitică. Această împrejurare însă nu poate fi exploatată în sensul că nu au fost prescrise sacrificii şi că nu se aduceau sacrificii în forma poruncită în Pentateuh, căci neamintirea nu e totuna cu inexistenţa. Argumentul tăcerieiisilentio)nu se poate aplica aici. Dacă profeţii vorbesc adesea împotriva sacrificiilor, şi cuvintele lui Ieremia (7-22) trebuie înţelese astfel: Dumnezeu nu primeşte, nu aprobă şi n'a cerut sacrificii în forma în care se practicau, ca acte de cult pur exterioare, lipsite de orice sentimente interne de căinţă; profeţii îi mustră pe contemporani pentru lipsa lor de evlavie. Aceasta nu este totuna cu respingerea lor, în fond. Dezaprobarea se referă numai la elementul formal, la lipsa de pietate. 3.Nu este adevărat că înainte de Iezechiel nu ar fi existat deosebire între cler şi laici, deci că ierarhia este de origine târzie, fiindcă şi persoane laice îndeplinesc funcţii sacerdotale. Căci „a sacrifica" se înţelege o dată în sensul de a aduce jertfă, adică a aduce materialul de jertfă sau victima, iar altă dată în sensul că se face cu materia jertfei ceea ce cere Legea. Cel dintâi lucru îl face persoana care aduce material de jertfă, cel de al doilea, preotul. „ "Grăieşte tu către fiii lui Israel şi spune--kD:acă cineva dintre voi va aduce daruri Domnului, şi dacă ele sunt dintre animale, darul sâ-l aducă din cireada sau din turma voastră... iar fiii lui Aaron, preoţii, vor aduce sângele; cu sângele vor stropi, de jur-împrejur, 120 jertfelnicul ce se află la intrarea cortului mărturi(eLiv'" 1, 2-5). în sensul acesta a sacrifica„ttotpoporul"(lRg 11,15),„regeleSolomon şi întregul Israel"(3 Rg 8, 5). Apoi din poruncă divină au putut aduce jertfe şi persoane străine de preoţie, mai ales bărbaţi profeţi (Ilie, Elisei) sau alţi aleşi de Dumnezeu (Ghedeon). Din istorie se vede că preoţimea era ereditară în tribul lui Levi şi familia lui Aaron. După moartea lui Aaron îi urmează în demnitatea arhierească fiul lui, Eleazar. După moartea lui Eleazar, urmează fiul acestuia, Fineas, nepotul lui Aaron. Pe la sfârşitul timpului judecătorilor, arhieria o deţine Eli, un descendent al lui Aaron prin fiul lui mai mic, Itamar. Solomon transferă demnitatea arhierească la descendenţii lui Eleazar, prin aşezarea lui Sadoc şi a descendenţilor lui în această demnitate. Că Sadoc este din spiţa lui Eleazar se vede din 1 Par 24, 3· Din textul de la Facere 49, 7 se deduce fals dispariţia tribului lui Levi. Nu este deloc întemeiată afirmaţia criticii negative că Iezechiel ar fi introdus deosebirea între preoţi şi laici, căci de la Iezechiel 44, 6 se vede că profetul mustră poporul pentru admiterea străinilor la slujbele sacerdotale. Acest procedeu es„testricarea legământului"D.eci a existat un legământ de mai înainte, care n'a putut fi altul decât cel mozaic. Profetul cere să fie observat acest legăm„âDnte: aceea, aşa grăieşte Domnul Dumnezeu: Nici un fiu de neam străin, netăiat împrejur la inimă şi netăiat împrejur la trup nu va intra în locaşul Meu cel sfânt, nimeni din toţi fiii de neam străin ce se află în mijlocul casei lui Israel. Dar şi leviţii care s'au îndepărtat de Mine atunci când [fiii lui] Israel rătăceau după scornirile minţii lor, şi ei îşi vor purta nedreptatea lor("Iz 44, 9-10). c) Unicul temei pentru a arăta evoluţia, în materie de sărbători, este neamintirea ţinerii sărbătorilor cu ceremonial prescris, în cursul istoriei. Precum s'a mai spus însă mai sus, neamintirea nu e totuna cu inexistenţa. De altfel ţinerea Paştelui este amintită îndată după intrarea în Canaan (Ios 5, 10). Sunt amintite şi Cincizecimile în timpul lui Solomon. De la Evrei 9 se vede că sărbă toarea ispăşirii a fost ţinută din timpuri străvechi. Haina în care este îmbrăcată, în critica negativă, chestiunea sărbătorilor este artificială şi lipsită de orice temei serios istoric. Cele trei caractere ale sărbătorilor: agricol, naţional-comemorativ şi religios, sunt întâmplătoare. d) Nici pe baza numirilor deosebite ale lui Dumnezeu nu se poate face constatarea că la baza Pentateuhului stau documente deosebite: iahvistul, care-L numeşte pe Dumnezeu Iahve, şi elohistul, care-L numeşte pe Dumnezeu Elohim. înainte de toate, nu acestea sunt singurele nume cu care se numeşte Dumnezeu. Afară de Iahve şi Elohim, Dumnezeu Se mai numeşte şi Haelohim, El, Hael, El 121 Studiul Vechiului Testament Elion, El Roi, El Şadai, El Olam şi Adonai. Aceste numiri, ce e drept, sunt sporadice. Mai întrebuinţate sunt cele două dintâi. Ca să se poată presupune, temeinic, deosebirile de documente pe baza denumirilor deosebite, ar trebui: 1. Să se poată separa riguros părţile iahviste de cele elohiste; 2. să se constate cu certitudine că acolo unde azi aflăm numele Iahve, respectiv Elohim, aşa s'a aflat şi în autograful original; 3. ca tot ce e de origine iahvistă, respectiv elohistă, să fie independent şi un tot aparte faţă de ceea ce este de altă origine. Dacă aceste trei condiţii s'ar verifica, am putea vedea în Pentateuh contopirea a două documente fundamentale. însă aceste condiţii nu se verifică, deoarece: 1. Separarea strictă şi consecventă a părţilor iahvistă şi elohistâ nu se poate face, prin părţi înţelegându-se naraţiuni complete şi independente (pericope). înşişi autorii şi susţinătorii teoriilor noi nu se înţeleg în determinarea pericopelor. în general, în Facere şi Ieşire, după cuprins, sunt 34 de pericope. Dintre acestea numai cinci sunt pur iahviste şi şase pur elohiste. Opt pericope întrebuinţează amestecat Iahve şi Elohim. Altele combină pe Iahve, respectiv Elohim cu alte numiri. Astfel, ori se face abatere de la principiu, ori se fărâmiţează pericopele în unităţi mai mici, independente. Aceasta, dacă vrem să fim consecvenţi principiului stabilit, ar duce la lucruri absurde şi ridicole. Ar trebui, adică, separate în documente independente nu numai naraţiuni cu unitate literară completă, ci chiar aceluiaşi verset ar trebui sa i se atribuie două documente. Aşa e cazul cu versetul 16 din capitolul 7 al Facerii: „Şi cele ce-au intrat- o parte bărbătească şi-o parte femeiască din tot trupul- au intrat precum îi poruncise Dumnezeu (Elohim) luiNoe. Şi Domnul Dumnezeu (Iahve) i-a închis corabiape dinafară". Principiul separării documentelor, pe baza numirilor deosebite ale lui Dumnezeu, nu se poate aplica consecvent, fapt care lipseşte acest principiu de valoare reală. 2. Nu se poate constata cu certitudine nici unde a fost numit Dumnezeu Iahve, nici unde a fost numit Elohim, în original. Şi aceasta ar interesa în măsura cea mai mare. Ca şi până la facerea primei traduceri (Septuaginta în secolul III î. H.), s'a putut face schimbare de nume în textul ebraic, se deduce cu certitudine de acolo că de la facerea acestei traduceri şi până azi, în originalul ebraic s'a schimbat, într'o mulţime de locuri, numele Iahve cu Elohim şi invers. Traducătorii alexandrini au ţinut seamă de cele două numiri şi pe Elohim îl traduc totdeauna cu Dumnezeu (Θεός), iar Iahve cu Domnul (Κύριος). Comparând însă textul Septuagintei cu textul ebraic de azi, vedem că, de exemplu, traducătorii, în 20 locuri au citit Elohim, acolo unde azi se află în textul ebraic Iahve. Constatând aceasta, ne punem întrebarea: are principiul amintit al criticii negative bază suficientă pentru concluziile ce le facem? 3- în fine, nu se verifică nici a treia condiţie pentru a putea trage concluzii reale pe bază de numiri deosebite, întrucât naraţiunile atribuite unuia sau altuia dintre documente sunt incomplete şi fără rost, în afara celor cuprinse în celelalte documente. Deosebirea de numiri are altă explicare. Chiar în timpurile vechi, unii scriitori bisericeşti au sesizat aceste numiri diverse şi au încercat să le explice. Tertulian 122 Pentateuhul lui Moise (Adv. Herm, 8), de exemplu, crede că Elohim exprimă însăşi natura divină, iar Iahve o însuşire divină: puterea. Fericitul Augustin (De Gen. adlitt 11) e de părere că Elohim îl exprimă pe Atotputernicul şi Atotfăcătorul Dumnezeu, iar Iahve-Elohim (sau Iahve) exprimă Divinitatea, întrucât este Stăpânul, Căruia omul trebuie să I se supună. Interpreţii şi comentatorii mai noi sunt de părere că cele două numiri ale lui Dumnezeu nu sunt sinonime, ci-L arată pe Dumnezeu sub raporturi diverse. Aceasta pentru că, în general, se observă că atunci când este vorba de Dumnezeu ca Creatorul şi Stăpânul universului, este numit Elohim, iar când e vorba de Dumnezeu în raport cu omul, este numit Iahve. Dumnezeu în raport cu omul este Fiinţă absolută, eternă, neschimbată, deci credincioasă în promisiunile Sale făcute lui Israel, alesul Său. Această fiinţă internă Şi-o descoperă Dumnezeu lui Moise în rugul aprins în muntele Horeb, când spune: „Eu sunt Cel ce este" (Iş 3, 14), adică sunt însuşi „Sfântul", Fiinţa pururea fiitoare, Fiinţa eternă. De aici şi tetragramul ΠΦΓΡ (Iahve) de la verbul ΓΡΠ (haia) sau TlVJTl (havd): a fi (ό ών). Elohim poate fi şi nume al zeilor falşi. Deci Elohim este identic cu „zeitate" în general, iar Iahve este numele special al lui Dumnezeu, ca ocrotitorul poporului Israel. e) Nici defectele de continuitate şi istorisirile repetate nu pretind pluralitate de autori, căci şi acestea îşi au explicaţia lor. S'a mai spus că autenticitatea mozaică nu cere în mod necesar şi păstrarea în aceeaşi ordine a părţilor în care au fost în original. Se poate admite că unele părţi au fost dislocate din locul unde au fost în original. Aşa poate fi şi cazul cu capitolul 38 al Facerii. Ori poate autorul de la început a aşezat aici acest capitol pe bază de sincronism, căci, paralel cu cele petrecute cu Iosif în Egipt, se petrec cele istorisite în familia lui Iacob în Canaan, cum reiese din capitolul 38. în ce priveşte naraţiunile repetate, acestea numai atunci pot servi ca temei pentru presupunerea autorilor diferiţi, când repetările se fac în contradictoriu. Acesta nu e însă cazul cu istorisirile amintite, dar nici cu altele, neamintite aici. în capitolul 2 al Facerii nu se istorisesc aceleaşi lucruri care se istorisesc şi în capitolul 1, adică nu se istoriseşte crearea în sine, ci începutul vieţii oamenilor în Paradis şi cultivarea Paradisului. Capitolul 2 presupune deci cele istorisite în capitolul 1 şi le expune sumar, atât cât e necesar pentru subiectul naraţiunii. în expunerea sumară, făcută cu un anumit scop, altul decât cel original, se poate renunţa la ordinea cronologică, care, în expunere sumară, nu e necesară. Nici între capitolele 6 şi 7 ale Facerii nu este contradicţie, pentru că, deşi se repetă aceeaşi istorie, ea nu se repetă în contradictoriu. în cazul întâi (Fc 6, 19-20), Dumnezeu îi ordonă lui Noe să introducă în corabie din toate animalele câte o pereche, iar în cel de-al doilea (Fc 7, 2) se specifică numărul perechilor: din cele curate câte 7 perechi, iar din cele necurate câte o pereche. Nici în cazul numelor celor trei soţii ale lui Esau nu trebuie să se presupună contradicţie. Este adevărat că numele diferă, dar deosebirea se poate explica sau prin coruperea textului (ceea ce în caz de numere şi de nume e ştiut că se întâmplă frecvent), sau prin 123 Studiul Vechiului Testament aceea că în vechime, aceeaşi persoană avea adesea două nume. Unul sau altul dintre acestea pot fi şi aici. De altfel, după critica negativă, amândouă istorisirile sunt din acelaşi izvor: elohist. Alte contradicţii aparente, ca de exemplu: socrul lui Moise o dată se numeşte Raguel, altă dată Ietro, sau contradicţiile dintre diferitele legiuiri se pot explica pe cale exegetică (o lege, anterior dată, se poate explica, modifica sau abroga prin alta ulterioară). „Contradicţiile", în multe cazuri, se pot explica şi prin alterarea textului. f) Nici dificultăţile istorice, geografice şi arheologice nu sunt reale şi serioase. Astfel, din Facere 12, 6 nu urmează în mod necesar că în timpul scrierii Pentateuhului, „canaaneenii" nu mai locuiau în Palestina, deoarece trecutul verbului „a locui", nu e necesar a fi luat ca perfect istoric, ci ca perfect sincronic, care arată că, în timpul venirii lui Avraam în Canaan, „aici locuiau canaaneenii". Nici în capitolul 38,31 nu se presupune, în mod necesar, că în timpul compunerii Pentateuhului, în Israel nu sunt regi. Moise spune aici că dacă edomiţii, urmaşii lui Esau, fratele lui lacob, au regi, cu atât mai mult vor avea evreii, deoarece Dumnezeu făgăduise că din coapsele lui lacob se vor naşte regi. Dificultăţile geografice sesizate se pot explica prin faptul că aceste orientări se fac, în general, după un centru de orientare (în timpurile noastre, după capitala unei ţări). Aceste orientări apoi intră în lexiconul limbii, ca termeni tehnici. Limba lui Moise, în fond, e limba vorbită de Avraam în Canaan, cu lexiconul ei de termen de orientare. Nici dificultăţile arheologice nu sunt grave şi inexplicabile. Gomerul nu e numai măsura, ci şi cupa pe care orientalii o poartă cu ei când călătoresc în pustiu. Această cupă o determină Moise mai de aproape, arătând că e a zecea parte a unei efa. Expresia: „când erau fiii lui Israel în pustie" mi exprimă ceea ce vrea critica negativă, căci după ce Moise, în cele premergătoare, promulgă legi pentru timpul când vor fi aşezaţi în pământul făgăduinţei, aici aminteşte un caz prin care arată că sancţiunea Legii pentru violarea sâmbetei a fost aplicată şi când erau Jiii lui Israel în pustie" (Nm 15, 32). în general se presupune, greşit, de către critica negativă, că Moise ar vorbi numai de timpurile din vremea lui şi ar dispune numai pentru aceste timpuri. El prevede şi timpuri viitoare şi dispune bazele legale pe care să se organizeze sau se pot organiza în viitor şi felul cum să se încadreze în noua organizare. în felul acesta nu sunt anacronice dispoziţiile despre viitorii regi (Dt 17, 31-20), despre purtarea războaielor (Dt 20), deşi actualmente nu se pot aplica. Dacă Canaanul este numit de Moise „pământul moştenirii sale (a lui Israel)''(Dt 2,12), nu înţelege o stăpânire „de facto", ci o stăpânire „de jure" (de drept divin şi istoric). Ţinând seama de aceste precizări, se pot explica şi alte dificultăţi de natură arheologică sau de altă natură. g) Dificultăţile produse de critica negativă, împotriva originii mozaice a Pentateuhului, în general, se pot explica în armonie cu autenticitatea însăşi. S'a 124 Pentateuhullui Moise spus mai sus că din tăcerea istoriei nu se poate desprinde un argument împotriva inexistenţei. Nici dintr'un păcat, fărădelege sau nesocotire a Legii nu se poate conclude la inexistenţa Legii. Aşa e cazul Tamarei, care aflând gândul fratelui său Amnon (în disperarea sa), cere acestuia să o ia de soţie. Câte cazuri afară de Lege sau contra Legii nu s'au petrecut şi pe care Sfânta Scriptură, ca o istorie fidelă, le înregistrează, fără ca prin această înregistrare să le şi aprobe! Din emoţionarea adâncă cu care primeşte Iosia şi poporul întreg cele cuprinse în cartea „Legământul" (2 Par 34, 19) nu urmează inexistenţa sau necunoaşterea Legii, şi emoţia se produce pentru trezirea la realitate: prăpastia mare între comportarea lui Israel şi între Legea Domnului. h) în faţa cercetătorilor şi postulatelor criticii negative, autorii ortodocşi şi romano-catolici stau pe poziţia tradiţională. Ei susţin autenticitatea (originea) mozaică a Pentateuhului în general. Admit însă că, în cursul veacurilor, în textul lui original s'au introdus unele modificări. în parte, admit şi unele rezultate ale cercetătorilor mai noi. Susţin însă, de comun acord, că schimbările introduse ulterior n'au influenţat integritatea dogmatică a Pentateuhului, care a rămas aceeaşi care a fost în original. De fapt, precum s'a văzut mai sus, obiecţiile produse împotriva autenticităţii nu sunt de natură să poată răsturna teza tradiţională şi credinţa Bisericii. Autoritatea divină întemeiată pe inspiraţie şi autoritatea umană întemeiată pe autenticitatea Pentateuhului, rămân întregi şi solid întemeiate în faţa încercărilor de a le răsturna. împotriva teoriei lui Wellhausen s'au ridicat mulţi şi dintre autorii protestanţi, şi dintre cei raţionalişti. Unii adoptă numai unele pretenţii ale ipotezei: Franz Delitzsch, Dillmann, Kittel, Klosterman-Strack, Sellin, Rudolf; alţi autori o resping în întregime: A. Zahn, Rupprecht, Green, Muller. Displace, în general, tuturor dogmatismul pretenţios al ipotezei şi rezultatele ei finale, inadmisibile. i. Valoarea socială a legilor din Pentateuh a) Ca să se cunoască valoarea socială a legilor din Pentateuh sub raportul durabilităţii, trebuie să se ţină seamă de unele consideraţii istorice şi religioase, care le pune în adevărată lumină şi reală valoare. Moise, autorul Pentateuhului, nu este un legiuitor oarecare, asemenea lui Hamurabbi, Numa Pompiliu, Solon sau Licurg. Legile sociale, aşezate în Pentateuh, nu sunt compuse numai din studierea legilor antice contemporane. Nu sunt nici imitarea sau modificarea acelora. Nu sunt nici o codificare a dreptului uzual al timpului, sau rezultatul unei minţi naturale, a unui întemeietor de aşezare socială, naţională şi religioasă. Ele sunt mai mult decât atât. Legile sociale din Pentateuh sunt aprobate de Dumnezeu prin aşezarea lor într'o carte, scrisă după voia Lui, la îndemnul Lui şi sub veghea Lui. Ele deci îl angajează pe Dumnezeu, ocrotitorul poporului biblic şi Părintele tuturor, ca neamuri şi indivizi. Adevărul şi dreptatea lor pot întări sau 125 Studiul Vechiului Testament compromite adevărul monoteismului mozaic însuşi, şi însăşi noţiunea Dumnezeului adevărat. în concret deci, tema se poate pune şi aşa: oare legile sociale mozaice sunt de aşa natură, ca ele să poată servi ca bază unei drepte aşezări sociale pentru omenirea întreagă, al cărei Părinte este Dumnezeu, cel ce promulgă şi sancţionează aceste legi? Ca să se poată da răspuns la această întrebare, va trebui să punem aceste legi în adevărată lumină istorică şi apoi să cunoaştem adevărata lor valoare. b) Legile din Pentateuh sunt date imediat unui popor, înainte cu 3.500 ani, pentru organizarea vieţii lui sociale. Deci într'o vreme îndepărtată, când se înfiripă încercări de viaţă organizată în societăţi mai mari. Problemele sociale, în aceste timpuri, n'au complexitatea de mai târziu. în aceste timpuri, singurul criteriu de orientare în rezolvarea problemelor sociale era bunul simţ, sădit de Creator în firea omului. Omenirea abia păşise pe calea evoluţiei sociale, căutând mereu forme potrivite, pentru o convieţuire fericită şi paşnică. în acest mers evolutiv se aşază şi poporul biblic cu constituţia sa. Nu izolat, ci având legături cu alte neamuri, aşezate în organizaţii sociale proprii şi cu influenţe reciproce. Tendinţa de a imita şi împrumuta aşezăminte străine a fost totdeauna vie în omenire. Această înclinare trebuie socotită ca factor de progres mai ales când e vorba de evoluare continuă şi generală spre forme mai perfecte de aşezări. Nu totdeauna se imită şi se împrumută însă ceea ce este bun, mai ales într'o vreme când încă n'a stat la dispoziţia omenirii experienţa suficientă de a verifica ce este bun sau rău. Dumnezeu n'a schimbat firea poporului biblic prin alegerea lui ca popor cu rost special în rânduiala mântuirii omenirii. Ceea ce a făcut Dumnezeu cu el a fost grija specială de a păstra legea naturală şi ideea mesianică, prin înlăturarea a tot ce o poate întuneca şi a tot ce o poate împiedica în păstrarea ei autentică. Chiar de aceea Dumnezeu dă poporului biblic multe dispoziţii, conforme cu dreptul uzual al timpului sau cu diferitele legiuiri contemporane sau mai vechi, care izvorăsc din legea naturala. Tolerează temporar şi stări înrădăcinate, care nu sunt contrare legii naturale şi care, pentru moment, nu pot fi înlăturate (de exemplu, poligamia). Alte abuzuri generale sunt tolerate, dar îngrădite cu restricţii aproape până la schimbarea fondului, păstrându-le doar forma externă (de exemplu, sclavajul). Peste tot Dumnezeu procedează planificat. Totuşi, la timpul potrivit şi în măsura în care e necesar şi folositor, aşază sămânţa binelui, ca mai târziu, în împrejurări prielnice, să rodească. Nu ia· măsuri de siluire externă, ci transformă sufletul, ca la vreme să se facă ce e bine. De aceea, la temelia tuturor legilor sociale pune sentimentul de frăţietate a tuturor oamenilor, care duce la iubire şi se manifestă în umanitarism. c) Dacă privim acum dispoziţiile sociale teocratice prin prisma celor de mai sus, aflăm, în primul rând, că ele sunt pătrunse de cel mai înalt umanitarism. Dumnezeu, ce e drept, e protectorul special al poporului evreu; nu este însă exclus de la binefacerile şi sentimentele de caldă învăluire părintească nici cel 126 PentateuhulluiMoise străin de acest neam, căci şi cel străin de poporul biblic trebuia tratat cu bunătate, blândeţe şi dragoste. Astfel întreaga omenire era socotită ca o singură familie: familia aceluiaşi Părinte. „Străinul cares'a aşezat la voi să vă fie ca un băştinaş de-al vostru; să-l iubeşti cape tine însuţi, că şi voi aţi fost străini în ţara Egiptului: Eu sunt Domnul, Dumnezeul vostru!" (Lv 19, 34). Umanitarismul este impus peste tot ca o poruncă a lui Dumnezeu. „Pe robul care a fugit de la stăpânul său la tine să nu-l dai [pe mâna] stăpânului său; el va locui cu tine; între voi va locui, oriunde-i va plăcea lui; să nu-l necăjeşti" (Dt23,16-17). „Când vei secera holda în ţarina ta şi vei uita vreun snop în ţarină, să nu te întorci să-l iei; el va fi, al săracului şi al străinului şi al orfanului şi al văduvei, pentru ca Domnul, Dumnezeul tău, să te binecuvinteze întru toate lucrurile mâinilor tale" (Dt 24, 19-22). Legea lui Moise merge şi mai departe. Ca să adâncească sentimentul umanitar în sufletul omului, ca astfel să devină regulatorul tuturor raporturilor sociale, îl impune şi faţă de animale. „Treburile tale să ţi le faci în şase zile, iar în ziua a şaptea te vei odihni, ca să se odihnească şi boul tău şi asinul tău, şi ca să răsufle fiul roabei tale şi străinul care-i cu tine"(lş 23,12; mai vezi: Dt 5,14; 22, 4; 22,6 etc). Este cea dintâi codificare a dreptului la odihnă! Odihnă se cuvine, după legislaţia lui Moise, chiar şi pământului, şi fiarelor codrului. „...Dar cel de al şaptelea an să fie an de odihnă a pământului, odihna Domnului: ogorul să nu ţi-l semeni şi via să nu ţi-o tai. Ceea ce'n ogorul tău va creşte de la sine să nu seceri, şi strugurii de pe viţele tale netăiate să nu-i culegi: an de odihnă să-i fie pământului, în vremea odihnei pământului, roadele lui vă vor hrăni, pe tine, pe robul tău şi pe roaba ţa, pe simbriaşul tău şi pe străinul care locuieşte la tine" (Lv 25, 4-7). Legile umanitare sunt obligatorii şi în timp de război; ca să nu se verse inutil sânge omenesc, în caz de asediere a unei cetăţi, trebuie să se facă încercare de împăciuire. „ Când te vei apropia de o cetate ca să te baţi cu ea, mai întâi s'o îmbii la pace" (Dt 20,10). „Când vei ieşi cu oaste asupra duşmanilor tăi, fereşte-te de tot lucrul rău" (Dt 23, 9). Grija de orfani, văduve şi săraci e obligaţie severă (Iş 20, 21-23). Săracul este numit „poporul lui Dumnezeu". „Dacă-l împrumuţi cu bani pe fratele sărac de lângă tine, nu-l zori şi nu-i pune camătă" (Iş 22, 24). Dispoziţiile umanitare, după sens, cuprind legea iubirii aproapelui în înţeles evanghelic şi se pot reduce la legea fundamentală creştină: ce ţie nu-ţi place, altuia nu-i face. Acest „altul" în primul rând este conaţionalul de orice stare socială, apoi cel de alt neam. d) Temelia vieţii sociale a aşezat-o însuşi Dumnezeu prin faptul că a sădit în firea omului simţul social. Acest simţ Dumnezeu 1-a orânduit să fie deprins în viaţa familială, celula fundamentală a vieţii sociale. Ca viaţa familială să fie aducătoare de fericire netulburată, la temelia ei se aşază căsătoria monogamă, în care bărbatul şi femeia, soţul şi soţia formează o singură unitate morală: „De aceea va lăsa omul pe tatăl său şi pe mama sa şi se va lipi de femeia sa şi cei doi vor fi un trup"(Vc 2, 24). Această voinţă divină însă 127 Studiul Vechiului Testament n'a fost multă vreme respectată. în urma înrăutăţirii oamenilor s'a introdus poligamia, un abuz faţă de voinţa divină, şi Legea lui Moise n'a curmat acest abuz. Poligamia însă la poporul evreu a fost o stare excepţional tolerată. Pentru ca să oprească eventuala degenerare a moravurilor, Legea a ales din două rele: amorul liber sau poligamia, răul mai mic: poligamia. S'a îngrijit însă să o îngrădească cu restricţii. Astfel, opreşte ca cineva să ţină două surori de soţii (Lv 17, 18) sau să prefere pe fiii uneia faţă de ai celeilalte (Dt 17, 17). Poligamia, de altfel, nu este împotriva legii naturale ca poliandria, de care, în Scriptură, nu se face nici pomenire. Astfel, din anumite motive şi anumite cazuri se poate tolera, ca situaţie silită. în raport cu soţul ei, starea femeii în familie a fost bună. Ea n'a fost roabă, ci parte cu drepturi, deşi nu întru totul egale cu ale bărbatului. Ea nu este la discreţia absolută a soţului ei, ci are libertatea de a se manifesta în viaţa socială. Ε drept că soţiile erau rezervate faţă de străini, dar puteau lua parte la manifestaţii publice (Iş 15, 2-20). Legea are mare grijă de fidelitatea conjugală, temelia vieţii paşnice familiale. Adulterul oricărei părţi era sancţionat cu moartea. „ Omul care va săvârşi adulter cu femeie măritată, adică cel ce săvârşeşte adulter cu femeia aproapelui său, acela să fie dat morţii, el, adulterul, dar şi ea, adultera" (Lv 20, 10). Pentru împiedicarea degenerării moravurilor a fost oprit să se lase fetele în ghearele prostituţiei (Lv 19, 29). Fiica de preot prostituata era arsă de vie (Lv 21, 9). Desfrâul, în general, era interzis. „Dintre fiicele lui Israel să nu fie desfrânata, nici desfrânat dintre fiii lui Israel''(Dt 23, 18). Violul era sever sancţionat (Dt 22, 29). Datorită acestor legi, la evrei nu întâlnim decăderea morală publică, cunoscută la alte popoare antice. e) Legea mozaică n'a interzis sclavajul, dar 1-a îmblânzit într'o măsură necunoscută şi nepracticată în acele timpuri. Nici pe departe nu se poate compara starea sclavajului antic la popoarele păgâne, cu starea sclavajului din Israel. Starea sclavajului la evrei, în general, se poate asemăna cu starea servitorilor de mai târziu. Sclavii sau servii la iudei proveneau sau din străini (capturaţi în războaie sau cumpăraţi), sau dintre evrei. Starea celor din urmă era mai uşoară. Stăpânul evreu însă nu dispunea liber asupra vieţii sclavului. El era obligat să aplice şi faţă de acesta umanitatea legilor. Cel ce îşi ucidea servul era pedepsit cu moartea, dacă moartea survenea imediat (Iş 21, 20); dacă 1-a schilodit, sclavul îşi recăpăta libertatea (Nm 35,18). Dacă robul, pentru tratarea neumană, fugea de la stăpânul său, el nu putea fi reclamat (Dt 23,16). Robii aveau zi de odihnă sâmbăta (Dt 5, 4), iar în anul sabatic erau scutiţi de munci grele (Lv 25). Zilierii trebuiau plătiţi în fiecare zi după terminarea muncii lor (Lv 19, 13). Plata unui muncitor cu ziua era dublă costului de hrană pe zi a unui om. în privinţa sclavajului s'ar putea obiecta Legii divine promulgate prin Moise (ceea ce, cu acelaşi temei, se poate obiecta şi creştinismului primelor veacuri), că nu s'a curmat o stare de nedreptate socială în chip categoric şi imediat. Că a tolerat-o 128 PentateuhulluiMoise şi s'a mulţumit numai cu unele îngrădiri cu efect foarte discutabil. Oare, dacă fiecare fiinţă omenească se naşte cu aceleaşi drepturi naturale, cum se poate admite abuzul de apăsare a celui slab de către cel tare, a celui sărac de către cel bogat? La această obiecţie s'a dat un răspuns general mai sus. Să nu se uite apoi că, ţinând seama de înclinarea nativă a omului de a-i imita pe alţii mai mult în rău decât în bine şi că poporul evreu a dat dovadă de această înclinare (între altele de a avea şi ei rege „cum au alte neamuri"- 1 Rg 8,19-20), Dumnezeu a admis din raţiuni pedagogice menţinerea unor instituţii în forma în care atrăgea prin exemplul altor popoare, dar a schimbat fondul. Aşa s'a petrecut şi cu sclavajul. S'a tolerat, căci exista în acele timpuri, dar s'a oprit tratarea neumană a sclavilor, oprindu-se şi sancţionându-se abuzurile stăpânului. Ce trebuia şi ce se putea face în acele timpuri? Dumnezeu n'a putut prescrie poporului biblic alt cadru social, străin de timpul acela. f) Pentru apărarea drepturilor şi bunurilor individuale şi pentru sancţionarea abuzurilor, Legea mozaică a prevăzut justiţia şi anexele ei. Dreptul mozaic nu e drept codificat în paragrafe, ci este cazuistic. Deoarece, după concepţia teocratică, Dumnezeu este izvorul tuturor drepturilor şi tuturor bunurilor omului, Lui i se cuvine şi dreptul de judecată şi sancţionare. „.. .judecata este a lui Dumnezeu" (Dt 1, 17). Judecătorii înşişi adesea sunt numiţi Elohim: Dumnezeu. „Iar dacă hoţul nu va fi găsit, atunci stăpânul casei va veni în faţa luiDumnezeu şi vajura'ntru adevăr căn'a ascuns nimic din lucrurile aproapelui său" (Iş 22, 8). Această „lămurire" nu se putea face numai ca procedeu juridic înaintea instanţelor în drept. Dezbaterea judecătorească era publică (Dt 21,19). Dacă cel învinuit nu se prezenta în faţa instanţei, putea fi adus cu forţa (Dt 21, 8). Judecătorul trebuia să audieze martori şi să judece sinceritatea depoziţiilor (Dt 19, 18). La nevoie, depoziţia se confirma cu jurământ. Sunt necesari cel puţin doi martori (Dt 19,15). Sentinţa se executa în faţa judecătorilor (Dt 25, 2), cea capitală în faţa publicului (Dt 22, 21). Cât priveşte dreptul de proprietate, se face deosebire între bunurile mobile şi bunurile imobile. Bunurile mobile formează proprietatea personală individuală, care numai în formă de vindere şi cumpărare puteau fi trecute de la o persoană la alta. Nu tot aşa bunurile imobile (pământ, clădiri). După concepţia Pentateuhului, pământul este al lui Dumnezeu, iar omul numai uzufructuar. „Pământul nu va fi vândut pe totdeauna, fiindcă pământul este al Meu; cât despre voi, faţă de Mine voi străini sunteţi şi venetici" (Lv 25, 23). Acumularea de proprietăţi latifundiare e oprită prin anul jubiliar (tot al 50-lea an), când proprietăţile rurale înstrăinate din orice motive treceau fără nici o contravaloare la vechii proprietari. De altfel, pământul, în caz de vindere, nu-şi schimba proprietarul, căci se vindeau, pe unul sau mai mulţi ani, numai produsele pământurilor „Cu cât vor fi ani mai mulţi, cu atât îţi vei ridica preţul; şi cu cât vor fi mai puţini, cu atât ţi-l vei micşora, de vreme ce el îţi vinde după un anumit număr de strânsuri 129 Studiul Vechiului Testament ale roadelor" (Lv 25, 16). Dumnezeu, ca stăpân exclusiv al pământului, a dat dispoziţii amănunţite şi pentru moşteniri. Astfel, testamentul în Legea Veche e necunoscut, căci e fără rost. De dispoziţiile legale au beneficiat şi străinii care s'au aşezat durabil în ţară, deşi nu au primit Legea mozaică. Străinii sunt obligări să se abţină de la unele obiceiuri păgâne, pe care le aveau, contrare legilor pământului (de exemplu, de la sacrificiile omeneşti, Lv 20, 2). Cerşetori şi vagabonzi Legea nu cunoaşte, deoarece cel ajuns la strâmtoare se vindea rob. împrumutul nu este o afacere, ci o obligaţie de milostenie, de aceea nici nu se putea pretinde camătă (Iş 22, 25). Se putea lua dobândă de la străini, pentru că şi ei luau dobândă (Dt 23, 21). Gajul putea fi reţinut numai până la asfinţitul soarelui, dacă acela era un lucru necesar pentru individ (de exemplu, haina care servea ca învelitoare peste noapte, Iş 22, 25). Ideile fundamentale ale dreptului penal sunt: a) ca să se stingă înclinarea către nelegiuire din inima omului, şi acesta să se umple de frica lui Dumnezeu; b) sancţiunea se extinde şi asupra călcării voii lui Dumnezeu (păcat), cum cere concepţia teocratică; c) pedeapsa trebuie să fie potrivită cu crima (ochi pentru ochi), să-1 atingă pe vinovat şi nu pe familialii sau pe apropiaţii acestuia (Dt 21, 16); d) pedeapsa să fie sub raportul imputabilităţii morale a făptuitorului (voit, intenţionat şi în ce măsură? - Nm 35; Iş 22,11; Dt 22,8). Deoarece orice nelegiuire e faptă urmărită de Lege, care nu poate rămâne nepedepsită, orice evreu are datoria de a denunţa o fărădelege (Dt 14, 4). Această dispoziţie însă nu poate înlesni o eventuală răzbunare personală, căci mărturia falsă şi denunţul fals sunt sancţionate (Dt 19). Sancţiunile, în general, sunt umane. Nici o crimă împotriva dreptului de proprietate nu e sancţionată cu moartea. Pedepsele corporale nu sunt nici nemiloase, nici umilitoare pentru acel timp, în comparaţie cu sancţiunile altor coduri antice (tăiere de mâini, scoaterea ochilor). în aplicarea pedepselor corporale trebuia să se ţină seama de demnitatea omului, ca făptură după chipul şi asemănarea lui Dumnezeu (Dt 25, 3). Legea mozaică apără şi bunurile morale ale oamenilor: onoarea, bunul nume (Iş 20,16; 23,1; Lv 19,16) şi cinstea femeilor (Dt 22,13-19). Moralitatea sexuală a fost apărată cu dispoziţii drastice. Orice faptă care dă dovadă de degenerare morală, sexualitate excesivă sau sadism, bestialitatea, pederastia, incestul sunt aspru pedepsite. Cât priveşte bunurile materiale, legea apără dreptul de proprietate şi sancţionează violarea lui. Legi pentru violarea dreptului de proprietate imobilă nu găsim, pentru concepţia specială a Legii mozaice în această materie. Doar atât ni se spune: este pedepsită mutarea pietrelor de hotar, care ar atinge moştenirea imobilă (Dt 19, 14). în caz de furt, delapidare sau sustragere, Legea prevede restituirea bunului înstrăinat, adăugându-se şi o parte a preţului lui real, 130 Pentateuhullui Moise pentru despăgubirea păgubaşului de venitul ce i l-ar fi adus lucrul furat, câtă vreme a fost în posesia hoţului (Iş 21, 33-22, 3). g) între dispoziţiile sociale ale Pentateuhului sunt şi unele care sunt anacronice pentru timpurile noastre. Să se ţină însă seama că aceste legi sunt date cu 3.500 ani în urmă, precum s'a spus mai înainte. Compararea legilor sociale din Pentateuh cu legile altor popoare antice îndreptăţeşte deplin întrebarea pe care Moise o pune poporului, cu prilejul promulgării lor: „Sau care este marele neam căruia să i se fi dat rânduieli şi hotărâri drepte aşa cum este toată Legea aceasta pe care opun eu astăzi în faţa voastră?" (Dt 4, 8). Dintre profeţiile religioase ale Pentateuhului, o deosebită atenţie merită acelea care-L anticipează pe viitorul Mesia. Mesia este transcrierea evreiescului Maşiah = Unsul (în greceşte χριστός) şi-L indică pe Mântuitorul promis de Dumnezeu oamenilor. Locurile cu caracter mesianic aflate în Pentateuh sunt destul de numeroase, dintre acelea mai importante fiind următoarele: întâia veste bună (Fc 3, 15), Binecuvântarea lui Noe (Fc 9, 25-27), făgăduinţele date lui Avraam şi celorlalţi patriarhi biblici (Fc 12, 2-3; 15, 5; 17, 2-4,18,18; 22,18), Urmaşul celebru (Fc 22, 18), profeţia lui Iacob despre Şiloh (Fc 49, 10), Steaua din Iacob (Nm 24, 17) şi Profetul cel Mare (Dt 18, 15). 1) întâia veste bună (Fc 3, 15) în fruntea textelor mesianice ale Vechiului Testament stau celebrele cuvinte: „Duşmănie voi pune între tine şi femeie, între seminţia ta şi seminţia ei; Acela îţi va ţinti ţie capul, iar tu îi vei ţinti Lui călcâiul". Ideea mesianică ia fiinţă o dată cu căderea omului. Această viziune clară a adevărului o are omul de la început. Dumnezeu, în Care credea Adam, ar fi rămas fără prestigiu dacă o dată cu prăbuşirea nu i-ar fi sădit omului în suflet nădejdea într'un ajutor. Exprimarea bucuriei la naşterea întâiului copil (Fc 4,1) mărturiseşte că protopărinţii s'au dus cu gândul la Omul făgăduit de Dumnezeu. Conştiinţa clară a unei „vita nova" este înfiptă şi în gândul lui Lameh, care „născând un fiu" zice: „Acesta ne va mângâia în osteneala noastră şi'n durerea mâinilor noastre, ce vine din pământul pe care Domnul Dumnezeu l-a blestemat" (Fc 5, 20). Vrăjmăşia se pune între „tine şi femeie". Pronumele „tine" se referă la şarpele cel mai înţelept decât toate vietăţile câmpului (3,1). Articolul ha care premerge cuvântului nachaş- şarpe arată că Biblia se gândeşte la un anumit şarpe, la un şarpe şiret şi diplomat, pe care capitolul 3 îl pune într'un raport de egalitate cu bărbatul şi în unul de superioritate intelectuală faţă de femeie. în Vechiul Testament, şarpele de aici e numit uneori diavol (de ex., Sol 2, 24); în Noul Testament „şarpele cel vechi" se cheamă: „satana", „diavol", „balaurul cel mare" care înşeală pe toată lumea (Ap 12, 9; 20, 2). 131 Studiul Vechiului Testament Din comentariile Sfântului Ioan Hrisostom, ale Fericitului Augustin, Procopie din Gaza, Teodoret ş. a. reiese că tradiţia vede în şarpe un instrument. în cărţile lor găseşti adevărate rezumate ale învăţăturii despre îngerul rebel din Facerea 3-Semnificative sunt cuvintele lui Augustin: „ceea ce se zice despre şarpe se referă la acela care a lucrat prin şarpe" {„quodserpenii dicitur, adeum quiperserpentem operatus est referetur"). Un altul, care a avut influenţa în formularea concepţiei despre diavol ca autor al păcatului, e Teodoret, cu memorabilele sale vorbe: „ "φγανον ην αυτός τοϋ της αληθείας". Dintre teologi, cei mai mulţi urmează linia trasată de aceşti Sfinţi Părinţi şi scriitori bisericeşti. Existând aceste premise, au dreptate unii când scriu: „Şarpele care l-a sedus pe om nu-i decât un <porteparole>"... Tot aşa de justificată este interpretarea care poate fi numită concret reprezentativă. Rezultă că şarpele a fost real, dar l-a reprezentat pe diavol. Cine e femeia din versetul 15? Femeia e Eva, iar seminţia ei sunt urmaşii Evei, omenirea întreagă. Unii văd aici o femeie a viitorului, pe Măria, iar prin seminţia ei înţeleg un om al viitorului, pe Iisus, fiul Măriei. Aşa scrie Murillo (în Geneza, 1914, p. 306): „la mujerdelv. 15 esMăria". Mulţi ar voi ca femeia să fie Eva şi Măria totodată. Eva în sens literal, Măria în sens spiritual. Contextul nu admite a ne gândi decât la Eva. Cuvântul işah e folosit în 2, 23; 3,1, 2, 4, 6, 12, 13,14 pentru a determina întâia femeie, deci natural nu poate fi decât acelaşi caz şi în 3, 15. Zera (seminţia) exprimă deseendenţa femeii. în 3, 16 este pretins sensul colectiv, expresia „seminţta^fSnd lămurită prin pluralul copii. Prin această interpretare Mântuitorul făgăduit nu-I exclus, El este doar unul din mulţimea de urmaşi ai femeii Eva. „Seminţia şarpelui" sunt şerpii ca urmaşi ai acestei reptile, care reprezintă însă colectiv răul din lume, iar individual pe diavol. în partea a doua a frazei, obiect de discuţie e pronumele „acela". în textul original avem hu. Evreiescul Zera are însemnare colectivă, pronumele ar trebui să stea la plural (cum e cazul în Fc 15, 13, 17, 8). în textul nostru pronumele e la singular şi atunci determină un individ (ca în Fc 4, 25). Septuaginta traduce: αύτος, dovadă că LXX s'a gândit la un bărbat al viitorului; dacă s'ar fi referit la „seminţie" ar fi trebuit să traducă cu un neutru αυτό, iar dacă s'ar fi gândit la „femeie" ar fi trebuit să redea cu αύτη. Numai Vulgata a tradus cu ipsa şi-1 referă la femeie. Se vorbeşte însă aşa de mult de acele exemplare ale textului latin care aveau ipse. Astfel se afirmă că Itala avea ipse, cu toate că premerge natural semen. Pronumele hu se referă la seminţie, nu la femeie (în Facere pronumele masculin hu = „el", „acela", se foloseşte şi pentru femininul „ea", „aceea"). Traducerea lui hu cu ipsa este greşita. O greutate ni se prezintă la locul acesta în verbul şuf = a sfărâma. L-am tradus o dată cu „a sfărâma", a doua oară cu „a muşca". Nu numai pentru că 132 Pentateuhullui Moise acest dublu înţeles al verbului exprimă mai potrivit poziţia între cei doi vrăjmaşi, ci pentru că aceasta este ideea versului: şarpele poate muşca numai partea inferioară a corpului omenesc, picioarele, muşcătură care nu e totdeauna mortală cum e cazul cu sfărâmarea capului. Sfărâmarea capului indică aşadar nimicirea totală a vrăjmaşului, câtă vreme muşcarea călcâiului indică numai un succes parţial. Aici e de acord şi Vulgata: „ipsa conteret caput tuam, et tu insidiaboris colcaneo eius". Din cele expuse rezultă clar structura profetică a versului. Convingerea despre mesianismul din 3,15 o avea şi Sfântul Pavel, căruia textul îi serveşte de bază la Rm 16, 20. în loc de: „Seminţiafemeii", Sfântul Pavel are „Domnulpăcii", titlu pe care-1 poartă Mesia la 10, 9, 6. Privit prin Epistola către Romani, versetul 3,15 primeşte următoarea tâlcuire: Urmaşul femeii e de origine divină, şarpele îl indică pe satana, iar războiul iniţiat în 3, 15 sfârşeşte cu o victorie totală în favoarea ilustrului urmaş al femeii. Cu acest înţeles a trecut şi în Sfânta Tradiţie, după cum se poate constata încă în secolul al doilea la Irineu: Sămânţa care avea să zdrobească capul şarpelui este fiul Manei. Rezultatul celor spuse este deci următorul: în decursul vieţii ei, omenirea are de luptat cu Răul, sub toate formele lui; la sfârşit, printr'un celebru urmaş al ei, va ieşi învingătoare din lupta în care vrăjmaşul Satana, agresorul permanent al omului, îşi apără cu îndârjire sfera sa de interese. Astfel avem în această sentinţă divină ceea ce cu tot dreptul se numeşte Protoevanghelia, adică întâia veste bună. 2) Binecuvântarea lui Noe (Fc 9, 25-27) Un alt text mesianic este alcătuit de cuvintele rostite de Noe: „"Blestemat să fie Canaan! Robul robilor le va fi el fraţilor săi!- Şi a zis: "Binecuvântat să fie Domnul, Dumnezeul lui Sein, iar Canaan să fie robul său; să-l înmulţească Dumnezeu pe lafet şi să locuiască 'n corturile lui Sem, iar Canaan să le fie slugă··". Canaan este blestemat a fi rob. Fratele lui Sem şi lafet nu a fost Canaan, ci Ham, şi totuşi în blestem figurează nepotul lui Noe. Pentru ce? Mulţi comentatori îl citează pe Origen, care aminteşte o tradiţie veche, după care Canaan ar fi fost primul martor ocular al scenei din versetul 21 şi, prin urmare, întâiul vinovat. Acesta l-a chemat apoi pe Ham la faţa locului. Credem, mai degrabă, că chiar în textul original a figurat de la început numele lui Canaan pentru următoarele motive: în Facere 9, 1 Ham a fost binecuvântat, deci cu greu putea să cadă blestem asupra lui. Aceasta este şi teza Sfântului Ioan Hrisostom. Noe rosteşte blestem asupra lui Canaan pentru ca toţi să ia aminte că râul făcut părinţilor şi blestemul părintesc are urmări dezastruoase pentru descendenţi. Canaan este, într'adevăr, încadrat într'un text cu fraţii Sem şi lafet, dar evreiescul „oh" (frate) aplicat la Canaan are înţelesul mai larg de rudenie. 133 Studiul Vechiului Testament Sem este binecuvântat. Binecuvântarea sa este de conţinut spiritual. Dumnezeu este numit: „Dumnezeul lui Sem", numire semnificativa şi plină de nădejdi. Pentru a se specifica raportul dintre Dumnezeu şi Avraam, s'a numit Dumnezeu: „Dumnezeullui Avraam, Dumnezeulpărinţilor''(Man 1,1), iar mai târziu Hristos îl agrăieşte pe Cel de sus cu vorbele: „Dumnezeul meu! Dumnezeul meu!". în conformitate cu profeţia lui Noe, Sem avea să devină favoritul Domnului, organ al revelaţiei dumnezeieşti. Iafet primeşte o binecuvântare materială, care-i promite întinderi teritoriale şi indirect înmulţirea ca număr (scil. a urmaşilor). Perspectiva de-a lua parte la binecuvântarea spirituală a lui Sem se deduce din cuvintele: „să locuiască'n corturile lui Sem". Unii comentatori iau ca subiect la: „Să locuiască..." pe Dumnezeu, nu pe Iafet. Subiectul e Iafet, către care se adresează Noe. Fraza „să locuiască..."nu se înţelege că Iafet se întinde atât de mult încât i-ar alunga pe semiţi din aşezările lor, cum presupunea, încâ în secolul VI, Procopie din Gaza, ci se interpretează într'un „sens istoric cultural, referindu-se la prozeliţii care din mijlocul popoarelor indo-germane se vor asocia elitei reli-gios-istorice a lui Sem". Cuvintele lui Noe anunţă şi marele adevăr: păcatul se pedepseşte sever, iar virtutea se răsplăteşte mulţumitor. 3) Făgăduinţa lui Avraam (Fc 12, 2-3) în istoria mesianismului făgăduinţele făcute lui Avraam ocupă un loc cu totul aparte; cuvintele profetice sunt următoarele: „Eu voi face din tine un neam mare-, şi te voi binecuvânta şi-ţi voi mări numele şi tu vei fi izvor de binecuvântare. Voi binecuvânta pe cei ce te vor binecuvânta, iar pe cei ce te vor blestema îi voi blestema; şi'ntru tine se vor binecuvânta toate neamurile pământului" (cf. şi Fc 22, 18; 24, 7; 20, 4; 28, 14; 32, 12). A face din Avraam părintele unui popor numeros este cea mai neaşteptată promisiune pentru patriarhul înaintat în vârstă şi lipsit de copii. Făgăduinţa avea să devină realitate, pentru ca din ea este condiţionată atât fericirea popoarelor, cât şi renumele patriarhului. Dumnezeu îl binecuvintează, adică îl dăruieşte cu tot felul de bunuri materiale şi spirituale. Expresia „şi-ţi voi mări numele" prevesteşte celebritatea legată de acest prieten al lui Dumnezeu. De sinceritatea faţă de Avraam şi bunurile juruite lui depinde mântuirea. Cel care este potrivnicul acestei unelte a credinţei îşi înăbuşă singur izbânda în viaţa omenească şi o pierde cu totul pe cea viitoare, căci Avraam este mijlocitorul universal în această privinţă. Noul Testament începe astfel: „Cartea naşterii lui Iisus Hristos, ...fiul lui Avraam...". Astfel se dovedeşte Avraam străbun al Mântuitorului, iar Acesta descendent al patriarhului. Realizarea făgăduinţei o vădeşte şi Ioan 4, 22 {„de la Iudei este mântuirea'). Sfinţii Părinţi admit caracterul mesianic al textului şi apreciază mai ales conţinutul eshatologic al făgăduinţei făcute acestui „atlet" al credinţei, cum îl 134 Pentateuhullui Moise numeşte Sfântul Ioan Hrisostom pe patriarhul Avraam, care rămâne totuşi mijlocitor real şi universal între binecuvântarea dumnezeiască şi omenire. 4) Urmaşul celebru (Fc 22, 17) Sunt în cartea Facerii câteva texte (22,17; 26,4; 38,4; 32,15) înrudite ideologic. Ele se pot rezuma în cuvintele: „...pe urmaşii tăi îi voi face numeroşi ca stelele ceruluişicanisipuldepeţarmulmării,şiurmaşiitaivorstapânicetaţileduşmanilor lor; şi prin urmaşii tăi se vor binecuvânta toate neamurile pământului...". Promisiunea aceasta a fost determinată de vrednicia lui Avraam, care „a ascultat de Domnul şi a păzit orânduielile, poruncile, legile şi învăţăturile sale". Fondul acestei făgăduinţe este similar celei din 12, 3· Avem aici în plus asemănările cu „stelele cerului", „pulbereapământului''(28,14), „nisipulmării", care sunt sinonime şi indică posteritatea numeroasă a cuiva. „Urmaşii" sunt urmaşii cuiva (cf. Fc 3, 15). Descendenţii sunt întâi cei după trup, apoi οι έκ πίστεως, cum precizează Sfântul Apostol Pavel (Ga 3, 7). Izvorul binecuvântării este „sâmânţa", adică un descendent al lui Avraam, Isaac, Iacob; obiectul binecuvântării sunt popoarele pământului întreg. în aceste texte se duce o adevărată campanie în jurul verbului barak = a binecuvânta, care vine atât la Tifal (Fc 12, 3; 18,18; 28,14), cât şi la Hitpael (Fc 22,18; 26, 4) şi pe care unii îl traduc cu pasivul: „vorfi binecuvântate", alţii cu reflexivul: „se vor binecuvânta". Sunt acceptabile ambele forme, căci ideologic textul nu se schimba mult. Mesianic a fost interpretat acest text în înţelepciunea lui Isus, fiul lui Sirah 44, 20-23 şi în Noul Testament, dupâ cum rezultă din spusele Apostolilor Petru şi Pavel (FA 3, 25 şi Ga 3, 14). Sensul religios al versetului este: Copiii sufleteşti ai patriarhului se vor înmulţi, aceştia vor fi adevăraţi stăpâni ai pământului, iar printr'un urmaş celebru al lor se va înfăptui fericirea tuturor oamenilor. 5) Profeţia lui Iacob despre Şiloh (Fc 49, 10) Capitolul 49 din Facere conţine cuvântarea pe care patriarhul Iacob a rostit-o celor 12 fii ai săi. Acest fragment biblic este o binecuvântare şi o profeţie totodată. Acest caracter al cuvântării rezulta din Prologul cuvântării: „Adunaţi-vd, ca să vă spun ce o să vi se întâmple'n zilele ce vor veni" (Fc 49, 1). Având în vedere această structură a cuvântării lui Iacob, Sfântul Ioan Hrisostom îl numeşte pe patriarh: „Celpătruns de Duhul Sfânt". în referirile sale la cei 12 copii, Iacob are în vedere, în general, vârsta lor. Succesiunea copiilor la împărtăşirea de binecuvântarea părinteasca este următoarea: Ruben,Simeon,Levi,Iuda,Zabulon,Isahar,Dan,Gad,Aşer,Neftali,IosifşiVeniamin. Fiecare din copii are câte-o referire la persoana sa în cuvântarea părintelui lor. Aceste referiri au în vedere viitorul apropiat sau epocă mesianică. Cuvântarea profetică e scrisă în poezie, aşa s'a păstrat în manuscrisele Vechiului Testament. Problema care se pune este dacă şi-a versificat-o Iacob însuşi, ceea 135 Studiul Vechiului Testament ce nu este exclus, sau aceasta este opera unui versificator al ideilor aceluia. Sunt destui rapsozi populari, care trăind în largul cerc al naturii au mintea odihnită, stihuiesc cu uşurinţă în poezie textul pe care ei singuri şi-1 popularizează. în afară de aceea, Iacob se afla în starea bărbaţilor care sub impulsul inspiraţiei au pătruns taine puţin accesibile altora. Versetele 8 şi 9 sunt stihuri introductive în profeţie. Iuda este numit „pui de leu" cu semnificaţia că el va avea întâietate între fraţi, că urmaşii săi se vor impune prin acte de vitejie, că tribul lui Iuda va juca, în mijlocul fraţilor, rolul pe care îl joacă leul în regnul animalelor. Cuvântarea îşi atinge punctul culminant în cuvintele adresate lui Iuda, cel de-al treilea copil avut cu Lia (Fc 49, 9-10). între textele istorice - cel original şi apoi Septuaginta şi Vulgata - există deosebire. De aceea, pentru a reda traducerea fidelă, analizăm textele prin comparaţie. Textul masoretic este următorul: „Lo iasur sevei miiehuda umehokek mibân raglaiv ad ki iavo Şilo(b) velo ikehat amim". „Nu va lipsi sceptrul lui Iuda, nici toiag de cârmuitor dintre coapsele lui, până când va veni Şilo(h) şi de el vor asculta popoarele"." Formaţia verbală „nu va lipsi "este traducerea lui Io iasur. Negaţia lo înseamnă „nu", „iasur" derivă de la „sur". Gesenius îl traduce cu „weichen", „abweichen" = a ceda altuia, adică sceptrul. Vulgata a tradus grecescul εκλείψει cu „aufevre" („auferetur') a pierde. „Şebet" care înseamnă „sceptru" e tradus în Septuaginta cu άρχων. Septuaginta traduce interpretativ, căci Peşito şi Aquila au σκήπτρων. Rădăcina ideografică σκήπ a dat naştere multor termeni, dintre care cei mai vechi sunt σκήπτρων = baston şi σκήπω = a se sprijini, σκήπτρον = baston pentru a se sprijini. în antichitate cei care comandau, care dirijau o oarecare întreprindere, oamenii de condiţie, purtau în mână un şebet, σκήπτρον, care indica demnitatea ţinutei lor. Asirienii, scrie Strabo, se preumblă având în mână bastoane elegante. Pentru persoane distinse acest baston devine simbol de suveranitate, de conducere, semnul distinctiv al regalităţii, Aşa aflăm în Iliada o imagine veche despre un baston care era folosit zilnic şi care era totodată simbolul autorităţii şi al stăpânirii. Grecii antici pun sceptrul în mâna zeului lor principal; tot din Iliada ştim că sceptrul lui Agamemnon era de origine divină. în vechiul Egipt faraonii sunt înfăţişaţi, în hieroglife, ţinând în mână sceptrul. în monumentele vechi, asiriene şi persane, suveranii apar şezând şi având sceptrul între picioarele lor, de ex. în monumentele din Persepolis. Forma sceptrului era diferită. La greci era un baston lung ce se termina la capătul de sus într'un glob, în Egipt la început un plug ori o barză împodobeau sceptrul, în Roma e drept sau curb - „sceptrum", „hasta baculus". a) Aici textul biblic este citat după ediţia a doua a prezentului volum. în Biblia, ediţie jubiliară a Sfântului Sinod, el sună astfel: „Domnitor nu va lipsi din Iuda, şi nici cârmuitor din coapsele lui până va veni ceea ce i-a fost hărăzit: Cel pe Care neamurile îl aşteaptă". 136 Pentateuhul luiMoise La vechii evrei sceptrul a fost întotdeauna semnul distinctiv al regelui, al cărui rol era de păstorire; simbolul aceluia care are puterea şi dreptul de-a lovi în supuşii săi neascultători, prin analogie: legislator, conducător, stăpân, rege, împărat. Aceeaşi semnificaţie o are sceptrul şi în uzul vorbirii noastre: „Toiagfrumos împodobit, purtat de suverani ca semn al autorităţii superioare". în acest sens vorbeşte Negruzzi despre unirea „sub un singur sceptru a provinciilor române", iar Eminescu scrie despre: „mâna care a dorit sceptrul universului...". „Toiagul de cârmuitor" este un paralelism la sceptru. „Nu va lipsi sceptrul luiluda" înseamnă că nu va înceta primatul lui Iuda. Acesta va păstra demnitatea - puterea, autoritatea, conducerea, domnia „până când va veni «Şiloh»". Fraza introdusă prin conjuncţiile „până când" poate avea o însemnare dublă. Acţiunea descrisă în propoziţia principală încetează când începe acţiunea celei secundare. De ex. Fc 24,19: „Şi cămilelor tale le voi scoate apă până ce toate-şi vor potoli setea". Acţiunea descrisă în propoziţia principală nu încetează când începe acţiunea celei secundare. De ex. Fc 28,15: „...nu te voi părăsi până nu voi plini toate câte ţi-am spus", adică nu te voi părăsi, deoarece plinesc ceea ce ţi-am spus. Dacă admitem cazul dintâi, atunci Iacob zice: stăpânirea lui Iuda va înceta când vine Şiloh. Dacă admitem sensul al doilea, atunci patriarhul zice următoarele: „Stăpânirea lui Iuda nu va înceta deoarece va sosi cel aşteptat", „de care vor asculta popoarele", adică stăpânirea lui Iuda îşi va ajunge punctul culminant în cel aşteptat, în Şiloh. Determinarea sensului depinde de interpretarea cuvântului Şiloh. Mare greutate prezintă în locul acesta enigmaticul Şilo(h). Cuvântul a fost obiectul unor îndelungate discuţii. După principalele interpretări, Şiloh ar avea sensul de: 1. Nou născutul; 2. Salem, oraşul Ierusalim; 3. Şelah, fiul lui Iuda; 4. Silo = oraş cu acest nume; 5. Adevăratul domnitor; 6. împăciuitorul; 7. Acela căruia i se cuvine domnia. Punctul întâi n'are însă justificare gramaticală şi nici dogmatică. Identificarea lui Şilo(h) cu oraşul Salem (Ierusalim) nu este îndreptăţită. în ce priveşte ipoteza a treia, care identifică numele Şiloh cu Şelah, nepotul lui Iacob, ea cade pentru motivul că Şelah era de faţă la rostirea cuvântării şi nu era o problemă de viitor, pentru ca să se gândească unii exegeţi la el. împotriva identificării cu oraşul Silo avem argumente filologice. Numele localităţii Silo e scris diferit de cel al lui Şiloh (din Fc 49, 10). De cele mai multe ori ortografia localităţii este următoarea: 137 Studiul Vechiului Testament Vh. = Şlh (10, 18, 1; 18, 9; 19, 51; 21, 2; 22, 9; lud. 18, 31; 21, 12; 1 Rg 1 3; 2, 14; 3, 21; 4, 3; 4, 4; 14, 3; 3 Rg 2, 27; 14, 2; Ir 20, 6). Alteori scrie Silo -7Π (Ir 7, 12, lud. 21, 21) sau scurt Ψ7. - Şlo Qd 21, 19; 1 Rg 1, 34; Ir 7, 14; Ir 26, 9; 41, 5; Ps 78, 60) niciodată Şiloh - î\T\ cu hirek gadol. Şi istoria biblică este împotriva identificării lui Şiloh din 49,10 cu oraşul Silo. Iuda şi tribul său n'au avut răgazul să joace un rol atât de preponderent în epoca veche, ci abia mai târziu. Dacă s'ar referi la oraşul Silo, la o epocă când poporul încă nu era organizat, ce rost ar fi avut cuvintele: „nu va lipsi sceptrul" (domn), când încă nu era întemeiată regalitatea? Iuda are merite pentru familia sa; îl salvează prin intervenţia sa energică pe Iosif de la moarte (Fc 37, 26), îi reprezintă în Egipt pe fraţii săi (Fc 44, 18), dar Moise e din tribul lui Levi, iar Iosua din cel al lui Efraim. După epoca lui Iosua creşte, din ce în ce, importanţa lui Iuda. Mai departe decât epoca Judecătorilor nu putem merge cu referirea la oraşul Silo, căci Iuda şi-a făcut demult intrarea în Silo, iar profeţia s'ar fi epuizat. Punctul 5 (adevăratul domnitor) are tangenţe cu Septuaginta, de aceea unii exegeţi traduc cu: până vine adevăratul domnitor. Alţii deduc pe Şiloh de la şalah = a trăi în pace, substantivat împăciuitorul (omul păcii) - Είριναίως (Mirislav Friederich). Mulţi exegeţi pleacă în lămurirea acestui cuvânt de la rădăcina şalah = a trăi în pace şi văd aici un nume propriu dat lui Mesia. Din punct de vedere istoric e justificată deducerea lui Şiloh de la radicalul Sfânta Scriptură II înfăţişează pe Mesia ca un suveran al păcii. Isaia (9) îl numeşte „principe al păcii", iar Apocalipsa 5, 5 „Leul din Iuda". Această deducere e justificată şi dogmatic, iar din punct de vedere filologic nu poate fi combătută „nomina" de felul lui „guitol" se găsesc. Ar fi un fel de nume propriu, format după analogia substantivelor kidor = vuiet de război (Iov 15, 25) de la kdr= a fi murdar, tulbure, sau kifor = fum, de la kfor = a fumega. Punctul 7 („Acela căruia ise cuvine"'domnia) este reprezentat de Septuaginta, care are Ό αποκείταν, şi Vulgata care traduce cu „cui repositum est", pentru că îl consideră pe Şiloh un substantiv compus din Τ (ş), (aşer) = care şi Io = căruia, deci acela căruia i se cuvine = (scibicet domnia). Această interpretare e admisă de Origen, Hrisostom, Teodoret. Acestei interpretări i se ataşază Aquilla, Simmach, care au Ό απόκειται, ca şi Septuaginta. Peşita redă cu: „Acela căruia i se cuvine" (sceptrul). Interpretarea e în armonie cu contextul şi pare a fi confirmată de Iezechiel 21, 27, dar mai ales de peste patruzeci de manuscrise (codici). Deşi modul de interpretare al enigmaticului Şiloh diferă de la exeget la exeget, totuşi există o unanimitate în interpretarea mesianică a textului. în dialogul său cu Trifon, Sfântul Iustin arată că locul acesta prezice două evenimente referitoare la Hristos. Sfântul Efrem Şirul aplică versetele 8 şi 9 la Iuda, fiind vorba de versetul 10, el combate pe cei ce-1 văd pe David în: „acel care trebuie 138 PentateuhulluiMoise să sosească". Sfântul Ioan Hrisostom zice că naţiunea iudaică şi şeful ei propriu vor exista până când vine acela care este speranţa popoarelor (pentru mântuirea lor). Teodoret referă binecuvântarea lui Iacob la tribul lui Iuda, zicând că profeţia s'a realizat întocmai, Iuda e un trib regal, iar Hristos din acest trib a ieşit. Chirii vede aici o profeţie despre întrupare. Timpul întrupării este determinat prin lipsa de regi (din Iuda în Iudeea), ceea ce a căzut în epoca lui Irod. Pe aceeaşi linie se axează şi exegeza textului la scriitorii occidentali, care diferă de cei din Răsărit numai în detalii neînsemnate. Aşa de exemplu Fericitul Ieronim scrie despre versetele acestea: „Licet de hristo grande mysterium sit, tamen justa litteram prophetarum quod regis ex Iuda per David stirpens generentur et quod adorent eius omnes tribus". Ca şi antecesorii săi, şi Fericitul Augustin caută să dea un răspuns la celebrul text din capitolul 49 al Facerii. în rezumat, el afirmă următoarele: „Interpretarea ar fi foarte greşită dacă nu s'ar referi laHristos", iar pe acesta Augustin îl numeşte: „Secundum carnem" al lui Iacob. Fără îndoială particula introductivă în fraza secundară adki = „până când" nu limitează primatul lui Iuda. Domnia lui Iuda nu încetează cu venirea lui Mesia. împărăţia din Facere 49,10 este cea spirituală a lui Mesia, pe care superioritatea lui Iuda o prefigurează. Această prioritate nu încetează prin sosirea lui Mesia, ci prin El îşi ajunge cea mai înaltă culme a dezvoltării sale. 6) Steaua din Iacob (Nm 24, 17) Un alt text cu caracter mesianic ar fi Numerele 24,17. Sunt cuvintele rostite de vrăjitorul moabit Balaam: „I-l voi arăta, dar nu acum; îl fericesc, dar nu mi-i aproape: o Stea va răsări din Iacob, un Om se va ridica din Israel şi va zdrobi căpeteniile Moabului, şi pe toţi fiii lui Set îi vaprdda". Verbul ereneu stă la imperfect, se traduce cu prezentul, idee susţinută de gândirea frazei şi de celelalte forme verbale din text, deci „îl văd"; darak, e perfect, evenimentul aparţine viitorului, deci = „va răsări". „Steaua" este aici imaginea unui om de seamă, domnitor sau rege, după cum rezultă din ansamblul versetului. Comparaţia revine în Vechiul Testament. La Dn 12,3, oamenii virtuoşi sunt tot atâtea „stele", în Fc 37, 9 fraţii lui Iosif sunt „unsprezece stele", la 15, 5 şi 26, 4 urmaşii lui Avraam şi Isaac sunt „stele", iar în Ap 22, 16 Hristos Se numeşte: „stea strălucitoare". „Toiagul" e simbolul demnitarului (vezi Fc 49, 10). „Fiii lui Set" sunt edomiţii; aşa interpretează şi Septuaginta (υίους Σήθ), şi Vulgata, deşi evreiescul Seth are şi însemnarea de: „tumult de război"; de aceea unii teologi presupun că este vorba de pieirea celor cu sentimente războinice şi traduc vorbele „bne Şth" cu: „prietenii vuietului de război", „ copiii vuietului de război" etc. în cazul acesta sensul mesianic al textului e şi mai evident. Balaam străbate timpurile până departe în epoca Aceluia pe care îl vede născându-se ca descendent al lui Iacob. Ε steaua după care s'au orientat magii 139 Studiul Vechiului Testament (Mt 2, 2), care sosind în Ierusalim întrebară: „ Unde este Cel ce S'a născut rege al Iudeilor? Că'n Răsărit văzutu-1-am steaua şi am venit să I ne închinăm". Pentru ca în secolul al ΙΠ-lea Origen să se fi putut exprima atât de categoric („De nimic nu vorbeşte profeţia aceasta atât de mult ca de Hristos... pe care-L vede nu pentru acum, ci pentru plinirea vremii, când Dumnezeu L-a trimis pe Fiul; steaua este un indiciu despre divinitate, iar toiagul unul despre natura omenească a Domnului") asupra caracterului eshatologic al profeţiei, trebuie să fi existat o tradiţie cu premise bine fixate, pe baza căreia acest Părinte al criticii literare să fi putut conchide. Targumele se referă la profeţia la Mesia, iar şeful răscoalei iudaice, sub împăratul Adrian, primi numele Bar-Kochba = fiul stelei, pentru că l-au crezut Mesia cel prezis în Nm 24, 17. Sensul mesianic se menţine în decursul timpului, dovadă că târziu în secolul XI episcopul Damian îi combate, în Antilogul său, pe iudeii care nu L-au primit pe Hristos, cunoscut lor în Vechiul Testament sub numele: „Steaua luilacob". în conformitate cu această prezicere Mesia va fi un viteaz de seamă, care îi va reduce la tăcere pe cei mai temuţi duşmani ai săi. 7) Profetul cel Mare (Dt 18, 15) Una dintre multele profeţii atribuite lui Moise este şi Deuteronom 18, 15: „Prooroc ca mine îţi va ridica ţie Domnul, Dumnezeul tău, dintre fraţii tăi; de El să ascultaţi". Nabi (de la X33 - naba = a comunica o ştire, a vesti cu însufleţire) e un vestitor al voii lui Dumnezeu, un profet de seamă şi adevărat. Când e vorba de un profet fals, se determină mai de aproape noţiunea sau persoana: „profeţii luiBaal", „profeţi de-ai Aşerei" (3 Rg 18, 19). Aici nu e cazul, deci nabie. un profet al Domnului, unul care excelează prin grandoarea lui, căci altfel nu era necesară prevestirea solemnă a lui şi compararea cu Moise. De altfel şi cuvintele „va ridica Domnul" exclud posibilitatea aplicării acestei preziceri la un profet oarecare. Adevărat că, dintr'un anumit punct de vedere, nu Moise, ci Isaia sau alţii sunt profeţi mari. Aşa că titlul de comparaţie pare nepotrivit. însă avându-se în vedere caracteristica operei lui Moise - legământul şi noile directive spirituale pe care le dă omenirii - el rămâne totuşi celebru între profeţi, iar profetul pe care îl are în vedere textul se aseamănă cu Moise prin ceea ce Moise este esenţial - un legământ nou şi o îndrumare nouă pe seama omenirii. în acest sens Moise este tipul viitorului profet. Pronumele „tăi" se referă la Israel, din care se naşte Profetul. Omul e liber să asculte pe cine vrea, dar numai profetul trimis de Dumnezeu îi aduce dreptate şi-i dă fericirea. în acest sens se zice: „să ascultaţi". Vechii iudei au crezut că acest mare urmaş al lui Moise e Iosua, Ieremia sau alt oarecare profet, dar neepuizându-se în persoana acestora profeţia din 140 Pentateuhullui Moise Deuteronom, îl aşteptau pe adevăratul profet. Astfel, la vederea lui Ioan Botezătorul fariseii întrebau: oare este el Profetul? (In 1, 21). Un argument în favoarea mesianismului îl constituie tradiţia samariteană. Biblia samaritenilor constă numai din cărţile lui Moise, iar Deuteronom 18, 15 constituie, pentru ei, cea mai celebră profeţie mesianică, vezi în privinţa aceasta Ioan 4, 25. \ Caracterul mesianic al locului îl garantează Noul Testament prin Faptele Apostolilor 3, 22: „Pentru că Moise a zis către părinţi: Prooroc ca mine vă va ridica Domnul Dumnezeul vostru dintre fraţii voştri...". Şi Evanghelistul Ioan ne asigură că prin mijlocirea lui Moise L-au aşteptat pe Hristos, iar cuvintele Mântuitorului: „Dacă nu credeţi Scripturile lui Moise, cum veţi crede cuvintele mele!" pot avea în vedere şi textul nostru. Iudeii îl aşteptau pe Mesia ca profet (Ioan 1, 21), de aceea în mai multe ocazii oamenii Noului Testament îl identifică pe Iisus cu profetul anticipat de Dt 18,15 (cf. In 6,14; 7, 40). Se vede că ceea ce spune Procopie din Gaza e foarte adevărat: „Moise e profet". Bibliografie La FACERE: Origen, Εις τήν Γεν. (M.G. 2,45); Fericitul Ieronim, Liber Genesis (MX. 28(9) 198); Fericitul Augustin, De Genesi (M.L. 34, 173, 219, 246); Sfântul Vasile cel Mare, Εις τήν Εξαημερόν (M.G. 29(1) 3); Sfântul Ioan Hrisostom, 67 omilii la Geneza (M.G. 53, 21); Eustatie al Antiohiei, Εις τήν Γεν. (M.G. 18, 707); Chirii al Alexandriei, Εις τήν Γεν. (M.G. 69, 9); Teodor din Mopsuestia, Εις τήν Γεν. (M.G. 66, 633); Procopie din Gaza, Εις τήν Γεν. (87, 21); Teodoret din Cir, Εις τήν Γεν. (M.G. 80, 77); Protestanţi: Tuch Pr., Komentariiber die Genesis, Halle, 1938; Hnobel H., Die Genesis, 1852; Lange P., Die Genesis, (2 ed.), Leipzig, 1887; Holzinger, Genesis erklart, Freiburg, 1898; Strak L, Die Genesis, (ed. 2), Miinchen, 1905; Gunkel E., Die Genesis, ed. 3, 1917; Kşnig E., Die Genesis erklart, Guteralch, 1925. Catolici: Toppehorn Α., ErkL der Gen., Padeborn, 1888; Crellier H. I., La Genese, Paris, 1895; Hummelauer fir., Commentarius in Genesim, Paris, 1895; Filion A. CI., La Genese (în La S. Bible commentee), Paris, 1898; Hoberg G., Die Genesis erkL, Freiburg in Br., ed. 2, 1908; Murillo L, II Genesis (spaniolă), 1914; Ortodocşi: Papagheorghiu Sf., Έρμ.Γεν., 1895; Vasile Tarnavschi, Geneza (corn.),Cernăuţi, 1907; Nicolae Neaga, Facerea (corn.), Sibiu, 1945; Mircea Chialda, Melchisedec, Caransebeş, 1946. La IEŞIRE: Knobel (com.), ed. a 3-a, 1897; Hummelauer (com.) în 1. lat., 1897; Vasile Tarnavschi (com.), 1913; Gressmann (com.), ed. a 2-a, 1921; Weiss, 1911; Heinrich, 1934. La LEVTTIC: Keil, 1870; Strack, 1894; Knobel, 1897; Hummelauer, 1897; Bertholet, 1901; Hoffmann, 1906; Kennedy, 1910 (în lb. engleză); Vasile Tarnavschi (Cernăuţi), 1923; Heinrich, 1935; M. Chialda, Sacrificiul mielului pascal 1939; M. Chialda, Sacrificiile Vechiului Testament, Caransebeş, 1941. La NUMERE: Keil, 1870; Strack, 1894; Knobel, 1886; Hummelauer, 1899 (lat.); Holzingen, 1903; Gray, 1912 (engl.); Kennedy, 1910 (engl.); Binns, 1927 (engl.). 141 Studiul Vechiului Testament La DEUTERONOM: Keil, 1870; Knabel, 1836; Bertholet, 1899; Hummelauer, 1899; Driver, 1902 (engl.); Kşnig, 1917; Hofmann, 1922; Junker, 1933. Izvoare generale: Klostermann, DerPentateuch, 1893; Iacob, DerPentateuch, 1905; I. Popescu-Mâlăeşti, Pentateuhul, studiu istorico-critic, Bucureşti, 1914 (ed. a 2-a), 1936; A. Bea, De Pentateuch, 1933; L. G. Munteanu, Pentateuhul în faţa criticii moderne, Cluj, 1937; P. Kahle, Zur Gesch. des Pentateuchtextes, 1956; N. Noth, tberlieferungs-geschichte des Pentateuchs, 1960; Herapel, Die Verfasser des Pentateuchs (Z. A. W. p. 269 an. 72), 1960; H. Cazelles, Die Thora oder der Pentateuch, în Instr. lui Robert şi Fenillet, p. 272, 1963; D. H. Doikos, Critica Pentateuhului (greceşte), 1964; E. Voiutschi, Profeţii mesianice în Pentateuh, Cernăuţi, 1909; Nicolae Neaga, Contribuţii la lămurirea textelor mesianice din v. Facerii, Sibiu, 1930; E. Kautiech, Verheissung und Gesetz, Berlin, 1972; W. Fuss, Die Deuteronomische Pentateuch redaktion..., Berlin, 1972.1. Popescu-Mâlâeşti, Creaţiunea lumii, Bucureşti, 1912; I. Popescu-Mălâeşti, Primul omor, Bucureşti, 1915; G. L Munteanu, Istoria creaţiunii, Cluj, 1929; Toma Gherasimescu, Creaţia universului din punct de vedere filosofic, ştiinţific şi biblic, Roman, 1930; Gh. Ceauşescu, Monogenismul biblic, Craiova, 1931; L. G. Munteanu, Paradisul biblic, Cluj, 1940; I. Pirea, Cosmogonia biblică..., Caransebeş, 1943. 2. Cartea Iosua a. Numele cărţii Cartea lui Iosua este numită după numele persoanei principale din istoria cuprinsă în ea. Iosua (ΤΙϋΓΡ - Domnul este mântuire, după Septuaginta: Ιησούς Ναυή, Isus al lui Navi sau Nun, după Vulgata: Iosua) este bărbatul care, din ordin divin, a luat conducerea poporului după moartea lui Moise, şi care a desăvârşit ocuparea Canaanului şi a împărţit pământul lui între cele douăsprezece seminţii. b. Cuprinsul cărţii Cartea se împarte în două părţi: Partea I, capitolele 1-12, istoriseşte cucerirea ţării făgăduite. Cucerirea se face mai mult cu ajutorul lui Dumnezeu. încă de dincolo de Iordan, Iosua trimite în Canaan două iscoade, care, scăpaţi de Rahab, aduc informaţii lui Iosua despre starea cetăţii Ierihon, prima cetate de cucerit. După ce poporul trece Iordanul în mod miraculos, despărţin-du-se apele umflate de topirea zăpezilor, asemenea apelor Mării Roşii, ca să se facă cale uscată, Ierihonul este atacat şi este cucerit dărâmându-se zidurile lui la strigătul poporului şi la sunetul trâmbiţelor preoţilor. întru amintirea trecerii 142 Cartea Iosua miraculoase peste Iordan se ridică un monument din douăsprezece pietre luate ^ din albia Iordanului. Se face circumciderea care fusese neglijată şi se serbează Pastile. După ocuparea Ierihonului, ai cărui locuitori sunt trecuţi prin ascuţişul săbiei, cruţându-se numai viaţa lui Rahab care este luată în căsătorie de Salmon din tribul lui Iuda, şi ca atare e una dintre străbunicile Mântuitorului (Mt 1, 5), poporul trece la cucerirea oraşului Ai pe care nu-1 poate cuceri decât după ispăşirea nelegiuirii lui Acan, care, contrar dispoziţiei divine, păstrează pentru sine, de la nimicirea Ierihonului, o manta, două sute sicii de argint şi un drug de aur. Locuitorii cetăţii cucerite sunt măcelăriţi. Oraşul Ghibeea scapă datorită vicleşugului locuitorilor lui, care însă sunt făcuţi servi permanenţi ai templului. O coaliţie formata din cinci regi ai amoreilor, de asemenea, este învinsă, evreii fiind ajutaţi de sus prin oprirea soarelui pe cer, ca să li se prelungească timpul de luptă. Se istoriseşte apoi, sumar, cucerirea nordului şi sudului Canaanului. Istorisirea se încheie cu înregistrarea numelor regilor învinşi dincolo şi dincoace de Iordan. Partea a ΙΙ-a, capitolele 12-24, cuprinde împărţirea pământului ţării celor douăsprezece seminţii. Tribul lui Levi, chemat la slujbă preoţească, este risipit pe întreg pământul Canaanului, ca să fie la îndemâna poporului pentru trebuinţele religioase. Tribul lui Ruben şi tribul lui Gad, precum şi jumătatea tribului Mânase iau în stăpânire ţinutul de la răsărit de Iordan, aşa precum dispusese Moise. Limitele loturilor cuvenite triburilor, geografic, sunt determinate amănunţit. Partea de dincolo de Iordan, de asemenea bine fixată din punct de vedere geografic, este dată prin sorţi triburilor, tot conform dispoziţiilor lui Moise. Se determină moştenirea familiei lui Caleb, a seminţiilor lui Iuda, Efraim, Mânase (jumătate), a lui Veniamin, precum şi a celorlalte seminţii, partea lui Iosua. Se designează în diferitele părţi ale ţării cetăţi de azil pentru adăpostirea ucigaşilor fără voie, urmăriţi de legea talionului, anume: Chedeş, Sichem şi Hebron dincoace de Iordan, şi Beţer, Ramot şi Golan dincolo de Iordan. Pentru preoţi şi familiile lor se dau 48 cetăţi cu câmpurile înconjurătoare. Seminţiile Ruben, Gad şi jumătatea lui Mânase, care îşi dăduseră contribuţia la cucerirea pământului de dincoace de Iordan, sunt trimise de Iosua să se întoarcă la moştenirea lor şi sunt povăţuiţi să nu-şi lepede credinţa. Iosua dă poveţe poporului şi reînnoieşte legământul dintre Dumnezeu şi popor, pentru ca acesta sâ-şi poată îndeplini misiunea şi să poată beneficia de binefacerile promise. Evenimentele din carte cuprind un interval de aproximativ 50 ani. c. Scopul cârtii Scopul cărţii este dovedirea împlinirii promisiunilor divine. Făgăduinţa făcută lui Avraam că Dumnezeu îi va da lui şi urmaşilor lui stăpânirea acestei ţări se confirmă prin cuprinsul acestei cărţi şi mai ales prin faptul că ocuparea ţării se face mai mult cu ajutorul lui Dumnezeu decât prin vitejia poporului. Scopul 143 Studiul Vechiului Testament acesta îl confirmă şi cuvintele lui Iosua: „Aşa i-a dat Domnul lui Israel toată ţara pe care Se jurase să le-o dea părinţilor lor; iar ei au moştenit-o şi au locuit în ea. .. .N'a rămas neîmplinit nici un cuvânt din toate cuvintele bune pe care Domnul le-a grăit către fiii lui Israel; toate s'au împlinit" (Ios 21, 43, 45). în cartea lui Iosua cunoaştem o nouă etapă a iconomiei mântuirii: aşezarea neamului biblic în pământul din care va răsări mântuirea. d. Originea cărţii Privitor la originea cărţii, critica negativă susţine că ea face parte integrantă din Pentateuh, aşa că e mai corect să vorbim de hexateuh, decât de Pentateuh (Ewald, Reuss, Wellhausen, Holzinger, Driver, Cornill, Steuemagel ş. a.). Această părere o întemeiază pe următoarele: a) teoriile Pentateuhului, mai ales ipoteza izvoarelor în forma ei wellhauseniană, se pot aplica şi la această carte; b) cele cuprinse în cartea Iosua sunt o completare logică, istorică şi necesara a celor cuprinse în Pentateuh. Anume, în Pentateuh se afirma dreptul divin şi istoric al evreilor la stăpânirea Canaanului, iar această carte arată faptic executarea acestui drept. Făcând abstracţie însă de faptul că teoria documentelor nu se poate susţine, precum s'a arătat la critica negativă a Pentateuhului, nici un document antic nu socoteşte această carte ca parte a Pentateuhului, ci ca o carte independentă. Aşa o tratează şi traducătorii alexandrini şi întreaga tradiţie. Critica negativă exploatează în favoarea tezei ei şi unele nepotriviri de numere şi numiri din textul cărţii. Aceste nepotriviri însă se pot explica pe cale critică, ştiut fiind mai ales şi faptul că variantele de text, în toate cărţile Scripturii, sunt mai frecvente la numere şi la numiri. e. Timpul compunerii cărţii Timpul compunerii cărţii nu se poate afla cu precizie, deoarece în timpul compunerii cărţii canaaniţii locuiau încă în Ghezer (Ios 16, 10), de unde îi alungă faraonul Egiptului, în timpul regelui Solomon <3 Rg 9, 16), iar iebuseii sunt încă stăpâni peste Sion (Ios 15, 63), de unde îi izgoneşte regele David (2 Rg 5, 6) în anul al 8-lea al domniei lui. Trebuie să spunem că termenul ad quem (termen după care nu s'a putut scrie cartea) este anul 8 al domniei lui David, cea. 1000. Şi, fiindcă în timpul scrierii cărţii, Rahab este încă în viaţă (Iosua VI, 25), iar movila de pietre din albia Iordanului se mai vede (Iosua IV, 9), cu timpul scrierii cărţii sau cel puţin a unor părţi din carte trebuie să mergem până în zilele lui Iosua. în general se crede că autorul părţilor principale este însuşi Iosua. Redactarea cârtii în forma ei de azi s'a făcut mai târziu, însă înainte de anul 1006. Cei care sunt adversari ai autenticităţii cărţii şi care pun originea sau scrierea cărţii mult mai târziu se sprijină pe unele formule de expresie ca: „până'n ziua de astăzi" (Ios 4, 9), pe unele anacronisme, „muntele Iui Iuda" (Ios 11, 21), 144 Cartea Iosua „muntelelui Israel''(Ios 11,16), pe expediţia daniţilor (Ios 19,47) şi pe ocuparea oraşelor Hebron şi Debir (Ios 15,16-19), evenimente care s'au petrecut în timpul judecătorilor (Jd 18,1-31; 1, 8-16). Obiecţiunile acestea nu sunt însă întemeiate. Expresia „până în zilele noastre" poate să fie socotită adăugata ulterior, ori poate să fie luata şi în sens de durată mai scurtă de timp. Numirea „munţii lui Iuda" şi „munţii lui Israel" nu ne sileşte să ne gândim, negreşit, la schisma naţională de după Solomon, căci tribul lui Iuda, ca trib purtător al făgăduinţelor mesianice, de mult îşi câştigase o reputaţie specială faţă de celelalte seminţii ale lui „Israel"; deci deosebirea nu se face de la ţară la ţară, ci de la tribul lui Iuda la celelalte triburi ale lui Israel. Cât priveşte expediţia daniţilor şi cea a lui Caleb pentru ocuparea oraşelor Hebron şi Debir, se poate admite câ s'a petrecut în timpul lui Iosua, deşi mai pe larg se cuprind ca adaosuri la cartea Judecătorilor: Istoria expediţiei lui Caleb este aproape literal identică în cartea Iosua şi în Cartea Judecătorilor, astfel se poate pune şi chestiunea priorităţii. Mulţi autori biblici cred că amândouă istorisirile sunt autentice, deşi nu este identică istorisirea din cartea Iosua cu cea din cartea Judecătorilor, căci zic aceşti autori: trebuie să se facă deosebire între ocuparea Canaanului de către Iosua şi intrarea efectivă a seminţiilor în posesia completă a loturilor lor. în timpul lui Iosua s'au efectuat numai incursiuni, rămânând ca seminţiile ulterioare să pună stăpânire definitivă pe porţiunile lor. Această din urmă ocupare s'a întâmplat însă numai treptat şi prin lupte. Obiecţiile în nici un caz nu sunt de aşa natură ca să poată râsturna părerea mai întemeiată a autenticităţii cărţii Iosua, cel puţin în covârşitoarea ei parte. Mulţi autori susţin că istorisirea opririi soarelui (Ios 10,14), de asemenea, nu este scrisă de Iosua, deoarece dacă Iosua însuşi ar istorisi această întâmplare, nu ar mai fi nevoie să se refere, pentru confirmarea acestui fapt, la „cartea dreptului". în general se crede câ la cartea scrisă de Iosua cineva a adăugat, mai târziu, unele istorisiri sau a făcut în ea unele schimbări. Un astfel de adaos ulterior ar fi 24, 29-33, unde este vorba de moartea lui Iosua şi Eleazar. Se poate ca acest adaos să fi fost introdus de bătrânii despre care e vorba la 24, 31· Alţii au introdus unele glose. / Autoritatea cărţii Autoritatea istorică a cărţii o confirmă atât dovezile externe, cât şi consideraţiile de ordin intern. Istoria cuprinsă în cartea Iosua este cunoscută şi confirmata şi de alte cârti (Jd 18, 31; 2 Rg 21, 2). Descrierea amânunţită geografică a ţării n'a putut-o face decât o persoană în completă cunoştinţă despre starea ţării de atunci, stare cunoscută ca fiind contemporană lui Iosua, de către inscripţiile antice. Faptul invadârii Canaanului dinspre Răsărit îl confirmă şi inscripţiile din Tel el Amarna, descoperite recent. între acestea se află unele scrise de principii vasali din Palestina lui Amenofis III şi Amenofis IV (cam pe la anul 1500 î. H.), 145 Studiul Vechiului Testament în care aceştia îi cer ajutor împotriva habirilor (evreilor) veniţi de dincolo de Iordan. Istoricul Moise de la Horone, istoriograf armean din secolul V, spune că în Tigisis, în Algeria, s'ar afla o inscripţie în limba feniciană cu textul: „Noi suntem cei ce am fugit dinaintea hoţului Iosua, fiul lui Nun". Autoritatea divină a cărţii o atestă mărturiile Sfântului Pavel, care, în Evrei 13, 5, reproduce din Iosua 1, 5; Sfântul Iacob aminteşte textul de la Iosua 2, 4 (Iac 2, 25); Sfântul Ştefan, întâiul martir, face aluzie la Iosua 3,14 (FA 7, 45). Biserica, de altfel, întotdeauna i-a atribuit autoritate divină şi cartea, de la început, a făcut parte din canonul Vechiului Testament. Câţiva autori mai noi însă aduc grave prejudicii atât autorităţii divine, cât şi autorităţii omeneşti a cărţii. Se spune că blestemul rostit şi executat împotriva locuitorilor din Canaan, în fond, este sacrificiul omenesc sau mai exact juruinţe de jertfe omeneşti, cu care credeau că se aduce cult lui Iahve; deci şi evreii, ca şi alte popoare antice, ar fi practicat aducerea de jertfe omeneşti. O dovadă în sensul acesta ar fi jertfirea lui Isaac, cerută de Dumnezeu lui Avraam, apoi jertfirea fiicei Iui Ieftae, judecătorul. Această afirmaţie se face pe baza textului: „Atunci Israel I-a făcut Domnului făgăduinţă şi a zis: «Dacă-mi vei da pe poporul acesta sub mâna mea, Ţi-lvoi aduce'n dar, pe el şi cetăţile lup. Şi a ascultat Domnul glasul lui Israel şi i-a dat pe Canaaneeni sub mâna lui, iar el i-a adus în dar Domnului, pe ei şi oraşele lor, şi i-a pus locului aceluia numele Horma" (Nm 21; 2-3). întreaga istorie sfântă nu face însă nici o amintire de jertfe omeneşti. Avraam a fost încercat în credinţă. Cazul lui Ieftae se va arăta la locul potrivit. Că au fost şi abuzuri în privinţa aceasta, este foarte explicabil prin împotrivirea multora din fiii lui Israel faţă de Lege. în special, în ce priveşte blestemul rostit şi executat împotriva canaaniţilor, acesta nu se împotriveşte nici bunătăţii, nici milei divine. „Nu din pricina dreptăţii tale şi nu din pricina curăţia inimii tale vei intra tu să le moşteneşti pământul, ci din pricina păgânătăţii lor va nimici Domnul aceste neamuri de dinaintea feţei tale, şi pentru ca să'ntărească legământul cu care Domnul li S'a jurat părinţilor voştri, Avraam, Isaac şi Iacob" (Dt 9, 5), îi spune Domnul lui Moise. Or, Dumnezeu poate stârpi păcatul cum vrea: prin apă (potopul), prin foc (Sodoma şi Gomora), sau prin năvălirea altor neamuri. Că blestemul (heremut) nu este vot, ci împlinirea unei porunci divine, se vede la Dt 3, 2: „Dar Domnul mi-a zis: Nu te teme de el, că 'n mâinile tale l-am dat, pe el şi tot poporul lui şi toată ţara lui; vei face cu el ce-ai făcut cu Sihon, regele Amoreilor, cel ce locuia în Heşbon" (pe al cărui popor 1-a stârpit - Dt 1, 34; vezi şi Ios 8, 1; 1 Rg 15, 3). „Vei mânca toate prâzile neamurilor pe care Domnul, Dumnezeul tău, ţi le va da-, ochiul tău să nu le cruţe..."(Dt 7,16), îi porunceşte Dumnezeu lui Israel prin Moise. Justificarea acestei porunci severe şi drastice o dă însuşi Dumnezeu: „întinde-voi hotarele tale de la Marea Roşie până la Marea Filistenilor şi de la pustie până la Răul cel Mare al Eufratului şi da-voi în mâinile voastre pe cei ce locuiesc în ţară şi-i voi alunga de la tine. Să nu faci legământ cu ei, nici cu 146 Cartea Iosua dumnezeii lor. Să nu locuiască ei în ţara ta, ca să nu te facă să păcătuieşti împotrivă-Mi; că de vei sluji dumnezeilor lor, aceştia îţi vor fi ţie capcană" (Iş 23,31-33). Cazul şi motivul respingerii regelui Saul este cea mai grăitoare dovadă că heremul nu e vot, ci executarea poruncii divine. Regele Saul, împotriva heremului, cruţă viaţa regelui Agag al amaleciţilor. Este însă respins de Domnul pentru nesupunere. „Şi a zis Samuel: -Oare mai mult îi plac Domnului arderile-de-tot şi jertfele decât ascultarea de cuvântul Domnului? Iată, ascultarea e mai bună decât o jertfă bună şi plinirea poruncii decât grăsimea de berbec·" (1 Rg 15, 22). împotriva autorităţii omeneşti a cărţii se aduce minunea opririi soarelui pe cer, care presupune geocentrism şi care, prin imposibilitatea ei absolută, iese şi din rândul „minunilor". Adevărul unui fapt însă depinde de demnitatea de crezare a celui ce îl relatează, şi nu de adevărul lui intern, care poate să fie necognoscibil pentru mintea omenească. S'a încercat să se dea multe explicaţii în acest caz. însă o minune, tocmai pentru că este o minune, nu poate să fie explicată, căci orice explicaţie este în fond reducere la legi cunoscute. Or, ce putem reduce la legi cunoscute nu mai e minune. Aşa este şi cazul acesta. Este relatat în carte cu autoritate istorică. Zadarnic încearcă cineva să dea explicarea lui, tocmai pentru că este minune. g. Textul cărţii Textul cărţii lui Iosua îl posedăm azi în două recenzii: în recenzie ebraică (masoretică) şi în recenzia grecească (alexandrină). între acestea sunt deosebiri destul de numeroase. Nu se ştie care e forma autentică dintre aceste două recenzii. Numerele şi numirile.din text sunt corupte în multe cazuri. Cele mai multe localităţi amintite sunt azi necunoscute. Din această cauză, textul este obscur şi greu de interpretat. Comparând Iosua 14, 7-10 cu Deuteronom 2, 14, se vede că ocuparea Canaanului a durat şapte ani. Cu toate că Iosua parcurge biruitor întreg Canaanul, el nu i-a omorât pe toţi canaaniţii şi nici n'a ocupat toate localităţile şi toate ţinuturile, rămânând acest lucru de datoria urmaşilor. însuşi Dumnezeu prevesteşte ocuparea treptată a ţării: „...ca nu cumva pământul să devină pustiu şi fiarele pământului să se înmulţească asupră-ţi" (Iş 23, 29-30; Dt 7, 22). Cele mai însemnate localităţi din Cartea lui Iosua, cunoscute azi, sunt: Şitim (2, 1), de unde Iosua trimite iscoadele în Ierihon, Ghilgal, situat între Iordan şi Ierihon (4,19), unde aşază cele douăsprezece pietre luate din albia Iordanului şi unde se sărbătoresc Pastile. De aici nu mai mănâncă evreii mană, a cărei cădere a încetat, căci s'au înfruptat din roadele ţării promise, a doua zi de Paşti. Prima cetate cucerită este Ierihonul (capitolul 8), cucerire care se face prin ajutor de sus, ca poporul să ştie că pământul Canaanului este dar de la Dumnezeu, pe care nu-1 cucereşte şi nu-1 stăpâneşte din vrednicie proprie. în muntele Ebal, în regiunea 147 Studiul Vechiului Testament Garizim, Iosua ridică altar din pietre pe care gravează Legea lui Moise. Aici se citeşte în auzul poporului Legea cu binecuvântările şi blestemele ei. Gabaonul este celebru pentru minunea opririi soarelui pe cer (capitolul 10). La Macheda, Iosua execută cinci regi din sudul ţării (10, 21), iar la lacul Merom învinge rezistenţa regilor de la nord. Silo devine centrul religios, unde se construieşte cortul mărturiei (18, 1) şi unde rămâne până în zilele arhiereului şi judecătorului Eli (1 Rg 4, 11). Sichemul e locul morţii şi înmormântării lui Iosua (24, 1). Bibliografie COMENTARII: Keil (ed. 2), 1874; Ţttli, 1893; Holzinger, 1901; G. F. Maclear, The Book of Ioshua, Cambridge, 1904; A. Hummelauer, 1903; A. Schulz, Das Buch Iosue, Bonn, 1924; F. M.Abel, Les stratagemes dans le livre de Iosue (R. B. 56), 1949; A. Fernandez, Commentarius in librum Iosue, Paris, 1938; Noth, 1953 (2); I. Scharbert, Iosue (Buch), 1960. LUCRĂRI DE CARACTER GENERAL: Alt, Das System der Stammesgrenzen in Buche Iosua, 1927; Garstang, IoshuaJudges, 1931; Mşhlenbrik, Die Landnahmsagen des Buches Iosua (Z. A. W. 56), 1938; Wright The Iiterary and Historical Problem of Ioshua, 1946; Noth, Uberlieferungsgeschichtliches zur zweiten Hălfte des Iosuabuches, 1950; A. George, LesrecitsdeGilgal enIosua, Lyon, 1950;G. Lambert, Iosua a la bataille de Gabaon, 1954. 3.Carteajudecătorilor a. Numele cărţii Această carte îşi are numirea de la bărbaţii ridicaţi de Dumnezeu la anumite intervale de timp, numiţi judecători - ,"OUDD (şofetim), κρηταί. Ei guvernau poporul în vremuri de restrişte şi de invadare de către neamuri străine. Stăpânirea lor nu era nici continuă, nici succesivă, ci adesea paralelă, întreruptă pe timp mai lung sau mai scurt de pace şi linişte. Ridicarea lor la intervale de timp au necesitat-o întotdeauna împrejurările speciale. Cartea cuprinde istoria celor 360-400 de ani, de la Iosua, respectiv de la-„zilele bătrânilor", până la introducerea regimului monarhic (circa 1050 î. H.). b. Cuprinsul cărţii Cuprinsul cărţii este următorul: Câtă vreme a trăit Iosua şi au guvernat după moartea lui „bătrânii", care au cunoscut minunile lui Dumnezeu, Israel I-a slujit lui Iahve. Generaţia următoare 148 Carteajudecătorilor însă nu execută porunca lui Dumnezeu de a-i stârpi pe canaaniţi, ci se mulţumeşte să încaseze de la ei impozite. Ba intră şi în contact cu ei. îngerul Domnului îi avertizează pe evrei cu privire la datoria lor. Atunci se pocăiesc şi varsă lacrimi de regret. Locul unde au fost avertizaţi de înger s'a numit Boachim (lacrimi). Aduc jertfă de ispăşire. Scurt timp după aceasta însă iarăşi recad în păcatele de mai înainte. încep a sluji lui Baal şi Astartei şi altor zeităţi păgâne, ba încheie şi căsătorii cu neamuri străine, contrar poruncii categorice a lui Dumnezeu. Dumnezeu acum e nevoit să-i pedepsească cu asupriri venite din partea neamurilor străine (capitolul 1, 5). Cel dintâi invadator este Cuşan Raşataim, regele Mesopotamiei, sub al cărui jug evreii gem opt ani. Pentru eliberarea lor, Dumnezeu le trimite pe Otniel, fratele mai mic al lui Caleb. Evreii eliberaţi trăiesc în pace timp de 40 ani. însă păcătuiesc iarăşi. Dumnezeu îi trimite acum asupra lor pe moabiţi, împotriva cărora îl ridică pe judecătorul Aod, care îl ucide pe regele Eglon al moabiţilor şi asigură ţării liniştea timp de 80 de ani. Următorul judecător, Şamgar, cu un fier de plug ucide 600 de filisteni, care, de data aceasta, îi atacă pentru întâia oară pe evrei. împotriva lui Iabin, regele Canaanului, care asupreşte în modul cel mai barbar triburile din nordul ţării, Dumnezeu îl ridică pe judecătorul Barac, care, cu ajutorul proorociţei Debora, îi goneşte pe invadatori. Barac, îndemnat de proorocită Debora, adună oaste şi îl pune pe fugă pe Sisera, generalul lui Iabin, care este ucis de o femeie cu numele Iaela. Aceasta, pentru fapta sa, e preamărită într'o cântare de proorocită Debora (capitolele 3-5). După ce evreii, din nou, se întorc la idoli, sunt asupriţi cumplit de madianiţi, care timp de 7 ani le fac aproape imposibilă viaţa, răpindu-le recoltele şi silindu-i să trăiască în peşteri. Evreii se pocăiesc şi cer ajutorul lui Dumnezeu. Dumnezeu îl ridică atunci pe judecătorul Ghedeon, care, mai înainte, plin de zel teocratic, distrusese idolul Baal şi pe Astarte, pentru care faptă căpătase numele de Ierubaal (distrugător de Baal). Ghedeon, în timp ce îşi îmblătea secara sub un copac din Efra, în mod miraculos (prin lâna o dată uscată, altă dată plină de rouă) este încredinţat de misiunea sa divină. Printr'o stratagemă originală (făclii aprinse noaptea şi spargerea oalelor) cu 300 de luptători îi pune pe fugă pe madianţi şi îi măcelăreşte. După victoria strălucită, poporul oferă lui Ghedeon şi urmaşilor săi demnitate regală, ceea ce Ghedeon refuză. Din cei 1700 de sicii de aur primiţi de la popor ca dar, Ghedeon face un efod, care mai târziu a devenit cauza multor rele în Israel. După moartea lui Ghedeon, fiul său Abimelec se proclamă rege în Sichem. Ca să scape de eventualii pretendenţi la demnitatea regală, îi ucide pe toţi fraţii săi, afară de Iotam, cel mai mic, care prin fabula despre alegerea regelui de către copaci înfierează fapta mârşavă a lui Abimelec şi mustră poporul. Se naşte războiul civil în care Abimelec este ucis cu o piatră de moară aruncată în capul lui de o femeie (capitolele 6-10). După judecătorii Tola şi Iair, evreii din părţile răsăritene cad iarăşi în idolatrie. Sunt pedepsiţi de Dumnezeu prin asuprirea venită din partea amoniţilor, care 149 Studiul Vechiului Testament timp de 18 ani îi apasă cumplit. Pentru eliberarea lor, Dumnezeu îl scoală pe judecătorul Ieftae, care îi goneşte. Ca urmare a votului său, Ieftae îşi jertfeşte pe unica sa fiică. După Ieftae urmează judecătorii Ibţan, Elon, Abdon. Judecătorul Samson răzbună toate nedreptăţile, asupririle şi batjocurile suferite de evrei din partea filistenilor, duşmanii redutabili şi neîmpăcaţi ai lor. Activitatea lui Samson se reduce la întreprinderi personale. Totuşi şi prin această activitate se arată puterea lui Dumnezeu asupra idolilor. Oricât de curioasă ar părea purtarea lui Samson, ea se încadrează în mediul timpului. Samson judecă poporul timp de 20 ani (capitolele 10, 16). La sfârşitul cărţii Judecătorilor se află două adaosuri, două întâmplări caracteristice pentru degenerarea moravurilor din timpul judecătorilor. Adaosul prim (capitolele 17 şi 18) istoriseşte idolatria tribului Dan, care răpeşte idolul familiei lui Mica şi pe levitul care servea ca preot al idolului în această familie. Apoi introduce idolatria în întreg tribul. Al doilea adaos (capitolele 19-21) istoriseşte crima oribilă a locuitorilor din Ghibeea, pentru răzbunarea căreia se scoală toate seminţiile. Tribul lui Veniamin însă ia apărarea ghibeoniţilor. în lupta care se dă între tribul lui Veniamin şi între celelalte seminţii, Veniamin este extirpat, supravieţuind dintre ei numai câţiva. Se dă o hotărâre ca nimeni din Israel să nu se căsătorească cu cei rămaşi în viaţă, în cele din urmă însă li se îngăduie veniamiţilor să-şi poată răpi soţii din celelalte seminţii. c. Scopul cărţii Cartea Judecătorilor arată, în general, lupta monoteismului împotriva idolatriei canaanite. Lipsind unitatea naţională, poporul, sub conducerea arhiereilor slabi, cade în fărădelegi. Starea sacerdotală degenerează, căci preoţimea, căutând cele lumeşti, îşi pierde autoritatea. Dumnezeu, potrivit ameninţărilor din Legea lui Moise, pedepseşte nelegiuirea. Totuşi şi în acest timp trist a fost o vreme de linişte, când Legea s'a împlinit şi poporul s'a bucurat de viaţă paşnică, cum arată episodul din cartea Rut. Scopul cărţii este arătarea credincioşiei divine. d.Unitatea cârtii ■ţn şi implicit unitatea autorului se arata din felul unitar al concepţiei expunerii istorice. Autorul şi-a scris cartea pe bază de izvoare sau memorii scrise de bărbaţi contemporani cu evenimentele. Ε drept că sunt deosebiri de stil între diferitele părţi ale cărţii, dar acestea se pot atribui izvoarelor utilizate de autori. Nu sunt însă contraziceri care să atingă unitatea sau autoritatea cărţii. Pentru·'înţelegerea corectă a celor cuprinse în carte, trebuie să ţinem seama de faptul că, în timpul lui Iosua, s'a făcut numai cucerirea sumară a pământului 150 Carteajudecătorilor ţării, rămânând de datoria fiecărui trib să desăvârşească această cucerire prin stârpirea locuitorilor canaaniţi din moştenirea lor. Această cucerire definitivă s'a desăvârşit lent. Aşa s'a putut întâmpla ca unele cetăţi sunt încă stăpânite de canaaniţi. Altă cetate, o dată cucerită de evrei, a fost recucerită de vechii stăpânitori, astfel stăpânitorii s'au schimbat. De aici se explică unele contradicţii aparente. Introducerea şi adaosurile în nici un caz nu se pot separa de corpul cărţii, cum încearcă câţiva critici moderni, căci cele cuprinse în introducere justifică istorisirile din carte, iar adaosurile, deşi în aparenţă independente, cuprind cazuri caracteristice istorisirilor antecedente, deci sunt lămuritoare pentru înţelegerea cuprinsului. e. Timpul compunerii cărţii Timpul scrierii cărţii sunt anii dintâi ai regelui Saul, căci: a) Samuel şi timpul lui încă nu sunt materie de istorie, de aceea nici nu se amintesc; b) fraza „în zilele acelea nu era rege în Israel..." (Jd 17, 6; 18,1; 19, 1; 24, 24), spusă pentru a înţelege neajunsurile grave naţionale, arată că, în timpul scrierii cărţii, era rege şi că instituţia monarhică era plăcuta poporului. Ceea ce se poate spune numai despre începutul domniei lui Saul. Mulţi autori vechi şi mai noi, inclusiv tradiţia iudaică, atribuie cartea lui Samuel. Singurul text care justifică părerea că această carte s'a scris mai târziu este fraza de la 18, 30: Jar fiii lui Dan au ridicat pentru ei chipul idolului şi Ionatan, fiul lui Gherşon, fiul lui Moise, au fost preoţii seminţiei Dan până în ziua în care chivotul a fost dus în robie"." Deoarece în unele recenzii, în loc de: .1ΣΓΙΧΠ (haaron) = chivot, se află nUTINn ihaareţ) = pământul, unii cred că aici ar fi vorba de robia asiriană (anul 722 î. H.). Dacă se adoptă semnificaţia de: „chivot", se poate înţelege foarte bine acest loc despre răpirea chivotului de către filisteni, în timpul arhiereului Eli. Dar chiar dacă am adopta citirea „robia pământului", nu e absolut necesar să ne gândim la robia asiriană, ci la o altă călcare trecătoare a pământului, care nu e amintită în istorie, dar era obişnuită în acel timp. / Autoritatea cărţii Autoritatea omenească a cârtii (autoritatea istorică) este atestată de izvoarele scrise şi orale de care negreşit s'a folosit autorul ca unul care scrie istoria mai multor secole. Datorită deosebirii de stil, se crede în general că parabola lui Iotam, cântarea Deborei, soţia lui Ieftae (Jd 11, 12 ş. u.) au fost compuse după a) Textul citat este luat din ediţia a Π-a a prezentului volum. Textul ediţiei jubiliare a Bibliei Sfântului Sinod sună astfel: „Fiii lui Dan şi-au ridicat chipul cel cioplit, să fie al lor. Iar Ionatan, fiul lui Gherşom, fiul lui Moise, el şi fiii săi i-au fost preoţi seminţiei lui Dan până'n ziua strămutării din ţara aceea." 151 Studiul Vechiului Testament izvoare scrise. Izvoarele orale au putut păstra amintirea evenimentelor până în timpul scrierii lor. Consideraţii de ordin intern încă sunt pentru autoritatea cărţii. Autorul este sincer, nepărtinitor, aminteşte faptele istorice eroice alături de faptele detestabile de idolatrie, arată şi concepţia morală corectă şi cazuri de dezbinări interne şi politice. Aşa procedează un autor istoric fidel şi nepreocupat de nici un alt interes, decât de adevărul istoric. Cuprinsul cărţii e în strânsă legătură şi cu cărţile anterioare (Pentateuh, Iosua), şi cu multe din cele următoare (1 Rg 12, 9-12; 2 Rg 11, 21; Ne 9, 27; Ps 77, 65 etc). Documentele profane contemporane nu pot verifica adevărul istoric al cărţii, fiindcă asemenea documente lipsesc. Este neîntemeiată părerea raţionaliştilor-moderni, care admit, numai în parte, autoritatea istorică a acestei cărţi. Ei, în general, susţin că autorul sau redactorul cărţii a falsificat istoria, ceea ce se vede a) din cadrul artificial în care sunt încadrate istorisirile singuratice (păcat, asuprire, pocăinţă, salvare, pace), prin care s'a falsificat cronologia (dovadă şi faptul că numerele simbolice rotunjite: 20, 40 figurează foarte des), iar b) prin legătura religioasă adăugată fiecărei istorisiri s'a denaturat însuşi faptul istoric. Admitem că sunt în carte dificultăţi cronologice, dar acestea se pot explica fie prin coruperea numerelor, fie prin aceea că e foarte greu să se compună cronologia epocii judecătorilor, de vreme ce judecătorii n'au condus adesea întreg poporul, ci numai anumite triburi şi unii dintre ei au condus paralel şi nu succesiv.Ε ştiut apoi că numerele, de multe ori, sunt rotunjite înadins, cum este obişnuit să se facă. Cu privire la adăugarea legăturii religioase, autorii mai noi au formulat următoarea presupunere: în timpul de după Iosua a început o luptă epopeică de stăpânire exclusivă a Canaanului de către evrei. în această luptă s'au distins unii eroi naţionali, în jurul cărora s'au format legende cu amănunte fictive. Aceste legende le-a adunat un autor, le-a redactat şi astfel, pe baza unui sâmbure istoric, a făcut o carte de educaţie naţională, care, la evrei, nu putea fi lipsită nici de referinţe religioase. Aşa s'a ajuns ca apăsarea străină să fie prezenta„tpăecdaeapsa lui Dumnezeu",iar scăparea venită to„tde la Dumnezeu"p,rin ridicarea unui judecător. Aşa s'ar fi creat o colecţie de legende cu scop de educaţie naţional-religioasă. Această presupunere nu este însă dovedită cu nimic istoric şi real, decât doar cu tendinţa de a lipsi cartea aceasta de autoritate. Nu convine raţionalismului nici frecvenţa minunilor. Acestea însă, în această epocă, sunt explicabile prin împrejurări speciale ale timpului. Poporul evreu, în această epocă a consolidării sale, a avut mare nevoie de ajutorul lui Dumnezeu, aşa precum şi creştinismul a avut nevoie, în epoca naşterii şi a consolidării sale. De aici frecvenţa minunilor în epoca judecătorilor, ca şi în epoca apostolică şi în primele veacuri ale creştinismului. Autoritatea divină a cărţii o recunoaşte atât tradiţia iudaică, cât şi tradiţia creştina prin primirea ei consecventă în canonul cărţilor sfinte. Sfântul Apostol 152 Carteajudecătorilor Pavel atribuie acestei cărţi autoritate divină (FA 13, 20; Evrei 11, 32). Profetul Isaia confirmă înfrângerea madianiţilor (îs 9, 4). în Psalmi însă se face referire la multe întâmplări din carte (Ps 82,10; 105, 34; 97, 8-9). g.Observaţii istorico-critice a) Zeităţile păgâne pe care Israel le-a cinstit şi la cultul cărora s'a pretat au fost zeul Baal şi zeiţa Astarte. Cuvântul 5«i2/înseamnă „domn" sau „stăpânitor". Cu acest termen se numeşte în Scriptură câteodată şi omul în raport cu altul (de exemplu soţul faţă de soţie), se numeşte şi Dumnezeu, şi cel adevărat, şi cel fals. Dacă este însă la plural, „Baalim", întotdeauna înseamnă idoli. Această numire nu pare nume propriu, ci nume comun, căci adesea i se adaugă o precizare oarecare (de exemplu Baal beerit: domnul legământului - Jd 8, 33, Baal Zebub: domnul muştelor - 4 Rg 1, 2, 3, 6, Baal Peor: (probabil) zeul turpitudinii - Os 9,10. Fiecare regiune şi-a avut Baalul său, ca protector special, înfăţişarea idolului se crede că a fost în formă de soare sau stea. Bel al asirienilor şi al babilonienilor este identic cu Baal al canaaniţilor. Alături de Baal se aminteşte Astarte, care probabil a fost soţia lui Baal (Jd 6, 25). Această zeitate la asirieni şi babilonieni se numeşte Iştar. Deoarece în legende i se atribuie acestei zeităţi fecunditatea (a omului şi a pământului) şi sprijinirea oamenilor, cea dintâi fiind o funcţie feminină, iar cea de a doua bărbătească, se crede, în general, că a fost reprezentată ca zeitate androgină. Cu vremea Astarte a devenit zeiţa amorului şi a voluptăţii (Afrodita la greci; Venus la romani). Aşera, amintită atât de des între cultele idolatre, probabil a fost tot Astarte, reprezentată în diferite forme. Cultul Astartei a fost profund imoral. b) Efodul pe care 1-a făcut Ghedeon din 1700 sicii de aur nu este o haină identică sau asemănătoare cu efodul prescris ca veşmânt arhieresc (Iş 28, 4). Efodul ca îmbrăcăminte de in este amintit în mai multe locuri ale Scri„pCtuirii. Samuel slujea înaintea Domnului, copil fiind, încins cu efod d(e1 iRng" 2, 16; mai vezi 2 Rg 6, 14; 1 Par 13, 27 etc). Efodul lui Ghedeon nu pare să fi fost îmbrăcăminte, căci nu se poate închipui ca o haină să fi fost de cea 28 kg aur, căci un siclu de aur cântărea 16,27 gr. Ghedeon a aşezat apoi efodul „acînesta cetatea sa, în Ofra"ş,i el„a devenit piatră de poticnire pentru Ghedeon şi casa lui",dar şi pentru alţii. Efodul pare să fi fost un obiect de cult superstiţios, cum se vede din unele observaţii care se fac în legătură cu el (Jd 17,15; 18,14; Os 3, 4). Se crede că prin efod se consulta voinţa divină sau se făceau vrăji. c) Atât la Sfinţii Părinţi, cât şi la exegeţii biblici mai noi se discută chestiunea jertfirii fiicei lui Ieftae (Jd 11). Se pune întrebarea: oare Ieftae şi-a jertfit fiica în mod sângeros, prin ardere, sau a destinat-o spre a servi în templul Domnului şi astfel să păzească fecioria perpetuă? Jertfirea reală sângeroasă o susţin dintre cei vechi Iosif Flaviu(Aut5, m. 9), Talmudul, Origen, Sfântul Efrem, SfâInotualn 153 Studiul Vechiului Testament Hrisostom, Sfântul Ambrozie, Fericitul Ieronim şi Fericitul Augustin, Toma d'Aquino ş. a., iar dintre cei noi: Vigouroux, Hummelauer, Zapletal, Lagrange, Hetzenauer ş. a. Jertfirea în sens impropriu o susţin iudeul R. I. Kimchi (secolul XII), Nicolau Lyranul (secolul XIV), Ubaldi, Cornelly, Van Hoonecker, Szchokke ş. a. Cu toate că autorii sunt de părere că Ieftae, înainte de războiul cu amoniţii, a făcut juruinţă de jertfă în sens propriu, contând chiar şi pe eventualitatea unei jertfe omeneşti: „atunci va fi că oricine va ieşi primul pe uşa casei mele să mă întâmpine când mă voi întoarce cu pace de la fiii lui Amon, acela va fi al Domnului: îl voi aduce ardere-de-tot" (Jd 11, 31), totuşi cei de părere opusă insistă asupra laudelor ce i se aduc lui Ieftae (1 Rg 12,11; Sir 46,11; Evr 11, 32), care ar fi incompatibile cu nelegiuirea pe care ar fi săvârşit-o Ieftae. Preoţimea n'ar fi tolerat comemorarea anuală de 4 zile a „victimei", dacă ar fi vorba de jertfă omenească atât de potrivnică Legii Domnului şi străină de practica religioasă. în concepţia poporului biblic, fecioria perpetuă echivalează cu o adevărată jertfă, căci Vechiul Testament, în general, nu apreciază fecioria aşa cum o apreciază Noul Testament. Chiar cuvintele: „Şi ea n'a cunoscut bărbat" Qa 11, 39) arată că e vorba de jertfă improprie, jertfă de feciorie. Apoi înainte de jertfire, fiica îi cere tatălui său voie: „să mă duc pe munţi în sus şi'njos şi să-mi plâng fecioria, eu şi însoţitoarele melef'Qd 11, 37). Ieftae se învoieşte şi ea rătăceşte prin munţi timp de două luni. însă majoritatea autorilor văd în cazul de faţă o jertfă adevărată, mai ales după ce textul constată lămurit: „iar el (Iefiae) a plinit asupra ei făgăduinţa pe care ofdcuse"Qâ 11, 39). Aşa se explică şi surprinderea dureroasă când o vede ' ieşind din casă în întâmpinarea lui pe unica fiică şi unica odraslă din familie. Fireşte că faptele săvârşite chiar şi de bărbaţi în funcţii de trimişi ai lui Dumnezeu, sau ridicaţi de Dumnezeu, îi angajează în sens moral pe ei personal şi nu „Legea", pe care pot să o observe sau să o calce. în cazul dat, Ieftae face o juruinţă pripită în materie nepotrivită pentru juruinţă, pe care el ţine de datoria lui să o îndeplinească (greşit!) pentru cuvântul dat, cum e şi cazul lui Irod cu tăierea capului lui Ioan Botezătorul (Mt 14, 9). De altfel Ieftae, ţinând seamă de originea, educaţia şi tinereţea lui, a fost un bărbat de la care te poţi aştepta la fapte lipsite de sentimentul gingăşiei şi al sensibilităţii morale. El era feciorul unei femei desfrânate, era nelegitim în familie, de unde fusese izgonit de fraţi. El, izgonit fiind, s'a aşezat în ţinutul Tob, „Şi'n jurul lui Iefiae s'au adunat oameni de nimic şi au mers cu el" (Jd 11, 3). După asemenea antecedente, el este ales de bătrâni şi angajat drept căpitan al oştii împotriva lui Amon, pogorându-se peste el „DuhulDomnului" când porneşte la război (Jd 11, 29). Fireşte că „Duhul Domnului", care îl ajută să biruiască în război, nu-i inspiră şi nu-i aprobă toate faptele, pe care le săvârşeşte în alte împrejurări. 154 CarteaRut Bibliografie Origen, P.G., t. 12; Sfântul Ambrozie, P.L., t. 14; Teodoret, P.G., t. 80; Isidor, P.L., t. 83; Keil (2), 1874; Hummelauer (eat), Paris, 1888; Cetii, 1893; Budele, 1897; Nowack, 1900; M. J. Lagrange, 1903; G. A. Cook, 1913; L. Desnoyers, La periode desjuges, Paris, 1922; Schulz, 1926; Zapletal, 1923; Efrem Şirul, trad. din lb. siriană de S. C. Isopescu, publ. sub îngrijirea lui N. Cotos, Constantinopol, 1940; H. Cazelles, Juges, 1949; Nştscher, 1940; Vincent, 1958; H. W. Hertzberg, Die Bucher Iosua, Richter..., Gşttingen, 1959; A. I. Noth, The Background of Judges, 1962. 4. Cartea Rut a. Numele cărţii Această mică scriere, care cuprinde patru capitole, şi-a căpătat numirea de la eroina întâmplării cuprinse în ea. Azi, în canon, figurează drept carte independentă, în vechime însă era cuprinsă în cartea Judecătorilor, ca al treilea adaos, precum ne spun Iosif Flaviu, Chirii al Ierusalimului, Fericitul Ieronim ş. a. Meliton şi Sfântul Atanasie o tratează ca scriere independentă. Tot aşa o aflăm tratată şi în documentele de mai târziu: Sinodul din Hippo, Canoanele Apostolice, Sfântul Epifanie ş. a. b. Cuprinsul cărţii în timpul traducerii alexandrine a fost aşezată între cărţile istorice. Atât traducătorii alexandrini, cât şi Fericitul Ieronim, în traducerea Vulgata, o aşază între cartea Judecătorilor şi cărţile Regilor, pentru că, pe de o parte, acţiunea ei se petrece în timpul judecătorilor, iar pe de altă parte, cartea e o contribuţie la istoria originii lui David. Evenimentul descris în carte completează în mod fericit adaosurile din cartea Judecătorilor. Pe când celelalte două adaosuri arată stăpânirea idolatriei într'un trib al lui Israel şi profunda decădere a moravurilor, aceasta din urmă arată că nici în acest timp de dezmăţ moral n'au lipsit persoane care au trăit viaţă tihnită patriarhală sub scutul Legii lui Moise. Iată întâmplarea din această carte: în timpul judecătorilor s'a întâmplat o foamete în Canaan. Elimelec, bărbat din tribul lui Iuda, din oraşul Betleem, împreună cu soţia sa Noemina şi cu cei doi fii ai săi, Mahlon şi Chilion, s'au dus să locuiască în ţara Moabului. Bărbatul Noeminei, nu peste mult timp, moare. Cei doi fii se căsătoresc şi iau de soţii 155 Studiul Vechiului Testament două moabitence: pe Orfa şi pe Rut. După aproape zece ani mor şi fiii Noeminei, aceasta rămâne singură cu două nurori în ţară străină. Aflând Noemina că Dumnezeu 1-a cercetat pe poporul său cu belşug şi că foametea a încetat, se hotărăşte să se întoarcă în ţara sa. Noemina le sfătuieşte pe nurori să rămână în ţara lor, căci în ţară străină au puţini sorţi să se mărite, dată fiind legea pământului, unde fiu de evreu nu putea să ia în căsătorie fete de neam străin, iar ea, Noemina, văduvă şi înaintată în vârstă, nu mai avea nădejde de copii care să le ia în căsătorie în baza leviratului. Una dintre nurori se lasă înduplecată şi rămâne acasă. Rut, dând dovadă de cald ataşament faţă de soacra sa, se supune la toate eventualele riscuri ale aşezării în patria fostului ei soţ: „Dar Rut i-a zis: 'Departe de mine gândul de a te părăsi sau de a mă întoarce de lângă tine; unde vei merge tu, voi merge şi eu; unde te vei aşeza tu, mă voi aşeza şi eu; poporul tău va fi poporul meu, iar Dumnezeul tău va fi Dumnezeul meu; şi unde vei muri tu, voi muri şi eu, şi acolo mă voi îngropa. Aşa să-mi facă mie Domnul, şi chiar mai mult; că numai moartea mă va despărţi de tine»" (Rut 1, 16-17), spune Rut cu duioşie soacrei sale. Ajunse în ţară, Noemina şi Rut se aşază pe moşia lor. Rut e de ajutor nepreţuit soacrei sale. Ea merge pe ogoare să culeagă spice după secerători, fiind nevoită, din cauza situaţiei lor modeste, să recurgă şi la acest mijloc de trai. întâmplarea a făcut ca Rut să meargă la cules de spice pe holdele unei rudenii înstărite, cu numele de Booz. Booz o vede pe tânăra văduvă Rut, modestă la fire şi plăcută la înfăţişare. Calităţile ei alese îi trezesc interes faţă de ea. Dă dispoziţie secerătorilor să nu fie împiedicată la adunarea spicelor. Mai mult, secerătorii sunt îndrumaţi să lase în urma lor spice mai multe şi să-i dea apă să bea din vasele lor. Rut, spre mulţumirea şi mirarea soacrei sale, se întoarce acasă cu ispravă bună. Fiind întrebată cum a ajuns la atâta spor, află totul din relatările date. Noemina o sfătuieşte pe Rut ca, în baza legăturii de rudenie, să-i ceară lui Booz să o ia în căsătorie, ceea ce se şi întâmplă. Din căsătoria lui Booz cu Rut s'a născut Obed, care 1-a născut pe lesei, tatăl lui David. c. Scopul cărţii Cea mai însemnată chestiune care se pune în legătură cu această carte este scopul pe care 1-a avut autorul cu scrierea sa. Părerile sunt împărţite. Cea mai probabilă părere, cunoscându-se scopul Scripturii Vechiului Testament, de altfel singura îndreptăţită, este aceea care susţine că scopul acestei cărţi este să se arate genealogia lui David, şi prin el genealogia lui Hristos, scopul ultim al Vechiului Testament. Afară de aceasta, scopul cărţii este să se arate că şi păgânii vor fi părtaşi ai harului divin dacă vor ajunge la cunoştinţa adevăratului Dumnezeu: „Poporul tău va fi poporul meu, iar Dumnezeul tău va fi Dumnezeul meu". Moabiteanca Rut, ajunsă prin providenţă atât de specială în sânul poporului, prin strălucitele sale virtuţi s'a făcut, într'adevăr, vrednică să fie înşirată în 156 CarteaRut genealogia Mântuitorului. Prin admiterea ei în rândul ascendenţilor lui Mesia, alături de alte femei păgâne (Rahab) sau păcătoase (Tamara), a fost înfrânt orgoliul naţional al evreilor. Acest popor ar fi trebuit să-şi amintească de făgăduinţa dată lui Avraam, că în el „se vor binecuvânta toate neamurile". Iar nouă să ne arate, precum spune Fericitul Ieronim, că pentru ca Hristos întrupat să şteargă păcatul n'a fost nici umilitor, nici înjositor să Se nască din strămoşi păcătoşi. Unii autori gândesc altfel despre scopul cărţii. Ei cred că scopul cărţii s'ar găsi în ultimele versete ale ei: arătarea genealogiei lui David din poporul moabitean, dispreţuit de evrei, în mentalitatea lor orgolioasă, nu putea avea darul de a adăuga ceva la gloria acesteia. Lipsită de temei solid e şi părerea că scopul cărţii ar fi fost preamărirea căsătoriei de levirat, căci această lege a fost în general practicată în acel timp. Deci în cazul acesta n'a fost ceva special. Cu atât mai puţin poate să fie adoptată părerea raţionalistă, care, lipsind cartea de orice caracter supranatural, sau de orice rost înalt, socoteşte toată întâmplarea şi cartea însăşi ca o idilă rustică, sau un poem cu acţiune fictivă şi cu persoane simbolice. Părerea aceasta nu e justificată decât doar numai de tendinţa de a discredita Sfânta Scriptură. d. Istoricitatea cărţii Cât priveşte istoricitatea întâmplării, avându-se în vedere scopul arătat mai sus, nu poate fi obiect de discuţie. Aceasta o adevereşte îndeajuns însăşi istorisirea simplă, reală, cu persoane cu caracter consecvent, pe lângă probele scoase din alt domeniu, în special cel al Scripturii. Timpul când s'a scris cartea se poate afla numai cu aproximaţie. Amintirea lui David, ca o persoană care este în atenţia publică, apoi faptul că David încă nu este numit rege, ne îndreptăţesc să fixăm originea cărţii în timpul când David e uns rege, dar încă nu este în posesia puterii regale. Monarhia, în timpul scrierii cărţii, de-abia este introdusă („în zilele când cârmuiau judecătorii" - Rut 1, 1). Deci timpul probabil al scrierii sunt anii ultimi ai domniei lui Saul. Adversarii cred că această carte a fost scrisă mai târziu, când unele amănunte au fost date de mult uitării, câci persoane care ar trebui să fie numite cu nume nu se numesc, de exemplu bărbatul îndreptăţit la căsătorie de levirat cu Rut (Rut 3,12; 4,1). Leviratul se numeşte datină „de demult". Aceste obiecţii însă sunt fără greutate, căci numele persoanei în chestiune nu interesa, iar leviratul a fost într'adevăr o datină din vechime, cum arata şi cazul lui Iuda, fiul lui Iacob, şi a norei sale, Tamara. Dacă în trecut această carte era tratată ca parte integrantă din cartea Judecătorilor şi dacă autorul cărţii Judecătorilor este Samuel, putem crede că şi această carte este scrisă tot de Samuel. Aceasta este de altfel şi părerea talmudiştilor, buni cunoscători ai tradiţiei neamului lor. Cartea Rut, deşi redusă ca extensiune, are mare însemnătate şi tratează un episod foarte particular din istoria mântuirii. Precum Epistola Apostolului Pavel 157 Studiul Vechiului Testament către Filimon, cu cele 25 versete din Noul Testament, este o adevărată perlă a gândirii şi simţirii creştineşti şi ca atare se alătură cu deplină vrednicie epistolelor dogmatice ale marelui Apostol, tot aşa cartea Rut este o nepreţuită dovadă de corectitudine morală a unor persoane înzestrate cu strălucite însuşiri sufleteşti, care trăiesc sub oblăduirea Legii divine. Oricare dintre cele trei persoane principale ale cărţii: Noemina, Rut şi Booz, au o desăvârşită atitudine morală, cuvenită stării lor. Noemina, mamă şi soacră, plină de prudenţă şi înţelepciune; Rut, pătrunsă de ataşamentul sincer şi cald, deplin încrezătoare în deşteptăciunea soacrei sale, docilă, harnică; Booz, bărbat plin de sentimente umanitare, de atenţie, de cavalerism neprefăcut, împăciuitor, drept, onest şi plin de gingăşie, ne face să cunoaştem o pilduitoare întâmplare în mijlocul unei lumi stăpânite de idolatrie şi destrămare morală. Nu e de mirare că unii autori moderni sunt de părere că un asemenea caz se poate întâlni numai în teorie, în ideal, în poezie. Realitatea istorică însă ne arată că acest caz s'a petrecut aievea. Ea aruncă lumină asupra vieţii sociale a poporului biblic. Arată cum ar fi putut, cum ar fi trebuit şi în realitate cum au şi trăit unii, de bună seamă nu puţini. în tot cazul istorioara arată că Legea Domnului a creat condiţii de viaţă morală şi socială infinit superioară neamurilor antice. Ε deci o dovadă în plus a originii divine, supranaturale, a religiei Vechiului Testament şi a caracterului inspirat al Sfintei Scripturi. Bibliografie Dintre Părinţii greci, Origen are omilii la Rut, Sfântul Efrem Şirul are un comentariu, Teodoret mai multe probleme în legătură cu cartea Rut. Dintre scriitorii de limbă latină, se ocupă de Rut Fericitul Augustin, Isidor de Sevilla ş. a. Comentarii mai noi au scris: J. Khell, De apocha historiae Ruth, Viena, 1756; Keil (2), 1874; Clair, Les Juges et Ruht, Paris, 1878; Hummelauer, în Jud. et Rut, Paris, 1888; Osttli, 1889; Nowack, Iudic, Ruth, Gşttingen, 1900; G. A. Cooke (engl.), Cambridge, 1913; Gressmann, 1922; Jouon, Ruth (comentariu filologic şi exegetic), Roma, 1924; Schulz, 1826; Lattey, The Book of Ruth, London, 1935; W. Rudolf, Das Buch Ruth, Leipzig, 1940; W. Vellas, Scopul Cărţii Rut (greceşte), Atena, 1954; Slaugther, 1954; Knigth, 1956; Sierra, II libro di Ruth, 1957; N. Gerleman, 1960; Rust, 1961; Bettan, 1962; Wurtwein (ed. a 2-a), 1964; S. Amsler, Le livre de Ruth (în „Le journal de la vie", nr. 47), 1971. 158 5. Cărţile 1 şi 2 Regi a. Numele cărţilor Cele două cărţi, numite în canonul ebraic al Vechiului Testament ale lui Samuel, până la Daniel Bomberg (secolul XVI d. H.) au format o singură carte. Traducătorii alexandrini şi Fericitul Ieronim au divizat-o în două cărţi. Ele continuă istoria din cartea Judecătorilor şi istorisesc pe larg întemeierea dinastiei davidice eterne. Sunt numite ale lui Samuel nu pentru că el ar fi autorul lor, ci fiindcă bărbatul cu rost mai înalt în evenimentele timpului este profetul şi judecătorul Samuel. Istoria cuprinsă în aceste cărţi şi scopul lor suprem: fondarea dinastiei lui David arată că, în realitate, cele două cărţi formează o singură unitate literară, deci o singură carte. b. Cuprinsul cărţilor Cartea I este precedată de un prolog (introducere), capitolele 1-7, şi istoriseşte pregătirea tronului lui David (capitolele 8-31). Cartea a Ii-a înfăţişează fondarea şi întărirea tronului lui David (capitolele 1-20) şi se sfârşeşte cu un epilog (capitolele 21-24). Cartea I. Introducere (capitolele 1-7) în timpul când evreii sunt strâmtoraţi de duşmani şi centrul religios este în Silo, în locul lui Eli este chemat Samuel la conducerea poporului, acesta fiind născut în urma rugăciunilor stăruitoare făcute de mama sa Ana şi educat de însuşi arhiereul Eli, la cortul sfânt. Ca să împace poporul cu Dumnezeu, Samuel convoacă poporul în Miţpa, unde aduce jertfă de ispăşire. Această vădită manifestare de unitate naţională nu e privită cu ochi buni de filisteni. Ei îi atacă pe evrei, dar sunt biruiţi. în timpul lui Samuel, după aceea, nici n'au mai încercat altă incursiune duşmănoasă. Samuel se consacră acum cu totul treburilor publice. Ridică altare şi din îndemn dumnezeiesc aduce sacrificii în Rama, Betel şi Ghilgal. Cuprinsul(8-2Î). Zgârcenia şi nedreptatea fiilor lui Samuel dă prilej poporului să ceară ungerea unui rege. Samuel îl consultă pe Dumnezeu, Care îi spune să îndeplinească dorinţa poporului. Samuel se execută, după ce mai întâi arată eventualele neajunsuri şi abuzuri, inerente unui regim monarhic. îl unge rege pe Saul din tribul lui Veniamin, după indicarea venită de la Dumnezeu. Poporul adunat în Miţpa aprobă alegerea făcută. După o biruinţă a lui Saul asupra amoniţilor, poporul adunat în Ghilgal îl confirmă din nou ca rege, fapt prin care încetează regimul judecătorilor şi se introduce cel monarhic (cea. 1050 î. H.). 159 Studiul Vechiului Testament Samuel, chemându-L ca martor pe Dumnezeu, într'o cuvântare publică renunţă la demnitatea avută şi promite că, pe altă cale şi în altă formă, nu va înceta să vegheze asupra poporului şi să mijlocească pentru el la Dumnezeu. Saul însă nu a fost credincios multă vreme în împlinirea datoriilor sale teocratice. Cu ocazia unui război cu filistenii, nerăbdător şi neaşteptând sosirea lui Samuel, sacrifică Domnului (prin preoţi). Samuel îl mustră pentru nerăbdare şi îi prezice respingerea de către Dumnezeu. în toiul luptei cu filistenii, o făgăduinţă a lui Saul pune în primejdie viaţa fiului său Ionatan, bun şi foarte iubit de popor. Pe Ionatan numai stăruitoarea intervenţie a poporului îl scapă de la moarte. Faptul acesta a întors inima poporului de la Saul. Nu peste mult timp, cruţarea vieţii lui Agag şi păstrarea unei însemnate părţi a prăzii de război, împotriva poruncii divine, aduce definitiva lui respingere. Samuel este acum în căutarea unui alt rege pe care îl găseşte, după arătarea divină, în persoana lui David, cel mai mic dintre cei opt feciori ai lui lesei, din Betleemul Iudeii. Pe acesta îl şi unge rege. începând din acest moment, Domnul îl părăseşte pe Saul, care, conştient de respingerea sa, cade în melancolie. Pentru înviorarea regelui este adus la curte David, ca să-i cânte din harpă. Fiind plăcut în ochii regelui Saul, ajunge scutierul lui. într'un război cu filistenii, David îl învinge pe Goliat. După această victorie devine ginerele regelui. Se naşte o mare prietenie între David şi Ionatan, fiul lui Saul. Nu peste mult timp Saul unelteşte să-1 piardă pe David, care e nevoit să fugă dinaintea lui. Mai întâi merge în Rama la Samuel. Nefiind însă nici aici în siguranţă, merge la preotul Ahimelec în Nobe, apoi la Achiş, regele filistenilor. Se ascunde mai apoi în peştera Adulam. De aici merge la moabiţi, de unde se întoarce în casa părintească, în Betleemul Iudeii. Saul, din răzbunare pentru ascunderea lui David, măcelăreşte întreaga familie a preotului Ahimelec, cruţând numai viaţa lui Abiatar, care merge la David cu chivotul Legii. Aflând Saul că David este în casa părintească, începe iarăşi să-1 urmărească. David, din nou fugar, petrece în deserturile Faran şi Zif. Apoi se refugiază la Achiş. Filistenii atacă oastea lui Saul în valea Izreel, care, în strâmtorarea sa, merge la o vrăjitoare din Endor, cerându-i să-i mijlocească o întâlnire cu duhul lui Samuel, la data aceea mort, ca să-1 întrebe de sfârşitul luptei. Samuel apare şi îi spune lui Saul: „Tu şi fiii tăi veţi cădea mâine" (1 Rg 28, 19). în lupta care se dă, Saul şi fiii lui mor. Cartea a Π-a. Cuprinsul (1-20) După moartea lui Saul, David este proclamat rege în Hebron, a doua oară de către tribul lui Iuda. Celelalte triburi îl aleg ca rege pe Işboşet, fiul lui Saul. După ce însă generalul Abner, trecând şapte ani, îl părăseşte pe Işboşet şi trece de partea lui David, şi după asasinarea lui Abner de către Ioab şi asasinarea lui Işboşet de către doi ucigaşi, David este proclamat rege a treia oară, de data aceasta de toate cele douăsprezece seminţii. Urmează o domnie glorioasă de 40 de ani a lui David. în primii 20 de ani asigură liniştea hotarelor prin înfrângerea filistenilor, 160 Cărţile Îşi2Regi a moabiţilor, amoniţilor, sirienilor, idumeilor. Dă ţării cea mai mare întindere pe care a avut-o vreodată. în următorii 20 ani se ocupă cu organizarea internă pe toate tărâmurile. îi scoate pe iebusei din cetate şi face Ierusalimul capitala ţării. Reorganizează preoţia şi dă cultului divin o splendoare deosebită, prin muzica sacră. Epibgul(21-24). După o foamete de 3 ani, pedeapsă trimisă pentru măcelărirea gabaoniţilor de Saul, David îi execută pe toţi descendenţii lui Saul. Cruţă numai viaţa ologului Mefiboşet, pe care îl ia la sine. Pasiunea păcătoasă faţă de Batşeba, soţia generalului Urie, devine cauza ruinei politice şi spirituale a gloriosului rege. David cunoaşte toată grozăvia nelegiuirii sale din parabola profetului Natan. Se roagă pentru iertare în zguduitoarele cuvinte ale Psalmului 50. însă crima trebuia ispăşită deplin. Pentru vina vărsării sângelui lui Urie, urmează vărsări de sânge în familie. Amon, fiul lui David, o violează pe sora sa Tamara. Drept răzbunare, fratele Tamarei, Abesalom, îl ucide pe Amon cu prilejul unui ospăţ. Abesalom stârneşte o revoltă împotriva tatălui său, David. Revolta degenerează în război civil. Abesalom intră în Ierusalim. în cele din urmă însă Abesalom este biruit şi ucis. După învingerea duşmanilor interni şi externi, David ar fi putut domni în pace, dacă nu ar fi atras asupra sa mânia lui Dumnezeu, din cauza unui recensământ pe care voia să-1 facă, probabil, din socoteli profane şi din orgoliu. De ciuma care a urmat ca pedeapsă pentru această faptă mor într'o zi şaptezeci de mii de evrei. David se înspăimântă şi-L roagă pe Dumnezeu pentru încetarea ciumei. I se arată un înger în aria lui Aravna Iebuseul, care îi spune că pedeapsa a încetat. David cumpără locul unde i s'a arătat îngerul şi se hotărăşte să zidească aici templul. c. Autorul cărţilor Autorul acestor cărţi este necunoscut. Este vădit că Samuel nu poate fi autorul deoarece el moare înainte de urcarea pe tron a regelui David. Autorul, probabil, a trăit scurtă vreme după schisma naţională întâmplată după moartea lui Solomon, înainte de robia babilonică, deoarece despre această catastrofă naţională nu se face nici o amintire. Deci termenul a quo al scrierii cărţii este schisma naţională din anul 933 î. H., iar termenul ad quem (după care cartea nu s'a putut scrie) este robia babilonică din anul 586 î. H. La scrierea cărţii autorul s'a folosit de izvoarele scrise ale profeţilor Samuel, Natan, Gad şi de alte izvoare scrise. Că ambele cărţi sunt scrise de acelaşi autor se vede din unitatea concepţiei, a dicţiei şi a limbii, din legătura intimă în istorie, din rotunjimea desăvârşită a pericopelor şi din scopul unitar, căci tot ce se spune se încheagă într'o unitate desăvârşită. Dacă totuşi se observă pe alocuri nepotriviri de dicţie, ele sunt atribuite izvoarelor consultate. Este greşită însă părerea autorilor mai noi că Samuel ar fi scris istoria timpului său şi că alţi doi autori au adăugat acelei lucrări scrierile lor, cartea fiind, astfel, 161 Studiul Vechiului Testament contopirea scrierii lui Samuel cu alte două scrieri (probabil ale profeţilor Gad şi Natan). Contestatarii unităţii şi autenticităţii cărţii mai cred că autorul ar fi un compilator neiscusit, pentru că: a) în carte s'ar găsi mai multe contradicţii; b) se dau mai multe relatări despre acelaşi lucru; c) în carte ar fi diferite feluri de istorisire. însă nici una din aceste obiecţii nu e serioasă, căci pretinsele contradicţii se pot explica pe cale exegetică. Istorisirea de două ori a aceleiaşi întâmplări nu necesită numaidecât presupunerea a doi autori diferiţi (de exemplu toţi autorii admit că Faptele Apostolilor sunt scrise de Luca, deşi de trei ori se istoriseşte convertirea lui Pavel). Deosebirile de stil se exagerează de regulă când e vorba să se făurească obiecţii. în realitate limba cărţii întregi e pură, clasică, pe alocuri poetică, cum e natural să fie în timpul înfloririi supreme a literaturii ebraice. d. Autoritatea istorică a cărţilor Autoritatea istorică a cărţilor este dovedită prin fidelitatea psihologică cu care sunt descrise persoanele din istoria cuprinsă aici. Autorul descrie persoanele în adevărata lor înfăţişare. Nu cruţă nimic în dauna adevărului istoric. Arată şi laturile sau trăsăturile bune, dar şi pe cele slabe sau rele ale persoanelor. De exemplu, descrierea psihologică fidelă a regelui Saul, la început ales de Dumnezeu şi iubit de popor, în cele din urmă respins de popor şi urgisit de Dumnezeu din pricina orgoliului care se trezeşte în el, abuzând de plinătatea puterii regale. Ideea lui fixă de a-1 pierde pe David îl împinge la fapte care fac din el un e.rou tragi-comic. Tot aşa de fidel este descrisă şi persoana lui David. Mare în toate: şi în virtuţi, şi în păcate. Cazul lui e o pildă grăitoare cum dintr'o scânteie se face un incendiu. Păcătoasa privire spre soţia lui Urie îl duce la uciderea acestuia, pentru a-şi acoperi păcatul. Aceeaşi privire păcătoasă dezlănţuie apoi potop de ispăşiri. Toate drepte şi inevitabile. Dreptatea nu iartă, e necruţătoare. Iată-1 pe David om mare: cu rele porniri trupeşti, dar cu alese însuşiri sufleteşti. Dar şi dovezi externe arată adevărul istoric al acestei cărţi. Folosindu-se de aceleaşi izvoare de care se foloseşte şi autorul cărţilor Paralipomena, autorul cărţilor 1 şi 2 Regi dovedeşte că foloseşte fidel aceste izvoare, întrucât cele două cărţi sunt în perfectă concordanţă în locurile unde istorisesc aceleaşi fapte. Evenimentele din cărţi sunt cunoscute sau presupuse şi de alte cărţi ale Vechiului şi Noului Testament. Aşa de exemplu: Ps 77, 70; îs 29; Mt 12, 3; FA 7, 40 etc. Cărţile 1 şi 2 Regi au locuri comune mai cu seamă cu cărţile Paralipomena (în total vreo 15). Autoritatea divină o atestă tradiţia iudaică şi cea creştină, căci atât sinagoga, cât şi Biserica le-au primit în canon de la început şi le menţin până azi. Mântuitorul atribuie cărţilor lui Samuel aceeaşi autoritate ca şi Legii lui Moise, când citează din ele, punându-le alături de dispoziţiile Legii. Astfel Mântuitorul îi întreabă pe farisei: „Cum a intrat (David) în casa lui Dumnezeu şi a mâncatpâinilepunerii- 162 Cărţile Îşi2Regi înainte, care nu-i erau îngăduite lui să le mănânce, nici celor ce erau cu el, ci numai preoţilor" (M1t2, 4, cf. 1 Rg 12, 6), sau„:N'aţi citit în Lege că preoţii în templu calcă Sâmbăta în zi de Sâmbătă şi sunt fără vin(Mă?t"12, 5, cf. Nm 28, 9). Apostolul Pavel argumentează cu textul că„rţCiiă: ci căruia dintre îngeri i-a zis Dumnezeu vreodată: "Fiul Meu eşti Tu, Eu astăzi Te-am născut»; şi iarăşi: 'Eu îi voi fi Lui Tată, şi El îmi va fi Mie F(Eiwvr 1, 5; 2 Rg 7,14). Sfânta Fecioară reproduce idei din textul cântării Anei (Le 11, 52; 1 Rg 2, 6), profetul Ieremia face aluzie la cărţile 1 şi 2 Regi (Ir 23, 5; 2 Rg 7, 12). în cărţile lui Samuel sunt referinţe mesianice. Cuvintele profetului Natan despre eternitatea tronului lui David (2 Rg 7,12-14) sunt celebre. Apoi cântarea Anei, mama profetului Samuel (1 Rg 2,1-10) şi ultimele cuvinte ale lui David (2 Rg 23, 1-7) sunt socotite ca o prevestire a timpurilor mesianice. e. Note istorico-critice a) Textul ebraic al acestor cărţi este foarte alterat. Nici o altă carte, afară de Iezechiel şi Osea, nu a suferit atâtea schimbări ca textul acestor cărţi. Critica atribuie mai multă autoritate textului Septuagintei decât textului original. Dintre recenziile Septuagintei mai autentică este socotită cea din Codicele Vatican. b) „Contradicţiile" atât de mult căutate şi exploatate de critica raţionalistă, pentru a lipsi cartea de autoritatea istorică şi divină, se pot explica corect cu bunăvoinţă şi exegeză. Astfel de contradicţii ar fi, printre altele, între 1 Rg 17, 38, unde se spune că David ajunge scutierul lui Saul, şi 1 Rg 17, 54, unde se spune că atunci când David îl biruieşte pe Goliat, deşi înainte de luptă Saul avusese cu el o convorbire, acum nu-1 cunoaşte şi, interesându-se de el, află că este fiul lui lesei Betleemitul, ceea ce s'a ştiut (şi a ştiut şi Saul) încă atunci când a fost adus în casa lui Saul, ca să-1 distreze (1 Rg 16, 17-19)· Aici nu este contradicţie reală, căci, citindu-se cu atenţie textele referitoare, e adevărat că persoana lui David, numele lui şi al părinţilor lui i-au fost cunoscute lui Saul încă înainte de lupta cu Goliat. După învingerea filisteanului, Saul se interesează de neamul lui David, întrucât avea să se încuscrească cu el. Saul o făgăduise de soţie pe fiica sa celui care-1 va învinge pe Goliat şi, pe lângă daruri multe, scutirea de impozit a casei tatălui său (1 Rg 17, 25). Deci în cazul al doilea (1 Rg 17, 54), Saul se interesează de neamul aceluia care îi era cunoscut de mai înainte şi care avea să fie ginerele lui (1 Rg 16, 21), ceea ce nu e contradicţie. Nepotrivirile dintre 1 Rg 8, 5 (Israel cere rege fiindcă aceasta e datina şi la alte popoare) şi 1 Rg 12, 12 (Israel cere regat, presat fiind de ameninţarea regelui Nahaş al amoniţilor), sau dintre 1 Rg 10, 1 (Samuel îl unge de rege pe Saul) şi 1 Rg 12,12 (Saul este ales drept rege prin sorţi) şi 1 Rg 11,15 (Saul este proclamat rege în Ghilgal de popor), sau dintre 1 Rg 17, 54 (Israel stăpân peste Ierusalim în timpul lui Saul) şi 2 Rg 5, 7 (David ajunge rege după ce cucereşte Sionul), de asemenea se pot explica, deoarece cauzele pentru care au cerut 163 Studiul Vechiului Testament israeliţii rege au fost mai multe; apoi Samuel îl unge ca rege pe Saul după ce i-1 arată Dumnezeu şi ca să se cunoască în public alegerea pe care a făcut-o Dumnezeu, se aruncă sorţii (modul frecvent întrebuinţat pentru aflarea voii lui Dumnezeu, cum se vede şi la alegerea Apostolului Matia - FA 1, 26) şi pe urmă cel ales se înscăunează solemn. Nici stăpânirea unei cetăţi nu înseamnă totdeauna stăpânirea ei totală. Ierusalimul, de fapt, a fost în stăpânirea israeliţilor. Acropola însă a rămas în posesiunea iebusiţilor, de la care a fost cucerită de David, prin alungarea lor. Din cele de mai sus se vede natura şi „greutatea" obiecţiilor împotriva cărţilor lui Samuel şi a adevărului lor istoric. c) O dată cu întemeierea dinastiei davidice se introduce şi aparatul administrativ şi felul de înfăţişare publică a noii aşezări, cerută de împrejurări. Se introduc demnităţi şi slujbe noi. După 2 Rg 8, 16-18 şi 2 Rg 20, 23-26, în timpul lui David arhierei erau Ţadoc şi Abiatar, general peste armată era Ioab, căpitanul pretorienilor era Benaia (pretorienii erau cretani şi pletani, proveniţi din două popoare din Creta), secretar al ţării era Şausa, iar cronicar Iosafat, fiul lui Ahilud (1 Par 18, 15). d) La 2 Rg 24, 1-9 se văd graniţele statului israelit din timpul lui David, sub a cărui domnie a avut ţara cea mai mare întindere. După interpretarea mai probabilă a textului de mai sus, David a stăpânit toată porţiunea Canaanului de dincolo de Iordan, de la Iordan până la Marea Mediterană, afară de oraşele Tir şi Sidon, care erau în stăpânirea fenicienilor, şi a oraşelor de pe coasta mării, aflate sub stăpânirea filistenilor. Dincolo de Iordan, Israel ocupă ţinutul de la râul Arnon spre Nord peste munţii Galaad până la Hermon, inclusiv. / Profeţii mesianice în cărţile lui Samuel 1)Cântarea Ane(i1 Rg 2, 1-10) în capitolul 2 al cărţii 1 Regi întâlnim un imn religios, pe care Ana, mama lui Samuel, 1-a rostit în faţa altarului. în istoria biblică imnul e cunoscut sub numele de Cântarea Anei. Imnul culminează în cuvint„elEe:l (Domnul) va judeca marginile pământului şi putere le va da regilor noştri şi va înălţa fruntea [„cornul",în ediţia a Ii-a, n. red.U]nsului Său" {1Rg 2, 10). Textul exprimă acţiunea în urma căreia Dumnezeu îi răsplăteşte mulţumitor pe cei drepţi şi îi pedepseşte exemplar pe păcătoşi. Termenii „marginile pământului" constituie o metonimie (vasul - pământul, conţinutul - popoarele), indicându-se prin ea toate popoarele pământului. Expresia revine mai ales în textele mesianice ale Vechiului Testament (ex. Ps 2; 7, 2). în acest text atât judecătorul, cât şi dătătorul de putere este Dumnezeu. „Cornul" este simbolul puterii; după interpretarea Sfântului Vasile acest simbol e împrumutat de la rinocer, care are un singur corn şi care este un animal de neînvins (Sfântul Vasile,Corn. la Psalmiî,n rom. de O. Căciulă, Bucureşti, 1939, p. 129). 164 Cărţile Îşi2Regi „Uns", evreieşte „masiah" (de mlaasa - a unge, greceşteχριστός(de la χρίζω= ung) se numeşte în Vechiul Testament cel uns cu untdelemn miruit. Se ungeau regii (1 Par 16, 23), de către preoţi sau profeţi, se ungeau preoţii (Lv 4, 5), arhiereii (Lv 4, 5). Unşi se numeau şi patriarhii în sensul că ei erau regii şi preoţii familiei lor. Prin ungere se împărtăşea o putere nevăzuta. Miruirea este şi ea un semn al bucuriei şi al stimeeiu.nSgeau cu untdelemn barba şi fruntea oaspeţilor. Hristos a fost uns cu mir de mare preţ de către o femeie din Betania (Mt 26, 7). Uneori ungerea (miruirea) este simbol al Duhului Sfânt (2 Ptr 1, 21-22). Cu timpul expresia Unsul se aplică la Mesia, la Hristos (Dn 9, 24). Că unsul din Cântarea Anei este Hristos rezultă din Luca 1, 6„9-ş7ip0u:tere mântuitoare ne-a ridicat din casa lui David, sluga Sa...". Sensul textului este următorul: Există o judecată universală. Judecătorul suprem este Dumnezeu, Care va judeca după dreptate. Toate darurile cele bune de sus coboară, astfel şi puterea pe care o au conducătorii pământului o au numai mulţumită Lui. Mesia, regele prin excelenţă, lucrează în numele lui Dumnezeu. Mulţumită ajutorului ceresc, regele Mesia va ajunge culmi de glorie nebănuite. 2)împărăţia veşnică(2 Rg 7, 12-16). Ideea mesianică ia un avânt deosebit în timpul regelui psalmist David. Dintr'un astfel de text face parte şi 2 Rg7,12-1„6Ş:i fi-va că după ce zilele tale se vor plini şi tu vei dormi împreună cu părinţii tăi, Eu îl voi ridica pe urmaşul tău de după tine, din chiar coapsa ta, şi voi rândui regatul său". „Aplini zilele'î'nseamnă a-ţi trăi viaţa, a epuiza epoca de timp acordată vieţii lumeşti.„A dormi împreună cu părinţii" esutne fel de vorbire despre cei morţi. Noţiunea conţine ideea de nemurire, considerându-se moartea ca o simplă trecere dincolo, la strămoşi, şi continuarea unei altfel de vieţi. Urmaşul e din neamul lui David. Se pregăteşte aici o împărăţie nouă, dar remarcabilă, căci înacest sens se zice (v. 13„):Acesta-i va zidi casă numelui Meu, iar Eu îi voi întări tronulpână'n veac. Eu îi voi fi lui Tată, iar el îmi va fi Mie fiu. Şi de se va întâmpla să greşască, atunci îl voi certa cu toiagul bărbaţilor şi cu loviturile fiilor oamenilor". Raportul dintre Dumnezeu şi regele viitorului este cel dintre tată şi copil: o iubire fără margini este caracteristica atitudinii lor. Această atitudine se bazează pe legile dreptăţii absolute, care prevăd răsplată pentru fapta bună şi năpastă pentru năpastă. „Toiagul" şi „loviturile" indică pedeapsa cuvenită călcătorului de lege. Acesta este sensul general şi apropiat al versetului. Ni se fac însă aici şi comunicări care privesc adevăruri de credinţă din cele mai importante, astfel nu e străină versetului insinuarea privitoare la misterul Sfintei Tr„eiCmăiM. esia este Fiul lui Dumnezeu"a,ceasta este rădăcina gândirii. Din contextul mesianic face parte şi versetul„1I5a:rmilaMea nu o voi îndepărta de la el aşa cum am îndepărtat-o de la cei pe care i-am lepădat de la faţa Mea". 165 Studiul Vechiului Testament „Mila" are aici înţelesul larg de dragoste, afecţiune. Comparaţia se face între regele viitorului şi între Saul. în LXX lipseşte Saul, iar partea din urmă a versetului are un înţeles general, referindu-se la toţi cei înstrăinaţi de Dumnezeu. Acest ciclu de profeţii sfârşeşte cu versetul 16: „Casa lui va fi neclintită, regatul său va rămâne veşnic înaintea Mea, iar tronul său în veac va fi întărit". Accentul se pune aici pe „veşnicie", caracteristica împărăţiei care se va înfiinţa. Aplicarea prezicerii la o împărăţie materială nu epuizează sensul gândirii. în Noul Testament (cf. Le 1, 32-33), în locuri care par a fi un ecou al versetului nostru, „casa lui Hristos" e biserica, creştinii (Evr 3, 6). Astfel Teodoret, din secolul V, are dreptate când spune că aceste idei se potrivesc nu atât regilor obişnuiţi, cât mai vârtos lui Hristos, căci „Solomon n'a avut o viaţă mai lungă decât alţi oameni, nici măcar vârsta tatălui său n'a întrecut-o". 3) Legământul veşnic Al treilea text e 2 Rg 23, 5: „ Căci casa mea nu-i astfel cu Cel-Tare; căci veşnic legământ făcut-a El cu mine, gata oricând, depază'n toată vremea-, că'ntreaga mântuire şi'ntreaga mea dorinţă: din cel nelegiuit să nu răsară floare". „Nu-i astfel", adică nu ca alte case, de care cea davidică se deosebeşte. Cu familia (casa) davidică s'a încheiat un angajament, din care decurg atâtea binefaceri, ca: mântuirea, fericirea, plăcerea de viaţă. Legământul încheiat cu David e veşnic. David e trecător, casa sa şi împărăţia sa vor dăinui în veci, căci printr'un urmaş celebru veşnicia lor este garantată. în Noul Testament această profeţie se leagă de evenimentele descrise la Luca 1, 42-43, încât se vede că e vorba despre „împărăţia care nu se trece". Astfel acest text anticipează că printr'o rânduială dumnezeiască regele Mesia este descendent, înrudit trupeşte cu viteazul David. Bibliografie De cărţile lui Samuel s'au ocupat: Origen, P. G., tom. 17; Sf. Ioan Hrisostom, P. G., tom. 54; Procopie din Gaza, P. G., tom. 87; Sf. Ambrozie, P. L, tom. 14; Isidor de Sevilla, P. L., tom. 83. Autori mai recenţi: Keil, 1875; Hummelauer, 1886; Welhausen (Fer, Text der B. Satn), Gşttingen, 1871; Alair, 1897; Η. Ρ. Smith, 1890; Budde, 1902; Schlşgl, 1904; Dhorme, 1910; Schulz, 1920; Gressmann, 1921; Caspari, 1926; Goldman, 1951; G. Bressan, Torino, 1955; Segal (elr) 1956; Hertzberg, 1960; De Vaux, 1961; Rolf D. Gehrke, 1, 2 Samuel, 1968; D. Auscher, Le livre de Samuel- Des Juges aux Rois (în „Le Journal de la vie", nr. 48), 1971. 166 6. Cărţile 3 si 4 Regi a. Numele cărţilor în textul ebraic aceste două cărţi, ca şi cărţile 1-2 Regi, până la Daniel Bomberg au format o singură carte. în Septuaginta şi în Vulgata lui Ieronim însă sunt împărţite în două. Ele cuprind istoria revelaţiei divine din timpul lui Solomon până la căderea regatului lui Iuda. în textul ebraic, cărţile se numeau /37Q IDto (Sefer Melachim), în Septuaginta: Των Βασιλέων, iar în Vulgata: Libri Regum. Deşi cărţile, fiind continuarea cărţilor 1-2 Regi, au cuprins istoric, ele se deosebesc de acestea prin anumite proprietăţi. Ele determină mai de aproape persoanele istorice: de exemplu, regele David, profetul Natan, Abner, fiul lui Ner. Autorul aminteşte izvoarele consultate, ceea ce autorul cărţilor 1-2 Regi nu face. Ele determină exact şi timpul cronologic. Autorul lor îşi spune adeseori şi părerea în legătură cu unele persoane şi cu unele evenimente, pe când autorul cărţilor 1-2 Regi se mulţumeşte cu simpla lor înregistrare. Limba acestor cărţi nu este aşa de curată ca limba acelora. b. Cuprinsul cârtitor Cuprinsul cărţilor se poate împărţi în trei părţi. Partea I (3 Rg 1-11) cuprinde istoria lui Solomon. După moartea lui David se urcă pe tron fiul său, Solomon. El îi execută pe Adonia şi pe generalul Ioab, vinovat de patru ucideri. Pe Abiatar îl lipseşte de arhierie şi îl înalţă la această demnitate pe Sadoc, descendent al lui Aaron prin viţa lui Itamar. Se căsătoreşte cu fiica faraonului. în rugăciuni cucernice îi cere lui Dumnezeu să-1 dăruiască cu înţelepciune, spre a putea guverna cu dreptate. Rugăciunea lui Solomon este ascultată şi împlinită. O dovadă a înţelepciunii lui Solomon este judecata adusă în cauza celor două mame, care pretindeau fiecare, pentru sine, un copil. în demnităţile publice îi ridică pe bărbaţii cei mai destoinici. în anul patru al domniei sale începe zidirea templului pe muntele Sion, acolo unde Avraam şi David aduseseră jertfe. Edificarea o termină în şapte ani. Hiram, regele Tirului, îi dă lemne de cedru de construcţie din munţii Libanului şi meşteşugari iscusiţi. Afară de templu, pe care-1 împodobeşte foarte bogat, face şi alte clădiri publice: palat pentru rege şi pentru regină, reclădeşte şi fortifică oraşele Baalbec, Tadmor, Chetib etc, sădeşte vii şi grădini, construieşte apeducte şi şosele. Flota lui comercială, instruită de fenicieni, marinari cu experienţă în navigaţie din porturile Elat şi Eziongeber, pleacă în Ofir (Indii? Abisinia?) şi în Spania (?) ca să aducă aur, argint, fildeş, pietre scumpe şi alte bogăţii. Regina Sabei vine să-i admire înţelepciunea şi luxul. Compune 3000 de parabole şi 1005 cântări (3 Rg 5,12). A ştiut să vorbească cu desăvârşită cunoaştere despre toate, începând de la 167 Studiul Vechiului Testament cedrul Libanului până la firicelul de isop. Cu cât a fost mai mare slava lui Solomon, cu atât i-a fost căderea mai ruşinoasă şi mai dezastruoasă. Bogăţia mare şi luxul extrem l-au dus la desfrâu. Cu ştirea, ba chiar la dorinţa lui, se ridică altare zeiţei Astarte şi zeului Moloh, prin care a păcătuit greu înaintea Domnului. Prin impozite mari a îngreuiat soarta poporului şi 1-a împins la disperare. De aceea Dumnezeu, încă în viaţă fiind el, prezice năruirea lui şi dezbinarea ţării, ceea ce însă, pentru meritele tatălui său David, nu se va petrece în zilele lui. Regii Adad al Idumeii şi Rasin al Siriei încep a unelti împotriva ţării, iar Ieroboam, fost demnitar, refugiat în Egipt din pricina mâniei lui Solomon, aruncă sămânţa războiului civil. Regele Solomon, complet destrămat sufleteşte, moare după o domnie de 40 ani. Partea a II-a (3 Rg 12 - 4 Regi 17). După moartea lui Solomon, 10 neamuri îi cer lui Roboam, fiul lui Solomon, uşurarea sarcinilor publice, ceea ce acesta refuză, ba le pune pe umeri noi sarcini. De aceea aceste triburi se despart de la dinastia legală şi îşi aleg ca rege pe Ieroboam. Aşa se produce marea schismă naţională, formându-se regatul de nord cu capitala Samaria şi cel de sud, Iuda, cu capitala lui David: Ierusalimul. Acest regat s'a extins la tribul lui Iuda şi la tribul lui Veniamin. Regatul de miazănoapte se mai numea şi Efraim. A dăinuit 211 ani. Neavând dinastie legală, regii se succed după capricii, după legea celui mai tare sau a celui mai şiret. S'au succedat 9 dinastii care au ocupat tronul fie prin complot, fie prin măcelărirea dinastiei anterioare. Poporul însuşi, după principiul qualis rex talis grex, s'a demoralizat. înşişi regii s'au îngrijit ca să-i înstrăineze pe locuitorii acestei ţări de fraţii lor din regatul sudic. De aceea le ridică altare idoleşti în Betel şi Dan. Cultul viţelului este reintrodus de primul rege, Ieroboam. Se sacrifică idolilor în Ghilgal, Miţpa, Tabor, Sichem. Regatul de nord n'a fost învrednicit de Dumnezeu cu trimiterea de profeţi, afară de Osea, Amos, Ilie şi Elisei. Istoria lui e plină de fapte urâte înaintea lui Dumnezeu, săvârşite atât de regi, cât şi de popor. A avut 19 regi: Ieroboam, Nadab, Baeşa, Ela, Zimri, Omri, Ahab, Ohozia, Ioram, Iehu, Ioahaz, Ioaş, Ieroboam II, Zaharia, Şalum, Menahem, Pecahia, Pecah, Osea. Regele Hosoa refuză tributul cuvenit regelui Salmanasar al Asiriei. Ţara este atacată, ocupată şi devastată. Capitala ţării, după un asediu de trei ani, cade în 722 î. Η. Ο ocupă Sargon, succesorul lui Salmanasar. Poporul este dus în deportare şi este risipit pe imensele teritorii ale Asiriei, de unde nu se mai întoarce, contopindu-se cu locuitorii de acolo. în partea aceasta a cărţii se cuprind şi evenimentele din împărăţia lui Iuda şi regii acestei împărăţii, până la căderea Samariei. Partea a IlI-a (4 Rg 18-25). Istoriseşte întâmplările din împărăţia lui Iuda, începând cu regele Iezechia. Acest rege combate idolatria, distruge idolii, altarele păgâne şi şarpele de aramă (cel din timpul lui Moise?). Ordonă sărbătorirea Paştelui, de mult neglijată, la care îi invită şi pe locuitorii din Israel. Se încurcă însă în războaie şi alianţe cu regi străini (Merodac Baladan al Babilonului, Senaherib al Asiriei, Taraca al Etiopiei). După regii impioşi Mânase şi Amon 168 Cărţile3şi4Regi urmează regele Iosia, rege pios, care, cu ajutorul profeţilor şi al arhiereului Hilchia, restaurează cultul divin. în anul 621 î. H., cu ocazia unei restaurări la templu, află Legea, ascunsă până atunci, probabil pentru a fi ferită de profanare, în timpul regilor Mânase şi Amon. Spre dezastrul ţării, Iosia intră în război cu Neco, faraonul Egiptului. Moare străpuns de o săgeată în lupta de lângă oraşul Meghiddo. După moartea lui, regatul îşi trăieşte ultimele zile. El devine punctul de ciocnire al rivalităţii dintre regii Babilonului şi faraonii Egiptului. Ţara este mereu invadată şi devastată, iar locuitorii ei deportaţi. După Iosia urmează Ioahaz, care, după o scurtă domnie de trei luni, este dus în robie. în timpul următorului rege, Ioiachim, Nabucodonosor, regele Neobabiloniei, invadează ţara, jefuieşte templul, pe rege şi pe mai mulţi locuitori îi duce în Babilon. Altă deportare se face tot de către Nabucodonosor în timpul regelui Ioiachim. Ultimul rege, Sedechia, în rivalitatea dintre Nabucodonosor şi faraonul Egiptului, stă de partea celui din urmă. Drept pedeapsă, Nabucodonosor ocupă ţara, devastează capitala şi templului i se dă foc. Sedechia, care voia să-şi salveze viaţa prin fugă, este prins la Ierihon şi este dus în robie în lanţuri. c. Unitatea cărţilor Cărţile 3 şi 4 Regi se prezintă ca o lucrare unitară. Aceasta se vede atât din tratarea materiei, cât şi din unitatea limbii. Deosebirile de stil, puţine şi neînsemnate, se atribuie izvoarelor consultate de autori. Domnia fiecărui rege este descrisă după aceeaşi schemă, autorul făcând caracterizarea regilor după atitudinea lor politică şi atitudinea faţă de lege. Scopul cărţii este de asemenea unitar, căci întemeierea dinastiei davidice şi zidirea templului se sfârşeşte logic şi istoric cu năruirea dinastiei davidice şi cu arderea templului. Autorul s'a folosit la scrierea cărţilor de izvoare pe care le şi aminteşte (deşi poate nu pe toate). Aceste izvoare sunt: Analele lui Solomon (3 Rg 12, 41), analele regilor lui Iuda şi Israel (4 Rg 14,19, 29; 15, 23; 16, 5,14; 1,18), însemnările profeţilor (3 Rg 17). Autorii raţionalişti mai noi susţin că aceste cărţi sunt sau o parte a unei scrieri cu caracter de anale, care tratează istoria iudeilor de la Iosua până la nimicirea Ierusalimului, sau o compilaţie nereuşită de mai multe lucrări independente, pe aceeaşi bază pe care se afirma acelaşi lucru şi despre cărţile 1-2 Regi. Anume: a) compilatorul n'a reuşit să contopească în unitate perfectă părţile, ceea ce se vede din lipsa legăturii intime dintre ele; b) s'ar găsi în carte contradicţii; c) sunt relatări repetate, ceea ce dovedeşte pluritatea de autori în diferitele părţi. La aceste obiecţii răspundem cu ceea ce am răspuns şi în cazul cărţilor 1-2 Regi. Citirea atentă a cărţilor relevă legătura dintre părţi. Pretinsele contradicţii, numai în aparenţă sunt contradicţii. Pe urmă, consideraţia amintită la cărţile 1-2 Regi, despre istorisirile dublate, este de natură să curme orice dificultate în legătură cu unitatea autorului. 169 Studiul Vechiului Testament d. Timpul compunerii cărţilor Referitor la timpul scrierii cărţilor se poate afirma cu certitudine numai că s'au scris în timpul robiei babilonice. Este sigur că autorul n'a trăit eliberarea poporului din robie de către Cirus, deoarece n'ar fi lăsat neamintită această dată atât de importantă şi atât de îmbucurătoare. Or, aceasta n'o face. Ultimul termen istoric amintit în carte este anul 37 al robiei, anul eliberării lui Ioiachim din temniţă şi repunerea lui în onoarea de rege (4 Rg 25, 27). Deci termenul a quo al scrierii cărţii este 562 î. H., iar termenul adquem, 538 î. H., anul eliberării. Din faptul că concepţia cărţii este perfect identică cu a profetului Ieremia, limba tot aşa, apoi că în carte nu se face nici o amintire de profetul Ieremia, care în frământările politice, sociale şi religioase premergătoare nimicirii regatului a jucat un rol atât de important, cum şi faptul că ultimul capitol al cărţii este aproape literal identic cu istoria referitoare din cartea lui Ieremia (4 Rg 24, 18-23, 30; Ir 52, 1-54), acestea îi fac pe mulţi autori biblici să-i atribuie cartea lui Ieremia, cum susţine de altfel şi tradiţia iudaică. e. Autoritatea cărţilor Autoritatea istorică a cărţilor se reazemă pe autoritatea izvoarelor consultate şi utilizate de autor. Reproducându-se aceste izvoare, pe alocuri cuvânt de cuvânt, expresiile nu se potrivesc întotdeauna. Cât priveşte însă adevărul fondului, acesta se confirmă şi prin aceea că autorul cărţilor Paralipomena se foloseşte de aceleaşi izvoare, fără să fie în contradicţie cu cărţile Regilor. Acum fiind în epocă istorică, iar istoria biblică găsindu-se în legătură cu multe persoane şi evenimente ale timpului, cercetările mai noi şi datele istorice profane aruncă lumină asupra celor cuprinse în aceste cărţi. Meşa, regele Moabului din timpul lui Ahab, este o persoană istorică bine cunoscută. Tot aşa regele Ful (Tiglat Pilazar III), Salmanasar, Sargon, Nabucodonosor, Evil Merodac, Hofra ş. a. Este adevărat că multe date din tabelele cronologice ale regilor lui Iuda şi Efraim nu consună, respectiv sincronismul nu se poate stabili perfect, dar greşeala în numere este pusă de toţi bibliştii în sarcina neglijenţei copiştilor. De altfel, în fixarea datelor cronologice antice, sunt dificultăţi în general cauzate de lipsa de cunoaştere exacta a calculului contemporan. în antichitate nu toate popoarele au avut acelaşi calcul. Nici anul naşterii Mântuitorului, termen de orientare cronologică în comun acceptat, nu este cunoscut cu precizie. Autoritatea divină a cărţii o atestă primirea ei în canonul iudaic şi în cel creştin. Mântuitorul Hristos le tratează ca divine: „Şi adevăr vă spun că multe văduve erau în Israel în vremea lui Ilie, când s 'a închis cerul trei ani şi şase luni..." etc. (Le 4, 25; 3 Rg 17,9 ş. u.). Sfântul Iacob arată eficacitatea rugăciunii prin exemplul lui Ilie (Iac 5, 17; 3 Rg 18, 35, ş. u.). Iar Sfântul Pavel reproduce din aceste cărţi ca din Scriptură: „Sau nu ştiţi ce zice Scriptura despre Ilie? cum Ise ruga lui Dumnezeu 170 Cărţile3şi4Regi împotriva lui Israel zicând: Doamne, pe proorocii Tăi i-au omorât, jertfelnicele Tale le-au surpat şi eu am rămas singur şi ei umbla după sufletul meu! Dar ce-i spune dumnezeiescul răspuns!': Mi-ampus deoparte şapte mii de bărbaţi, cei ce nu şi-au plecat genunchiul în faţa lui Baal"(Rm 11, 2-4; 3 Rg 19, 10). / Adevărul istoric al cărţilor Adevărul istoric al cărţilor 3 şi 4 Regi îl confirmă monumentele istorice descoperite, descifrate şi studiate în timpurile mai noi. a) Biruinţa regelui Şişac al Egiptului asupra lui Roboam (anul 928 î. H.; vezi 3 Rg 14, 25 ş. u.) este sculptată pe un pilon al templului zeului Amon din Karnak (Egiptul de Sud). Pe acest monument zeul Amon are în mâna stângă o sabie în formă de seceră, iar cu dreapta ţine în cătuşe cinci rânduri de persoane captive (65 la număr). Regele Şişac ţine de păr o ceată de israeliţi. Deasupra acestora, zeiţa protectoare a cetăţii ţine în cătuşe 91 persoane. Cei încătuşaţi (în total 156 persoane) au pronunţate şi certe trăsături evreieşti: barbă şi nas încovoiat. Fie care are pe piept semnul unei cetăţi fortificate (formă ovală, cu dinţi), în care este înscris numele cetăţii. Multe din aceste nume sunt roase de dintele vremii, totuşi s'au păstrat unele nume de cetăţi din Palestina: Rabbot, Taanak, Sunem, Rehob, Mageddo, Gabaon, Aialon, Socho, Adulam. Cele trei din urmă au fost fortificate de însuşi Roboam (2 Par 11, 7-10). O inscripţie cuprinde numele Iud-ha-me-le-c. Champollion interpretează această inscripţie: „Regele Iuda", iar alţii după el, „Regele lui Iuda". Astăzi însă, egiptologii au abandonat această interpretare, căci cred, pe drept, că localităţi nu se coordonează cu regat. Egiptologul Maspero şi, alături de el, Flinders Petri interpretează: „regele din Iehud", localitate care se află în tribul Dan (Ios 19, 45). Dificultatea că între cei captivi se află şi persoane din regatul de nord (Iehud, Rabbot, Taanak, Sunem, Rehob, Mageddo), al cărui rege, Ieroboam, în timpul acela era în prietenie cu Şişac, Maspero o explică astfel: în listele triumfale, după obiceiul egiptean, se cuprind şi nume de localităţi neocupate, dar tributare şi suzerane. Or, în acest timp, regatul de nord era sub suzeranitatea faraonului. b)Inscripţia celebrului monument Zakir, descoperit de consulul general francez H. Pognon în Siria, la sud-vest de Aleppo, în anul 1903, tradusă, editată şi comentată de el în 1908, de asemenea confirmă unele date biblice din timpul regilor. Acest monument de piatră (azi numai în câteva bucăţi) se crede că a fost un bloc înalt de 2 m, lat de 75 cm şi gros de 30 cm (azi se păstrează în Muzeul Louvre). Mai mult de jumătate din inscripţie s'a putut reface din bucăţile care s'au păstrat. Monumentul este ridicat de Zakir, regele Hamatului şi Laasului, şi este închinat lui Alur (zeu?). După textul inscripţiei, Zakir este asediat în oraşul Hazrah de o coaliţie de 17 regi, în fruntea cărora era BarHaad, fiul lui Hazael, regele Aramului. Zakir ceru ajutorul lui Baal Şemin (zeul principal al arameilor). Zakir reuşi să-şi consolideze domnia prin înlăturarea primejdiei. Atât spune inscripţia. 171 Studiul Vechiului Testament Mai multe numiri din această inscripţie se află şi în Biblie: Hamat, Bar Hadad (Benhadad în Sfânta Scriptură), Hazael, Aram, Hazrah (Hadrac înSfânta Scriptură). Hamatul, fără îndoială, este identic cu cel din Scriptură. în timpul regelui David, este capitala imperiului Aram (2 Rg 9, 9; 1 Par 18, 3). în timpul profetului Amos însă e cetate mare (Amos 6, 2). în timpul regelui Iezechia este distrus de asirieni (4 Rg 13, 34). Deci inscripţia datează dinaintea secolului VIII î. H. Despre Benhadad şi Hazael, de asemenea, vorbeşte Scriptura. Hazael, tatăl lui Benhadad III, cucereşte tronul Damascului prin uciderea lui Ben Hadad II (2 Rg 9, 10). Hazael poarta mai multe războaie cu Ioram, Ohozia, Iehu şi loahaz şi răpeşte mai multe provincii din regatul de nord. Probabil că înfrângerea suferită de Benhadad al III-lea, fiul lui Hazael, din partea lui Zakir, despre care vorbeşte inscripţia, a făcut posibil ca Ioas să recucerească cetăţile şi ţinuturile pe care le răpise Hazael lui loahaz (4 Rg 13, 25). Indirect confirmă acest monument şi referatul biblic de la 4 Rg 20,1, unde se spune că Benhadad (II) adună împotriva Samariei 32 regi. Se vede că regii Siriei aveau obiceiul şi posibilitatea de a forma coaliţii de regi pentru scopurile lor cuceritoare sau de jaf. c) După 4 Rg 20, 20 (2 Par 32, 2-4; îs 22, 11; Sir 48, 17), regele Iezechia (727-699) a construit un apeduct care furniza apă în Ierusalim. Acest fapt este confirmat de inscripţia Şiloe, aflată în 1881 la intrarea în acest canal. Ε drept că inscripţia nu aminteşte numele regelui sub care s'a construit, dar după părerea savanţilor în materie de scriere antică, inscripţia cu litere feniciene se potriveşte cu timpul lui Iezechia. Acest canal subteran ducea apă din izvorul Gihon, azi numit izvorul „Fecioarei Măria", în scăldătoarea Siloam, unde Mântuitorul îl trimite pe orbul din naştere să se spele (In 9, 11). Inscripţia este descrisă şi analizată de Vigouroux: Dictionnaire de la Bible, I, col. 805-807. g. Idei mesianice în cărţile 3 şi 4 Regi Textele din cărţile 3 şi 4 Regi aduc o contribuţie preţioasă evoluţiei ideilor mesianice. Persoana în jurul căreia se grupează este Solomon, înţeleptul cărturar al epocii sale. Un atare text este 3 Regi 9, 5. El face parte din grupul „împărăţia veşnică". „Atunci tronul domniei tale peste Israel îl voi ridica pentru vecie, aşa cum i-am grăit lui David, părintele tău, zicând: «Nu-ţi va lipsi bărbat cârmuitor înIsrael-". Avem aici făgăduinţa că tronul împărăţiei lui Israel va fi totdeauna ocupat. în conformitate cu această profeţie nu va lipsi niciodată domnitorul din viaţa regală a lui Solomon. Solomon este trecător, dinastia lui însă este eternă, cum eternă va fi şi împărăţia întemeiată de un descendent celebru din familia lui Solomon. împărăţia aceasta dăinuieşte în veci, căci veşnicia îi este garantată de caracterul omului reprezentativ pe care-1 vizează textul, care va fi un descendent înrudit trupeşte cu înţeleptul Solomon. 172 Cărţile Paralipomena Astfel, acest text aduce ştirea că se apropie epoca pentru făurirea împărăţiei visate din moşi-strămoşi. Solomon este prototipul omului care-i adună pe credincioşi în împărăţia aceea. Bibliografie Comentarii: Origen (omilii); Sfântul Ioan Hrisostom (predici); Procopie din Gaza (comentariu); Teodoret (chestiuni la Rut); Themius (ed. 2), 1873, Keil (ed. 2), Leipzig, 1876; Hummelauer (cat.), Paris, 1886; Meignan, Paris, 1888; Crampon Lille, 1898 (fr.); I. Benzinger, Edinburg, 1899; Kittel, 1900; A. Sanda, Munster, 1911; A. R. Kennedy, 1915; W. G. Blackie, London, 1917; Landsdorfer, 1927; Montgomery, Heisnam (engl.), 1951; M. Rehm, Die Bucher der Konige, 1954; Snaith, Lockman, Colkins, 1954; Biblia din Ierusalim, R. de Vaux (2) 1958; Honor, Kings. I, 1962; Wurthwein 1963; I. Grav, I and II Kings, Westminster, 1963; J. Leveque, Le livre des Rois (în „Le Journal de la vie" nr. 50), 1971. 7.CărţileParalipomena a. Numek cărţilor Şi aceste cărţi, asemenea cărţilor Regilor, în textul original ebraic, la început, au format o singură carte, până la Daniel Bomberg. Traducătorii alexandrini însă şi Fericitul Ieronim le tratează ca două cărţi. în Vulgata se numesc Cronici, în Septuaginta se numesc παραλειπομένον de la verbul παραλείπω - a omite, numire care după Sinopsa pseudoatanasiană ar avea în vedere cuprinsul lor, adică a celor omise din cărţile Regilor. La latini, câteodată se numesc tot aşa: Paralipomene. După această numire, acestea ar fi o întregire a cărţilor Regilor. Concepţia şi numirea aceasta însă nu e cu totul potrivită, pentru că ele întregesc istoria din Regi numai în anumite locuri. Scopul lor adevărat nu este identic cu al cărţilor Regilor. b. Cuprinsul cărţilor Cărţile Paralipomena se pot împărţi în trei părţi. Partea I (1 Par 1-9) expune genealogia acelor seminţii care sunt în legătură mai intimă cu casa lui David şi cu templul. Genealogiile încep cu Adam, trec peste toate genealogiile din Facere, inclusiv ale popoarelor şi triburilor străine. Se expun în continuare genealogiile poporului biblic, în special ale triburilor lui 173 Studiul Vechiului Testament Iuda, Levi şi Veniamin. Se adaugă apoi o inscripţie a celor din aceste triburi ce locuiesc în Ierusalim. Partea a Ii-a (1 Par 10-29), se ocupă de activitatea lui David în scopul organizării cultului divin. Tronul lui David se întăreşte, cetatea Ierusalimului este ocupată. Locul cultului divin se stabileşte în Sion. Deşi David intenţiona să zidească templul, Dumnezeu îl opreşte de la aceasta. Zelul faţă de casa Domnului este răsplătit de Dumnezeu cu promisiunea măreaţă despre eternitatea tronului lui şi cu biruinţele repurtate asupra duşmanilor. Dumnezeu arată locul templului viitor, pentru ridicarea căruia David adună material. Stabileşte serviciile preoţilor, ale leviţilor, şi regulile de administrare publică, îndeamnă stăruitor pe Solomon şi pe înalţii dregători să se îngrijească de construirea unui locaş măreţ lui Iahve. Partea a IlI-a (2 Par 1-36) începe cu istorisirea domniei lui Solomon. Se descrie apoi zidirea templului şi târnosirea lui. Se descrie domnia regilor lui Iuda până la nimicirea împărăţiei lui Israel, care au avut războaie cu regii din Israel: Roboam, Abia şi Asa, şi a acelora care au avut relaţii amicale: Iosafat şi Ioram. Dintre regii următori ai lui Iuda se amintesc Ioaş, Amasia, Iotam, Mânase şi Iosia, arătându-se importanţa lor în cele sfinte. Se expun cauzele căderii regatului lui Iuda. în cele două versete din urmă se află începutul edictului lui Cirus pentru întoarcerea evreilor din robie (2 Par 36, 22-23). c. Scopul cărţilor Scopul autorului este să-i îndemne pe iudeii întorşi în patrie la observarea Legii. Aceasta o face cu îndemnuri din istorie, care arată că starea fericită sau nefericită a poporului depinde de observarea sau neobservarea Legii. Pentru aceasta autorul dă o mare importanţă casei lui David, a cărei genealogie o dă până la timpul lui Neemia, deoarece această casă a rămas în strânsă legătură cu templul, cu cultul şi cu însăşi Legea Domnului. Genealogia celorlalte seminţii şi domnia regelui Saul o aminteşte numai tangenţial, în măsura în care cunoaşterea lor e necesară pentru păstrarea firului istoriei. Din viaţa şi activitatea lui David omite tot ce nu e în legătură cu activitatea lui de organizare a cultului, de exemplu războaiele, adulterul etc. în asemenea mod tratează şi istoria lui Solomon. Mare importanţă dă regilor care s'au distins prin reprimarea cultului idolesc: Iosafat, Iezechia, Iosia. Autorul are solicitudine deosebită faţă de preoţie şi leviţi, a căror genealogie o dă. Cu toate că are deosebită consideraţie faţă de cultul divin, autorul nu omite a arăta că starea religioasă determină, în cea mai mare măsură, starea de fericire şi de pace internă şi externă a poporului. Toate acestea justifică părerea că autorul, cu scrierea cărţii sale, a avut în vedere un scop religios. Deci părerea celor vechi, că autorul ar fi voit să completeze istoria cărţilor Regilor, nu corespunde cuprinsului. 174 Cărţile Paralipomena d Unitatea cărţilor Cărţile Paralipomena fiind scrise cu un scop unitar, implicit presupun şi unitatea autorului. La scriere, autorul s'a folosit de mai multe izvoare scrise, de cuprins istoric şi profetic. Izvoarele de cuprins istoric sunt: Cronica regelui David, Cartea regilor lui Israel, Cartea regilor lui Iuda şi Israel, Cartea regilor lui Israel şi Iuda, apoi un Midraş. Multe izvoare vor fi comune cărţilor Regilor şi Paralipomena. Autorul mai consultă şi liste genealogice (1 Par 5, 7), ceea ce pare a fi stat la dispoziţia lui într'un timp când era pronunţată tendinţa de a se afla cine e de seminţie pur evreiască, dat fiind că, după căderea lui Israel şi după robia babilonică, poporul s'a amestecat cu alte neamuri. în afara cărţilor de cuprins istoric, autorul utilizează şi scrieri profetice: cuvintele lui Natan, cuvintele lui Gad, proorocia lui Abia din Silo, viziunea lui Iedo, cuvintele lui Şemaia, Iddo, Iehu, Amos, Hozai. e. Timpul scrierii cărţilor Cât priveşte timpul scrierii, este cert că ele sunt scrise după ieşirea edictului lui Cirus, deci după 538. Se poate determina timpul scrierii şi mai de aproape. Autorul scrie în timpul dominaţiei persane, deoarece moneda în circulaţie este daricul, iar lunile, după obicei persan, se numără şi nu se numesc cu nume propriu. în timpul dominaţiei greceşti, deci după Alexandru cel Mare, moneda în circulaţie era drahma, iar lunile se numeau cu nume proprii. Dacă vom mai considera că scopul cărţii este îndemnarea iudeilor la observarea Legii, ca singură condiţie a ajutorului divin şi a fericirii poporului, vom putea afla şi mai exact timpul scrierii. Niciodată acest lucru n'a fost mai vădit şi niciodată n'a putut prinde mai bine decât în timpul imediat după întoarcerea din robie, căci atunci a cunoscut poporul că abaterea de la Legea Domnului aduce ruină politică, socială şi religioasă. Deci mediul cel mai potrivit pentru scrierea acestor cărţi este timpul reorganizării religioase de după robie. Nici limba ebraică în care sunt scrise cărţile nu-şi avea rostul mai târziu. Influenţele aramaizante, de asemenea, indică epoca lui Ezdra, ca şi aramaismele din cărţile lui Ezdra şi a lui Neemia. Cât priveşte persoana autorului, trebuie să ne gândim la bărbatul providenţial al acelor timpuri, la însuşi Ezdra, care a dezvoltat o bogată activitate literară şi care, la timpul său, a fost singurul indicat să scrie, ca şi concepţie, o carte ca aceasta. Pe Ezdra îl arată ca autor şi asemănarea mare ce există între această carte şi cartea lui Ezdra cu privire la limbă, stil şi bogăţia lexiconului. Aproape cu aceleaşi cuvinte se descriu serbările religioase (faţă de care autorul are predilecţie), aceleaşi sunt şi sacrificiile de adus în anumite zile (1 Par 15, 6; Ezdra 5, 10), aproape aceleaşi sunt şi genealogiile (1 Par 1, 6; Ezdra 3). Alt timp şi altă persoană pentru scrierea cărţilor cu greu se poate concepe. Talmudul, în tratatul Baba Bathra, spune următoarele: „Ezdra a scris cartea sa şi genealogiile 175 Studiul Vechiului Testament Paralipomenelor". Identitatea autorului acestor cărţi nu înseamnă ca această carte să fie socotită una cu cartea lui Ezdra, căci în tradiţia iudaică şi creştină aceste cărţi sunt cunoscute drept cărţi independente. Traducătorii alexandrini le traduc ca scrieri independente de cartea Ezdra propriu-zisă. f Autoritatea istorică a Paralipomenelor Deoarece cele relatate de această carte sunt o strălucită dovadă despre existenţa şi practicarea dispoziţiilor din Pentateuh relativ la cultul divin, deci implicit arată existenţa legislaţiei mozaice înainte de pretinsul timp al compunerii, după teoria lui Wellhausen, critica negativă vrea să le lipsească de orice autoritate istorică. Cartea este studiată foarte amănunţit şi este comparată cu celelalte cărţi de cuprins asemănător, exploatându-se în favoarea tezei negative orice fel de deosebire, fie ea cât de mică. Se aduc fel de fel de obiecţii împotriva autorităţii ei. Iată câteva din aceste obiecţii: La transcrierea izvoarelor autorul, intenţionat sau din ignoranţă, a denaturat sensul original, cum ar fi cazul de la 2 Par 9, 21, unde se spune că anumite corăbii ar fi făcut drum spre Tarsis, când în realitate la 3 Regi 10, 22 „corăbiile Tarsisului" înseamnă corăbii potrivite pentru cale maritimă lungă, iar nu corăbii care merg spre Tarsis. Făcând abstracţie de faptul „că nimic nu ne împiedică să înţelegem şi la 2 Par 9, 21 tot corăbii potrivite pentru drum lung, identificarea Tarsisului biblic cu Tarsisul Spaniei nu e abolut necesară, cu atât mai mult cu cât clin Spania nu se putea importa „aur, argint, fildeş, maimuţe şi păuni". Poate să fie vorba de vreun alt Tarsis, localitate geografică azi necunoscută. Din Eţion-Gheber, port pe coasta Mării Roşii, de altfel cu greu ar fi făcut corăbiile cale spre Spania. Mai degrabă spre Indii, patria încărcăturilor amintite în Scriptură. Mai sunt şi alte obiecţii de acest fel, care însă pot fi explicate ca aceea de mai sus. Autorul a reprodus unele naraţiuni în mod greşit. De exemplu, la 1 Par 19, 4, se spune că Hanun a tuns bărbile dregătorilor lui David, pe când la locul transcris din 2 Rg 10, 4 se vede că Hanun tunde numai pe jumătate bărbile dregătorilor. Acest caz şi altele asemănătoare arată numai că autorul Paralipomenelor are tendinţă de abreviere a unor naraţiuni, lucru în general constatat. De altfel, în amândouă cazurile este vorba de acelaşi lucru: tunderea bărbilor. Unul cu amănunt (2 Regi), altul sumar (Paralipomenaj. Nicidecum însă nu e caz de contradicţie. Mai gravă este acuzaţia criticii negative că autorul Paralipomenelor falsifică istoria, cu scop religios, şi că şi-a compus cartea pentru glorificarea stării preoţeşti, însă autorul nostru a avut un scop determinat: de a scrie istoria cultului lui Iahve. Ε natural că, având acest scop, a fost necesar să-şi aleagă materia în aşa fel, încât să fie potrivită scopului, deci să trateze evenimentele şi persoanele sub aspectul scopului. A scrie istorie dintr'un anumit punct de vedere nu e totuna cu falsificareaistoriei. 176 Cărţile Ezdraşi Neemia în fine, se mai obiectează că autorul utilizează ca izvor un Midraş (2 Par 24, 27), ceea ce înseamnă legendă. Deci însuşi autorul nu pretinde istoricitate. Ε adevărat că Midraş, în literatura rabinică de mai târziu, înseamnă legendă. După etimologie însă, Midraş (de la verbul ΓΠ = daraş) înseamnă învăţătură. Şcoala sinagogală şi azi se numeşte „beth hamidraş". Autoritatea istorică a cărţii, de altfel, este confirmată şi de izvoarele pe care autorul le utilizează şi le citează. Variantele de text destul de numeroase la această carte se explică prin corupere. Chiar şi Fericitul Ieronim constată: „ Vă vorbesc slobod, aceasta carte este atât de alterata în codicii greci şi latini, încât ai impresia că nu a fost scrisă în limba ebraică, ci într'o limbă barbară sarmatică" (Prefaţă la cărţile Paralipomena). Autoritatea divină a cărţii o confirmă consecventa ei primire, nediscutată, atât în canonul iudaic, cât şi în canonul Bisericii creştine. Bibliografie Dintre cei vechi doar Teodoret tratează unele probleme în legătură cu 1 şi 2 Paralipomena. Comentarii: Keil, Leipzig, 1870; Neteler, Munster, 1872; Clair, Paris, 1880; Cercii, 1889; Crampor, Paris, 1898; Benzinger, 1901; Kittel, 1902; Hummelauer, 1905; Schlşgl, 1911; Rotstein, 1927; Galling, 1954; Rudolf, 1955; M. Rehm, 1958; Van der Born, 1960; Treedman, The Chronicler's Purpose, 1961; Stinespring, 1962; I. Myers, I and Π Chronfcler, New-York, 1965; Erank Michaeli, Les livres des croniques..., Neuchatel, 1970. 8. Cărţile Ezdra şi Neemia a. Titlul cărţilor Aceste două cărţi, la evrei, formau o singură carte, cum ne spune Eusebiu (H.E. 6,25), Fericitul Ieronim (Ep. 53 adPant) şi Talmudul (Trat. Baba Bathra). în realitate trebuie socotite ca două părţi ale aceleiaşi lucrări. Motivul divizării în două sunt cuvintele de la Ezdra 11,1, cu care începe azi cartea Neemia. „Cuvântul lui Neemia, fiul lui Hacalia. Şi a fost că în luna Chislev, în anul al douăzecilea, eram L· curtea regală din Suza" (Ne 1, 1). Cărţile tratează evenimentele în legătură cu întoarcerea evreilor din robia babilonică şi în legătură cu restaurarea vieţii lor religioase şi politice. Cartea, foarte potrivit, se împarte în două părţi, căci cartea Ezdra istoriseşte restaurarea templului şi a cultului divin, iar partea a doua, cartea lui Neemia, vorbeşte despre restaurarea cetăţii Ierusalimului şi reînnoirea legământului încheiat cu 177 Studiul Vechiului Testament CărţileEzdraşiNeemia Dumnezeu. Cartea fiind fragmentară, compusă din mai multe documente ale timpului, nu are unitate perfectă şi nici evenimentele nu au succesiune istorică cronologică. b. Cuprinsul cărţilor Partea /(Cartea Ezdra, capitolele 1-6). Cirus, regele perşilor, după doborârea Babilonului (538 î. H.) dă un edict în sensul căruia iudeii captivi se pot întoarce în patria lor, cu toate bunurile lor, luând cu ei şi vasele sacre, răpite de Nabucodonosor din templul din Ierusalim. Totodată li se dă iudeilor voie să poată aduna daruri pentru rezidirea templului Dumnezeului lor. Sub condu-cerea principelui Seşbaţar şi a arhiereului Iosua, după promulgarea acestui edict se întoarce în patrie primul lot de captivi în număr de 42.360 persoane din tribul lui Iuda şi Veniamin. între cei întorşi erau 4.289 preoţi, 74 leviţi, 128 cântăreţi, 139 portari ai templului şi 392 servi de la templu. Ajunşi în Ierusalim, ridică jertfelnic pe locul jertfelnicului din templul lui Solomon, aduc jertfă şi sărbătoresc Corturile. în anul al doilea al întoarcerii, în luna a doua (anul 536 î. H.), aşază temelia noului templu. Edificarea însă întâmpină dificultăţi. Pe de o parte uneltirile samarinenilor, pe de altă parte şi sărăcia poporului (era an de secetă şi de foamete) fac ca zidirea templului să fie întreruptă pentru câtva timp. Lucrările sunt reluate abia după 16 ani, în anul al II-lea al domniei lui Darius (521-485 î. H.), la îndemnul profeţilor Agheu şi Zaharia. Totuşi satrapul persan al provinciei de dincolo de Eufrat încearcă din nou să împiedice rezidirea. înlăturată fiind şi această piedică, edificarea se termină în anul al Vl-lea al domniei lui Darius (anul 515 î. H.). Templul se târnoseşte în mijlocul unei mari bucurii. Se aduc jertfe şi se sărbătoresc Pastile. Partea a Il-a (Cartea Ezdra, capitolele 7-10). între cei rămaşi în Babilon, după întoarcerea primului lot, a fost şi familia preotului Ezdra, „cărturar iscusit în Legea lui Moise" (Ezdra 7, 6). Acesta află de starea conaţionalilor săi din Ierusalim. în anul al Vll-lea al domniei lui Artaxerxes (anul 458 î. H.) vine acasă, aducând cu sine şi un decret împărătesc care asigura iudeilor multe favoruri, între altele, o dată cu Ezdra se poate întoarce în ţară orice iudeu care doreşte. Ezdra capătă daruri din vistieria publică şi din casa personală a regelui, pentru „casa Domnului", vistiernicul provinciei de dincolo de Eufrat are să dea lui Ezdra 100 talanţi de argint, una sută cori de grâu (un cor este egal cu 370 kg), una sută baţi vin (un bat este egal cu 37 litri), una sută baţi untdelemn, iar sare fără socoteală (Ezdra 7, 22). Slujitorii templului sunt scutiţi de sarcini publice. Decretul împărătesc căpătat de Ezdra asigură poporului iudeu trai propriu, privat şi religios, după legile proprii, fiind supuşi legilor ţării numai cât priveşte viaţa publică şi civilă. Ezdra, la întoarcere, este însoţit de 1500 iudei şi 260 leviţi. Partea a IlI-a (Cartea Neemia, capitolele 1-13). Iudeul Neemia petrece la curtea regală ca paharnic al reginei şi al regelui Artaxerxes. El află de starea tristă 178 politică şi religioasă a conaţionalilor săi din Ierusalim. în anul al XX-lea al domniei lui Artaxerxes (445 î. H.), el cere şi obţine să se rezidească Ierusalimul şi ruinele lui. Ajuns în patrie, inspectează zidurile oraşului şi lucrul de reedificare îl încredinţează familiilor, fiecăreia după puterile ei. La această lucrare se angajează şi locuitorii satelor învecinate. însuşi arhiereul Eliaşib îşi dă concursul. Samarinenii nu văd însă cu ochi buni refacerea zidurilor. Acestora li se alătură şi Sanbalat Horonitul (din Bet Horon), localitate la nord-vest de Ierusalim. După 20 ani Sanbalat ajunge satrap al provinciei Samaria, împreună cu un oarecare Tobie. La început toţi aceştia îşi bat numai joc de strădaniile poporului. Când însă văd că lucrul de reedificare progresează, încearcă să împiedice lucrarea prin vicleşug, voind să-1 suprime pe Neemia, mai apoi să-1 discrediteze în faţa poporului. Pe lângă împrejurările potrivnice externe, munca a fost împiedicată şi de unele dificultăţi interne. Mulţi locuitori au fost greu asupriţi de culegătorii de dăjdii publice. însă Neemia îmbărbătează poporul. Pentru orice caz de atac făţiş străin, poporul este pregătit pentru apărare. „Şi aşa ne-am dus lucrarea mai departe: jumătate din ei stăteau cu lăncile gata, din revărsatul zilei păn'la ivirea stelelor" (Ne 4, 21). După 52 zile de supreme încordări, reedificarea zidurilor se termină în 25 Elul, anul 445 î. H. După terminarea zidurilor oraşului urmează restaurarea vieţii religioase şi morale. Neemia duce această lucrare la bun sfârşit cu ajutorul preotului Ezdra. în ziua întâi a lunii Tişri, Ezdra citeşte şi tălmăceşte în faţa poporului Legea lui Moise. Apoi între 15 şi 22 Tişri se ţine sărbătoarea Corturilor. în fiecare zi se citea şi se tâlcuia din Lege. în ziua de 24 a lunii se reînnoieşte legământul de observare a Legii, care se redactează în scris şi este semnat de mai-marii poporului (Ne 10,1). Cu aceasta ocazie poporul se leagă cu jurământ că nu va mai încheia căsătorii cu străinii, sâmbăta şi în zilele de sărbătoare nu va lucra, va ţine anul sabatic, -vă da dajdie cultuală anuală pentru templu (o treime de siclu), va da şi va căra lemne pentru arderea jertfelor după cum îi va veni rândul la sorţi, pentru jertfe şi întreţinerea persoanelor eclesiastice va da anual pârgă şi întâi născuţi, iar pe leviţi îi va scuti de zeciuială (aceste dispoziţii, respectiv angajamente, au format baza iudaismului de mai târziu). După isprăvirea acestora, Neemia, după o şedere de 22 ani în ţară, se întoarce în Susa. în absenţa lui însă starea religioasă decade. Poporului i s'au părut dureroase mai ales angajamentele de întreţinere a preoţilor şi leviţilor, şi oprirea căsătoriei cu străini. Neemia, aflând noua stare de lucruri, vine iarăşi în Ierusalim. Curmă abuzurile şi aplică măsuri drastice celor vinovaţi. Fiul arhiereului Eliaşib (Mânase?), care era căsătorit cu fiica satrapului Sanbalat, este excomunicat. Din cuprinsul general al cărţii se desprinde faptul că persoana principală în restaurarea vieţii poporului este preotul Ezdra. El, într'adevăr, are mari merite pe terenul acesta. Restaurarea vieţii poporului biblic nu se putea închipui fără restaurarea vieţii religioase, căci credinţa era steagul unităţii lui şi religia mozaică era chezăşia fericirii. In carte au o deosebită frumuseţe literară şi o înaltă concepţie 179 Studiul Vechiului Testament religioasă: rugăciunea lui Ezdra (9, 5-15), libertatea lui Neemia (capitolul 5) şi reînnoirea legământului (Ne 8-9). c. Scopul cărţilor Scopul principal al cărţilor Ezdra şi Neemia este arătarea fidelităţii divine. Cartea arată că Dumnezeu, conform făgăduinţelor Sale, a readus poporul din robie şi 1-a ajutat să-şi restaureze cultul, viaţa naţională şi politică. Poporul, la rândul său, are datoria să păstreze restaurarea obţinută cu atâtea sforţări şi sacrificii. Cum că această carte priveşte generaţiile viitoare se vede de acolo că în carte sunt istorisite lucruri care, pentru contemporani, fiind bine cunoscute, nu au nici un rost. Contemporanii au cunoscut, de exemplu, familiile reîntoarse cu Ezdra, familiile locuitorilor din Ierusalim în timpul lui Neemia, pe bărbaţii care şi-au părăsit soţiile de neam străin etc. Au fost cunoscute contemporanilor decretele regeşti referitoare la întoarcerea captivilor în Palestina, cele referitoare la reedificarea templului şi a zidurilor Ierusalimului. Părerea unor autori mai noi că Ezdra-Neemia şi cărţile Paralipomena, scrise amândouă de Ezdra, ar fi o singură carte, nu poate fi acceptată nici pentru motivul că aceste cărţi nu au acelaşi scop. Cărţile Paralipomena arată faptele măreţe ale străbunilor, cu scopul de a fi pildă contemporanilor pentru ducerea la îndeplinire a restaurării, iar cartea Ezdra-Neemia îi îndeamnă pe urmaşi la conservarea restaurării religioase. Ezdra, în lucrările sale, priveşte cu un ochi în trecut şi cu celălalt în viitor, grija lui de căpetenie fiind observarea Legii, ca şi chezăşia împlinirii misiunii pe care Dumnezeu o destinase iudeilor şi pentru care a ales acest popor şi 1-a ocrotit în mod special. d. Originea şi autorul cărţilor Părerea generală este că Ezdra-Neemia este o carte compusă din mai multe fragmente contemporane. Redactarea diferitelor izvoare într'o singură carte o face Ezdra însuşi. După părerea altora, redactarea o face alt bărbat din timpul de mai târziu, dar apropiat lui Ezdra. Izvoarele utilizate de autor sau redactor sunt reproduse întocmai. Aşa se explică caracterul mozaic al întregii lucrări. Izvoarele principale, aproape covârşitoare din carte, sunt nişte consemnări autentice făcute de înşişi Ezdra şi Neemia. Astfel, fără orice îndoială, şi de comun acord cu toţi criticii, se atribuie lui Ezdra ca autor, respectiv lui Neemia, toate acele părţi unde Ezdra, respectiv Neemia vorbesc la persoana întâi. însă afară de aceste părţi, necontestat autentice, Ezdra a scris şi alte părţi de cuprins istoric, fiind bine cunoscută înclinarea lui spre însemnarea faptelor istorice în carte, cum o făcuse pentru trecut în Paralipomene. Nu e lipsită de temei părerea că afară de părţile care relatează documente contemporane autentice sau care din cauza întrebuinţării persoanei întâi în vorbire, sunt scrise vădit de altă persoană, celelalte trebuie 180 Cărţile Ezdraşi Neemia atribuite lui Ezdra. Astfel, de exemplu, cele spuse în 7, 1-10, şi întreg capitolul 10, cu tot dreptul pot fi atribuite lui Ezdra, deşi se vorbeşte la persoana a IlI-a, inclusiv laudele aduse sieşi (7,6,10,11), care sunt adevărate, deci istoriceşte pot fi relatate. De altfel, Ezdra, ca un al doilea Moise, era chemat să săvârşească tot ce a săvârşit, isprăvile lui să le şi scrie, cum făcuse şi Moise. în carte, pe lângă documentele istorice comunicate, se disting clar cinci scrieri: scrierea despre faptele lui Ezdra (Ezr 7-10), o scriere asemănătoare a lui Neemia (Ne 1-7) şi alte trei scrieri anonime (4, 18-25; 3-6; 6, 19-22). O singură obiecţie rezonabilă se poate face împotriva lui Ezdra, ca autor principal. Anume: cartea presupune că Ezdra ar fi trăit până în timpul arhiereului Iadua (Ne 12,11), arhiereu care ar fi identic cu cel amintit la Iosif Flaviu, ca fiind contemporan cu Alexandru cel Mare (Ant 11, 8), ceea ce cu greu se poate admite. Această dificultate însă nu e gravă, căci se poate explica sau prin aceea că Ezdra a ajuns, într'adevăr, la adânci bătrâneţe, sau prin aceea că Iadua, amintit la Iosif Flaviu, nu este identic cu cel amintit la Neemia, ci este un omonim al lui. în primul caz, Ezdra ar fi avut la această dată 120 ani, ceea ce nu este imposibil. De altfel, unii autori sunt de părere că Ezdra ar fi venit în Palestina în anul al Vll-lea al domniei lui Artaxerxes I Longimanus (465-423 î. H.), iar alţii că ar fi venit sub Artaxerxes III Mnemon (405-358). în primul caz, Darius Persanul, amintit la Neemia 12, 22, ar fi Darius Notus (424-405), în cazul al doilea, Darius III Codomanul (336-331). e. Autoritatea istorică a cărţilor Autoritatea istorică a cărţilor o confirmă documentele publice autentice pe care le citează, respectiv le reproduce, şi consemnările, de asemenea autentice, făcute de cele mai indicate persoane contemporane (Ezdra şi Neemia). Deoarece cartea nu face nici o amintire despre vreo minune, nu este contestată nici de raţionalişti, adversarii cărţilor sfinte. Stările presupuse în carte sunt identice cu cele cunoscute din cărţile profeţilor contemporani: Agheu, Maleahi, Zaharia. Obiecţiile, de mică importanţă, scoase din deosebirile de nume, din lista celor repatriaţi sub Zorobabel (Ezdra 2, Neemia 7), se pot explica uşor prin aceea că coruperea numelor este frecventă, sau se pot atribui greşelilor copiştilor. Scrierile profane şi istorice contemporane confirmă deplin cele cuprinse în această carte, cu privire la stările din imperiul persan. De altfel, cronologia precisă a cărţii, precum şi descrierile topografice-geografice detaliate, nu lasă nici o îndoială referitor la autoritatea lor. Limba originală ebraică, aramaizantă, şi părţile aramaice (Ezdra 4, 8-6, 15 - împiedicarea construirii templului şi 7, 12-26 - edictul lui Artaxerxes) confirmă acelaşi lucru. Din cartea Ezdra-Neemia nu se face nici o citare sau nici măcar aluzie în scrierile Noului Testament. Autoritatea divină însă atestă primirea ei în canon atât de către evrei, cât şi de către Biserica creştină. 181 Studiul Vechiului Testament f. Observaţii istorice Cartea Esterei 1913; Haller, 1925; H. Schneider, 1959; J. Traine, 1961; Kelly, 1962; Leseberg, Ezdra and a) Poporul biblic de la Avraam până la Patriarhul Iacob se numeşte popor evreu (Fc 14,13), de la Patriarhul Iacob se numeşte în general poporul Israel, iar după întoarcerea lui din robia babilonică se numeşte popor iudeu. Greşit se vorbeşte deci despre iudei înainte de Iacov, deoarece din robie se întorc aproape numai captivi din tribul lui Iuda, numirea de iudeu este îndreptăţită după această dată. b)Şeşbaţar amintit de Ezdra 1,11 şi 5,4, după părerea celor mai mulţi autori biblici (H. Ewald, E. Schrader, H. Zshokke, H. Lesetre, Schoepfer-Pelt, van Hoonacker, V. Tarnavschi ş. a.) este identic cu Zorobabel, de la Ezdra 2, 2, Neemia 7, 7, deşi alţi autori cred că aceştia sunt două persoane distincte (E. Renan, E. Maier, C. Maspero, L Gauthier, I. Nikel ş.a.). Identitatea însă o arată îndeajuns următoarele: a) După Ezdra, capitolul 1, Cirus ordonă vistiernicului Mitridate să predea lui Şeşbaţar, voievodul (ΠΠ3 - pehah) Iudeii, vasele sacre răpite de Nabucodonosor, ca el să le aducă acasă în Ierusalim. în capitolul 2 al cărţii Ezdra, în fruntea celor întorşi în patrie se află amintit Zorobabel şi Iosua ca conducători ai caravanei, iar despre Şeşbaţar nu se află nici o amintire în întreg capitolul. b) După raportul satrapului Tatnai către regele Darius, temeliile templului din Ierusalim le-a pus Şeşbaţar, cârmuitorul ţării. Iar după profetul Agheu (2, 2), în timpul construirii templului guvernator era Zorobabel (mai vezi şi Ag 1, 1-14; Za 4, 6-10). împotriva identităţii Şeşbaţar-Zorobabel ar fi numai textul din 2 Par 3, 17-19, unde se vorbeşte de Senaţar, care ar fi identic cu Şeşbaţar. Argumentele tezei contrare însă sunt mai concludente. Nici identificarea Senaţar-Şeşbaţar nu e peste orice îndoială, deoarece Zorobabel, consecvent, se numeşte fiul lui Salatiel (1 Par 3, 17; Ezdra 3, 2; Ne 12, 1; Ag 1, 1; 2, 3; Mt 1, 12; Le 3, 27) şi nu al lui Pedaia, cum ar cere textul amintit din Paralipomena. Faptul că o persoană are două nume (Şeşbaţar-Zorobabel) nu implică nici o greutate, mai ales dacă cunoaştem că în Babilon iudeii au adoptat adesea, sau chiar li s'a dat, nume de sonoritate babiloneană (vezi şi Dn 1,7). Numele Zorobabel, etimologic, înseamnă: născut în Babilon; Şeşbaţar, din motive necunoscute, precum se vede, se întrebuinţează în relaţii publice; în particular şi în cercuri iudaice se întrebuinţa numele Zorobabel. Bibliografie Au scris comentarii: Keil, 1870; Neteler, 1887; Cettli, 1889; Lagrange, NehemetEsdrac, R. B., 1894; Siegfried, 1901; Holzhey, Die B. Esra und Neham, 1902; Betholet, 1902, Clair, 1902; Ralinson, 1909; B. Walde, Die Esdrash. der LXX, 1913; Z. W. Betten, The Book of Ezdra and Nehemiah, 182 Nehemiah, 1962; Iacob Myers, Ezdra Nehemiah, New-York, 1965; Frank Michaeli, Les livres d'Esdras et de Nehemie, Neuschatel, 1970. 9.CarteaEsterei a. Numele cărţii Cartea Esterei relatează un episod din viaţa iudeilor care nu s'au întors în patrie, ci au rămas şi mai departe în imperiul persan. Aceşti iudei, în urma uneltirilor lui Aman, ministrul regelui Artaxerxe, la un moment dat au ajuns în primejdie de a fi exterminaţi. Ei sunt însă salvaţi în urma vigilenţei iudeului Mardoheu şi a nepoatei acestuia, Estera. De la această eroină a întâmplării şi-a căpătat cartea şi numirea. b. Cuprinsul cărţii Artaxerxe, regele perşilor şi al mezilor, în anul al III-lea al domniei lui, o respinge pe soţia sa Vasti, care refuză să se arate în faţa mesenilor turmentaţi de vin, la un banchet dat în onoarea nobililor ţării. După respingerea reginei Vasti, la această demnitate ajunge Estera (stea), pe numele ei persan Hedesa (mirt), o evreică foarte frumoasă, nepoata piosului Mardoheu. Aceasta se petrece în anul VI al lui Artaxerxe. Mardoheu, cu ocazia unei vizite la nepoata sa Estera, în palatul regal, descoperă o conspiraţie a eunucilor palatului împotriva vieţii regelui. Mardoheu comunică descoperirea sa Esterei, iar aceasta o spune regelui. Pericolul este înlăturat, iar fapta a fost notată în analele împărăţiei. Atotputernicul ministru Aman îi jură moarte lui Mardoheu, care nu-i dă semne de supunere şi cinstire (plecarea genunchilor), act care, după credinţa piosului Mardoheu, I se cuvine numai lui Dumnezeu. Aman este atins în orgoliul său. în scopul răzbunării asupra lui Mardoheu, Aman obţine de la rege un edict de exterminare a tuturor iudeilor din împărăţie. Edictul trebuia să se execute în ziua de 13 a lunii Adar. Mardoheu însă, descoperind regelui prin Estera uneltirile lui Aman, obţine înlăturarea şi pedepsirea acestuia. Aman este executat tocmai în ziua şi pe spânzurătoarea destinată lui Mardoheu. Estera obţine de la rege un edict suplimentar prin care iudeii, în ziua fatală, pot să se apere sub scutul autorităţilor locale. în ziua fatală iudeii, apărându-se, ucid o mare mulţime de duşmani ai lor. în amintirea scăpării lor de la moarte sigură, se instituie sărbătoarea Purim (sorţi). Mardoheu este ridicat la mare demnitate. El devine al doilea după rege. 183 Studiul Vechiului Testament c. Istoricitatea cărţii Cea dintâi şi cea mai importantă chestiune critică ce se pune în legătură cu această carte este istoricitatea întâmplării şi, în legătură cu aceasta, identificarea regelui în timpul căruia s'a petrecut întâmplarea, căci în lista regilor medo-persani nu este nici unul cu numele de Artaxerxe. Identificarea lui Artaxerxe s'a făcut acum. Mai demult se credea că sub numele Artaxerxe se ascunde regele Cambises sau Darius Histaspe. Iosif Flaviu crede că ar fi vorba de Artaxerxe Longimanul (Ant 11, 6), iar câţiva autori mai noi cred că ar fi vorba de Ciaxares. Azi părerea generală e că Artaxerxe este regele Xerxes I (486-965). Această identificare se face pe baza identităţii numelui lui Xerxes, aşa cum se scrie în scrierea cuneiformă, cu Artaxerxe din Biblie, căci în amândouă formele, cuneiformă şi ebraică, consoanele sunt identice, deci şi numele sunt identice. De altfel, tot ce se spune în carte despre caracterul şi faptele regelui Artaxerxe sunt confirmate şi de istorie. Istoricul Herodot spune că Xerxes, voind să poarte un război cu grecii, în anul 483, convoacă la Susa toate căpeteniile provinciilor şi pe nobilii ţării (Her. 7, 8; Est 1, 3)· în această expediţie, Xerxes este învins. în anul 479 se întoarce la Susa, unde se dedă cu totul desfrâului şi luxului (Her. 9, 108; Est 2). Ε drept că Estera nu putea fi regină, deoarece lucrul acesta era contrar vechilor legi persane, fiind străină, dar tot Herodot spune (3, 31) că regii persani, încă din timpul lui Cambises (529-521 î. H.), puteau să-şi aleagă regine şi dintre străine. Caracterul lui Artaxerxe din cartea Estera consună întru toate cu caracterul lui Xerxes al lui Herodot. Amândoi sunt înclinaţi spre cruzimi, orgoliu, lux şi voluptate. De altfel, identitatea lui Artaxerxe cu Xerxes nu se mai discută azi. Se discută însă istoricitatea întâmplării cu toate că timp de aproximativ 2400 ani nu s'a auzit nici un glas potrivnic. Această istoricitate însă se poate constata din următoarele: înainte de toate, relatarea însăşi este simplă de tot, exactă, cu multe amănunte şi cu multe nume de persoane. Sărbătoarea Purim, instituită pentru amintirea acestei întâmplări, este ţinută de evrei din secolul II î. H. (2 Mac 16, 27). Stările generale presupuse de carte stau de asemenea ca dovadă pentru istoricitate, căci acestea sunt cele cunoscute şi din istoria profană. Titulatura regelui Ahaşveroş, care „domnea peste o sută douăzeci şi şapte de ţări, de la India până în Etiopia" (Est 1, 1) este titulatura obişnuită a regilor persani, cunoscută din istorie. Refuzul reginei Vasti de a se prezenta în faţa celor ce se veselesc la ospeţe este în conformitate cu uzanţa istorică, întrucât în asemenea cazuri nu se prezentau reginele, ci concubinele. Că decretele regale, întărite cu inel regesc, nu se puteau schimba, se confirmă şi de profetul Daniel (Est 3,12; Dn 6,9)- Herodot descrie obiceiul persan de a trimite edicte prin curieri (Her. 5, 14; Est 3, 13)- Inscripţiile cuneiforme mai arată obiceiul persan de a scrie edictele împărăteşti în limbile şi cu scrisul tuturor popoarelor din vastul imperiu (Est 3,12). însuşi faptul instituirii sărbătorii Purim e 184 CarteaEsterei o dovadă a istoricităţii, căci nu se poate închipui ca o sărbătoare să fie instituita şi să fie serbată an de an în amintirea unei ficţiuni istorice. Istoricitatea o mai arată descrierea amănunţită a lucrurilor: de ex. ani, zile, luni (Est 3, 13; 8,12; 9,1). Tot ce se spune în carte despre domnia orgolioasă a regilor, respingerea reginei, seraiul, uciderea miniştrilor căzuţi în dizgraţie etc, sunt conform obiceiurilor orientale. Caracterele persoanelor: Artaxerxe, Aman, Mardoheu, Estera, sunt fidele şi consecvente. Uciderea fiilor lui Aman a fost necesară pentru teroare (Est 9, 13)· Sprijinul autorităţilor (al satrapilor) a fost necesar iudeilor chiar dacă au avut dreptul de a se apăra cu arma, căci fără acest „sprijin" apărarea nu le reuşea. Toate aceste împrejurări confirmă autoritatea istorică a naraţiunii din carte. Cel dintâi autor care a negat istoricitatea cuprinsului acestei cărţi a fost I. Semler (secolul XVIII), părintele raţionalismului biblic. El susţine că întâmplarea din carte este o pură ficţiune şi o dovadă a mândriei şi aroganţei iudaice. Părerea lui Semler a devenit apoi comună tuturor autorilor raţionalişti. Iată cele mai însemnate obiecţii care se aduc împotriva cărţii: a) Ε de necrezut ca o evreică, Estera, să ajungă regină a perşilor. Orgoliul persan nu putea admite aceasta. ^ La această obiecţie s'a daţ răspunsul mai sus, unde s'a amintit că regii persani au avut putinţa de a-şi alege soţii şi persoane de altă provenienţă decât cea persană sau numai din familia Echemenizilor, cum cerea legea mai de mult. b) Nu înţeleg adversarii cum a putut Estera să-şi ascundă originea timp mai îndelungat, căci ea spune că e evreică numai atunci când justifică cererea de revocare a edictului. Estera însă nu şi-a ascuns originea, ci numai n'a mărturisit-o, poate din motive de prudenţă. De altfel, în vechime puţin a interesat prove nienţa persoanelor din serai. c) Cu greu înţeleg adversarii şi aceea ca edictul de exterminare a iudeilor să fi fost dat cu 11 luni înainte de termenul executării lui (Est 3, 7-9, 1). Termenul executării edictului dat însă a fost hotărât prin sorţi (Est 3, 7), ceea ce trebuie respectat. d) Informaţia că iudeii, apărându-şi viaţa, au măcelărit 75.000 duşmani, unii o cred de-a dreptul absurdă şi fantezistă. Făcând abstracţie de la aceea că numerele din textul biblic s'au putut uşor corupe, şi de fapt multe numere s'au şi corupt (de exemplu, unele recenzii ale textului acestei cărţi vorbesc despre un milion de bărbaţi ucişi), numărul mare de victime dintre locuitori se poate admite şi pentru motivul că, conform dispoziţiilor împărăteşti, iudeii şi-au apărat viaţa cu sprijinul autorităţilor locale (Est 9, 3). d. Originea şi autorul cărţii Câţiva autori vechi ca Clement Alexandrinul şi Fericitul Ieronim îi atribuiau cartea lui Mardoheu. Talmudiştii o atribuiau sinagogii celei mari, iar Fericitul Augustin şi Isidor de Sevilla lui Ezdra. Autori mai noi o atribuie unui iudeu care 185 Studiul Vechiului Testament a trăit în imperiul persan, cu puţin timp după petrecerea întâmplării. Autorii s'ar fi folosit şi de izvoare: scrierea autentică a lui Mardoheu şi analele împărăţiei. Această părere se bazează pe multe consideraţii serioase. într'adevăr, descrierea amănunţită a lucrurilor, explicarea numelui lunilor, cu amintirea numelui de mai înainte (luna întâi, adică luna Nisan, Ezdra 3, 7), amintirea obiceiurilor persane, fără a le da explicare, numele persoanelor pomenite arată că toate sunt încă în proaspătă amintire. Autorul n'a trăit în Palestina, deoarece nu aminteşte nici de Ierusalim, nici de vreo instituţie iudaică. Unii autori sunt de părere că originea cărţii trebuie pusă în timpul de după năruirea imperiului persan, deoarece autorul dă unele indicaţii din trecut. Aşa de ex., întinderea imperiului persan este din domeniul trecutului (Est 1, 1), consfătuirea învăţaţilor de care regii se foloseau la facerea edictelor, neschim-babilitatea decretelor n'ar fi trebuit remarcate dacă ar fi fost încă în uz. Se vede, spun aceşti autori, că toate acestea aparţin unui trecut care nu mai este. Alţii mai adaugă şi dorul de răzbunare al iudeilor asupra adversarilor (de ex.: Estera îi cere regelui o prelungire a timpului de răzbunare, 9, 13), ceea ce ne duce cu originea cărţii la timpul Seleucizilor, când este explicabil dorul de răzbunare din cauza cumplitelor prigoane. Aceste presupuneri însă nu sunt întemeiate. Cererea Esterei poate fi justificată astfel: ea a voit să rezolve definitiv cu duşmanii neamului său în Susa, unde Aman a avut mulţi aderenţi, deci e o măsură de precauţie. Azi avem două texte ale cărţii Estera. Textul original a fost ebraic, dar pe acesta nu-1 posedăm în întregime. Din traducerea Septuagintei ni s'au păstrat două recenzii: recenzia lui Lucian şi recenzia exaplară. Aceasta din urmă este păstrată în codicii cei mai vechi: Vatican, Alexandrin şi Sinaitic. losif Flaviu, de asemenea, reproduce istoria Esterei (Ant 11, 6), însă deosebit de traducerile greceşti. După părerea mai multor învăţaţi, el a avut la dispoziţie altă traducere grecească decât cea din Septuaginta. Deosebirea dintre cele două recenzii, ebraică şi greacă, este însemnată. Textul grecesc e mai bogat cu 8 adaosuri (descoperirea primă a conspiraţiei famenilor împotriva vieţii regelui, decretul lui Artaxerxe pentru exterminarea iudeilor, rugăciunea lui Mardoheu, rugăciunea Esterei, primirea Esterei de către rege, decretul regal pentru ocrotirea iudeilor, explicarea visului lui Mardoheu despre doi balauri în luptă). Despre autenticitatea acestor adaosuri se discută mult, mai ales pentru că ele se află în traducerea Septuagintei (în ambele recenzii) şi la losif Flaviu. Se vede că şi aceste adaosuri au avut original ebraic. în Apus, la romano-catolici, aceste adaosuri sunt socotite autentice şi canonice. Acolo se presupune, fără dovezi certe istorice, că originalul ebraic al Esterei a fost prescurtat pentru a putea fi citit la sărbătoarea Purim, atunci când această sărbătoare a devenit profană şi împreunată cu ospeţe, veselii şi chefuri. Aşa s'ar explica şi faptul, unic de altfel, că în textul ebraic de azi nici măcar o dată nu se citeşte numele lui Dumnezeu, pentru a-1 feri, zice-se, de profanare în toiul veseliilor. în suplimente însă, istoria Esterei se explică din punct de vedere teocratic şi se află şi numele lui Dumnezeu. Cartea Esterei Această concepţie însă este lipsită de bază istorico-critică certă. Fericitul leronim atribuie caracter istoric numai cuprinsului ebraic (pref. la Estera şi prolog în părţile greceşti ale cărţii Estera, M. L. 28, 1515). Atitudinea pe care o are Biserica Ortodoxă faţă de canonicitatea suplimentelor (le socoteşte necanonice) nu înseamnă totodată şi negarea valorii morale a acestora, deoarece mulţi autori vechi le recomandă ca edificatoare (Clement Romanul, I Cor. 55; Origen, De Erat 13-14). Bibliografie Comentarii: C. Tr. Keil, 1870; Pr. W. Schultz, 1876; E. Bertheau (ed. 9-a, 1887); Cettli, 1889; Wildeboer, 1898; Gillet, 1899; Siegfried, 1901; Iahn, 1905; P. Haupt, 1911; M. Haller, 1914; Wolf, 1922; Meghilot Ester, trad. de S. Ipcar, Bucureşti, 1925; Gunkel-Hermann, 1926; G. Knight, 1931; Ungad (Contribuţii la Ester, în „Zeitsch. fur Altest"), 1942; X. T. Frliggun, Έσθήρ, Atena, 1951; M. W. Anderson, 1954; R. Stiehl, 1956; Fr. Michaeli (în lb. fr.), 1959; A. Cazelles (Sur la comp.), 1961; Bettan, 1962; St. Greybek, 1963; H. Bardtke, 1963; Wurtwein (?), 1964; G. Priero, 1965; I. Driba-Maravelidou (text în lb. gr.), Atena, 1967; II. B. Ikonomu, τό βιβλίον της 'Έσθήρ, (ed. a 2-a), Atena, 1971. 186 187 Profetismul îngeneral Cărţilecanoniceprofetice 1.Profetismulîngeneral a. Numirea şi definiţia Profetismul este o instituţie religioasă specifică poporului Israel. Această instituţie a fost făgăduită încă în Deuteronom 17,15-22. A început a se dezvolta odată cu Samuel şi a durat până în timpul lui Neemia (mijlocul secolului V). Profeţii au îndeplinit un rol deosebit în viaţa poporului biblic. Cuvântul profet (προφήτης) derivă de la προφάναι şi înseamnă mai întâi a vorbi pentru altul, în locul altuia, a fi interpret al cuvintelor altuia. La mulţi Sfinţi Părinţi şi Scriitori bisericeşti, ca Sfântul Ioan Hrisostom, Grigorie cel Mare, Sfântul Vasile cel Mare, profet (προφήτης) înseamnă mai ales prezicător al viitorului, însemnare care s'a răspândit apoi foarte mult. însemnarea primă a cuvântului profet este redată prin cuvântul ebraic nabi 033), la plural nebiim = profeţi. Nabi poate fi privit ca o formă pasivă de la rădăcina Naba (ίΟϋ) şi înseamnă: acela căruia i se vorbeşte, adică acela care aude un glas lăuntric. Radicalul ebraic care se află în Vechiul Testament numai în formele verbale hifil (a vorbi înflăcărat) sau la htipael (a vorbi ca profet) este înrudit cu arabul naba'a = a vesti şi asirianul nabu = a chema, a vesti. Interpretarea autentică a cuvântului nabi o întâlnim în Ieşire 7, 1 şi Ieşire 4, 16. în Ieşire 7, 1, Dumnezeu îi zice lui Moise: „Iată, Eu i te dau lui Faraon pe tine drept Dumnezeu, iar Aaron, fratele tău, va fi proorocul tău. Aşadar, tu îi vei grăi lui [Aaron] toate câte îţi voi porunci Eu, iar Aaron, fratele tău, va vorbi 188 către Faraon, ca să-i lase pe fiii lui Israel să iasă din ţara lui". Iar în Ieşire 4,16, se spune: „El e cel ce va grăi către popor în locul tău, aşa că el va fi gura ta, iar tu vei fi pentru el ceea ce e pentru tine Dumnezeu". Deci, după această explicaţie, profetul este gura Domnului faţă de credincioşi. El vesteşte credincioşilor ceea ce Domnul îi spune. Profetul este, aşadar, nu atât prezicător al viitorului, cât, mai ales, vestitor al voii lui Dumnezeu. în Sfânta Scriptură întâlnim şi alte denumiri pentru bărbaţii cei luminaţi de Duhul lui Dumnezeu. Aceste denumiri arată sau chipul cum primesc ei descoperirile divine, sau desemnează funcţiile lor speciale. Astfel, numele de ro'eb = văzător (ΠΧ1) şi hoze (ΠΠ) = privitor, sunt expresii care arată felul de a percepe lucruri ascunse, prin viziuni. Uneori profetul se numeşte omul lui Dumnezeu (Iahve), după raportul intim ce-1 are cu Divinitatea. Alteori profetul se numeşte îngerul Domnului (malab Iahve), solul, trimisul lui Dumnezeu. Prin această numire se arată că el are cunoştinţele sale de la Dumnezeu şi că are misiunea de a le vesti oamenilor. Profeţii se mai numesc apoi păstori Ieremia 17, 16; paznici, Isaia 62, 6, veghetori, întrucât ei necontenit arată calea cea dreaptă pe care trebuie să umble neîncetat poporul şi să vegheze la observarea Legii lui Dumnezeu. Din toate aceste expresii şi din privirea activităţii lor, putem formula următoarea definiţie: Profeţii Vechiului Testament au fost cei mai de seamă învăţători ai poporului biblic, care, ca trimişi extraordinari ai lui Dumnezeu, adică reprezentanţi autentici ai religiei celei adevărate, au conservat, au apărat şi au cultivat monoteismul Vechiului Testament, pregătindu-i astfel pe credincioşi pentru Testamentul cel Nou şi desăvârşit, încheiat de Mântuitorul lumii, Domnul nostru Iisus Hristos. b. Vocaţia şi misiunea profeţilor Potrivit rolului de mijlocitori între Dumnezeu şi poporul său, toţi profeţii au fost chemaţi la misiunea lor direct de Dumnezeu. Aşadar, slujirea profetică n'au întemeiat-o profeţii pe autodeterminare, ci pe o trimitere specială din partea lui Dumnezeu. Cu alte cuvinte, ei au perceput în chip tainic vocea lui Dumnezeu. Profeţii au simţit vocaţia supranaturală pe care unii au descris-o în scrierile lor. Momentul vocaţiei li s'a imprimat adânc în conştiinţă şi le-a rămas pururea viu în memorie. Vocaţia profetică este descrisă în chip plastic mai ales în Isaia, capitolul 5, Ieremia, capitolul 1, şi Iezechiel, capitolele 1-3. Darul profetic era întotdeauna un privilegiu personal, special, acordat de Dumnezeu. El nu era întemeiat pe vreun titlu ereditar, cum era preoţia. Nu-şi avea originea în vreo dispoziţie naturală sau vreo pregătire şcolară. îndeplinirea oficiului profetic şi durata sau feluritele lui manifestări nu erau lăsate numai pe seama iniţiativei profetului, ci porneau dintr'o inspiraţie divină, căreia profeţii i 189 Studiul Vechiului Testament se supuneau fără să facă opoziţie. Acest fapt îl desprindem din mărturia lui Amos 3, 8: „Răcnit-a leul: cine nu tresare? Grăit-a Domnul Dumnezeu: cine nu va profeţi?". în tot cazul, profeţii acceptau chemarea divină în chip liber. Darul profetic prezintă două aspecte: 1. Mai întâi profetul percepe solia divină, comunicată lui, de cele mai multe ori, de o voce interioară care-1 face să asculte cuvinte tainice. De aceea profeţii îşi încep cuvântările lor, de regulă, prin cuvintele: „Cuvântul Domnului a fost către mine" (ex. Ir 1, 2; Iz 1, 3)· 2. Un mijloc mai puţin obişnuit al comunicării cu Dumnezeu era viziunea. Foarte rar se aminteşte visul. Primind revelaţia de la Dumnezeu, profeţii nu erau numai nişte instrumente receptive, pur pasive. Fiecare profet îşi are individualitatea sa personală, care conlucrează cu acţiunea divină în aşa fel încât sugestiile divine se amestecă cu ideile şi sentimentele fiecăruia. Aceste idei şi sentimente variază după timpul lor şi după caracterul fiecărui bărbat inspirat. în felul acesta, solia divină, asimilată personal, era transmisă în chip obişnuit prin cuvântări. Profeţii au fost mai întâi vorbitori, predicatori şi apoi scriitori. Unii au rămas numai vorbitori. De multe ori profeţii îşi însoţeau cuvântările lor cu acte simbolice, pentru a le face mai impresionante. Misiunea profetică nu era o stare permanentă, continuă, aşa cum era preoţia, după cum am spus mai sus. Nici nu era legată de un anumit trib, de o anumită stare socială. Astfel Amos era un simplu păstor din Tecua. Domnul 1-a chemat la misiunea profetică, de lângă turma de oi (Amos 7, 26). Isaia era fiu de neam nobil şi printr'o viziune măreaţă, avută în templu, aude vocea lui Dumnezeu şi îl urmează numaidecât (îs 6, 8-9)· Ieremia, fiu de preot din Anatot, este chemat la profeţie din sânul maicii sale (Ir 1,5). Asemenea şi Iezechiel a fost fiu de preot şi a primit misiunea de a rosti voia lui Dumnezeu în mijlocul exilaţilor din Babilon (Iz 2, 1-6). Darul profetic a fost împărtăşit şi unor femei, de ex: Hulda (4 Rg 22, 14). Uneori chemarea profetică era însoţită de un semn extern. Aşa se aminteşte despre ungerea ca profet (3 Rg 19, 16) sau despre acte simbolice, cum a fost cojocul lui Ilie pentru Elisei (4 Rg 2, 12). Chemarea profeţilor poate fi numită: extraordinară, dacă o privim după chipul cum era acordată şi îndeplinită; şi ordinară, dacă o privim ca autoritate supremă de învăţământ la poporul Israel, orânduită fiind pentru un timp anumit, când succesiunea profeţilor a fost neîntreruptă. De la Samuel şi până la Maleahi, adică timp de aproape 700 ani, n'au lipsit niciodată profeţii. c. Numărul şi deosebirea profeţilor Sfânta Scriptură ne-a păstrat un număr relativ mic de profeţi care au activat în Israel. Desigur, profeţii au fost destul de numeroşi. Este imposibil să stabilim numărul şi numele lor. Prin urmare, este arbitrară orice încercare de a fixa un număr anumit de profeţi. Astfel, evreii numărau 48 de profeţi şi 8 profetese 190 ProfeUsmulîngeneral (Seder Olam 21). Şirul profeţilor începe cu Moise şi continuă până în vremea profetului Maleahi. în acest timp Dumnezeu n'a încetat de a trimite pe profeţii Săi. într'un înţeles mai larg, profeţi au fost numiţi şi Adam, Enoh, Lameh, Noe, Avraam, Isaac şi Iacob. Au fost unele epoci când cuvântul profetic era rar. Astfel, pe timpul judecătorilor, „Cuvântul Domnului însă era scump în zilele acelea; nici o vedenie nu era limpede"'(1 Rg 3, 1). De obicei, profeţii se împart în două clase, după activitatea şi misiunea lor: profeţi care n'au scris cuvântările lor, numiţi şi profeţi vechi, şi profeţi scriitori, numiţi şi profeţi noi. Cu toate că toţi profeţii erau aleşi şi instituiţi de Dumnezeu ca interpreţi ai voii divine, totuşi unii din ei, adică cei mai vechi, până pe timpul regelui Ozia (secolul VIII), aveau misiunea să-i îndrepte numai pe contemporanii lor. Cei mai noi aveau sarcina să-i instruiască pe contemporani, dar şi pe urmaşii lor, de aceea ei erau obligaţi să-şi scrie cuvântările. Dintre profeţii mai vechi, care au îndeplinit misiuni importante în cadrul iconomiei divine, îi amintim pe Samuel (secolul XI), pe Gad şi Natan, contemporani cu regele David. Pe timpul dezbinării regatului, după moartea lui Solomon, este amintit Ahia din Silo, care a avut de îndeplinit o misiune specială, în vestirea acelui eveniment (3 Rg 11, 29-36). Mai târziu se aminteşte numele profeţilor Şemaia, Iddo, Azaris, fiul lui Obed, Hanani, Ehu, Miha, fiul lui Şimla ş. a. Un rol deosebit au îndeplinit profeţii Ilie şi Elisei în secolul DC Ei au avut misiunea să-i ferească pe contemporanii lor de idolatrie şi să apere monoteismul. Predica lor înfocată era însoţită, adeseori, de minuni şi preziceri care se împlineau curând. Prin acestea ei îi impresionau adânc pe ascultători şi se bucurau de o mare autoritate în faţa lor. Despre Mântuitorul şi împărăţia Sa ei nu au anunţat nimic. Profeţii mai noi, care au fixat profeţiile lor în scris, pentru posteritate, sunt în număr de 16, dintre care 4 sunt numiţi mari, iar 12 sunt numiţi mici. în Biblia ebraică se numără numai 15 profeţi: Isaia, Ieremia, Iezechiel şi 12 profeţi mici. Daniel este trecut între aghiografe (Chetubim). Biserica Creştină 1-a numărat pe Daniel totdeauna între cei patru profeţi mari. Deosebirea între profeţii mari şi mici se face din cauza scurtimii scrierilor unora, prin comparare cu ale altora. Aşa remarcă Fericitul Augustin: „ 12 sunt numiţi mici, pentru că scrierile lor sunt scurte, în comparaţie cu ale altora, care sunt numiţi mari, pentru că au lăsat volume mari" (De civitate Dei 18,29). d. Ordinea cronologică a profeţilor Profeţii scriitori se împart de regulă, după epoca în care ei au activat, astfel: în epoca asiriană au activat Isaia cu cei 7 profeţi mici de la început. Ieremia, Iezechiel, Daniel, Avacum şi Sofonie au activat în epoca haldaică, iar Agheu, Zaharia şi Maleahi au activat în epoca persană. 1. Epoca asiriană. Avdia e socotit, după unii, ca primul profet scriitor în ordine cronologică (secolul IX sau VIII î. H.). în tot cazul, timpul când a scris 191 Studiul Vechiului Testament Profetismul în general profetul este controversat. Iona a activat cam pe la 780. De asemenea, timpul când a fost scrisă cartea Iona este discutabil. Amos a activat pe la 760, Osea pe la 750, Ioil în secolul VIII î. H., fără a se putea stabili mai de aproape data scrierii. Isaia activează între anii 740-690. Miheia între 734 şi 700. Naum, după 76l şi înainte de 612. Avacum activează cam pe la 630-610. Sofonie este privit drept contemporan al lui Avacum. 2. Epoca haldaică. Ieremia a activat între 627 şi 586. Nu se ştie precis până când a trăit profetul, după 586. Iezechiel a activat între 598 şi 570. Daniel între 605-536. 3. Epoca persană. Agheu a activat pe la 520, Zaharia este contemporanul său, Maleahi pe la 450. Alţi autori înşiră profeţii scriitori astfel: profeţii anteexilici, până la anul 586, profeţii exilici şi profeţii postexilici, după anul 538. e. Scrierile profetice şi stilul lor Profeţii, la început, au fost cuvântători, iar nu scriitori. „Ascultaţi", aşa îşi încep ei cuvântările. Ei nu zic: „citiţi". Ce-i drept, foarte rar, Dumnezeu a dat poruncă expresă să fie scrise cuvântările profetice. Exemple avem: îs 8, 1; 30, 8; Ir 30, 8; 36, 2. De la început, cititorul trebuie să aibă în vedere că operele profeţilor nu s'au. scris deodată, în mod continuu, pe îndelete, ci bucată cu bucată, fragment cu fragment, au fost scrise aşa cum au fost rostite cuvântările, în diferite timpuri şi cu diferite prilejuri. Cele mai multe cărţi profetice par a fi un fel de rezumat al cuvântărilor rostite oral. Rareori unele profeţii au fost scrise direct, fără a fi mai întâi rostite, exemplu: ultima parte a cărţii lui Iezechiel (capitolele 40-48). Pe la sfârşitul vieţii lor, cei mai mulţi profeţi şi-au scris, în rezumat, cuvântările rostite timp de mai mulţi ani. Aceasta au făcut-o profeţii din îndemnul divin. Stilul cărţilor profetice este foarte variat. Câteodată e oratoric şi poetic. Profeţii erau cuvântători inspiraţi de Dumnezeu, de aceea se poate vorbi despre un gen de exprimare profetic, care se apropie adeseori de cel poetic. Modul de vorbire al profeţilor e de multe ori neclar, mai ales acolo unde este vorba despre profeţii propriu-zise, adică despre vestirea viitorului. Lipsa de claritate a profeţiilor rezultă nu atât din cauze stilistice, cât, mai ales, din felul structurii şi naturii profeţiilor ca atare. Profeţiile, de regulă, arată, pe scurt, evenimentele viitoare, care primesc lumină abia după împlinirea lor. Până atunci ele rămân neclare. Un şir de profeţii din Vechiul Testament, care tratează despre progresul şi timpurile ultime ale împărăţiei mesianice nu s'au împlinit însă nici până astăzi, de aceea ele sunt obscure. Alte profeţii, cu privire la popoarele păgâne, sau cu privire la poporul Israel, s'au împlinit, dar din lipsă de documente nu se poate constata împlinirea lor. Altă cauză a neclarităţii unor profeţii este sublimitatea cuprinsului, care tratează despre mistere ce nu se pot pătrunde cu raţiunea omenească. 192 Obscuritatea profeţiilor se mai poate explica apoi din chipul cum erau instruiţi profeţii de către Dumnezeu, pe calea viziunilor. în general se deosebesc trei specii de viziuni: 1.Viziuni prin care se înfăţişează unele lucruri prin mijlocirea simţurilor externe (Dn 5, 25); 2.Viziuni prin care se imprimă unele imagini pe cale interioară (îs 6,1). Aici se numără şi viziunile simbolice. 3. Iluminarea raţiunii pe cale supranaturală, spre a cunoaşte misterele Providenţei. Profeţii obişnuiesc a descrie evenimentele aşa cum le-au văzut ei, şi numai cele pe care ei le-au văzut. De aici rezultă că evenimentele viitoare ni le înfăţişează ca prezente sau chiar ca trecute. Ne este cunoscut în limba ebraică aşa numitul perfect profetic. Pentru profet lucrurile viitoare apar ca trecute, căci ele sunt anticipate în viziune. în ceea ce priveşte profeţia, este valabilă legea lipsei de perspectivă, datorită căreia evenimente mai apropiate se amestecă cu altele mai îndepărtate, fiindcă în viziunile profeţilor ele se succed nemijlocit unele după altele. Ex.: întoarcerea poporului evreu din captivitatea babilonică, la Isaia, este înfăţişată simultan, pe acelaşi tablou, cu eliberarea omenirii de sub robia păcatului de către Mesia (îs 40, 7; 60,1 ş. a.). Alt exemplu clasic: în cuvântarea eshatologică a Mântuitorului, la Matei, capitolul 24, căderea Ierusalimului este înfăţişată în acelaşi cadru cu sfârşitul lumii. Nu trebuie, aşadar, să căutăm în prezicerile profetice acea claritate pe care o aflăm în naraţiunile istorice şi nu trebuie să pretindem de la profeţi exacta deosebire a timpurilor, pe care o aşteptăm de la istorici. Profeţii, primind cunoştinţe prin viziuni, descriu evenimentele viitoare, fie prin imagini scoase din istoria antică a poporului, fie în imagini simbolice. Ei se străduiesc mereu să evite exprimarea abstractă. Cititorul trebuie, prin urmare, să ţină seamă de vorbirea figurată a profeţilor pentru a putea înţelege mai bine diferitele lor expuneri. în explicarea imaginilor profetice trebuie să ne ferim să trecem peste măsură, considerând că şi cele mai neînsemnate lucruri înseamnă ceva simbolic. Multe din imaginile profeţilor sunt doar împodobite în chip poetic. / Poziţia criticii moderne faţă de profetismul lui Israel Critica radicală nu admite că profeţii au primit pe cale supranaturală misiunea lor de la Dumnezeu. Această critică presupune că, mai curând, profeţii înşişi şi-au asumat această misiune, din propria lor iniţiativă. Nu-i de mirare, aşadar, că /aceşti critici radicali îi aseamănă pe profeţii biblici cu ghicitorii păgâni din antichitate, sau îi socotesc nişte exaltaţi mistici, sau nişte moralişti severi. Nu puţini critici radicali moderni tăgăduiesc că profetismul biblic este o instituţie 193 Studiul Vechiului Testament unică şi specifică a poporului biblic. Astfel, Michel Nicolas zice: „Profetismul trebuie să fie redus la o lege istorică generală. Poporul Israel nu-i o excepţie, în mijlocul altor popoare, şi profetismul evreiesc reintră în faptele analoge ale istoriei" (Etudes critiques sur la Bible; Le prophetisme hebreu, p. 306). Asimilarea profeţilor biblici cu ghicitorii altor popoare este aşa de nefirească şi de forţată, încât exegeţi de mare valoare ca Ed. Kşnig şi E. Sellin combat cu tărie astfel de afirmaţii nejuste (Kşnig, Das alttest. Prophetismus und die moderne Forschung, 1910, şi Sellin E., Das alttest Prophetismus, 1912). Aceşti doi savanţi exegeţi consideră profetismul ca o apariţie specifică israelită. „Profetismul evreiesc ne apare ca un fenomen, ca un fel de predicare, de o libertate unică şi de o înfăţişare măreaţă, nici un fenomen din istoria literară antică nu se aseamănă cu ceea ce ne prezintă colecţia profetică a Vechiului Testament", zice Maurice Vernes (citat de Lşhr, Alttest Religionsgeschichte, p. 48). Tot astfel e nejust a asimila viziunile profeţilor cu oracolele ghicitorilor, ca şi extazul celor dintâi cu exaltarea bolnăvicioasă a celor din urmă. Pe când ghicitorul suferă o violare din afară, fiind constrâns cu anumite mijloace artificiale, şi vorbeşte ca un dement, profetul vorbeşte cu deplină cunoştinţă, în deplinătatea raţiunii şi cu judecată limpede, dându-şi seama perfect de bine despre ceea ce el comunică. W. James, în cartea sa: The Varieties of Religions Experience (1902), încearcă să explice profetismul biblic pe baza Jorţelor subconştiente, forţe misterioase din punct de vedere al psihologiei, care lucrează prin incubaţie şi celebraţie", şi deci sunt imanente individului, pe când teologia creştină vede în aceste forţe „manifestări directe" şi supranaturale ale unui Dumnezeu „transcendent". Aşadar, după această teorie psihologică, profeţii crezând că vorbesc în numele lui Iahve, ar fi autoînşelaţi şi n'ar face altceva decât să exprime în afară idei pe care ei le-ar fi frământat multă vreme în chip inconştient în spiritul lor. O astfel de teorie nu poate fi acceptată de ştiinţa teologică. Teoria lui W. James este însă în contrazicere evidentă cu ceea ce afirmă Profeţii în termenii cei mai energici şi cei mai clari, că anume cuvântul lui Dumnezeu nu vine din propria lor cugetare. Profeţii autentici se opun, cu toată tăria lor, profeţilor falşi: „Aşa grăieşte Domnul: Vai celor ce profeţesc din propria lor inimă, fără să vadă nimic. Profeţii tăi, Israele, sunt ca vulpile în pustiuri. Nu Şi-au păstrat statura dreaptă, ci au adunat turma împotriva casei lui Israel; nu s'au ridicat la război cei ce zic: în ziua Domnului...', cei ce văd [vedenii] Mincinoase, prevestind deşertăciuni, cei ce zic: «Domnul grăieşte; dar pe care nu Domnul i-a trimis şi care-au început să ridice cuvânt. Au nu vedenie Mincinoasă aţi văzut? Au nu prevestiri deşarte aţi grăit? Şi ziceţi: "Domnul grăieşte'; dar nu Eu am grăit" (Iz 13, 3-7). Mai ştim apoi că unii dintre profeţi se hotărau să ia asupra lor sarcina profetică ca o obligaţie din cale afară de grea, obligaţie dură şi imperioasă de la care ei nu se puteau sustrage. A fost cazul unor conflicte puternice de conştiinţă, cum 194 Profetullsai a aflăm din mărturia lui Ieremia. Prin urmare, aici nu poate fi vorba despre iluzii sau uşurătate subconştientă. Profeţii aveau convingerea fermă şi intimă că Dumnezeu, într'adevăr, le vorbea atunci când li se făceau comunicări de sus. Bibliografie Tarnavschi V., Introducere în cărţile Sfinte ale Vechiului Testament, 1928; Popescu-Mălăeşti Ioan, Studii şi comentarii (Proorocii, noţiuni introductive, fasc. 1 şi 2), Bucureşti, 1926; V. Prelipceanu, Vocaţiunea la profeţii Vechiului Testament, Cernăuţi, 1943; Tobac E., Coppens J., Les Prophetes d'Israel I. Le Prophetisme au Israel, Malines, 1932; A. Guillaume, Prophecy and divination among the Hebrews and other Semites, 1938 (Traduction frangaise de J. Marty), 1941; A. C. Welch, Prophet and Priest in Old Israel, Oxford, 1953; A. Heher, L'essense du prophetisme, Paris, 1955. 2. Profetul Isaia a. Viaţa, rolul şi situaţia politică în care a trăit profetul Cartea lui Isaia îşi are numele de la profetul care a compus-o. Ieşaiahu înseamnă în evreieşte „mântuirea lui Iahve". Numele este înrudit, între altele, cu cel al lui Iosua, Elisei, Osea şi Iisus. Toate aceste nume derivă de la aceeaşi rădăcină. în greceşte transcrierea este "Ίίσαιας, în latină Isaias sau Iesaias, în româneşte Isaia sau Isaie. Tatăl lui Isaia se numea Amoţ. Unii Sfinţi Părinţi credeau că tatăl lui Isaia ar fi aceeaşi persoană cu profetul Ambs din Tecua. Prin urmare, profetul Isaia ar fi fost fiul profetului Amos. Identificarea însă este imposibilă din cauză că cele două nume se deosebesc, în ortografia lor, după cum se vede din textul ebraic. La amândouă numele, atât consoanele începătoare, cât şi cele finale sunt deosebite ""ΌΝ şi to^Q"|. După tradiţia rabinică, Amoţ, tatăl lui Isaia, ar fi fost fratele regelui Amaţia. Acest lucru însă nu se poate verifica. Ştim doar atât că personalitatea lui Isaia este atât de impozantă şi raporturile sale cu regii sunt atât de pline de demnitate, încât se pare că el vorbeşte de la egal la egal. Aceasta denotă, în orice caz, originea şi educaţia aleasă a profetului, sau poate chiar şi înrudirea lui cu familia regală. Nu ştim nimic despre familia profetului, despre cercurile în care el a trăit şi despre tinereţea lui. El ne comunică doar că era căsătorit şi avea copii. într'un loc el aminteşte despre soţia sa, pe care o numeşte „projetesd", desigur pentru că ea era soţia profetului (îs 8, 3). Mai vorbeşte, apoi, despre doi copii din această căsătorie, care poartă nume simbolice: Şear-Iaşub (cel ce a rămas - îs 7, 3) şi Maher Şalal Has-Baz (pradă 195 Studiul Vechiului Testament repede, jefuieşte iute - îs 8, 1-3). Misiunea profetului Isaia începe în anul morţii regelui Ozia sau probabil pe când era regele în viaţă. Suprascrierea generală a cărţii (1, 1) menţionează domnia regilor Ozia, Iotam, Ahaz şi Iezechia, drept epocă a activităţii profetului. începutul misiunii profetice a lui Isaia cade cam pe la anii 740-738. Activitatea lui profetică se prelungeşte până după invazia asiriană în Iudeea (701). După o veche tradiţie iudaică, Isaia ar fi trăit până la începutul domniei lui Mânase şi ar fi fost ucis din ordinul acestui rege idolatru, fiind tăiat cu un fierăstrău (690). Despre aceasta tradiţie se pare că face aluzie epistola către Evrei 11, 37. După 2 Par 26, 23 şi 32, 32 Isaia a scris viaţa regilor Ozia şi Iezechia. Isaia a trăit într'un timp când marea putere asiriană şi-a atins culmea sa, întinzându-şi dominaţia peste ţările occidentale vecine, ajungând până la hotarele Egiptului. Mai mulţi regi din această epocă: Tiglat Pilezar III, Salmanasar IV, Sargon şi Senaherib au influenţat direct mersul celor două state mici israelite. Ei au dat lovituri grele regatului de nord, care s'au terminat cu prăbuşirea şi desfiinţarea lui (722). Pentru regatul lui Iuda acest timp a fost foarte greu, dar deznodământul n'a fost atât de crud şi atât de curând. Nu este de mirare că aceste evenimente au avut repercusiuni şi asupra cărţii lui Isaia. Acesta n'a trăit în umbră şi retras. în toate nenorocirile care s'au abătut asupra patriei sale, el s'a situat pe primul plan, îndemnându-i, încurajându-i, mustrându-i, rând pe rând, pe compatrioţii săi. Rolul său, atât religios, cât şi politic, a fost considerabil. El se bucura de o mare autoritate. Influenţa lui era resimţită. Ε drept că uneori sfatul lui nu era luat în considerare, aşa cum s'a întâmplat, de pildă, pe timpul lui Ahaz. Acest rege incapabil, slab şi de rea credinţă, se opunea sfaturilor profetului şi nu ţinea seama de sugestiile lui. Sub domnia acestui rege, regatul Iuda a trebuit să facă faţă coaliţiei a doi regi: regele Rezin din Damasc şi Pecah din Samaria (Israel). Cei doi aliaţi şi-au pus în gând să cucerească Ierusalimul şi întreg regatul Iuda, spre a-1 supune dominaţiei lor. Situaţia era foarte critică. Acum intervine Isaia, plin de curaj şi încredere în puterea lui Dumnezeu, şi-1 îndeamnă pe rege şi popor la rezistenţă, recomandând neclintită încredere în Dumnezeu şi vestind că în curând cei doi regi care erau pe cale să asedieze cetatea Ierusalimului se vor prăbuşi. Ahaz însă, în acest timp, crede că e mai bine să recurgă la ajutorul Asiriei. Regele Tiglat Pilezar foloseşte momentul potrivit pentru a interveni în afacerile interne ale statelor mici mediteraneene, cu gândul de a-şi întinde dominaţia peste aceste ţări şi a-şi face drum spre Egipt. Cu acest prilej, el pune capăt regatului sirian din Damasc, iar regatul Israel este pus deocamdată în situaţia de stat vasal. Ahaz, în loc să-şi dobândească un prieten şi un ocrotitor, şi-a găsit un stăpân, căruia a trebuit să-i aducă omagii de supunere în Damasc. Isaia condamnă cu totul această politică a lui Ahaz, care era contrară principiilor proclamate de profet. Isaia propovăduia supunere exclusivă lui Dumnezeu şi punerea sub ocrotirea Lui. Urmaşul lui Ahaz, Iezechia, a avut o atitudine cu totul diferită faţă de profet, arătându-i stimă şi bunăvoinţă. Totuşi, 196 ProfetulIsai a din punct de vedere politic, Iezechia avea o concepţie deosebită de a profetului. Ca şi Ahaz, urmaşul său Iezechia se orientează spre ajutorul străin. De aceea Isaia se opune mai departe acestei politici. Spre deosebire de tatăl său, Iezechia îşi îndreaptă privirile sale spre Egipt, de unde nădăjduia salvarea patriei. Isaia dezaprobă punctul de vedere al lui Iezechia şi îl mustră pentru gestul prin care regele i-a primit cu mare pompă pe trimişii regelui din Babilon (îs 29, 1 ş. u.). De altfel, Isaia s'a arătat totdeauna binevoitor faţă de regele Iezechia şi i-a fost un bun sfătuitor în multe momente din viaţă, mai ales cu prilejul invaziei teritoriului iudaic la 701, de către armata siriană, în frunte cu Senaherib. Isaia a avut un rol excepţional, în clipele cele mai grele. El ridică moralul regelui şi al poporului. Ţara era pustiită, cetăţile cucerite, Ierusalimul asediat, iar regele umilit. Iezechia este obligat să plătească un tribut foarte mare. în acest timp, când totul se părea că este pierdut, Isaia vesteşte, cu mare încredere şi curaj, că armata asiriană şi regele Senaherib se vor întoarce pe calea pe unde au venit. De fapt această prezicere s'a realizat curând (îs 36-37; cf. 4 Rg 19, 35-36). Iată cadrul istoric în care a activat profetul Isaia. Cunoscând acest cadru, vom putea înţelege mai bine cuvântările profetului. El le-a rostit într'un anumit cadru istoric, totuşi ele au un caracter şi o valoare mai înaltă, întrucât exprimă adevăruri care nu sunt legate numai de un anumit timp. în cuvântările sale, profetul proclamă principii permanente, care pot fi aplicate în situaţii noi şi diferite. Profetul Isaia a fost un bărbat de stat remarcabil, dar, în domeniul religios, importanţa lui a fost şi mai mare. Aici şi-a îndeplinit el misiunea profetică, în sensul înalt al cuvântului. în latura religioasă, Isaia a îndeplinit un rol nu numai pentru timpul său, dar şi pentru timpurile de mai târziu. Prin puterea convingerilor sale şi prin activitatea sa, el a înnoit şi a întărit viaţa religioasă a poporului său. Datorită unor descoperiri însemnate pe care le-a primit, el a dezvoltat o teologie speculativă despre Dumnezeu şi însuşirile Sale şi despre raporturile Sale cu lumea. El L-a prezis pe Mesia şi împărăţia mesianică cu atâtea amănunte, încât Sfinţii Părinţi l-au numit Evanghelistul Vechiului Testament. Fericitul Ieronim zice despre el: „...Nori tampropheta estedicendusquam evangelista"(PraeL inlibr. Isaiae). în afară de aceasta, Isaia a fost un orator strălucit şi un poet distins. Importanţa rolului său şi valoarea literară a cărţii sale fac din el genul clasic al lui Israel. b. împărţirea cărţii Cuprinsul Cartea profetului Isaia cuprinde multe cuvântări, profeţii şi istorisiri care s'au rostit şi s'au scris într'un timp destul de îndelungat (între 40 şi 50 ani). Ordinea în care sunt înşirate profeţiile lui Isaia nu e pur cronologică. S'a luat în considerare şi cuprinsul. Putem împărţi cartea în două. Prima parte (capitolele 1-35) cuprinde cuvântări adresate contemporanilor. Partea a ΙΙ-a (capitolele 40-65) tratează despre mântuirea drepţilor. Avem impresia că această parte din urmă n'a fost rostită oral, ci a fost înfăţişată numai în scris. 197 Studiul Vechiului Testament între aceste două părţi este intercalată o secţiune istorică din timpul regelui Iezechia (capitolele 36-39). Capitolele 36 şi 37 formează încheierea primei părţi. Cele din urmă capitole (38-39) pot fi privite ca o introducere în partea a doua. Tema generală a cărţii precum şi scopul ei sunt cuprinse în cuvintele: „Căci robimea ei (a cetăţii Sionului) va fi mântuită cu judecată şi cu milă" (1, 27). în chip schematic, iată şirul ideilor cărţii: Partea I (1-35) cuprinde profeţii şi cuvântări care au fost rostite în diferite timpuri şi cu diferite prilejuri. Capitolele 1-6 sunt o introducere generală, care indică ideea fundamentală a primei părţi: mustrări, ameninţări şi promisiunea unui viitor mai bun. Capitolul 1 cuprinde cuvântări, care nu sunt cele dintâi cronologic, dar sunt puse în frunte, fiindcă rezumă principalele idei ale profetului. Capitolele 2-5 sunt profeţii din timpul lui Iotam. Capitolul 5 (parabola viei) poate fi privit ca un supliment la introducere. Capitolul 6 cuprinde viziunea inaugurală, care este prima în timp şi care dă cărţii un caracter deosebit. Putem deosebi apoi trei cicluri de cuvântări: capitolele 7-12; 13-27 şi 28-35. Primul şi ultimul ciclu se îmbină cu evenimente istorice determinate. 1. Capitolele 7-12 sunt cuvântări rostite în timpul războiului siro-efraemit (735-734). Aici se prezice prăbuşirea lui Israel, a Siriei şi a Asiriei, apoi se vesteşte Naşterea din Fecioară a lui Emanuel (7, 14). Se înfăţişează apoi perspective despre împărăţia mesianică şi despre Mesia (9, 1-6). Principele Păcii se naşte în condiţii modeste, dar este plin de Duhul lui Dumnezeu (11,1-3). El va domni cu dreptate şi cu pace (11,3-9)- Cântarea de mulţumire a celor răscumpăraţi (capitolul 12), adică edictul graţiei, sfârşeşte acest ciclu. 2. Capitolele 13-27. Acest ciclu cuprinde 10 profeţii de ameninţare împotriva diferitelor popoare şi regate, rostite în timpul regelui Iezechia: Babilon, Asiria, Filistia, Moab, Siria şi Damascul, Israel, Etiopia, Egiptul, Edomul şi Arabia. Capitolele 22-23 anunţă pedepsirea Ierusalimului, a prefectului palatului, Şebna, şi a Tirului. Capitolele 24-27 au un cuprins eshatologic şi apocaliptic: judecata universală, instaurarea împărăţiei mesianice şi cântarea celor aleşi. 3. Capitolele 28-35 cuprind un şir de cuvântări împotriva politicii egiptofile a regatului Iuda. Alianţa cu Egiptul este înfăţişată drept contrară voinţei lui Dumnezeu (31, 31)· Regatul de nord este ameninţat cu ruina pentru aceleaşi motive. Capitolele 28-31 şi 33 cuprind un şir de ameninţări deosebite care încep cu „Vai". Capitolele 34 şi 35 au trăsături eshatologice: se vorbeşte despre judecata şi pedeapsa tuturor popoarelor, în special a Edomului. întoarcerea lui Israel cel eliberat va urma după aceasta. Adaosul istoric (capitolele 36-37), care serveşte drept concluzie la partea primă şi în acelaşi timp ca introducere la partea a Ii-a (capitolele 38-40), tratează despre invazia lui Senaherib în Iudeea, despre retragerea subită a asirienilor (701), despre boala şi vindecarea lui Iezechia, precum şi despre ambasada lui Merodah Baladan, regele Babiloniei. 198 Profetulhai a Partea a ΙΙ-a (capitolele 40-66) cuprinde în general profeţii de mângâiere şi îndemnuri profetice. Ideea generală poate fi cuprinsă în cuvintele: Cei întorşi se vor converti întru dreptate şi vor da slavă lui Dumnezeu. în întreaga parte a doua se vorbeşte despre lucrarea cea atotputernică a lui Dumnezeu în problema răscumpărării, despre pedeapsa păcatului, despre judecata asupra popoarelor, despre Mesia şi despre împărăţia mesianică. Putem deosebi trei secţiuni după formula finală a capitolului 48: „Necredincioşii n'auparte de bucurie, zice Domnul" (40-48, 49-57 şi 58-66). 1. în capitolele 40-48 este vorba despre deşertăciunea idolilor, despre eliberarea din captivitatea Babilonului şi de sub robia păcatului. Regele Cirus este numit alesul lui Dumnezeu. Profetul anunţă eliberarea lui Israel şi în acelaşi timp vesteşte convertirea popoarelor, căderea Babilonului şi a idolilor săi. 2. în capitolele 49-57 se tratează despre robul Domnului şi despre viitorul fericit al lui Israel, despre chipul lui Mesia în suferinţă şi opera Sa mântuitoare. El poartă asupra Sa păcatul poporului. Se anunţă slava noului Ierusalim. 3. Capitolele 58-66 tratează despre înfăptuirea împărăţiei mesianice, despre convertirea popoarelor şi despre adorarea lui Dumnezeu în Ierusalim. După cum se vede, deosebirea între cele trei secţiuni este mică, adeseori se tratează despre aceleaşi subiecte. în special, în toate cele trei secţiuni se descrie suferinţa şi slava lui Mesia sub denumirea de „Robullui Dumnezeu''(Ebed Iahve). Sunt patru locuri care vorbesc în special despre „Robul lui Dumnezeu", în forma unor poezii: 42,1-7; 49, 4-9; 50, 4-9; 52, 13 - 53, 12. Robul lui Dumnezeu este identic cu Mesia. Mulţi exegeţi au încercat să-1 identifice pe Robul lui Dumnezeu din locurile mesianice amintite mai sus cu poporul Israel sau cu persoane istorice. Exegeza iudaică a părăsit sensul mesianic al locurilor citate abia în Evul Mediu, din cauza controverselor cu creştinii. Noul Testament îl identifică în chip explicit pe Robul lui Dumnezeu cu Mesia, fiindcă Mântuitorul însuşi aplică principalele trăsături ale Robului lui Dumnezeu la persoana Sa proprie. Astfel, Isaia 7, 14 este citat la Matei 1, 23; Isaia 40, 3-5 este citat la Luca 3,4-6, conf. Matei 3,3; Isaia 9,1-2 este citat la Matei 4, 13-16; Isaia 35, 5-6 să se compare cu Matei 11, 5 şi Luca 7, 22; Isaia 50, 6 cu Matei 26, 67; Isaia 53, 3-9 cu Matei 8,16-17; 1 Co 15, 3; FA 8, 33; 1 Ptr 2, 22; Isaia 53,12 cu Marcu 15, 28. Sfinţii Părinţi, în unanimitatea lor, recunosc că Isaia, capitolul 53, este o prezicere a operei şi a Patimilor Mântuitorului. Portretul Robului „Ebed" nu se poate identifica cu nici o persoană în afară de cea a lui Mesia. în zadar au încercat unii să-1 aplice la persoana lui Iezechia, Isaia, Ieremia sau a unui profet martir anonim (Duhm). Tot aşa, Robul lui Dumnezeu din locurile amintite nu poate fi identic cu Israelul istoric, cu cel credincios sau cu Israelul ideal. Ce-i drept, Mesia, înfăţişat cu trăsăturile unui rob, nu este adus în legătură cu originea davidică, dar asta înseamnă că profetul descrie un aspect nou al rolului 199 Studiul Vechiului Testament lui Mesia. Vorbind despre suferinţele lui Mesia, profetul a crezut că nu-i necesar să stăruie asupra demnităţii regale precum şi asupra originii Lui. Ideea unui Mesia care suferă se datorează Revelaţiei divine împărtăşite profetului. Nicăieri în documentele extrabiblice nu întâlnim această idee aşa cum este expusă în cartea lui Isaia. c. Scopul cărţii Deşi cartea Profetului Isaia cuprinde un şir de ameninţări, totuşi, în general, scopul cărţii este consolator, de aceea Isaia se numeşte şi profetul „îndurării divine". Profetul anunţă judecata asupra fiilor lui Israel şi a celorlalte popoare, dar însăşi judecata şi pedepsele ce vor urma, deşi au scopul de a-i pierde pe cei fără de lege, totuşi ele vor avea menirea să-i mântuiască pe aceia care, în urma căinţei avute, se vor întoarce la Domnul Dumnezeul lor. Chiar popoarele păgâne nu se vor nimici cu desăvârşire, pentru că cei ce vor rămâne se vor face părtaşi de binefacerile împărăţiei mesianice. d. Originea cărţii, integritatea şi autenticitatea ei După tradiţia veche iudaică şi cea creştină, cartea lui Isaia, în întregime, a fost compusă de profetul care-i poartă numele. Ezdra a fost primul care a rupt această concepţie tradiţională. începând din secolul XVIII, unitatea literară a cărţii nu mai este recunoscută de toţi. încă din anul 1779, B. Koppe punea la îndoială autenticitatea capitolului 50. Curând după dânsul, Doederlein şi Justi contestă autenticitatea părţii a doua (capitolele 40-66). în partea întâi, raţionaliştii contestă originea isaianică a capitolelor 13, 1-14, 23 (profeţia împotriva Babilonului); capitolul 21, 1-16 (profeţia împotriva Babilonului, Edomului şi a Arabiei); capitolele 24-27 (Apocalipsa); capitolul 33 (aşa numita liturghie profetică); capitolele 34-35 (distrugerea Edomului şi eliberarea Sionului); capitolele 38-39 ar fi luate din 4 Regi 18, 17-20, 19. întreaga parte a doua este atribuită unui autor numit Deutero-Isaia, care ar fi trăit pe la sfârşitul exilului babilonic. Părerea aceasta este acceptată aproape de către toţi exegeţii care fac parte din şcoala critică. Capitolele 56-66 sunt atribuite unui autor deosebit. Duhm îl numeşte Trito-Isaia şi, după el, ar fi fost un elev al lui Deutero-Isaia. în această privinţă nu există însă unanimitate în rândurile exegeţilor radicali. Unii exegeţi dintre aceştia apără unitatea părţii a doua, alţii o atacă. Astfel, după părerea criticilor radicali, i s'ar putea atribui lui Isaia numai a şasea parte din carte, adică vreo 11 capitole întregi şi unele mici fragmente din alte trei capitole. Exegeţii critici radicali îşi susţin afirmaţiile lor pe baza a două argumente principale: unul de ordin dogmatic şi altul de ordin filologic. Mai întâi criticii radicali neagă orice Revelaţie supranaturală, deci implicit şi inspiraţia divină. 200 Profetulhai a Astfel, după aceşti critici, profetul nu poate să prezică mai multe decât orice bărbat înţelept, care priveşte cu atenţie împrejurările timpului său. Prin urmare, profetul nu poate să descrie exilul babilonic ca ceva prezent, cu mai mult de 100 ani înainte, nu poate, apoi, descrie ca apropiată eliberarea poporului şi prăbuşirea regatului babilonic cu aproape 200 ani înainte. Dacă avem în vedere însă felul de a vorbi al profeţilor, ca unii care văd în spirit evenimentele viitoare, atunci înţelegem uşor cum pot fi descrise evenimente viitoare şi cum ar fi prezente, ca şi cum ar fi trăite. Aşadar, descrierea vie a exilului se aplică prin felul profetic de a expune faptele, amestecând cele prezente cu cele viitoare. Ε neîntemeiată apoi întrebarea până unde poate merge inspiraţia şi dacă se pot inspira nume şi numere? (de exemplu: Isaia prezice rolul lui Cirus în eliberarea poporului din exilul Babilonului, amintindu-1 chiar pe nume, capitolul 45, 1). Cine admite atotştiinţa şi atotputerea lui Dumnezeu, acela, în chip consecvent şi firesc, trebuie să admită posibilitatea Revelaţiei şi implicit a inspiraţiei. Criticii negativi, pentru a-şi susţine opiniile lor, se referă apoi, în al doilea rând, la limba deosebită care s'ar constata în cele două părţi ale cărţii lui Isaia. Dicţiunea părţii a doua, după ei, ar fi mai uşoară şi mai elegantă, uneori mai artificială şi mai difuză. Ştim însă că Isaia a activat aproape o jumătate de veac. în acest timp îndelungat el a putut să-şi schimbe stilul. Deosebirea de stil se mai poate explica apoi şi prin deosebirea cuprinsului celor două părţi. în partea întâi predomină ameninţările, în cea de a doua, mângâierile. Aşadar, stilul trebuia să se adapteze împrejurărilor şi conţinutului cuvântărilor. Nu se poate însă vorbi despre o deosebire reală de limbă între partea întâi şi partea a doua a cărţii lui Isaia, după cum susţin criticii radicali. Unele expresii, imagini şi comparaţii specifice lui Isaia le întâlnim în amândouă părţile, aşa de exemplu, expresia „Sfântul lui Israel" st întâlneşte de 12 ori în partea întâia şi de 14 ori în partea a doua. Expresia „gura lui Iahve a vorbit" se află de 5 ori în partea întâi şi de 2 ori în partea a doua (40, 5; 58,14). Că în partea a doua a cărţii se oglindeşte epoca anteexilică se vede din unele acuzaţii care nu s'ar potrivi pentru deportaţi (57, 9 ş. u.; 56, 6 ş. u.). Autorul aminteşte despre peşteri (64, 4), despre munţi (57, 7), despre feluriţi arbori şi arbuşti, necunoscuţi locuitorilor din Babilon (cedrul 44, 14; 41, 9)· Folosirea unui astfel de vocabular nu se poate concepe la un scriitor care a trăit şi a petrecut aproape toată viaţa în exil. Originea şi autenticitatea cărţii ne-o demonstrează istoria. Din timpurile cele mai vechi, toate profeţiile care se citesc azi în cartea lui Isaia sunt atribuite de tradiţie constant lui Isaia, fiul lui Amos, care a trăit pe timpul lui Iezechia. încă în vremea Domnului nostru Iisus Hristos, profeţiile contestate de exegeţii radicali se aflau în cartea lui Isaia. Aşa este cazul cu capitolul 53 din Isaia, pe care-1 citea famenul etiopian (FA 8,2). în exemplarul din Nazaret, din care a citit Mântuitorul, s'a aflat capitolul 61-, 201 Studiul Vechiului Testament Profetullsaia într'un loc din cartea necanonică înţelepciunea lui Isus, fiul lui Sirah, carte scrisă în secolul II î. H., se face aluzie la Isaia 41, 1 (Sir 48, 27). ■ Cea mai veche traducere, Septuaginta, a cunoscut cartea lui Isaia în forma ei de astăzi..Noul Testament citează drept cuvinte ale lui Isaia 11 locuri scoase din capitolele 40-66. în concluzie, putem afirma că atât integritatea, cât şi autenticitatea cărţii lui Isaia este bine întemeiata, încât argumentele de ordin critic nu sunt suficiente pentru a-i contesta lui Isaia anumite părţi din cartea sa. e. Valoarea doctrinară a cărţii însuşirile divine. învăţătura profetului despre însuşirile lui Dumnezeu se desprinde cu mare claritate din întreaga carte. Astfel, profetul redă cu mare putere de convingere: unitatea, atotputinţa, atotştiinţa, suveranitatea absolută, providenţa universală, infinita sfinţenie a lui Iahve, în contrast cu deşertăciunea şi nulitatea idolilor. în chip deosebit, profetul scoate în evidenţă atotştiinţa lui Dumnezeu în capitolul 29,15-16, puterea Lui în capitolul 30, 27-33, bunătatea în capitolul 30, 18. iubirea, dreptatea şi sfinţenia în capitolele 39, 13 şi 33, 14. Profetul stăruie, în chip cu totul deosebit, asupra sfinţeniei divine. Expresia „Sfântul lui Israel"'este denumirea lui Dumnezeu, specifică lui Isaia. între toate popoarele, Dumnezeu, învaţă profetul, a intrat în chip liber într'o legătură strânsă şi specială cu poporul Israel, asupra căruia Providenţa îndeplineşte planuri particulare (îs 1, 2-4; 2, 5-6; 5,1-7; 19, 25 ş.a.). Iahve a dat poporului Său o Lege şi o învăţătură pe care el trebuie să o îndeplinească. îndeplinirea legilor morale este superioară aducerii sacrificiilor, în principiu, sacrificiile nu se resping, dacă lor le corespund sentimente curate şi sincere (19, 21). Templul din Ierusalim este singurul loc al cultului legitim, ca moştenitor legal al Cortului sfânt. Israelul păcătos, vinovat şi necredincios, va fi aspru pedepsit şi va ispăşi fărădelegile lui cu multe suferinţe. Totuşi planurile Providenţei se vor împlini. Israel va supravieţui încercărilor grele printr'un „rest" şi va deveni sâmburele unui popor nou. Isaia este mai ales profetul acelui „rest", care va mântui (4, 5; 17, 8; 33, 20). în a doua parte a cărţii lui Isaia (40-66) ni se înfăţişează de asemenea trei adevăruri principale: a) transcendenţa lui Dumnezeu, care apare cu vigoare, mai ales în prima secţiune, unde este pusă în contrast izbitor cu neputinţa şi nimicnicia idolilor popoarelor; b) opera de mijlocitor a „Robului lui Dumnezeu", care, prin suferinţele Sale, va împăca lumea cea păcătoasă cu Dumnezeu, formează ideea centrală a secţiunii a doua; c) învăţătura despre universalitatea mântuirii, care se desprinde peste tot în partea a doua a cărţii. Condiţiile dobândirii mântuirii sunt: întoarcerea sinceră la Dumnezeu, căinţa plină de zdrobirea inimii şi îndeplinirea dreptăţii. 202 f. Caracteristica profeţiilor mesianice Isaia este, în acelaşi timp, profetul mesianic prin excelenţă. Cu acel „rest" care va fi mântuit, sâmburele unui mare popor, Iahve va încheia un nou legământ, de ale cănii binefaceri se vor împărtăşi toate popoarele. Dumnezeu va întemeia o împărăţie universală a sfinţeniei şi a justiţiei. Strălucirea acestei ere noi este descrisă în chip diferit. în aceste descrieri trebuie să deosebim ceea ce este esenţial de ceea ce este împodobire poetică, prin care este înfăţişată epoca de fericire mesianică (2, 2-4; 4, 2-6; 8, 23-29; 6, 11-12; 18, 7; 19, 16-25). Isaia nu se mulţumeşte să anunţe sosirea unei ordini noi, ci el îl înfăţişează şi pe promovatorul ei, pe regele Mesia, Emanuel, Fiul Fecioarei, din tulpina lui lesei, tatăl lui David. Aceste preziceri clare şi în acelaşi timp foarte importante sunt cuprinse în capitolele 6-12, care, de obicei, se numesc „Cartea lui Emanuel" (7, 14). Mesia cel Nou Născut (8,23-96) şi mlădiţa din tulpina lui lesei (11,1-6) este o continuare şi o comentare a locului mesianic din 7, 14. în prima parte a cărţii lui Isaia cunoaştem, din trăsăturile împrăştiate ici şi colo, mai ales, persoana şi funcţiile regale ale lui Mesia. în a doua parte a cărţii ni se înfăţişează, mai ales, Mesia sub denumirea de „Ebed Iahve" (Robul lui Dumnezeu), în funcţia Sa de învăţător şi mijlocitor al mântuirii, care se extinde asupra lumii întregi: El este trimis pentru a fi lumina popoarelor şi pentru a răspândi lumina până la marginile pământului (49,6). Opera Sa de răscumpărare, în calitate de „Rob al lui Iahve", se va realiza prin oferirea persoanei Sale proprii ca jertfă de bună voie, expiatoare pentru păcatele omenirii (53, 10). g. Valoarea literară a cărţii Limba cărţii lui Isaia este ebraica clasică şi se distinge prin puritate, eleganţă şi vioiciune. în general, stilul se caracterizează prin varietatea imaginilor, prin supleţea delicată a expresiilor şi, în acelaşi timp, prin puterea şi adâncimea gândirii. Scriitorul se mai distinge prin folosirea tuturor mijloacelor literare. El ştie să aducă surprize, deşteaptă şi ţine trează atenţia, scoate în relief părţile importante, îşi adaptează vorbirea sa împrejurărilor date. îndeosebi culoarea şi mişcarea împodobesc stilul profetului. Mai mult ca oricare altul, Isaia este poetul mişcării şi al culorii. Cu drept cuvânt putem afirma că în Profetul Isaia este întruchipat genul limbii clasice ebraice. Bibliografie I. Popescu Mâlăeşti, Studii şi comentarii la Isaia capitolele 1-6, Bucureşti, 1924; V. M. Vellas, Threskentikai Presopigoteten tas Palaias Diathekes, voi. II; O. Prasheter, Jesaias, Atena, 1935; J. M. Slotki, Isaiah: Hebrew Text and English Translation with an Intro- 203 Studiul Vechiului Testament ductlon and Commentary, Londra, 1949; L. J. Eingnell, A study of Isaiah 4045, Lind, 1956; O. Kauser, Der prophet Jesaia cap. 1-2 iibersetzt und erklărt, ed. a H-a, Gşttingen, 1963; G. Fohrer, Das Buchjesaias cap. 40-66, Zurich, Stuttgart, 1964; G. A. F. Kight, Deuter-Isaiah (40-55), New-York, 1965; G. R. Vright, Isaiah, Londra 1965; G. Westermann, Jesaia 40-66, Neukirchen, 1967; B. Duhr, Das Buch Jesaia, ed. a V-a, Gşttingen, 1968; J. L. Mekenzie, Second Isaiah, Introduction, translation and notes, New-York, 1968; H. Wildberger, Jesaias (Biblischer Kommentar A. T.), Neukirchen, 1969. 3. Profetul Ieremia a. Viaţa, personalitatea şi epoca activităţii profetului Numele lui Ieremia, Iremiahu, derivat de la verbul rama, înseamnă „a arunca", „a izgoni", înseamnă că Domnul (Iahve) 1-a izgonit pe poporul Său. Numele are, aşadar, o însemnare profetică. Alţi exegeţi derivă numele de la iaram, a fi înalt, deci Ieremia ar însemna.· Iahve este înalt. Această însemnare este mai puţin probabilă. Septuaginta a transcris numele Ιερεμίας; Vulgata redă la fel: Ieremias. Numele acesta era purtat şi de alţi israeliţi. în Vechiul Testament îl poartă şapte persoane, dar nici una dintre ele nu a avut un rol în istorie. Tatăl lui Ieremia se numea Hilchia. Familia lor îşi avea originea în Anatot, astăzi Anata, situată cam la 4 km nord-est de Ierusalim, localitate aşezată în teritoriul lui Veniamin. Anatot este trecută în lista cetăţilor preoţeşti (Ios 21,18). Arhiereul Abiatar poseda acolo pământ (3 Rg 2, 26). După moartea lui David, Solomon 1-a exilat pe acest arhiereu în acea localitate. Locuitorii din Anatot manifestau faţă de profet sentimente duşmănoase (11, 21-23)· Familia profetului, reprezentată prin ruda sa Hanameel, stăpânea acolo, de asemenea, o bucată de pământ, pe care a cumpărat-o profetul în timpul asedierii Ierusalimului, nemijlocit înainte de captivitate (32, 6-15). Ieremia n'a întrerupt niciodată legăturile sale cu locul său natal. Se pare că locuitorii din Ierusalim arătau faţă de profet un fel de dispreţ, numindu-1 „Ieremia din Anatot" (29, 27). După cum am văzut, aşadar, Ieremia era din neam preoţesc, „Ieremia fiul lui Helchia, unul din preoţii care locuiau în Anatot" (1, 1). Se pare că Ieremia locuia când în Anatot, când în Ierusalim, şi el n'a fost căsătorit niciodată. Dumnezeu 1-a oprit de la căsătorie (16, 1-2). înainte de naşterea sa, el a fost ales pentru misiunea profetică (1, 5). Profetul a inaugurat oficiul său profetic în al 13-lea an al domniei lui Iosia, cam pe la 627-626 î. H. (1, 1; 25, 3)· Chemat fiind la îndeplinirea misiunii profetice, el se scuză că e prea tânăr pentru această sarcină de mare răspundere. De aici putem desprinde că profetul era pe atunci un 204 Profetul ieremia bărbat tânăr, poate era în jurul vârstei de 20 ani. Se pare deci că el s'a născut pe la anul 650 î. H. Activitatea sa a durat până la dărâmarea Ierusalimului, deci după anul 586 î. H. El a activat, prin urmare, peste 40 ani sub domniile succesive a cinci regi: sub Iosia 17 ani, sub Ioahaz 3 luni, sub Ioachim 11 ani, sub Iehonia (Ioiachim) 3 luni şi sub Sedechia 11 ani. După dărâmarea Ierusalimului, Ieremia a fost martorul străduinţelor lui Godolia, guvernatorul instalat după căderea Ierusalimului, peste locuitorii rămaşi în patrie. După moartea lui Godolia, compatrioţii săi îl târăsc pe Ieremia în Egipt. După o tradiţie, el ar fi fost ucis cu pietre acolo. După altă tradiţie, el ar fi fost luat de Nabucodonosor şi dus în Babilon, unde ar fi murit la adânci bătrâneţi. Viaţa profetului nu se poate înţelege şi descrie fără cunoaşterea suficientă a împrejurărilor epocii în care a trăit el, de aceea cuvântările profetice şi istorisirile biografice constituie un izvor de prim rang pentru înţelegerea evenimentelor contemporane. Viaţa lui Ieremia, de altfel, este cea mai bine cunoscută, fiindcă el a istorisit-o amănunţit în cartea sa. Epoca în care a trăit şi a activat profetul Ieremia este foarte zbuciumată. Pe plan extern, Ieremia a fost martorul decadenţei şi al prăbuşirii marelui imperiu asirian şi al restaurării imperiului babilonian (caldeean). într'adevăr, Asiria, sub ultimii săi regi, Assuretilani (626-621 î. H.) şi Sinsaricun (621-612 î. H.), a fost atacată de o coaliţie puternică, formată din armatele mai multor popoare vecine. După mai multe lovituri succesive, Ninive cade la 612 î. H. Marea cetate este distrusă până în temelie, iar regele Sinsaricun îşi află sfârşitul în flăcări. După patru ani (608 î. H.), ultimul rest din armata asiriană este nimicit în oraşul Haran. în locul imperiului asirian s'a ridicat pe primul plan Babilonul cu regele său Nabupolasar, apoi de la 605 î. H. cu Nabucodonosor. Pe plan intern, situaţia regatului Iuda era dintre cele mai grele. Regele Mânase (693-639 î. H.) promovează pe toate căile „idolatria" (4 Rg 21, 2 ş. u.; 2 Par 33, 3 ş. u.). Fiul său Amon păşeşte pe urmele tatălui său, săvârşind fărădelegi şi mai mari (2 Par 33, 22 ş. uj. Iosia, în anul al 12-lea al domniei sale, întreprinde un început de reformă a cultului (2 Par 34, 3-7), apoi a doua reformă în anul al 18-lea al domniei sale. Ieremia îşi începe activitatea sa profetică sub acest rege şi putem conchide că el a colaborat cu regele la reforma cultului. Lucrul acesta era doar în vederile profetului. Capitolul 11,1 ş. u. din Ieremia se pare că se referă la această operă, îndeosebi capitolul 11, 6-7; „Şi mi-a zis Domnul: 'Citeşte toate aceste cuvinte în cetăţile lui Iuda şi pe uliţele Ierusalimului, zicând: Auziţi cuvintele acestui legământ şi faceţi-le!·". Că Ieremia a arătat simpatie pentru opera reformatorică a lui Iosia se vede din 2 Par 35, 25. Aici se spune că profetul a deplâns moartea regelui Iosia într'o 205 Studiul Vechiului Testament cântare de jale. După moartea tragică a acestui rege, după lupta de la Meghiddo, opunându-se regelui egiptean Neco II (609 î· H.), ajunge la domnie Ioahaz, fiul regelui decedat, care se menţine pe tron numai trei luni. „El a făcut ceea ce e rău în ochii Domnului, pe potriva a tot ceea ce făcuseră părinţii lui" (4 Rg 23, 32). Fratele şi urmaşul lui Ioahaz a fost Ioiachim, care a fost ridicat pe tron de Neco şi a domnit între anii 608-597 î. H. Şi acest rege este descris ca un om rău, crud, avar şi prigonitor de profeţi. Profetul Ieremia a avut mult de suferit din cauza acestui rege. Ioiachim figurează de mai multe ori în cuvântările profetului (22, 13-19; 24). în capitolul 26 ni se descrie un incident petrecut între Ioachim şi Ieremia. îndată după lupta de la Carchemiş (604 î. H.), unde a fost învins Neco de către Nabucodonosor, Ieremia a primit poruncă de la Dumnezeu să scrie profeţiile sale rostite de el mai înainte (36) şi „din zilele lui Iosia, regele lui Iuda, şipână'n ziua de astăzi" (capitolul 36, 2). Scopul redactării cuvântărilor profetului era ca să înceapă din nou, să-i determine pe rege şi popor să se căiască de greşalele lor, ca să abată de la ei pedeapsa divină. Ieremia îndeplineşte ordinul primit de la Dumnezeu cu ajutorul ucenicului său Baruh, şi fixează, în scris, profeţiile sale. Cartea aceasta a fost citită de Baruh înaintea mai-marilor de la curte şi apoi a fost prezentată regelui. Acesta, luând cunoştinţă de cuprinsul ei, s'a supărat şi a pus-o pe foc. Ieremia nu s'a descurajat, ci din nou i-a dictat lui Baruh, din memorie, toate cuvintele cuprinse în volumul ars de către Ioachim, adăugând încă şi alte cuvinte (36, 32). Fiindcă Ioachim a ars primul volum al lui Ieremia, profetul i-a prezis pedeapsă aspră: „...regele Babilonului va veni negreşit şi va nimici această ţară şi că nu va mai fi în ea nici om, nici dobitoc..."'(36, 29). într'adevăr, curând după aceasta, în anul al IV-lea al domniei lui Ioachim (605 î. H.), Nabucodonosor cuceri Ierusalimul şi îl făcu tributar pe rege, iar o parte din nobilimea tânără, printre care se afla şi Daniel, o deporta în Babilon. Acest eveniment este începutul celor 70 ani de captivitate, prezişi de Ieremia (25, 1-8 ş. u.). Profetul îl înfruntă pe rege pentru despotismul şi necredinţa lui, şi-i vesteşte un sfârşit ruşinos. El va avea parte de un mormânt al unui asin (22, 15-19)· Voind să scuture jugul babilonean, Ioachim refuză să plătească tributul impus. Acest fapt atrage mânia lui Nabucodonosor, care pustieşte ţara şi-1 pedepseşte pe rege (4 Rg 24, 25). Fiul său Iehonia (Ioiachim), după trei luni, este deportat în Babilon, împreună cu o bună parte din nobilimea ţării (597 î. H.). Urmaşul său la domnie a fost Sedechia, al treilea fiu al lui Iosia (597-586 î. H.). Ultimul rege din Iuda a fost un caracter slab, nestatornic, el nu asculta de sfaturile lui Ieremia şi-şi pleca urechea la spusele linguşitorilor. Ieremia îl îndeamnă mereu să i se supună şi să-i fie credincios lui Nabucodonosor, fiindcă acesta îndeplineşte o poruncă dumnezeiască. Sedechia, fiind însă influenţat şi sfătuit de profeţi falşi, îşi punea nădejdea în ajutorul egiptenilor şi aştepta ca aceia să-i 206 Profetul Ieremia elibereze ţara de sub jugul lui Nabucodonosor. Regele Sedechia, la începutul domniei sale, a arătat stimă faţă de profet, dar mai târziu conducătorii cetăţii izbutesc să-1 pornească pe rege împotriva profetului şi obţin de la el pedepsirea lui Ieremia, care este aruncat în închisoare şi apoi într'o cisternă (groapă). încercarea lui Sedechia de a se desface de Babilon aduce curând prăbuşirea statului şi a cetăţii Ierusalimului. Nabucodonosor asediază sfânta cetate şi, după opt luni, cucereşte şi dărâmă zidurile şi templul, iar populaţia este transportată în exil (586 î. H.). Sedechia încercând să fugă din cetate, este prins şi dus înaintea lui Nabucodonosor, care îi scoate ochii, după ce mai întâi i-a ucis copiii. Aşa s'a sfârşit regatul lui Iuda şi Ierusalimul, care n'a ascultat de mustrările profetului şi de sfaturile sale cele înţelepte. Viaţa lui Ieremia este o tragedie zguduitoare. Peste 40 de ani, cu credinţă neclintită, el şi-a servit poporul şi patria sa. Cu toate că a fost vrăjmăşit şi maltratat, cu toate că a avut mult de suferit, n'a încetat nici o clipă să-şi iubească poporul şi să intervină pentru el, în rugăciunile sale, la Dumnezeu. Contemporanii profetului nu l-au înţeles şi nici nu şi-au dat silinţa să înţeleagă punctul de vedere politic al profetului. Abia generaţiile următoare şi-au dat seama despre măreţia persoanei profetului martir. Calitatea cea mai distinsă a lui Ieremia a fost tăria de caracter, neclintirea sa în faţa primejdiilor şi înfruntarea lor cu mare curaj. El nu se temea de ameninţările care pândeau persoana sa şi nu se pleca în faţa influenţelor din afară. într'adevăr, Ieremia a avut de purtat zi de zi o luptă atât de înverşunată cu o lume ostilă şi îndărătnică, încât viaţa lui a fost o permanentă tragedie. Lovit de cei mari, ca şi de cei mici, vrăjmăşit de mai-marii preoţilor, deşi era de neam preoţesc, prigonit de regi şi mereu în conflict cu pseudo-profeţii, aşa a trăit Ieremia. în această luptă el a fost singur numai cu credinţa lui puternică în Dumnezeu şi cu conştiinţa vie în chemarea sa. Cine citeşte zbuciumata lui viaţă în necontenită războire pentru adevăr şi dreptate, acela este cuprins de o adâncă admiraţie pentru nobleţea sufletească şi pentru înălţimea morală la care s'a ridicat profetul Ieremia. Pe plan religios, importanţa lui Ieremia este tot atât de mare ca şi cea a lui Isaia. Profetul accentuează teza că sacrificiile şi cultul întreg au valoare numai în funcţie de sentimentele morale (7, 24). Nici chiar templul nu poate salva Ierusalimul de distrugere (7, 4). Ca şi Isaia, Ieremia învaţă că Dumnezeu este stăpânul universului şi că o politică ce se reazemă numai pe aliaţi omeneşti nu poate duce la bun sfârşit. Ajutorul lui Dumnezeu (Iahve) este asemănat cu un izvor de apă vie, pe când ajutorul oamenilor se aseamănă cu nişte cisterne în care apa nu se ţine timp îndelungat (2, 11, 13 b). La rândul său, Ieremia L-a prezis pe Mesia şi împărăţia Lui (Ir 23, 1-8; 33, 25-18). Mai ales el este primul care a anunţat, în cuvinte clare, încheierea unui nou legământ care va trebui să-1 înlocuiască pe cel de pe muntele Sinai (31, 31). Profetul accentuează că Noul Legământ, spre deosebire de cel Vechi, va avea un caracter de sfinţenie şi de unire mai apropiată cu Dumnezeu. 207 Studiul Vechiului Testament b. Textul cărţii (dubla recenzie) Textul cărţii lui Ieremia ni s'a păstrat în două recenzii: cea ebraică şi cea grecească. între aceste două recenzii nu există o deosebire substanţială. Totuşi, cu privire la înşirare şi extensiune, putem constata o deosebire remarcabilă, cum de altfel nu întâlnim la alte cărţi ale Sfintei Scripturi. Origen (Ad Afr.) şi Fericitul Ieronim (In Ierem. ProL) au observat cei dintâi această deosebire. Cu privire la înşirarea profeţiilor, deosebirea se arată în faptul că cele rostite împotriva popoarelor străine, în textul original (ebraic) se află la sfârşitul cărţii, pe când în traducerea alexandrină, acele profeţii se află aşezate după capitolul 25, 13, adică la mijlocul cărţii. Pe de altă parte, textul grecesc, în comparaţie cu cel ebraic, este cu mult mai scurt. Se omit cuvinte, versete şi chiar pasaje destul de lungi (de ex. 33, 14-24; 39, 4-13; 52, 28-30). Peste tot, în textul grecesc, lipsesc mai mult de 2700 cuvinte, astfel că acest text este mai scurt decât cel ebraic cu a opta parte. Această deosebire între texte se explică în mai multe chipuri. Unii exegeţi presupun două recenzii: o recenzie palestiniană şi alta egipteană. Textul masoretic (ebraic) s'ar baza pe prima recenzie, pe când traducerea grecească alexandrină ar fi fost făcută de pe un text mai scurt, care a fost probabil o a doua recenzie ebraică egipteană. După alţi exegeţi, traducătorii alexandrini vor fi avut înainte acelaşi text pe care l-au avut şi masoreţii. Deosebirea s'ar datora traducătorului direct, care ar fi omis mai multe cuvinte pe care el le-ar fi crezut de prisos. Alţi exegeţi presupun că ar fi existat două colecţii independente ale scrierilor lui Ieremia, în evreieşte. Prima colecţie ar fi cuprins texte profetice, iar cea de a doua texte profetice şi istorice din anii ultimi ai activităţii profetice. Amândouă colecţiile ar fi fost traduse în greceşte de către traducători diferiţi, iar cea de a doua colecţiearfifostatunciprescurtată.Schimbareacapitolelorarfifostoperamasoreţilor. Unii se mai întreabă dacă nu cumva textul ebraic actual nu este o parafrază a acelui text pe care l-au folosit traducătorii Septuagintei. Se mai crede apoi că textul grecesc este o prescurtare a celui ebraic. Amândouă recenziile trebuie să le admitem drept autentice. Şi una, şi alta au calităţi şi scăderi. Amândouă însă servesc pentru aflarea textului original, însă nici una din aceste recenzii nu este identică cu volumul primordial al scrierii lui Ieremia. Pericopele omise de către alexandrini şi care se află în textul masoretic trebuie să fie recunoscute şi admise. Pe de altă parte, ordinea observată în textul grecesc este mai potrivită, adică profeţiile împotriva popoarelor păgâne stau mai potrivit la mijlocul cărţii. c. Cuprinsul cărţii Cartea lui Ieremia constă din cuvântări şi preziceri, rostite în curs de 40 ani (626-586 î. H.), şi din unele pericope istorice, care lămuresc şi întăresc profeţiile. Ca un adaos, la sfârşitul cărţii s'au întregit unele informaţii istorice şi profetice. 208 Profetul Ieremia Acestea fiind mai noi decât distrugerea Ierusalimului, nu se cuprind în titlul cărţii. Cartea lui Ieremia se deosebeşte de alte scrieri profetice prin faptul că autorul ei menţionează multe amănunte biografice. Aceste amănunte se referă apoi şi la redactarea volumului. După cum s'a amintit, Ieremia ne comunică în ce împrejurări i-a dictat el lui Baruh toate cuvântările pe care le-a rostit până în anul al IV-lea al domniei lui Ioiachim (capitolul 36). Am văzut, apoi, că după ce regele cel necredincios a distrus, prin foc, prima colecţie de cuvântări, Ieremia a făcut a doua colecţie mai extinsă (36, 32) şi care a fost apoi completată succesiv prin adaosuri, provenite de la Ieremia şi de la ucenicul său, Baruh. d. Stilul cărţii Stilul cuvântărilor lui Ieremia e mai puţin clasic şi mai puţin îngrijit decât al lui Isaia. Vorbirea lui Ieremia este simplă şi naturală. Uneori întâlnim repetări şi dezvoltări mai lungi. în schimb, expunerea profetului ne impresionează prin spontaneitate şi elocinţă. Cuvântările profetului poartă pecetea timpurilor tulburi în care ele au fost rostite. Profetul ţine seamă de ordinea cronologică atunci când le uneşte laolaltă. Profetul mai ţine seamă însă şi de ordinea sistematică, dar nici una, nici alta nu sunt strict observate. Cuvântările profetice alternează cu elemente narative. Toate aceste părţi de cuprins diferit pot fi reduse la o unitate prin ideea dreptăţii divine al cărei crainic a fost Ieremia. e. Conspectul cărţii după ordinea din textul masoretic Introducerea (1, 1-10) expune vocaţia profetului şi schiţarea misiunii şi pro-povăduirii sale. Partea I cuprinde profeţii de ameninţare (2, 1 - 29, 32). 1.Profetul se ridică împotriva perfidiei şi a lipsei de recunoştinţă a poporului biblic faţă de iubirea cea mare a lui Dumnezeu (2, 1-3, 5). Nepocăinţa şi încăpăţânarea sunt vehement combătute (3, 6-6, 3)- 2.Zadarnică este încrederea în cultul extern şi în legea primită, pentru că acestea sunt în contrazicere cu pietatea interioară (sentimentele morale) (7, 1 -10, 25). 3.Profetul anunţă pedepse din cauza violării legământului (11, 1-7). Din cauza acestor preziceri, profetul este persecutat (11, 18 - 12, 6). Se vesteşte pedeapsă asupra casei lui David, asupra preoţilor şi a profeţilor falşi, precum şi asupra Ierusalimului întreg (12, 7 - 13, 27). 4.Predicile profetului în timpul unei secete (14,1 - 17, 27). Profetul anunţă că pedeapsa este sigură. El arată că mijlocirea sa prin rugăciune la Dumnezeu este fără efect. Cauzele pedepsei sunt: idolatria şi călcarea legilor. 209 Studiul Vechiului Testament 5. Prin explicarea a două fapte simbolice, profetul arată că pedeapsa care va fi aplicată, prin mijlocirea chaldeilor, este inevitabilă (18, 1 - 20, 18). Profetul foloseşte simbolul olarului şi al vasului sfărâmat. Simbolul vasului de lut, modelat de către olar după voinţa sa, arată că Dumnezeu poate schimba ameninţările, dacă poporul îşi recunoaşte vina şi se căieşte. Simbolul vasului sfărâmat de profet arată soarta poporului. Profetul este închis şi prigonit. 6. Se expun diverse profeţii (21, 1 - 29, 32), care sunt adresate îndeosebi casei lui David, împotriva lui Sedechia, împotriva păstorilor celor răi (21, 23, 40), împotriva întregului popor biblic (24, 1-10). Ultimilor înaintaşi nedemni ai lui Sedechia (22, 1-30) li se opune sămânţa cea dreaptă a lui David (23, 9-40). în anul al IV-lea al domniei lui Ioachim, profetul anunţă captivitatea de 70 de ani, judecata împotriva popoarelor (25,1-37) şi dărâmarea templului. Profetul continuă vorbind despre lupta sa cu profeţii falşi şi primejdia vieţii sale (26, 1-24). Profetul din nou rosteşte cuvântări aspre împotriva pseudo-profeţilor (27, 1 - 29, 32). Partea a Ii-a. Găsim aici profeţiile cu privire la mântuirea mesianică (30, 1 -33, 36). 1. Se vorbeşte despre restaurarea întregului popor Israel (30, 1 - 31, 30). 2. Se tratează despre noul legământ C31, 31-40). 3. Printr'o acţiune simbolică: cumpărarea unei bucăţi de pământ de către profetul închis, se prezice eliberarea poporului şi întoarcerea lui din captivitate (32, 26-44). 4. Poporului pocăit i se vesteşte restaurarea (33, 1-26). Profetul arată că odrasla dreptăţii va ieşi din casa lui David, sămânţa acestei odrasle nu se va putea număra (33, 14-26). Partea a IH-a. Ultimele profeţii şi soarta profetului (34, 1 - 45, 5). 1. Se rosteşte o profeţie împotriva lui Sedechia şi a poporului, din cauza călcării legământului (34, 1-22). 2. Două exemple din timpul domniei lui Ioiachim: ascultarea Rehabiţilor şi necredinţa poporului (25, 1-19)· Pedeapsa va veni asupra lui Ioiachim pentru fărădelegea pe care a comis-o, arzând cartea profetului. 3. Se vorbeşte despre dărâmarea cetăţii, Ieremia este salvat (37, 1 - 40, 6). Profetul descrie apoi purtarea prietenoasă faţă de el a famenului Ebed-Meleh (38, 7-13)· Se descrie în continuare soarta tragică a lui Sedechia şi a fiilor săi (39, 15-18). 4. Se vorbeşte despre uciderea lui Godolia şi despre ducerea lui Ieremia în Egipt (40, 7 - 43, 8). 5. Ultimele cuvântări rostite împotriva Egiptului şi asupra Iudeilor (43, 8 -44, 30). Profetul îi adresează cuvinte de mângâiere lui Baruh (45, 1-5). Partea a IV-a. Aici găsim profeţii împotriva popoarelor străine (46,1 - 51, 64). 210 Profetul Ieremia 1.Profeţii împotriva Egiptului (46, 1-28). 2. împotriva Filistenilor (47, 1-7). 3. împotriva lui Moab (48, 1-47). 4. împotriva lui Amon (49, 1-5). 5. împotriva Idumeii (49, 6-21). 6. împotriva Damascului (49, 22-26). 7. împotriva Arabiei (49, 27-32). 8. împotriva Elamului (49, 33-38). 9. împotriva Babilonului (50, 1 - 51, 58). Adaosurile istorice (52, 1-34) tratează despre eliberarea lui Ioiachim din închisoare. în general capitolele 1-26 cuprind, în majoritatea lor, cuvântările rostite mai târziu, îndeosebi în timpul dinaintea asedierii Ierusalimului (597 î. H.). Capitolele 27-45 cuprind cuvântările rostite, îndeosebi, în timpul dinainte şi imediat după căderea Ierusalimului. Capitolele 46-51 sunt o colecţie de profeţii adresate popoarelor străine. Capitolul 52 este un adaos istoric, care se pare că este o reproducere din 4 Rg 24,18 - 25, 30. în general criticii moderni privesc drept autentice majoritatea capitolelor din cartea lui Ieremia. Sunt totuşi unii care încearcă să explice structura complicată a cărţii, presupunând diferite izvoare, adaosuri sau redactări. Astfel unii critici radicali contestă lui Ieremia locurile: 10, 1-16; 17, 19-27 sau admit interpolări ulterioare (39, 1-10; 50, 28; 51, 11). Este, de asemenea, foarte mult discutată originea profeţiilor împotriva popoarelor străine. Toate aceste încercări critice de a ataca integritatea cărţii lui Ieremia n'au nici un temei solid, întrucât se contrazic între ele. Argumentele criticilor sunt atât de subiective şi arbitrare, încât nici nu merită şi nici nu e necesar să le considerăm pe fiecare în parte. însuşi profetul, după cum am văzut, ne-a făcut cunoscut, în chip clar, cum a luat naştere cartea sa şi în ce fel de împrejurări. / Autoritatea cărţii Autoritatea cărţii lui Ieremia este în afară de orice îndoială. Domnul nostru Iisus Hristos foloseşte un loc din cartea lui Ieremia atunci când îi alungă din templu pe cei ce cumpărau şi vindeau. Mântuitorul a zis: „Scris este: Casa Mea, casă de rugăciune se va chema; dar voi aţi făcut-o peşteră de tâlhari" (Mt 21,13; cf. Ir 7, 11). Evanghelistul Matei zice că s'au împlinit profeţiile lui Ieremia, cu prilejul uciderii pruncilor (Mt 2,17; cf. Ir 31,15), precum şi cu prilejul cumpărării ţarinei olarului (Mt 27, 9; cf. Ir 18, 19-20). Sfântul Apostol Pavel, vorbind despre Noul Legământ, se referă la profetul Ieremia (Rm 11, 27, cf. Ir 31, 33-34). 211 Studiul Vechiului Testament De asemenea, şi în Vechiul Testament aflăm mărturii despre autoritatea divină a profeţiilor lui Ieremia. în cartea 2 Par 36, 32 şi Ezdra 1,1 se spune că Dumnezeu 1-a ridicat pe regele Cirus ca să împlinească profeţia lui Ieremia (Ir 25, 11). Pe la sfârşitul exilului, profetul Daniel a înţeles din cărţi {ba seefarim), adică din Cărţile Sfinte, că trebuiau să treacă 70 ani pentru care a fost cuvântul Domnului către profetul Ieremia, ani care trebuiau să se împlinească de la dărâmarea Ierusalimului (Dn 9, 2; cf. Ir 25, 11; 29, 10). Isus, fiul lui Sirah, îi atribuie lui Ieremia cartea în întregime (Sir 41,8). O dată cu demonstrarea divinităţii profeţiilor lui Ieremia s'a demonstrat şi autenticitatea, şi integritatea lor. g. Valoarea doctrinară a cărţii Doctrina teologică a profetului Ieremia, în general, nu se deosebeşte de doctrina altor profeţi. în cartea lui Ieremia întâlnim, totuşi, unele trăsături particulare, specifice. Ideea de Dumnezeu este concepută ca o realitate vie şi eternă. în raport cu Iahve, divinităţile păgâne sunt doar nimicuri neputincioase, create de mâinile omului (2, 1, 28; 10, 1-15; 14, 22). Iahve a creat universul şi a organizat totul prin înţelepciunea Sa (10,12-16; 14, 20). El stăpâneşte natura şi o conduce (5, 22-24). Popoarele îndeplinesc planurile Providenţei Sale. Nabucodonosor este instrumentul voinţei divine (27, 6). De el se serveşte Dumnezeu pentru a-1 pedepsi pe poporul Său cel fără de lege (18, 5-10; 25, 15-38; 27, 22). Dumnezeu Iahve este transcendent. Nimeni nu se poate compara cu El (10, 6; 29, 4). El este atotprezent în cer şi pe pământ (23, 24). Ştiinţa Lui este fără margini. El cercetează inima şi rărunchii oamenilor (11, 20). Vede toate faptele omeneşti (32, 19). La El nimic nu e cu neputinţă (32, 17). în judecăţile Sale este drept (11, 20) şi răsplăteşte fiecăruia după faptele sale (17, 10). Este milostiv, îndelung răbdător (9, 24) şi se supără de rău (3,12). Pedepsele Sale au numai scopul să-1 îndrepte pe cel vinovat (31, 2, 3, 20). Necredincioşia poporului, idolatria şi sacrificiile omeneşti, în cinstea lui Moloh şi Baal, sunt urâciune înaintea lui Iahve (7, 31; 19, 5). De asemenea, El respinge formalismul religios (7, 21-22; 14, 12). în primul rând vrea curăţia inimii şi observarea legii morale (7,1-15). Deşi Iahve, la Ieremia, este conceput transcendent, totuşi El nu este un Dumnezeu rece, abstract şi îndepărtat. El este fiinţa supremă, suverană, totdeauna vie, care urmăreşte neîntrerupt viaţa şi conduita poporului, prin mijlocirea profetului. în personalitatea lui Ieremia se desemnează două tendinţe distincte: una spre individualism, alta spre universalism. Profeţii anteriori lui aveau în vedere mai ales poporul lui Israel. Ieremia este hotărât să fie profet „peste neamuri şi peste regate" (1, 5, 10). Raporturile strânse între Ieremia şi Iahve se înfăţişează ca o uniune indisolubilă între Creator şi servul Său. Această uniune solidă şi personală îl leagă direct pe ■ 212 Profetul Iezechiel om de Dumnezeu şi astfel religia devine individuală, putând supravieţui tuturor încercărilor. Prin aceasta Ieremia pregăteşte calea viitorului, când Israel, în exil, va fi lipsit de formele exterioare ale cultului, dar nu-1 va părăsi pe Iahve. Bibliografie Cendamin, Α., Le Livre de Jeremie B., Paris, 1936; Celin, Α., Le livre de Jeremie, Paris, 1948, ed. a V-a, 1952; Auge Dom. R., Jeremias versio de la Texte, originale i Comentări, Barcelona, 1950; Steinmenn, J., Le prophete Jeremie, Paris, 1952; Penna, Α., Geremia, Roma, 1952; Bener, J.A., The Book of Jeremiah, cap. 26-52, Londra, 1952; Weiser, Α., Der prophetjeremys, cap. 1-25, Gşttingen, 1952,1955 şi 1960; Idem, Das Buchdes Propheten Jeremia; Laetch, T., Jeremiah Bible Commentaty, Saint Louis Missouri, 1952; Leslie, E.A., Jeremiah - Cronologicaly arranged, translated and interpreted, New-York, 1954; Vittonatto, C, II libro di Geremia, Turin, 1955; Woods, I., Jeremiah, Londra, 1964; Bright J., Jeremiah, Introduction, Translation and Notes, New-York, 1964. 4.Profetullezechiel a. Viata şi timpul profetului Numele Iezechiel (Iehzekel - 7Xp$2T) înseamnă: Dumnezeu este tare sau Dumnezeu întăreşte. Tatăl lui Iezechiel se numea Buzi (1, 3). Nu ştim dacă calificativul de preot, care urmează după Buzi, se referă la el sau la fiul său. Iezechiel era căsătorit (24,18). Soţia sa a murit cu puţin timp înainte de dărâmarea Ierusalimului (586 î. H.). Nu ştim dacă a avut copii. Toată misiunea profetică s'a desfăşurat în Babilon. Cu 11 ani înainte de dărâmarea Ierusalimului a fost deportat în Babilon, împreună cu Iehonia (Ioiachim) şi cu partea cea mai de frunte a poporului (596 î. H.). Iezechiel este un contemporan al lui Ieremia, însă mult mai tânăr. El şi-a început misiunea profetică când cea a lui Ieremia dura de vreo 30 ani. Sfera lor de activitate este, de altfel, foarte diferită: Iezechiel a fost chemat să activeze printre exilaţi; vocaţia lui Iezechiel a avut loc în anul al V-lea al deportării sale, adică la 593 î. H. (1, 2). Ultima sa profeţie (29,17) este datată din anul al 27-lea al deportării. Durata activităţii sale profetice este, aşadar, de 22 ani (592-570 î. H.). în tot timpul acesta, el a locuit în localitatea Tel-Abib lângă canalul Kebar unde se afla o colonie iudaică de deportaţi. Cât a trăit după ce a ţinut ultima cuvântare în anul al 27-lea al captivităţii sale, nu ştim. O tradiţie iudaică, primită de Sfinţii Părinţi, afirmă că profetul ar fi fost ucis în Babilon de către un judecător al poporului Israel, pentru că l-ar fi 213 Studiul Vechiului Testament mustrat din pricina idolatriei. Iezechiel ocupă un loc deosebit între ceilalţi profeţi. El a fost chemat în acel timp când statul antic teocratic era pe punctul de a se prăbuşi. Fiind în ţară străină, avea misiunea să-i pregătească pe exilaţi pentru întemeierea unui stat nou. Iezechiel avea să ţină trează speranţa unui viitor mai bun, între exilaţi, după distrugerea regatului antic şi a templului. El avea să demonstreze poporului că Dumnezeu este credincios întru promisiunile sale, cu tot dezastrul ce s'a abătut asupra poporului. Pentru acest rol al său, Iezechiel se numeşte profetul „fidelităţii divine". într'adevăr, cucerirea Ierusalimului şi distrugerea lui totală a avut asupra lui Iezechiel şi asupra anturajului său o influenţă hotărâtoare (586 î. H.). Această dată desface activitatea sa în două părţi distincte. Până la această dată, profetul era privit de compatrioţii săi, deportaţi, cu neîncredere şi dispreţ, din cauza viziunilor şi acţiunilor simbolice şi a cuvântărilor sale pesimiste. Într'adevăr, vestea catastrofei din 586 î. H. produse o schimbare în atitudinea deportaţilor faţă de profetul care era în mijlocul lor. Ei s'au convins de dreptatea profetului. Pentru Iezechiel însuşi se produse o modificare sensibilă în condiţiile activităţii sale şi în felul de a concepe prezentul şi viitorul. Pe când înainte de 586 î. H., Iezechiel întâmpină numai indiferenţă şi adversitate, catastrofa din 586 î. H. produse, fireşte, o senzaţie profundă. Nu mai putea fi vorba de negarea evidenţei. Iezechiel nu i-a înşelat pe deportaţi: „Un profet s'a ridicat în mijlocul lor". Pentru Iezechiel începe, cel puţin în aparenţă, o fază de încredere şi popularitate. Va fi înţeles, va fi ascultat, vor afla că vorbeşte bine (33, 30-37). Şi totuşi reforma sufletelor, pe care o predică, este încă departe de a se realiza. El trebuie deci să persevereze, să nu se lase abătut de descurajare, când vede în jurul lui această descurajare a compatrioţilor (37, 11). Profetul trebuie apoi să lupte din răsputeri împotriva falselor iluzii ale deportaţilor care, fiind seduşi de promisiunile pseudo-profeţilor, sperau că în curând se vor întoarce în patrie. Atunci când totul se părea că este pierdut, Iezechiel arată că din casa lui David a rămas o odraslă care, plantată pe un munte înalt, va umple pământul (17, 22 ş. u.). în locul templului şi al cultului distrus, el învaţă că va fi un templu nou, un cult nou, o ordine nouă (Iz 40 - 48). Iezechiel se numără printre marile personalităţi religioase din Israel. Lui i se datoreşte faptul că deportaţii din Babilon nu au fost absorbiţi de păgânism. în faţa cultului seducător al babilonienilor, el insistă viguros pentru observarea cultului mozaic, alături de îndeplinirea legilor morale. b. Cartea lui Iezechiel Cartea lui Iezechiel constă din multe preziceri, acţiuni simbolice, viziuni şi acte simbolice. Tablourile numeroase sunt pline de imaginaţie îndrăzneaţă. Cartea aceasta este compusă mult mai metodic decât scrierile altor profeţi. La orânduirea 214 Profetul Iezechiel profeţiilor sale, profetul a avut în vedere, în cea mai mare parte, cronologia. Pe lângă introducere, care se ocupă cu chemarea şi pregătirea profetului pentru misiunea sa (1,1-3, 21), distingem trei părţi: în partea primă (3, 23 - 24, 27) se expun profeţiile de ameninţare împotriva regatului Iuda şi se prezice dărâmarea Ierusalimului. A doua parte cuprinde profeţiile rostite împotriva popoarelor străine (25, 1 - 32, 32). Partea a treia (33, 1 - 48, 35) cuprinde profeţiile rostite pentru mângâierea deportaţilor. Introducerea (1, 1-3, 21) cuprinde vocaţia (chemarea) profetului printr'o viziune inaugurală. Slava lui Dumnezeu manifestată deasupra unui car tras de patru animale vii: om, leu, taur şi vultur. Instruirea profetului. Partea I (3, 22 - 24, 27) cuprinde profeţii de ameninţare. Distrugerea oraşului şi a regatului este apropiată. * a) Ea este anunţată în cuvinte şi simboluri (3, 22 - 7, 27); acţiuni simbolice: profetul primeşte să reprezinte în persoana sa fărădelegea lui Israel şi a lui Iuda (3, 22 - 4, 8). El închipuie asediul prin poziţia persoanei sale înaintea imaginii cetăţii asediate (4, 9-17). b)Distrugerea este anunţată şi verbal, din cauza idolatriei (6, 1-14). Printr'o poezie lugubră se anunţă promptitudinea şi gravitatea pedepsei ce se apropie (7-25). Viziunea despre căderea cetăţii şi cauza ei (8, 1-11, 25). Profetul este transportat în spirit în cetatea sfântă. El vede pretutindeni că se practică idolatria (8, 1-18). De aceea Dumnezeu ordonă uciderea locuitorilor şi arderea cetăţii (9,1 - 10, 7). După ce anunţă moartea principilor nelegiuiţi, profetul părăseşte cetatea şi se aşazâ pe Muntele Măslinilor (9, 1-25). Prezicerea captivităţii lui Sedechia şi a poporului său, descrierea dezastrului, a cauzei calamităţilor (12, 1 - 23, 49). a)Printr'o acţiune simbolică se prefigurează soarta nefericită a regelui, captivitatea poporului biblic şi pustiirea ţării (12, 1-28). b)Cauza primă a calamităţilor este corupţia conducătorilor (13, 1 - 14, 23). c)A doua cauză a calamităţilor este corupţia poporului întreg, simbolizat prin trei parabole (lemnul viţei de vie, femeia necurată şi via: capitolele 15 - 17). d)îndemn la pocăinţă. Dumnezeu nu vrea moartea păcătosului. Fiecare este răspunzător pentru păcatele lui (18 - 20). e)Printr'o poezie parabolică se deplânge căderea casei regale şi a poporului (19, 1-14). 0 Printr'un şir de profeţii se expun cauzele pedepselor şi ale calamităţilor, în sensul că ele duc la îndreptarea poporului şi manifestarea slavei dumnezeieşti (20, 1 - 23, 49). Judecata se anunţă prin parabola incendiului regiunii de sud (20, 45-49). Cauzele pedepselor se descriu printr'o cuvântare şi prin parabola despre două femei necredincioase (Samaria şi Ieaisalimul: 23, 1-49). Ca epilog (24, 1-27) este istorisit începutul asedierii cetăţii. Partea a Ii-a cuprinde profeţiile de ameninţare împotriva popoarelor păgâne, şapte la număr: 215 Studiul Vechiului Testament 1. contra Amonului (25, 1-7); 2. contra Moabului (25, 8-11); 3. contra Edomului (25, 12-14); 4. contra Filistenilor (25, 15-17); 5. contra Tirului (26, 1 - 28, 19); 6. contra Sidonului (28, 20-26); 7. contra Egiptului (29, 1 - 32, 32). Partea a M-a. Prin profeţii de mângâiere se arată că Dumnezeu este credincios în promisiunile Sale. Promisiunea şi descrierea mântuirii: Introducerea (33,1-33). Poporul este instruit cum trebuie să se împărtăşească de promisiunile divine; să se lepede de falsa încredere în descendenţa lor, sângele lui Avraam nu este suficient. Bunul Păstor, noul David, va lua locul păstorilor celor răi (34,1-31); Israel va fi ridicat la o glorie durabilă în opoziţie cu Edomul, care va fi distrus (capitolele 35-36). Regenerarea şi unirea lui Israel se arată prin două parabole: viziunea oaselor celor morţi care înviază (37, 1-14) şi unirea în mâna profetului a două toiege simbolizează unirea celor două regate. Biruinţa lui Dumnezeu asupra vrăjmaşilor Săi, reprezentaţi prin Gog şi Magog (capitolul 38). Descrierea biruinţei şi nimicirea vrăjmaşilor (39). Descrierea profetică a noului regat al lui Israel (40,1 - 48, 35). Templul cel nou. Se descriu amănunţit porticele şi vestibulele, sanctuarul propriu-zis şi celelalte edificii (40-42). Consacrarea noului templu, unde se întoarce slava lui Dumnezeu (43, 1-27). Se dau prescripţii pentru principe, pentru preoţii şi leviţii noului templu (44) şi pentru jertfe (45, 1 - 46, 24). Se descrie fertilitatea, hotarele şi împărţirea noii ţări sfinte. în sfârşit se face descrierea cetăţii celei noi, al cărei nume va fi „Dumnezeu este aici" (47 - 48). Ceea ce caracterizează cartea lui Iezechiel este abundenţa viziunilor, a acţiunilor simbolice şi a parabolelor, pe care le descrie adeseori amănunţit. Acest mod de exprimare produce o mare greutate de înţelegere. Aceasta au constatat-o chiar ascultătorii profetului. Ei se întrebau: „Nu cumva ceea ce ne spune el este o parabolă?''(20, 49). Neclaritatea cărţii o sesizează Sfinţii Părinţi (Sfântul Grigorie de Nazianz ş. a.), precum şi toţi exegeţii care s'au ocupat cu această carte. c. Stilul şi limba lui Iezechiel Stilul şi limba lui Iezechiel nu le egalează pe cele ale lui Isaia sau ale lui Ieremia. La el întâlnim multe aramaisme. Exprimarea sa se caracterizează prin putere şi vehemenţă. Iezechiel întrebuinţează foarte des formula: „Aceasta zice Domnul Dumnezeul meu" (de 100 de ori). Mai mult de 50 de ori cuvântările sale încep cu formula „CuvântulDomnului"(Neum Iahve); mai mult de 70 de 216 Profetul Iezechiel ori se repetă fraza: „Şi să ştiţi că Eu sunt Domnul". Mai mult de 100 de ori profetul se numeşte de către Dumnezeu: „Fiul omului". De aci se naşte un fel de monotonie. Capitolele ultime (40-48) sunt simbolice şi cuprind o descriere poetică a viitoarei împărăţii mesianice. Noul templu, construit pe un munte înalt, descris în imagini strălucitoare ca şi noul cult instaurat, pământul cel nou, adăpat de un izvor minunat şi împărţit în mod egal între cele 12 seminţii ale lui Israel şi între străini, toate acestea sunt simboluri profetice prin care se descrie frumuseţea, sfinţenia şi universalitatea împărăţiei mesianice. Descrierea împărăţiei viitoare a lui Dumnezeu (40-48) nu trebuie înţeleasă în sensul restabilirii regatului anterior exilului, sub vechea sa formă, nici ca un model de templu şi de regat după exil, ci ca o mare alegorie a erei mesianice. Mulţi exegeţi, între care se numără cei mai mulţi Sfinţi Părinţi, văd în viziunea lui Iezechiel (40-48) descrierea alegorică a Bisericii viitoare. însuşi profetul, în cursul descrierii viziunii sale, se fereşte ca să nu fie înţeles în sens propriu. El vorbeşte de la început despre „muntele cel prea înalt", care nu poate fi Sionul. Noul templu n'are chivot al Legii. Tot aşa izvorul miraculos, care produce fecunditatea ţării, nu se poate înţelege decât în sens figurat. Dovadă că este vorba de alegorie la Iezechiel este faptul că Sfântul Ioan, în Apocalipsa sa, întrebuinţează figurile lui Iezechiel ca să o descrie pe mireasa Mirelui (Ap 21, 10). în privinţa autorităţii divine, se ştie că încă în.secolul II î. H., Isus, fiul lui Sirah, îl înşiră pe Iezechiel în acelaşi loc în care se află astăzi. Atât sinagoga antică, cât şi Biserica au privit totdeauna cartea lui Iezechiel drept inspirată şi canonică. în Noul Testament se face aluzie la profeţiile şi simbolurile lui: Păstorul cel Bun (vezi In 10, 1, cf. Iz 34,11), arborele cel mare care creşte din grăuntele de muştar (Mt 13, 32) se aseamănă cu arborele mesianic de la Iezechiel (Iz 17, 23). încercarea unor critici de a ataca integritatea cărţii lui Iezechiel n'a avut nici un răsunet. La evrei, în primele veacuri ale erei creştine, cartea lui Iezechiel era exclusă de la citire, până la vârsta de 30 ani a cititorilor. Aceasta din cauza dificultăţii de înţelegere a cuprinsului cărţii. d. Valoarea teologică a cărţii Ca şi profeţii dinaintea lui, Iezechiel predică umilinţa şi speranţa, ameninţarea şi promisiunea, pedeapsa şi restaurarea. în privinţa monoteismului, Iezechiel accentuează cu multă strălucire transcendenţa Dumnezeului lui Israel. Voinţa lui Dumnezeu, pentru profet, este legea supremă. El îndeplineşte cu toată conştiinţa rolul de străjer, care i-a fost încredinţat. Niciodată nu s'a afirmat cu mai multă putere contrastul dintre măreţia lui Dumnezeu şi micimea omului, „fiul omului". 217 Studiul Vechiului Testament Iezechiel stăruie mai mult decât Isaia şi Ieremia asupra scopurilor lui Dumnezeu, prin lucrarea Sa. Prin pedepsirea şi salvarea poporului Său, Iahve urmăreşte sfinţenia numelui Său, ca să se ştie că El este Iahve: „Pentru numele Tău, Doamne". Nu numai poporul Israel, dar şi celelalte popoare, martore ale pedepsei şi restaurării poporului biblic, vor recunoaşte sfinţenia şi puterea, nu a unui Dumnezeu naţional, ci a unui singur Dumnezeu universal. Iezechiel predică, de asemenea, marea îndurare a lui Dumnezeu, valoarea sufletului omenesc, importanţa suverană a justiţiei individuale: Dumnezeu nu vrea moartea păcătosului, ci îndreptarea lui (18,18). El îl va mântui pe păcătosul care se căieşte, îl va purifica de întinăciunea sa şi-i va da un spirit nou şi o inimă primitoare. Cu privire la ideile mesianice, Iezechiel se aseamănă, dar, în acelaşi timp, se şi deosebeşte de profeţii anteriori. Ca şi aceştia, Iezechiel pune restauraţia naţională pe acelaşi plan cu venirea timpurilor mesianice (33, 37). însă pe când până la el lucrarea divină se părea că se va realiza o dată şi definitiv, Iezechiel descoperă orizonturi succesive şi întrezăreşte o eră mesianică preparatorie, până la triumful definitiv al lui Iahve. Capitolele 38-39 descriu luptele ce vor premerge triumfului final şi manifestării gloriei definitive. I se reproşează lui Iezechiel, de către unii exegeţi radicali, preocupări exclusiv sacerdotale, rituale şi legaliste. Iezechiel este socotit de ei drept părintele iudaismului postexilic. De fapt, Iezechiel n'a exercitat influenţa pretinsă asupra instituţiilor postexilice. Iezechiel a fost în acelaşi timp şi orator, şi scriitor, profet şi păstor, teolog şi moralist. Toată activitatea sa se rezumă în ultimul cuvânt al cărţii sale: „Iahve este acolo", adică totul este Iahve şi Lui i se datoreşte ascultarea cea mai deplină. Bibliografie Schump, M., Das Buch Ezechiel (Herders Bibelkommentar), Freiburg in Breisgau, 1942; Auvray, P., Ezechiel, Paris, 1947; Steimmann, J., Le prophete Ezechiel et le debut de I'exil, Paris, 1953; Fohrer, C, Die Hauptprobleme des Buches Ezechiel, Berlin, 1952; Bewer, J. Α., The Book of Ezekil, 2 voi, New-York, 1954; Auge, R., Ezequiel La Biblie versio dela textos originale i commentari, Barcelona, 1955; Tayor, J. B., EzekieL An Introduction and Commentary, Londra, 1969. 218 5,ProfetulDaniel a. Persoana şi timpul Daniel (Vtf^in = Dumnezeu este judecătorul meu sau judecătorul lui Dumnezeu), fiul unei familii nobile, a fost dus în captivitatea babilonică de către Nabucodonosor în anul al IV-lea al domniei lui Ioachim (605 î· H.). După mărturia lui Berosus, soarta prizonierilor nu era grea. Astfel, Nabucodonosor i-a ales pe unii tineri nobili evrei, luaţi în prima sa expediţie, ca să-i crească şi să-i instruiască, la curte, în ştiinţele şi în limba aramaică, pentru ca apoi să devină funcţionari de stat. între cei aleşi se afla şi Daniel, împreună cu trei prieteni ai săi: Anania, Misael şi Azaria. Tuturor li s'au schimbat numele. Lui Daniel i s'a zis Beltşaţar, iar celorlalţi trei: Şadrac, Meşac şi Abed-Nego. Daniel şi prietenii săi erau întru totul credincioşi legilor părinteşti, de aceea Dumnezeu le-a dăruit înţelepciune şi ei au făcut mari progrese în ştiinţă. Datorită înţelepciunii sale rare, Daniel a reuşit să explice un vis al lui Nabucodonosor şi i-a prezis viitorul (2, 1). Pentru acest fapt, Daniel a fost numit locţiitor regal, iar prietenii săi au fost numiţi administratori ai provinciei Babiloniei. Tot timpul cât a domnit Nabucodonosor, Daniel şi-a păstrat înalta sa funcţie. Despre succesorii imediaţi ai lui Nabucodonosor nu se aminteşte nimic în cartea lui Daniel. Aceştia au fost Avilmarduk, Neriglisad, Labaşimarduk, Nabonide (555-539 î. H.), care îşi luă coregent pe Baltazar (538 î. H.). Acesta din urmă se pare că era descendent dintr'o fiică a lui Nabucodonosor. Regele Persiei, Cirus, porni război împotriva lui Nabonide. Acesta a fost silit să fugă în Borsipa, lăsând pe Baltazar să apere cetatea Babilonului. în timp ce cetatea era asediată de Cirus, Baltazar dădu comandanţilor săi un ospăţ mare. în timpul ospăţului, Baltazar este informat printr'o scriere miraculoasă, explicată de Daniel, că cetatea va cădea imediat. După uciderea lui Baltazar, Babilonul fu ocupat, iar guvernator rămase Darius Medul, care este probabil identic cu Ugbaru. Darius Medul îl menţine pe Daniel tot în funcţii înalte, făcând parte din colegiul celor trei funcţionari supremi ai statului. După ce a fost aruncat în groapa cu lei, din pricina geloziei duşmanilor săi, Daniel a fost întărit, din nou, în funcţiile sale. După cucerirea Babilonului (538 î. H.), când se împlineau cei 70 ani prezişi de Ieremia, Cirus dădu iudeilor permisiunea să se întoarcă în ţară şi să rezidească templul. Daniel însă nu se întoarse cu deportaţii în patrie, fiind înaintat în vârstă. Ultima lui viziune este în anul al III-lea al lui Cirus (535)· Despre sfârşitul vieţii profetului nu se ştie nimic sigur. Daniel a avut de îndeplinit o misiune dublă. Pe de o parte, el îi îndruma pe compatrioţii săi să împlinească legea cu credincioşie şi energie, fiind el 219 Studiul Vechiului Testament însuşi, prin viaţa sa, un exemplu de urmat, pe de altă parte, el îi mângâia prin viziunile sale, dar în acelaşi timp făcea cunoscute "păgânilor puterea şi slava lui Dumnezeu. Daniel nu şi-a îndeplinit misiunea sa de profet ca şi ceilalţi profeţi, prin cuvântări. Aceasta era imposibil, fiind ocupat cu afacerile publice ale statului chaldaic. Viaţa lui şi a prietenilor săi, conformă cu preceptele legilor părinteşti, era ca o cuvântare extraordinară pentru cei din jurul său. Atât iudeii exilaţi, cât şi păgânii, vedeau în tăria credinţei lui Daniel şi a prietenilor săi, precum şi în minunile care se săvârşeau prin ei, că Dumnezeu n'a părăsit pe poporul Său şi n'a uitat de promisiunile Sale. Dar şi păgânii, în acelaşi timp, au luat cunoştinţă despre puterea cea mare a lui Iahve, pe care ei îl credeau un zeu naţional. Fiind introdus la curtea regală, Daniel a avut misiunea să arate, prin minuni şi profeţii, puterea şi majestatea Dumnezeului celui adevărat. Astfel, prin activitatea sa, Daniel a contribuit la lăţirea şi cunoaşterea adevăratului Dumnezeu, în regatul babilonian şi în cel persan. Pentru acest fapt, Daniel se numeşte pe drept cuvânt „Profetul popoarelor". întrucât însă întreaga carte a lui Daniel este o glorificare a majestăţii divine, Daniel poate fi numit şi „profetul majestăţii divine". b. Cuprinsul cărţii Potrivit misiunii încredinţate lui Daniel, tema cărţii e dublă. Partea I (1-6): manifestarea înţelepciunii şi a puterii divine. Partea a Ii-a (7-12): mângâierea poporului prin viziuni. Partea I este istorică aproape în întregime, iar partea a Ii-a este profetică. Iată conspectul sumar al cărţii: Introducerea (1, 1-21): Pregătirea lui Daniel. Ca exilat în Babilon, el trăieşte la curtea regală şi observă cu credincioşie legea (1,1-16). Pentru aceasta, el şi prietenii săi sunt înzestraţi de Dumnezeu cu înţelepciune deosebită, devenind funcţionari la curtea regală (1, 17-21). Partea I {2, 1-6, 28): cinci evenimente istorice. 1.Visul lui Nabucodonosor despre o mare statuie, distrusă de o piatră mică. Acest vis este descoperit lui Daniel, care s'a rugat fierbinte lui Dumnezeu (2, 1-23). Regele, din pricina descoperirii şi a explicării visului, îl proclamă pe Dumnezeul lui Daniel Dumnezeul Dumnezeilor, ridicându-1 pe Daniel la cele mai înalte demnităţi (2, 24 - 2, 49). 2.Aruncarea în cuptorul cu foc a celor trei prieteni ai lui Daniel, din cauza refuzului de a se închina statuii de aur (3, 1-23). Aceştia rămânând neatinşi de foc printr'o minune, regele îl glorifică pe Dumnezeul lor şi opreşte orice blasfemie împotriva Lui (3, 29-30). 3.Noul vis al lui Nabucodonosor despre copacul tăiat. Explicarea visului de către Daniel şi realizarea prezicerii (nebunia şi vindecarea regelui; 4, 1 - 4, 3)· 220 Profetul Daniel 4. Căderea lui Baltazar. Sacrilegiul său, folosind la un ospăţ vasele sfinte luate din templul din Ierusalim. Scrierea misterioasă mane, techel, fares - a numărat, adică încercat, deci împlinit, cumpănit şi aflat prea uşor, de aceea a împărţit, aluzie la perşi (5, 1-29). Uciderea lui Baltazar şi cucerirea Babilonului (5, 30-31). 5. Devenit rege, Darius Medul îl aruncă pe Daniel în groapa cu lei, pentru refuzul său de a trece la religia oficială. Daniel este salvat în mod miraculos. Regele îl repune în demnităţile sale şi decretează ca Dumnezeul lui Daniel să fie adorat de toţi (6). Partea a E-a-. Prin patru viziuni, Dumnezeu manifestă majestatea Sa asupra regatelor păgâne. 1. Viziunea despre patru fiare care ies din mare şi sunt judecate de Cel Vechi de zile. Fiara a patra este ucisă, iar domnia peste celelalte este predată Fiului Omului (7, 1-14). Cele patru fiare sunt simbolul a patru împărăţii, iar domnia Fiului Omului înseamnă împărăţia lui Mesia (7, 1-8, anul I al lui Baltazar). 2.Viziunea despre un berbec învins de către un ţap care vine din Apus. Din cornul acestuia cresc alte patru coarne, dintre care unul se luptă împotriva lui Dumnezeu şi atacă ţara sfântă (explicarea: regatul persan va fi distrus de Alexandru cel Mare); despre cele patru regate ale Diadohilor şi despre persecutorul cel nelegiuit Antioh Epifan, tipul lui Antihrist (capitolul 8, anul III al domniei lui Baltazar). 3.Viziunea despre îngerul Gavriil, despre 70 de săptămâni de ani care vor trece de la rezidirea Ierusalimului până la Mesia (capitolul 9, anul I al domniei lui Darius). 4.Viziunea despre apariţia unui înger pe malurile Tigrului. Explicarea despre epoca Ptolomeilor şi Seleucizilor până la moartea lui Antioh IV Epifan. Arhanghelul Mihail, scutul iudeilor. învierea, slava celor drepţi. Sfârşitul apăsării (10-12). Cartea lui Daniel se deosebeşte de celelalte cărţi profetice prin limbă şi calitatea profeţiilor. O parte din carte este scrisă în limba ebraică, altă parte în limba aramaică. Limba ebraică este amestecată cu multe aramaisme, iar limba aramaică are multe fraze ebraizante. Cu privire la concepţia mesianică, profeţiile lui Daniel se deosebesc de ale celorlalţi profeţi. Pe când la ceilalţi profeţi, împărăţia mesianică e considerata ca o continuare a celei davidice, la Daniel, împărăţia mesianică este pusă în legătură cu marile împărăţii ale lumii. El pregăteşte prin aceasta revelaţia mai perfectă, pe care avea să o desăvârşească Noul Testament. Ceilalţi profeţi vorbesc despre Ierusalim ca despre centrul împărăţiei mesianice, spunând că templul cu instituţiile lui va dura în eternitate. Daniel arată că profeţiile lor trebuie înţelese în sens spiritual (9, 25 ş. u.). După ceilalţi profeţi, împărăţia mesianică e în legătură cu întoarcerea din exil. Daniel corectează această concepţie prin determinarea mai exactă a timpului sosirii lui Mesia (9, 25). 221 Studiul Vechiului Testament c. Autenticitatea cărţii După tradiţia constatată a Bisericii, Daniel este autorul cărţii întregi. în acest sens avem următoarele mărturii: 1.în cartea lui Daniel citim că el a primit ordin de la Dumnezeu de a fixa în scris unele texte (8, 26; 12, 4). Acest fapt este confirmat şi de capitolul 7, 2. în mai multe rânduri, Daniel vorbeşte el însuşi. 2.Autorul descrie situaţia religioasă şi culturală a Babilonului, în deplină cunoştinţă a lucrurilor epocii. Textele cuneiforme confirmă mai multe indicaţii ale cărţii lui Daniel, de exemplu, pedeapsa cuptorului cu foc; titlul: regele regilor; formula: „regesă trăieşti în veac", condamnaţii aruncaţi la lei, influenţa magilor la curte etc. 3.întrebuinţarea limbii aramaice şi a celei ebraice, în acelaşi timp, se potriveşte timpului secolelor VII şi VI. Autorul stăpânea amândouă limbile în chip egal, încât putea trece de la o limbă la alta. 4.Tradiţia iudaică, păstrată în cartea I a Macabeilor (1, 57; 2, 59) şi Iosif Flaviu (Arheologia XI, 8, 5) vorbesc despre Daniel. Iosif relatează că profeţia lui Daniel i-a fost arătată lui Alexandru cel Mare, pe când se afla în Ierusalim. 5.Pe timpul Mântuitorului, convingerea despre autenticitatea cărţii era generală (Mt 24, 15; cf. Dn 9, 7): „Deci, când veţi vedea ceea ce s'a spus prin profetul Daniel, urâciunea pustiirii...". Această convingere a trecut apoi şi în Biserică. Cartea lui Daniel este una dintre cele mai combătute de către criticii raţionalişti. Pentru prima dată autenticitatea cărţii a fost contestată de către neoplatonicul Porfiriu. După acesta, cartea ar fi o pioasă ficţiune din timpul lui Antioh IV Epifan (175-164 î. Hi). în timpul de faţă, majoritatea criticilor radicali susţin că această carte ar fi scrisă în timpul Macabeilor de către un autor necunoscut, care voia să-i mângâie pe iudeii persecutaţi de către Antioh IV Epifan. Autorul, pentru a da cărţii sale mai mult credit, ar fi pus în gura lui Daniel cuvintele sale, sub forma unor profeţii, şi le-ar fi antedatat, aşadar, cu 4 secole. Cartea ar cuprinde, în felul acesta, nişte „Vaticiniaposteventum", nişte profeţii fictive. în sprijinul tezei lor, criticii invocă mai întâi particularităţile filologice ale cărţii, caracterul tardiv al limbii ebraice şi caracterul particular al celei aramaice. Prezenţa unor cuvinte persane şi greceşti ar da de gândit că ar fi mai curând vorba despre o scrisoare compusă în Palestina în secolul II, decât în Babilon în secolul IV. Criticii mai obiectează că autorul cunoaşte insuficient epoca exilică, dimpotrivă, el este în curent cu cea macabeică, după cum s'ar vedea din capitolul 9, 11. în afară de aceasta, cartea lui Daniel nu figurează în canonul ebraic între cărţile profetice, ci între cele aghiografice (Chetubim). jn sfârşit, criticii se întemeiază pe cartea înţelepciunea lui Isus, fiul lui Sirah, care nu aminteşte nimic despre Daniel la enumerarea profeţilor (41, 11). 222 ProfetulDaniel Nemenţionarea lui Daniel între profeţi în textul masoretic, ca şi trecerea lui sub tăcere în cartea înţelepciunea lui Isus, fiul lui Sirah, nu sunt argumente probatorii, nu sunt mărturii explicite. Folosirea unor cuvinte greceşti pentru însemnarea unor instrumente muzicale nu poate fi o mărturie pentru scrierea târzie a cărţii. Se ştie că perşii au adoptat de timpuriu instrumente greceşti şi o dată cu ele şi denumirile lor (chitaris, psalterion, simfonia, sambyke). Aşa numitele dificultăţi istorice (lipsuri de informaţie) pot fi explicate într'un mod oarecare. Baltazar era fiul lui Nabonide şi nu al lui Nabucodonosor, cum se afirmă în carte. Era însă, probabil, nepot de fiică al lui Nabucodonosor. Se cunoaşte grija dinastiilor noi de a se legitima prin alianţă cu dinastiile cele vechi. Din această dorinţă, un rege nou putea să dea nume de tată unui rege din dinastia mai veche. Astfel, Baltazar, care era nepotul lui Nabucodonosor, putea foarte bine să se numească fiul aceluia. Chestiunea lui Darius Medul încă nu este lămurită pe deplin. Se identifică uneori cu Gobria (Ugbaru), Chiaxares II sau Astiage. Criticii mai susţin că doctrina despre înviere şi îngeri ar fi de origine persană. Aceasta este o afirmaţie arbitrară. Unele doctrine despre care vorbeşte cartea lui Daniel sunt cunoscute şi în alte cărţi ale Vechiului Testament, deşi în chip mai puţin clar. în sprijinul autenticităţii cărţii lui Daniel putem cita câteva locuri din Vechiul Testament. Astfel, Iezechiel glorifică pietatea şi înţelepciunea lui Daniel (Iz 14, 14), iar Zaharia presupune cunoscută profeţia lui Daniel despre cele patru împărăţii (Za 1, 18). Textul grecesc al cărţii lui Daniel este cel al recenziei lui Teodotion. Această recenzie este folosita în Biserică, fiindcă traducerea alexandrină cuprinde multe erori. d. Valoarea doctrinară a cărţii Cartea lui Daniel poate fi apreciată atât din punct de vedere dogmatic, cât şi din punct de vedere moral. a) Sub raport dogmatic, cartea înfăţişează pe Dumnezeu şi pe Mesia într'un chip specific. Cartea este importantă apoi prin doctrina despre îngeri şi eshatologie. Dumnezeu este numit „Dumnezeul cerului" sau „împăratul cerului", pentru a arăta superioritatea împărăţiei cerurilor faţă de împărăţia pământească. Numele Iahve se întâlneşte numai o singură dată în capitolul 9. O altă expresie specială a lui Daniel este: „Cel Vechi de Zile", care pare că însemnează Judecătorul cel Veşnic" (7, 9). „Cel Vechi de Zile" (8, 13) este Creatorul cel Atotputernic, Suveranul tuturor împărăţiilor (4,14), nu este deci un zeu naţional, ci este un Dumnezeu unic, universal. El împarte imperiile cui voieşte. Suveranitatea Lui este absolută. El aşază cârmuirea naţiunilor, El conduce regatele şi împărăţiile. Nu numai justiţia Sa, dar şi voinţa Sa liberă se îndeplineşte pretutindeni. Deşertăciunea idolilor este descrisă în capitolul 5. 223 Studiul Vechiului Testament Providenţa dumnezeiască se manifestă prin faptul că există o judecată sigură pentru păcătoşi (capitolele 4 şi 5). Dumnezeu nu-i părăseşte pe credincioşii Săi închinători. El îi păzeşte în mijlocul pericolelor (2, 19; 3, 40). Cartea lui Daniel este bogată în locuri mesianice, care se află la sfârşitul fiecărei viziuni. în capitolul 2, 44-45, împărăţia mesianică este simbolizată printr'o piatră mică, care devine un munte după ce a răsturnat statuia. Este vorba de stăpânirea lui Dumnezeu, a cărui intervenţie este evidentă. în capitolul 7 intervine Fiul Omului, căruia Cel Vechi de Zile îi dă puterea de a judeca. Este Mesia-Hristos, care îl va judeca pe antihrist. împărăţia mesianică este descrisă în capitolele 9, 27 şi 12, 24. Anghelologia, adică doctrina despre îngeri, este dezvoltată simţitor în cartea aceasta. Numele lui Gavriil şi Mihail le întâlnim pentru prima dată (8, 16; 9, 21; 10,13, 21). Gavriil este interpretul lui Dumnezeu, Mihail este apărătorul poporului Israel. Spiritele cereşti sunt foarte numeroase (7,10), apar cu chip de oameni, stau în jurul lui Dumnezeu şi sunt protectorii popoarelor (10,12; 11, 12). îngerilor li se aduce cinstire (10, 5). Cartea lui Daniel se distinge apoi şi prin ideile eshatologice, mult mai explicite decât la profeţii anteriori (Isaia 11, 6-24; 27; Zaharia 12-14). Eshatologia sau descrierea ultimelor timpuri, la Daniel, arată diferite faze succesive, grupate aici, dar care apar risipite şi la alţi profeţi. Astfel, profetul vorbeşte despre încercările şi suferinţele poporului biblic (21,25; 8,24-25; 9,26-27), despre judecata universală asupra popoarelor, îndeplinită de către Dumnezeu însuşi (7, 11) despre condamnarea celor răi (12, 2) despre desfiinţarea răului şi a păcatului (9, 24) despre inaugurarea împărăţiei mesianice (2, 44; 7, 27). învierea morţilor va premerge împărăţiei mesianice; toţi se vor ridica din ţărână, unii pentru viaţa veşnică, alţii pentru pedeapsa veşnică (cf. Mt 25, 4; In 5, 29). b) Sub aspect moral, se arată credinţa vie în Dumnezeu a lui Daniel şi a prietenilor săi, mai ales în capitolul 1, dar şi peste tot în carte: „Incredibilisfidei magnitudo" (Ieronim). Nu mai puţin este manifestată umilinţa şi recunoştinţa faţă de Dumnezeu (2, 23; 4, 34; 5, 22-23). Notăm, în sfârşit, preţuirea practicilor religioase: meditarea şi studiul Scripturilor (9, 2), abstinenţa şi postul lui Daniel (9, 3; 10, 3), precum şi rugăciunea stăruitoare. Bibliografie Neaga, Α., Profetul Daniel, despre Hristos, Sibiu, 1933; Lattey, C, The Book of Daniel, Dublin, 1948; Joung, E. J., The Prophecy of Daniel (a commentary), 1949; Ginsberg, H. L., Studies in Daniel, New-York, 1948; Steinmann, J., Daniel, Paris, 1951; Bontzen, Α., Das Buch Daniel, ed. a II-a, Tubingen, 1952; Rinaldi, G., Daniele, Turin, 1952; Helis, J. T., Daniel, 1954; Porteas, N. W, Daniel, A Commentary, Londra, 1965; Bewer, J. Α., The Book of Daniel, New-York, 1955; Plşger, O., Das Bucch Daniel (Kommentar zum A. T.), Giiterloh, 1965; Vellas, V. M., Daniel, Eisagoge-Emeneia, Atena, 1966. 224 6.ProfetulOsea a. Numele, viaţa şi chemarea profetului Numele Osea derivă de la rădăcina verbală „iaşa" şi înseamnă mântuire. Tatăl său, numit Beeri, nu este cunoscut. De asemenea nu ştim din care trib şi din care regat se trăgea profetul. în tot cazul, el s'a născut pe la începutul secolului VIII şi, întrucât şi-a dezvoltat misiunea profetică în regatul de nord, este firesc să admitem că el era originar de acolo. Epoca activităţii lui Osea poate fi fixată pe baza examinării cărţii sale. El a început a profeţi pe la sfârşitul domniei lui Ieroboam II, fiul lui Ioaş IV, rege din dinastia lui Iehu, deci pe la 750 î. H. După începutul cărţii (1,1), durata activităţii profetului ar fi fost îndelungată sub regii Ozia, Iotam, Ahaz, Iezechia din Regatul Iuda şi sub Ieroboam II, regele Regatului de Nord. El va fi activat sub aceiaşi regi ca şi Isaia. Cu drept cuvânt susţin unii exegeţi că numele Iezechia şi poate Ahaz au fost adăugate mai târziu, întrucât cartea lui Osea nu aminteşte şi nici nu face aluzie la căderea Samariei. Astfel, activitatea profetului s'a întins cam până pe la 730 î. H. Că Osea a profeţit numai în Regatul de Nord rezultă din faptul că el îl numeşte pe regele din Israel „regele nostru" (7, 5). Pământul lui Israel, fără adaos, se numeşte „Haares" = ţara (1, 2; 4, 1-3). Profetul vorbeşte adesea despre cetăţile nordice, fără să amintească vreodată de Ierusalim. în primele trei capitole profetul istoriseşte întâmplări din viaţa sa, şi anume căsătoriile sale, care aveau să simbolizeze moartea lui Israel. Osea a vieţuit şi activat în timpuri tulburi. El îşi vede patria mergând de la culmea gloriei, cu paşi repezi, spre prăbuşire. Profetul a avut misiunea să arate poporului că pedeapsa e justă şi că trebuie primită cu încredere şi resemnare. în timpul lui Ieroboam II, Regatul de Nord se afla într'o situaţie prosperă. Hotarele ţării se întindeau de la Hamat până la Marea Deşertului (4 Rg 14, 25 ş. u.). Situaţia interioară a ţării nu corespundea celei exterioare. Mai-marii şi fruntaşii se dedau la vicii, îi apăsau pe cei săraci şi trăiau în desfrâu (4,1 şu, 11-14; 6, 9; 7, 3, ş. u.; 9, 9). Chiar şi preoţii cădeau în aceleaşi vicii (4, 4-9; 5, 1; 6, 9)- Pretutindeni se practica idolatria (2, 5, 8-13; 4,12 ş. u.; 15, ş. u.; 6, 8; 8,10-14; 10, 1-8). După moartea lui Ieroboam II se iscară tulburări interne, care sfâşiară regatul şi-1 duseră la ruină. Nu o dată profetul face aluzie la astfel de dezordini: îi depuneau pe regi şi nu-L mai consultau pe Dumnezeu (7, 7), îşi făceau regi noi, care nu erau după voia lui Dumnezeu (8,4; 10,3 ş. u.). De aceea profetul primeşte sarcina să anunţe ruinarea regatului şi a regilor, precum şi judecata universală. Domnul va cerceta necredindoşia poporului Său, însă în aşa chip că, după pedeapsă, El nu va uita milostivirea şi îl va recunoaşte din nou pe poporul Său. 225 Studiul Vechiului Testament în cartea lui Osea aflăm toate elementele propovăduirii profetice. în primul rând ideea atât de familiară profeţilor, ideea despre căsătoria lui Dumnezeu cu poporul Său, ideea de necredincioşie conjugală şi de adulter (1, 2-2, 20; 4, 15-18; 5, 4; 8, 9)· Apoi ideea despre restaurarea viitoare a regatului şi a unităţii întregului popor sub dinastia davidică. Despre un nou legământ (2, 18-24) şi despre convertirea popoarelor, care-L vor căuta pe Domnul şi pe David, regele Lui (3, 5; 11, 8-11; 14, 2-10). Citind cartea profetului, înţelegem că necredincioşia lui Israel şi păcatele lui atât de grave au provocat judecata şi pedeapsa divină, dar îndurarea fără margini a lui Dumnezeu şi credincioşia Lui, în ţinerea promisiunilor, invită poporul la căinţă. Dumnezeu îi va ierta pe păcătoşii pocăiţi. b. Cuprinsul, limba şi interpretarea cârtii în privinţa cuprinsului şi a ordinii ideilor observăm că, mai ales începând cu capitolul 9, nu există o dispoziţie strictă, totuşi putem deosebi două părţi distincte: 1, 1 - 3, 5 şi 4, 1 - 14, 10. Partea Ipoate fi socotită ca introducere. Profetul primeşte ordin de a lua în căsătorie o femeie cu numele Gomer, care era odinioară desfrânată. Această căsătorie simbolizează necredincioşia lui Israel. Numele copiilor din această căsătorie (Loami = nu-i poporul meu, şi Lo Ruhama = fără milă, Izreel = Dumnezeu 1-a împrăştiat pe el), simbolizează soarta casei regale şi a poporului. Schimbarea acestor nume anunţă o nouă uniune cu Dumnezeu (1, 2-2, 1). Prin simbolul căsătoriei cu o femeie păcătoasă, necredincioşia lui Israel faţă de Dumnezeu este condamnată. Totuşi, Dumnezeu cheamă poporul la pocăinţă şi încheie cu el un nou legământ (2, 2-24). O a doua căsătorie a profetului anunţă captivitatea: această pedeapsă va duce poporul la pocăinţă (3, 1-5). Partea a Il-a (4,1 -14,9) se poate desface în două secţiuni: profetul mustră crimele poporului biblic şi vesteşte pedeapsa pentru ele (4, 1-9, 4). a) Prima mustrare (4,1-19) conţine enumerarea fiecărui păcat al poporului biblic, şi arată cauzele lui: lepădarea de lege şi idolatria. Căderea lui Israel va fi neaşteptată. b)A doua mustrare (5,1-6,3): arătarea fărădelegilor conducătorilor şi pedeapsa lor inevitabilă (5, 1-14), celor pocăiţi le promite mântuirea (5, 15 - 6, 3). c)A treia mustrare (6,4-7,16): în zadar Dumnezeu a lucrat pentru îndreptare. Cei păcătoşi caută mântuirea acolo unde n'o pot afla (7, 1-16). d)Mustrarea a patra: anunţarea pedepselor inevitabile pentru Israel (8,1-14), din cauza gravităţii păcatelor (9, 1-9). Pedeapsa duce la mântuire. Se pun în paralelă binefacerile, dăruite odinioară, cu păcatele prezente. Se arată justeţea pedepsei (9,10 - 10,15). O soartă mai bună trebuie câştigată prin căinţă (10, 8-15). Se aminteşte exemplul patriarhului Iacob, ca să se arate cât de mult se deosebesc de dânsul urmaşii lui, şi să recunoască pedeapsa meritată (12-14). Neîndreptându-se 226 Profetul Osea prin nenorocirile prime, păcătoşii vor suferi pedepse şi mai grele (13,1-8), totuşi Dumnezeu îi va salva de la moarte (13, 9-15). Pedeapsa este aproape (13, 15 -14,1), dar celor convertiţi li se promite mântuirea (14, 2-19). Epilogul (14,10): cel înţelept observă căile Domnului. Cât priveşte capitolele 4 şi 14, ele trebuie privite ca nişte rezumate şi extrase ale cuvântărilor rostite oral. De aici şi explicaţia că multe locuri sunt neclare. Autorul foloseşte în scris o limbă foarte concisă şi sentenţioasă. Stilul lui Osea este uneori nervos. El vorbeşte scurt, sacadat şi abrupt. Frazele lungi, aranjate regulat, îi sunt străine. Foloseşte multe imagini. Le indică în puţine cuvinte, fără să le dezvolte mai pe larg. Uneori vorbirea lui este vehementă. Dar acelaşi scriitor, care ştie să întrebuinţeze expresii atât de energice, are darul să vorbească în limbaj dulce şi impresionant. Limba lui Osea, în afară de câteva locuţiuni speciale, caracteristice poate Regatului de Nord, este clasică, de o mare puritate, demnă de secolul VIII. Cartea lui Osea are imprimată în cel mai înalt grad personalitatea profetului. Putem zice că el ni se descoperă în scrisul său şi ne permite să citim chiar în adâncul sufletului său. Natura sa este, prin excelenţă, religioasă. Sentimentul, inima, emotivitatea vorbesc la el cu voce tare. Ceea ce îl mişcă şi-1 atinge mai mult este atitudinea lui Israel faţă de bunătatea lui Dumnezeu. Este atitudinea nerecunoscătoare a lui Israel faţă de bunătatea lui Dumnezeu: nu atât neascultarea, cât mai ales ingratitudinea lui faţă de Binefăcătorul său. Totul se rezumă în iubire: Dumnezeu iubeşte poporul Său. îl iubeşte în. tot timpul, îl iubeşte şi acum, şi-1 va iubi totdeauna. Dumnezeu nu încetează·a-1 iubi, chiar în timpul necredincioşiei şi părăsirii sale. Iertarea este ceva de esenţă divină. Dumnezeu iartă pentru că este Dumnezeu şi nu om. Această concepţie profundă despre iubirea divină, la Osea, îmbracă într'un chip oarecare un caracter experimental. Propria lui viaţă i-a servit drept lecţie. Dacă pătrundem gândirea profetului până în intimitatea eului său şi dacă sesizăm sufletul său vibrant şi palpitant, fără îndoială nu greşim să-1 considerăm pe Osea nu numai un orator şi scriitor de prim rang, dar şi un suflet de elită şi un precursor al Evangheliei. în felul de a descrie iubirea lui Dumnezeu, el se aseamănă cu Sfântul Apostol Ioan Evanghelistul. Cartea lui Osea este importantă şi din pricina numeroaselor sale priviri retrospective asupra trecutului lui Israel, care oglindesc clar concepţia profetului despre istorie. c. Autenticitatea şi autoritatea divină a cărţii Autenticitatea şi autoritatea divină a cărţii sunt sigur întemeiate pe mărturiile Sfintei Scripturi şi ale Tradiţiei. Unii critici moderni (ex. Volz şi Marti) pun la îndoială autenticitatea promisiunilor, care se citesc în cartea lui Osea (1,11; 2,16-24; 3, 5; 11, 8-11; 14, 227 Studiul Vechiului Testament 2-9), pentru că ei le cred incompatibile cu contextul. însă aceste promisiuni despre mântuire nu sunt omise niciodată de nici un profet. Ceva mai târziu, Isaia a propovăduit şi el în acelaşi chip, dezvoltând mai pe larg ideile lui Osea. Contextul de care vorbesc exegeţii critici radicali se explică apoi prin faptul că profeţiile consolatoare nu se mai află în locul lor de la început, profetul reunind într'o ordine nouă rezumatul discursurilor pronunţate mai înainte, fără să ţină seama de timpul la care se referă fiecare. în Noul Testament avem mai multe mărturii despre divinitatea cărţii. Matei 2, 15 citează pe Osea 1, 1: „Din Egipt L-am chemat pe Fiul Meu", explicând chemarea lui Israel din Egipt ca tip profetic al întoarcerii Pruncului Iisus din Egipt în patria sa. Mântuitorul recomandă fariseilor (Mt 9, 13; 12, 7) unele cuvinte ale lui Osea (6, 6): „Milă voiesc, iar nu jertfă". Numindu-1 expres pe profet, Sfântul Apostol Pavel se referă la profeţia noastră (Rm 9, 25; cf. Os 1,10). Apostolul mai citează din Osea 13,4, în Epistola întâi către Corinteni (15, 54). în timpurile mai noi, capitolele 1-3 din Osea au format obiectul multor studii şi cercetări variate şi interesante. Căsătoria sau căsătoriile profetului trebuie înţelese ca ceva real şi istoric, ca nişte ficţiuni literare sau ca nişte viziuni? Problema s'a rezolvat în sensul că aici este vorba într'adevăr despre un episod real, istoric, din viaţa profetului. Acest episod a fost folosit de profet drept simbol pentru înfăţişarea unor idei religioase mai înalte. Reale sunt apoi şi numele soţiei Gomer şi ale copiilor profetului: Loami, Lo Ruhama şi Izreel. Aceste nume servesc în acelaşi timp ca tipuri. Cei mai mulţi exegeţi socotesc că este vorba numai despre o singură soţie pe care a avut-o profetul şi nu despre două căsătorii, cum ar reieşi din cele trei capitole. 7. Profetul loil a. Numele profetului Numele loil înseamnă Iahve, este El = Dumnezeu. Este sinonim cu Ilie = El este Iahve = Dumnezeu este Iahve. Numele era foarte întrebuinţat între iudei. Un fiu mai mare al lui Samuel (1 Rg 8, 2) se numea de asemenea loil. Nu e deloc probabilă părerea că profetul loil ar fi fost fiul lui Samuel. Numele tatălui său era Petuel, de altfel cu totul necunoscut. Astfel, despre viaţa profetului nu ştim nimic. După cum socoteşte.Fericitul Ieronim, este probabil că el a fost născut în regatul sudic şi aici şi-a desfăşurat activitatea profetică. loil se adresează mai ales către locuitorii din Ierusalim. Aceasta rezultă dîn felul cum vorbeşte către preoţi şi face aluzie la sacrificii şi la rituri sfinte. 228 Profetulloil b. Cuprinsul şi împărţirea cărţii Cartea cuprinde două cuvântări. Prima descrie invazia unei mari mulţimi de lăcuste, care pricinuieşte o mare calamitate pentru popor. Profetul îndeamnă poporul să se căiască, pentru ca să scape de suferinţă. în a doua cuvântare profetul anunţă celor ce se căiesc nu numai abundenţă în bunuri materiale, ci şi prisosinţă în daruri spirituale. 1.îndemnarea spre căinţă (1, 2-2,17). Profetul pregăteşte îndemnarea spre căinţă, mărturisind că niciodată nu s'a auzit despre o plagă aşa de mare de lăcuste (1, 24). Descrie apoi amănunţit devastarea ţării (1, 5-20), înmulţind durerea. în legătură cu descrierea plăgii lăcustelor, care este o prevestire, profetul descrie groaza „Zilei Domnului", când vor apare răzbunătorii dreptăţii (2, 11). Urmează apoi îndemnuri la căinţă, care trebuie să fie internă şi adevărată (2, 12-18). 2.Credincioşilor care au făcut căinţă şi s'au îndreptat, Dumnezeu le promite bunuri (2,20 - 4,21). Pentru timpul prezent le promite victorie asupra duşmanilor şi restituire în toate (2,17-27). Pentru timpul mesianic le promite daruri spirituale din abundenţă, răzbunarea şi judecata împotriva duşmanilor şi a tuturor popoarelor, în valea lui Iosafat. Sionul va fi locuinţa Domnului (3, 1-4, 21). c. în ce epocă a trăit profetul? Nu există nici un mijloc sigur pentru a determina epoca profetului. Cartea sa fiind aşezată între cei doi primi profeţi scriitori, părerea tradiţională îl situează pe loil în secolul VIII. Unii exegeţi socotesc că profeţiile au fost ţinute sub domnia lui Ioas (836-796 î. H.). Numele regelui nu se întâlneşte niciodată în carte. Profetul se adresează către preoţi şi către bătrâni (1, 2,9,13; 2,17). S'a presupus că, în această epocă, regele Ioas era încă minor şi de aceea nu este menţionat. Pentru timpul lui Ioas (începutul domniei) ar pleda şi unele indicaţii: duşmanii amintiţi sunt: Tirul, Sidonul, filistenii, Egiptul, idumeii, iar nu sirienii, asirienii sau babilonienii, care sunt citaţi adesea înainte de jumătatea secolului VIII. Dimpotrivă, alţii aşază profeţia mai târziu, la începutul domniei lui Ozia sau a lui losia. Unii aduc drept dovadă despre vechimea lui loil faptul că Amos ar fi cunoscut cartea lui loil (cf. loil 4,16 şi Amos 1, 2; loil 4,18-21 şi Amos 9,11-15; loil 1,4-2, 25 şi Amos 4, 9). Cea mai mare parte a exegeţilor moderni sunt de părere că profeţia a fost scrisă în timpul exilului babilonic sau chiar după exil. Ei se întemeiază pe următoarele consideraţii: împrăştierea poporului între celelalte popoare este presupusă (4, 2), ca şi jefuirea templului şi a vaselor sfinte (4, 5). Se zice că fiii lui Iuda şi ai Ierusalimului au fost vânduţi grecilor (4, 6). înrudirea cu cartea lui Iezechiel şi, în sfârşit, eshatologia cărţii, arată o epocă mai nouă. 229 Studiul Vechiului Testament d. Interpretarea ideilor eshatologice După cum s'a văzut, cartea lui Ioil, deşi este mică în ceea ce priveşte extensiunea, totuşi este bogată în idei mesianice şi eshatologice. Pentru a le înţelege trebuie să ne amintim că la Ioil, ca de altfel şi la ceilalţi profeţi, descrierea evenimentelor viitoare este supusă „legii lipsei de perspectivă". Intervalele care separă aceste evenimente, fie între ele, fie de timpul profetului, nu sunt determinate cu precizie, astfel că ceea ce se referă la un viitor îndepărtat se pare că este aproape de timpul profetului. Ţinând seama de această lege recunoscută, vom putea interpreta just chestiunea lăcustelor, despre care este vorba în capitolele 1 şi 2. în această privinţă exista trei feluri de interpretări: alegorică, literară şi apocaliptică. 1.Interpretarea alegorică. Aceasta este poate prima în exegeza creştină, între reprezentanţii ei de frunte este Fericitul Ieronim. în cele patru feluri de lăcuste de la Ioil, Ieronim împreună cu exegeţii vechi înţeleg patru popoare: asirienii, babilonienii, medo-perşii şi macedonenii, împreună cu succesorii lor. Astfel, 4upă Ieronim, lăcustele ar fi nişte metafore pentru duşmanii poporului Israel. Cu unele modificări, interpretarea lui Ieronim a fost adoptată şi de alţi exegeţi mai noi. Sfinţii Părinţi, în general, acceptă interpretarea alegorică, dar, în privinţa aplicării ei, nu sunt de acord între ei. 2.Interpretarea literară. Stilul şi felul istorisirii, precum şi al amănuntelor descrise, arată că este vorba despre o descriere şi interpretare literară realistă. De fapt, această interpretare literară din urmă a câştigat la exegeţii moderni mai mult teren. Iată de ce profetul descrie cu exactitatea unui martor ocular ravagiile pricinuite de această calamitate groaznică. Cuvântul calamitate nu este o exagerare, ci o realitate. Lăcustele care s'au abătut asupra Palestinei la începutul anului 1915 au făcut aceleaşi ravagii ca în timpul lui Ioil, deci calamitatea descrisă de Ioil în capitolele 1 şi 2 este o invazie reală de lăcuste, în sensul propriu al cuvântului. 3.Interpretarea apocaliptică. Unii exegeţi, care nu acceptă interpretarea alegorică, dar nici pe cea realistă, caută o cale intermediară. Astfel, cea din urmă interpretare este reprezentată îndeosebi de Van Hoonacker, după c"are lăcustele din capitolele 1 şi 2 nu ar trebui înţelese ca o calamitate actuală (prezentă), ci ca un element sau o reprezentare tipică a catastrofelor viitoare care anunţă sosirea „zilei lui Iahve". Interpretarea din urmă, numită apocaliptică, nu se deosebeşte în chip esenţial de cea alegorică. Numai că, în loc de a descrie venirea unor duşmani istorici, profetul, sub învelişul acestei figuri (apocaliptice), ar anunţa catastrofele cele din urmă. Prin urmare, după cum s'a spus în capitolele 1 şi 2 Ioil, lăcustele sunt o plagă reală. Nu trebuie să fie socotite numai ca o imagine a popoarelor 230 Profetulloil străine, dar nici ca nişte fiinţe apocaliptice, care vor apare la sfârşitul timpurilor (Van Hoonacker). Cu toate însă că în capitolele 1 şi 2 este vorba de o descriere reală, în acelaşi timp ele servesc ca un semn premergător, un simbol al „zilei lui Iahve". Astfel avem o descriere realistă, dar care are în acelaşi timp valoarea unui tip. Unii comentatori protestanţi ca Marti şi Sellin atribuie cartea lui Ioil la doi autori. Primul ar fi compus descrierea lăcustelor, iar al doilea ar fi adăugat la aceasta prezicerile mesianice. Ipoteza aceasta este cu totul arbitrară. Cum ne-am putea explica faptul că un alt scriitor l-ar fi continuat pe primul, într'un sens cu totul diferit' împotriva ipotezei de mai sus vorbesc stilul şi limba profetului. Stilul arată o perfectă unitate. El este corect şi elegant. Limba este destul de pură. însemnătatea cărţii constă în bogăţia ideilor mesianice şi eshatologice. Cartea lui Ioil este cea „care deschide calea concepţiilor apocaliptice" (L. Gauthier). Ea este „o Apocalipsă iudaică sintetică" (Sellin). Ioil descrie Ziua lui Iahve, judecata universală asupra popoarelor, în culori foarte vii. El exprimă cu o forţă admirabilă aşteptarea fermă a lui Dumnezeu, ca eliberator. Nu uită să accentueze că pe lângă daruri, libaţiuni şi post, e necesară adevărata căinţă: „Rupeţi-vă inimile şi nu veşmintele". Punctul culminant al cuvântării lui Ioil este profeţia despre revărsarea spiritului lui Dumnezeu. Aici se află, între altele, nota bogată în promisiuni în viitor: spiritul lui Dumnezeu se va răspândi şi asupra sclavilor. Este în aceste cuvinte o vagă anticipare a lucrurilor descrise de Sfântul Pavel: „Nu mai este rob, nici liber"'(Ga 3,28; Col 3,11). Remarcăm însă că perspectivele de la Ioil nu depăşesc cadrele înguste ale poporului său. Autoritatea divină a profeţiilor lui Ioil e adeverită prin mărturiile Noului Testament. Sfântul Apostol Petru, în cuvântarea ţinută la pogorârea Sfântului Duh, se referă la cuvintele lui Ioil, arătând ascultătorilor uimiţi că profetul Ioil a prezis această răspândire a Duhului Sfânt (FA 2,17-21; cf. Ioil 3,1 ş. u.). Tot aşa Sfântul Apostol Pavel îl citează pe Ioil 3, 5 în Epistola către Romani (10, 13). Sfântul Apostol Ioan, în descrierea plăgii lăcustelor, se pare că depinde de Ioil. e. Valoarea doctrinară a cărţii învăţătura morală propovăduită de profetul Ioil contemporanilor săi are valoare şi pentru creştini. Profetul accentuează ideea că Iahve este drept şi de aceea e necesară căinţa sinceră pentru a fi mântuit. Câteva veacuri mai târziu, Sfântul Ioan Botezătorul şi Domnul nostru Iisus Hristos vor propovădui acelaşi lucru: „Pocăiţi-vă, că s'a apropiat împărăţia cerurilor". Aşadar, pentru a primi har de sus trebuie să fii drept şi să ai o pietate sinceră. Profetul Ioil descrie plastic „Ziua lui Iahve" şi semnele premergătoare, adică Judecata universală. El vesteşte Judecata din urmă asupra popoarelor şi exprimă cu mare putere speranţele mesianice ale credincioşilor. 231 Studiul Vechiului Testament Israel nu va pieri, el va ieşi victorios din marea încleştare, din valea lui Iosafat, vale unde Iahve va judeca. Iahve va fi un refugiu pentru poporul Său. Fericirea viitoare este descrisă cu metafore şi culori uzitate în descrierile eshatologice: „ munţii vor picura must, iar din dealuri va curge lapte". Nu trebuie să aşteptăm însă realizarea literară a acestor descrieri. Dintre speranţele mesianice, fără îndoială cea mai importantă este promisiunea , revărsării Duhului Sfânt peste toate clasele societăţii, fără deosebire, deci prin aceasta se exprimă în forma cea mai clară universalitatea harului divin, care se va realiza în Biserica creştină. 8,ProfetulAmos a. Numele şi persoana profetului Numele evreiesc Amos înseamnă „sarcină". Titlul cărţii ne arată că Amos era un păstor din Tecua. Această localitate, care-şi păstrează numele până astăzi, este situată cam la patru ore de mers pe jos, la sud de Ierusalim, şi cam la două ore de mers la sud de Betleem. Localitatea se află într'o regiune muntoasă şi astăzi nu e decât un sat mic şi sărăcăcios, format din câteva căsuţe în mijlocul unui câmp de ruine. După originea sa, Amos aparţinea Regatului de Sud. Probabil meseria sa de păstor îl făcea să schimbe aşezarea din timp în timp. Lucrul acesta îl putem deduce din amănuntul arătat de el (7,14), de unde se vede că Amos se îndeletnicea cu strângerea de sicomore (sicomorul este un arbore care creşte şi se dezvoltă la o altitudine anumită; în localitatea Tecua, care este aşezată la 850 m deasupra nivelului mării, arborele acesta nu creşte). De bună seamă, Amos cobora cu turmele sale în regiunea mult mai joasă şi mai caldă de lângă Marea Moartă. După părerea exegeţilor mai noi, Amos ar fi cel mai vechi profet scriitor. Timpul când activează el este sigur. Anul .chemării îl indică exact: „în zilele lui Ozia, regele lui Iuda, şi în zilele lui Ieroboam, fiul lui Ioaş, regele lui Israel, cu doi ani înainte de cutremur". Astăzi nu mai putem şti în care an a avut loc acel cutremur, amintit de profet. Nu greşim însă dacă fixăm începutul activităţii lui Amos pe la 760 î. H. Amos era un cetăţean al regatului Iuda, dar misiunea sa şi-a împlinit-o în Samaria, în Regatul de Nord, în oraşul Betel. Acolo a fost trimis, din ordinul lui Dumnezeu, ca să biciuiască moravurile corupte şi să predice căinţă şi îndreptare. Se vede clar din cartea lui Amos cât de mare a fost pe atunci corupţia internă a Regatului de Nord. 232 ProfetulAmos Cultul viţelului era în floare pretutindeni, cei bogaţi îi apăsau şi îi despuiau pe săraci (2, 6), iubeau desfrâul şi plăcerile vinovate, dispreţuiau mustrările profeţilor (2, 12; 7, 12). Pe de altă parte, regatul era puternic şi în plin progres. Cu acest lucru se mândreau locuitorii (6,13). Faptul acesta contrasta dureros cu starea morală, în mare decadenţă. Amos a fost chemat să-şi dezvolte misiunea sa tocmai în Betel, care era centrul cultului idolatru. Figura păstorului din Tecua, care-şi părăseşte singurătatea şi vine să împlinească un mandat dumnezeiesc, fiind chemat de la oi (7,15), face o adâncă impresie de originalitate şi arată o ţinută eroică. Aceasta se vede, mai ales, din scena care ni se descrie în capitolul 7, despre conflictul său cu preotul Amasia din Betel. în afară de fragmentul biografic (capitolul 7), cartea profetului se compune din cuvântări, reproduse mai mult în rezumat. Se pare că el singur şi-a adunat cuvântările în formă rezumativă, după ce a fost expulzat din Betel. b. Cuprinsul cărţii în general, cuprinsul cărţii are un caracter ameninţător. Profetul biciuieşte şi mustră fărădelegile locuitorilor din Regatul de Nord şi le prezice pedepse. Numai către sfârşit cartea se încheie cu o profeţie de mângâiere, vorbind despre mântuirea mesianică. în dispoziţia cărţii putem deosebi o introducere şi două părţi. Partea I cuprinde mustrările (profeţiile de ameninţare). Partea a II-a expune viziunile profetului, iar introducerea anunţă judecata lui Dumnezeu împotriva a şase naţiuni vecine. Mai pe larg, introducerea (1,2-2,16) tratează despre judecata dumnezeiască, ce se va îndeplini deopotrivă faţă de toate popoarele vinovate. Diferitele profeţii sunt compuse după aceeaşi schemă. Capitolul 1,3-5 cuprinde profeţia de ameninţare împotriva Damascului, versetele 6-8, profeţia împotriva filistenilor. Apoi urmează profeţiile împotriva Tirului (1, 9-10), împotriva Edomului (1, 11-12), împotriva Amonului (1, 13-15), împotriva Moabului (2, 1-3), împotriva lui Iuda (2, 4-5) şi împotriva lui Israel (2, 6-16). Partea 1(3,1-6,15). Prin mai multe cuvântări, profetul descrie certitudinea, necesitatea şi gravitatea pedepsei. 1.Certitudinea pedepsei se arată din adevărul prezicerii profetului (3, 1-8). Duşmanul va veni în chip negreşit să devasteze ţara şi să distrugă altarul din Betel (3, 1-15). 2.Necesitatea pedepsei rezultă din gravitatea fărădelegilor şi zădărnicia plăgilor precedente (4, 1-11). Pedeapsa ce va urma va fi cu mult mai gravă (4, 12-13). 3.Profetul deplânge ruina deplină a poporului şi explică cauzele ei (5, 1-15), neascultarea de Dumnezeu şi lipsa de căinţă. De aceea, el rosteşte un dublu „vai". „«/"împotriva acelora care aşteaptă fericirea de la Ziua Domnului (5, 18-27), şi „vai" împotriva celor mari şi puternici (6, 1-15). 233 Studiul Vechiului Testament Partea a H-a (7, 1-9, 15) cuprinde cele cinci viziuni ale profetului. 1.Prin ruga profetului se înlătură pedepsele anunţate prin simbolurile lăcustelor (7, 1-3) şi ale focului mistuitor (7, 4-6). 2.Prin alte două viziuni se prezice căderea casei lui Ieroboam şi a regatului lui Israel. în viziunea a treia, însuşi Dumnezeu apare cu o cumpănă în mână, anunţând distrugerea lui Israel şi a dinastiei regale (7, 7-9). După a treia viziune urmează descrierea incidentului petrecut între profet şi preotul Amasia din Betel (7, 10-17). Viziunea a patra despre un paner cu fructe arată simbolic sfârşitul regatului (8, 1-3). Se mustră din nou fărădelegile şi se prezic pedepse (8, 4-1). 3.Viziunea a cincea: Dumnezeu stând pe altar. Prin aceasta se arată nimicirea poporului (9, 1-10). Epilogul: Se prezice restaurarea casei lui David şi a poporului (9, 11-15). Toţi exegeţii moderni recunosc că Amos este un scriitor de talent, având un mare dar profetic, şi o formă literară îngrijită. Prin profunzimea sentimentelor şi energia spiritului, el se poate compara cu cei mai renumiţi scriitori biblici. Vorbirea sa e simplă şi sobră, remarcându-se prin eleganţă şi unitate. Stilul e colorat. Imaginile şi figurile pe care le foloseşte dau vioiciune cuvintelor. Deşi păstor, trăind departe de zgomotul oraşului, profetul nu era lipsit de cunoştinţe istorice şi geografice. Din cartea sa se vede că Amos avea oarecare cultură, desigur, puţin obişnuită la un locuitor de la ţară, în secolul VIII î. H. Amos este, aşadar, o personalitate. Numai aşa înţelegem cum un păstor venind de la oi ne-a lăsat cuvântările cuprinse în cartea sa. Dar mai mult ne uimeşte faptul că omul acesta, mânat de o forţă invizibilă şi irezistibilă, şi-a părăsit îndeletnicirile şi ţara, ca să meargă dincolo de hotarele ţării, spre a înfrunta singur o mare mulţime şi a ataca moravurile şi instituţiile de acolo. Scena descrisă în capitolul 7 este atât de grăitoare prin simplitatea ei. Amos păstorul în faţa marelui preot Amasia. Iată un tablou în care se arată valoarea omului care nu cruţă nimic, ci sacrifică totul pentru a asculta de vocea divină şi de conştiinţa sa. Cartea lui Amos nu este frumoasă numai prin forma ei literară, ci, în aceeaşi măsură, e importantă prin ideile exprimate. Profetul e flămând şi însetat după dreptate. Deosebirile sociale, abuzurile, ipocrizia, zgârcenia şi desfrâul aprind indignarea lui. în felul său de a se manifesta, profetul Amos aminteşte de înaintaşul său, Ilie Tesviteanul, înfruntându-1 pe Ahab în ţarina lui Nabot şi biciuind faptele Izabelei. în felul său de predicator sobru, biciuind viciile şi anunţând pedepse, Amos se aseamănă şi cu Sfântul Ioan Botezătorul. Amos nu este creatorul monoteismului etic, cum susţin unii exegeţi din şcoala evoluţionistă. Amos n'a creat nimic nou. Ideea sa despre sfinţenia şi dreptatea lui Dumnezeu, concepţia sa că şi relaţiile oamenilor între ei trebuie să se întemeieze pe virtute, dragoste, dreptate şi îndurare, care formează bazele pentru raportul poporului Israel şi al fiecărui credincios în parte, faţă de Dumnezeu, se presupun ca ceva cunoscut mai înainte. 234 PrpfetulAvdi a Meritul lui Amos este că a adâncit tot mai mult aceste idei şi le-a difuzat în mase. Cu neînduplecată tenacitate a arătat el că Dumnezeu este absolut drept. Ei nu părtineşte pe nimeni şi răsplăteşte fiecăruia după faptele sale morale. De aceea el se ridică cu energie, ca şi Ieremia, împotriva falselor concepţii ale poporului, care îl consideră pe Iahve numai ca un Dumnezeu al lui Israel, iar pe sine ca primul născut între popoare, Dumnezeu fiind un fel de talisman împotriva nenorocirilor (9, 10). Chemarea lui Israel nu este un privilegiu, ci un har de la Dumnezeu, de aceea are cu atât mai mult datoria să îndeplinească legea morală. Adevărata religie în ochii lui Iahve este împlinirea voii Lui. Voia Lui cere un serviciu curat şi înainte de toate împlinirea dreptăţii sociale. Iubirea de aproapele şi îndurarea faţă de cel în suferinţă sunt virtuţi fundamentale. A-L căuta pe Iahve înseamnă a căuta binele (5, 4-6). De altfel, numele Lui este profanat (2, 8). în istoria religiei, negreşit, Amos înseamnă un factor de progres. Unii critici pun la îndoială însă, arbitrar şi fără nici un temei, unele pasaje, de exemplu: 4, 13; 5, 8, şi profeţia mesianică 9, 1 1-15. c. Autoritatea divină a cărţii lui Amos Autoritatea divină a cărţii lui Amos este adeverită de Sfânta Scriptură. Sfântul Ştefan, în cuvântarea sa (FA 7, 42-43), citează din Amos 5, 25 ş. u., Sfântul Iacob (FA 15, 16 ş. u.) citează din Amos 9, 11-12. 9. Profetul Avdia a. Numele şi aaivitatea profetului Numele Avdia (ΪΓ"Π"Ρ înseamnă în limba ebraică sluga (servul) lui Dumnezeu. Numele este compus din ebed (de la abad) - serv, slugă şi iah prescurtat din Iahve - Domnul (Dumnezeu). Numirea Iahve este numirea cea mai caracteristică dată lui Dumnezeu şi exprimă eternitatea Lui, nttJrr = Cel ce este, Cel Etern (Ό ων). Traducerea alexandrină (Septuaginta) transcrie numele: 'Αβδίας; Vulgata: Abadias. în româneşte pronunţăm Obadia, după textul ebraic, iar după textul grecesc, Avdia. 235 Studiul Vechiului Testament în Vechiul Testament întâlnim bărbaţi cu acest nume. Cel care a îndeplinit un rol mai de seamă a fost administratorul regelui Ahab (3 Rg 18, 3-16). Nici acesta, nici altul cu acelaşi nume nu poate fi identificat cu profetul Avdia şi deci socotit ca autor al profeţiei de faţă. Titlul profeţiei care cuprinde numai două cuvinte: „Viziunea lui Avdia", nu ne dă nici un fel de relaţii despre personalitatea autorului şi nici despre originea şi epoca lui. b. Subiectul şi cuprinsul cârtii Cartea lui Avdia este cea mai scurtă din Vechiul Testament. Ea constă din 21 versete şi cuprinde o profeţie ameninţătoare împotriva Edomului. în această profeţie distingem trei părţi. 1.Se descrie pedeapsa exemplară aplicată edomiţilor, popor orgolios şi laş (1-9). Profetul anunţă planul lui Dumnezeu prin care s'a decretat distrugerea Edomului. Zadarnică este încrederea locuitorilor în castelele lor naturale, ale stâncilor ţării lor (1-4); Edomul va fi pustiit şi părăsit (5-9)· 2. Se arată cauza pedepselor (10-16). Profetul insistă asupra sentimentelor duşmănoase ale edomiţilor faţă de Israel. Edomiţii i-au pricinuit nedreptăţi fratelui său Iuda, s'au bucurat de nenorocirea lui şi s'au aliat cu duşmanii lui (10-14), de aceea vor fi răsplătiţi după faptele lor. Se anunţă vestirea apropiată a „ZileiDomnului", când Dumnezeu va pedepsi toate popoarele pentru nedreptăţile săvârşite împotriva lui Israel. Edomul va fi lovit îndeosebi (15-16). 3. Restaurarea regatului lui Israel (17-21). Când Dumnezeu va judeca popoarele şi pe edomiţi, mântuirea va fi pe muntele Sionului. Pe când Edomul va fi distrus, Israelul îşi va întinde teritoriul; cei captivi se vor întoarce în patrie şi îşi vor lua în primire posesiunile lor. Cei restauraţi vor constitui împărăţia lui Dumnezeu. c. Timpul compunerii Data compunerii cărţii este mult controversată, deoarece cartea nu ne oferă date destul de precise. Fixarea datei depinde de chipul cum se explică versetul 11, care vorbeşte despre o ocupare sau o distrugere a Ierusalimului. Sfânta Scriptură, în afară de cucerirea Ierusalimului din anul 586 î. H., aminteşte încă de trei cuceriri. Prima dată Ierusalimul a fost cucerit de Şişac (Sesonc), regele Egiptului, în al cincilea an al lui Roboam, deci cam pe la anul 928-925 î. H. (cf. 3 Rg 14, 25-26; 2 Par 12, 2-3). A doua oară Ierusalimul a fost devastat de către arabi şi filisteni (cf. 2 Par 21, 16), în timpul lui Ioram, regele lui Iuda (850-843 î. H.), iar a treia oară sub Amasia (810-773 î. H.) de către Ioaş, regele Israelului (2 Par 25, 17-24). 236 ProfetulAvdi a Nu poate fi vorba despre prima devastare, căci Edomul atunci făcea parte din Iuda, deci nu s'ar fi putut bucura de o catastrofă, căci i-ar fi atins şi pe edomiţi. Cei mai mulţi exegeţi tradiţionalişti, ba chiar şi unii protestanţi, fixează misiunea lui Avdia înainte de exil, pe timpul lui Ioram, pe când edomiţii erau duşmani ai regatului Iuda (2 Par 21,16). Prin urmare, după aceşti exegeţi, profetul s'ar referi la devastarea Ierusalimului de către arabi şi filisteni, pe când ar fi participat şi edomiţii. Unii cred că Avdia ar fi scris cartea înainte de Ioil şi Amos, totuşi ar fi profeţit împreună cu ei, sub regele Ozia, după ce a profeţit şi mai înainte sub Amasia. Distrugerea Idumeei ar fi prezis-o profetul în timpul în care Amasia purta război cu idumeii (4 Rg 14, 6-7, cf. 2 Par 25,11) şi începea a le supune ţara din nou. Cucerirea Ierusalimului pe timpul lui Ioaş, în 784, nu poate fi vizată de Avdia, căci el vorbeşte de duşmanii străini, externi. Cei mai mulţi exegeţi moderni cred că în versetele 10-14 profetul se referă, la catastrofa Ierusalimului din 586 şi că Avdia ar fi trăit mai târziu, după exilul babilonian sau în timpul exilului. Notăm că sunt unii exegeţi care socotesc că profeţia lui Avdia este compusă din mai multe cuvântări, mai vechi, din sec. IX sau VIII, la care s'ar fi adăugat o parte mai nouă, după distrugerea cetăţii (ex. Sellin). Toate aceste păreri sunt simple conjecturi fără temeiuri raţionale. Pentru vechimea cărţii lui Avdia poate servi drept argument aşezarea cărţii în canon, între Amos şi Iona. Din punct de vedere literar este înrudire între Avdia şi Ioil. Astfel, Avdia 17 este înrudit cu Ioil 2, 32 (Τ. Μ. 3, 5). Comparând textele, Ioil pare că 1-a folosit pe Avdia, întrucât adaugă „cum a făgăduit Domnul", adică la un profet anterior. Este apoi o mare înrudire între Avdia 1, 9 şi Ieremia 19, 7-21. Cum se explică această înrudire? Cele ce sunt comune la amândoi profeţii, la Avdia se află într'o legătură mai potrivită. în profeţia lui Ieremia sunt cu totul împrăştiate. De aici ar rezulta că Ieremia 1-a folosit pe Avdia şi nu invers. Se ştie apoi că Ieremia, mai ales în privinţa profeţiilor împotriva popoarelor păgâne, are obiceiul de a-i repeta pe predecesorii săi. Acesta ar fi un argument despre vechimea cărţii lui Avdia. Stilul cărţii trădează o epocă apropiată de cea clasică. Limba e simplă şi lipsită de figuri de stil avântate. Nu există în carte cuvinte care ar da de bănuit existenţa unei epoci mai târzii. Cu toată simplitatea de exprimare, vorbirea lui Avdia e viguroasă şi constituie un poem biblic frumos, în care adevărurile se exprimă adeseori în formă de ziceri, în formă de sentinţe, de exemplu: „mândria duce la rătăcire" (31); „Nu te uita la ziua fratelui în ziua'mpotrivirii şi nu 237 Studiul Vechiului Testament te'nveseli de fiii lui Iuda'n ziua nimicirii lor" (12); „Cum ai făcut, aşa-ţi va fi"; „cu ce-aiplătit, aceea se va'ntoarce în capul tău" (15). Deşi redusă, ca extensiune, cartea lui Avdia are şi o importanţă mesianică. Ea pune în legătură distrugerea Edomului şi pedepsirea popoarelor păgâne cu instaurarea împărăţiei mesianice. Centrul acestei împărăţii spirituale va fi Ierusalimul. d. Doctrina cărţii Profetul învaţă că răul nu rămâne nepedepsit. Dumnezeu este un Părinte bun şi ocrotitor al celor asupriţi. Păcatul aduce nenorociri. în fruntea tuturor păcatelor stă mândria din care izvorăsc multe altele. Cei mândri se îndepărtează de Dumnezeu şi de aceea se îndreaptă spre prăpastie. e. Autoritatea divină Deşi nu e demonstrată cu citări din Noul Testament, totuşi este întărită prin tradiţia continuă a Sinagogii şi a Bisericii, care au admis-o în canon, în Sir 40, 12, Avdia este amintit între cei 12 profeţi. 10. Profetul Iona a. Numele şi cuprinsul cărţii Profetul Iona (porumbel), al cărui nume îl poartă cartea a cincea din colecţia canonică a profeţilor mici, este numit fiul lui Amitai. Titlul cărţii nu ne mai dă alte referinţe despre locul natal sau despre timpul în care a trăit profetul. în schimb însă ştim că un Iona, fiul lui Amitai, originar din Gat-Chefer, o localitate din teritoriul lui Zabulon, a împlinit o misiune profetică faţă de Ieroboam II, regele din Samaria. Din cartea 4 Rg 14, 25 aflăm că Ieroboam II a restabilit hotarele lui Israel de la intrarea Hamatului până la Marea Câmpiei (Marea Moartă), după cuvântul pe care-1 rostise Iahve, Dumnezeul lui Israel, prin robul Său, Iona profetul, fiul lui Amitai din Gat-Chefer. Fără îndoială este vorba de una şi aceeaşi persoană. Profetul Iona, fiul lui Amitai, din timpul lui Ieroboam Π, este identic cu autorul cărţii care-i poartă numele. 238 Profetullon a Cartea profetului Iona se deosebeşte de alte scrieri profetice prin faptul că cele patru capitole, în loc de cuvântări profetice, cuprind un episod din viaţa lui. Cuprinsul cărţii este, aşadar, istoric şi expune misiunea lui Iona faţă de cetatea Ninive. Istoria acestei misiuni îmbracă forma unei naraţiuni continue, de la primul până la al patrulea şi ultimul capitol. Iona primeşte ordin de la Dumnezeu să meargă la Ninive şi să strige împotriva ei, din pricina răutăţii ei. Profetul încearcă să se sustragă prin fugă de la această misiune (1,1-2,11). Fără să formuleze, de la început, motivul neascultării sale, el pleacă la Iope şi se îmbarcă pe o corabie, spre a fugi la Tarsis (Tars). O furtună se dezlănţuie pe mare şi corabia este în pericol. Potrivit unui obicei al marinarilor din vechime, folosit în asemenea cazuri, se trag sorţi printre cei de pe corabie ca să se descopere cine este vinovat înaintea lui Dumnezeu, încât a atras asupra tuturor mânia Lui. Sorţii cad pe Iona. Cu asentimentul său, el este aruncat în mare (1, 11-16), care în urma acestui fapt se linişteşte. O mare vieţuitoare marină (un chit) trimisă de Dumnezeu îl înghite pe Iona, care rămâne în pântecele chitului trei zile şi trei nopţi. Profetul Iona este salvat apoi în chip miraculos, mulţumind lui Dumnezeu pentai aceasta (2, 1-10). Domnul îi porunceşte a doua oară lui Iona să plece la Ninive şi să predice acolo pocăinţa. Iona ascultă. Ninivitenii şi regele lor se căiesc. Pentru aceasta Domnul îi iartă (3, 1-10). Profetul se întristează şi-şi doreşte moartea, pentru că Dumnezeu nu i-a pedepsit pe niniviteni. Iona iese afară din oraş şi se odihneşte. Dumnezeu face să crească deasupra capului lui o plantă (chicaion), a cărei umbră îi face mare plăcere. Planta însă se usucă şi profetul se supără şi mai tare. Dumnezeu îi zice: „Ţie ţi-a părut rău de un vrej... Dar Eu, cum să nu cruţ Ninive...?" (Iona 4, 10-11). b. Originea şi caracterul istoric al cărţii Cartea lui Iona cuprinde fapte care totdeauna au păait uimitoare, îndeosebi minunea fizică a conservării profetului în pântecele monstrului acvatic şi minunea istorică, convertirea Niriivei. încă din timpurile cele mai vechi, ne spune Fericitul Augustin, această minune a dat prilej de discuţii celor necredincioşi (vezi Fericitul Augustin, Epist 102, PL. 23, 382). Cu toate acestea, până astăzi majoritatea exegeţilor ortodocşi şi catolici apără istoricitatea întreagă şi literară a căiţii, bazându-se mai ales pe cuvintele Mântuitorului: „ Că precum a fost Iona în pântecele chitului trei zile şi trei nopţi, tot aşa va fi şi Fiul Omului în inima pământului trei zile şi trei nopţi" (Mt 12, 40). 239 Studiul Vechiului Testament Şi mai departe: „Bărbaţii din Ninive se vor scula h judecată cu neamul acesta şi-l vor osândi, căci ei s 'au pocăit la propovăduirea lui Iona; şi iată, aici e mai mult decât Iona" (Mt 12, 41). Prin urmare, Mântuitorul dă ca un fapt istoric petrecerea lui Iona în pântecele chitului, predica lui Iona şi căinţa ninivitenilor. Aceasta se vede şi din împrejurarea în care Domnul vorbeşte cu aceeaşi ocazie şi în acelaşi chip despre venirea reginei din Saba la Solomon, despre Iona în pântecele chitului şi despre ninivitenii convertiţi. Se ştie precis că istorisirea cu privire la regina din Saba şi Solomon este un fapt istoric. Raţionaliştii, în unanimitate, resping autoritatea istorică a cărţii, privind-o ca o alegorie sau ca un mit. Argumentul lor principal îl constituie minunile istorisite aici. Cât priveşte această obiecţie observăm că, în general, criticii raţionalişti resping apriori posibilitatea minunilor. Deci, din acest punct de vedere, nu se poate discuta cu aceşti oameni. în acest sens vorbeşte şi Fericitul Augustin despre minunile din cartea lui Iona: „Sau trebuie contestate toate minunile, sau nu e nici o cauză ca să nu se dea crezare acestora" (Epist 102). Adversarii caracterului istoric al cărţii susţin apoi că nu se poate admite misiunea unui profet evreu la păgâni. Cunoaştem însă şi alte cazuri concrete. Astfel, profeţii mai vechi Ilie şi Elisei au avut relaţii cu popoarele străine, cu regii din Damasc. Din cartea profetului Amos desprindem ideea că Dumnezeu poartă grijă şi altor popoare (9, 7). De altfel, predica lui Iona către niniviteni nu trebuie privită ca o propovăduire a lui Iahve şi a monoteismului, ci ca un simplu îndemn la căinţă. Se mai obiectează că nu e verosimilă convertirea neaşteptată a asirienilor. Se ştie însă, din inscripţiile descoperite, că ei, nu negau puterea altor zei şi se impresionau repede, dădeau crezare cuvintelor profeţilor. Asirienii erau şi superstiţioşi. Pe lângă aceasta, convertirea ninivitenilor poate fi pusă şi pe seama harului divin, care a putut lumina şi mişca inimile lor. Problema caracterului cărţii lui Iona i-a preocupat şi îi preocupă încă nu numai pe exegeţii radicali, ci şi pe unii Părinţi bisericeşti şi exegeţi credincioşi. Fericitul Ieronim îşi dă seama de dificultăţile de interpretare pe care le prezintă cartea lui Iona (în Iona, Prol). Sfântul Grigorie de Nazianz şi Teofilact ne fac cunoscut că exista o interpretare alegorică a cărţii lui Iona, fără ca ei să ia poziţie polemică faţă de ea. Nu trebuie să ignorăm, zice Teofilact, că mulţi au admis că neascultarea lui Iona, fuga şi celelalte nu sunt istorice. Pornind de la aceste constatări, un număr de exegeţi romano-catolici admit nu ca ceva sigur, ci ca ceva posibil şi probabil că scrierea lui Iona are un caracter didactic sub formă parabolică (Lagrange, Condamin, Van Hoonacker, Lesetre ş. a.). Teza morală care s'ar cuprinde în carte ar fi: „Providenţa, atotputernicia şi îndurarea lui Dumnezeu îi îmbrăţişează pe toţi oamenii şi chiar şi cei mai răi duşmani ai lui Israel pot obţine iertare prin căinţă". 240 Profetullon a Aşadar, după aceşti exegeţi, Iona n'ar conţine o istorie veritabilă, ci o istorisire fictivă în scopul propovăduirii învăţăturii despre universalitatea mântuirii. Iona, după mărturia Mântuitorului, ar trebui socotit, potrivit acestor exegeţi, drept un tip literar şi nu ca o persoană istorică. Mântuitorul, referindu-se la scrierea lui Iona, a luat din ea numai elementele învăţăturii Sale şi termenii de comparaţie, însă El nu vorbeşte în nici un fel despre caracterul real sau fictiv al tipurilor pe care le foloseşte. Folosirea acestor tipuri poate fi făcută tot atât de bine, fie că sunt istorice, fie că sunt literare. învăţătura Mântuitorului îşi păstrează aceeaşi valoare, fie că a scos învăţătura lui Iona dintr'o parabolă, fie că a scos-o dintr'o naraţiune istorică. Aşa judecă exegeţii amintiţi, care vor să dea o soluţie mai largă cărţii lui Iona. Aici e locul potrivit să amintim că unii critici (Orelli, Gauthier, L. Sellin), care văd în cartea lui Iona o naraţiune didactică, liber construită, ar vrea să recomande şi un fond de elemente reale, luat din tradiţie. S'ar fi conservat, zic aceşti critici, până după exil, amintirile legăturilor profetului Iona cu Ninive. Astfel s'ar putea explica cum un scriitor de mai târziu 1-a folosit pe Iona ca persoană principală a cărţii sale. Chestiunea autorului cărţii, cum rezultă din cele spuse, mai stă în strânsă legătură cu rezolvarea problemelor privitoare la caracterul cărţii. Cei care menţin şi apără caracterul istoric al cărţii îi atribuie cartea lui Iona, fiul lui Amitai. Ceilalţi preferă să-1 situeze pe autorul ei în timpul exilului. în sprijinul acestei păreri din urmă, ei invocă caracterul mai nou al limbii, critica prea aspră ce şi-ar face-o profetul despre el şi felul cum este menţionat Ninive şi regele său. S'ar crede că regatul Asiria nu mai exista pe timpul profetului. c. Valoarea doctrinară învăţătura morală care se desprinde din această carte este mai importantă decât orice problemă cu privire la originea şi autorul ei. în primul rând se desprinde, din cuprinsul naraţiunii, înalta idee despre universalitatea mântuirii. Mântuirea nu este legată numai de Israel, ci se va întinde asupra tuturor popoarelor. Poporul lui Dumnezeu nu va fi numai Israel, ci toate popoarele de pretutindeni. Particularismul iudaic cu greu putea concepe o astfel de idee. Prejudecăţile şi egoismul erau piedici peste care nu se putea trece. Iată că tocmai aceste lucrări sunt combătute, indirect, de cartea lui Iona. Dumnezeu, descris în cartea de faţă, este cel adevărat, universal şi care se distinge prin îndurare şi iertare. Cartea lui Iona ocupă deci un loc de frunte în literatura sacră a evreilor. Spiritul care se desprinde din ea are ceva din acela al Evangheliei. Cartea învaţă că Dumnezeu arată solicitudine şi iubire pentru toate creaturile, fără excepţie, de aceea şi Israel trebuie să înţeleagă că el are misiunea să fie 241 Studiul Vechiului Testament crainicul lui Dumnezeu pentru întreaga omenire. „...De la iudei este mântuirea", zice Mântuitorul către femeia samarineancă (In 4, 22). Naraţiunea mai arată încă necesitatea şi valoarea pocăinţei. Fără pocăinţă nu există iertare. A treia învăţătură, desprinsă din carte, este aceasta: trimisul lui Dumnezeu trebuie să-şi îndeplinească totdeauna misiunea sa; în caz contrar va fi urmărit de justiţia divină. Misiunea încredinţată de Dumnezeu, oricât de grea ar fi, poate să fie întotdea-una încununată de succes, fiindcă Dumnezeu îl inspiră şi îl sprijină pe trimisul Său. Şi din punct de vedere literar cartea lui Iona este demnă de remarcat. în literatura Vechiului Testament, ea este o perlă de valoare unică. Ea se situează alături de cartea „Rut", care este tot atât de restrânsă în ceea ce priveşte cuprinsul (Sellin). 11. Profetul Miheia a. Numele şi cuprinsul cărţii Numele Miheia, în evreieşte Micaia sau Mica, în forma cea mai lungă Micaichu, înseamnă: cine este ca Iahve? Numele Arhanghelului Mihail (Mikael), cine este ca Dumnezeu? (Dn 12, 1), este un fel de sinonim al lui Mica. în Vechiul Testa-ment, numele Mica era mult întrebuinţat. între alţi purtători ai acestui nume, cunoaştem şi un profet mai vechi, Mica, fiul lui Imla, care îndeplineşte un rol important în istoria regilor Ahab şi Iosafat (3 Rg 22, 8; 2 Par 18, 7). Acest profet era din Regatul de Nord şi nu poate fi confundat cu profetul de care ne ocupăm. Acesta din urmă era originar din Moreşet Gat, localitate aşezată în şesul maritim Şefela, nu departe de cetatea filisteană Gat, înspre sud-vest de Ierusalim. Miheia din Moreşet era un contemporan al lui Isaia şi a profeţit în Regatul de Sud. Titlul cărţii ne spune că el a activat sub regii Iotam, Achaz şi Iezechia, deci cam între anii 730-683 î, H. Pe când Isaia, contemporanul său, îşi dezvoltă activitatea profetică în Ierusalim, având mare influenţă în cercurile politice şi la curtea regilor din Iuda, Miheia este un om de la ţară, un om din popor. Preocupările sale cuprind mai curând clasele rurale, exploatate de proprietarii bogaţi din Iuda. Miheia este preocupat deci de probleme rurale şi religioase, nu de probleme de ordin politic. Deoarece Miheia a proorocit cam în acelaşi timp şi împreună cu Isaia, este explicabilă asemănarea mare ce se observă între unele pericope ale acestor doi 242 ProfetulMihei a profeţi. Cartea profetului Miheia cuprinde atât profeţii de ameninţare, cât şi de mângâiere. în scrierea lui Miheia se pot deosebi trei părţi: 1.Se anunţă pedeapsa asupra Samariei şi Iudeii, dar şi speranţa restaurării (1, 2-2, 13). Caracterul ameninţător al profeţiilor este întărit prin măreaţa şi neaşteptata intrare în scenă a lui Dumnezeu ca Judecător. Profetul anunţă mai întâi Samariei pedeapsa meritată, apoi lui Iuda, pentru idolatria lui (11-16). Fărădelegile provoacă judecata (2, 1-11), dar Dumnezeu va mântui rămăşiţa poporului biblic (2, 12-13). 2.Pedepselor grave care se anunţă li se opune restaurarea mesianică. Vor fi pedepsiţi mai-marii poporului şi pseudo-profeţii, pentru nedreptăţile lor. Ierusalimul şi templul vor fi distruse (3, 8-12), dar în timpul mesianic muntele Sionului se va umple de glorie, iar poporul se va bucura de pace (4,1-8). Calea spre mântuire însă va fi exilul (4, 9-12). în timpul acela când Israel va fi lepădat, se va scula un păstor nou pentru popor (5, 18), dar mai întâi se va nimici reazemul încrederii false (5,9-14). Mântuitorul cel aşteptat se va naşte în Betleemul Iudeii (5, 2). 3. Procesul lui Dumnezeu cu poporul biblic (6, 11 - 7, 20) în formă de dialog. Dumnezeu aminteşte poporului binefacerile Sale din trecut şi se plânge de necredinţa lui. Poporul se întreabă prin ce fel de sacrificii va putea câştiga bunăvoinţa divină. Lui i se răspunde că Dumnezeu cere cu totul altceva: împlinirea dreptăţii, a facerii de bine şi a smereniei (6, 1-8). Pericopa următoare (6, 9-16) schiţează un tablou despre starea morală şi religioasă a poporului. Se enumera diferite păcate: idolatria, înşelăciunea, exploatarea săracilor, minciuna. De aceea îi va lovi pedeapsa: nu vor culege unde au semănat. Profetul deplânge decăderea şi păcatele poporului biblic (7, 1-6). b. Autenticitatea şi integritatea cărţii Mai mulţi critici neagă autenticitatea, dacă nu a tuturor, cel puţin a unora dintre profeţiile mesianice din cartea lui Miheia, pe care ei le aşază după exil. Aşa sunt, de exemplu, capitolele 4 şi 5. Tabloul convertirii popoarelor la Legea lui Iahve (4,1-5) n'ar putea avea un autor din secolul VIII. Dar se ştie că şi alţi profeţi au predicat această convertire înainte de exil. Amintim capitolul 3, 17 din cartea Ieremia. Se vorbeşte apoi de o captivitate babilonică: „Şi vei ajungepân'la Babilon şi de acolo Domnul, Dumnezeul tău, te va izbăvii şi te va răscumpăra din mâna vrăjmaşilor tăi" (4,10). Acest lucru ar fi de neconceput pe timpul lui Miheia, atunci când pericolul nu venea din Babilon, ci din Asiria. Răspundem la această obiecţie că, din punct de vedere profetic, nu e nici Ό greutate să admitem la un scriitor din secolul VIII cunoştinţa unor evenimente 243 Studiul Vechiului Testament care se vor desfăşura după 150 sau 200 ani, cum este exilul babilonic şi sfârşitul său. Amintirea captivităţii babiloniene, într'o epocă în care, omeneşte vorbind, se putea presupune mai curând captivitatea asiriană, dovedeşte adevărul profeţiei. Se mai obiectează că tonul pare entuziast şi încurajator în capitolele 4-5 şi aceasta ar contrasta puternic cu tonul ameninţător din primele trei capitole. Observăm că această obiecţie nu este serioasă. în timpul lui Miheia se aflau situaţii potrivite, când profetul putea să-şi manifeste un astfel de optimism. O astfel de situaţie putea să fie aceea de îndată după căderea Samariei, când Ierusalimul a fost cruţat de năvălirea armatei asiriene (722 î. H.). Căinţa produsă de predicarea profetului şi reforma întreprinsă de Iezechia puteau fi considerate drept cauze ale evitării pericolului asirian. în acest sens vorbeşte şi Ieremia (12, 18-19). Peste tot însă, încercarea criticilor de a nu-i atribui lui Miheia unele secţiuni din carte nu numai că este arbitrară, dar şi lipsită de orice convingere. Fără nici un motiv, criticii aceştia vor să distrugă unitatea literară a acestei lucrări, ale cărei trei părţi formează „un exemplu armonios care, singur, pledează pentru originea lor comună". Această unitate logică ne face să credem că Miheia şi-a. compus cartea sa pe la sfârşitul carierei sale profetice. Nu trebuie să pierdem din vedere că Miheia a activat, ca profet, vreo 30 ani. Dacă ne gândim că el a concentrat predicarea lui de 30 ani numai în şapte capitole, atunci ne putem da seama de caracterul foarte rezumativ şi uneori abrupt al scrisului său. Cât priveşte limba profetului, putem afirma că el ocupă un loc onorabil pe lângă marele său contemporan, Isaia. Profeţiile lui Miheia sunt scrise într'o limbă pură şi corectă. Stilul său este elegant, suplu, simplu şi natural. Caracterul rezumativ al cuvântărilor lui Miheia contribuie a le da vioiciune şi strălucire. începutul cărţii este solemn ca şi la Isaia. Profetul foloseşte, în exprimare, foarte adesea imagini originale şi expresive. O particularitate a stilului său este folosirea multor jocuri de cuvinte (paronomaze - 1,10-15). Din cauza scurtimii cuvântărilor, profetul face treceri pe neaşteptate de la ameninţări la promisiuni (3, 12; 4, 1). c. Valoarea doctrinară a cărţii Particularităţile scrierii Profetul Miheia îndurarea Lui nu e mai prejos. Dreptatea trebuie să fie satisfăcută cu orice preţ. Numai după aceasta Dumnezeu Se îndură (7,18-20). Ingratitudinea poporului îl mişcă pe El ca pe un Părinte (6, 1). Concepţia lui Miheia despre Dumnezeu se aseamănă cu cea a lui Isaia. 2. Morala socială. în chip deosebit, mustrările lui Miheia se îndreaptă împotriva dezordinilor morale şi sociale: minciuni, trădări, nedreptăţi şi lăcomie. Din acest punct de vedere se aseamănă cu Osea, Amos şi cu Isaia (5, 8-24; 10, 1-4). în numele dreptăţii ultragiate, Miheia denunţă exploatarea neomenoasă a celor săraci. îndeosebi săracii sunt victimele celor bogaţi (2,1-2; 3,1-4). Lăcomia pseudo-profeţilor şi a preoţilor îl revoltă în acelaşi grad (3, 5-12). Dezordinile publice şi sociale au falsificat sentimentul religios, în sensul că religia era considerată ca o afacere a unor simple practici exterioare (6,6-8). Cu acest prilej Miheia a vestit acele memorabile cuvinte, care definesc adevărata pietate: „Nu ţi s'a spus, o, omule, ce este bun? sau ce anume cere Domnul de h tine, decât să faci dreptate şi mila s'o iubeşti şi să fii gata să ţii pasul cu Domnul, Dumnezeul tău?" (6, 8). Aceste cuvinte, frânte parcă din Evanghelie, merită să ne atragă atenţia în gradul cel mai înalt. 3. Viitorul mesianic este o latură foarte importantă în preocupările lui Miheia. După pedeapsă, Ierusalimul va fi restaurat în chip strălucit şi va deveni centrul popoarelor, care se vor îndrepta spre el (4, 2). Conducătorul Israelului celui Nou, al împărăţiei mesianice, se va naşte în Betleem (5, 2). Naşterea lui Mesia în Betleem este un element profetic numai al lui Miheia. Mesia, în acelaşi timp, este preexistent şi personal. El va aduna tot poporul şi va asigura pacea generală (5, 2; 5, 5). Autoritatea divină se confirmă prin mărturia Sfintei Scripturi. Ştim că Ieremia a scăpat de moarte, citind exemplul lui Miheia (Ir 26, 17; cf. Mi 3, 12). întrebaţi fiind de către Irod despre locul naşterii lui Mesia, membrii sinedriului răspund pe baza profeţiilor lui Miheia (Mt 2, 1-6). însuşi Domnul nostru Iisus Hristos foloseşte vorbirea lui Miheia când zice: „Şi duşmanii omului sunt casnicii lui" (Mt 10, 36; cf. Mi 7, 6). Valoarea doctrinară a cărţii poate fi privită din trei puncte de vedere: cu privire la însuşirile lui Dumnezeu, la morala socială şi la viitorul mesianic. 1. însuşirile lui Dumnezeu. Profetul îl concepe pe Dumnezeu în toată majestatea şi suveranitatea Sa. El este Stăpânul suprem al poporului Său, dar şi al altor naţiuni (6, 3-5). Fărădelegile religioase şi morale ale celor două regate sunt răzvrătiri împotriva lui Dumnezeu. Dreptatea divină este riguroasă, dar şi 244 245 Profetul Naum 12. Profetul Naum a. Numele cărţii Naum înseamnă consolator, mângâietor. Cuvântul se reduce la aceeaşi rădăcină ca şi Neemia Menahem, sau Naham (el a mângâiat). Cuvântul se pronunţă în limba ebraică Nahum şi n'a fost purtat de alte persoane în Vechiul Testament. Fericitul Ieronim vede o apropiere între numele profetului şi lucrarea sa. „Naum se traduce mângâietor", căci acum, în timpul lui Iezechia, regele din Iuda, zece seminţii au, fost duse în captivitate de asirieni, sub care profeţia de faţă ar fi fost adresată ca o mângâiere poporului evreu, deportat în captivitatea asiriană (In Nach. ProL). în titlul cărţii (1, 1) Naum se numeşte Elcoşitul, adică bărbat originar din Elcoş. Este foarte mult controversată chestiunea aşezării localităţii Elcoş. în afară de profeţia lui Naum nu mai este amintită în Biblie. Onomasticonul lui Eusebiu localizează Elcoşul (Έλκεσεί) la răsărit de Iordan. Ieronim îl localizează în Galileea. Părerea lui Ieronim, deşi a fost însuşită de mai mulţi exegeţi (Cornelly, Crampon), pare puţin probabilă, întrucât ne întrebăm la ce ar fi folosit un profet în Galileea, după distrugerea Regatului de Nord? Cei care împărtăşesc opinia lui Ieronim cred că Naum ar fi aparţinut părţii din populaţia celor zece triburi, rămase în ţară la 722 î. H. sau revenite din exil. Se obiectează că Naum nu aminteşte nimic de Samaria, că el se interesează numai de Iuda. Acesta ar fi un indiciu că profetul n'ar avea legătură cu partea de Nord a ţării. S'ar putea răspunde însă că, în timpul lui Naum, Samaria era de mult distrusă, iar locuitorii rămaşi în ţară considerau din nou Ierusalimul ca centru al cultului. De altfel, este posibil ca familia lui Naum sau însuşi profetul să fi emigrat din Galileea în Iudeea. Pe vremea Mântuitorului fariseii exprimau convingerea că din Galileea n'a ieşit vreun profet (In 7, 5). S'a pus întrebarea dacă nu cumva Elcoş a fost Kefer Nahum, satul lui Naum. în cazul acesta, Capernaumul ar fi patria profetului. Dar în Vechiul Testament nu se vorbeşte nimic despre această localitate, amintită atât de mult înNoul Testament. Sfântul Chirii din Alexandria (în Nah. 1,1) ştia din tradiţie că Elcoş este situat în Iudeea, dar Pseudo-Epifanie (De Vitis proph. 17) îl localizează în teritoriul tribului Simeon, în apropiere de Eleuteropolis Bet-Dschibrin. în sfârşit, începând din secolul XVI, s'a semnalat în apropiere de Moşul, adică de fosta cetate Ninive, un sat cu numele de Alcuş şi s'a încercat să fie identificat cu locul natal al lui Naum. Tradiţia din urmă e prea nouă ca să merite a fi luată în consideraţie. Putem spune că este o simplă asemănare de nume între Elcoş, patria profetului, şi Alcuş de lângă Moşul. Mai curând credem că Naum este originar din Iudeea. Aceasta o arată limba sa curată, clasică. 246 b. Timpul în care a trăit profetul în ce timp şi-a îndeplinit misiunea profetică Naum? Titlul cărţii ne indică numai patria profetului şi obiectul scrierii: „Profeţie împotriva Ninivei. Cartea vedeniei lui Naum cel din Elcoş". De aici nu aflăm nimic despre epoca sa. Astăzi se ştie precis, din cronica lui Nabupolasar, că Ninive a fost distrusă la 612 î. H. O coaliţie puternică a mezilor conduşi de regele Chiaxare şi a babilonienilor, conduşi de Nabupolasar, la care s'au adăugat şi schiţii, au dat în anul 612 î. H. trei mari bătălii împotriva marii cetăţi, după cum am văzut în altă parte, care, după o eroică împotrivire, a căzut şi a fost distrusă pentru totdeauna. însuşi regele asirian Şinşariscun moare împreună cu mai mulţi comandanţi. Un contingent de apărători evadează şi se retrag la Haran. Ultimul rege Aşurbalit mai continuă încă câţiva ani să se apere, până când, în sfârşit, se pune capăt fostului imperiu asirian. Profeţia lui Naum a fost scrisă, prin urmare, înainte de 612. Versetele 3, 2 şi mai ales 3, 8-11 oferă un amănunt precis şi preţios. Profetul vorbeşte în 3, 8-11 despre distrugerea Tebei (No-Amon), capitala Egiptului superior, spre a o pune în comparaţie cu distrugerea Ninivei. No-Amonul din cartea lui Naum este astăzi identificat, cu certitudine, cu fosta capitală a Egiptului superior pe Nil. Ruinele sale grandioase şi impozante se văd lângă satele Luxor şi Carnak. No-Amon este transcrierea ebraică a cuvântului egiptean Nai-Amun sau Nu-Amon - oraşul lui Amon. Numirea Teba este o altă denumire pentru acest oraş şi ar fi transcrierea lui Tape (hipopotam). No-Amonul a fost cucerit şi distrus de către asirieni pe la 663-662 î. H., după cum rezultă din analele lui Asurbanipal. Aşadar, anii 663 şi 612 î. H. sunt cele două date sigure între care se situează profeţia lui Naum şi compoziţia cărţii sale. Unii exegeţi sunt de părere că Naum a scris cartea sa nu mult timp după căderea No-Amonului, fiindcă amintirea căderii capitalei egiptene trebuia să fie încă proaspătă în memorie, deci cartea lui Naum ar fi scrisă pe la 660-650 î. H. Alţii fixează data profeţiei ceva mai târziu, între 630-620 î. H., când profetul ar fi fost impresionat de anumite scene, precursoare căderii apropiate a Ninivei (3, 11 ş. u.): fie expediţia lui Fraorte contra Ninivei (635 î. H.), fie moartea lui Asurbanipal la 625 î. H. Tradiţia iudaică antică mărturiseşte că Naum şi Avacum au profeţit pe timpul regelui Mânase (adică între 693-639 î. H.). c Cuprinsul cărţii Cartea cuprinde o singură profeţie despre căderea Ninivei. Putem deosebi două părţi: 1,1 - 2, 3 şi 2, 4 - 3, 19. Prima parte se prezintă ca o introducere generală, unde profetul descrie puterea distructivă absolută a lui Iahve, îndreptată împotriva inamicilor Săi, cu 247 Studiul Vechiului Testament un epilog asupra mântuirii lui Iuda. Partea a doua descrie în două tablouri viguroase distrugerea iminenta a Ninivei. Introducerea (partea I). Ideile dezvoltate în introducere sunt următoarele: descrierea măreaţă a puterii lui Iahve; Dumnezeu este drept şi răzbunător (1, 2-6); bunătatea lui Dumnezeu care îl mântuieşte pe poporul Său şi îi nimiceşte pe inamici (1-10); Iahve se adresează către apăsător (Ninive), care va fi umilit şi distrus (1, 11-14), apoi către Iuda, care va fi restabilit şi restaurat (2, 3). Partea a Ii-a (2, 4-3, 19)· în două tablouri se expune pedepsirea Ninivei. Primul tablou (capitolul 2) descrie asediul şi distrugerea oraşului: profetul îndeamnă mai întâi în chip ironic poporul Ninivei la rezistenţă şi zugrăveşte forţa armatei asediatoare (2,4-5). Se descrie apoi ocuparea oraşului şi devastarea lui (2, 6-11). Oraşul devastat se compară cu oraşul puternic de altă dată (2, 12-14). Tabloul al doilea (capitolul 3) arată că distrugerea este inevitabilă şi meritată, din pricina crimei Ninivei. Profetul înfăţişează din nou scena dezastrului Ninivei. Se enumera crimele care fac meritată această pedeapsă (3, 1-7). Se aminteşte distrugerea No-Amonului (Teba), exemplu pentru distrugerea Ninivei (3, 8-11). Ninive este coaptă pentru distrugerea ei ireparabilă, care va umple de bucurie toate popoarele (3, 12-19). ă. Autenticitatea cărui în general, autenticitatea cărţii este admisă de critici. Cu privire la capitolul 1, unii critici fac anumite obiecţii. Forma literară particulară, în genul unui psalm, este mult discutată. Capitolul I ar fi, după Bikel, Gunkel, Hoonacker, L. Gauthier ş. a., o compoziţie de dată mai recentă „pentru a servi dreptprolog''cărţii. Forma alfabetică a psalmului ar fi încă un argument de compunere mai târzie (forma alfabetică s'a putut verifica până la litera ebraică mem; mai departe sunt numai conjecturi). Opinia aceasta nu e decât o ipoteză. Forma alfabetică a capitolului 1 nu poate fi socotită ca un temei suficient pentru a nu i se atribui lui Naum. Ştim că şi alţi profeţi au folosit în cuvântările lor stilul şi forma unor psalmi (Isaia, Ieremia, Avacum). Profeţia lui Naum împotriva Ninivei este socotită ca o capodoperă poetică. Se distinge printr'o unitate armonică, spre deosebire de variaţiile cărţii lui Miheia, care se succed în chip brusc. Limba lui Naum este proaspătă şi pură. Stilul e vioi, sprinten, plin de colorit, năvalnic, plin de apostrofe, imagini şi comparaţii originale. Comparaţiile sunt izbitoare, descrierile sunt când pitoreşti, când tragice. Scenele cuceririi Ninivei sunt foarte vii, precise şi variate. Fraze scurte, dramatice, parcă sunt nişte lovituri de sabie. Profetul ştie să fie la început magnific şi solemn, iar în restul cărţii plin de supleţe şi vigoare. Cu drept cuvânt cartea lui Naum poate fi socotită printre bucăţile cele mai strălucite ale literaturii ebraice. 248 ProfetulNaum e. Caracteristica scrierii Din punct de vedere religios, cartea lui Naum este socotită mai prejos decât ale altor profeţi (Isaia, Amos, Miheia). Totuşi elementul religios este reprezentat îndeajuns în capitolul 1. Descrierea lui Dumnezeu, de la început, este impresionantă. Ea zugrăveşte puterea, dreptatea şi bunătatea lui Dumnezeu. Şi din celelalte capitole (2,3) se desprinde o înaltă idee religioasă. Dumnezeu este acela care conduce destinele omenirii. El pedepseşte oraşul Ninive pentru fărădelegile lui. Unii critici apreciază cartea lui Naum mai puţin favorabil din punct de vedere religios. Profetul ar face parte, zic ei, dintre acele spirite naţionaliste şovine, care îi făceau opoziţie lui Ieremia (Ir 28). Naum ar fi mânat de un spirit de răzbunare, ar manifesta sentimentele unui patriot strâmt, apreciere care este cu totul nejustă. Viaţa internă, care pulsează în poemul de faţă, se datoreşte soliei divine, pe care Naum avea misiunea să o facă cunoscută: pedepsirea unui duşman brutal al poporului Israel, pedepsirea poporului asirian, care, timp de două veacuri, n'a încetat să devasteze şi să însângereze regatul lui Israel (secolele IX-VIII). Ceasul pedepsirii se apropie de sfârşit. Cu câtă bucurie anunţă profetul sfârşitul suferinţelor şi pedepsirea asupritorilor. Totuşi Naum nu este condus de un sentiment steril de răzbunare, firească poate, pentru sufletele cele chinuite, în această epocă. Naum este profet. El nu vorbeşte deci în numele său, ci în numele lui Iahve, Care este un Dumnezeu gelos şi Care Se răzbună: „Domnul Se răzbună cu mânie, Domnul Se răzbună pe vrăjmaşii Săi şi-i nimiceşte pe potrivnici. Domnul e îndelung-răbdâtor şi mare-I este tăria şi pe cel vinovat nu-l va lăsa Domnul nepedepsit..."(Naum 1, 2-3). Pedeapsa este o faptă de justiţie, nu de răzbunare. Profetul insistă asupra crimelor Ninivei, care va fi pedepsită numai din pricina desfrâului fără de seamăn al acelei desfrânate, „cea care vinde neamuri cu desfrâul şi triburi cu-ale ei fermecaturi" (Naum 3, 4). Apoi Naum protestează împotriva Ninivei din cauza umanităţii ultragiate, căci „peste cine oare n'a trecut, fără'ncetare, răutatea ta?", spune profetul în capitolul 3, 19· Divinitatea cărţii nu se întăreşte prin citări din Noul Testament, însă profeţia a făcut totdeauna parte din canon şi prin acest fapt ea este recunoscută ca atare. Se pare că Ieremia a cunoscut profeţia lui Naum (Naum 1, 13, cf. Ir 30,8; Naum 3, 5-13,19, cf. Ir 13, 22 ş. u. etc). 249 Profetul Avacum 13. Profetul Avacum a. Numele şi epoca profetului Avacum, în evreieşte Chabacuc (Habacuc), derivă de la verbul „babac" şi înseamnă a îmbrăţişa. Septuaginta reproduce numele sub forma Άμβακούμ, de unde românescul Avacum. în româneşte nu este uzitată forma Habacuc. Vulgata redă numele sub forma de Habacum. Fericitul Ieronim atribuie numelui o însemnare profetică ce stă în legătură cu conţinutul cărţii. „Nune Habacuc habemus in manibus cui vel ex eo quod amabilis Domini est vocatur aplectio, vel quod în certamen et luctam et (ut ita dicam) amplexum cum Deo congreditur amplexantis, id est, luctantis sortitus est nomen" (Com. in Habacuc, Prolog). Deci, după Fericitul Ieronim, Avacum îl îmbrăţişează pe Dumnezeu, căci el se luptă cu Iahve şi îşi apără poporul său. Unii exegeţi moderni (Fried, Delitzsch, Peiser) aduc numele Habacuc în legătură cu un substantiv asirian hambacucu, denumirea unei plante de grădină. Informaţiile istorice despre acest profet sunt rare de tot. în Vechiul Testament se mai aminteşte despre un profet Ambacum, în fragmentul necanonic al lui Daniel despre idolul Bel şi Balaurul. Acest profet Ambacum, fiul lui Iosua din tribul lui Levi, ar fi aceeaşi persoană cu profetul Avacum. Identificarea se face din cauza identităţii de nume în traducerea alexandrină (cf. 14 Daniel). Din cauza notelor muzicale amintite în capitolul 3, s'a zis că Avacum a fost cântăreţ şi conducător de cor. Avacum este numit profet ijiabî) în titlul şi la începutul capitolului 3· De aici putem bănui că autorul a voit să indice, prin aceasta, că el n'a fost chemat la misiunea profetică de la o altă îndeletnicire, ca de exemplu Amos, ci a fost destinat de Dumnezeu special pentru oficiul profetic şi pentru care s'a pregătit din tinereţe (Franz Delitzsch). Despre Avacum se păstrează mai multe legende, care au ieşit din imaginaţia poporului. După rabini, el ar fi fost fiul Sunamitei, cel înviat de Elisei; după alţii ar fi fost sentinela aşezată de Isaia ca să observe căderea Babilonului (Is 21,6, cf. Ave 2,1). După Pseudo-Epifanie şi Teofilact, Avacum ar fi originar din regiunea Betzoche, din tribul lui Simeon. O chestiune foarte anevoioasă este determinarea datei exacte a profeţiei lui Avacum. Argumentele interne, ce ni le oferă însăşi cartea, nu sunt destul de precise. Nemaivorbind despre părerile exagerate ale unor critici moderni cu privire la geneza cărţii de faţă, chiar exegeţii tradiţionalişti, care menţin unitatea profeţiei, se deosebesc foarte mult în privinţa timpului scrierii. Astfel, părerile exegetice din urmă se deosebesc aproape cu un secol. Unii urcă profeţia până în timpul lui Iezechia (701 î. H.), iar alţii o coboară până la 600 î. H. 250 Urmând tradiţiei vechi iudaice (Seder, Olam), mulţi exegeţi fixează cartea lui Avacum în timpul domniei lui Mânase (pe la sfârşitul domniei). Aşa, de exemplu opinează V. Tarnavschi, Hoberg, Keil, Fr. Delitzsch ş. a. Alţii aşază profeţia în timpul domniei lui Osia, alţii, în sfârşit, în timpul lui Ioachim. Motivele invocate pentru stabilirea datei în timpul lui Mânase (650-540 î. H.) sau în timpul lui Iosia, în anul 627 î. H., sunt următoarele: profetul descrie invazia chaldeilor ca ceva neaşteptat, de necrezut: „...că Eu în zilele voastre lucrez un lucru pe care nu-l veţi crede dacă vi-l va spune cineva" (Ave 1, 5). Acestea se puteau spune numai înainte de proclamarea lui Nabupolasar ca rege independent în Babilon (626 î. H.). Exegeţii moderni datează profeţia, de regulă, în jurul anului 605 î. H. (Von Hoonacker, Vigouroux). Unii merg şi mai departe, oprindu-se la anul 600 î. H. sau după acest an. Credem că adevărul este, cu cea mai multă probabilitate, de partea acelora care datează cartea lui Avacum îndată după moartea lui Iosia (609-608 î. H.). Starea socială critică descrisă în capitolul 1, 2-3 se potriveşte bine cu cea din timpul domniei lui Ioahaz şi cu cea de la începutul domniei lui Ioachim. Criza internă este favorizată şi susţinută în bună parte de egipteni, care se amestecă în afacerile statului iudaic. Neco al II-lea îl detronează pe Ioahaz, adversarul politicii sale, şi-1 ridică pe Ioachim, impunând ţării tribut împovărător (4 Rg 23, 31-37). Descrierea lui Avacum 1, 24 e de acord cu stările arătate de Ieremia, cu deosebire că Avacum se menţine în termeni mai generali. Prin urmare, aceşti doi profeţi sunt contemporani. Rămâne deci stabilit că profeţia noastră s'a scris între anii 609:608 î. H. b. Cuprinsul cărţii După cunoştinţa tradiţiei vechi, ca şi după convingerea majorităţii exegeţilor vechi şi noi, scrierea lui Avacum este o singură profeţie unitară, împărţită în două părţi distincte: un dialog dramatic între profet şi Iahve (capitolele 1-2) şi un poem (capitolul 3). Partea I (capitolele 1 şi 2): dialogul între profet şi Dumnezeu. Dialogul începe prin plângerea profetului împotriva nelegiuirilor interne, făcând apel la Dumnezeu pentru ajutor (1, 2-4). Dumnezeu răspunde, anunţând că va trimite ca pedeapsă pe caldei, instrumentul judecăţii Sale (1, 5-11)· Invazia caldeilor îi ameninţă nu numai pe Iudei, ci toate popoarele. Cuprins de spaimă, auzind acestea, profetul întreabă cum poate îngădui Dumnezeu ca nişte inamici, mult mai răi decât poporul său, să aplice o pedeapsă atât de mare (1, 12-17). El îl roagă pe Dumnezeu să-i răspundă (2, 1). Dumnezeu răspunde (2, 2-5), anunţând pierderea celor îngâmfaţi şi mântuirea celor drepţi. Domnul dă ordin profetului să scrie această profeţie. Restul capitolului 2, versetele 5-20, cuprinde 5 „ Vai"-un îndreptate împotriva crimelor capitale ale caldeilor, împotriva 251 Studiul Vechiului Testament însuşirii bunurilor străine (2, 6-8), împotriva folosirii de mijloace necinstite şi a înşelăciunii, împotriva cruzimii, a turpitudinilor şi a idolatriei (2, 9-20). Partea a Π-α (capitolul 3). Poemul (cântarea) lui Avacum: După titlul 3, 1, profetul face o mică introducere exprimând spaima simţită la primirea descoperirilor dumnezeieşti în capitolele 1 şi 2, şi imploră realizarea lor (3, 2). In versetele 3-15 urmează descrierea manifestărilor îngrozitoare ale puterii lui Dumnezeu. Iahve este înfăţişat venind dinspre Sinai, ca să mântuiască poporul Său. Se descrie manifestarea majestăţii divine în sine (3, 3-5). Se descrie manifestarea lui Dumnezeu în acţiunea Sa asupra forţelor şi elementelor naturii (3, 6-12) şi, în special, în scopul mântuirii celor aleşi (3, 7-15). Se arată efectele manifestării lui Dumnezeu asupra sufletului profetului: răbdare şi speranţă neclintită în Domnul (3,16-19). Ideea fundamentală a cărţii este: cel necredincios va pieri, iar dreptul prin credinţă va fi viu (2, 4). Această promisiune are caracterul unei maxime universale, cu o aplicare specială asupra situaţiei de atunci. în cazul de faţă profeţia înseamnă că nelegiuiţii caldei nu se vor bucura de biruinţele lor şi cei drepţi, adică poporul Israel cel apăsat, va ieşi cu bine din greaua încercare, datorită credincioşiei sale în Dumnezeu. c. Autenticitatea cărţii Unitatea cărţii a fost contestată de către criticii moderni. Unii cred că pot deosebi doi autori pentru primele două capitole ale cărţii: unui autor i se atribuie 1, 2-11, iar altuia 1,12 - 2,19. Cel de al doilea autor ar fi scris în timpul exilului. îndeosebi capitolul 3 este contestat profetului Avacum, pentru mai multe motive: Locul normal al acestui poem ar fi mai curând în Psaltire, zic exegeţii aceştia, căci a fost utilizat la serviciul liturgic. Indicaţiile tehnice de ordin liturgic, după modelul celor cuprinse în mai mulţi psalmi: titlul, întrebuinţarea cuvântului „sela" (care înseamnă pauză), suprascrierea „ dirijorului de cor, pentru instrumente cu coarde", toate acestea ar constitui dovezi că este vorba de un psalm. Cuprinsul poemului ar arăta, de asemenea, un caracter deosebit al celor două capitole prime. Caracterul apocaliptic, eshatologic al capitolului 3 ar arăta că este de origine post-exilică. Cu toate că aceste temeiuri par a impresiona, totuşi autenticitatea capitolului 3 a avut întotdeauna apărători, chiar dintre exegeţii protestanţi (Kşnig, Strack, Sellin ş. a.). Ceea ce se poate admite este faptul că poemul a fost pus în serviciul liturgic şi a fost, desigur, adaptat execuţiei muzicale. Putem admite apoi că această adaptare a fost făcută de altă persoană, nu de profet. Compoziţia generală a cărţii arată unitatea ei, aşadar şi capitolul 3 trebuie să fie atribuit autorului care a scris capitolele 1 şi 2. Mai întâi însemnarea 3,1 îl indică pe profetul Avacum ca autor al poemului. Apoi subiectul poemului corespunde foarte bine subiectului celor două capitole (1-2): autorul îl imploră pe Dumnezeu să împlinească lucrarea Sa. Această lucrare este eliberarea poporului de sub jugul apăsătorilor. 252 Profetul Avacum Versetele 2 şi 16 din capitolul 3, unde profetul ne arată că vestirea împlinirii lucrării divine 1-a umplut de spaimă şi speranţe neaşteptate, ne deşteaptă imediat în memorie capitolele 2-4 (cel nelegiuit va cădea, iar dreptul va fi viu). Cel nelegiuit din capitolul 3, 13 este apăsătorul străin, ca şi cel din 1, 4-13; 2, 4. Descrierea intervenţiei lui Iahve, în culori eshatologice, se află şi la alţi profeţi, dinainte de exil (Isaia, Miheia, Sofonie). ă. Stilul şi limba cărţii Profeţia lui Avacum este scrisă în limba clasică ebraică, ea stând alături de limba profeţilor din secolul VIII (Isaia, Miheia). în privinţa formei literare, cartea lui Avacum poate fi comparată cu cea a lui Naum. Profetul ştie să folosească imagini şi comparaţii îndrăzneţe, care dau vioiciune stilului. El are o putere deosebită de a reda, într'un tot unitar, un complex de sentimente din cele mai variate. Capitolul 3 este o poezie de toată frumuseţea. După părerea unanimă a exegeţilor este o capodoperă care se numără printre cele mai alese producţii ale poeziei ebraice. e. Valoarea doctrinară a cărţii Cartea lui Avacum scoate în relief marea idee despre Providenţa lui Dumnezeu, care guvernează toate popoarele. Iahve este Stăpânul omenirii (2, 14). Suveranitatea Lui se întinde asupra tuturor forţelor naturii şi asupra tuturor naţiunilor (capitolul 3). în opoziţie cu zeii păgânismului, idoli deşerţi, fără viaţă şi fără voce (2, 18-26), Iahve este singurul Dumnezeu. Faţă de poporul Israel, Dumnezeu arată o Providenţă cu totul specială. în opoziţie cu caldeii, „nelegiuitul" Iuda este numit cel drept, nu în sensul că poporul iudeu ar fi drept sub raport moral, din punct de vedere al situaţiei istorice concrete. Dimpotrivă, 1, 3-4 arată relele morale care bântuie comunitatea iudaică. Cu toate acestea, poporul Israel avea cultul adevăratului Dumnezeu, care cuprindea sancţiunea celor mai multe datorii morale. • Numai din acest punct de vedere este pus faţă în faţă cu cuceritorul păgân, în raportul unui drept apăsat faţă de apăsătorul străin. Pentru Avacum, caldeii sunt un instrument în mâna lui Dumnezeu, de care El se serveşte pentru pedepsirea poporului Său. în această privinţă profetul se aseamănă cu Isaia, care vedea în asirieni varga mâniei lui Dumnezeu şi toiagul urgiei Sale (îs 10, 5). Autoritatea profeţiei este de mai multe ori afirmată în Noul Testament. Sfântul Apostol Pavel, în cuvântarea sa din Antiohia Pisidiei, citează din Avacum 1, 5, cf. FA 3, 40. De asemenea, el citează de trei ori celebrul text din Avacum 2, 4: „Dreptul din credinţa va fi viu" {ά. Ga 3, 11; Rm 1,17; Evr 10, 37). 253 Profetul Sofonie 14. Profetul Sofonie a. Numele, epoca şi activitatea profetului Numele Sofonie, evreieşte Ţefania, înseamnă: Iahve ocroteşte sau scutul lui Iahve. Septuaginta transcrie Σοφονιας, de unde forma latină de Sophonias. în româneşte se întrebuinţează, după Septuaginta, Sofonie. Spre deosebire de alţi profeţi, Sofonie îşi numără în titlul cărţii ascendenţii săi până la gradul 4. „Sofonie al lui Cuşi, fiul lui Ghedalia, fiul lui Amaria, fiul lui Iezechia", în loc să citeze simplu numele tatălui său, aşa cum face Isaia: „Isaia, fiullui Amos"ş\ Ioil: Joii, fiul lui Petuel". Această particularitate a profetului se pare că are un anumit temei. Se bănuieşte de aici că bunicul al treilea al profetului ar fi chiar regele Iezechia (721-693 î· H.). Omiterea apoziţiei „regele lui Iuda", care se pune, de regulă, după numele regilor, s'ar putea explica prin faptul că titlul cărţii aminteşte o persoană prea bine cunoscută şi deci nu era cazul să se facă confuzie cu o altă persoană. Profetul n'ar fi amintit de o persoană dintr'a patra generaţie dacă n'ar fi avut o importanţă istorică. S'ar putea obiecta că Biblia cunoaşte ca fiu al lui Iezechia numai pe Mânase, care i-a urmat la domnie (4 Rg 2, 21; 2 Par 29, 1). Se ştie însă din altă parte (4 Rg 20, 18) că Iezechia a avut şi alţi fii ale căror nume nu se cunosc. Sofonie ar fi aşadar, probabil, de neam regesc, înrudit cu regele Iosia, sub domnia căruia şi-a exercitat misiunea profetică. Fericitul Ieronim (In. Soph. Proem) este de părere că Sofonie îşi are originea dintr'un neam ilustru (gloriosa stirpe generatum). Sofonie nu ne spune în ce împrejurări a fost chemat la misiunea profetică, de altfel nici nu ştim altceva din viaţa lui. b. Data scrierii cărţii Putem determina timpul activităţii profetice a lui Sofonie, pe temeiul următoarelor consideraţii: 1.Titlul cărţii (1, 1) ne spune că profetul a primit cuvântul lui Iahve pe timpul lui Iosia, regele lui Iuda (639-608 î. H.). 2.Cuvântările de ameninţare împotriva stării religioase şi morale deplorabile din Iuda (1, 4; 3, 3) arată că Iosia încă n'a început marea lui reformă religioasă, cuvântările lui Sofonie reflectând timpul dinainte de 622 î. H. 3.Apoi profeţia din 2,4-13 anunţă invazii împotriva unor popoare din Palestina şi distrugerea Ninivei. Această mare cetate ştim că a fost distrusă la 612 î. H. Epoca lui Sofonie corespunde, se pare, cu începutul activităţii lui Ieremia (627-626 254 î. H.). De aici se explică şi asemănarea mare a cuvântărilor lui Ieremia, din această epocă, cu profeţia lui Sofonie. Anumite aluzii la evenimentele externe (invazia sciţilor) ne face să fixăm profeţia lui Sofonie ceva mai înainte de 625. Prin urmare putem statornici data scrierii cărţii între 630 şi 626 î. H. c. Cartea lui Sofonie Obiectul profeţiei lui Sofonie este „Ziua lui Iahve", adică intervenţia lui Dumnezeu pentru pedepsirea popoarelor şi a regatului Iuda: dreptatea divină va birui nedreptăţile oamenilor. „Ziua lui Iahve" se va manifesta sub forma unei catastrofe imediate, în care poporul va fi nimicit. Va fi un război groaznic şi general. Cartea lui Sofonie se împarte în trei părţi. Fiecare parte cuprinde câte o idee principală: 1. Ziua lui Iahve; 2. Ameninţări împotriva neamurilor; 3. Mustrări şi promisiuni cu privire la regatul lui Iuda. 1. Ziua lui Iahve (1, 1-18). Judecata dumnezeiască se va întinde peste întreg pământul, în special se va exercita asupra lui Iuda şi a Ierusalimului, din cauza idolatriei şi a corupţiei moravurilor (1,2-6). Ziua îngrozitoare este aproape, asemenea unui ospăţ sacrificial ale cărui victime aufost purificate şi gata de junghiere. Pedeapsa îngrozitoare îi va lovi pe toţi cetăţenii: pe principi, familia regală, pe cei mari, pe cei care adoptă moda străină şi moravurile păgâne, precum şi pe toţi slujitorii lor care comit silnicie, nedreptăţi şi înşelăciuni (1, 7-9)· Profetul continuă descrierea înfricoşatei judecăţi împotriva Ierusalimului, care va fi cercetat în toate colţurile lui. Vor fi loviţi negustorii cei lacomi şi nedrepţi, vor fi pedepsiţi cei indiferenţi, „cei ce zic în inimile lor: "Domnul nu face nici bine, nici rău»" (1, 12). Apoi din nou profetul prezintă un tablou al „Zilei lui Iahve" (1, 4-18): „Ziua de mânie e ziua aceea, zi de necaz şi de nevoie, zi de chin şi de nimicire, zi de ceaţă şi de'ntuneric, zi de nor şi de negură, zi de trâmbiţa şi de strigăt împotriva cetăţilor tari şi'mpotriva unghiurilor înalte" (1,1-15). 2.îndemnuri către Iuda şi ameninţări către popoarele străine (capitolul 2). Profetul se adresează norodului său şi face apel la credinţă. El îi invită mai ales „pe cei smeriţi dinţară" si.-!, caute pe Dumnezeu şi să practice dreptatea. Lucrând astfel, poate vor fi cruţaţi în ziua mâniei lui Iahve (2,1-3). Apoi Sofonie anunţă distrugerea popoarelor păgâne: filistenii (2,4-7); Moab şi Amon (2,8-11); etiopienii (2, 12); asirienii (2, 13-15)- Cele mai aspre mustrări sunt adresate amoniţilor şi moabiţilor. Pe întreg pământul zeii falşi vor fi nimiciţi, iar Iahve va fi adorat. 3.Mustrări şi promisiuni făcute Ierusalimului (capitolul 3)· Cuvântările profetului se întorc împotriva Ierusalimului. Profetul îi mustră pe locuitori pentru necăinţa lor, cu toate ameninţările dumnezeieşti. Principii sunt lei care mugesc, judecătorii, lupi de seară, profeţii mincinoşi - nişte înşelători, preoţii profanează locurile sfinte şi calcă Legea (3, 1-6). De aceea şi Ierusalimul va fi prins în 255 Studiul Vechiului Testament Profetul Sofonie judecata lui Iahve, care se va îndeplini împotriva neamurilor (3, 8). Caracterul judecăţii va fi însă purificator şi va deschide o eră nouă, în care înseşi popoarele îl vor recunoaşte pe Iahve (3, 9-10). Ierusalimul, purificat de elementele cele rele, va fi locuit de un popor smerit, care-şi va pune în Iahve încrederea sa, va practica legile justiţiei, trăind în cea mai deplină siguranţă (3, 11-13). Cartea se termină cu un imn de bucurie şi de recunoştinţă care preamăreşte mântuirea Noului Ierusalim, reîntoarcerea captivilor şi binecuvântările ideale ale erei mesianice (3, 14-20). d. Autenticitatea cărţii Unitatea cărţii este atestată în chip evident prin însăşi compoziţia ei. Ce-i drept, unii critici radicali încearcă să conteste autenticitatea capitolului 2, 7-11 (profeţia împotriva moabiţilor), precum şi capitolului 3, 11-20 (promisiunile mesianice), atribuind aceste locuri unei epoci posterioare. însuşi faptul că acei critici nu sunt de acord între ei, în privinţa acestei chestiuni, arată că părerile lor sunt pur subiective şi fără nici o valoare. Chiar unul dintre criticii raţionalişti (Robertson Smith) zice, cu drept cuvânt: „Autenticitatea şi integritatea lui Sofonie nu pare a da loc nici unei singure îndoieli întemeiate". Criticii insistă mai ales asupra părţii finale (3, 14-20) şi zic că această parte se deosebeşte, în chip simţitor, de cuvântările precedente şi că acest loc s'ar potrivi mai bine cu sentimentele şi gândirea unui autor exilic, decât cu ale unui profet contemporan cu Iosia. Aceste obiecţii nu au nici o putere de convingere. Dimpotrivă, capitolul 3,14-20 se încadrează perfect în spiritul general al profeţiei. După ce profetul a anunţat pedeapsa, el descrie efectele ei salutare şi ridică imn de slavă venirii erei celei noi, obţinută cu preţul atâtor suferinţe. Cu alte cuvinte, Sofonie, ca şi ceilalţi profeţi, n'a voit numai să smulgă şi să nimicească, ci şi să zidească din nou şi să răsădească (Ir 1, 10). e. Stilul cărţii Din punct de vedere literar, cartea lui Sofonie este socotită inferioară cărţilor altor profeţi contemporani din secolul VII: Naum, Avacum şi Ieremia. Pe când, de exemplu, Avacum se deosebeşte prin puritatea limbii sale, nobleţea stilului, armonia şi înălţimea poeziei sale, Sofonie nu străluceşte prin astfel de calităţi şi cartea sa nu este scrisă într'o limbă ebraică pură, fără aramaisme. Totuşi, capitolul 1 din profeţia lui Sofonie, după părerea unor exegeţi competenţi, trebuie să fie privit ca una dintre cele mai remarcabile producţii ale literaturii profetice şi, mai ales, dacă se consideră nu scriitorul, ci profetul, atunci descoperim o reală superioritate religioasă şi morală. Stilul lui Sofonie este de altfel simplu, clar, vioi, elocvent şi uneori chiar patetic (de exemplu capitolele 1-2, 3, 1-8). Atunci când vesteşte restaurarea 256 mesianică, vorbirea devine entuziastă şi vibrantă. O altă calitate a cărţii este unitatea compunerii, care rezumă într'un şir de idei şi de tablouri, bine înlănţuite şi închegate, întreaga predicare a profetului. / Valoarea doctrinară a cărţii în primul rând, cartea lui Sofonie ne atrage atenţia asupra locului de frunte pe care-1 ocupă „Ziua lui Iahve", adică manifestarea mâniei divine. „Ziua lui Iahve" înseamnă triumful dreptăţii asupra nedreptăţii. Sofonie oglindeşte gândirea lui Isaia atunci când se indignează profund împotriva dezordinilor regatului lui Iuda. în acelaşi timp, el ne dă informaţii preţioase asupra stării morale a regatului, înainte de reforma lui Iosia. în această latură, el se poate compara cu Ieremia, capitolele 2-5, care biciuieşte idolatria şi corupţia morală a lui Iuda. Sofonie, ca şi Ieremia, în privinţa concepţiei despre Judecata lui Dumnezeu, adică despre „Ziua lui Iahve", reprezintă punctul de vedere cunoscut marilor profeţi de dinainte de exil. Fără îndoială, în „Ziua lui Iahve", păgânii vor fi învinşi şi o eră nouă se va desprinde pentru Israel, dar această zi îi va lovi mai întâi pe Iuda şi Ierusalimul, care sunt de asemenea vinovaţi şi deci vor cădea sub loviturile justiţiei divine. Numai un rest va scăpa din marea încercare a dezastrului, pentru a forma sâmburele poporului cel nou, poporului mesianic. „Ziua lui Iahve" nu este, aşadar, numai ziua judecăţii popoarelor, ci este ziua judecăţii lui Israel, nu de nimicire totală, ci de purificare. Dezastrul care se va abate asupra popoarelor va fi preludiul restauraţiei viitoare. Aceasta se va deschide prin convertirea păgânilor şi prin caracterul general al mântuirii. Israelul va trăi în pace şi dreptate. Dumnezeu va locui cu bucurie în mijlocul lui, după ce vor fi fost pedepsiţi apăsătorii. După cum vedem, cartea lui Sofonie este bogată în perspective şi idei mesianice. Persoana lui Mesia însă nu apare în viziunea lui Sofonie, ci numai lucrarea Lui mesianică este redată în trăsăturile ei principale. Prin activitatea sa profetică, Sofonie, împreună cu Ieremia, contemporanul său, a lucrat, desigur, la pregătirea reformei religioase pe care a îndeplinit-o zelosul rege Iosia. Autoritatea divină a cărţii n'a fost pusă de nimeni la îndoială. Deşi nu este citată în Noul Testament, cartea lui Sofonie şi-a avut totdeauna locul ei în volumul celor 12 profeţi. Atât Sinagoga, cât şi Biserica au privit-o, totdeauna, drept o carte canonică. 257 ProfetulAgheu 15. Profetul Agheu a. Numele şi timpul activităţii profetului Numele Agheu, evreieşte Haggai, n'a fost purtat de nici o altă persoană biblică, dar întâlnim în Vechiul Testament nume similare, care derivă din aceeaşi rădăcină: Hagghi, unul dintre fiii lui Gad (Fc 46,16); Hagghit, soţia lui David, şi mama lui Adonia (2 Rg 3, 4). După toate probabilităţile, numele Haggai este un adjectiv derivat de la bag - sărbătoare - şi este echivalentul latinescului festivus. „Aggaeus, quem nosfestivum sivesollemnempossumus dicere"(Ieronim). Ieronim zice că numele acesta i-a fost dat profetului în vederea misiunii sale: „Seminandum esse docuit in lacrimis, ut in gaudioposset meti" {el a învăţat să se semene cu hcrimi, ca să se poată culege cu bucurie - Ad. Paulin Epist, 53)· Exegeţii moderni cred, mai curând, că Agheu a primit acest nume fiindcă s'a născut într'o zi de sărbătoare (ex. L. Gauthier). Despre profetul Agheu se aminteşte mai întâi în cartea sa, apoi în cartea lui Ezdra (5, 1, şi 6, 14). în cartea lui Ezdra, Agheu şi Zaharia sunt prezentaţi ca animatori ai reconstruirii templului. Despre originea familiei, educaţia şi chemarea la misiunea profetică nu se ştie nimic. Unii critici cred că, pe baza locului din Agheu 2, 3, profetul poate fi socotit ca unul dintre supravieţuitorii templului lui Solomon, distrus de babilonieni în 586 î. H. Mai probabil însă, el s'a născut în timpul captivităţii şi s'a întors cu prima ceată de exilaţi, căreia i s'a îngăduit de către Cirus să plece în ţară (538 î. H.). După 2, 1 se poate conchide că Agheu n'a fost originar din neamul preoţesc, cum a fost, de pildă, contemporanul său Zaharia. Traducerea greacă Septuaginta are în fruntea psalmului 145-148 numele lui Agheu (vezi şi Ps 137, în Cod. B. are acelaşi nume). în Vulgata, Psalmii 111 şi 145 poartă numele profetului, iar în traducerea siriană (Peschitto), Psalmii 125-126-145-147. Nu poate fi vorba despre atribuirea acestor psalmi lui Agheu, deoarece ei poartă adeseori numele lui Zaharia sau al lui David. Unele ştiri despre Agheu, păstrate de Pseudo-Epifanie sau de către unii rabini, n'au nici o valoare istorică. Timpul scrierii lui Agheu îl putem stabili cu mare certitudine. Fiecare din cuvântările profetului e arătată în ce zi şi în ce lună s'a ţinut. Anul în care le-a pronunţat este anul al II-lea al domniei lui Darius I, fiul lui Istaspe, adică în 520 î. H. Iată, pe scurt, istoricul restaurării statului iudeu după captivitatea babilonică. Cu 18 ani mai înainte, adică la 538 î. H., în urma decretului de eliberare dat de Cirus, o primă ceată dintre iudeii din captivitate s'a întors la Ierusalim, sub conducerea lui Şesbaţar - Zorobabel şi a arhiereului Iosua. Din această ceată făceau parte iudeii cei mai zeloşi pentru Legea lui Moise, purificaţi prin exil şi 258 necazuri. între ei se aflau capi de familie din Iuda şi Veniamin, preoţi şi leviţi, „toţi cei al cărorduh a foststârnit de Dumnezeu''(Ezdra 1, 5). Numărul exilaţilor care s'au repatriat, fără îndoială, în mai multe caravane, este evaluat la 50.000, după cartea lui Ezdra (2, 64). Mulţi dintre iudeii instalaţi în Babilon, având o situaţie materială bună şi bucurându-se de regimul blând al lui Cirus, preferă să rămână acolo, decât să împărtăşească privaţiunile şi nesiguranţa unei vieţi noi în ţara lor. O parte din repatriaţi se instalară în Ierusalim, altă parte în împrejurimi. Ei se numeau comunitatea „Golâ", adică a celor din exil. Şase luni după sosirea lor, ei construiră altarul holocaustelor, iar în anul al II-lea (537 î. H.) puseră fundamentul templului. Situaţia repatriaţilor nu era strălucită. Ei aflară casele lor în ruină şi ogoarele necultivate. Cei rămaşi în ţară, ca şi emigranţii străini, le ocupară proprietăţile şi nu-i vedeau cu ochi buni pe noii sosiţi. Duşmanii iudeilor, adică samarinenii, cerând să participe şi ei la lucrările de reconstrucţie, ca închinători ai lui Iahve, au fost refuzaţi. Repatriaţii renunţară la concursul lor, fiindcă ei îi credeau nedemni de a lua parte la cult şi deci se separară de ei. Nemulţumiţi fiind, şi în dorinţa lor de a se răzbuna, samarinenii îi împiedicară pe cei întorşi din exil să continue lucrarea începută, prin diferite intrigi la curtea persană. Intrigile acestea au făcut ca lucrările de reconstruire a templului să fie întrerupte timp de 17 ani, până sub domnia lui Darius I (521-485 î. H.). în timpul ultimilor ani de domnie ai lui Cirus şi sub întreaga domnie a lui Cambise, nu s'au putut relua lucrările începute. Dezinteresul era aşa de mare, încât cei bogaţi îşi construiau case de lux în loc să pună la dispoziţie mijloace pentru continuarea lucrărilor templului (Agheu 1, 4). Aşadar, nu numai greutăţile întâmpinate din cauza elementelor duşmănoase, dar şi lipsa de zel a celor repatriaţi au făcut ca să fie neglijate lucrările un timp atât de îndelungat. Cuvântările lui Agheu mustră formal comunitatea din Ierusalim pentru lipsa de zel faţă de cele sfinte. în sfârşit, sub Darius I, ale cărui dispoziţii binevoitoare amintesc de cele ale lui Cirus, Zorobabel, împreună cu Iosua arhiereul, reluâră lucrările în anul 520 î. H. şi le duseră la bun sfârşit în anul 515 î. H. în această lucrare, ei au fost stimulaţi de îndemnul profeţilor Agheu şi Zaharia (Ezdra 5, 1-2). b. Cuprinsul cărţii Cartea lui Agheu are drept obiectiv reluarea activă a lucrărilor templului. Cele patru cuvântări ale profetului au fost rostite în anul 520 î. H. din luna 6-9 (din august până în septembrie, noiembrie-decembrie). Motivul pentru care au fost rostite aceste cuvântări a fost atitudinea de inerţie şi de descurajare a poporului în faţa piedicilor care trebuiau să fie înfruntate. Cele două cuvântări de la început sunt separate una de alta printr'o parte narativă. 259 Studiul Vechiului Testament în prima cuvântare, datată în prima zi a lunii a Vi-a, în anul al II-lea al lui Darius, profetul se adresează guvernatorului Zorobabel şi arhiereului Iosua. El combate părerea care circula în popor, că încă „n'a venit vremea să zidim casa Domnului" (1, 2). Profetul le reproşează sever iudeilor, în numele lui Iahve, că ei îşi zidesc case luxoase, pe când templul Domnului este în ruină. Egoismul şi neglijenţa, precum şi indiferenţa au fost pedepsite de Dumnezeu cu secetă şi lipsă de recoltă. Dacă ei voiesc ca Dumnezeu să-Şi arate îndurarea Sa, să-şi dea toată silinţa ca să-I zidească templul (1, 4-11). în urma acestei cuvântări profetice, Zorobabel, Iosua şi tot poporul luând la inimă îndemnul lui Agheu, începură lucrările în curând, în ziua a 24-a a lunii a Vi-a (1, 12-15). în cuvântarea din ziua de 21 a lunii a Vil-a, profetul din nou se adresează lui Zorobabel, lui Iosua şi poporului, pentru a-i încuraja la lucru. El îi îndeamnă să nu se lase abătuţi de constatarea că templul cel nou, care se zideşte, nu va fi nimic în comparaţie cu cel al lui Solomon. Cu acest prilej, profetul rosteşte o importantă profeţie mesianică. El anunţă prin mijlocirea unor imagini potrivite cu situaţia actuală a credincioşilor, gloria viitoare a templului celui nou. Acest sărman templu, pe care ei îl zidesc, va fi într'o zi atât de strălucit, cum n'a fost niciodată templul lui Solomon (2, 7-9)· A treia cuvântare din a 24-a zi a lunii a 9-a are încă o dată drept scop să-i încurajeze pe lucrători. Profetul face aluzie, ca şi în prima profeţie, la suferinţele şi lipsurile îndurate de către popor. Acum însă, din momentul când templul a început a se zidi, totul se va schimba. „Din ziua aceasta, zice Domnul, le voi binecuvânta" (pământul şi roadele sale, n. red.). Profetul pune preoţilor o întrebare la care ei răspund, apoi el o explică în chip simbolic. Ideea care se desprinde este aceea că sfinţenia nu se transmite prin atingerea de un obiect sfânt, pe când cu necurăţia se întâmplă altfel. Ea se transmite obiectului pe care îl atinge. Aplicând la popor, profetul arată că acesta a fost nenorocit până acum, că s'a pătat cu grija numai de afacerile personale, lăsând templul în ruină (2, 10-19). Cuvântarea a IV-a, ţinută în aceeaşi zi ca şi cea precedentă, îi este adresată lui Zorobabel, ca moştenitor al tronului lui David şi ca reprezentant, prin anticipaţie, al ilustrului vlăstar din această casă domnitoare: Mesia (2, 20-24). în mijlocul prăbuşirii generale a naţiunilor, Zorobabel va fi pus sub ocrotirea lui Iahve. Ultimele cuvinte ne fac să întrezărim domnia lui Mesia. Autenticitatea cărţii este recunoscută de toţi. Ea se sprijină pe indicaţiile cronologice foarte precise ale fiecărei cuvântări, indicaţii confirmate de toate traducerile vechi. Activitatea profetică a lui Agheu este afirmată de către Cartea lui Ezdra. Unii sunt de părere (Gauthier) că, întrucât se vorbeşte despre Agheu la persoana a IlI-a, nu însuşi profetul şi-ar fi compus cartea, ci o altă persoană apropiată de el i-ar fi redactat cuvântările, cum a făcut, de exemplu, Baruh pentru Ieremia. 260 Profetul Agheu Aceasta este o simplă conjectură şi nu merită să i se dea importanţă. A putut foarte bine ca însuşi autorul să vorbească despre sine la persoana a IlI-a. Se mai cunosc şi alte cazuri în Vechiul Testament. în antichitate era un obicei bine cunoscut ca autorul să vorbească despre sine la persoana a IlI-a. c. Stilul cărţii Sub raport literar, cartea lui Agheu nu este remarcabilă prin originalitatea ideilor, nici prin poezie, nici prin coloritul scrierii. în general, cartea este scrisă în proză, dar se poate constata un oarecare ritm în profeţia sa (1, 6-9,10; 2, 6-8, 22). Profetul se sileşte să dea viaţă şi mişcare cuvântărilor sale, când mustră sau încurajează (2, 4-20), însă el repetă des aceleaşi formule: „Aşa zice Iahve al oştirilor"; „ Curaj" etc. Aramaismele întâlnite în cartea sa se explică, dată fiind epoca în care a scris. Cu toate că Agheu nu este un scriitor de prim ordin, totuşi el are o calitate preţioasă: se exprimă cu claritate şi cu măsură. El merge direct spre ţintă. Predica profetului a zguduit inima ascultătorilor săi, pe care i-a scos din nepăsarea lor şi a dus la îndeplinire lucrarea la care au fost chemaţi. d,Valoarea doctrinară a cărţii Cu ocazia lucrărilor templului, Agheu aminteşte dreptul absolut de prioritate al lui Iahve în ce priveşte restaurarea casei sale. Neglijând acestea, poporul biblic a făcut o greşeală pe care a ispăşit-o lung timp: Iahve este doar stăpânul naturii ca şi al neamurilor. Justiţiei divine însă îi corespunde bunătatea Sa cea fără margine. Domnul, prin profetul Său, mângâie şi îndeamnă, întăreşte pe cei slabi şi vrea să rămână credincios legământului de pe Sinai. Prin cuvântările sale, profetul arată ascultătorilor că Dumnezeu i-a pus la încercare prin suferinţe şi necazuri, care însă aduc binecuvântarea celor ce se hotărăsc să împlinească voia Lui. Trăsăturile principale ale doctrinei mesianice a lui Agheu se menţin în cadrul tradiţional al profeţiei anterioare (Isaia-Miheia). Zguduirea lumii şi a popoarelor care vor intra în împărăţia mesianică va aduce cu sine tot ce au ei mai scump pentru slava templului viitor. Caracterele dinastiei mesianice, reprezentate prin Zorobabel, sunt specificeluiAgheu.Acestepreziceris'aurealizatînBisericăşiînpersoanaMântuitorului. Din punct de vedere religios s'ar putea obiecta lui Agheu că el atribuie prea mare importanţă unui fapt de ordin material: ridicarea unui locaş de închinăciune. S'ar părea că totul depinde de această construcţie şi că Dumnezeu nu cere altceva de la credincioşi decât ridicarea zidurilor templului, dar adevărata religie nu constă numai în zidirea de temple. în astfel de cazuri speciale însă împlinirea sau neîmplinirea unor acte, fie materiale, fie spirituale, este un semn neîndoielnic despre sentimentele şi dispoziţiile individului sau comunităţii. Nu trebuie să pierdem din vedere că, în împrejurările date, opera capitală pentru care a fost chemat profetul era construirea templului. 261 Profetul Zaharia 16. Profetul Zaharia a. Numele, cuprinsul şi autorul Zaharia, în evreieşte Zecharia - Domnul îl aminteşte pe el, era fiul lui Berechia (1, 1-7) şi nepotul lui Ido. Cartea Ezdra (5, 1-6, 14) îl numeşte simplu „fiul lui Ido", adică nepotul lui Ido. Prin „fiu", în sens mai larg, se înţelege, în Vechiul Testament, nepot sau descendent. Cartea Ezdra aminteşte numai numele lui Ido, din cauză că această persoană era bine cunoscută şi aparţinea unei familii preoţeşti, reîntoarsă din exil împreună cu Zorobabel (Ne 11,1). Profetul Zaharia nu trebuie confundat cu un alt Zaharia, fiul lui Berechia, despre care Mântuitorul spune că a fost ucis între templu şi altar (Mt 23,35, cf. 2 Par 2A] 20-21), pe timpul lui Ioaş, regele lui Iuda (839-792 î. Η.).Λ Zaharia era originar din neam preoţesc. în cartea Neemia, 12,16, este amintit un preot Zaharia, capul familiei Iddo, pe vremea arhieriei lui Ioachim, fiul şi succesorul arhiereului Iosua. Ε destul de probabil că acest preot este aceeaşi persoană cu profetul despre care e vorba. Zaharia s'a născut ca şi Agheu în captivitate. La începutul misiunii sale era un bărbat tânăr (Za 2, 1). Demnitatea sa preoţească explică râvna pe care a avut-o totdeauna pentru templu, pentru cult şi pentru arhiereul Iosua. Despre viaţa lui Zaharia nu cunoaştem nimic sigur, în afară de profeţiile sale. Zaharia a profeţit în acelaşi timp cu Agheu. Devine profet în anul al II-lea al lui Darius (520 î. H.), după cum reiese din 1, 1. Prima sa profeţie a fost ţinută în luna a VlII-a, între a doua şi a treia profeţie a lui Agheu. Anul ultim, care 1-a însemnat într'una din cuvântările sale, a fost anul IV al lui Darius (Zaharia 7,1 -deci 518 î. H.). Se pare însă că Zaharia şi-a continuat misiunea profetică şi mai târziu, fiindcă ultima parte a cărţii (capitolele 9-14) arată un timp mai recent. Zaharia este deci un contemporan al lui Agheu. împrejurările istorice în care şi-a împlinit misiunea profetică sunt aceleaşi ca şi pentru Agheu. Având tot acelaşi auditor, Zaharia, în cuvântările sale, tratează cam aceleaşi fapte în legătură cu opera de construire a templului. însă, deşi colaborator al lui Agheu, cum ni-1 prezintă cartea Ezdra, punctul de vedere al lui Zaharia este deosebit de cel al contemporanului său. Orizontul lui Zaharia este mult mai larg. întreaga lui carte tratează despre restabilirea teocraţiei şi despre viitoarea împărăţie mesianică. Tema aceasta însă o desfăşoară mult mai exact şi mai sublim. Zaharia nu are mai întâi în vedere reconstituirea templului, precum face Agheu, ci privirea lui este îndreptată continuu la împărăţia mesianică, al cărei simbol este templul. Tot a) în Biblia, Ediţie Jubiliară a Sfântului Sinod, cei doi sunt identificaţi (vezi pag. 499, nota a). 262 astfel el arată, cu mai multă grijă, mijloacele pe care trebuie să le întrebuinţeze cei întorşi din exil, spre a merita împlinirea acestor promisiuni divine. b. Cartea profetului în chip firesc cartea lui Zaharia se împarte în trei părţi. De fapt se află trei grupe de capitole, formând fiecare o unitate omogenă: 1-6; 7-8, 9-14. Prima parte (8 viziuni şi o faptă simbolică) tratează despre întemeierea împărăţiei mesianice (capitolele 1-4). Partea întâi începe printr'o scurtă introducere, care cuprinde o cuvântare de îndemn la căinţă, ţinută în luna a VlII-a a anului al II-lea al lui Darius. Se arată chemarea lui Zaharia ca profet şi scopul cărţii sale (1, 1-6). De la 1, 7 la 6, 15 avem o serie de opt viziuni nocturne, descoperite profetului în ziua a 24-a a lunii a ΧΙ-a a anului al II-lea al lui Darius (520 î. H.). Cele opt viziuni îl transportă pe cititor, pornind de la epoca profetului până în epoca timpurilor mesianice. 1.în viziunea întâi (1, 7-17), profetul vede un om călare, care stă într'un loc umbrit de mirţi şi este înconjurat de alţi călăreţi. îngerul, cu misiunea de interpret al viziunilor, explică profetului că acei călăreţi sunt soli ai lui Iahve. După comunicarea lor, popoarele pământului sunt într'o stare de linişte şi pace, însă în curând va izbucni mânia lui Dumnezeu, dar Ierusalimul va fi mângâiat şi va afla prosperitate. 2.Viziunea a doua despre patru coarne şi patru făurari (1,18-21). Cele patru coarne simbolizează forţa brutală a tuturor popoarelor care l-au lovit pe Iuda. Cei patru făurari simbolizează instrumentul justiţiei divine împotriva celor patru popoare apăsătoare. 3.în viziunea a treia, un om apare în faţa profetului. El poartă o funie şi merge să măsoare Ierusalimul viitor. însă un alt trimis al lui Dumnezeu îl opreşte şi îl anunţă că Ierusalimul va fi fără ziduri şi fără limite, iar populaţia lui va fi numeroasă. Viziunea se referă deci numai la Ierusalimul ideal, la cetatea mesianică (împărăţia lui Mesia). 4.în a patra viziune, se desfăşoară înaintea ochilor profetului o judecată: arhiereul Iosua, îmbrăcat în haine murdare, este supus acuzaţiilor lui satan, înaintea tribunalului îngerului lui Iahve. Acesta îl absolvă pe Iosua şi dă ordin ca el să fie îmbrăcat în veşminte solemne. Apoi îi dă îndemnuri şi îi face promisiuni, amintin-du-i venirea robului lui Dumnezeu, Odrasla (Mesia). înaintea lui Iosua se pune o piatră spre care sunt îndreptaţi 7 ochi, simbolul vigilenţei sau al Providenţei divine. Viziunea a patra simbolizează preoţia cea nouă şi sfântă (3, 1-10). 5.în viziunea a cincea, profetul vede un candelabru de aur cu 7 lumini, aşezat între doi măslini. Candelabrul cu cele 7 lumini simbolizează vigilenţa universală a lui Iahve, cei doi măslini simbolizează pe cei doi „unşi", adică pe arhiereul Iosua şi pe Zorobabel, principele şi preotul, însărcinaţi să îndeplinească reconstruirea templului, şi, totodată, să servească drept exemple pentru marea restaurare mesianică (capitolul 4). 263 Studiul Vechiului Testament ProfetulZaharia 6.Viziunea a şasea. Un sul de carte care zboară în văzduh. Acesta însemnează blestemul care se răspândeşte în toată ţara, în special asupra celor ce jură strâmb. Scopul viziunii este să arate că păcatul trebuie să fie îndepărtat (5, 1-4). 7.Viziunea a şaptea. O femeie, care simbolizează nelegiuirea, este închisă sub un disc de plumb într'o efă (măsură de capacitate pentru grâne = 36 kg), apoi apar două femei zburând în aer, duc efa şi depun conţinutul ei în Babilonia. Sensul este că Dumnezeu suprimă piedicile care se opun venirii împărăţiei Sale (nelegiuirea trebuie suprimată - 5, 5-11). 8.Viziunea a opta. Patru care trase de cai de culori diferite ies dintre munţi şi pornesc în direcţii diferite pentru a străbate pământul. Viziunea arată că judecata se va executa asupra păgânilor. Cele patru care sunt instrumentul mâniei divine pentru a-i pedepsi pe apăsători (6, 1-8). 9. Printr'o acţiune simbolică, profetul, punând pe capul arhiereului Iosua cunună de aur şi argint, arată unirea puterii regale şi a puterii sacerdotale în persoana lui Mesia (6,9-15). Este vorba aici şi de Zorobabel, anunţat sub numele de „Odrasla" (6, 12), care trebuie să zidească templul, însă el este, în acelaşi timp, răsadul lui Mesia cel ideal şi viitor. Partea a doua (7, 1-8, 23) cuprinde cuvântarea profetului ţinută în ziua a patra a lunii a 9-a a anului al IV-lea al lui Darius I, care tratează despre pregătirea poporului pentru plinirea promisiunii. Mai întâi, profetul se adresează unei deputăţii, venite la Ierusalim, pentru a întreba despre obligaţia unui post anumit. El răspunde că Dumnezeu are plăcere mai mult în îndeplinirea poruncilor; a trăi după dreptate şi iubire (7, 2-14). Spre a-i îndemna la această observare, profetul anunţă un şir de promisiuni, care se referă la viitorul Ierusalimului. Acesta va fi binecuvântat, ridicat, repopulat şi pus într'o stare de prosperitate de către Dumnezeu. Zilele de necaz se vor schimba în zile de bucurie. Locuitorii oraşelor şi popoarele se vor îndrepta spre Ierusalim spre a se închina lui Iahve (8,1-23). Partea a treia (capitolele 9-14). Judecata asupra neamurilor şi bunurile timpului mesianic. 1.O primă pericopă anunţă judecata asupra Siriei (Hadrah), Feniciei, Filistiei (9, 1-7). 2.Versetele următoare cuprind o întreită promisiune: a) Un împărat drept, blând şi ocrotit de Iahve, restaurând pacea şi eliberându-i pe cei prinşi (9-10), b) biruinţa asupra inamicilor, îndeosebi asupra fiilor lui Iavan (grecii) şi c) în sfârşit, recolte bogate. Prin contrast, profetul descrie nenorocirile acelora care sunt rătăciţi de idoli şi care sunt lipsiţi de păstori. Dumnezeu va întreprinde purificarea lui Iuda, va întări şi va elibera pe Efraim. Exilaţii se vor întoarce în număr mare, când popoarele vor fi lovite (10, 2-12). 3.înainte de a fi mântuită, turma trebuie să fie îndreptată, după cum arată îndoita acţiune simbolică despre un păstor bun şi un păstor rău. Păstorul cel bun, neputând să îndrepte turma sa (pe iudeii îndărătnici), este silit, ca un păstor rău, să o pedepsească (11, 1-17). 264 4. Mântuirea viitoare a lui Israel din suferinţele pricinuite, de duşmani (12, 14-21). Profetul anunţă gloria finală a Ierusalimului, o dată cu convertirea tuturor la Dumnezeu. Războiul împotriva Ierusalimului se va întoarce împotriva vrăjmaşilor (12,1-4). Dumnezeu va face să biruiască poporul Său (12, 5-9). El va turna duhul şi harul Său peste el, încât Iuda va regreta amar moartea „Unsului" (12, 10-14) şi se va curăţa de toată idolatria (13, 1-6). Apoi Dumnezeu îi va distruge pe cei răi din mijlocul celor buni (13,7-9). Popoarele vor merge împotriva Ierusalimului, îl vor cuceri şi vor duce în captivitate jumătate din locuitori (14, 1-2), dar când cei nelegiuiţi vor fi astfel pedepsiţi, Dumnezeu îi va mântui pe ai Săi şi va instaura împărăţia Sa (14, 3-5). Din Ierusalim va curge un râu al mântuirii (14, 6-11); vrăjmaşii Cetăţii Sfinte vor fi nimiciţi (14,12-15). Celelalte popoare se vor converti şi se vor închina adevăratului Dumnezeu (14, 16-21). c. Autenticitatea şi integritatea cărţii în cartea lui Zaharia trebuie să deosebim două grupe de capitole: 1-8 şi 9-14. Autenticitatea celor opt capitole de la început este confirmată, temeinic, prin diferite date amintite în mai multe părţi, prin obiectul precis la care se referă, adică prin restaurarea templului, prin titlul şi prin mărturia cărţii Ezdra. Aceste temeiuri sunt acceptate chiar şi de criticii raţionalişti. Astfel că autenticitatea capitolelor 1-8 este recunoscută de aproape toţi cercetătorii. Nu tot aşa este cazul cu cele 6 capitole de la sfârşit (9-14). Autenticitatea acestor capitole este mult mai discutată, încât Zaharia nu mai este considerat autorul lor. încă din secolul XVII, pentru prima dată, a fost pusă la îndoială autenticitatea ultimelor şase capitole (9-14). Un exeget englez, I. Mede, a dat prilej de discuţie în această privinţă. Iată cum: exegetul amintit a atribuit capitolele 9-11 profetului Ieremia, pe motivul că Sfântul Evanghelist Matei 27, 9 citează drept cuvinte ale lui Ieremia un pasaj din Zaharia (11, 12 ş. u.). Citatul atribuit de Matei lui Ieremia, care, de fapt, se află la Zaharia, trebuie privit astfel: Ieremia are şi el o profeţie înrudită cu cea de la Zaharia. Evanghelistul, dorind să-i dea acestui citat o valoare mai mare în faţa ascultătorilor (cititorilor), îl aminteşte numai pe Ieremia, care se bucura în faţa ascultătorilor de o autoritate deosebită. De atunci o întreagă serie de ipoteze s'au emis cu privire la originea acestor capitole. Câţiva exegeţi atribuie capitolele 9-14 lui Ieremia. Alţii vorbesc despre un Pseudo-Zaharia. Unii susţin despre capitolele 9-11 că au fost compuse înainte de anul 722 î. H., iar 12-14, înainte de anul 587 î. H. (după lupta de la Megiddo). Astfel că ar fi doi autori de origine anteexilică. Alţii însă afirmă că întreaga parte ultimă este opera unui singur autor din secolul II sau III î. H. După alţii, autorul capitolelor 9-11 ar fi un contemporan cu Osea sau Isaia. Cel al capitolelor 12-13, un contemporan al lui Ieremia, pe când capitolul 14 ar avea un alt autor postexilic. Pentru a explica originea capitolelor 9-14 s'au cercetat toate timpurile, începând din secolul VIII şi până în secolul I 265 Studiul Vechiului Testament ProfetulMaleahi î. H., spre a se afla o epocă potrivită în care să se încadreze aceste capitole. Motivele invocate de critici se referă atât la formă, cât şi la fond. Cuprinsul capitolelor 9-14 arată, după ei, o mare deosebire între subiectele tratate, ceea ce ar fi împotriva unităţii compunerii. Se presupun alte condiţii politice decât în capitolele 1-8. Se face, de exemplu, aluzie la greci 9, 13 (fiii lui Iavan). Cu privire la formă se accentuează deosebirea de terminologie, lipsa de date cronologice, de indicaţii personale şi felul de a folosi scrierile biblice. Mai întâi trebuie să constatăm că există o mare divergenţă de păreri, la criticii moderni, cu privire la originea capitolelor 9-14. Lipsa de unitate a criticilor arată câtă Valoare au ipotezele lor în această chestiune. Nimic sigur din punct de vedere obiectiv în această ipoteză. Aşadar, ele nu au o valoare doveditoare, sunt doar conjecturi subiective. Pentru autenticitatea părţii a doua a cărţii lui Zaharia vorbeşte asemănarea ambelor părţi cu privire la cuprins şi la modul scrierii. Cu privire la cuprins să se compare pedepsele prezise duşmanilor iudeilor (1,14 ş. u.; 6, 8 - 9,1 ş. u.), locurile despre Mesia („Odraslă"'ca rege şi arhiereu (3, 8; 11,12 ş. u.; 9,9-17); despre convertirea popoarelor (2,11; 4,15; 8, 22 ş. u.; 14, 16); despre întoarcerea israeliţilor din captivitate (8, 7-8; 9, 11 ş. u.); despre sfinţenia împărăţiei celei noi (3, 1 ş. u.; 13, 1 ş. u.). în amândouă părţile se află expresii şi întorsături de frază comune şi neobişnuite în altă parte: cf. 3, 9; 4,10; 9, 1; „Ochii lui Iahve" = Providenţa divină 7, 14; 9, 7 etc. Deosebirea de stil şi de idei între partea I şi partea a Ii-a nu este de aşa natură şi atât de pronunţată, încât să se presupună un Deutero- sau un Trito-Zaharia. Acelaşi autor poate să întrebuinţeze un stil variat, cum, de altfel, se observă în scrierile profetice, unde întâlnim adeseori variaţii de perspective, care urmează una după alta, în chip brusc. Unitatea autorului se mai poate explica astfel: capitolele 9-14 au fost rostite de acelaşi autor (profetul Zaharia) într'un timp mai fârziu decât 520 î. H., deci până la 485 î. H. Că partea a doua a cărţii lui Zaharia a fost scrisă după căderea Ierusalimului (587 î. Η.) ο arată aluziile la profeţii din perioada ultimă a regatului Iuda (de exemplu, Za 9,2 şi Ezr 28,3-4; Za 9,5 şi Sof 2,4 etc). în capitolele 9-14 se presupune acea stare a poporului, care a fost după exil (Za 9,11-12; Za 2,10 - 2, 6; 10, 8; 9, 7): grecii puteau fi numiţi în secolul V, fiindcă s'au angajat lupte între ei şi perşi. d. Stilul cărţii Sub raport literar, Zaharia îi este superior lui Agheu, contemporanul şi tovarăşul său de lucru. Stilul lui Zaharia este mai înălţător şi mai viu. Observăm apoi o mare varietate de imagini, expresii şi comparaţii în descrierea diferitelor situaţii. De aici însă rezultă o oarecare obscuritate, ceea ce 1-a făcut pe Fericitul Ieronim să zică: „ObscurissimusliberZabariaeprofetae interduodecim"(Prolog, în Zah). O altă scădere este repetarea monotonă a aceloraşi formule. 266 e. Valoarea doctrinară a cărţii Cartea profetului Zaharia, fără a se ridica sub raport doctrinar la înălţimea lui Isaia, Ieremia sau Iezechiel, prezintă unele particularităţi interesante. Viziunile pun într'o lumină vie Providenţa dumnezeiască, care conduce destinele omenirii şi în special ale lui Israel. Dumnezeu este stăpânul necontestat al neamurilor (9, 2-8, 13-17; 10, 4, 12). Pentru a intra în legătură cu oamenii, Dumnezeu cel transcendent se serveşte de mijlocitori, de îngeri, care îndeplinesc voia sa pe pământ şi împărtăşesc învăţăturile profetului (1, 8-14). Deci anghelologia, care apare la profeţii din exil: Iezechiel şi Daniel, ocupă un loc important în cartea lui Zaharia. Aceşti soli cereşti îndeplinesc funcţii care îi aparţin lui Iahve, după exprimarea profeţilor anteriori. Alături de aceşti credincioşi servitori ai lui Iahve apare şi Satana ca adversar al lui Dumnezeu, dar puterea lui răufăcătoare este supusă puterii absolute a lui Dumnezeu. Ideile care compun mesianismul lui Zaharia nu sunt noi: ele aparţin tradiţiei profetice anterioare, dar el le dă un relief specific în condiţiile de atunci, spre a putea mai bine glorifica destinele viitoare ale Ierusalimului şi ale poporului, pe atunci într'o stare atât de umilă. Regele mesianic, la Zaharia, este numit „Odraslă"ca şi la îs 4, 2 şi Ir 23, 51 şi 33,15; ca Vlăstarul prin excelenţă din casa lui David. Cu totul în chip misterios şi într'o formă tipică, el se prezintă sub imaginea Bunului Păstor (9, 7), care primeşte pentru slujba Sa suma de 30 arginţi, valoarea unui sclav. Acest Bun Păstor este ucis, străpuns şi apoi plâns (12, 9-14). Acestea sunt trăsături precise care se vor realiza în chip cu totul clar în Patimile Mântuitorului. Autenticitatea divină a cărţii este confirmată prin mai multe citări în Noul Testament. Mântuitorul a prezis împrâştierea ucenicilor Săi, citându-1 pe Zaharia (13, 7, cf. Mt 26, 31). Intrarea Mântuitorului în Ierusalim (Mt 21, 5 şi In 12, 15) este descrisă ca împlinirea profeţiei lui Zaharia (9); Mt 26, 15 face aluzie la preţul de 30 de arginţi (Za 11, 12 ş. a,). 17. Profetul Maleahi a. Numele, cuprinsul şi autorul cărţii Maleahi, în evreieşte Malahia - îngerul lui Iahve, sau Malahi - îngerul meu, încheie canonul profetic. Despre persoana şi despre numele profetului există discuţii atât la exegeţii mai vechi, cât şi la exegeţii mai noi. 267 Studiul Vechiului Testament ProfetulMaleahi Cartea lui Maleahi poartă un titlu identic cu acela al cărţii lui Zaharia (9,1-12), adică „Profeţia, cuvântul lui Iahve", cu adaosul „Către Israel prin Maleahi". Cei mai mulţi exegeţi au înţeles că Maleahi sau Malahia este un nume propriu. Alţii îl socotesc un nume apelativ. în Vechiul Testament nu mai întâlnim o altă persoană cu acest nume. Titlul nu ne dă alte informaţii. în antichitate numele era socotit drept un pseudonim. Targumul lui Ionatan zice că este denumirea pentru Ezdra. Unii exegeţi critici (Ewald, Reuss, L. Gauthier) sunt de părere că profeţia ar fi fost scrisă de un anonim. Mai târziu o mână necunoscută, poate, a introdus un pretins nume de autor (Maleahi, scos din 3, li „Iată eu trimit pe solul meu'). Seduşi de însemnătatea apelativă a numelui, unii Sfinţi Părinţi au crezut că este vorba de un înger întrupat. în acest sens şi traducerea alexandrină a înţeles cuvântul Maleahi, redându-1 έν χειρι αγγέλου αύτοΰ = prin mâna îngerului său. Majoritatea exegeţilor de astăzi îl privesc pe Maleahi ca pe o persoană istorică, autor al cărţii ce i se atribuie. însăşi expresia de „Beiad"- prin mâna, arată clar că Maleahi a fost un adevărat nume propriu şi că persoana lui a fost cunoscută cetăţenilor. Că Maleahi a fost o persoană istorică rezultă şi din legende păstrate despre el la Pseudo-Epifanie: Despre viaţa profeţilor (PG 43, col. 412). b. Epoca în care a trăit profetul Cartea lui Maleahi nu ne dă date precise despre timpul când a trăit profetul. Toţi exegeţii sunt de acord în a determina compunerea cărţii după restaurarea iudaică ce a urmat întoarcerii din captivitatea babilonică. Acest sentiment comun al exegeţilor este întemeiat atât prin indicaţiile interne ale profeţiei, cât şi prin locul care i s'a dat profetului în canon. Aşadar, Maleahi şi-a ţinut cuvântările sale. în timpul postexilic, însă cu mult mai târziu decât timpul lui Agheu şi Zaharia. Nu numai că templul era de mult zidit, dar a fost timp destul şi pentru introducerea abuzurilor în celebrarea cultului, precum şi răcirea zelului pentru cele sfinte (Mal 1, 6 ş. u.; 2, 1 ş. u.; 3, 1-10). Scăderile religios-morale sunt apoi deosebite de cele descrise de Agheu şi Zaharia şi se aseamănă cu cele amintite de Ezdra şi Neemia, care au activat pe la jumătatea secolului V (458-433 î- H.). Mare asemănare arată starea poporului, descrisă de Maleahi, cu cele ce citim în cartea lui Neemia (capitolul 13). Atât Maleahi, cât şi Neemia combat căsătoriile cu femei străine (Ne 13, 23). Şi unul şi altul dojenesc sacrificiile şi zeciuielile insuficiente (Mal 1, 7, cf. Ne 13,10). în timpul lui Maleahi sărăcia este cumplită, iar cei mici sunt exploataţi de cei mari (Mal 2,17; 3, 5-8; 14,15). Aceeaşi situaţie era la sosirea lui Neemia (capitolul 5). Unii autori sunt de părere că Maleahi ar fi profeţit ceva mai înainte de 458 î. H. (înainte de sosirea lui Ezdra), fiindcă profetul nu aminteşte de reforma întreprinsă de acesta şi de Neemia. Alţii cred că profetul şi-a exercitat misiunea 268 pe la 450-445 î. H. (Hoonacker, Tobac), iar alţii după 445 î. H. (întâia sosire a lui Neemia, între 445-443 î. H.) sau chiar ceva după 433 î· H. Prin urmare, profetul Maleahi a scris cartea sa, cu mare probabilitate, între 450-430 î. H. c. Cuprinsul cărţii Profeţia lui Maleahi se poate împărţi în două părţi: cea dintâi cuprinde mustrări (1, 1-2, 16), a doua cuprinde promisiuni (2, 17 - 4, 6). Profetul urmăreşte să arate poporului motivele suferinţelor: propriile lui păcate. Prin aceasta el voia să-1 determine la o reformă a moravurilor. Iată cursul ideilor: 1, 1-2, 16. într'o scurtă introducere, Maleahi arată realitatea şi permanenţa iubirii lui Iahve faţă de poporul Său, în opoziţie cu atitudinea faţă de Esau, poporul frate. Prin aceasta se justifică mustrările profetului (1, 1-5), apoi urmează mustrările adresate preoţilor (1,6-2, 9). Preoţii L-au ofensat pe Dumnezeu şi au profanat sacerdoţiul prin aducerea de sacrificii necorespunzătoare şi prin dispreţul arătat faţă de altar. Ei neglijează obligaţiile lor şi prin aceasta îşi atrag pedeapsa dumnezeiască. în opoziţie cu sacrificiile nedemne se anunţă un sacrificiu curat, care îi va fi adus lui Dumnezeu pretutindeni (1, 11). Amintindu-le legământul cel vechi, profetul îi îndeamnă pe preoţi la căinţă. Adresându-se poporului, Maleahi îl mustră, în special pentru două păcate principale: căsătoria cu femei străine şi apoi păcatul încă şi mai greu, repudierea soţiilor legitime, după bunul plac (2, 10-15). Din cauza acestei rele purtări, ca şi din cauza altor abateri de la Lege, Dumnezeu va trimite pe Solul legământului Său, pentru a pregăti venirea Sa la judecată. însuşi Iahve va veni să judece. Manifestarea Sa va fi îngrozitoare. Păcătoşii vor fi mistuiţi ca paiele de foc; cei care, dimpotrivă, se tem de Dumnezeu, vor avea parte de fericire (2, 17 - 4, 3)- Cartea se sfârşeşte cu un îndemn la observarea Legii şi cu anunţarea profetului Ilie (Ioan Botezătorul), ca precursor al lui Mesia, care va lucra pentru convertirea poporului (4, 4-4, 16). d. Autenticitatea cărţii Autenticitatea profeţiei lui Maleahi n'a fost nicicând obiect de discuţii, pe motivul unităţii evidente a cuprinsului şi a conformităţii cu ştirile istorice din cartea lui Ezdra şi a lui Neemia. Ultimele trei sau două versete (4, 4-6 sau 4, 5-6) au atras atenţia unor critici şi au părut suspecte (Cornill, Sellin). Aceştia văd un adaos ulterior în versetele 4,5-6, făcut de însuşi Maleahi. După Gauthier, versetele 4, 4-6 nu ar fi în armonie deplină cu conţinutul cărţii: ele ar fi un fel de notă finală adăugată, nu la profeţia lui Maleahi, ci la întregul colecţiei celor 12 profeţi. Aceste păreri rămân simple impresii subiective, fără nici o bază reală. 269 Studiul Vechiului Testament e. Stilul cărţii Profeţia lui Maleahi este scrisă într'o limbă destul de curată, deşi întâlnim câteva expresii neuzitate şi câteva aramaisme. Stilul profetului este în genere prozaic. însă unele pasaje nu sunt lipsite de eleganţă, precum şi de oarecare ritm. Imitarea frecventă a profeţilor mai vechi se observă şi se face în dauna spontaneităţii autorului, dar nu-i lipseşte claritatea, concizia şi vigoarea. Trăsătura caracteristică a lui Maleahi este folosirea didactică a formei de dialog: profetul discută cu auditorii săi. Mai întâi enunţarea scurtă a unui adevăr, apoi obiecţia care se poate face mai târziu, în sfârşit, combaterea amplă şi dovada amănunţită (1, 2, ş. u.; 1, 6, ş. u.; 2,13, ş. u.; 2,17 ş. u.; 3,17 ş. u.; 3, 13 ş. u.). Prin procedeul său didactic, Maleahi anunţă tendinţele literaturii iudaice posterioare, care vor fi orientate spre cazuistică. / Valoarea doctrinară a cărţii în predicile sale severe adresate preoţilor şi poporului, Maleahi accentuează câteva adevăruri importante: demnitatea care trebuie să fie acordată funcţiilor liturgice şi ideea înaltă despre suveranitatea lui Dumnezeu în ceea ce priveşte calitatea sacrificiilor ce I se aduc. Drepturile lui Iahve sunt sacre, de aceea sentimentul religios meschin, consecinţă a răcelii unei epoci grele, nu poate fi scuzat. După cuvintele profetului, blestemul a venit în ţară din cauza sacrificiilor de valoare inferioară (Mal 1, 8-13), din cauza căsătoriilor mixte (Mal 12, 10) şi din cauza înşelăciunii, la aducerea prinosului şi a zecimii (Mal 3, 8). De aici vedem interesul şi importanţa ce o dă profetul cultului extern, împlinirii riturilor şi îndatoririlor de întreţinere a templului. Din cauza aceasta, unii critici îl acuză pe Maleahi de formalism ritual. Aceasta este însă o judecată cu totul nedreaptă. Mai întâi această atitudine, care este, de altfel, şi cea a lui Ezdra şi Neemia, i-a fost dictată profetului de împrejurările istorice de atunci. Era cel mai potrivit mijloc de a-1 abate pe Israel de la luptele sale interne şi de a-1 sustrage de la influenţele primejdioase ale. elementului păgân şi idolatru şi a-1 ataşa puternic la Legea, la cultul şi la ceremoniile sale. La Maleahi cultul nu are valoare decât ca expresie a religiei interioare, a religiozităţii, a adevăratei pietăţi. Din acest punct de vedere, profetul se află pe linia adevăratului spirit profetic. Locurile care condamnă divorţul (2, 16) sau prin care se imploră dreptatea lui Dumnezeu asupra fermecătorilor", adulterilor, a exploatării sărmanilor şi a sperjurilor, arată destul de clar că profetul ţine mult şi la cerinţele etice (3, 5). Se mai afirmă apoi că între Maleahi şi profeţii mai vechi ar exista un contrast din cauza atitudinii lui faţă de starea preoţească. La aceasta trebuie să răspundem că Maleahi nu ia o atitudine, principial, potrivnică 270 Profetul Maleahi preoţiei, ci el îi mustră numai pe slujitorii cei necredincioşi ai altarului. Concepţia aceasta a profetului despre chemarea preoţească se vede din schiţarea preotului ideal (Mal 2, 7). Insistenţa cu care profetul dezvăluie primejdia căsătoriilor mixte ne arată adevăratul sens al atitudinii sale. El vede în aceste uniri introducerea simpatiilor pentru zeii străini (idoli), slăbirea credinţei în Iahve şi răceala în iubirea faţă de El. Iată ce apel mişcător la frăţietate şi unire între membrii poporului face profetul: „ Oare nu aveţi voi toţi un singur Tată? Oare nu v'a făcut un singur Dumnezeu? De ce aţi părăsit voi, fiecare, pe fratele său, ca să pângăriţi legământul părinţilor voştri?" (2, 10). Hotărât, nu suntem prea departe de Evanghelie. Cu privire la ideile mesianice şi eshatologice, observăm că „Ziua Domnului", la profetul Maleahi, e considerată ca iminentă. Faţă de profeţii mai vechi, Maleahi aduce un element nou în legătură cu venirea lui Mesia. Acesta va avea un premergător, „Solul legământului", care va pregăti calea Domnului. Acest premergător este anunţat sub chipul lui Ilie (Mal 3, 23), care, de fapt, va fi Ioan Botezătorul, după cum explică Mântuitorul (Mt 11, 14 şi parai.). Cartea lui Maleahi este îndeosebi preţioasă prin anunţarea sacrificiului universal, viitor(1,11). Această prezicere este aplicata de mulţi exegeţi la Sacrificiul Euharistie. Autenticitatea divină a cărţii este confirmata în Noul Testament, prin citarea mai multor locuri din această profeţie (Le 1,17; Mt 11, 10 şi parai.; Rm 9,13, cf. Mal 1, 2). Bibliografie Tarnavschi, V., Profetul Agheu, Cernăuţi, 1900; Isopescu, O. S., Profetul Avdia, Cernăuţi, 1906; Isopescu, O. S., Profetul Malahias, Cernăuţi, 1908; Negoiţâ, Α., Profetul Naum, Bucureşti, 1932; Prelipceanu, V., Profetul Avacum, Cernăuţi, 1934; Popescu Mălăeşti, I., Proorocirea lui Ioel, studiu exegetico-introductiv, Bucureşti, 1910; Neaga, N., Profetul Avdia, Studiu, 1942; Vellas, V. M, Jpomnema is to biblion tou prophetou Naum, Atena, 1935; Elliger, K., Das Buch der Zwolf kleinen Propheten Nahum, Habakuc, Zephariah, Haggai, Zeharijah, Maleahi; Das A. T. deutsch, Gşttingen, 1950-1951; Vellas, V. M., Hermeneias Palaias Diathekes (Haggai-Zechariarh-Malachi), Atena, 1950; Coppens, J., Les douze petites prophetes, Louven, 1950; Neher, Α., Amos, Contribution â l'etude du prophetisme, Paris, 1950; Wolh, H. H., Haggai, Neukirchen, 1951, Amos, 1969; Bullough, S., Avdiah, Micah, Zephaniah-Haggai and Zechariah, Londra, 1953; Vischer, W., Le prophete Habaggoug, Geneva, 1959; Snaith, Ν. Α., Amos, Hosea and Micah, Londra, 1956; Wolf, A. W., Hosea ed 2 (Biblischer Kommentar), Neukirchen, 1957; Jones, D. R., Haggai, Zecharieh and Maleahi, introductionetcommentary, Londra, 1962; Steinmann J. Α., et Hanon, Michee, Sophonie, Işel, Habaqouq, Bruges, 1962; Gailey J. H., Micah, Nahum, Habakkuk, Zephaniah, Haggai, Zahariah, Maleahi, Toronto, 1962; Bic, M., Das Buch Sacharva, Neukirchen, Berlin, 1965; Rudolph, W., Hosea Kommentar zum A. T., Gutersloh, 1966; Bic, M., Das Buch Amos, Berlin, 1969; Bic, M., Trois prophetes dans un temps de tenebres: Sophonie, Nahum, Habaggouq, Paris, 1969; Magis, J. L., Amos, Hosea, Oxford, 1969; Pr. Mircea Basarab, Cartea profetului Amos, Bucureşti, 1980. 271 Valoareareligioasă şi socială aprofeţilor Vechiului Testament 18. Valoarea religioasă şi socială a profeţilor Vechiului Testament Cercetarea obiectivă a istoriei religiilor confirmă faptul că poporul Israel a transmis umanităţii monoteismul, credinţa într'un singur Dumnezeu. Este un fapt indiscutabil că credinţa într'un singur Dumnezeu s'a putut ridica la înălţime şi puritate deosebită prin activitatea profeţilor care, sub raport religios, au fost conducătorii lui Israel. Profetismul a fost acea putere, unică în Israel, care nu se poate compara cu ceva asemănător în istorie. Cu drept cuvânt zice Cornill că „profeţii prezintă cea mai mare putere peste tot în Israel". Cam la fel se exprimă şi R. Kittel: „Profeţii sunt aceia care au împărtăşit umanităţii cel mai înalt lucru ce au putut şti ei despre Dumnezeu ca bine necondiţionat, ca Cel sfânt şi etic, şi mai departe, începând cu Osea şi Ieremia, Dumnezeu ca iubire sfântă". Profeţii, prin urmare, au fost reprezentanţii tipici ai religiei Vechiului Testament. Cu tot dreptul, profetismul este socotit un fenomen specific şi unic în tot cursul istoriei. Profeţii, prin structura lor sufletească, au influenţat întreaga viaţă a poporului biblic, mai întâi cea religioasă, apoi cea socială. Ei au imprimat în istoria poporului Israel urmele gândirii şi simţirii lor, încât fără să fi existat profeţii, nu s'ar putea concepe această istorie. în toată manifestarea acestor bărbaţi excepţionali, pe primul plan stăruie momentul religios. Ei sunt, mai întâi, oamenii lui Dumnezeu. Toată strădania lor urmărea să-L pogoare pe acest Dumnezeu în mijlocul poporului. Un Dumnezeu viu, care să mişte şi să pătrundă viaţa individuală şi socială din Israel, până în cele mai adânci cute ale sufletului. Problemele vieţii sociale şi patriotice la care ei participă activ au pentru ei importanţă numai în măsura în care stau în slujba lui Dumnezeu, în slujba religioasă. Profeţii au fost acei bărbaţi care priveau lucrurile temporare sub unghi de vedere religios. Ei recunoşteau pretutindeni cârmuirea lui Dumnezeu în istorie. Ei erau vocea întrupată a lui Dumnezeu şi ştiau să tălmăcească poporului planul dumnezeiesc şi să-i conducă pe contemporanii lor după voia Lui cea sfântă. Un număr de învăţaţi din şcoala evoluţionistă a lui Wellhausen consideră, pe nedrept, pe profeţi ca creatorii monoteismului etic. Onoarea aceasta este atribuită îndeosebi lui Amos şi Osea. Faptul acesta nu reiese din nici un text al scrierilor profetice. Dimpotrivă, profeţii au impresia şi conştiinţa că ei nu aduc ceva nou în latura religioasă, ci ei îşi leagă activitatea lor de cea a lui Moise. Pe temelia pusă de acesta, ei zidesc mai departe, adâncind, desăvârşind şi spiritualizând o moştenire pe care o transmit posterităţii. Fără Moise şi revelaţia transmisă prin el nu am putea concepe existenţa profeţilor. „Cu drept cuvânt - zice Sellin - întreaga 272 profeţie de la Samuelpând la Maleahi nu vrea să aducă ceva nou, ci măsoară starea poporului după un ideal mereu prezent şi în genere cunoscut" (JAe. Alttest Religion, 1908, p. 77). Profeţii sunt pătrunşi, în toată activitatea lor, de ideea legământului încheiat pe muntele Sinai, care este expresia consacrată a religiei lui Israel. Raportul lui Israel cu Iahve, Dumnezeul cel unic şi absolut, s'a stabilit, istoriceşte, prin legământul încheiat prin mijlocirea lui Moise. Acest legământ este conceput de profeţi ca o căsătorie spirituală a lui Dumnezeu cu poporul Său (Osea 1-3). De aici formula: Iahve - Dumnezeul lui Israel, Israel - poporul lui Iahve. Legământul încheiat pe muntele Sinai, cu toate cerinţele lui dumnezeieşti, era moral obligatoriu pentru Israel, care 1-a acceptat în chip liber. Drepturile lui Dumnezeu trebuiau să fie respectate şi împlinite, numai aşa se putea aduce la expresie voinţa lui Dumnezeu în conducerea destinului poporului. în genere, profeţii urmăresc să pună la temelia vieţii sociale şi individuale ideile religios-morale ca normă de conduită. Preocupările de ordin social ale profeţilor sunt, prin urmare, un reflex, o consecinţă necesară a problemelor religios-morale, care constituie principala şi esenţiala lor misiune. în cele următoare vom scoate în relief concepţia profeţilor în problemele sociale ale epocii lor. De la început trebuie să accentuăm că profeţii n'au păşit în viata publică din timpul lor ca tehnicieni, teoreticieni sau reformatori sociali, pe baza unor sisteme economice şi sociale. Ei n'au fost nici organizatorii unor partide sau categorii sociale. Dacă ar fi fost aşa cazul, ei n'ar mai fi fost profeţi. Dar deşi profeţii n'au fost reformatori sociali în sens propriu, totuşi nu se poate accentua îndeajuns ce enormă influenţa au exercitat ei asupra mişcărilor sociale. Ei au fost primii care i-au înfierat, în mod public, pe exploatatorii poporului. în curtea templului sau la poarta cetăţii, ei interveneau pentru cauza dreaptă a celor mai mici şi slabi şi le luau apărarea împotriva abuzurilor celor mari şi puternici. Din predicile profeţilor desprindem că starea economică şi socială în Israel s'a transformat în chip de nerecunoscut. Pe când, în epoca dinainte de introducerea regalităţii, dar mai ales de la Solomon, s'a produs o transformare adâncă în structura societăţii lui Israel - în timpul Judecătorilor poporul era încă în stare patriarhală, fără clase sociale distincte şi antagoniste - din timpul lui Solomon s'a produs o transformare adâncă în structura societăţii lui Israel. S'a format treptat o aristocraţie administrativă, militară şi socială, în fruntea căreia stătea regele. Pe când Saul încă mai păstra ceva din vechea constituţie patriarhală a statului, David merge mult mai departe. El organizează o formă regulată de guvernământ. Putem vorbi despre un fel de consiliu de miniştri. Ioab era comandantul suprem al armatei, Iosafat era cancelarul, Ţadoc era marele preot, Seraia era marele secretar, Benaia era comandantul gărzii (corpul de elită), compusă din cheretieni şi peletieni (2 Rg 8-16 ş. u). Aceştia erau pretorienii. Cele mai însemnate funcţii sunt cele militare. Urmează apoi organizarea statului sub David, din punct de vedere administrativ. Adoniram era un fel de ministru al corvezilor şi al finanţelor. 273 Studiul Vechiului Testament Solomon introduce întru totul sistemul de conducere despotică al regilor orientali, înconjurându-se de o curte foarte pompoasă şi luxoasă. Ţara era împărţită în 12 districte, condusă de 12 ispravnici cu puteri discreţionare şi despotice, pentru perceperea impozitelor, care aveau să susţină lucrările cele pompoase ale lui Solomon şi viaţa de lux de la curtea regelui (3 Rg 4,7). Sistemul administrativ al lui Solomon ascunde în sine un pericol iminent, fiindcă guvernatorii erau, în districtele lor, nişte stăpâni cu totul arbitrari. De asemenea, pe timpul regilor s'a dezvoltat marea proprietate de pământ (latifundiile). Latifundiile regilor stăteau în frunte. Despre un oarecare Nabal se spune că avea singur 4000 vite mici (oi şi capre, 1 Rg 25,2). Desigur, pentru a creşte astfel de turme, Nabal trebuia să fi avut o proprietate funciară considerabilă. Tot aşa se aminteşte despre Barzilai ca despre un mare senior, care a avut posibilitatea să găzduiască pe regele David şi anturajul său, în timpul refugiului din faţa lui Abesalom (2 Rg 19, 34). Alături de marii proprietari de pământ se dezvoltară micii proprietari, mult mai numeroşi, care se numesc uneori ghiborim hail = viteji; desigur, se numeau aşa pentru faptul că aveau şi un rol militar, în acelaşi timp. Paralel cu clasele superioare s'a dezvoltat, treptat, o clasă de oameni săraci, care au fost siliţi să-şi vândă pământul strămoşesc din cauza greutăţilor de tot felul. S'a dezvoltat în Israel un fel de populaţie ţărănească, care nu mai avea nimic, un fel de proletariat ţărănesc, „oameni de nimic", pe care-i cumpăra pe nimic Abimelec (Jd 9, 4), şi care se alătură lui David, în pribegie (1 Rg 22, 2). Pe timpul profeţilor scriitori, deosebirile sociale s'au adâncit tot mai mult. Putem vorbi despre două clase cu totul separate şi antagoniste: clasa bogaţilor exploatatori, care trăiau într'o prosperitate provocatoare, şi a săracilor asupriţi şi exploataţi. Crearea acestor stări de lucruri are legătură strânsă cu pătrunderea în ţară, într'o măsură tot mai mare, a credinţelor idolatre de la popoarele vecine, pe lângă idolatria crasă a populaţiilor canaaneice care, încă de timpuriu, s'au infiltrat în mijlocul lui Israel. Concepţia idolatriei are ca urmare firească o corupere şi decădere a moravurilor, cu rezultate dezastruoase în viaţa socială. Lăcomia şi egoismul feroce şi goana după satisfacerea plăcerilor tulbură tot mai mult viaţa societăţii. Dezvoltarea unui individualism anarhic pune în primejdie însăşi existenţa lui Israel ca popor. în astfel de împrejurări, Dumnezeu îi cheamă pe servii Săi, profeţii, ca să apere şi să păstreze credinţa cea adevărată şi să abată poporul de la pieire. Cum au înţeles profeţii să-şi împlinească misiunea lor în societate? Ei s'au ridicat împotriva răului sub toate aspectele lui, cu toată energia, deci şi împotriva răului social. Ca rădăcină a răului, ei văd idolatria. Astfel, decăderea morală a lui Solomon, către sfârşitul vieţii sale, este pusă în legătură cu idolatria soţiilor sale. Cronicarul vremii arată: „Şi a fost că la vremea bătrâneţelor lui Solomon, inima lui nu era în întregime aţintită spre Domnul, Dumnezeul său, aşa cum fusese inima lui David, părintele său; şi femeile străine i-au abătut inima spre dumnezeii /or" (3 Rg Π, 4). 274 Valoareareligioasă şi socială aprofeţilor Vechiului Testament O dată cu idolatria a pătruns la curtea lui Solomon despotismul asupritor şi exploatator al maselor populare, fapt care a adus, după moartea sa, dezbinarea statului sub Roboam (3 Rg 11,11 şi 12,1-19), şi totodată abaterea de la monoteism a celei mai mari părţi a poporului (Regatul de nord). întrucât profeţii vedeau în idolatrie păcatul capital şi izvorul tuturor relelor, ei îşi concentrau activitatea lor principală împotriva rădăcinii răului. Iată ce tablou sumbru ne descrie Osea în Regatul de nord, acolo unde, în locul iahvismului, au pătruns credinţe deşarte, baali şi Astarte: „că nu e'n ţară adevăr, nici milă, nici cunoaşterea lui Dumnezeu; blestem şi minciună şi hoţie şipreadesfrânare s'au revărsat în ţară şi sânge vărsat cu sânge se amestecă" (Os 4, 2). De aceea poporul moare din lipsă de cunoştinţă, adică din lipsa religiei monoteiste: „Fiindcă ai lepădat cunoştinţa" (monoteismul), şi Eu „te voi lepăda" {Os 4, 6). Este un adevăr recunoscut de toţi că o religie, cu cât este mai inferioară, cu atât influenţa ei în viaţa socială este mai negativă. Profeţii cunoscând acest lucru, luptau împotriva politeismului şi idolatriei, fiind convinşi că ei lovesc răul în inima lui. îndepărtarea de Dumnezeu, prin necredinţă şi necredincioşie faţă de El, are ca urmare firească, după profeţi, şi neîncrederea între membrii comunităţii, care trăiesc într'o continuă dezbinare şi încordare. Cu amărăciune descrie acest lucru Miheia: „...a pierit cel credincios de pe pământ şi nimeni nu mai este printre oameni să facă ce e drept!; toţi se judecă pân'la sânge, fiecare-i face necazuri vecinului său" (Mi 7, 2). Ideea despre încrederea reciprocă între membrii societăţii este un moment care scoate în evidenţă valoarea profetismului. Profeţii concep viaţa socială ca un organism care-şi menţine unitatea şi armonia pe baza raporturilor de încredere reciprocă între părţile ei componente. De aceea profeţii văd posibilă restabilirea echilibrului social în revenirea la Dumnezeul cel părăsit. „Să mergem, să ne'ntoarcem spre Domnul, Dumnezeul nostru: El ne-a lovit, El ne va vindeca, El ne va bate, El ne va lega rănile" (Os 6, 1). După profeţi, organismul social, îmbolnăvit, poate fi tămăduit numai prin eliminarea toxinelor care l-au otrăvit şi care sunt efectele idolatriei. Prin urmare, înainte de toate, trebuie distrusă idolatria. Profeţii, prin predicile lor, urmăreau permanent să creeze un om mai bun, mai nobil; de aceea ei stăruiau aşa de mult asupra schimbării caracterului, fiind convinşi că fiinţa omenească, înzestrată cu voinţă liberă, e capabilă nu numai de cădere, dar şi de .ridicare. Profeţii deci nu erau fatalişti şi nici nu erau doborâţi de idei'pesimiste, ci erau mereu însufleţiţi de speranţa unor timpuri mai bune, care le vor crea oamenii viitorului. O altă latură a activităţii profeţilor, în strânsă legătură cu lupta lor pentru spiritualizarea ideilor religioase, este strădania lor pentru restabilirea dreptului şi a dreptăţii (a ordinii sociale). Rătăcirile religioase au avut ca efect şi desconsiderarea raporturilor de drept între oameni. Profeţii arată, în mustrările lor, cum contrastul între drept şi nedrept, între bine şi rău duce la deosebirea dintre bogaţi şi săraci. Este strânsă legătură între credinţa în Dumnezeu şi atitudinea faţă de aproapele. 275 Studiul Vechiului Testament Amos exprimă această idee astfel: „Căutaţi-Mă şi veţi fi mi! Voi binele, nu răul, căutaţi-l ca să fiţi vii; şi-aşa, El, Domnul, El, Dumnezeu Atoateţiitorul va fi cu voi, aşa cum voi aţi zis: «Pe cele rele le-am urât, pe cele bune le-am iubit»" (Amos 5, 4,14). Cu alte cuvinte, un om cu adevărat religios trebuie să fie un om bun şi drept. împlinirea dreptăţii şi a binelui sunt plăcute lui Dumnezeu. Dimpotrivă, Dumnezeu îi pedepseşte pe cei ce-i calcă în picioare pe săraci (Amos 3, 11)· Osea îmbină dreptatea cu iubirea, care îndulceşte şi îmblânzeşte duritatea şi care îngăduie raportul strict de drept. „Sămânţa semdnaţi-o spre dreptate, culegeţi spre rodire de vieaţă!" (Os 10, 12). împletită cu iubirea, dreptatea devine o energie socială de primul rang. Miheia sintetizează, într'o formă pregnantă, raportul între datoriile faţă de Dumnezeu şi cele sociale: „Nu ţi s'a spus, o, omule, ce este bun? sau ce anume cere Domnul de L· tine, decât să faci dreptate şi mila s Ό iubeşti şi să fii gata să ţii pasul cu Domnul, Dumnezeul tău?" (Miheia 6, 8). Profeţii se ridică cu energie împotriva judecăţii greşite că poate exista o religiozitate externă, fără o corespunzătoare atitudine interioară şi fără împlinirea datoriilor faţă de aproapele. Dacă judecata nu curge ca apa şi dreptatea ca un râu năvalnic, Dumnezeu dispreţuieşte sărbătorile şi nu suferă adunările din templu (Am 5, 21-24). Cultul curat trebuie împreunat cu fapta cea bună, căci prin gura lui Osea vorbeşte Dumnezeu: „Că milă vreau, iar nu jertfă, şi • cunoaşterea lui Dumnezeu mai mult decât arderile-de-tot" (Os 6, 6). Prin gura lui Isaia zice Domnul: „Nu pot să mai rabd fărădelegea laolaltă cu sărbătoarea" (cf. îs 1, 11-14). Lui Dumnezeu îi place, aşadar, ca omul să nu mai facă rău, să înveţe a face fapte bune şi să se sârguiască după dreptate, să-1 ajute pe cel asuprit, să facă dreptate orfanului şi să ajute pricina văduvei (îs 1, 17). Profeţii arată că Dumnezeu îi pedepseşte pe oameni pentru neîmplinirea voii divine, prin foamete, molime ş. a. (Am 4, 6,12), după care vor veni vremuri fericite, dar ele vor depinde de schimbarea felului de viaţă al celor cercaţi prin pedepsele divine. în viziunile lor grandioase, profeţii văd o ordine socială nouă, statornicindu-se în lume în legătură strânsă cu venirea lui Mesia. „ Veselească-se cerurde deasupra, iar norii să roureze dreptate" (îs 45, 8). „ Că Prunc ni S'a născut, /Fiu, şi ni S'a dat, /a Cărui stăpânire Şi-o poartă pe umăr; /şi numele Lui se cheamă: „înger-de-mare-sfat", /„Sfetnic minunat", /„Dumnezeu tare, biruitor", /„Domnpăcii", / „Părinte al veacului ce va să fie"; /că Eu voi aduce pace peste domni / şi sănătate lui, /Mare va fi stăpânirea Lui /şi păcii Lui nu-i va fi hotar. /Pe tronul lui David va şedea / şi peste împărăţia Sa, /ca s'o cârmuiască întru fericire / şi s'o apere prin judecată şi dreptate, /de acum şipână'n veac" (îs 9, 5-6). Cu deosebire, profetul Isaia îşi îndreaptă privirile sale, inspirate, către viitor şi zugrăveşte o ordine socială mai bună, întemeiată pe ideea de pace şi de dreptate. în societatea cea nouă, care se va organiza după principiile păcii şi ale 276 Valoareareligioasă şisocialăaprofeţilor Vechiului Testament dreptăţii, popoarele vor preface săbiile în brăzdare şi lăncile în cosoare, nici un popor nu va mai ridica sabia asupra altuia şi meşteşugul războiului nu-1 vor mai deprinde (îs 2, 4, cf. Mi 4, 3). Isaia aşteaptă această ordine să vină ca o ploaie binefăcătoare, care face pământul să rodească (45, 8). Profeţii înţelegeau să lupte efectiv pentru făurirea idealului dreptăţii sociale. Ei nu se lăsau intimidaţi de cei puternici şi tari. Cu glas de tunet ei îi trăgeau la răspundere chiar pe regi. Natan îl osândeşte pe David pentru fărădelegea lui (2 Rg 12, 1-13). Ilie aruncă fulgere împotriva idolatrului Ahab, pentru crima săvârşită împotriva paşnicului Nabot (3 Rg 21, 1-16). Isaia, ca un judecător, îl trage la răspundere pe necredinciosul Ahaz (îs 7, 10-15). Profeţii, necontenit, iau partea celor slabi şi asupriţi şi le apără interesele împotriva exploatatorilor „ce casă lângă casă alipesc şi ţarină lângă ţarină adună" (îs 5, 8). Cu autoritatea lor netăgăduită, pe care le-o dădea convingerea vocaţiei, profeţii se străduiau să purifice moravurile. Ei combat luxul (îs 3, 10-24), destrăbălarea şi îmbuibarea (îs 5,11; Osea 4,11). Se silesc să ridice şi să întărească familia prin cultivarea credincioşiei şi încrederii reciproce între soţi. Pentru ridicarea femeii şi pentru restabilirea căsătoriei în formă curată şi primordială, monogamă, cu deosebire s'a preocupat Maleahi (2, 11; 14-16). Predica socială a profeţilor urmărea să determine o repartiţie cât mai dreaptă a bunurilor materiale (Iz 45, 7-8), pentru crearea unei stări generale mai bune, ca fiecare să aibă asigurată o existenţă demnă şi plăcută. Idealul acesta profetul Miheia îl exprimă atât de idilic prin imaginea: „Si fiecare se va odihni sub viţa şi fiecare sub smochinul său"(U\A, 4). Pe scurt, activitatea socială a profeţilor se prezintă ca o luptă neîntreruptă pentru o ordine superioară, voită de Dumnezeu, în lume. Principiile vestite de profeţi vor rămâne nezdruncinate în curgerea veacurilor. Bibliografie Popescu Mălăeşti, I., Valoarea Vechiului Testament pentru creştini, Bucureşti, 1932; Neaga, N., Valoarea socială a Vechiului Testament, Sibiu, 1933; Prelipceanu, V., Aspecte sociale în scrierile profeţilor Vechiului Testament, Iaşi, 1946. 277 Poezia Vechiului Testament Cărţilecanonicepoetice 1,PoeziaVechiuluiTestament în afară de scrierile istorice şi profetice, există în Vechiul Testament o serie de cărţi care sunt scrise într'o formă poetică. Aceste cărţi sunt: Psaltirea, Cartea Proverbelor, Cartea lui Iov, Cântarea Cântărilor, Ecclesiastul şi Plângerile lui Ieremia. Pe lângă aceste cărţi întregi mai întâlnim şi fragmente, în celelalte cărţi, care au o formă deosebită. în cărţile istorice, fragmentele poetice sunt următoarele: Facere 23 (Cântarea lui Lameh); Facere 9, 25-27 (Binecuvântarea lui Noe); Facere 25, 23 (Binecuvântarea Rebecăi); Facere 27, 28-29 (Binecuvântarea lui Isaac asupra lui Iacob); Facere 27, 39-40 (Binecuvântarea lui Isaac asupra lui Esau); Facere 41, 1-27 (Binecuvântarea lui Iacob asupra fiilor săi); Ieşire 15, 1 - 19, 21 (Imn de laudă la trecerea prin Marea Roşie); Numere 21,17-18 (Cântarea Fântânii); Numere 21, 27-30 (Cântarea pentru căderea Esbonului); Numere 23, 7-10,18-24; 24, 3-9, 15-24 (Profeţia lui Balaam); Deuteronom 32,1-43 (Cântarea lui Moise); Iosua 10, 12 (Cântarea de biruinţă asupra canaaniţilor); Judecători 5, 2-23 (Cântarea de biruinţă a Deborei); Judecători 14, 14 (Ghicitoarea lui Samson); 1 Rg 2, 1-16 (Cântarea Anei); 1 Rg 28, 17 (Cântarea femeilor după biruinţa lui David asupra lui Goliat); 2 Rg 1,19-27 (Elegia lui David la moartea lui Saul şi Ionatan); 2 Rg 3, 23-34 (Plângerea lui David la moartea lui Abner); 2 Rg 22, 1-5 (Psalmul 17 -psalm de mulţumire); 2 Rg 23, 1-7 (Ultimele cuvinte ale lui David); 4 Rg 19, 21-22 şi 32-34; Isaia 37,22-29, 33-35 (Cuvântul lui Iahve împotriva lui Senaherib); 1 Par 16,8-36; Psalmii 115,114,1-15 şi 106/105,11,47,48 (un psalm de mulţumire al lui David). în cărţile profetice, după formă şi cuprins, fragmentele poetice prin excelenţă sunt următoarele: Naum 1 (Psalm alfabetic); Iona 2, 3-10 (rugăciunea lui Iona); Avacum 3; Isaia 5, 1 ş. u. (Cântarea viei lui Iahve); Isaia 12, 1-9 (Imnul celor mântuiţi); Isaia 14, 15; 15, 1-5; 26, 1-7; Isaia 14, 4-21 (Satira împotriva regelui Asiriei); 27, 3-5; 28, 33 ş. u. (diferite cântări); 38, 9-20 (Cântarea lui Iezechia); Daniel, capitolul 3 (Rugăciunea lui Azaria şi a celor 3 tineri). între producţiile poetice din cărţile Vechiului Testament se află unele foarte remarcabile, care pot sta alături de cele mai bune opere ale altor literaturi. a. Genurile literare Poporul Israel a produs admirabile bucăţi literare care ocupă, din punct de vedere poetic, un loc specific. Aceasta o vedem din genurile literare pe care le-a cultivat. Evreii au practicat numai două genuri: genul liric şi genul didactic. Primul gen este desemnat prin cuvântul şir, care se traduce în general prin „cântare". Expresia aceasta nu redă însă în totul cuvântul ebraic, care este cu mult mai cuprinzător. în poezia lirică poetul dă libertate imaginaţiei sale, să vorbească inima sa, îndeosebi pentru a-L lăuda pe Dumnezeu, a-I lăuda bunătatea Sa, a-I mulţumi pentru binefacerile Sale şi a-I exprima ataşamentul şi fericirea pe care o află în El. Cât despre poezia didactică, denumirea ei în evreieşte este masai = parabolă, învăţătură parabolică, proverb, sentinţă (maximă). Poeziile didactice cuprind, pe de o parte, cele mai frumoase şi mai adânci cugetări izvorâte din inspiraţie divină, pe de altă parte, sfaturi practice pentru viaţa zilnică. Celelalte genuri poetice, cultivate în literatura clasică greco-romană şi în cea a popoarelor moderne, lipsesc la poporul biblic. Ε vorba despre poezia epică şi cea dramatică. Cel mult se poate vorbi despre tendinţe epice în Cartea lui Iov sau tendinţe dramatice în cartea Cântarea Cântărilor. O altă caracteristică a poeziei ebraice este structura sa religioasă, prin excelenţă. Cuprinsul principal al ei îl formează Dumnezeu, binefacerile dumnezeieşti şi raporturile dintre Dumnezeu şi oameni. în poezia didactică un loc de frunte îl ocupă înţelepciunea divină (Hocma). Unele exemple, păstrate în Cărţile Sfinte, arată că evreii au cunoscut şi poezia profană, dar aceasta s'a cultivat mult mai puţin (exemplu: Fc 4, 23; 278 Nm 21, 27 ş. u.). Psalmii, Plângerile lui Ieremia, Cântarea Cântărilor şi alte multe pagini din Biblie sunt, în fond, poezii lirice. Proverbele, Iov, Ecclesiastul sunt exemple clasice de poezii didactice. 279 Studiul Vechiului Testament b. Caracteristicile principale ale poeziei ebraice Poezia ebraică se deosebeşte de proză prin trei momente: a) ritm, b) fel, c) dicţiune. Ritmul ideilor sau paralelismul membrelor. Poezia nu se deosebeşte de proză numai prin fraze frumoase şi expresii alese, ci ea îmbracă şi o formă exterioară specifică. Vorbirea se mişcă într'un anumit ritm, care leagă, după reguli determinate, silabe cu silabe, cuvinte cu cuvinte, fraze cu fraze, încât se poate vorbi despre o artă poetică. Din acest punct de vedere, poeţii evrei au un gen special. Ei nu s'au gândit mai întâi să potrivească silabele şi cuvintele, ci să aşeze ideile şi frazele: tehnica lor constă, de obicei, în dedublarea expresiei aceleiaşi idei. S'ar putea zice că lor le-a plăcut să asculte ecoul propoziţiei formate de ei, astfel că ei puneau în ritm cugetările. Rima cuvintelor este aproape necunoscută. Aşadar, caracteristic pentru poezia ebraică este ritmul ideilor, al sentinţelor, care se numeşte paralelismul membrelor (paralelismus membrorum), adică dezvoltarea cugetărilor se mişcă, totdeauna, în două stihuri paralele. Paralelismul este socotit ca o lege fundamentală a poeziei ebraice, şi a fost numit aşa, pentru prima dată, de către episcopul anglican Lowth (1753)· Paralelismul se naşte din egalitatea sau asemănarea sentinţelor, astfel că o idee sau o sentinţă se exprimă mai ales prin două, mai rar prin trei sau patru stihuri (membre), aproape de aceeaşi lungime, aşa că al doilea stih repetă aceeaşi idee, însă cu alte cuvinte. Vorbind altfel, prin paralelismul membrelor înţelegem reproducerea ritmică, în mai multe stihuri, a unei cugetări determinate. Deosebim trei feluri de paralelism poetic, după cum stihurile acelea, ca şi frazele sau perioadele, explică o oarecare idee prin repetare, o lămuresc, prin contrast, sau o continuă şi o completează prin adăugarea unei noi idei. 1. Paralelismul sinonimic exprimă aceeaşi idee de două sau trei ori cu expresii de acelaşi înţeles, astfel că stihul al doilea corespunde aproape în întregime celui dintâi. Această repetare, totuşi, nu este o pură tautologie, pentru că, cu ajutorul altor cuvinte, ideea se face mai clară, mai atrăgătoare şi adeseori este mai amplificată. De exemplu: „Doamne, nu cu mânia Ta să mă mustri, nici cu urgia Ta să mă cerţi!" (Ps 6, 1), sau: „Cerurilepovestesc mărirea lui Dumnezeu, şi facerea mâinilor Lui o vesteşte tăria" (Ps 19, (19/18), 18, 1). Cerurile au echivalent în stihul al doilea, „tăria" (firmamentul) spune, „vesteşte", iar slava lui Dumnezeu corespunde cu „lucrarea mâinilor Sale", care, în acelaşi timp, explică în ce constă slava (măreţia lui Dumnezeu). Exemple de paralelism sinonimic, în formă de distih (două stihuri), se găsesc foarte multe în psalmi. Un exemplu de paralelism sinonimic avem în Psalmul 1, în formă de trei stihuri: Poezia Vechiului Testament „Fericit bărbatul carele n'a umblat în sfatul necredincioşilor şi cupdcâtoşii'n cale nu a stat, şi pe scaunul ucigaşilor n'a şezut"(Ps 1, 1). O formă de tetrastih (patru stihuri paralele) aflăm în Ps 91/90, 5-6: „Nu te vei teme de frica de noapte, de săgeata ce zboară ziua, de lucrul ce umblă în întuneric, de reaua întâmplare şi de demonul cel de amiazăzi". Cugetarea se repetă în următoarele stihuri, se amplifică şi se lămureşte prin adăugirea a ceva nou. 2. Paralelismul antitetic (opus) cuprinde în al doilea stih contrariul a ceea ce este exprimat în primul stih, sau, cu alte cuvinte, stihul al doilea reproduce cuprinsul celui dintâi, însă pe calea contrastului. Acest paralelism antitetic se întrebuinţează, de regulă, în poezia didactică, în Proverbe. Exemplu, Pr 10, 1, 1: „Fiul înţelept îşi înveseleşte tatăl, iar fiul nebun îşi întristează mama", sau: „Dreptatea înalţă neamul, dar păcatele împuţinează seminţiile" (Pr 14, 34). Prin firea lucrurilor, paralelismul antitetic poate avea forma numai de distih. De multe ori, paralelismul sinonimic se îmbină cu cel antitetic, astfel că o cugetare se redă ori prin două stihuri sinonimice şi al treilea antitetic, ori prin două stihuri sinonimice, ultimul antitetic. De exemplu, Ps 39/38, 7: primul şi al treilea stih sinonimic, al doilea şi ultimul antitetic. 3. Paralelismul sintetic (progresiv) îmbină stihuri care se aseamănă între ele numai cu privire la forma construcţiei sau cu privire la proporţia lungimii. Stihul al doilea dezvoltă ideea exprimată în primul stih. Acest paralelism, dacă numără mai ales 3 sau 4 stihuri, se apropie de proză (Dt 32, 21). Exemplu de paralelism sintetic - Ps 19/18, 7: „Legea Domnului e fără prihană: întoarce suflete; mărturia Domnului e de bună credinţă: înţelepţeşte pruncii"; Sau Proverbe 28, 9: „Dacă cineva îşi întoarce urechea ca să n'asculteLegea, chiar şi rugăciunea lui este scârbă". Multe sunt exemplele în care stihurile sintetice alternează cu cele antitetice. Sunt cazuri când găsim reunite toate trei speciile de paralelism într'o singură strofă. Un exemplu clasic este Ps 20/19, 7-8. 281 280 Studiul Vechiului Testament în afară de paralelismul membrelor sau ritmul ideilor, poezia ebraică cunoştea reguli de accentuare şi de tonalitate, care dădeau declamaţiei mers ritmic şi cadenţat. în limbile clasice, ca şi în unele limbi moderne, ritmul se bazează şi pe cantitatea silabelor: silabe lungi şi scurte, după reguli care se numesc metri (picioare metrice). în antichitate, unii credeau că se află astfel de metri şi în Biblie. Filon, Iosif Flaviu şi Fericitul Ieronim vorbeau despre hexametri şi iambi în Psalmi şi în alte cântări din Vechiul Testament. în această privinţă se poate spune că metrii (cantitativi) nu se pot aplica la limba ebraică: se opune structura cuvintelor, fiindcă măsura multor silabe se schimbă cu tonul. în tot cazul, astăzi nu ştim cum era pronunţarea limbii ebraice pe când era limbă vie. De aceea, cu privire la precizarea artei metrice ebraice, există controverse. îndeosebi încercările de a aplica versului ebraic metrul, care se bazează pe numărul silabelor, n'au dat rezultate (Bickel, Carmina, Veteris Testamenti Metric (1882); Hşlscher, Elemente arabischer, sirischer und hebraischer Metric, in Beihefte zur Zeitschrift fur die altt Wissenschaft, 1920). Ceea ce joacă un rol preponderent în ritmul ebraic este accentul. Principiul accentuării a fost descoperit de Ley (Grundzuge des Rhythmus des Vers. und Strophenbau in der hebr. Poesie, 1875)· Metrul ebraic se cuprinde deci în revenirea la intervale egale a unei silabe mult mai puternic accentuate, decât cele din jurul ei. Această tehnică particulară a poeziei ebraice este în general recunoscută astăzi ca ceva sigur. Dar aplicarea sa în amănunte, adică determinarea numărului exact de silabe accentuate şi neaccentuate în diferite poeme, este o chestiune mult discutată. Pentru un singur fel de poezie: elegia, s'a putut preciza, relativ, metrul, observând că un stih mai lung, de trei accente, este urmat de un stih mai scurt, de două accente. Lucrul acesta 1-a constatat pentru prima dată Budde (Das hebraische Klagelied, în Z. A. W., 1882, p. 152, ş. u.). Ceea ce putem afirma, cu mai multă probabilitate, este faptul că scriitorii Vechiului Testament n'au folosit nici un ritm aplicat în chip complet şi nici un metru aplicat în întregime. Strofica. Din însăşi firea paralelismului se naşte un fel de strofă, căci stihurile paralele îmbinate câte două, trei sau patru, exprimând o cugetare, formează strofe cu distihuri, tristihuri etc. Dar este cazul când mai multe versete paralele se îmbină într'o strofă mai mare. Nu este greu de observat ici şi colo strofe în cărţile biblice. Ele se recunosc toate prin însuşi cuprinsul diverselor părţi ale unei poezii (ex. Ps 41) şi parte prin semne exterioare, dintre care cel mai sigur este refrenul: Ps 42, 41; 43, 42. Alt semn exterior este alfabetismul. De exemplu, Plângerile 1-4 şi Ps 119/ 118. După mai mulţi autori, în cărţile didactice şi cele profetice se află bucăţi compuse din strofe. După Zenner (1896) şi Condamin (1933) se pot distinge strofe, antistrofe şi strofe intermediare. S'a descoperit existenţa strofelor cu următoarea schemă: 282 Poezia Vechiului Testament 1. Responsio. Strofa şi antistrofa corespund, între altele, prin frază şi gândire (Ps 133/132). 2.Concatenatio (înlănţuirea): ultimul cuvânt sau ultima frază a unei strofe este reluată în strofa următoare şi continuată (Ps 121/120). 3.Inclusio (încadrarea). Aceeaşi idee sau aceeaşi expresie începe şi termină o strofă (Ps 54, 53). Zenner şi alţii presupun că mai mulţi psalmi, împărţiţi în strofe, erau cântaţi de coruri care alternau: de aici strofe, antistrofe şi strofe alternante. Un exemplu ar fi Ps 107/106,1-7 (strofa), 8-15 (antistrofa), 16-27 (strofa alternativă). Cuvântul sela ar arăta alternanţa corului. c. Speciile poeziei ebraice şi dicţiunea poetică S'a spus de la început că scriitorii sacri au cultivat, în genere, două genuri de poezie: cea lirică şi cea didactică. O oarecare formă dramatică de dialog se află în Cartea lui Iov, Cântarea Cântărilor, însă lipseşte acţiunea obişnuită în dramele propriu-zise. Poezia epică nu s'a cultivat, întrucât cuprinde naraţii fictive şi nu cadrează cu spiritul autorilor inspiraţi. Unii vorbesc despre un gen de poezie profetică, dar, în fond, şi cuvântările profetice ţin de genul liric, aşa cum este cazul cu Psalmii profetici. După cum s'a spus, poezia lirică în general se numeşte în limba ebraică şir = cântare, poezie. Şir = a cânta fără acompaniere de instrumente. Dimpotrivă, cântările acompaniate de un instrument cu coarde (psaltire, chitară) se numesc mizmor= psalmi. Cu numele maschilse denumesc 13 psalmi (31, 43, 44 etc). După etimologia cuvântului s'ar putea numi meditaţii poetice pioase, şacal = a gândi, a medita. Un număr de 6 psalmi (Ps 15; 55 - 59) se numesc michtam - o poezie care ar trebui sculptată în piatră sau care ar trebui să se întipărească în minte ca o inscripţie. Toate aceste poezii tratează despre eliberarea din nevoi. Tonul lor este grav. Şiggaion (Ps 7 şi Avacum 3) ar corespunde ditirambului (poezie avântată). 15 Psalmi de la 119-133 se numesc Şirhamaalot = cântările urcărilor sau psalmii treptelor. Erau psalmi pe care evreii îi cântau în pelerinajele lor la Ierusalim, cu ocazia sărbătorilor celor mari, când urcau spre sfânta cetate. Mulţi psalmi se numesc tefila = rugăciune, alţii tehila = laudă, numiri luate de la cuprinsul şi destinaţia lor şi nu de la structura lor. Pentru poezia de jale (elegie) avem numirea kinot = plângere. Poezia didactică sfântă are ca obiect principal expunerea înţelepciunii, hochma, care stă în strânsă legătură cu revelaţia şi toate le reduce la Dumnezeu ca principiu din care izvorăsc toate. Pe lângă cuvântul masai care, în general, înseamnă poezie didactică, întâlnim şi alte numiri pentru anumite poezii didactice. Astfel prin chida (αίνιγμα) sau melisa = cuvânt obscur, ascuns, redat în greceşte prin σκοτεινός Λόγοσ, adică un cuvânt care trebuie tălmăcit. Caracterul poeziei ebraice didactice este stilul sentenţios. Scriitorii evrei îşi expuneau învăţăturile 283 Studiul Vechiului Testament lor nu prin disertaţii lungi, ci prginome,prin ziceri scurte şi pregnante. Cât despre dicţiunea poetică, se înţelege că poeţii sfinţi foloseau o vorbire aleasă, politicoasa, care, prin frumuseţe, armonie şi măsură întrece vorbirea obişnuită. Vorbirea poetică întrebuinţează fraze mai alese, precum şi imagini, figuri deosebite. Astfel, de exemplu, se întrebuinţează asonanta sau reproducerea aceloraşi sunete, alternarea sau repetarea aceloraşi silabe. 2. Cartea Psalmilor a. Numele, împărţirea şi însuşirea psalmilor O sută cincizeci de cântări religioase din Vechiul Testament sunt reunite din primele secole ale creştinismului sub numele de „Psaltire". Cuvântul „Psaltire" (Psalterion) este redarea cuvântului grecΨesαcλτήριονcare a însemnat la început un instrument muzical cu coarde, apoi o cântare acompaniată de un instrument de acest fel. în sfârşit, cuvântul înseamnă colecţia Psalmilor. în Noul Testament se află expresiaΒίβλος ψαλμών(Cartea Psalmilor, FA 1, 20). Titlul evreiesc al Psaltirii este Sefer Tehilim sau prescurtat Tilim, adică cartea laudelor, întrucât cuvântutelhilaînseamnă laudă, cântare de laudă, psalm de laudă. Alexandrinii numesc Psaltirea, după Noul TestamΒeίnβtλ,ος ψαλμώνsau simpluΨαλτήριον,latinii o numesc: Psalmorum Liber sau Psalterium. Numărul de 150 psalmi, cuprinşi într'un volum, a fost recunoscut totdeauna atât de către evrei, cât şi de creştini. Psalmul 151, care se află în traducerea alexandrină, nu este canonic. Cu privire la numerotarea psalmilor, textul ebraic se deosebeşte de cel grecesc al Alexandrinei. Astfel, Textul Masoretic (adică cel ebraic din secXol)udlesparte Psalmul 9 în două părţi, el devenind 9 şi 10. Decalajul se menţine până la Psalmul 113, pe care T. M. îl sparge în Psalmii 114 şi 115. Asemenea decalaje se continuă, dar toate la un loc pot fi urmărite mai bine în următorul tablou sinoptic: LXX T.M. 1 - 8 1 - 8 9-113 9 -114-115 114 116,1-9 115 116,10-19 116 -145 Π7 - 146 146 147, 1 - 11 147 147, 12 - 20 148- 150 148 - 150 284 Cartea Psalmilor Aceste diferenţe au făcut ca unele traduceri după Textul Masoretic (La Bible de Jerusalem, Traduction Oecumenique de la Bible) să introducă o numerotare dublă (începând, bineînţeles, cu Psalmul 9), cifra din LXX fiind trecută în paranteză. Cu toate acestea, ediţia românească din 1936, în concordanţă cu toată tradiţia noastră biblică de până atunci, păstrează numerotarea Septuagintei; în schimb, ediţia din 1938 (Radu - Galaction) se menţine cu fidelitate pe structurile Textului Masoretic." O citare din Psaltire se poate face când pe un text, când pe altul, după cum traducerea folosită este făcută după textul ebraic sau după textul Alexandrinei. Cel care vrea să verifice citatul şi nu-1 află trebuie să cerceteze psalmul premergător sau cel următor. în textul ebraic, cei 150 psalmi ai Psaltirii sunt împărţiţi în cinci cărţi, se pare că după analogia Pentateuhului: I.Ps 1-41;II.Ps 42-72; III. Ps 73-89IV; .Ps 90-106 şiV.Ps 107-150. La finele acestor cărţi aflăm doxologii a căror formulă variază: „Binecuvântat este Domnul, Dumnezeul lui Israel, din veac şipănă'n veac. Amin!Amin!'"(finele cărţiiI, Ps 41, 4 - sau Ps 40,13 după LXX„)B;inecuvântat este Domnul, Dumnezeul lui Israel, Singurul care face min(fuinie"le cărţii a Ii-a, Ps 72,18-20 - sau Ps 71,18 după LX"XB)i;necuvântat este Domnul în veci! Amin! Amin!"(finele cărţii a IlI-a, Ps 89, 53 - sau Ps 88, 52 după LXX); „Binecuvântat este Domnul, Dumnezeul lui Israel, din veac şipănă'n veac!" (finele cărţii a IV-a, Ps 106-48 - sau Ps 105, 48 după LXX). Cartea a V-a se termină cu o formulă asemănătoare, dar întreg psalmul de la sfârşit poate fi socotit ca o doxologie de încheiere. împărţirea în cinci cărţi corespunde colecţiilor succesive. Pe când primele două cărţi cuprind colecţii de psalmi, în majoritatea lor davidici, cele două din urmă cuprind mulţi psalmi exilici şi post-exilici. Cu privire la înşirarea psalmilor, Sfinţii Părinţi au făcut cercetări amănunţite, dar se deosebesc mult unul de altul în această chestiune. Este însă sigur că psalmii n'au fost înşiraţi în ordinea lor cronologică (Sfântul Ipolit). Se pare că Sfântul Atanasie are multă dreptate când afirmă că psalmii au fost aşezaţi în ordinea în care au ajuns în mâinile colecţionarilor. Putem presupune că cel care a colecţionat, pe cât era posibil, a unit acei psalmi, compuşi de acelaşi autor, sau care aveau aceeaşi formă externă, sau care serveau pentru aceeaşi trebuinţă liturgică. Cea dintâi colecţie care conţine psalmii atribuiţi lui David (3-41), probabil, a fost făcută de David însuşi, cu prilejul mutării chivotului Legii în Sion (cf. 1 Par 16); a doua colecţie (42-72), probabil, a fost făcută către sfârşitul vieţii lui David. Celelalte colecţii s'au făcut mai târziu, dar nu putem fixa timpul decât cu aproximaţie, pentru că unirea psalmilor în mai multe colecţii nu s'a făcut cu totul la întâmplare, după cum reiese din faptul că unii sunt atribuiţi aceluiaşi autor. Astfel, 3-40 şi 50-65 sunt atribuiţi lui David, 41-48 fiilor lui Core, 72-79 lui Asaf, sau au aceeaşi formă poeticmăi:ctam(55-59). a) Pentru o mai bună orientare în sistemul referenţial, aceste ultime două paragrafe au fost preluate din Biblia, Ediţie Jubiliară a Sfântului Sinod, p. 615. 285 Studiul Vechiului Testament Nu se ştie sigur cine a adunat la un loc toate colecţiile şi în care timp. în această privinţă criticii sunt de păreri diferite. Unii consideră colecţia finală, generală, ca fiind făcuta în secolul II î. H. Este însă mult mai probabil că această lucrare s'a făcut pe timpul lui Ezdra şi Neemia. Este destul de cunoscută grija acestora de a restabili cultul. Se poate presupune că cei doi bărbaţi, cărora li se atribuie adunarea la un loc a tuturor scrierilor religioase, să fi codificat şi psalmii. Chiar în colecţiile aparte nu se poate cunoaşte bine un plan oarecare după care au fost aşezaţi psalmii. Cercetătorii vechi credeau că se poate constata un anumit plan. Astfel, Sfântul Grigorie de Nyssa credea că în cele cinci cărţi s'ar afla o anumita ordine, care conduce totdeauna la studii mai înalte ale virtuţii. Cercetându-se însă cu de-amănuntul, s'a văzut că numai unii psalmi au legătură între ei, alţii însă nu. b. Cuprinsul psalmilor în general, psalmii sunt produsul reflexiei şi al gândirii nutrite de viaţa trăită sub stăpânirea şi îndrumarea Legii, precum şi de cunoştinţa lui Dumnezeu şi a ideilor despre însuşirile Lui, dobândite prin frământările sufleteşti ale problemelor superioare ale vieţii. Psalmii cuprind dorinţele şi năzuinţele sufletului omenesc de a se ridica de la cele pământeşti către sferele cele mai înalte ale cerului. Psalmii, apoi, ne fac cunoscute eforturile personale ale dreptului din Vechiul Testament de a îndeplini poruncile lui Dumnezeu şi a-şi conforma conduita după voinţa divină. Ei sunt o icoană a pătrunderii voinţei divine şi a Legii lui Dumnezeu, în toată varietatea lor. Cu alte cuvinte, psalmii sunt răsunetul influenţei Legii lui Dumnezeu asupra sufletelor credincioşilor, ce pleacă de la inimă şi se îndreaptă spre Dumnezeu. în psalmi este redată trăirea religioasă, după partea ei interioară, subiectivă. Tot ceea ce găsim în psalmi, idei şi experienţe religioase, pot fi şi individuale, dar şi tipice, redând ideile şi sentimentele colectivităţii. Psalmistul s'a făcut organul prin care se exprimă ideile şi sentimentele religioase ale credincioşilor. Unii psalmi au fost compuşi pentru a fi cântaţi şi citiţi în comun la servicii religioase, alţii cuprind sentimente şi idei individuale, care sunt în acelaşi timp şi ale mulţimii. După cum vedem, cuprinsul Psaltirii este foarte bogat şi variat. Nici o carte din Vechiul Testament nu oglindeşte, în aceeaşi măsură, toată religia şi toată istoria lui Israel, ca psalmii. Psaltirea este mărturia cea mai aleasă despre înălţimea şi puterea sentimentelor pioase pe care le-au trăit fiii lui Israel în cursul atâtor veacuri. Toate temele mari religioase apar, rând pe rând, în psalmi: Dumnezeu şi opera Lui, îngerii, universul, omul cu strălucirea şi slăbiciunile lui, precum şi cu soarta lui de după moarte; Israelul şi Ierusalimul cu trecutul lor şi cu viitorul lor glorios; Legea, sărbătorile şi alte manifestări religioase. Aproape fiecare psalm are cuprinsul său propriu, încât cu greu se pot grupa mai mulţi pe categorii. Dacă îi caracterizăm numai din punct de vedere general, pierdem din vedere trăsăturile speciale ale fiecărui psalm. Aşa se explică varietatea clasificărilor psalmilor după cuprinsul lor înrudit. 286 CarteaPsalmilor Sfântul Atanasie zice despre Psaltire că ea este ca o grădină de flori, care cuprinde toate fructele celorlalte cărţi. El numără 27 clase, astfel unele cuprind câte unul, altele câte 2 sau 3, altele câte 20 de psalmi. Diferitele clasificări ale psalmilor se fac din mai multe puncte de vedere: după sentimentele de care era stăpânit psalmistul, după tema tratată de diferiţi psalmi, după stilul lor etc. O împărţire destul de potrivită, dar nu desăvârşită, este cea în 6 clase: a) Psalmii în care se cântă slava, puterea lui Dumnezeu şi a lucrurilor Lui (psalmi de laudă: Ps 18 şi 20). b)Alţii imploră ajutorul lui Dumnezeu în nevoi, necazuri şi strâmtorări (psalmi de cerere, rugăciuni, cereri: Ps 3; 35; 7; 30). c) Alţii expun soarta poporului biblic şi descriu Providenţa specială a lui Dumnezeu faţă de acest popor (psalmi istorici: Ps 78, 105, 106). d) Alţii expun învăţături şi sfaturi (psalmi didactici). e) Psalmi de căinţă şi de blestem, în care se exprimă zdrobirea inimii pentru păcatele comise şi se imploră iertarea de la Dumnezeu, iar vrăjmaşilor lui Dumnezeu şi ai mântuirii li se doreşte pedeapsă (psalmi de pocăinţă: Ps 51, 32, 37, 42 etc; de blestem: Ps 35, 52, 55, 68 şi 139). 0 Psalmi mesianici care se raportează la Mesia, profeţind despre viaţa, Patima şi slava Lui. Psalmii aceştia sunt fie psalmi direct mesianici: Ps 2, 16, 22, 45, 72, 110, fie psalmi tipic mesianici: Ps 8, 23, 69, 109, 132 etc. Despre psalmii mesianici şi psalmii de blestem vom vorbi aici mai pe larg. în afară de exegeţii raţionalişti, toţi ceilalţi admit că un număr de psalmi anunţă pe Mesia şi împărăţia Sa. Controversată este însă chestiunea: câţi anume sunt psalmi mesianici, care sunt direct mesianici şi care sunt tipic mesianici. Atât după mărturiile Noului Testament, cât şi după convingerea comună a evreilor şi a creştinilor, a Sfinţilor Părinţi şi a teologilor ortodocşi, psalmii 16, 45, 72, 110 sunt socotiţi, fără discuţie, psalmi direcţi şi imediat mesianici. Aceşti psalmi tratează despre Hristos şi împărăţia Sa, astfel că orice explicare, afară de cea mesianică, nu se poate admite. De altfel, mesianitatea directă a acestor psalmi o atestă cu prisosinţă Noul Testament. Psalmul 2 este citat şi înţeles în sens mesianic în FA 4, 25 ş. u.; 13, 33; Evr 1, 5. Psalmul 16 este înţeles în Noul Testament ca o profeţie despre învierea Domnului nostru Iisus Hristos (FA 2, 25-33; 13, 36). Psalmul 22 este citat la Mt 27, 46: „Dumnezeul meu, Dumnezeul meu, de ce M'ai părăsit?". Cuvintele acestea au fost rostite de Domnul nostru Iisus Hristos pe Cruce. Psalmul 45, cf. Evr 1, 8, tratează despre celebrarea nunţii regelui mesianic. Psalmul 72, cf. Mt 22, 24, descrie slava regelui mesianic, care aduce în lume dreptatea şi pacea. Psalmul 110, cf. Evr 6, 6; 7, 1, cântă măreţia divină a lui Mesia şi arhieria Lui cea veşnică, după rânduiala lui Melchisedec. Psalmii tipic sau indirect mesianici se află în număr mai mare. Ei privesc pe David sau alt rege davidic şi regalitatea lui în aşa fel, că-L prefigurează pe Hristos şi împărăţia Lui. Astfel, bunăoară, sunt consideraţi în Noul Testament 287 Studiul Vechiului Testament psalmii 34,68,108 şi alţii. Tot după interpretarea ortodoxă, indirect se raportează la Hristos psalmii: 3, 4, 6, 9 ş. a. Unii psalmi tratează despre bărbatul cel drept în general, de exemplu psalmii 8 şi 20. în sens indirect însă se raportează la dreptul prin excelenţă, adică la Hristos. Sunt un număr de psalmi, cum am spus, care poartă denumirea de psalmi de blestem. Aceştia au dat prilej unora să pună la îndoială sfinţenia lor, fiindcă ei ar da expresie patimii şi urii de răzbunare, şi deci ei ar fi în contrazicere cu doctrina Evangheliei. Aceşti psalmi sunt: 5, 28, 39, 40, 41, 54, 55, 58, 59, 69, 71, 79, 83, 109, 129, 137, 139, 140 şi 141. Cu privire la aceşti psalmi, trebuie, mai întâi, să avem în vedere că vrăjmaşii, despre care este vorba aici, nu sunt vrăjmaşi personali ai psalmistului respectiv, ci ei sunt vrăjmaşii lui Dumnezeu. Sfinţii Părinţi văd în aceste blesteme nişte simple profeţii exprimate sub această formă. Sub numele de vrăjmaşi, psalmistul îi înţelege pe vrăjmaşii lui Dumnezeu şi pe cei ai Mântuitorului, adică pe cei necredincioşi şi lepădaţi de Lege, cărora el le vesteşte răzbunarea Domnului, care va veni asupra lor. Că aceste blesteme trebuie să fie socotite ca unele care se rostesc în formă de prezicere, se vede şi din faptul că Sfânta Scriptură, de obicei, exprimă prin modul imperativ lucruri ce se vor întâmpla în viitor. „Să fie" înseamnă „se va întâmpla" (în viitor). Blestemele, apoi, se rostesc nu din sentimentul răzbunării proprii, ci din zelul cel mare pentru cauza dreptăţii dumnezeieşti. Pedepsele pe care le doreau psalmiştii pentru cei nelegiuiţi mai trebuie, apoi, socotite ca un mijloc de îndreptare a celor ce au păcătuit şi totodată ca avertisment pentru cei credincioşi, ca ei să fie feriţi de exemplul celor răi. în gândirea celor vechi, ideile abstracte primesc o formă concretă: păcatul se concretizează în persoana păcătosului. Prin urmare, blestemul se referă, în primul rând, la păcat ca atare, şi numai în al doilea rând la păcătos. c. Titlurile şi originea psalmilor Cei mai mulţi psalmi încep cu câteva cuvinte lămuritoare. în textul ebraic numai 34 psalmi nu au astfel de lămuriri. Acestea se numesc titluri sau suprascrieri. Ele sunt de mai multe feluri: 1. Titluri de ordin muzical; 2. Titluri de ordin liturgic; 3. Titluri de ordin istoric; 4. Titluri de ordin poetic; 5. Titluri de ordin personal. 1) Titluri de ordin muzicaL 55 de psalmi încep cu expresia lamenaţeah. Exegeţii moderni traduc acest cuvânt prin „Maestrului de cântări sau dirijorului 288 Cartea Psalmilor de cor". Participiul menaţeah de la verbul niţeah = a sta în fruntea unui lucru ce priveşte cultul divin, a supraveghea (cf. 2 Par 34, 12). Niţeah are la început însemnarea a fi curat, a străluci, deci menaţeah înseamnă cel ce se distinge între alţii, apoi „maestru". Toate traducerile vechi au redat menaţeah în chip felurit, ceea ce arată că însemnarea cuvântului ebraic nu era sigură. Şapte psalmi (4; 6; 54; 55; 67; 7) şi Ave 3, 9 au în titlul lor cuvântul bineghinot. La singular, „neghina" (Ps 77, 7; Plg 5, 14) înseamnă un instrument cu coarde, de la verbul naghen = a cânta cu instrument. Aşadar, în fruntea unui psalm cuvântul neghina arată că psalmul trebuie cântat acompaniat de instrumente cu coarde. Psalmul 5 are expresia el-hanechiloth. Comentatorii moderni dau cuvântului neghilah sensul de flaut. Neghilah ar fi tot una cu chalil = flaut, derivat de la chalal. Traducătorii vechi au citit altfel cuvântul, fiindcă îl traduc cu un cuvânt care înseamnă moştenire (nochelet, hanochelei). Traducerile acestea nu sunt înţelese. Alte două expresii se pare că exprimă tonul vocii. Vocea înaltă (sopran) se exprimă prin alamot = vocea fecioarelor (Ps 45 şi 9)· Vocea joasă (bas) s'ar exprima prin cuvintele al-haşeminit, după octavă, adică cea inferioară (Franz Delitzsch). Se mai poate presupune că al-alamot înseamnă octava de sus, în opoziţie cu al-haşeminit (octava de jos). Cuvântul al-haşeminit se află în psalmii 6 şi 12 şi e redat de Septuaginta prin υπέρ όγδοης, de Vulgata: pro octava, ceea ce corespunde cuvântului ebraic al-alamot. Alma = fecioară, alumot = feciorie, tinereţe. Septuaginta a tradus υπέρ των κρύφιων Vulgata: pro ocultis (pentru cele ascunse), desigur a derivat cuvântul de la alamiz ascunde). La titlurile muzicale se numără şi cuvântul sela, care se află de 71 ori în psalmi şi de trei ori în Avacum, cap 3. Traducătorii vechi sunt în mare dezacord în redarea acestui cuvânt. Septuaginta traduce διάψαλμα. Se pare că s'a gândit la un interval sau la un interludiu. Probabil că de câte ori se întâlneşte cuvântul sela, este vorba de o pauză între două strofe sau un moment de intensificare a cântării, cu instrumentele, în momentul alternării celor două strofe. Sela se derivă de obicei de la şalal sau salah = a ridica (suiam şi mesilah = scară). Simah traduce uneori εις αΐωνα = în etern, Aquila: άεΐ = totdeauna, sau διά παντός, Fericitul Ieronim traduce, după Aquila, cu semper. După aceste traduceri ne putem gândi la înălţarea vocii, un fel de eefonis din partea unei persoane, după o strofă cântată sau la sfârşitul psalmilor. Se mai poate presupune că sela avea acelaşi înţeles ca şi cuvântul „amin" din cântările noastre bisericeşti. Deci însemnarea acestui cuvânt e nesigură. 2) Titluri de ordin liturgic. Nu toţi psalmii au fost destinaţi de la început de autorii lor pentru serviciul divin, totuşi, după exil, Psaltirea a fost pusă, în întregime, în serviciul cultului. Aceasta se vede şi din titlurile cu caracter liturgic, întâlnite în diferiţi psalmi. în psalmii 38-70 întâlnim, în suprascriere, expresia lehazkir spre aducere aminte, de la zakar = a aminti. Ε posibil că aceşti psalmi se cântau la aducerea sacrificiului (azkard), după cum reiese din Levitic 2, 2. 289 Studiul Vechiului Testament Psalmul 100 are letodah - spre mulţumire. Toda era un sacrificiu care se făcea pentru a-I mulţumi lui Dumnezeu (sacrificiu de pace; cf. Lv 8, 12-15). Trei psalmi: 8, 81, 84 au titlul de al-haghitit. Se pare că erau destinaţi ca să fie cântaţi cu prilejul terminării culesului viilor, ca mulţumire adusă lui Dumnezeu (gat-teasc). Psalmul 30 începe cu: şir hanukat habait, tradus în Septuaginta prin: ώδή τοΰ ένκαινισμοΰ του οϊκου = cântare la sfinţirea casei. Psalmul, probabil, era destinat serbării târnosirii templului. Acest psalm a fost folosit cu prilejul sfinţirii templului, după profanarea lui de către Antioh Epifan IV (1 Mac 4, 52). Psalmii 106, 107, 111-119; 135 şi 148-150 au ca titlu „haleluiah" (aleluia) = „lăudaţi pe Iahve (Domnul)!". Aleluia ar avea şi o semnificaţie liturgică, adică persoana care citea psalmul era întreruptă după un verset sau jumătate de verset de către corul care răspundea: aleluia. 3) Titluri cu caracter istoric. Un număr de 13 psalmi exprimă în titlu prilejul cu care au fost scrişi. Psalmul 3: „Al lui David; când fugea de dinaintea fiului său Abesalom" (cf. 2 Rg 15, 9 şi 17, ş. Uf), Psalmul 7 este scris „pentru cuvintele luiHuşai, fiul lui Iemeni". Psalmul 18 este egal cu 2 Rg 22, fiind datat: „în ziua în care Domnul l-a izbăiit (pe David) din mâna tuturor vrăjmaşilor săişidin mâna luiSaul". Psalmii 34, 51, 52, 55, 57, 59,60, 63 şi 142 au fost scrişi cu prilejul diferitelor întâmplări din viaţa lui David, despre care ne vorbeşte pe larg cartea a 2-a a Regilor. Despre titlurile cu caracter poetic s'a vorbit în altă parte (speciile poeziei ebraice). în ceea ce priveşte titlurile sau suprascrierile psalmilor, cei mai mulţi exegeţi cred că sunt adaosuri făcute mai târziu decât epoca în care au fost scrişi psalmii. Sfinţii Părinţi şi exegeţii mai vechi socoteau că aceste titluri fac parte din însuşi textul psalmilor, deci sunt atribuite autorilor înşişi. Este destul de posibil ca unele titluri să fi fost scrise chiar de autorul psalmilor. Era obiceiul la popoarele arabe şi la poporul Israel de a pune astfel de titluri în fruntea poemelor. Un exemplu avem în 2 Rg 23,1 (un titlu la o bucată de proză). La Isaia 38, 9 aflăm „un mictam al lui Iezechia". Dar nu putem tăgădui că multe dintre titluri arată un caracter mai tardiv decât psalmii respectivi. Un lucru este sigur: aceste titluri sunt foarte vechi, mai vechi decât traducerea Septuagintei, care le-a conceput în chip diferit şi s'au tradus, mai întotdeauna, fără sens mulţumitor. Tocmai pentru că nu erau înţelese nici în timpul imediat de după robia babilonică, trebuie să admitem că sunt foarte vechi, încât li s'a uitat însemnarea. Cu toată discuţia privitoare la titlul psalmilor, acestea rămân mărturii valoroase despre caracterul, timpul şi autorii psalmilor. d. Autorii psalmilor După titlurile psalmilor, cea mai mare parte sunt scrişi de David. Rabinii atribuiau întreaga Psaltire lui David. Aceeaşi părere era împărtăşită şi de unii 290 CarteaPsalmilor Părinţi şi scriitori bisericeşti. Aşa credeau, de exemplu, Sfântul Ioan Hrisostom (Migne, PG, LV, col. 556); Ambrozie (Praefatio in psalmos, Migne, PL, 14, col. 923); Augustin (De civitate Dei, Migne, PL, XLI, col. 547); Pilastriu (Migne, PL, CXXX, col. 1259); Teodoret de Cir (Migne, PG, CXXX, col. 862) etc. Dimpotrivă, alţii ca: Sfântul Ilarie, Sfântul Ipolit, Origen, Eusebiu, Sfântul Atanasie, Fericitul Ieronim, recunosc mai mulţi autori de psalmi, pe baza informaţiei date în titlurile acestora. Cititorul şi cercetătorul atent îşi va da bine seama că într'adevăr nu toţi psalmii sunt scrişi de David, întrucât în mulţi dintre ei este vorba despre lucruri petrecute în timpul exilului. Aceste lucruri nu sunt profeţite ca ceva care se vor împlini în viitor, ci, dimpotrivă, ca ceva petrecut mai înainte, sau sunt descrise ca fiind prezente. Un asemenea exemplu este Psalmul 136: „La râul Babilonului", care, fără îndoială, este un psalm exilic. Pentru pluralitatea autorilor psalmilor mai vorbeşte şi diversitatea stilului şi a dicţiei. De exemplu, psalmii lui David sunt mai uşori şi mai plăcuţi, pe când cei ai lui Asaf sunt mai vehemenţi, mai greoi şi mai adânci. Cu privire la informaţiile despre autorii psalmilor, pe care ni le dau titlurile, putem afirma că ele corespund adevărului, dacă sunt confirmate prin autoritatea codicilor, a vechilor versiuni şi a Sfinţilor Părinţi. Cu alte cuvinte, îi privim ca autori ai psalmilor pe acei bărbaţi ale căror nume, păstrate în textul ebraic, sunt de acord cu celelalte versiuni. Primul psalmist, în timp, e Moise. Lui i se atribuie Psalmul 90/89. Urmează David, psalmistul prin excelenţă al lui Israel (2 Rg 23,1)· Textul ebraic şi traducerile vechi, care unanim sunt de acord cu acesta, îi atribuie lui David 69 psalmi. Traducerile vechi îi mai atribuie lui David şi alţi psalmi în afară de cei atribuiţi lui de către textul masoretic (ebraic). Aşa de exemplu, Septuaginta îi atribuie 11 psalmi anonimi, Vulgata 12, Peschitto 16. Dintre psalmii anonimi, în textul ebraic mai trebuie să fie atribuiţi lui David psalmii 1 şi 2 pe baza FA 4, 25; 13, 33-Asemenea este cazul şi cu Psalmul 94/93 (Evr 4, 7). Din toate acestea rezultă că David a scris peste 81 psalmi. Lui Solomon i se atribuie Psalmul 72/71 (textul ebraic, targumul, Septuaginta, Vulgata, Ieronim) şi Psalmul 126 (textul ebraic, targumul, Vulgata). Lui Asaf, maestrul de cântare, i se atribuie psalmii 50, 73-83· Dar cum unii din aceşti psalmi vădesc un timp mai târziu, numele lui Asaf trebuie înţeles în sens mai larg, cuprinzându-i pe descendenţii din aceeaşi familie. Fiilor lui Core li se atribuie 11 psalmi (42-49, 84; 85, 87). Despre fiii lui Core, adică despre descendenţii familiei lui Core, se vorbeşte în 1 Par 9, 19; 36, 1-19. „Şi erau portari şi cântăreţi" {2 Par 20, 19). Psalmii corebiţilor sunt socotiţi printre cele mai frumoase cântări din Psaltire. Lui Eman Israelitul i se atribuie Psalmul 88, iar lui Etan Israelitul, Psalmul 89. Amândoi aceştia erau maeştri de cântare pe timpul lui David. 291 Studiul Vechiului Testament e. Valoarea doctrinară a psalmilor în general, doctrina cuprinsă în psalmi, nu în formă sistematică, este o sinteză a întregii Biblii, care vorbeşte despre Dumnezeu, despre om, despre Providenţă, despre îngeri şi despre Mesia. Dumnezeu. în psalmi, peste tot se vorbeşte despre existenţa absolută şi despre însuşirile lui Dumnezeu. El este singurul Dumnezeu (17, 32). El e neschimbător şi veşnic (Ps 101,28). El e creatorul cerului şi al pământului (Ps 101,126). Stăpânirea Lui cuprinde veşnicia (Ps 144, 13). Psalmistul credea în existenţa lui Dumnezeu din cauza ordinii observate în univers: „Cerurilepovestesc mărirea lui Dumnezeu" (Ps 19, 1). Cel ce-L tăgăduieşte pe Dumnezeu este un om nesocotit (Ps 14, 1). Peste tot se desprinde şi izbucneşte sentimentul prezenţei continue a lui Dumnezeu. El este bun, drept şi atotputernic. „Dumnezeu este drept în toate lucrurile Sale". „ScaunulSău de domnie are drept temelie dreptatea". El răsplăteşte fiecăruia după faptele sale: orice păcat este pedepsit, fapta cea bună este răsplătită. Suferinţele temporare ale drepţilor le vor aduce acestora fericire îndelungată, pe când fericirea aparentă a celor păcătoşi este de scurtă durată. în legătură cu ideea despre Dumnezeu, în psalmi se descrie şi Providenţa divină, în forme poetice. Dumnezeu poartă grijă celor nenorociţi (Ps 9,10). Ca o pasăre care-şi apără puii săi, aşa poartă Dumnezeu grijă de fiii Săi (Ps 35, 8). El îi conduce pe credincioşi ca un păstor bun (Ps 23) şi stă de-a dreapta omului drept (Ps 16, 8). El este ca un Părinte al tuturor oamenilor: „în ce chip îi miluieşte tatăl pe fii, aşa i-a miluit Domnul pe cei ce se tem de El" (Ps 102, 13). Purtarea de grijă a lui Dumnezeu e vie şi activă asupra tuturor făpturilor (Ps 104 şi 103). OmuL Cu privire la om, psalmiştii amintesc două mari adevăruri dogmatice şi anume: înaltademnitate aomului,privitdrept cununacreaţiei,şinemurireasufletului: „Cândprivesc cerurile, lucrul mâinilor Tale, luna şi stelele pe care Tu le-ai întemeiat: Ce este omul, că-ţi aminteşti de el? sau fiul omului, că-l cercetezi pe el? Micşoratu-l-ai pentru-o clipă mai prejos de îngeri, cu slavă şi cu cinste l-ai încununat şi l-ai pus peste lucrul mâinilor Tale, pe toate le-ai supus sub picioarele lui" (Ps 8, 3-6). Aşadar, omul are o înaltă demnitate, din cauză că el a fost creat în chip special de Dumnezeu. Omul, având o origine atât de nobilă, n'a fost lăsat de Creatorul său în părăsire, ci Dumnezeu se ocupă de el, purtând necontenit grijă de viaţa lui. Pe de altă parte, omul este descris ca o făptură slabă, născut în păcat (Ps 51/ 50,7), şi de aceea el are mereu trebuinţă de ajutor. Fără ajutorul lui Dumnezeu, 292 Cartea Psalmilor omul se pierde (Ps 33,13; 73, 27). Numai Dumnezeu îl ajută să meargă pe calea binelui (5, 9; 37, 23). în legătură cu învăţătura despre originea omului şi strălucirea naturii omeneşti, psalmistul vorbeşte despre nemurirea sufletului. Această învăţătură nu este expusă şi dezvoltată direct în Vechiul Testament, ci mai mult, indirect, în legătură cu ideea de răsplată: dreptul şi păcătosul îşi vor primi totdeauna, la sfârşit, plata ce o merită. Dreptul Vechiului Testament, adică omul cuvios, care trăieşte după voia lui Dumnezeu şi care stă în strânsă legătură cu El, are conştiinţa nemuririi sale: „Că chiar de voi umbla prin mijlocul umbrei morţii, nu mă voi teme de rele, că Tu cu mine eşti; toiagul Tău şi varga Ta, acestea m'au mângâiat" (Ps 22, 4). „Iar mie bine îmi este sd mă lipesc de Dumnezeu şi să-mi pun în Domnul nădejdea..." (Ps 72, 28). Morala. Pentru psalmişti, Legea lui Dumnezeu este regula cea mare a vieţii, iar împlinirea ei este calea spre desăvârşirea morală şi chezăşia fericirii (mai ales Ps 118/119). Formalismul religios este combătut şi în psalmi, ca şi la profeţi: Jertfiţi jertfa dreptăţii şi nădăjduiţi în Domnul" (Ps 4, 5). Jertfa pe care o cere Dumnezeu este „inima curata" (Ps 51, 19). Aşadar, pietatea interioară şi datoriile faţă de aproapele nu pot fi neglijate sub pretextul aducerii unor sacrificii. Păcatul este o ofensă directă adusă lui Dumnezeu, de aceea el trebuie ispăşit printr'o căinţă adevărată (Ps 51). îngerii. în psalmi se vorbeşte de mai multe ori despre îngeri. Ei sunt descrişi ca servitori ai lui Dumnezeu, care îndeplinesc poruncile Lui. Natura îngerilor nu se explică mai de aproape. Ei au, de asemenea, relaţii cu oamenii, dar numai ca trimişi ascultători ai lui Dumnezeu: „Căci îngerilor Săi le va porunci pentru tine ca să te păzească în toate căile tale" (Ps 91,11 - cf. Mt 4, 6 şi parai.). Psaltirea a fost şi este cartea cea mai populară din Sfânta Scriptură a Vechiului Testament. Prin bogăţia şi variaţia sentimentelor, prin forma de exprimare aleasă şi prin înălţimea cugetărilor religioase, psalmii mişcă adânc sufletul omenesc. Datorită acestor calităţi cu care este împodobită Psaltirea, această carte a fost folosită în cultul divin, din timpurile cele mai vechi, atât la evrei, cât şi la creştini. Psaltirea este şi astăzi, nu numai la ortodocşi, ci şi la celelalte confesiuni creştine, pusă în serviciul cultului divin, public şi particular. Ea formează baza citirilor şi cântărilor religioase în toate serviciile dumnezeieşti. în Biserica Ortodoxă, Psaltirea este împărţită în 20 catisme, pentru uzul liturgic. Tipicul Bisericii stabileşte amănunţit regulile de citire a psalmilor pentru toate împrejurările în care se află credincioşii. 293 Studiul Vechiului Testament Cartea luiIov Bibliografie Onciu, I., Cartea Psalmilor, traducere şi comentar, 1898; Gunkel, H., Einleitung in die Psalmen, Gşttingen, 1933; Weber, J. J., Le Psautier du Breviaire romain, Paris-Tournai, 1944; Vellas, V.M., Eklectoi Psalmoi (Eisagâge, Keimenon-Hermencia), Atena, 1951; Podechard, E., Le Psautier, 3 voi., Lyon, 1949-1954; Duesberg, H., Le Psautier des malads, Maredsous, 1952; Kissane, E. J., The Bookof Psalms, 2 voi, Dublin, 1953-1953; Drivere, P., Les Psaumes, Genres litteraires etThemes doctrinaux, Paris, 1958; Kraus, H. J., Psalmen (Biblischer Kommentar zum AT), Neukirchen, 1958-1959; Deissler, Α., Die Psalmen, 3 voi., Dusseldorf, 1963-1965; Dahood, M., Psalms I (1 = 50), New York, 1966; Weiser, Α., Die Psalmen, 2 voi., 1966. 3. Cartea lui Iov a. Numele cărţii Această carte poartă numele personajului principal. Etimologic, Iov (Iuob) derivă de la aiab sau iib = a duşmăni. Iov poate însemna şi duşmănie. Luat ca pasiv, numele ar însemna cel duşmănit, cel persecutat. De aici rezultă că Iov este un nume simbolic, care reoglindeşte istoria sa. b. Cuprinsul, împărţirea şi scopul cărţii. Problema suferinţei Autorul cărţii Iov tratează una dintre problemele cele mai chinuitoare din viaţa noastră pământească: pentru ce suferă omul drept aici pe pământ. Deci scopul principal al autorului este, după foarte mulţi exegeţi, dezlegarea problemei suferinţei. Ca scop secundar, putem crede că autorul sacru a intenţionat să ofere cititorilor săi, în persoana lui Iov, un frumos model de răbdare în suferinţă. Se pare, apoi, că autorul a mai voit să combată acea curiozitate trufaşă care-1 mână pe om cu atâta uşurinţă să scruteze planurile Providenţei divine. Pe scurt, cuprinsul cărţii este următorul: Iov, un om avut şi foarte evlavios, care trăia la răsărit de Palestina, pe timpul patriarhilor, a fost pus la încercare de Dumnezeu, în privinţa conduitei sale. Domnul îi permite satanei să-1 lipsească pe Iov de toate bunurile sale, de copiii săi şi chiar de sănătatea sa. Deşi lovit atât de greu, Iov rămâne credincios şi supus lui Dumnezeu. Pentru această purtare el este răsplătit îndoit pentru cele pierdute. Această istorie, expusă la începutul şi sfârşitul cărţii (1,1 - 2,10 şi 42, 7-17), formează cadrul expunerii poetico-didactice, în formă de dialog, a problemei suferinţei. Majoritatea părţii din tratare (2,11 - 31, 40) este închinată 294 respingerii acelei concepţii care era curentă în Israel, şi după care cel ce suferă îşi merită soarta din cauza păcatelor, dreptul fiind întotdeauna răsplătit şi ocrotit de Dumnezeu. Această concepţie îngustă este pusă în gura celor trei prieteni ai lui Iov: Elifaz, Bildad şi Ţofar, care au venit să-1 mângâie şi să-1 îmbărbăteze. în cursul a trei cicluri de dialoguri: 2, 11-14, 22; 15-21; 22-31, Iov, având conştiinţa nevinovăţiei sale, susţine cu tărie că relele ce le suferă sunt mai grele decât le-ar fi meritat pentru păcatele sale. El merge până acolo că încearcă să-L învinuiască pe Dumnezeu de nedreptatea care i se face. Prietenii lui Iov nemairăspunzând nimic, apare al patrulea personaj, Elihu, care încearcă să termine discuţia susţinând, pe de o parte, că prietenii lui Iov exagerează prea mult vinovăţia acestuia, încercând să-1 ţină drept un mare păcătos, pe de altă parte, caută să demonstreze lui Iov că nici un om nu se poate considera fără păcat şi că Dumnezeu rămâne ireproşabil, chiar când pedepseşte pe un drept. Dumnezeu trimite asupra dreptului pedepsele ca să-1 încerce şi să-1 purifice (capitolele 32-37). Elihu accentuează, în mai multe rânduri, că omul trebuie să se supună fără împotrivire la tot ceea ce trimite Dumnezeu şi să renunţe să pătrundă tainele Providenţei, care rămân ascunse omului. Pentru a fi scoasă în relief această ultimă idee, poetul face să apară însuşi Dumnezeu, Care descrie unele din operele Sale create, în două cuvântări măreţe (capitolele 38-41). De aici se arată atotputinţa şi incomparabila înţelepciune a lui Dumnezeu în raport cu neştiinţa şi nimicnicia omului. Omul muritor nu izbuteşte să înţeleagă creaturile, cu atât mai puţin încă pe Creatorul său şi planurile urmărite de El în împărăţia binelui şi a răului. în mod obişnuit, cartea se împarte în trei părţi: Prologul sau introducerea, capitolele 1-11; tratarea, capitolele 3-42, 6; epilogul, capitolele 42, 7 - 42, 17. Prologul (1-11). Istorisirea începe cu descrierea fericirii şi pietăţii lui Iov (1,1-5), om integru şi drept, temător de Dumnezeu şi feritor de rău, care avea obiceiul să aducă sacrificii pentru păcatele copiilor săi. Diavolul (satana) îl pizmuia pe Iov pentru fericirea lui. El se înfăţişează înaintea lui Dumnezeu, ca să-i facă cunoscută conduita lui Iov. întrebat de Dumnezeu cum se poartă Iov, satana răspunde că toată credinţa acestui om are la temelie interesul. Dacă i s'ar lua averile sale, Iov L-ar blestema pe Domnul (1, 6-12). „Oarepe degeaba îl cinsteşte Iov pe Dumnezeu?.. .Dar ia întinde-ţi mâna şi atinge-te de tot ce are, şi să vedem dacă nu cumva o să te blagoslovească drept în faţă...". Dumnezeu îi îngăduie satanei să-1 lovească pe Iov în toate ale sale, dar de viaţa lui să nu se atingă. Un şir de nenorociri se abat asupra lui Iov. Turmele şi cirezile sale sunt jefuite. Copiii sunt ucişi sub dărâmăturile casei prăbuşite de furtună. Aceste încercări grele nu-1 tulbură. El nu cârteşte, nu murmură, nu se revoltă. Din gura lui se aud cuvintele: „Domnul a dat, Domnul a luat; cum I-a plăcut Domnului, aşa s'a făcut; fie numele Domnului binecuvântat!". în toate 295 Studiul Vechiului Testament acelea, Iov nu a păcătuit (1, 2,13). Satana din nou pune la îndoială sinceritatea şi dezinteresarea credinţei lui Iov înaintea lui Dumnezeu. El socoteşte că o boală grea îl va face pe Iov să-şi piardă credinţa şi să se depărteze de Dumnezeu. Din nou i se permite satanei să-1 lovească pe Iov cu lepră, dar cu condiţia să nu se atingă de viaţa lui (2, 6). Lovit de această boală grea, Iov stă afară pe o grămadă de gunoi, curăţindu-şi bubele. încercarea lui Iov nu este de o clipă. Situaţia sa pare disperată, încât femeia sa îndrăzneşte să-i zică: „Până când oare te vei mai răbda...? Ci zi ceva, o vorbă către Domnul, şi mori!". Iov însă îi răspunde: „De ce vorbeşti tu ca o femeie fără minte? Dacă noi am primit din mâna Domnului pe cele bune, oare nu le vom răbda şi pe cele rele?...". în toate acestea, Iov n'a păcătuit cu buzele sale (2, 10-11). Aflând despre nenorocirea lui Iov, trei prieteni: Elifaz din Teman, Bildad din Şuah şi Ţofar din Naamah au venit să-1 mângâie şi să-1 întărească. La început ei nu-1 recunoscură. Plânseră şi-1 compătimiră timp de 7 zile, fără ca cineva să rostească un cuvânt (2, 11-13). Tratarea cuprinde trei părţi: partea întâi, capitolele 3-31; partea a Ii-a, capitolele 32-37, şi partea a IlI-a, capitolele 38-42, 6. în tratare suntem duşi pe un teren cu totul deosebit decât cel din prolog. Suntem în faţa unei variate discuţii despre cauzele suferinţelor. Discuţia începe între Iov şi cei trei prieteni, după care intră în scenă un al patrulea, Elihu. încheierea discuţiei o face Dumnezeu. Partea întâi (3,1 - 31, 40) cuprinde discuţia întreită a lui Iov şi a prietenilor săi despre cauzele nenorocirilor. Deosebim cinci subîmpărţiri. 1. Prima cuprinde cuvântarea lui Iov, urmează apoi trei cicluri succesive de discursuri, în care fiecare din cei trei prieteni iau cuvântul rând pe rând, fiecare primind un răspuns din partea lui Iov. Al treilea ciclu nu este aşa de complet ca cele două dintâi. Ultima, care este şi a cincea, cuprinde din nou numai o cuvântare a lui Iov. Prilejul pentru discuţie îl dă Iov prin faptul că se plânge adânc de mulţimea nenorocirilor. în formă de monolog, Iov exprimă o singură şi unică idee: dorinţa de a muri, decât de a suferi. Se întreabă de ce s'a născut (3,3-10), de ce n'a murit în momentul naşterii (3, 11-19), de ce nu dăruieşte Dumnezeu moarte celor nenorociţi (3, 20-26). 2. Primul ciclu de cuvântări: 4-14. a) Cuvântarea lui Elifaz şi răspunsul lui Iov (4, 5-7, 21). Discuţia este începută de Elifaz, poate ca fiind cel mai bătrân dintre cei de faţă. El susţine punctul de vedere că cel nevinovat nu piere niciodată (4,1-11), dar cel vinovat piere din cauza păcatelor lui. El arată apoi, fiind instruit printr'o viziune nocturnă, 296 Cartealui Iov că nici un om nu-i cu adevărat drept înaintea lui Dumnezeu (4, 12-21) şi că fiecare om este vinovat de nenorocirile care vin asupra lui (4, 17-57). Omul credincios nu trebuie să protesteze împotriva încercărilor divine şi să se îndoiască de bunătatea lui Dumnezeu. El îi ridică pe cei smeriţi, îi scapă pe cei apăsaţi, îi apără pe cei slabi (5, 8-16). Ferice de omul pe care-1 pedepseşte Dumnezeu şi care nu dispreţuieşte certarea Lui. Cel care primeşte cu supunere suferinţele trimise de Dumnezeu, acela nu trebuie să se teamă de viitorul său; el se va bucura de fericire (5,17 - 5, 26). Cuvântarea este pătrunsă de demnitate şi are un ton blând, moderat şi plin de înţelegere pentru cel ce se află în suferinţă. Iov, în răspunsul său (6-7), împărtăşeşte o altă părere. După ce îşi descrie suferinţele sale în cuvinte pline de amărăciune (6, 2-7), din nou cheamă moartea (6, 8-9). Afirmă cu hotărâre că n'a călcat poruncile lui Dumnezeu (6, 10). Starea lui este disperată (6,11-13) şi se plânge că nu află înţelegere la prieteni (6,14-23). Cu ce a greşit el?, să-i arate păcatul şi-i invită sâ-i recunoască nevinovăţia (6, 24-30). Din nou întreabă de ce Dumnezeu îl chinuieşte aşa de greu? (7, 1-21). Boala este grea şi urâtă. Ε deznădăjduit şi-şi vede sfârşitul (7, 1-10). De ce Dumnezeu îl lasă să sufere, dacă el nu e vinovat (7, 11-19); dacă totuşi are vreo vină, de ce nu i se iartă păcatul? (7,20-25). Atitudinea lui Iov este deci intransigentă. Nu e dispus să urmeze sfaturile lui Elifaz. b) Cuvântarea lui Bildad şi răspunsul lui Iov (9, 1 - 10, 22). Bildad, la rândul său, caută să-1 convingă pe Iov. Vorbirea lui Bildad este simplă, mai puţin lungă, mai puţin solemnă decât a lui Elifaz, dar tema este aceeaşi: Dumnezeu nu va răpune dreptul şi dreptatea. Dacă Iov este cu adevărat drept, după cum afirmă, să-L implore pe Dumnezeu şi fericirea îi va fi redată (8, 2-7). Oamenii trebuie să înveţe din experienţele trecutului că cei nelegiuiţi au pierit, dar Dumnezeu nu-1 respinge pe omul curat (8, 20-23). în răspunsul său, Iov combate cu putere principiul susţinut de prietenul său (9, 10), dar admite că nu e cu totul drept (9, 23-35). El descrie în culori vii puterea lui Dumnezeu în faţa căreia omul nu înseamnă nimic. De aceea cere de la Dumnezeu să-i facă cunoscute păcatele sale, arătându-şi starea lui deplorabilă, se sileşte să-L înduplece, ca să obţină îndurarea Sa (10, 1-19) şi să-i uşureze suferinţele (10, 20-22). c) Cuvântarea lui Ţofar şi răspunsul lui Iov (11, 1 - 14, 22). întreg răspunsul lui Iov către Bildad se rezumă, pe scurt, astfel: Dumnezeu nu e nedrept, dar pedeapsa sa e prea severă pentru păcatele uşoare, pe care el nu le ştie. Ţofar se arată mult mai vehement decât ceilalţi doi prieteni ai lui Iov. Cuvântarea arogantă a lui Iov îl umple de mânie şi de aceea trebuie să-i răspundă (11, 2-3). Ţofar îl mustră pe Iov că îndrăzneşte să vorbească cu prea mare siguranţă despre nevinovăţia sa şi despre judecata nedreaptă asupra justiţiei divine. Omul nu trebuie să pretindă că el poate să încerce cugetările lui Dumnezeu: înţelepciunea dumnezeiască este infinita (11, 4-12). Păcătosul trebuie să se căiască şi să se smerească. Numai aşa Dumnezeu îl va ierta şi-i va da pacea şi fericirea (11,13-20). 297 Studiul Vechiului Testament în răspunsul său (12, 4), Iov este mult mai lung la vorbă şi pe un ton mai tare şi mai aspru. El răspunde lui Ţofar, dar totodată şi celorlalţi doi prieteni ai săi, combătând teza susţinută de ei, că suferinţa este numai urmarea păcatului. Ironizează îndrăzneala prietenilor săi, care cred că toată înţelepciunea ar fi numai la ei. Dimpotrivă, Iov afirmă că şi el este tot atât de priceput ca şi ei, şi de aceea nu trebuie să fie dispreţuit (12, 2-6). Iov ştie că înţelepciunea şi puterea lui Dumnezeu sunt mari (12, 7-12). El cârmuieşte lumea (12, 13-25). Toate le ştie Iov: n'are nevoie să fie învăţat (13, 1-2). Vorbirea prietenilor săi este suflare de vânt, argumentele lor sunt lut şi cenuşă (13, 3-12). Iov vrea să-şi apere cauza sa înaintea lui Dumnezeu (13, 13-28). Două pricini: şubrezenia şi scurtimea vieţii omeneşti, pledează pentru o judecată mai puţin aspră (capitolul 14). 3. Al doilea ciclu de cuvântări (15,1 - 21,34). Cei trei prieteni aplică principiul lor eronat direct la Iov. a)A doua cuvântare a lui Elifaz şi răspunsul lui Iov (15,1-17). Elifaz îl acuză pe Iov de aroganţă, căci, prin cuvintele sale deşarte, caută să distrugă frica de Dumnezeu şi pietatea (15,1-16). Iov este osândit prin mărturia buzelor sale. El este îndemnat să se căiască (15, 17-35). Iov respinge cu dispreţ susţinerile prietenilor săi. De mângâieri deşarte e sătul (16, 2-5). Din nou zugrăveşte starea sa deplorabilă şi se îndreaptă către Dumnezeu, martorul nevinovăţiei sale. înainte de moarte, care-i stă în faţă, doreşte să fie apărat de Dumnezeu (16, 6 - 18, 3). Prietenii săi sunt orbiţi, mângâietori nepricepuţi (17, 4-16). b)A doua cuvântare a lui Bildad şi răspunsul lui Iov (18,1 -19, 29): Bildad veştejeşte cuvântarea lui Iov cu asprime. El arată că nelegiuitul va pieri şi nimic nu va rămâne din fiinţa lui, nici măcar numele. Aşa i se va întâmpla şi prietenului său (18-21). Iov respinge din nou cu tărie învinuirile ce i se aduc. El arată că este singur responsabil de faptele sale, Dumnezeu este acela care îi face necaz şi durere. După ce repetă tânguirile sale, Iov îşi exprimă speranţa că Dumnezeu nu-1 va lăsa, ci va arăta nevinovăţia şi-1 va răsplăti (19, 23-38), într'o viaţă viitoare. c) Cuvântarea a doua a lui Ţofar (20, 1-21, 34). Repetând punctul său de vedere, Ţofar arată cu mare râvnă că nenorocirea celui nelegiuit este sigură şi completă. Prin aceasta, într'un chip indirect, face aluzie la Iov, ca să-1 intimideze (20, 1-29). Iov, în răspunsul său, se referă la experienţa trecutului, care arată că cel nelegiuit nu se pedepseşte aici pe pământ şi că uneori şi după moarte este onorat de către oameni (21, 1-34). 4. Al treilea ciclu de cuvântări (22 - 26, 13). Elifaz şi Bildad insistă din nou asupra părerii lor, pe când Ţofar nu mai intervine. a) A treia cuvântare a lui Elifaz şi răspunsul lui Iov (22, 1 - 24, 25). Elifaz înşiră o mulţime de păcate ale lui Iov (22, 1-11) şi descrie soarta credincioşilor din vechime. Apoi îl îndeamnă pe prietenul său să se căiască (22, 12-30). Iov 298 Cartealui Iov răspunde calm, chemându-L pe Dumnezeu cel atotştiutor ca martor al nevinovăţiei sale (23,1-17). El se plânge că nu poate să expună în adunarea publică cauza sa justă. Căile Providenţei sunt nepătrunse. Cei apăsaţi trăiesc în cele mai mari necazuri, pe când cei nelegiuiţi sunt nepedepsiţi. Astfel, chestiunea pusă de prietenii săi nu poate fi dezlegată prin acuzaţii nedrepte (24, 1-25). b) A treia cuvântare a lui Bildad şi răspunsul lui Iov (25, 1-26). Bildad se întreabă cum poate cineva să-şi închipuie că un om este cu totul curat înaintea lui Dumnezeu, când nici stelele cerului nu sunt curate înaintea Lui? (25). Iov răspunde că aceasta nu-1 priveşte pe el şi n'are nevoie de înţelepciunea prietenilor săi pentru preamărirea lui Dumnezeu. Lucrul acesta îl ştie el foarte bine (26, 1-13). douîncheierea disputei dintre Iov şi cei trei prieteni ai săi (27, 1-31, 40), prin a) Iov îşi mărturiseşte din nou nevinovăţia (27, 1-10) şi afirmă că învăţătura ă monologuri ale lui Iov. prietenilor săi despre răsplata dreptului şi sancţionarea nelegiuitului, aci pe pământ, este deşartă şi defectuoasă (27, 11-23). Omul poate să afle multe prin străduinţa sa, dar nu poate ajunge la înţelepciunea dumnezeiască (28, 12-28). Aşadar, problema răului nu poate fi dezlegată prin pătrunderea minţii omeneşti. b) Tânguindu-se, Iov se ridică împotriva afirmaţiei prietenilor săi că nenorocirile venite asupra sa sunt pedeapsă trimisă pentru păcatele sale. Odinioară era fericit, dar acum e nenorocit. Nenorocirea nu şi-a putut-o atrage pentru acele păcate de care este învinuit pe nedrept (29, 1- 31, 40). Partea a Π-a (32-37): Cuvântările lui Elihu. Prin patru cuvântări, Elihu, al patrulea personaj, caută să dezlege întrucâtva problema discutată, mustrând şi corectând unele afirmaţii prea îndrăzneţe ale lui Iov. a)în prima cuvântare, Elihu arată că Dumnezeu foloseşte nenorocirile pentru a-i învăţa pe oameni (22, 6-33)· Durerea este unul din mijloacele prin care Dumnezeu îi aduce pe oameni la pocăinţă şi-i curăţeşte de mândrie. De aceea Elihu îl mustră pe Iov că se declară pe sine nevinovat, iar pe Dumnezeu îl consideră drept duşmanul său (33, 8-12). Iov nu trebuie să uite că Dumnezeu lucrează totdeauna spre binele oamenilor (33, 13-33). b)în cuvântarea a doua (34, 1-37), Elihu arată că omului nu-i este îngăduit să se îndoiască de dreptatea lui Dumnezeu. Mustrând unele cuvinte de acuzare ale lui Iov la adresa lui Dumnezeu pentru nedreptatea faţă de el (34, 1-9), Elihu arată dreptatea lui Dumnezeu din iubirea, judecăţile şi sfinţenia Lui (34,10-37). c)în cuvântarea a treia se arată folosul pietăţii (35, 1-16). Faptele bune sau rele folosesc sau strică omului, nu lui Dumnezeu (35, 1-8). Explică apoi de ce Dumnezeu nu ascultă îndată cererile celor pioşi (35, 9-16). Omul nu ştie cum să se roage lui Dumnezeu. 299 Studiul Vechiului Testament d) Cuvântarea a patra arată din nou că nenorocirile îi învaţă pe oameni. Dumnezeu nu-i părăseşte pe oameni, ci îi ocroteşte şi-i învaţă, cum este cazul lui Iov. în sfârşit, Elihu, preamărind înţelepciunea dumnezeiască, îl învaţă pe Iov să-şi mărturisească neştiinţa (36, 1 - 37, 24). Partea a ΙΠ-a (38, 1 - 42, 6): a) Răspunsul lui Dumnezeu în două cuvântări: ceea ce Iov a cerut (31, 35), s'a realizat. însuşi Dumnezeu apare şi vorbeşte despre lucrările Lui cele minunate. Prin întrebări felurite despre creaţia lucrurilor (38,35), despre forţele naturii, despre cursul stelelor (38,16-38), despre originea şi viaţa animalelor (38, 39 - 39, 30), Dumnezeu îl convinge pe Iov de neştiinţa lui (39, 31)· Acesta mărturiseşte că a vorbit cu nepricepere (39, 33-39)· b) în a doua cuvântare (40 - 42, 6) se arată că omul nu trebuie să se justifice pe sine, acuzându-L pe Dumnezeu. Aceasta, cu atât mai puţin, cu cât omul este o fiinţă slabă, ceea ce se vede şi din faptul că omul nu poate stăpâni creaturile lui Dumnezeu, cum sunt de exemplu behemot (hipopotamul) şi leviatanul (crocodilul). La aceasta Iov răspunde că recunoaşte atotputinţa şi atotştiinţa lui Dumnezeu, îşi mărturiseşte neştiinţa, vina sa şi cere iertare (42, 1-6). Epilogul (42, 7-17). încheierea cărţii, în formă de proză, istoriseşte că Dumnezeu 1-a răsplătit pe Iov, dăruindu-i o stare mai fericită decât cea de odinioară. c. Originea cărţii în privinţa originii acestei cărţi nu ştim nimic precis. Data compunerii este foarte controversată, fiindcă scrierea însăşi nu ne dă indicaţii suficiente. Astfel, sub acest raport se pot face doar conjecturi, de aceea răspunsurile la chestiune variază la infinit. De fapt au fost propuse o mulţime de date, începând cu epoca patriarhală până la epoca greacă. în timpurile vechi au fost unii care îi atribuiau cartea lui Iov însuşi sau unui prieten al său. Origen, Sfântul Efrem Şirul şi alţii ziceau că Iov şi cartea sa sunt mai vechi decât timpul lui Moise. Fericitul Ieronim şi alţii susţineau că opera a fost scrisă la început în limba arabă şi că a fost tradusă de Moise sau de alţi scriitori evrei. Atât părerile care atribuie opera timpului antemozaic, cât şi celui mozaic, sunt cu totul improbabile. Limba cărţii Iov ar trebui să aibă arabisme şi ceva primitiv, ceea ce nu e cazul. Ε greu de admis, apoi, că una dintre producţiile literare cele mai desăvârşite ale limbii ebraice să fi putut fi în acelaşi timp primul monument poetic al acestei limbi. Aşadar, Moise n'a putut fi autorul acestei cărţi, cum susţin tradiţia talmudică şi unii exegeţi mai vechi. Un mare număr de exegeţi mai noi afirmă că această carte a fost scrisă în epoca de aur a poeziei ebraice. Unii dintre aceştia aşază compunerea cărţii în timpul lui Solomon, alţii susţin, în general, că scrierea trebuie datată în perioada 300 Cartealui Ιου de înflorire a literaturii sacre, de la timpul lui Solomon până la timpul lui Iezechia - secolul VII (Hşpfl, Lesetre etc). Lui Solomon îi atribuie cartea Sf. Grigorie de Nazianz şi Sf. Ioan Gură de Aur. Astăzi, cea mai mare parte a exegeţilor protestanţi şi câţiva catolici sunt de părere că opera de faţă ar fi fost compusă în timpul postexilic, fie timpul persan (Dhorme), fie cel grecesc (N. Peters). Dar cum s'a spus mai sus, caracterul clasic al limbii arată o epocă mult mai veche. în afară de aceasta, şi caracterul eshatologic al cărţii ne face să ne gândim la epoca preexilică. Mai adăugăm la aceasta şi diferite aluzii făcute în cărţile profetice, scoase din cartea lui Iov. Astfel, apare evident că Ieremia a cunoscut cartea Iov şi a imitat-o când îşi blestema ziua naşterii (cf. Ir 20, 14; Iov 3, 3 ş. u.). în Iezechiel, Iov este de mai multe ori numit (14, 14-20). Despre Amos se zice că a avut în minte locul din poezia lui Iov, unde el îl descrie pe Dumnezeu drept creatorul Ursului şi Orionului (Am 5, 8; cf. Iov 9, 9; 39, 31 ş. u.). Nu puţini exegeţi atribuie cartea Iov lui Ieremia, din pricina asemănării între Ieremia 20, 14 şi Iov 3, 3 ş. u. Datarea târzie a cărţii, după secolul V (în epoca greacă), nu se întemeiază pe nici un argument sănătos, deci în nici un caz nu poate fi admisă o astfel de părere. Nu se ştie cine a fost persoana care a scris cartea. Ceea ce putem afirma cu siguranţă este faptul că autorul cărţii n'a fost un străin care a locuit în Egipt, la graniţele Palestinei, în Idumeea, în pustia arabică sau în altă parte. Autorul cărţii Iov a fost un iudeu care a putut locui chiar în Ierusalim, fiind familiarizat în cunoaşterea Legii şi în general în toată cultura israelită din epoca de înflorire a literaturii şi limbii ebraice. Un străin n'ar fi putut trata o astfel de problemă cum o tratează cartea Iov, neavând cunoştinţele trebuitoare. Faptul că autorul cunoaşte obiceiurile, practicile locuitorilor din pustie şi are cunoştinţe despre Egipt şi ţările Eufratului dovedeşte că el era o persoană cultă, care avea cunoştinţe de istorie şi de geografie. Se poate presupune că autorul a făcut călătorii în ţările vecine. Au fost unii care au susţinut că poemul nostru ar fi o traducere din limba arabă, lucru care este cu totul imposibil. Limba şi stilul cărţii sunt dovada cea mai convingătoare că nu poate fi vorba de o traducere. d. Integritatea cârtii Sfinţii Părinţi şi cei mai mulţi exegeţi ortodocşi, romano-catolici precum şi unii protestanţi susţin unitatea cărţii. Dimpotrivă, majoritatea criticilor raţionalişti şi unii exegeţi tradiţionalişti cred că textul prim a suferit ulterior unele întregiri mai mult sau mai puţin însemnate. Astfel, mai întâi i se contestă autorului prologul şi epilogul, apoi se pun în discuţie cuvântările lui Elihu (32-38) precum şi capitolele 27, 28 şi 40, 15-41, 25. De fapt nici o obiecţie serioasă nu poate fi invocată împotriva atribuirii prologului şi epilogului autorului cărţii. Fără început şi sfârşit, opera ar putea rămâne neînţeleasă, fiindcă prologul şi epilogul formează cadrul indispensabil 301 Studiul Vechiului Testament al disputei între Iov şi prietenii săi. Deşi autorul revine foarte rar la prolog în cursul tratării (8,4; 19,17; 29,5), totuşi o introducere istorică era absolut necesară. Tot aşa şi epilogul aparţine cărţii, fiindcă şi unul, şi altul se întregesc: „ O bună înţelegere a legăturii care uneşte prologul, dialogul şi epilogul, nu numai prin gândire, dar încă şi prin expresie, arată că cele trei părţi componente au o origine comună şi că nu sunt opera a doi sau trei autori diferiţi" (Dhorme). în ceea ce priveşte cuvântările lui Elihu (32-37), autenticitatea lor este controversată de foarte mulţi exegeţi pentru mai multe motive: 1.Elihu nu este numit nici în prolog, nici în epilog. Iahve, în cuvântarea Sa, nu aminteşte nimic despre acest personaj neprevăzut. 2.Cuvântările lui Elihu ar fi de prisos, fiindcă ele ar reproduce ideile celor trei prieteni. Fără aceste cuvântări, opera ar putea fi completă. 3.Cuvântările lui Iahve (38,1) presupun că Iov a vorbit ultimul (31, 35-40). Iahve deci răspunde la cererea lui Iov şi deci n'ar fi fost loc pentru Elihu în planul prim al cărţii. 4.Limba cuvântărilor lui Elihu are multe aramaisme, fraze şi construcţii gramaticale neobişnuite. Răspunsul. Cei trei prieteni sunt numiţi în prolog fiindcă ei erau împreună cu Iov personajele principale. Elihu n'a venit în chip special; el era acolo printre auditorii care erau de faţă la dezbatere. Despre prezenţa lui Elihu s'ar face poate aluzie în capitolele 17, 9; 28, 2; 31, 1· Pentru a apăra autenticitatea capitolelor 32-38, exegetul Sizszigel aduce în discuţie un nou şi puternic argument. După el, autorul cărţii discută problema răului sub forma unei dezbateri judiciare. Intrarea în scenă a lui Elihu ar fi fost înadins pregătită la locul şi timpul potrivit. Aşa s'ar explica, în chip satisfăcător, tăcerea lui, atât în prolog, în epilog, cât şi în cuvântarea lui Dumnezeu. Apoi cuvintele lui Elihu nu sunt o simplă repetare. Fără aceste cuvântări, problema pusă: „De ce Dumnezeu permite suferinţa dreptului?" ar rămâne fără dezlegare. Vorbirea lui Elihu reprezintă ideea suferinţei purificatoare, pe când cei trei prieteni susţineau că nenorocirile au numai caracterul unor pedepse vindicative, Elihu aduce, aşadar, ceva nou în discuţie. în afara de aceasta, prin cuvântările lui Elihu se pregăteşte intrarea în scenă a lui Dumnezeu. Iov este atât de convins de dreptatea sa, încât îndrăzneşte să pună în discuţie dreptatea divină. Prin introducerea lui Elihu, poetul a reuşit ca să ţină departe înalta persoană divină de disputa şi cearta omenească. în ce priveşte obiecţia din urmă, admitem că este deosebire evidentă de stil între cuvântările lui Elihu, cele ale lui Iov şi ale celor trei prieteni. Această deosebire se poate justifica foarte bine pe temeiul artei desăvârşite a poetului. Făcând să vorbească un tânăr, autorul îi pune în gura lui cuvintele unui tânăr. Astfel, Elihu, fiind un tânăr din tribul aramaic Buz, autorul, în chip potrivit, îi atribuie o limbă aramaizantă, un stil mai bombastic şi un ton mai emfatic. Notăm apoi că unii critici literari, ca Budde, apără autenticitatea capitolelor 32-37, atribuin-du-le autoruluipărţiiprime(Budde, DasBuchHiobs, Gşttingen, 1913, p·68,Introd.). 302 Cartealui Ιου în sfârşit, referitor la capitolele 27-28 şi 40,15 - 41, 25 nu există nici un temei serios pentru a fi puse în discuţie. Legătura cu contextul este bine constatată. De asemenea, stilul şi paralelismul arată că aceste bucăţi se datoresc aceleiaşi mâini care a scris întreaga carte. e. Valoarea istorică şi autoritatea cărţii Două chestiuni se discută mai ales: 1. A existat Iov ca persoană istorică? 2. Ce valoare istorică are cartea care poartă acelaşi nume? Sfânta Scriptură atestă existenţa lui Iov: Iezechiel (14, 14-20) îl aminteşte pe Iov drept unul din cei mai mari sfinţi ai Vechiului Testament, alături de Noe şi Daniel. Isus, fiul lui Sirah, îşi aduce aminte bine şi de Iov, care a ţinut fără abatere toate căile dreptăţii (49, 10). Sfântul Iacob, în epistola sa, îl reaminteşte pe Iov drept un model de răbdare pentru cei credincioşi (5,11). De aici se vede că Sfinţii autori inspiraţi au fost convinşi de existenţa acestei persoane. Tot aşa Sfinţii Părinţi, în unanimitate, îl consideră pe Iov drept persoană istorică. Unii dintre ei, după cum am văzut, îl socoteau pe Iov drept autorul cărţii. Pentru acest motiv, Augustin şi alţi exegeţi vechi numărau cartea Iov la cărţile istorice. Că Iov este o persoană istorică reiese şi din consensul Bisericii universale, care îl onorează numindu-1 sfânt: „Biruitorul multor ispite şi bărbatul admirabil al suferinţei". Biserica Ortodoxă serbează amintirea lui Iov la 6 mai, cea occidentală la 10 mai. Un număr de exegeţi radicali sunt de părere că întreg cuprinsul cărţii Iov este o pură creaţie literară şi că Iov n'ar fi existat. Această părere este consemnată şi în Talmud (Baba bathra, 15). Alţi exegeţi, apropiindu-se de felul de a vedea arătat mai sus, admit un sâmbure istoric rudimentar. Până în secolul 19, majoritatea exegeţilor tradiţionalişti au crezut că întreg cuprinsul cărţii Iov este istoric, în cele mai mici amănunte. Această opinie este abandonată astăzi de aproape toţi exegeţii. Exegeţii ortodocşi, ţinând calea de mijloc, afirmă că istoria lui Iov, relatată în carte, este adevărată în substanţa ei, dar autorul cărţii a amplificat-o şi a împodobit-o, prelucrând-o în chip poetic. Cu alte cuvinte, pe un fond istoric, poetul inspirat a făcut amplificările şi a aranjat materia aşa cum o cere arta poetică. Fondul istoric se cuprinde în faptul că Iov, într'adevăr, a fost persoană istorică, care a trăit pe vremea patriarhilor (1, 5), că era monoteist (31, 26-27) şi că nu era israelit (1, 1). De când s'au descoperit nişte tăbliţe cu scriere cuneiformă, care cuprind o scriere despre „Dreptul care suferă" (Dhorme, Choix des textes religieux assyro-babilonlens, 1907) se discută chestiunea raporturilor între textul babilonian şi cartea Iov. Un rege lovit de nenorociri, în textul cuneiform, susţine cu tărie nevinovăţia sa. Datorită zeului Marduc, care-i recunoaşte nevinovăţia, el este repus în starea de prosperitate de mai înainte. Unii exegeţi au crezut că poemul babilonian ar fi servit drept tip, de unde s'ar fi inspirat autorul biblic. Fără îndoială că există unele asemănări de idei şi de 303 Studiul Vechiului Testament fapte între cele două texte. Aceste asemănări sunt numai accidentale, încât nu poate fi vorba despre dependenţa cărţii lui Iov de acel poem. Cazuri când un nenorocit recapătă graţia divină sunt destul de dese. Geniul autorului sacru nu a avut nevoie de vreun imbold din afară. / Autoritatea divină a cărţii Tradiţia iudaică veche şi Biserica creştină au recunoscut totdeauna autoritatea divină a cărţii Iov. S'a spus, în alt loc, că Iezechiel aminteşte de persoana lui Iov (14,14). Sfântul Pavel în Romani 11, 35, Corinteni 3,19 şi Sfântul Iacob în 5,11 se referă la cartea Iov. Sfinţii Părinţi vorbesc despre cartea Iov şi o consideră drept carte inspirată. Biserica a condamnat la Sinodul al II-lea din Constantinopol (al Vl-lea Ecumenic) părerea lui Teodor din Mopsuestia care s'a îndoit de inspiraţia cărţii. Sfinţii Părinţi au susţinut că opera întreagă este inspirată. Dar se pune întrebarea: până unde se extinde autoritatea divină? în cartea aceasta, Iov şi prietenii săi susţin păreri diferite şi opuse între ele. în cartea Iov trebuie să deosebim prologul, epilogul, cuvântările lui Iahve, ale lui Iov, ale lui Elihu şi ale celor trei prieteni. Este evident că locurile unde vorbeşte însuşi autorul inspirat sau prin care este introdus însuşi Dumnezeu vorbind, fără discuţie trebuie considerate inspirate. Celelalte cuvântări trebuie judecate după regulile obişnuite, proprii dialogurilor. în acest gen literar autorul aprobă, tacit, tot ceea ce este de acord între persoanele care vorbesc şi nu arată reprobarea autorului, în altă parte a scrierii. Pe temeiul acestui principiu, cuvântările lui Elihu, pe care nu le respinge Iov şi nici nu sunt reprobate de Dumnezeu, trebuie socotite ca părere a autorului. Tot aşa este cazul cu prologul şi epilogul. Cu tot dreptul deci se afirmă că aceste părţi sunt inspirate. Cuvântările lui Iov sunt combătute de cei trei prieteni, de Elihu (33, 8 ş. u.), de Iahve (38, 2). Totuşi nu toate cuvintele lui Iov trebuie să fie respinse. Este sigur că foarte multe cuvinte ale lui Iov se bucură de autoritatea divină, fiindcă Dumnezeu însuşi, adresându-Se celor trei prieteni, îi mustră că n'au vorbit despre Iov adevărul, aşa cum a vorbit robul Său, Iov (42, 7). De asemenea, şi unele cuvinte ale celor trei prieteni, deşi ei, în general, apără o teză cu totul eronată, au totuşi autoritate, întrucât, într'o anumită privinţă, redau un adevăr. De exemplu: teza susţinută de cei trei prieteni că există şi pedepse vindicative este adevărată. Ei greşesc însă când spun că nu există numai pedepse vindicative. Aşa se explică faptul că Sfântul Pavel citează un text dintr'o cuvântare a lui Elifaz drept Sfânta Scriptură (1 Co 3, 19). Ideile eshatologice din cartea lui Iov. Ideile despre soarta omului după moarte, în* cartea Iov, nu se deosebesc, în genere, de concepţia Vechiului Testament din epoca timpurie. Moartea pune capăt vieţii, care vine de la Dumnezeu. în faţa morţii toţi sunt egali (3, 19). După despărţirea de trup, sufletul omului 304 Proverbele lui Solomon merge în Şeol unde se va întâlni cu celelalte suflete (32, 23). Starea sufletelor este tristă în acel loc întunecos (10, 21; 17, 13; 24, 22). Ele nu pot reveni pe pământ (7, 9-10; 10, 10, 21) şi nu ştiu nimic despre ce se petrece aici (14, 21). O dată cu progresul revelaţiei, evreii credeau într'un Răscumpărător care va elibera din Şeol sufletele drepţilor. îndeosebi din textul cărţii Iov, cuprins în capitolele 19, 25-27, se desprind înalte idei eshatologice, cu toate că textul original ebraic se deosebeşte în multe privinţe de textul grecesc al Septuagintei sau al celorlalte traduceri vechi (Vulgata, Peschitto, Targumul). Trecând peste deosebirile care există între textul ebraic şi traducerile vechi, putem totuşi trage următoarele concluzii cu privire la ideile ce se desprind în 19,25-27: 1.Credinţa într'un Răscumpărător dumnezeiesc care va veni. 2.Nemurirea sufletului care-L va vedea pe Dumnezeu după această viaţă pământească. 3.învierea trupului, prin care sufletul va trebui să-L contemple pe Dumnezeu. 4.Identitatea omului înviat cu cel din viaţa aceasta. 5. Certitudinea Judecăţii din urmă, care va răsplăti pe fiecare după faptele sale. Bibliografie Isopescu, O. S., Cartea Iui Iov. Introducere, traducere şi comentar, Cernăuţi, 1904; Popescu Mălăeşti, I., Cartea Iov, studiu introductiv, Bucureşti, 1933; Dhorme, P., Le livre de Iov, Paris, 1916; Kissane, B. J., TheBookof lob, Dublin, 1939; Stevenson, W. B., The poem of lob, Londra, 1942; Herzberg, H. W., Das BuchHiob, Stuttgart, 1949; Weiser, Α., Das Buch Hiob, Gşttingen, 1951; Hanson, Α., and M, The Book of Jov, Londra, 1953; Stier, R-j Das Buch Hiob, Munchen, 1954; Minn, Η. Η., The Book of Iov, Auckland, 1965; Horst, R, Hiob (Bibi. Kom. zum AT), Neukirchen, 1968; Fohrer, G., Das Buch Hiob (Kommentar zum AT), Gutersloh, 1964. 4.ProverbeleluiSolomon a. Numele cărţii Cartea Proverbelor poartă în limba ebraică titlul „Mişle Şelomo ben David melech Israel" - Proverbele lui Solomon, fiul lui David, regele lui Israel în greceşte: Παροιμίαι Σολομώντος υϊοΰ ΔαυεΙδ δς έβασίλευσεν έν 'Ισραήλ; în Vulgata: liber proverbiorum. Proverbele de aici nu trebuie înţelese în sensul de proverbe în accepţia obişnuită, adică ziceri luate din înţelepciunea populară, ci în sensul 305 τ Studiul Vechiului Testament Proverbele luiSolomon de maxime, sentinţe, cugetări, învăţături scurte. Prin urmare, cartea aceasta cuprinde o colecţie de diferite genuri de poezii didactice. Majoritatea lor sunt scurte maxime de spirit, compuse din câte două stihuri sub forma paralelismului sinonimic şi antitetic, fără o ordine sistematică. Se mai află bucăţi mai lungi, care formează expuneri închegate şi unitare (capitolele 1-9). în locul titlului obişnuit, care arată forma exterioară a cărţii, Sfinţii Părinţi preferau denumirea Πανάρετος σοφία şi Παιδαγωγική σοφία - înţelepciunea a toată virtutea, înţelepciunea educativă, denumiri care iau în considerare mai mult cuprinsul cărţii. Prin expresia: „sofia" erau desemnate şi alte cărţi. Aşa se numeau şi Ecclesiastul, şi cele două cărţi necanonice: cartea înţelepciunea lui Isus, fiul lui Sirah, şi aşa numita „înţelepciune a lui Solomon". b. Cuprinsul cărţii Cartea Proverbelor este o colecţie de bucăţi (poeme) didactice, care tratează despre adevărata înţelepciune a vieţii. Cuprinsul acestei învăţături despre înţelepciune este, pe de o parte, produsul experienţei general umane şi personale, pe de alta parte îşi are originea în cercurile de gândire biblică, însă structura religioasă a tuturor expunerilor are precădere şi formează baza întregii cărţi. Dumnezeu este începutul şi sfârşitul tuturor învăţăturilor. Legea Sa formează criteriul cel mai înalt pentru conduită în viaţă şi pentru orice aşezare. Regulile de conduită înţeleaptă înfăţişează viaţa omenească, atât după latura ei naturală, cât şi după latura ei supranaturală, în aşa fel că latura naturală este pusă în legătură cu cea supranaturală şi totodată este supusă acesteia din urmă. în acest înţeles, putem zice că „înţelepciunea", care se învaţă în această carte, se întemeiază pe revelaţia dumnezeiască, care judecă toate lucrurile după legile dumnezeieşti. Ea se naşte din frica lui Dumnezeu (Pr 9,10), se cârmuieşte şi se conduce prin frica lui Dumnezeu (15, 33) şi se încununează cu frica lui Dumnezeu. Deşi îndemnurile şi sfaturile date se ocupă de diferite chestiuni, totuşi ele tratează anumite puncte cu deosebită predilecţie. Astfel sunt puse faţă în faţă înţelepciunea cu prostia, dreptatea cu nedreptatea, pietatea (religiozitatea) cu necredinţa, mândria cu smerenia, bogăţia cu sărăcia, sârguinţa cu lenea. Apoi tratează despre raporturile dintre Dumnezeu şi om, dintre părinţi şi copii, dintre autorităţi şi supuşi, dintre bărbat şi femeie, dintre stăpân şi slugă, dintre prieteni şi duşmani. Mai ales se dau avertismente şi îndemnuri împotriva desfrâului, a cruzimii, a incorectitudinii şi a necinstei, a mitei şi a nedreptăţii, a zgârceniei şi a lăcomiei, împotriva făţărniciei şi a linguşirii, împotriva mâniei şi a certurilor, împotriva chezăşiei. Mereu se recomandă frica de Dumnezeu, prudenţa, precauţia în cuvinte şi discreţia, iubirea faţă de aproapele, binefacerea, iubirea de adevăr, moderaţia. Neîncetat se accentuează legea răsplăţii celei drepte: omului evlavios îi va merge bine, celui nelegiuit îi va merge rău. Binele va fi răsplătit, răul va fi pedepsit. Cartea Proverbelor o putem împărţi în următoarele secţiuni: 306 1)Cuvântări introductive (capitolele 1-9), care recomandă înţelepciunea în general şi fac elogiul folosului ei, arătându-se originea ei divină. 2)Prima colecţie de ziceri ale lui Solomon (10, 1 - 22, 16), cu două adaosuri, care conţin maximele unor înţelepţi necunoscuţi (22,17- 24, 23; 23-24 24). 3)A doua colecţie de ziceri ale lui Solomon, „adunate de către bărbaţii lui Iezechia, regele lui Iuda" (25, 1 - 29, 27), cu trei suplimente: Cuvintele lui Agur (30); sfaturile adresate regelui Lemuel de către mama sa (31,1-9) şi cântarea alfabetică, în care se face lauda femeii virtuoase (31, 10-31). întreaga carte este consacrată învăţăturii despre înţelepciune (hochma), care nu este speculativă şi filosofică, ci practică şi religioasă. Ea se întemeiază pe frica lui Dumnezeu şi duce lupta împotriva „prostiei", adică a imoralităţii şi impietăţii. Scopul cărţii este arătat la început astfel: „Pentru a cunoaşte înţelepciunea şi învăţătura, pentru a înţelege spusele adânci, pentru a dezveli învăluirile cuvintelor, pentru a pricepe dreptatea, adevărul şi a-i face judecăţii dreptar, pentru ale da celor simpli isteţime şi celor tineri pricepere şi cugetare". Autorul îşi propune, aşadar, să-i înveţe pe ascultătorii săi înţelepciunea. Peste tot autorul urmăreşte un scop practic: toate îndemnurile, exemplele şi lecţiile urmăresc să-1 facă pe om înţelept şi prin aceasta mai bun, prudent şi fericit. c. Originea şi timpul colecţionării Cartea Proverbelor formează o colecţie generală din alte colecţii mai mici. Aceasta se vede din titlurile care se află la diferitele părţi ale cărţii şi din ordinea deosebită în textul ebraic şi cel grecesc. Astfel, titlurile din textul ebraic ne arată următoarele părţi componente ale cărţii. 1.Cele nouă capitole de la început au titlul: „Proverbele lui Solomon, fiul lui David, cel ce a domnit în Israel". 2.Capitolele 10, 1 - 22,16 au titlul: „Proverbele lui Solomon". în traducerea grecească (Septuaginta) şi în Peschitto lipseşte titlul acesta. 3.Capitolele 22, 17 - 24, 22 au titlul: „Proverbele înţelepţilor". 4.Capitolele 24,23-24,33 au începutul: „Şi acestea sunt ziceri ale înţelepţilor". 5.Capitolele 25-29 încep cu: „Acestea sunt proverbele lui Solomon, pe care le-au transcris prietenii lui Iezechia, regele lui Iuda". 6.Capitolul 30 are titlul: „Cuvintele lui Agur, fiul lui lake din Masa". 7.Capitolul 31, 1-9 poartă titlul: „Cuvintele lui lemuel, regele din Masa, pe care l-a instruit mama sa". 8. Capitolul 31, 10-31 n'are nici un titlu, dar are un cuprins deosebit: elogiul femeii virtuoase. Din cele de mai sus vedem că autorul titlului din fruntea colecţiei a V-a de Proverbe (25-29) a avut înaintea sa fie colecţia a Ii-a (10,1 - 22,16), fie colecţia I împreună cu a Ii-a. 307 Studiul Vechiului Testament Din cauza titlurilor noi, care se află în 22, 17 şi 24, 23, aceste fragmente se pare că trebuie să fie atribuite unui autor, sau chiar la doi autori de origine mai târzie. Aceasta însă nu se poate afirma cu toată certitudinea. Putem însă presupune că colectorii capitolelor 25-29 au avut înaintea lor cele două fragmente, fiindcă dacă n'ar fi fost aşa, ei ar fi adăugat colecţia lor îndată după 22, 16. Autorul titlului, care este în strânsă legătură cu introducerea (1,1), se extinde asupra celor nouă capitole şi se pare că a avut înaintea sa şi capitolele 10, 1 -22, 16. Exegeţii patristici şi cei din Evul Mediu îi atribuiau lui Solomon întreaga carte a Proverbelor. Faptul acesta se .explică datorită faptului că Sfinţii Părinţi au cunoscut numai traducerea alexandrină, în care lipseşte titlul 10, 1 din textul ebraic, iar titlurile 30,1 şi 31,1 sunt aşa de neclare, încât nu li se înţelege sensul lor original. Fericitul Ieronim traducând numele proprii Agur şi Iake ca nume apelative, Agur - adunătorul, Iake - fiul cel pios, a contribuit încă şi mai mult la interpretarea greşita a ultimelor două titluri. Ieronim înţelegea numele Agur şi Iake în chip simbolic şi le aplica la Solomon. Pe acesta îl considera drept autorul cărţii întregi, şi deci şi al ultimelor capitole (30-31). începând însă din secolul XVI, când s'a întreprins studiul mai exact al textului ebraic, mulţi exegeţi şi-au schimbat părerea asupra originii şi autorului cărţii Proverbelor. Ei i-au atribuit lui Solomon cea mai mare parte a Proverbelor, iar unele părţi sau colecţii mai mici le-au atribuit altor autori. După textul ebraic, Solomon este arătat, expres, drept autor al colecţiei a doua (10, 1 - 22, 16) şi al colecţiei a cincea (25-29). ,■ Tot lui Solomon îi sunt atribuite şi capitolele 1-9- întrucât aceste capitole nu conţin ziceri propriu-zise, ci descrierea şi elogiul înţelepciunii, mulţi exegeţi au crezut că această parte trebuie atribuită unui autor de mai târziu. Aşa, de exemplu, opinează exegeţii Knabenbauer şi Nikel: ultimul socoteşte că cele nouă capitole au fost scrise după exil. După aceşti exegeţi ar fi o oarecare asemănare între concepţia despre înţelepciune din cartea Proverbelor, în cele nouă capitole, şi concepţia despre înţelepciune la filosofii greci. Aci trebuie să observăm, mai întâi, că felul de a concepe lucrurile în capitolele 1-9 este cu totul deosebit de cel al filosofilor greci. înţelepciunea descrisă în capitolele 1-9 n'are nimic comun cu înţelepciunea (sofia) grecească, ci este de acord cu concepţia generală din celelalte cărţi ale Vechiului Testament (Cartea Iov, Psalmii şi Ecclesiastul). Astfel nu există motive serioase de a nu-1 socoti pe Solomon autorul acestor capitole. Este probabil că ultimul redactor inspirat a pus în fruntea colecţiei întregi cele nouă capitole de la început, ca introducere, cuprinsul fiind scos din diferite cuvântări ale lui Solomon, ţinute la diferite ocazii. După cum am văzut, capitolele 22, 17 - 24, 22 şi 24, 23-34 cuprind zicerile unor înţelepţi necunoscuţi. Unii exegeţi (Vigouroux, Fillion, Cornelly, Weissmann şi V. Tarnavschi) cred că şi aceste fragmente pot fi atribuite lui Solomon. Din 308 Proverbele lui Solomon cele trei suplimente, două, cu tot dreptul, trebuie atribuite acelor persoane ale căror nume sunt amintite în titlul lor: primul lui Agur (30, 1-33), al doilea lui Lemuel (31, 1-9). Se discută chestiunea dacă poezia alfabetică despre femeia virtuoasă trebuie să i se atribuie lui Solomon sau nu (31,10-31). După cum se vede, cea mai mare parte a Proverbelor este cu tot dreptul atribuită lui Solomon. Cu tot dreptul putem vorbi despre Solomon ca autor principal al Proverbelor. Tradiţia veche iudaică şi creştină, care învaţă că Solomon a compus Proverbele, este confirmată de cartea 3 Regi 5, 12) unde se spune că Solomon a rostit ca la 3000 pilde şi a alcătuit 1005 de cântări. Majoritatea criticilor moderni atribuie lui Solomon numai foarte puţine proverbe. După unii, de exemplu Cheyne, Cornill, L Gauthier ş. a., Solomon n'ar avea nici un amestec în colecţiile de Proverbe care-i poartă numele. Fiindcă Solomon fusese în Israel iniţiatorul genului literar gnomic (3 Rg 5, 14), lui i s'au atribuit ziceri ale căror autori au rămas necunoscuţi. „Proverbele lui Solomon" ar însemna deci „proverbele în genul lui Solomon sau după genul creat de el" (Gauthier). împotriva originii solomonice a Proverbelor, criticii moderni aduc diferite argumente, pentru a atribui cărţii o dată mai târzie. Din punct de vedere religios, zic aceşti critici, cartea se referă în chip firesc la epoca postexilică: nici o trăsătură polemică împotriva politeismului şi idolatriei, atât de caracteristice scrierilor anteexilice; monoteismul este victorios. Nici un fel de particularism naţional, cum apărea înainte de exil, prin întrebuinţarea unor expresii ca: Dumnezeul lui Israel sau alte expresii tipice. Admitem că tonul Proverbelor este diferit de cel al scrierilor profeţilor. Aceasta se explică din scopul urmărit de unii şi de alţii. Profeţii îşi luau asupra lor sarcina de a menţine credinţa în popor, înţelepţii aveau drept scop să formeze oameni virtuoşi. în ceea ce priveşte Proverbele, deosebirea de scop explică bine deosebirea de metodă, fără să se recurgă la o evoluţie a mentalităţii religioase. Se exagerează apoi particularismul naţional religios al iudeilor înainte de exil. Ştim că unii profeţi s'au ridicat la o înaltă concepţie universalistă despre religie. Aceeaşi concepţie se desprinde din frumoasa rugăciune a lui Solomon, la consacrarea templului din Ierusalim (3 Rg 8, 41-43; 2 Par 6, 32-33). Criticii mai obiectează că pe vremea lui Solomon nu exista genul literar didactic (moral). Se ştie însă că popoarele vecine cultivau cu succes acest gen literar. Este de ajuns să amintim despre înţelepciunea egipteană, adesea elogiata în Vechiul Testament (3 Rg 5, 10; îs 19, 10 ş. u.). Vechimea Proverbelor în Israel este confirmată şi de unele texte didactice ale vechiului Orient, care au fost descoperite înainte cu câteva decenii. Ε vorba mai ales de maximele înţeleptului egiptean Amen-em-ope, care a trăit la începutul secolului X. Aceste maxime au fost publicate de W. Budge în 1923-1924 şi se pare 309 Studiul Vechiului Testament că au fost cunoscute de Solomon, după cum se vede din comparaţia Proverbelor 22,17-19 şi Amen-em-ope 3,9-16. După alţii, înţelepciunea egipteană ar fi influenţată de înţelepciunea biblică, iar proverbele înţelepţilor, ca şi înţelepciunea lui Amen-em-ope, ar depinde de o scriere mai veche ebraică. în tot cazul, cartea lui Amen-em-ope arată că în Israel, ca şi în Orientul vechi, a existat de timpuriu o literatură care a cultivat genul didactic sub forma gnomică. Cine a fost autorul colecţiei în starea de astăzi nu putem şti. Tot aşa nici timpul când s'a făcut colecţia nu-1 putem determina cu siguranţă. Putem doar presupune că bărbaţii înţelepţi din timpul lui Iezechia, care au adunat proverbele din capitolele 25-29, au încheiat şi colecţia generală sau poate lucrul acesta l-au săvârşit Ezdra şi Neemia în secolul V î. H. d. Valoarea literară a cărţii Cartea Proverbelor este o colecţie de poezii, în care legea paralelismului este observată neîntrerupt. Mai ales predomină paralelismul antitetic. Stilul, deşi este simplu, în general este pitoresc şi plin de imagini. Unele descrieri arată un talent literar deosebit şi un simţ fin de observaţie. Exemplu: tabloul leneşului şi al furnicii (6, 6-11); portretul femeii desfrânate (7, 6-23); al femeii virtuoase (31, 10-31); dar mai ales personificarea înţelepciunii (8-9). Limba este destul de pură, aramaismele rare. e. Autoritatea divină a cărţii După mărturia Talmudului, unii rabini s'au îndoit de autoritatea divină a cărţii din pricina unor ziceri care li se păreau că se contrazic între ele şi din pricina descrierii curtezanei (7, 10-22). Acestor controverse li s'a pus capăt la sinodul de la Iamnia (90 d. H.). De altfel, inspiraţia cărţii n'a fost obiectul unor îndoieli serioase. Sinagoga şi Biserica creştină au recunoscut totdeauna canonicitatea cărţii. Pe vremea Mântuitorului, cartea se bucura de mare cinste. Adesea se fac referinţe la ea (Iac 4, 6 - cf. Pr 3, 34; Evr 12, 5 ş. u. - cf. Pr 3,11, ş. u.). De asemenea se fac aluzii la ea (1 Ptr 2,17 -cf. Pr24, 21; 1 Ptr 4, 8-Pr 10,12; 1 Ptr4,10-Pr 11, 31; 1 Ptr 5, 5-Pr 3, 34etc). Cartea Proverbelor este citată de şase ori de Părinţii Apostolici (Ep. lui Barnaba 5; Clement Romanul 14, 21; 30, 56, ş. u.; Ignatie Mărturisitorul, Magn. 12; Policarp 6). Teodor de Mopsuestia, care nega inspiraţia cărţii, zicând că autorul cărţii Proverbelor lui Solomon a scris numai din imbold propriu, a fost condamnat la Sinodul al V-lea ecumenic. Bibliografie Voiţchi, E., Cartea Proverbelor. Traducere şi comentar, Cernăuţi, 1901; Cesterly, W. O, TheBookofProverbs, Londra, 1929; Pr. F.c. I. Popescu Mâlăieşti, Studii şi comentarii. '310 Ecclesiastu l Proverbele lui Solomon, Bucureşti, (fd); Gemsir, B., Spriiche Solomons, Tubingen, 1937 şi 1963; Dubarle, A.M., Les Sages d'Israel, Paris, 1946; Weber, J. J., Le livre des Proverbis, Paris, 1949; Hoth, M. et Winton, Th., Wisdom im Israel and in the Acient Near East, Leyde, 1955; Diac. Lect. M. Chialda, învăţături moral-sociale în cartea „Proverbele lui Solomon", în „Studii Teologice", 1955, nr. 1-2; Schneider, H., Die Spriiche Solomons. Das Buch des Prediger. Das Buch das Hohelied, Freiburg, 1962; Jones E., Proverbes and Ecclesiastes, Londra, 1968; Mekane, W., Proverbs, Londra, 1970. 5. Ecclesiastul a. Numele şi cuprinsul cărţii Titlul complet al cărţii este în evreieşte: Dibre Kohelet Ben David, melek biruşalem, adică: Cuvintele lui Kohelet, fiul lui David, rege în Ierusalim. Cuvântul Kohelet este redat în traducerea greacă, Septuaginta, prin 'Εκκλησιαστής, care, la rândul său, a trecut în traducerea latină Vulgata, Ecclesiastes, şi apoi în traducerile moderne. Sunt multe explicaţiile care se dau cuvântului kohelet. însemnarea cea mai veche şi totodată cea mai probabilă şi cea mai cunoscuta astăzi este cea de predicator sau cuvântător. în greceşte se numeşte Εκκλησιαστής, zice Ieronim, cel care întruneşte o adunare (ecclesia), adică cel ce vorbeşte poporului şi a cărui cuvântare nu se adresează în special către o singură persoană, ci către toţi, în general. Kohelet, în limba ebraică, este un participiu de la kahal - a aduna, adunare. în limba germană, începând cu Luther, cartea Ecclesiastul se numeşte „Prediger", adică predicatorul. Tema pe care şi-o propune să o discute autorul este enunţată în fruntea cărţii (1, 3): „ Ce-i rămâne omului din toată osteneala lui cu care se trudeşte sub soare". Cu alte cuvinte: merită oare ca viaţa să fie trăită? Pentru a răspunde la această întrebare chinuitoare, autorul dezvoltă două serii de cugetări. El face un apel la învăţămintele din experienţa proprie, plângându-se de deşertăciunea tuturor eforturilor omeneşti. „Totul este deşertăciune" (1, 21), suferinţe şi dezamăgiri şi, mai ales, nici o fericire nu-1 poate satisface deplin pe om. Dar aceste constatări triste nu-1 fac pe autor să cadă într'un pesimism absolut şi contra lui Dumnezeu. Dimpotrivă, el îi rămâne supus lui Dumnezeu. Deşertă-ciunea lucrurilor pământeşti este relativă în raport cu măreţia şi atotputinţa lui Dumnezeu, care pune pe plan secundar toată ordinea umană. în acelaşi timp autorul rămâne foarte recunoscător lui Dumnezeu pentru fericirea trecătoare şi relativă care i-o procură bunurile acestei lumi. Ecclesiastul arată că fericirea cea mai înaltă, pe care o poate afla omul aici pe pământ, mai întâi se cuprinde în 311 Studiul Vechiului Testament frica de Dumnezeu şi în observarea poruncilor Lui, adică în adevărata pietate, apoi în folosirea liniştită, demnă şi moderată a acelor bunuri pe care însuşi Dumnezeu le acordă celor drepţi, după ordinea Providenţei Sale. Dimpotrivă, năzuinţa exagerată şi neliniştită după acapararea unor averi mari şi goana după plăceri dezordonate şi onoruri înalte sunt reprobate, fiindcă dobândirea acestora nu aduce fericirea cea adevărată. Orizontul autorului, potrivit revelaţiei nedesăvârşite a Vechiului Testament, se mărgineşte mai ales la perspectiva unei fericiri pur terestre, care, prin însăşi firea lucrurilor, nu este perfectă. De regulă, ideile Ecclesiastului sunt exprimate într'o formă aforistică, fără o ordine sistematică, încât este foarte greu de dat o împărţire exactă a cărţii. Autorul dezvoltă tema sa în felul unui vorbitor oriental şi nu cu precizia şi cu logica severă a unui dialectician. S'a încercat să se dea felurite împărţiri cărţii. Cei mai mulţi au împărţit cartea în două părţi şi un epilog. în partea întâi (1, 2 - 6 , 12), Ecclesiastul demonstrează, în general, deşertăciunea lucrurilor omeneşti; dă poveţe cu privire la ceea ce omul trebuie să facă, pentru ca să fie relativ fericit pe pământ. în partea primă (1,1-6, 12), Ecclesiastul arată că bunurile pământeşti sunt pline de vanitate. 1.Viaţa şi truda omului sunt vanităţi, dacă se caută prin ele să se dobândească fericirea (1, 1-11). 2.învăţătura şi însăşi înţelepciunea îi creează omului trudă şi necaz (1,12-18). 3.Bogăţiile şi desfătările sunt deşertăciune; ele aduc oamenilor suferinţe şi nu durează (2, 1-11). 4.înţelepciunea, care este bunul cel mai mare, nu poate salva de la moarte (2, 12-17). 5. Zadarnică este acumularea bogăţiilor, care pot fi lăsate unui moştenitor nevrednic (2, 18-23). Prin urmare, omul trebuie să se folosească şi să se bucure mai bine de bunurile pe care i le dă Dumnezeu (2, 24-26). Folosirea bunurilor trebuie să se facă în frica de Dumnezeu (3, 1-15). 6. Dumnezeu va judeca toate faptele omului (3, 16-22). 7.La aceeaşi concluzie ajunge omul prin considerarea suferinţelor multiple. Calomnia, ura, oboseala, zădărnicia, se adaugă necazurilor. Omul are nevoie de un ajutor ca să se apere de ele (4,1-11). Soarta este nestatornică şi schimbătoare. Un om sărac poate să devină conducător, iar un rege nechibzuit îşi poate pierde domnia (4, 15-16). 8.Omul trebuie să se teamă de Dumnezeu şi să se poarte cuviincios la cultul divin. Voturile făcute trebuie împlinite (4, 17 - 5, 8). 9.Se arată din nou deşertăciunea bogăţiei şi a zgârceniei (5, 9-16), deci se cuvine ca omul să se folosească cu cumpătare de ele, fiind un dar al lui Dumnezeu (5, 17-19). Dar şi bucuria pe care o gustă omul, folosindu-se de bunurile primite, nu-i statornică (9, 1-9); omul trebuie, aşadar, să se poarte în chip rezervat (6,10-12). 312 Ecclesiastu l în partea a Π-a (7,1 - 12, 7), Ecclesiastul îi îndeamnă pe credincioşii săi să se mulţumească cu soarta lor şi să se folosească în chip înţelept de bunurile date de Dumnezeu. 1.Urmează o serie de sentinţe (ziceri), fără legătură între ele, prin care Ecclesiastul recomandă seriozitatea vieţii, răbdarea, calmul şi, în sfârşit, înţelepciunea. 2.Adevărata înţelepciune constă în a păzi măsura în toate (7,16-25). Femeia este o cursă şi un laţ (7, 26-30). Faţă de autoritatea supremă trebuie să te porţi cu prudenţă (8, 1-5). Omul este neputincios, fiinţa lui este slabă (8, 6-9). Aceeaşi soartă o au păcătoşii ca şi drepţii (8, 10-14), dar totuşi fericirea este rezervată celor ce se tem de Dumnezeu (8, 12). Prin urmare, din nou se recomandă folosirea înţeleaptă a bunurilor date de Dumnezeu şi ferirea de a cerceta tainele Providenţei (8, 15-17). 3. Autorul revine din nou la ideea dezvoltată mai înainte despre vanitate. Omul nu poate schimba ordinea Providenţei (9, 1-12). 4.încă o dată se recomandă înţelepciunea, ca să nu se pară că este nefolositoare (9, 13-20). Ea este mai bună decât vitejia (9, 13-16), deşi nu este apreciată de toţi (9,17 - 10, 1). Strălucirea ei iese mai mult în evidenţă, dacă se compară cu prostia (10, 2-20). 5.Concluzia care se desprinde din observarea acestor lucruri este aceasta: viaţa de aici nu poate da o fericire deplină, dar cel înţelept este îndemnat să se folosească în mod cumpătat de bunurile acestei lumi amintindu-şi de Dumnezeu, Care îl va judeca (11, 9 - 12, 8), şi de viaţa scurtă de aici. Epilogul cărţii (12, 8-14) recomandă învăţătura care se rezumă în fraza: „Teme-te de Dumnezeu şipdzeşte-Iporuncile, că omul întreg aceasta este. Că Dumnezeu va aduce fiece faptă la judecată, în tot ascunzişul ei, fie că e bună, fie că e rea". După cum vedem din cuvintele cărţii, autorul voieşte să înveţe cum trebuie să-şi întocmească omul viaţa sa, ca să ajungă, în chip sigur, la acea fericire relativă de care se poate bucura pe pământ. Acesta este deci scopul cărţii. b. Originea cărţii Tradiţia iudaică şi Fericitul Ieronim (Cotnm. în EccL 1, 12) îl numesc pe Solomon drept autor al cărţii, care să fi compus în tinereţe „Cântarea Cântărilor", la maturitate „Proverbele", iar la bătrâneţe „Ecclesiastul". Această opinie, întemeiată desigur pe titlul cărţii, a aflat aderenţă la scriitorii creştini până astăzi. Astfel, cartea îi este atribuită lui Solomon de către Origen, Epifanie, Grigorie Taumaturgul şi mulţi alţi Părinţi şi scriitori vechi. Dintre exegeţii moderni care-1 privesc pe Solomon drept autor al cărţii, îi amintim pe cei mai importanţi: Zschokke, B. Schşpfer, Vigouroux, Cornelly, Gitmann ş. a. Dintre ortodocşi îi amintim pe Onciul, V. Tarnavschi, I. Popescu-Mălăeşti. 313 Studiul Vechiului Testament începând de la Luther şi mai ales de la Grotius (t 1641), concepţia tradiţională despre originea solomonică a cărţii este părăsită. Aproape toţi exegeţii moderni (radicali) sunt de acord în a-i tăgădui lui Solomon originea cărţii. La această părere se alătură şi un număr din ce în ce mai mare de exegeţi romano-catolici. Printre cei mai de seamă, îi cităm pe: Kaulen, Bickel, Condamin, Zapletal, Podechard, Hşpfl, Tobac, Cales, Haudal, Dennefeld, Allgeier ş. a. Argumentele în sprijinul opiniei tradiţionale sunt următoarele: 1. Titlul cărţii: „Cuvintele lui Kohelet, fiul lui David, rege în Ierusalim" (1,1). 2. 1, 12: Am devenit regele lui Israel în Ierusalim. 3.Mai multe texte corespund chipului personalităţii lui Solomon, după cum este descris în alte cărţi ale Vechiului Testament: înţelepciunea sa (1, 16), luxul său (2, 7), bogăţia sa (2, 8), construcţiile sale mari (2, 4-6) = 3 Regi 6 şi 7. Împotriva originii solomoniene se invocă următoarele argumente: 1. Limba şi gramatica Ecclesiastului pledează pentru originea mult mai târzie a cărţii, după epoca lui Solomon, mai precis după exilul babilonic. Se întâlnesc multe aramaisme, cuvinte neoebraice, cuvinte persane (pardes = paradis, pitgam = targa), ba chiar şi unele grecisme (3,12, astfel tob = a face bine). Vorbirea se înrudeşte mult cu cea a cărţilor lui Ezdra, Neemia şi Estera. Unele particularităţi gramaticale, morfologia şi sintaxa sunt caracteristice limbii ebraice de mai târziu (Podechard). ■ Diferite texte nu se potrivesc cu epoca lui Solomon (4, 13-16; 5, 7; 8, 2-8; 10, 5). Precizăm că, în general, stabilirea originii unei cărţi din punct de vedere al autorului uman nu este o chestiune de credinţă, o chestiune dogmatică. Prin urmare, stabilirea unei date mai târzii pentru compunerea cărţii de faţă nu atinge canonicitatea şi inspiraţia cărţii, care a fost confirmată de Biserică. Exegeţii care susţin originea mai târzie a cărţii afirmă că autorul a pus cuvintele sale în gura regelui celebru, spre a le da o importanţă mai mare. Procedeul acesta este un obicei israelit (Dennefeld). Kohelet, precum şi mai târziu autorul anonim al „înţelepciunii", s'au folosit de persoana lui Solomon ca tipul proverbial al înţelepciunii şi al monarhului fericit şi ca unul care putea să înveţe cât mai bine pe oameni despre deşertăciunea şi nimicnicia lucrurilor omeneşti. Acest procedeu literar nu e deloc incompatibil cu inspiraţia. Autorul nu are intenţia să înşele pe cineva. Creaţia literară nu este o fraudă literară (Verdunoy). c. Data cărţii (timpul compunerii) Exegeţii care neagă originea solomonică a Ecclesiastului nu sunt nici ei de acord cu fixarea datei acestei scrieri. De la Solomon la Irod cel Mare, rând pe rând, au fost propuse toate epocile. în tot cazul, după părerea majorităţii exegeţilor critici, Ecclesiastul nu poate fi anterior exilului babilonic. După Podechard, Condamin, Zapletal, Tobac ş. a., secolul III î. H. ar fi cel mai indicat, care ar fi de 314 Ecclesiastu l acord cu datele lingvistice, istorice şi doctrinare ale cărţii. întrucât Ecclesiastul descrie viaţa socială şi politică în termeni generali, fără să se limiteze la o epocă anumită sau la un popor anumit, constatările şi reflecţiile autorului sunt valabile pentru mai multe veacuri şi ţări. De aici rezultă că este foarte greu de stabilit data compunerii cărţii. d. Unitatea autorului (integritatea) în general, aproape toţi exegeţii moderni susţin unitatea autorului. Stilul şi limba cărţii prezintă peste tot o remarcabilă unitate. Excepţie fac câţiva critici moderni, de exemplu: Siegfried (protestant) şi Podechard (catolic), care sugerează admiterea mai multor autori la compunerea cărţii, fiindcă ideile expuse ar fi prea discordante. Cu drept cuvânt, zice exegetul Herzberg, „o astfel de descompunere a cărţii se explică prin ambianţa epocii, când era în floare mania criticii literare" (Der Prediger Quohelet, p. 18). Pretinsele divergenţe dintre diferitele părţi ale cărţii se explică uşor prin felul cum a fost redactată cartea. Ecclesiastul nu trebuie considerat ca un tratat sistematic, scris după un plan fixat mai înainte, ci este mai curând o adunare de cugetări, care au fost notate la intervale de timp mai lungi sau mai scurte, oglindind impresii de moment şi apreciind viaţa şi lucrurile din lume sub diferitele lor aspecte (Verdunoy). e. Canonicitatea cărţii Inspiraţia cărţii a fost totdeauna afirmată şi admisă de Biserică. în secolul I al erei creştine, unii rabini puneau la îndoială inspiraţia cărţii şi propuneau excluderea ei din canon sub pretext că ar conţine unele doctrine contrare spiritului biblic şi unele contraziceri interne (12, 2; 7, 3; 8, 15; 4, 2; 9, 4). Sinodul din Iamnia (90 d. H.) a pus capăt controversei, condamnându-i pe adversarii canonicitătii cărţii. Ecclesiastul se află în canonul lui Meliton de Sardes şi al lui Clement Alexandrinul. Dintre creştini, primul care a negat canonicitatea cărţii a fost Teodor de Mopsuestia. El a fost condamnat de Sinodul V Ecumenic (553). în Noul Testament nu se citează cartea Ecclesiastul, cu toate acestea autoritatea divină a cărţii este întărită şi recunoscută prin mărturia constantă a Sinagogii vechi şi a Bisericii, care au respins toate încercările de a ataca inspiraţia cărţii. / Problema cărţii Cu apariţia raţionalismului biblic, s'a pus în discuţie din nou Ecclesiastul, descoperindu-se în el pretinse erori, care n'ar cadra cu o carte inspirată. Este necesar să ne oprim mai cu deosebire asupra acestor chestiuni. 315 Studiul Vechiului Testament Există erori doctrinare în Ecclesiast? Ecclesiastul este una dintre cărţile Vechiului Testament, care a fost supusă unei critici dintre cele mai aspre. încă din timpurile cele mai vechi, discipolii lui Şamai încercau să scoată cartea din canon, pe motiv că ea ar cuprinde cuvinte care ar înclina spre erezie (Kohelet raba). Nu mai puţin, criticii moderni îl acuză pe autorul Ecclesiastului, rând pe rând, de scepticism, de epicureism, pesimism, fatalism şi alte erori cu privire la sufletul omului. Să analizăm, pe scurt, aceste pretinse erori. 1.Scepticism. Exegeţi critici ca Umbreit, Knobel, Barton, afirmă că Ecclesiastul este un sceptic cu privire la un număr restrâns de lucruri. H. Heine generalizează, numind Ecclesiastul „Cântarea Cântărilor" a scepticismului, iar E. Renanîl apreciază ca „o carte a scepticismului elegant" (vezi Podechard, op. cit, p. 182). Ecclesiastul ar merita numele de sceptic dacă ar pune la îndoială valoarea obiectivă a cunoştinţelor noastre, atunci când el vorbeşte despre vanitatea ştiinţei şi a înţelepciunii omeneşti. Prin felul exprimării, Ecclesiastul nu se îndoieşte de valoarea şi capacitatea raţiunii omeneşti, ci el afirmă numai că ea este limitată prin natura ei. Ştiinţa omeneasca este mărginită, ea nu poate pătrunde în mod absolut fiinţa lucrurilor şi nici nu poate satisface pe deplin năzuinţele spiritului omenesc şi, prin urmare, nu poate aduce omului fericirea dorită. 2.Pesimism. Este Ecclesiastul un pesimist în sensul pesimiştilor moderni: Schopenhauer, Hartmann, Leopardi? Renan zice despre Ecclesiast că el apare ca un Schopenhauer resignat (Verdunoy). M. Venetianer merge până la identificarea gândirii filosofilor germani cu cea a autorului biblic. A. Tauber numeşte capitolele 3 şi 4 din Ecclesiast un catehism de pesimism (Podechard, op. cit, p. 192). Câteva pasaje izolate, ce-i drept, ar putea da o aparenţă de adevăr acestor afirmaţii. De exemplu: „Am urât viaţa''(2,17), „i-am fericit pe cei morţi [...] mai mult decât pe cei vii" (4, 2). Pesimist este Ecclesiastul în sensul că el vede existenţa din punct de vedere al laturii celei negative, sub unghiul cel defectuos al lucrurilor, din punctul de vedere al creaturilor în raport cu Creatorul lor. Se poate vorbi, aşadar, de un pesimism relativ, practic, care se deosebeşte de pesimismul absolut şi teoretic al filosofilor moderni, întemeiat pe panteism. în pesimismul relativ al Ecclesiastului rămâne un principiu curat de optimism în credinţa în Dumnezeu. Această credinţă conţine încrederea în viaţă, în fericire, fiindcă lumea şi omul sunt creatura unei Fiinţe infinite şi infinit de bune, de unde izvorăşte tot binele. Pe când pentru pesimiştii moderni, viaţa este prin excelenţă rea, legata de durere, ca opera unei evoluţii oarbe, pentru autorul Ecclesiastului viaţa prezentă oferă bucurii însemnate. Pe când concluziile pesimiştilor moderni duc la disperare, la apatie şi la nihilism, concluziile Ecclesiastului termină prin recomandarea folosirii moderate a bunurilor îngăduite de Dumnezeu. 316 Ecclesiastu l 3- Epicureism. Ecclesiastul este acuzat că învaţă epicureismul în sensul folosirii bunurilor pământeşti numai pentru plăcere, care ar fi singurul scop al vieţii. Pentru om nu este alt bun sub soare decât ca să mănânce, să bea şi să se desfăteze (Ecc 8, 18; 2, 24; 3, 12; 3, 22; 5, 17; 9, 7). Contextul arată clar cum trebuie înţeleasă astfel de afirmaţie. Bunurile pământeşti vin din mâna lui Dumnezeu, Care îngăduie folosirea lor prin cumpătare. Pentru orice abuzuri, omul însă va trebui să fie judecat (2, 24; 5,17-18; 11, 9). Că plăcerile nu sunt un scop în sine, se vede şi din aprecierea lor, fiind numite deşertăciune. Ecclesiastul subordonează plăcerea ascultării de Legea dumnezeiască, după care trebuie să se orienteze omul înţelept. Folosirea plăcerilor trebuie să fie îmbinată cu pietate (cu frica de Dumnezeu). Trebuie să avem în vedere, când judecăm doctrina Ecclesiastului despre valoarea bunurilor materiale, că ne aflăm pe terenul Vechiului Testament, când Revelaţia divină progresa treptat, ridicându-i pe oameni, încetul cu încetul, până la cele mai înalte idei. 4. Fatalism. Ecclesiastul este acuzat şi de fatalism, pentru că toate le-ar supune unei cercetări oarbe (9, 11; 6, 10; 2, 14-16; 3, 14-15). Soarta omului şi a lucrurilor ar fi hotărâte de mai înainte. Cu toate că autorul preamăreşte puterea cea nemărginită a lui Dumnezeu, el nu tăgăduieşte prin aceasta libertatea omului. Nu e fatalist acela care aminteşte omului că Dumnezeu îl va judeca (3,17; 14, 9; 12,14). Fatalismul nu se împacă cu glorificarea Providenţei dumnezeieşti, cum face Ecclesiastul (5, 5). Ideile despre bine şi rău, despre datorie şi responsabilitate şi despre judecată presupun, în chip necesar, libertatea omenească. Nu poate fi numită fatalism nici învăţătura despre transcendenţa planului divin, care nu poate fi scrutat de om numai din curiozitate. 5. Erori cu privire la concepţia despre sufletul omului. Ecclesiastul este acuzat de învăţătura că sufletul omului nu este nemuritor şi de faptul că el nu recunoaşte nici o diferenţă între pieirea oamenilor şi a animalelor (Ecc 3, 19-21): „...că faptul fiilor omului şi faptul dobitoacelor în sinea lor sunt un singur fapt; cum e moartea unuia, aşa-i şi moartea celuilalt; şi'n unul, şi'n altul e aceeaşi suflare. Prin ce e omul deasupra dobitocului?: prin nimic, căci toate sunt deşertăciune. Toate se duc în acelaşi loc; toate din ţărâna s'au făcut şi toate în ţărână se vor întoarce. Cine oare ştie dacă suflarea fiilor omului se urcă'n văzduh sau dacă suflarea dobitoacelor se coboară'n pământ?" (3, 19-21). 317 . Studiul Vechiului Testament Este limpede că în acest text autorul face o paralelă între oameni şi dobitoace: şi unii, şi alţii sunt destinaţi morţii. Asemănarea dintre ei se cuprinde în destinul comun: moartea fizică. Versetul următor (3, 21) pare că exprimă, cel puţin, o îndoială despre nemurirea sufletului: cine ştie că suflarea (sufletul, duhul) fiilor oamenilor se suie şi cel al dobitoacelor se coboară în pământ? Dacă se explică corect cuvintele Ecclesiastului (3, 21), rezultă credinţa în nemurirea sufletului. Cuvântul iada = a şti, mai înseamnă şi a lua aminte. „Cine ştie?" nu exprimă o îndoială, ci înseamnă mai degrabă o admirare. Prin urmare, versetul 3, 21 are înţelesul: cei puţini cu atenţie iau în considerare că sufletul oamenilor se suie, iar sufletul animalelor se coboară. Sensul pasajului întreg (3, 18-21) este: „Deşi oamenii şi animalele, cu privire la corpul lor, au acelaşi sfârşit şi, după aparenţă, acelaşi suflu vital, totuşi între ei este o mare deosebire, care spre durere, puţin o iau în seamă, neconsiderând că spiritul omului se suie la Dumnezeu şi rămâne la Dânsul, iar sufletul animalului împreună cu corpul său se coboară la pământ şi piere" (V. Tarnavschi, op. cit, p. 542). înţelesul de mai sus reiese şi din faptul că Ecclesiastul nu se poate contrazice, în capitolul 9, 10 el afirmă categoric supravieţuirea sufletului omenesc. Chiar în capitolul 3 se explică, implicit, nemurirea prin cuvintele: „şi durata le-a dat-o El în inima lor" (3,11). în 3,17, Ecclesiastul vorbeşte despre judecata lui Dumnezeu care se va face asupra celor drepţi şi asupra celor păcătoşi, fapt care presupune supravieţuirea unora şi a altora. Explicit vorbeşte Ecclesiastul despre nemurirea sufletului în 12, 7 (duhul omului se întoarce la Dumnezeu Care 1-a dat). în sfârşit, amintim că sunt o seamă de exegeţi care susţin că autorul Ecclesiastului ar fi fost influenţat, în oarecare măsură, de filosofia greacă (sistemul lui Heraclit, aristotelism, stoicism). Aceşti exegeţi datează originea cărţii într'un timp destul de târziu (epoca greacă). Doctrina Ecclesiastului nu se deosebeşte însă, esenţial, de cea a altor autori din Vechiul Testament. Prin urmare, diferitele rostiri se pot înţelege şi explica pe baza cunoştinţelor din alte cărţi ale Vechiului Testament. Peste tot, concepţia despre viaţă a Ecclesiastului se întemeiază pe ideea unui Dumnezeu personal, ceea ce nu a cunoscut filosofia greacă. Unele asemănări de exprimare pot fi socotite ca ceva accidental. Nu se poate vorbi despre oarecare împrumuturi directe din izvoare străine. Bibliografie Podechard, E., L'Eccklesiaste, Paris, 1912; Herzberg, H. D., Der Prediger, Leipzig, 1932; Manresa, E.M., Ecclesiastes, Barcelona, 1933; Heller, M., Der Prediger, Tiibingen, 1940; Neaga, N., Ecclesiastul, Sibiu, 1941; Gordis, R., The Wisdom of Ecclesiastes, New York, 1945; Weber,}.]., lob et Ecclesiaste, Paris, 1947; Bea, Α., Liber Ecclesiastae qui ab Hebreis dicetur Qohelet, Roma, 1950; Grisberg, H. L, Studie in Quoholet, Londra, 1951; Power, A. D., Ecclesiastes onThe Preacher a new translation with introduction, notes, Glossary, Londra, 1952; Gordis, R., Kohelet, The man and his world, New York, 1956; Strobel, Α., Das Buch Prediger (Kohelet), Dusseldorf, 1964. 318 6. Cântarea Cântărilor. a. Numele şi unitatea cărţii Cântarea Cântărilor este traducerea titlului ebraic ,ΤΊΠ ΤΙ şir haşşirim, în greceşte Άσμα ασμάτων, în latineşte „Canticum canticorum". în limba ebraică repetarea aceluiaşi cuvânt, care înseamnă o cantitate, este unul din felurile exprimării superlativului. Deci, potrivit regulilor limbii ebraice, prin „Cântarea Cântărilor" înţelegem o cântare sublimă, o cântare superioară oricărei cântări, o cântare care întrece prin frumuseţe pe toate celelalte". însuşi titlul cărţii ne arată că ea cuprinde un singur poem. Aceasta se desprinde şi din caracterul intern al cărţii. De fapt, în întreaga compoziţie revin aceleaşi imagini, acelaşi fel de a vorbi, aceleaşi asemănări, puţin obişnuite în alte cărţi. Peste tot aceleaşi sunt persoanele care vorbesc. Acelaşi mire care se compară cu Solomon sau cu regele, aceeaşi mireasă, acelaşi cor al fecioarelor din Ierusalim. Prin aceasta se exclude părerea unor exegeţi raţionalişti (Siegfried, Haupt, Budde), care consideră Cântarea Cântărilor drept o colecţie de cântece populare, recitate cu ocazia unor serbări nupţiale la evrei. Tot aşa de fără valoare este părerea acelor critici care afirmă că ar fi vorba despre colecţia unor bucăţi separate, a căror grupare nu ar avea nimic sistematic (L. Gauthier). Exegeţii radicali, care văd în Cântarea Cântărilor nişte cântări de nuntă, se bazează pe obiceiurile păstrate şi azi la ţăranii din Hauran. Pot aceşti exegeţi să susţină că auexistat astfel de obiceiuri, cu 2000de ani înainte, la evrei? Nicidecum. Cât priveşte unitatea cărţii, răspundem celor ce văd în ea nişte cântece adunate fără ordine şi metodă, că nu voim să susţinem o unitate riguroasă, cum se vede în poemele din ţările· europene. în Cântarea Cântărilor este vorba mai curând despre o unitate în felul orientalilor, care există mai mult în ideea generală, decât în desfăşurarea ei în părţile speciale. Exemplu: iubirea reciprocă între mire şi mireasă simbolizează iubirea între Iahve şi poporul Său. b. Interpretarea Cântării Cântărilor Pentru a înţelege cuprinsul cărţii trebuie să ne dăm seama mai întâi despre interpretarea ei, care este o chestiune esenţială pentru stabilirea sensului scrierii. a) Origen, cu drept cuvânt, explică titlul cărţii Cântarea Cântărilor în sensul unei cântări cu totul desăvârşite, în comparaţie cu explicarea altor substantive compuse. De ex.: Sfânta Sfintelor = partea cea mai sfântă a sanctuarului (Iş 36); Servul servilor = servul cel mai de jos (Fc 9, 25); Sfântul Sfinţilor = Cel mai sfânt (Dt 10, 14), Origen, în Cant. Cântic, omilia I (Migne, P. G., XII, col. 27). 319 Studiul Vechiului Testament Fără îndoială, Cântarea Cântărilor prezintă un caracter cu totul special. De aceea interpretarea ei s'a părut totdeauna un lucru destul de greu. Se ştie că pentru acest fapt, la evrei, în secolul I al erei creştine, Cântarea Cântărilor era oprită să fie citită de tineri (Origen, Prolog. în Cântarea Cântărilor, Migne, PG, 68, 669). Numeroasele sisteme de interpretare propuse se reduc la trei principale: a) inter-pretarea literară, b) interpretarea mistică sau tipică, c) interpretarea alegorică. a) Interpretarea literară. Exegeţii raţionalişti susţin că poemul de faţă trebuie interpretat în sens propriu literar. Toţi sunt de acord asupra principiului: poezia cântă o iubire omenească. Pentru unii este vorba despre căsătoria lui Solomon cu fiica regelui Egiptului sau cu Sulamita; pentru alţii, iubirea dintre un păstor şi o păstoriţă. Unii văd în poezie elogiul iubirii adevărate şi sincere, superioară pasiunilor senzuale: poetul ar cânta fidelitatea conjugala sau monogamia. După Renan, tema cărţii ar dezvolta istoria răpirii unei tinere, logodită cu un ţăran din satul său şi transportarea ei în haremul lui Solomon. Cu toate farmecele regelui, ea rămâne credincioasă logodnicului, căruia îi este redată până la urmă. Tot de interpretarea literară ţine şi părerea acelora care văd în „Cântare" o colecţie de cântece nupţiale. Cei mai vechi partizani ai interpretării literare au fost Şamai şi discipolii săi, care, în epoca Mântuitorului, pretindeau că această „Cântare" ar fi un poem pur uman, neinspirat. Această opinie era în contrazicere cu tradiţia generală iudaică. Eroarea lui Şamai, care opina pentru excluderea din canon a „Cântării", a fost condamnată în anul 90 al erei creştine, într'un sinod prezidat de Rabi Eleazar (Ben Azaria). între creştini, primul care a înţeles Cântarea Cântărilor în sens propriu literar a fost Teodor de Mopsuestia (360-429). El vede în „Cântare" un epitalam compus în onoarea celebrării căsătoriei lui Solomon cu fiica faraonului. Interpretarea literară a lui Teodor de Mopsuestia, care înşiră „Cântarea" între cântecele erotice profane, a fost condamnată la Sinodul II Ecumenic din Constantinopol şi Sinodul V Ecumenic de la 553- Interpretarea literară este exclusă şi prin faptul că poemul a fost admis în canon atât de evrei, cât şi de creştini, ca o carte inspirată. Interpretarea literară nu e compatibilă cu învăţătura despre inspiraţie. Nu se poate cugeta că Dumnezeu a inspirat o lucrare de cuprins pur profan. Dumnezeu nu poate inspira scrieri cu teme erotice. Examinarea atentă a căiţii conduce la aceeaşi concluzie. Cântarea Cântărilor, explicată în sens literar, propriu, devine un monument de incoerenţe. Cum se poate vorbi despre Abişag Sulamita sau despre fiica lui Faraon astfel: Mireasa este născută sub un măr, ea paşte caprele cu alţi păstori, păzeşte viile fraţilor săi, caută pe iubitul său noaptea pe uliţele Ierusalimului, este bătută de paznici. Mirele este când un rege, când un păstor. Judecata foarte aspră rostită de Teodoret împotriva explicării lui Teodor de Mopsuestia poate fi aplicată şi tuturor exegeţilor radicali moderni, care explică Cântarea Cântărilor în sens literar: „Ei iscodesc fabule, care nu-s demne nici de babe delirante, dacă zic că Solomon cel înţelept ar fi scris acestea despre sine însuşi şi despre fiica lui Faraon, sau dacă, în locul fiicei lui Faraon, iscodesc pe Abişag Sulamita". 320 Cântarea Cântărilor b) Interpretarea tipică (mistică). După cei ce susţin această interpretare, Cântarea Cântărilor ar avea un sens dublu: în sens literar propriu ar celebra căsătoria lui Solomon cu Sulamita sau cu fiica lui Faraon, iar în sens tipic (spiritual), iubirea lui Dumnezeu pentru poporul Său sau iubirea lui Hristos pentru Biserică. Primul care a imaginat această explicaţie se pare că a fost Honoriu (secolul XII). Reprezentantul cel mai de seamă al acestei opinii a fost Bossuet, urmat de exegeţii catolici Calmet, Zapletal, Hontheim, Miller şi de protestanţi ca Franz Delitzsch, Zşckler. Interpretarea tipică sau mistică se pune în contrazicere cu tradiţia, care, în chip unanim şi cu cea mai mare claritate, afirmă caracterul alegoric al poemului. Interpretarea tipică prezintă mai multe dificultăţi: a) Ea nu păstrează îndeajuns caracterul sacru al cărţii. b)Sensul tipic trebuie să se sprijine în chip necesar pe sensul literar, dar aici în carte nu există un sens propriu literar. c)După Bossuet, căsătoria lui Solomon ar fi aici tipul logodirii lui Hristos cu Biserica Sa. Dar un tip biblic nu se presupune, ci trebuie dovedit prin Sfânta Scriptură sau prin Tradiţie. Nici Sfânta Scriptură, nici Sfânta Tradiţie n'a înfăţişat căsătoria lui Solomon ca un fapt tipic (Verdunoy). Prin urmare, interpretarea tipică n'are nici o bază. c) Interpretarea alegorică. Interpretarea alegorică este urmată de tradiţia cea mai veche, atât cea iudaică, cât şi cea creştină. Cu alte cuvinte, acest poem este esoteric, adică ascunde o învăţătură superioară sub o formă comună. Iudeii n'ar fi primit cartea în canon între cărţile sfinte, dacă ar fi interpretat-o în sens literar propriu. Pentru a cunoaşte sensul Cântării Cântărilor, trebuie să cunoaştem interpretarea tradiţionala. Tradiţia creştină este numai o adaptare a tradiţiei iudaice. Istoria exegezei iudaice arată aproape o unanimitate izbitoare cu privire la caracterul alegoric al Cântării Cântărilor: sub chipul căsătoriei ireale a lui Solomon, poemul cântă unirea tainică a lui Dumnezeu (Iahve) cu poporul Său. Această inteipretare simbolică e păstrată din timpurile cele mai vechi în cartea apocrifă a IV-a a lui Ezdra (5, 24-26 şi 7, 26), apoi în Talmud, în Targum, în Comentariul lui Saadia (secolul X) şi Zohar ş. a. în general, tradiţia iudaică vede în Cântarea Cântărilor o istorie alegorizantă (Jouon). Din tradiţia iudaică trebuie să reţinem simbolismul profund al Cântării, dar nu în sensul unei istorii alegorizante a poporului Israel (Verdunoy). Renumita şcoală a lui Hilel învăţa această explicare alegorică. Interpretarea alegorică este oficială în Sinagogă (Halevy). Origen a moştenit interpretarea alegorică de la iudei, însă a modificat-o. Ieronim a popularizat-o în Biserica latină. Peste tot, tradiţia patristică este favorabilă interpretării alegorice. Teodor de Mopsuestia este singura excepţie, căci a susţinut o părere personală. Mulţi exegeţi moderni ca Lagrange, Dhorne, Cornelly ş. a. preferă interpretarea parabolică unei interpretări strict alegorice. După aceştia, aici am avea o parabolă alegorizantă, în astfel de compoziţii, ca şi în parabola propriu-zisă, lecţia decurge din ansamblul istorisirii diferitelor amănunte, care figurează pentru ornamentaţie şi punere în 321 Studiul Vechiului Testament Cântarea Cântărilor scenă. Amândouă nu trebuie explicate în mod simbolic special. De aceea e de prisos a căuta misterii în sentinţele şi descrierile cele mai amănunţite. Acestea din urmă servesc doar a da ideii conducătoare mai mult colorit, mai multă viaţă. Parabola alegorică a „Cântării" putea fi uşor înţeleasă de cititorii evrei, simbolul uniunii conjugale fiind consacrat în Biblie pentru a înfăţişa raportul lui Iahve cu poporul Său (Jouon). Metafora fundamentală a Cântării se regăseşte în mai multe locuri din profeţii (Osea capitolul 2; Ieremia 3,1 ş. u.; Iezechiel 16; Isaia 54, 5; Ps 45/44). în aceste locuri comunitatea teocratică este înfăţişată ca logodnică a lui Dumnezeu. Adeseori păcatul idolatriei este numit adulter, desfrânare. Contrastul între evocările pline de afecţiune din gura mirelui şi rezerva extremă a miresei, care se mulţumeşte numai cu expresia „iubitul meu", este foarte izbitor. Nu se poate explica decât prin alegorie. Israel, deşi ridicat la demnitatea de mireasă a lui Iahve, nu poate uita distanţa infinită care îl desparte de Dumnezeul slavei (Joiion). Pe când interpretarea alegorică tradiţională rabinică se bazează pe sensul literar metaforic (alegoric): simbolul căsătoriei înseamnă iubirea lui Iahve pentru poporul Său, interpretarea alegorică creştină vede în mire pe Hristos, iar în mireasă Biserica Sa, bazându-se pe sensul mistic (tainic) al cuvintelor. De fapt sensul literar metaforic al cântării nu se referă în mod direct la unirea lui Hristos cu Biserica Sa, fiindcă o astfel de metaforă ar fi fost neînţeleasă de primii cititori ai cărţii. Dar, întrucât Vechiul Testament, în liniile sale mari, prefigurează pe cel Nou, tot aşa şi unirea lui Iahve cu poporul Său (Israel) poate prefigura unirea strânsă şi mai perfectă a lui Hristos cu Biserica Sa. Prin urmare, „Cântarea" în sens literar metaforic celebrează unirea lui Iahve cu poporul Israel, iar în sens tainic, spiritual, unirea lui Hristos cu Biserica. Formularea interpretării alegorice în sens creştin se întemeiază, aşadar: 1. pe caracterul tipic al Vechiului Testament, 2. pe faptul că Sinagoga este privită ca icoana Bisericii creştine şi 3. pe faptul că în Noul Testament sunt multe texte unde căsătoria este înfăţişată drept simbol al raportului lui Hristos cu Biserica. Astfel, Mântuitorul se numeşte Mirele (Matei 9, 15), iar Ioan Botezătorul prietenul Mirelui (Ioan 3, 29). în două_parabole Iisus compară împărăţia Sa cu un ospăţ de nuntă (Matei 20, 1-10 şi 19, 79; 21, 2-9). în chip cu totul clar, Sfântul Pavel îl prezintă pe Domnul drept Mirele, iar Biserica drept mireasă (Ef 5, 22-32 - cf. 2 Par 11, 2). Apocalipsa, de asemenea, cântă nunta Mielului Divin cu Biserica, mireasa Sa (19,79)· Din Vechiul Testament, Ps 45/44 a fost privit de Sfinţii Părinţi drept cheia care să servească pentru rezolvarea misterelor Cântării Cântărilor, al cărei cuprins este tratat pe scurt în acest psalm. în psalmul 45/44 se descrie, alegoric, nunta regelui mesianic. La explicarea alegorică a Cântării trebuie observate regulile pe care poeţii, de obicei, le urmează în dezvoltarea şi împodobirea alegoriilor. Nu toate cuvintele mirelui şi ale miresei trebuie aplicate direct şi imediat la Hristos şi Biserica Sa. Să nu se creadă că în toate frazele şi cuvintele se cuprind misterii. 322 Cuprinsul Prin rezolvarea interpretării Cântării Cântărilor s'a soluţionat, în acelaşi timp, şi cuprinsul general al cărţii. Dacă exegeţii credincioşi sunt de acord cu privire la cuprinsul general al cărţii, totuşi cu privire la determinarea mai exactă a lui şi cu privire la determinarea formei există multe divergenţe între ei. Aceeaşi lipsă de unitate există şi cu privire la împărţirea cărţii. Cartea cuprinde dialoguri şi descrieri lirice, unite prin ideea fundamentală: uniunea lui Dumnezeu şi a poporului Israel ca umbră şi chip pentru unirea mai perfectă a lui Hristos cu Biserica. Este foarte greu de deosebit totdeauna şi exact urmarea ideilor şi separarea precisă a scenelor. Ε şi mai greu de precizat genul literar, fie în totalitate, fie în diferite părţi. în tot cazul, în „Cântare" avem şi elemente dramatice, dar şi elemente lirice. Nicidecum nu poate fi privită Cântarea Cântărilor ca o dramă sau ca o colecţie de cântece lirice în sensul strict al cuvântului. Diferitele împărţiri ale cărţii pe baza cuprinsului sunt arbitrare şi sunt în funcţie de modul de interpretare a cărţii. c. Originea cărţii Titlul cărţii şi exegeţii iudaici îi atribuie cartea lui Solomon. Situaţia descrisă în „Cântare" oglindeşte epoca lui Solomon (1, 5-5; 3, 7; 4, 4; cf. 3 Rg 5, 10; 10, 28). Tradiţia veche, creştină, de asemenea, îi atribuie cartea lui Solomon. în această privinţă, nimeni n'a ridicat vreo îndoială. Chiar Teodor de Mopsuestia, deşi tăgăduia caracterul religios al „Cântării", totuşi n'a tăgăduit originea solomonică a ei. Criticii moderni socotesc titlul cărţii drept o ficţiune literară, din cauza unor parsisme, aramaisme şi grecisme care se constată în carte. Mai mulţi exegeţi împărtăşesc acest punct de vedere (Miller, Goetsberger ş.a.). Cei mai mulţi dintre ei se situează în cadrul punctului de vedere al vechii tradiţii, deşi consideră că inspiraţia cărţii nu ar depinde de persoana autorului şi recunosc că tradiţia nu are caracter dogmatic. Deşi argumentele contra tezei tradiţionale, după care Solomon este autorul cărţii, sunt destul de judicioase, totuşi nu sunt însă atât de convingătoare încât să infirme tradiţia. Putem deci admite că Solomon este autorul cărţii. Bibliografie Neaga, N., Cântarea Cântărilor, Sibiu, 1931; Buzi, D., Le Cantique des Cantiques, Paris, 1950; Feullet, Α., Le Cantique des Cantiques, Paris, 1953; Bea, Α., Canticum Canticorum, Roma, 1953; Chouraqui, Α., Le Cantique des Cantiques, Bruges, 1953; Gordin, R., The Song of Songs, New York, 1954; Schmşkel, H., Heilige Hochzeit und Hoheslied, Wiesbaden, 1956; Barnes, O.L., The Song of Songs, Oxford, 1961; Robert, A. et Tournay, R., Le Cantique des Cantiques, traduction et commentaire (Etudes Bibliques), Paris, 1963. 323 Studiul Vechiului Testament τ Plângerile luiIeremia 7. Plângerile lui Ieremia a.Numelecărţii în Biblia ebraică cartea este numită după primul cuvânt al textului, „eca"-„vai cum". Septuaginta, Siriaca şi Vulgata numesc cartea după cuprinsul ei. Cuvântul „Plângeri" este traducerea grecescului θρήνοι şi a latinescului „Lamentationes", care înseamnă o poezie elegiacă, o elegie asupra unei nenorociri publice sau private. în Vechiul Testament elegia se numeşte „quina", expresie întrebuinţată în mai multe rânduri în cărţile sfinte şi care derivă de la verbul quana = a compune o poezie elegiacă. Fericitul Ieronim ne spune că, pe timpul său, iudeii numeau cartea quintoh (pluralul lui quina) = plângeri, lamentaţii. b. Cuprinsul şi genul literar Cele cinci capitole ale scrierii corespund unui număr de cinci poezii elegiace, foarte înrudite între ele, prin care se deplânge ultima cădere a cetăţii Ierusalimului, a templului şi a regatului Iuda. Din punct de vedere al structurii metrice şi strofice, „Plângerile" se situează în primul rang între scrierile poetice ale po-porului biblic. Cele 4 elegii de la început sunt scrise după genul specific al poeziilor elegiace, care, la evrei, aveau o structură metrică proprie. Caracteristica poeziei elegiace ebraice {quina) se cuprinde în faptul că un stih mai lung alternează cu un stih mai scurt; un stih de trei accente se schimbă cu unul de două accente. Metrul elegiac se află în diferite locuri poetice ale Vechiului Testament, uneori numai pentru câteva versuri, alteori pentru bucăţi mai întinse. în Cartea Plângerilor, capitolele 1-4, acest metru special este întrebuinţat în chipul cel mai consecvent. în capitolele 1,2 şi 3, strofa se compune din 6 stihuri. Stihurile 1, 3 şi 5 sunt mai lungi decât celelalte trei: 2, 4 şi 6. Deci strofa se prezintă grafic, aproximativ, astfel: 1 1 1 / 1 1 în capitolul 4 strofele se compun numai din 4 stihuri, dar structura stihurilor este aceeaşi. în capitolul 5 nu întâlnim metrul elegiac. Aici stihurile sunt egale şi strofa se compune numai din două stihuri. în capitolele 1-4 literele iniţiale ale celor 22 stihuri constituie acrostihul. Cu alte cuvinte, cele patru poezii de la început sunt alfabetice. în primele două capitole fiecare distih şi în capitolul 4 324 fiecare tristih începe cu litera iniţială în ordinea alfabetului ebraic. Capitolul 3 înfăţişează o construcţie mai complicată şi mai rafinată decât celelalte trei. Astfel, în fiecare strofă a poeziei stihul prim, al treilea şi al cincilea încep cu aceeaşi literă. Pe când cele patru poezii (capitolele 1-4) sunt alfabetice, capitolul 5 nu este alfabetic, dar numără 22 versete (strofe), care este cifra literelor alfabetului ebraic. în prima elegie (capitolul 1), Ieremia zugrăveşte nenorocirile Sionului şi starea tristă, vrednică de plâns a cetăţii distruse, asemănând-o cu o mireasă văduvă, părăsită şi redusă la starea de sclavie (1,1,11). Apoi, printr'un fel de personificare, Ierusalimul îşi descrie el însuşi singurătatea şi pustiirea sa, apelând la mila lumii şi a lui Dumnezeu (1, 12, 22). în a doua elegie poetul arată rolul lui Dumnezeu în pedepsirea Ierusalimului. Cetatea este devastată, căderea este adâncă, frumuseţea şi puterea ei au fost distruse. în capitolul 2 însuşi Domnul este înfăţişat ca autorul calamităţii, care s'a aruncat ca un duşman şi 1-a înghiţit pe Israel (2,1, 20). Poetul arată, apoi, că Ierusalimul e vinovat, profeţii săi falşi l-au înşelat, duşmanii săi şi-au bătut joc de el. Poezia se termină printr'un îndemn: cetatea să-I adreseze lui Dumnezeu o rugăciune, făcând apel la îndurarea Lui (2, 11, 22). în a treia elegie se exprimă suferinţele personale ale lui Ieremia, în acelaşi timp şi ca reprezentant al sentimentelor colective, trăite de popor. în capitolul 3,1-18 profetul zugrăveşte, prin metafore variate şi foarte expresive, suferinţele sale din cauza nenorocirii poporului său. El se supune cu smerenie şi exprimă nădejdea în îndurările dumnezeieşti (2, 10, 39). Dumnezeu, în mânia Sa, a făcut din Iuda oprobiul tuturor, din cauza păcatelor sale, ceea ce îl face să sufere pe profet (3, 40-59)· în sfârşit, profetul se roagă ca Iahve să aibă milă de el, căci el vorbeşte în locul alor săi, şi să vină în ajutor (3, 51, 66). în elegia a patra, capitolul 4, se descriu mai ales aspectele exterioare ale dezastrului Ierusalimului. Feluritele clase ale populaţiei sunt trecute în revistă: copii şi sugari (4), bogaţii obişnuiţi cu luxul (5), căpetenii (7-8), mame (10), toţi sunt în prada foamei, a mizeriei şi a dispreţului. Ierusalimul a căzut din cauza păcatelor profeţilor şi ale preoţilor care au vărsat sângele celor drepţi (12, 13). Aceştia sunt acum risipiţi (16), nimeni nu le-a venit în ajutor (17), chiar regele a fost luat captiv (20). Edomul care s'a bucurat de nenorocirea Sionului va avea aceeaşi soartă (21). La urmă Sionul va fi mângâiat (22). Elegia a cincea este o rugăciune fierbinte a profetului în numele poporului întreg. După ce expune încă o dată nenorocirea poporului înaintea lui Dumnezeu (5, 1-18), din cauza păcatelor sale, Ieremia termină poezia rugându-L pe Dumnezeu să nu se mânie şi pedeapsa să o înceteze (5, 19-22). Tradiţia veche a Sinagogii şi a Bisericii mărturiseşte că profetul Ieremia este autorul acestei scrieri. Această tradiţie se întemeiază pe titlul poeziei în traducerea 325 Studiul Vechiului Testament Septuagintei şi a Vulgatei. Tot aşa afirmă istoricul Iosif Flaviu, Targumul lui Ionatan şi Talmudul. Tradiţia iudaică, în această privinţă, este mai veche decât traducerea Septuagintei şi reproduce părerea cercurilor palestiniene, care a trecut apoi la Părinţii din epoca creştină: Sfântul Epifanie, Fericitul Ieronim, Origen ş. a. Aceştia mărturisesc că, pe timpul lor, „Plângerile" au fost unite cu cartea profetului Ieremia. c. Autenticitatea şi canonidtatea cărţii Cartea a fost totdeauna privită drept canonică. Este citată ca atare de Sfântul Atanasie, de Sfântul Chirii din Ierusalim şi de Canonul din Laodiceea. în unele consemnări ale cărţilor canonice se omit „Plângerile", însă această omitere se explică uşor prin faptul că, atribuindu-i-se lui Ieremia, „Plângerile" se înţelegeau la un loc cu profeţia, socotindu-se o singură carte. Tradiţia, care atribuie Plângerile lui Ieremia, este confirmată şi prin unele asemănări de ordin literar între această scriere şi profeţiile aceluiaşi profet. Astfel, amândouă scrierile se aseamănă în felul de a cita Vechiul Testament, în zugrăvirea metaforelor, în felul de a raporta nenorocirile poporului la aceleaşi cauze, în identitatea de sentimente, de expresii şi chiar în repetări, acelaşi colorit în vorbire. Această afirmaţie se confirmă, bunăoară, comparând Plângerile 1, 8 ş. u. cu Ieremia 4, 30; 30, 21 ş. u. 26; Plângerile 1, 20 şi 4,13 cu Ieremia 8, 21 ş. u.; 9, 16 ş. u.; 10, 19 ş. u. Nu se poate, apoi, tăgădui că autorul „Plângerilor" n'a fost martor ocular al evenimentelor descrise. îndeosebi aceasta se vede din capitolul 2 şi capitolul 4. Dimpotrivă, majoritatea criticilor moderni raţionalişti şi unii exegeţi romano-catolici tăgăduiesc că Ieremia ar fi autorul Plângerilor. Cele cinci elegii ar fi, după ei, nişte poezii anonime din epoci diferite. După L. Gauthier, Plângerile ar fi fost compuse de cinci autori diferiţi, care s'ar fi inspirat, în compoziţiile lor, din profeţiile lui Ieremia şi ei s'ar fi numărat printre discipolii şi continuatorii profetului. După E. Sellin, elegia 2 şi 4 ar data de la începutul exilului şi ar fi fost scrisă de un autor din jurul regelui Sedechia. Elegia întâi s'ar fi scris in Babilon în timpul captivităţii, a cincea s'ar fi compus în Ierusalim, ceva mai înainte de 520 î. H., iar a treia ar fi fost scrisă, de asemenea, de către un autor necunoscut, pe la sfârşitul secolului VI î. H. Argumentele criticilor sunt, rriai ales, de ordin intern, privind fondul şi forma. Astfel, grija meticuloasă a dispoziţiei metrice şi strofice în Plângeri s'ar părea, după critici, că nu se potriveşte cu felul simplu şi, natural al profetului de a se exprima. De asemenea, atitudinea favorabilă faţă de egipteni (4,17), şi amintirea binevoitoare a lui Sedechia (4, 20) ar fi în dezacord cu gândirea profetului Ieremia. Apoi Ieremia, zic criticii, n'ar fi putut să se exprime aşa: „Profeţii lor nu vor afla revelaţii din partea lui Iahve". însăşi neunitatea criticilor între ei, cu privire la originea Plângerilor, arată netemeinicia argumentelor lor. Unele mici divergenţe faţă de cuvântările profetului se pot 326 Plângerile luiIeremia explica prin schimbarea completă a situaţiei şi prin faptul că în Plângeri profetul Ieremia vorbeşte adesea nu în numele său propriu, ci în numele poporului, ale cărui sentimente el le interpretează. în Biblia ebraică, Plângerile au fost separate de cartea lui Ieremia numai din motive liturgice. Prin urmare, concepţia tradiţională despre originea Plângerilor este justificată îndeajuns, încât Ieremia, cu drept cuvânt, poate fi privit autorul Plângerilor. d. Valoarea cărţii din punct de vedere literar Sub raport literar, Plângerile au fost întotdeauna preţuite pentru calitatea stilului plin de viaţă, de emoţie sinceră şi adâncă, pentru bogăţia şi strălucirea imaginilor, care îmbracă un număr mic de idei. Talentul scriitorului n'a fost stingherit de observarea alfabetismului. Sufletele necăjite au aflat totdeauna mângâiere în citirea şi meditarea acestor elegii. în exil se pare că plângerile exprimau regretele şi căinţele celor captivi, iar după exil se ştie că în fiecare an (9 Ab) era zi de post şi se citeau Plângerile în sinagogi, în amintirea dărâmării Ierusalimului şi a templului. Sentimentele de smerenie, de căinţă şi de încredere în Dumnezeu sunt cultivate prin această carte, care şi astăzi constituie o lectură interesantă şi întăritoare pentru cei în suferinţă. Bibliografie Isopescu, O. S., Plângerile lui Ieremia, traducere şi comentar, Cernăuţi, 1909; Neaga, N., Plângerile Iui Ieremia şi critica mai nouă, Sibiu, 1930; Ringgrem, H. et Weiser, Α., Das Hohelied, Klagelieder. Das Buch Epther, Gşttingen, 1959; Rudolph, W., Das Buch Rut, Das Hohelied, Die Klagelieder, Gutersloh, 1962; Wurthwein, E., Galleng, K., Plşger, O., DiefiinfMegillot, Tubingen,1969. 327 Cărţile necanonice - Consideraţii generale D.Cărţilenecanonice Consideraţiigenerale în Septuaginta şi în alte traduceri vechi ale Bibliei se află, pe lângă cele 39 cărţi cuprinse în Biblia ebraică, şi unele cărţi întregi sau adaosuri la câteva cărţi din numărul celor 39· Aceste cărţi din urmă, împreună cu adaosurile, au trecut şi în traducerile mai noi, făcute direct sau indirect de pe textul Septuagintei. în regulă generală, traducerile oficiale ale Bisericilor Ortodoxe cuprind, pe lângă cele 39 cărţi, recunoscute drept canonice, şi un şir de alte 10 cărţi întregi şi câteva suplimente la cele canonice. în traducerile româneşti, ediţiile Sfântului Sinod din 1914, 1936 şi 1944, aceste cărţi din urmă sunt înşirate după cele canonice. Ele sunt numite în ediţia din 1944 cărţi şi fragmente necanonice. Cărţile necanonice întregi sunt următoarele: 1) Tobit; 2) Iudita; 3) Baruh; 4) Epistola lui Ieremia; 5) Cartea a treia a lui Ezdra; 6) înţelepciunea lui Solomon; 7) înţelepciunea lui Isus, fiul lui Sirah; 8) 1 Macabei; 9) 2 Macabei; 10) 3 Macabei. Suplimente (adaosuri) necanonice avem la următoarele cărţi canonice: a) La cartea Esterei: Visul lui Mardoheu, decretul lui Artaxerxes, rugăciunea lui Mardoheu şi a Esterei, descrierea, mai pe larg, a intrării Esterei la rege, decretul lui Artaxerxes pentru apărarea iudeilor, explicarea visului lui Mardoheu; b)La cartea lui Daniel: Rugăciunea lui Azaria şi Cântarea celor trei tineri, Istoria Susanei şi Istoria idolului Bel şi a balaurului. c) La Iov: Despre originea lui Iov. d) La Psalmi: Psalmul 151. e) La cartea 2 Paralipomena: Rugăciunea lui Mânase. După cuprinsul lor, scrierile necanonice le putem împărţi în trei categorii: istorice, profetice, poetice. Cele de cuprins istoric sunt: Tobit, Iudita, 3 Ezdra, 1, 2 şi 3 Macabei, apoi adaosurile la cartea canonică Estera, la cartea lui Daniel: Istoria Susanei, Istoria idolului Bel şi a balaurului. Cărţile profetice sunt: Baruh şi Epistola lui Ieremia. Cărţile poetice sunt: a) de cuprins didactic: înţelepciunea lui Solomon şi înţelepciunea lui Isus, fiul lui Sirah; b) de cuprins liric: Adaosurile la cartea lui Daniel: Rugăciunea lui Azaria şi Cântarea celor trei tineri, suplimentul la cartea Paralipomena: Rugăciunea lui Mânase şi suplimentul la Psaltire: Psalmul 151. Potrivit decretelor Sinoadelor şi părerilor Sfinţilor Părinţi, după cum s'a văzut în capitolul despre istoria canonului, următoarele momente sunt normative pentru aceste cărţi: a) ele nu sunt inspirate; b) ele sunt folositoare şi edificatoare; c) ele sunt superioare producţiilor literaturii profane; d) ele trebuie să facă parte din textul Bibliei; e) ele trebuie destinate ca lectură pentru catehumeni (V. Tarnavschi). Aceste cărţi pot fi citite cu folos şi de către oricare credincios pentru sporirea pietăţii. De aceea unele părţi din aceste cărţi s'au introdus şi în cultul divin al Bisericii Ortodoxe. Aşa, capitolele 2-5, 10 din înţelepciunea lui Solomon şi capitolele 2 şi 4 din Baruh se citesc ca paremii. Cântarea celor trei tineri (Dn 3, 24-90) serveşte ca bază pentru odele a Vil-a şi a VlII-a ale canonului. Aceeaşi cântare se citeşte în paremia Sâmbetei Mari, la Utrenie. Capitolul 7 din cartea a 2-a a Macabeilor este prelucrat pentru serviciul bisericesc de la 1 august. Rugăciunea lui Mânase se citeşte la Vecernia Mare. Cu toate că aceste cărţi şi suplimente servesc pentru zidirea sufletească a credincioşilor, ele totuşi nu pot fi folosite pentru confir-marea autorităţii dogmatice. Constatăm însă că în teologia ortodoxă nu există peste tot o poziţie unitară faţă de aprecierea şi denumirea acestor cărţi. Cei mai mulţi dogmatişti şi exegeţi ruşi şi români, precum Filaret al Moscovei, Macarie, Onciul, Olariu, Melchisedec, Tarnavschi ş. a. le numesc „necanonice", în sensul că nu sunt inspirate precum sunt cele 39 cărţi. Sunt însă alţi teologi, ca 328 de exemplu Bratiotis, care atribuie cărţilor amintite un oarecare grad de inspiraţie, numindu-le „deuterocanonice". O hotărâre a unui sinod panortodox ar fi foarte necesară în această privinţă. 329 τ Cărţilenecanonicedecuprinsistoric. 1. CarteaTobit Cuprins şi caracterizare Cartea Tobit istoriseşte cu multă artă istoria a două persoane cu numele Tobit şi Tobie, tatăl şi fiul. Tatăl se află printre exilaţii din Ninive şi este un israelit evlavios, observator al Legii şi temător de Dumnezeu. El şi-a creat în Ninive o situaţie materială bună, venind în ajutorul conaţionalilor săraci. Dar, după ce a trăit în belşug oarecare timp, Tobit este greu încercat, pierzând toate bunurile sale, împreună cu vederea. Nenorocitul se roagă lui Dumnezeu să-i trimită moartea (3,1). în acelaşi timp vieţuia în Ecbatana o rudă a lui Tobit, cu numele Raguel. Acesta avea o fiică, Sarra, care pierduse şapte bărbaţi pe care demonul Asmodeu îi făcea să moară chiar în noaptea nunţii. Pe când Tobit se ruga să moară, Sarra se ruga şi ea în aceeaşi clipă ca Dumnezeu să-i ia viaţa. Ambele rugăciuni sunt primite de Dumnezeu. îngerul Rafael este trimis să-1 vindece pe Tobit şi să o căsătorească pe Sarra cu Tobie, fiul lui Tobit (3,17). în acest scop, sub chipul unui tânăr, Rafael îl conduce pe Tobie în Ragheş din Media, unde tatăl său îl trimite să-i aducă banii împrumutaţi lui Gabael (4,1-6, 9). în Ecbatana, Rafael se abate pe la Raguel şi cere mâna Sarrei pentru tânărul Tobie. Căsătoria este încheiată, iar demonul de astă dată nu poate face nici un rău tinerilor. în timpul cât a durat serbarea nunţii, Rafael aduce banii de la Gabael din Ragheş, apoi îi conduce pe tinerii căsătoriţi la Ninive. După aceasta Rafael se face cunoscut, zicând: „Eu sunt unul Rafael, unul din ceişapte îngeri careaducşi duc înaintea slaveiDomnului''(12,15). în urmă se face nevăzut. Tobit se roagă mulţumindu-I lui Dumnezeu, iar după moartea lui, fiul său Tobie pleacă la Ecbatana (13-14). Cartea Tobit, la început, a fost scrisă în limba ebraică sau aramaică. Fericitul Ieronim mărturiseşte că a tradus această carte din limba caldaică (aramaică), cu ajutorul unui evreu. Cartea este scrisă pe la sfârşitul secolului III sau începutul secolului II î. H. Ea cuprinde îndoieli de ordin istoric şi dogmatic. Din punct de vedere istoric, cartea poate fi socotită drept o istorie pioasă. Sub raport dogmatic, descrierea îngerului Rafael care îi induce în eroare pe oameni, ca şi descrierea demonului Asmodeu sugerează îndoieli. De aceea, ea nu este considerată canonică de către Biserica Ortodoxă. Din punct de vedere moral, cartea Tobit prezintă învăţături alese. Din carte transpare un duh de duioşie şi de dragoste faţă de aproapele, sădeşte şi sporeşte în cititor sentimente adânci şi stimulează la fapte bune. Ca document istoric, cartea Tobit oglindeşte indirect starea politica şi religios-morală a israeliţilor din captivitatea asiriană. Tobit poate fi socotită ca un cod al vieţii familiale evlavioase. 330 2.CarteaIuditei Cuprins şi caracterizare Cartea îşi are denumirea de la persoana principală despre care vorbeşte această scriere. Regele „asirian" Nabucodonosor, după ce 1-a învins definitiv pe Arfaxad, regele mezilor, îl trimite pe generalul său Olofern să cucerească ţările de la vest de Eufrat (1-2). Acesta întâmpină o rezistenţă puternică la Betulia, cetate în Palestina de Nord. El o asediază, ca să o supună, prin sete şi foame (3-6). Fiind pe punctul de a se preda, cetatea este salvată de Iudita, o văduvă pe cât de pioasă, pe atât de frumoasă. Ea are curajul să pătrundă în tabăra inamică şi îndată câştigă încrederea lui Olofern. Folosindu-se de această împrejurare, ea îi taie capul, după un ospăţ, şi pleacă cu el în cetate. Dimineaţa asirienii aflând despre moartea conducătorului lor, o iau la fugă, fiind urmăriţi de apărătorii cetăţii până departe, dincolo de hotarele ţării. Iudita fu sărbătorită şi onorată de poporul întreg. Ea a trăit în văduvie până la adânci bătrâneţe (10-16). Nu se ştie data precisă a compunerii cărţii. Probabil că ea a fost compusă în timpul Macabeilor (sec. II î. H.), cu scopul de a-i încuraja şi a-i mângâia pe iudeii persecutaţi. Limba originală a cărţii a fost cea ebraică sau cea aramaică, după cum se vede din caracterul lingvistic al traducerii greceşti, păstrată în trei recenzii. Vulgata cuprinde o traducere făcută de pe un text aramaic. în ce priveşte autoritatea cărţii, observăm că sub raport geografic, cronologic şi istoric există nepotriviri. în nici un caz nu se poate fixa timpul când s'au întâmplat evenimentele descrise aici. Cartea cuprinde inexactităţi evidente. Astfel Nabucodonosor este numit regele asirienilor, pe când în realitate el a fost regele babilonienilor. Apoi nici un rege med nu este cunoscut sub numele de Arfaxad. Greutăţile istorice micşorează de asemenea valoarea istorică a cărţii. Cetatea Betuliei nu-i menţionată niciodată, nici de către autorii profani, nici de către scriitorii sfinţi etc. Din cauza acestor nepotriviri şi îndoieli, cartea Iuditei nu este pusă în rând cu cărţile istorice canonice. Biserica Ortodoxă serbează amintirea Iuditei „celei drepte" în ziua de 7 septembrie. Persoana principală din această carte, Iudita, se distinge prin caracterul său moral, prin eroismul şi religiozitatea sa profundă, precum şi prin patriotismul său deosebit. Totuşi mijloacele de care ea se foloseşte pentru atingerea scopului nu sunt recomandate de morala creştină. Pentru întărirea şi zidirea sufletească sunt valoroase şi cuvântările Iuditei, rostite către căpeteniile Betuliei (Iudita 8, 11-27). Calităţile morale ale altor persoane descrise în carte, în contrast cu cele ale persoanelor păgâne, produc asupra cititorului admiraţie şi umplu de însufleţire în vremi de primejdie. 331 CeletreicărţialeMacabeilor 3.CarteaatreiaaluiEzdra Cuprins şi caracterizare Această carte necanonică, în traducerea grecească (Cod. Alex. şi Vatic), se numeşte Cartea întâi a lui Ezdra, fiind aşezată înaintea cărţii canonice Ezdra, din cauză că începe cu istoria serbării Paştilor sub regele Iosua. Cartea canonică Ezdra începe, istoric, de abia din anul I al regelui Cirus. Cartea 3 Ezdra se mai numeşte în Codex Alexandrinus ό Ιερεύς = „preotul". în Vulgata, Cartea 3 Ezdra nu face parte din textul Sfintei Scripturi, ci este ţinută drept apocrifă. Această carte necanonică se numeşte a 3-a Ezdra, fiindcă în traducerea grecească şi cea latină, Cartea lui Neemia era numită a 2-a Ezdra. Cartea începe cu istoria lui Iosia şi anume cu descrierea sărbătorii Paştilor, după ce regele acesta restabilise cultul şi îndepărtase idolatria (cf. 4 Regi, capitolele 22-24). Expune apoi lupta cu regele Egiptului şi moartea lui Iosia. Urmează istorisirea suirii pe tron a lui Ioahaz şi depunerea lui, domnia cea rea a regilor Ioachim, Ioiachim şi Sedechia, dărâmarea templului şi a Ierusalimului, deportarea poporului în Babilon (capitolul 1). Se istoriseşte apoi suirea pe tron a lui Cirus, permisiunea dată iudeilor de a se întoarce în patrie şi de a rezidi templul, înapoierea obiectelor de cult, pâra samarinenilor împotriva zidirii templului, precum şi decretul lui Artaxerxes de a se opri zidirea templului (capitolul 2). Urmează apoi disputa celor trei păzitori ai lui Darius despre întrebarea: „Ce este mai tare decât toate?". în capitolele 3 şi 4 se istoriseşte întoarcerea lui Zorobabel, înşirându-se familiile care s'au întors, precum şi punerea temeliei templului de către Zorobabel şi arhiereul Iosua. Se aminteşte apoi despre activitatea profeţilor Agheu şi Zaharia, despre îndemnurile lor pentru continuarea zidirii templului (capitolele 6-7). în capitolul 8 se vorbeşte despre întoarcerea lui Ezdra în patrie, în anul al Vll-lea al lui Artaxerxes. în sfârşit, se arată năzuinţa lui Ezdra de a desface căsătoriile contractate cu femei străine, de către preoţi, leviţi şi laici (capitolul 9). Peste tot aproape, cartea a 3-a a lui Ezdra reproduce unele istorisiri din cele ce se află în cărţile canonice (Cronici, Ezdra, Neemia), cu adaosuri neînsemnate (capitolele 3-5). Timpul compunerii cărţii nu se poate determina precis. Cu probabilitate se poate constata existenţa ei în sec. I d. H., sau în sec. I î. H. Autorul, necunoscut, a avut în vedere să extragă acele părţi din cărţile canonice cu unele interpolări, care aveau un caracter pios şi edificator. Aşa se arată drepturile şi datoriile conducătorilor poporului (capitolele 4, 1-12), evitarea beţiei (3, 18-27) şi a desfrâului (4, 24-31). în special se apreciază, în gradul cel mai mare, adevărul, şi se arată domnia lui în lume. „Tot pământul cheamă adevărul; cerul pe el îl binecuvintează; toate lucrurile se clatină şi se cutremură de el, şi nimic cu el nu 332 e nedrept. Vinul e nedrept, regele e nedrept, nedrepte sunt femeile, nedrepţi sunt fiii oamenilor şi, ca atare, nedrepte-s toate lucrurile lor; în ele nu-i nici un adevăr şi toate pier pe seama nedreptăţii lor. Adevărul însă durează şi'ntotdeauna e puternic; el trăieşte şi rămâne puternic în veacul veacului. El nu caută la faţa oamenilor şi nu părtineşte, ci tuturor le face ce e drept şi ne reţine de la tot ceea ce-i nedrept şi rău; cu lucrarea lui, toţi oamenii o duc bine; în judecata lui nimic nu e nedrept. Aceasta este tăria şi împărăţia şi puterea şi mărirea tuturor veacurilor. Binecuvântat să fie Dumnezeul adevărului!" (4, 36-40). Origen, Ciprian şi Augustin au admirat mult această vorbire despre adevăr. Fericitul Augustin vede în această profeţie despre Hristos numai „adevărul" (De civitate Dei 18, 3) 4.CeletreicărţialeMacabeilor în traducerile greceşti, cărţile Macabeilor sunt aşezate în rând cu cărţile istorice, după Tobit şi Iudita. în traducerile româneşti şi slavone, ca şi în textul Vulgatei, ele ocupă locul penultim sau ultim în şirul cărţilor Vechiului Testament. Cărţile au numirea de la numele persoanelor principale, descrise mai ales în Cartea întâi şi a doua. Cartea a treia a Macabeilor tratează despre o problemă cu totul deosebită de cea a celor două cărţi prime. Numele Macabeilor derivă de la macab sau macaba = ciocan. Acest nume s'a primit de la al treilea fiu al preotului Matatia, Iuda, pentru vitejia şi biruinţa lui asupra duşmanilor. Mai târziu, numele Macabei a fost purtat de toţi acei iudei care, începând de la Matatia, au apărat credinţa strămoşească împotriva asupritorilor sirieni. a. Cartea întâi a Macabeilor în această carte se descriu luptele iudeilor, sub conducerea Macabeilor împotriva sirienilor, pentru credinţa strămoşească şi independenţa politică. Cuprinsul cărţii începe cu o schiţă asupra cuceririlor lui Alexandru cel Mare, după a cărui moarte imperiul se împarte între generalii săi credincioşi (1, 1-9). Autorul face apoi, imediat, trecerea la timpurile grele de sub Antioh IV Epifan (175-164 î. H.). Epoca domniei Ptolemeilor (324-198 î. H.), primele decenii ale domniei Seleucizilor (198-175 î. H.), precum şi istoria iudeilor din acest timp este trecută cu vederea. Sub Antioh IV Epifan izbucneşte o răscoală din cauza persecuţiei religioase. Acest eveniment face începutul propriu-zis al cărţii întâi a Macabeilor. Antioh 333 Studiul Vechiului Testament CeletreicărţialeMacabeilor Epifan, după ce-1 învinse pe Ptolemeu, regele Egiptului, veni în Ierusalim, profană templul, jefuindu-1 de toate obiectele preţioase şi de toate averile, săvârşind în acelaşi timp un măcel îngrozitor (175 î. H.). După doi ani, el cucereşte prin înşelăciune Ierusalimul, întăreşte cetatea lui David şi aşază aici o garnizoană de sirieni. Pe lângă acestea, Antioh încearcă să introducă cu forţa idolatria, pedep-sindu-i cu moartea pe toţi cei care rămâneau statornici în credinţa strămoşească (1, 10-57). Preotul Matatia, împreună cu cei cinci fii ai săi: Ioan, Simon, Iuda (Macabeul), Eleazar şi Ionatan, se ridică împotriva asupritorilor, punându-se în fruntea poporului credincios, îndemnându-1 să lupte pentru credinţa şi libertate. Se descriu apoi primele succese războinice ale Macabeilor şi moartea preotului Matatia (capitolul 2). După moartea lui Matatia, Iuda urmează la conducerea poporului, care prin mai multe biruinţe obţine libertatea cultului (166-161 î. H.). Iuda îi învinge pe comandanţii sirieni Nicanor, Gorgias şi Ptolemeu, ocupă Ierusalimul şi sfinţeşte templul (165 î. H.). într'o luptă victorioasă, Iuda moare ca un erou (3, 1 - 9, 22). La conducerea poporului urmează fratele său mai tânăr, Ionatan (161-143 î. H.). în persoana sa, Ionatan întruneşte demnitatea de arhiereu şi cea de principe. După 18 ani de domnie, el este omorât cu perfidie de către Trifon (9, 23 -12,53). Urmaşul său este Simon, care izbuteşte să obţină pentru poporul său libertatea politică (13). în familia acestuia se declară ereditară arhieria şi demnitatea de principe. După o domnie paşnică, Simon este ucis de ginerele său (capitolul 13,16). După moartea lui Simon, a urmat, ca principe şi arhiereu, fiul său Ioan (Hircan). Cu aceasta se încheie cartea întâi a Macabeilor în care se expune istoria poporului iudeu de la 175 la 125 î. H. b. Cartea a doua a Macabeilor Această carte nu este o continuare a celei dintâi. în general, ea este o paralelă a celei dintâi, dar cuprinde o epocă mai restrânsă. Cartea a 2-a a Macabeilor începe istorisirea ceva mai înainte de anul 175 î· H., anume menţionând episodul despre încercarea lui Eliodor de a prăda templul din Ierusalim (176 î. H.) şi terminând expunerea ceva mai înainte de moartea lui Iuda Macabeul (l6l î. H.). Cartea are drept introducere două scrisori ale comunităţii iudaice din Ierusalim, adresate celei din Egipt, împreună cu o prefaţă a autorului (2, 19-32), în care se expune scopul cărţii. în cele două scrisori (1, 1-10 şi 1, 11 - 2, 18), iudeii din Egipt sunt încurajaţi şi îndemnaţi să serbeze sărbătoarea sfinţirii templului şi a focului sfânt. în prefaţă, autorul mărturiseşte că expunerea istorică ce urmează poate fi privită ca un extras din opera lui Iason (2, 19-33). I. Autorul expune evenimentele ce au premers răscoalei Macabeilor. El istoriseşte despre faptul conservării miraculoase a tezaurului templului sub Seleuc al IV-lea, predecesorul lui Antioh al IV-lea Epifan. Mai relatează apoi despre 334 transmiterea demnităţii arhiereşti lui Iason, fratele mai tânăr al arhiereului Onia despre înlăturarea lui Iason de către Menelau, despre uciderea lui Onia, despre cucerirea Ierusalimului de către Iason, fostul arhiereu, şi despre jefuirea templului de către Antioh Epifan (capitolele 3-5). Istorisirea continuă apoi cu descrierea persecuţiilor suferite de iudei sub Antioh al IV-lea şi îndeosebi se stăruie asupra istorisirii martiriului bătrânului Eleazar şi al celor şapte fraţi Macabei, împreună cu maica lor (capitolele 6-7). în continuare, se descrie biruinţa lui Iuda asupra lui Nicanor şi se istoriseşte despre moartea lui Antioh şi despre curăţirea templului (8-9). II. Autorul, mai departe, descrie luptele lui Iuda împotriva lui Antioh al V-lea Eupator şi Demetriu I Soter, biruinţa asupra generalilor Lisias şi Nicanor, precum şi despre fixarea zilei lui Nicanor la 13 Adar (capitolele 10, 10 - 15, 36). într'un scurt epilog, autorul cere îngăduinţa cititorilor săi (15, 37-39). c. Cartea a treia a Macabeilor Cuprinsul acestei cărţi n'are nimic comun nici cu epoca, nici cu persoanele Macabeilor. De aceea denumirea cărţii nu se raportează la cuprinsul ei. Scrierea cuprinde descrierea unei persecuţii de pe timpul regelui Ptolemeu Filopator (221-214 î. H.) împotriva iudeilor din Egipt. Acest rege, în timpul expediţiei sale militare în Siria, în trecerea sa prin Ierusalim, a voit să intre în Sfânta Sfintelor. Fiind împiedicat în chip miraculos, el se aprinde de mânie şi hotărăşte să se răzbune pe iudeii din Egipt. întorcându-se în Alexandria, regele ordonă ca să fie adunaţi în Alexandria toţi iudeii din cetăţile Egiptului şi să fie striviţi de elefanţi (capitolele 1-3). Iudeii adunaţi au fost închişi într'un hipodrom şi s'a hotărât o zi pentru nimicirea lor. De trei ori planul regelui a fost zădărnicit. Prima dată regele adoarme adânc şi nu se deşteaptă ca să ia parte la spectacol. A doua oară el uită de hotărârea sa, iar a treia oară, elefanţii se îndreaptă asupra ostaşilor regelui, strivind în picioare pe oricine le venea înainte. Dându-şi seama că iudeii sunt ocrotiţi de către Dumnezeu, regele renunţă la planul său, îi eliberează pe iudei şi-i ia sub ocrotirea sa (4-7). d.Originea cărţilor Macabeilor Cartea întâi a Macabeilor, după câte se cunoaşte, a fost scrisă în evreieşte de către un iudeu din Palestina. Lucrul acesta îl amintesc Origen şi Fericitul Ieronim. Originalul pierdut a fost înlocuit cu un text grecesc, care cuprinde o mulţime de ebraisme. Timpul compunerii cărţii se poate fixa pe la sfârşitul domniei lui Ioan Hircan (cam pe la 104 î. H.). A doua carte a Macabeilor, dimpotrivă, a fost scrisă în greceşte de la început de către un iudeu elenist. Lucrarea nu este originală şi personala, ci este, după 335 Studiul Vechiului Testament cum am arătat, un rezumat dintr'o operă mai mare cu privire la epoca Macabeilor, scrisă de către Iason Cirineanul (cinci cărţi). Data compunerii cărţii nu poate fi stabilită cu precizie. în tot cazul, ea a fost scrisă mai târziu decât evenimentele pe care le relatează. în general, se susţine că ea a fost compusă înainte de anul 70 d. H. Persoana autorului e necunoscută, dar locul vieţuirii sale trebuie să fi fost Egiptul, după cum se vede din limba greacă folosită în mod corect. Cartea a 3-a a Macabeilor a fost scrisă, de asemenea, numai în limba greacă. Limba şi cuprinsul cărţii arată că ea este o producţie a iudaismului egiptean. Locul scrierii este Alexandria, care este descrisă şi menţionată des. Persoana autorului nu e cunoscută. Despre timpul compunerii nu se poate preciza ceva sigur. e. Valoarea istorică şi doctrinară a cărţilor Macabeilor 1. Despre prima carte a Macabeilor se spune, cu drept cuvânt, că este scrierea cea mai bună din punct de vedere istoric. Ca palestinian, autorul a cunoscut foarte bine împrejurările în care s'au petrecut evenimentele descrise. Afară de aceasta, el a trăit foarte aproape de ele. Autorul citează foarte multe documente oficiale, în mare parte citate oficial, ceea ce arată că valoarea istorică a cărţii trebuie să fie apreciată. Ea „este unul din izvoarele cele mai preţioase pe care le avem despre istoria poporului biblic" (E. Schurer 3, 8). Nota religioasă domină toată expunerea, iar cititorul este însufleţit de o încredere pioasă. Totuşi impresiile cititorului se cuprind în faptele înseşi mai curând decât în felul cum ele au fost înfăţişate. Felul de prezentare a evenimentelor istorice se apropie de cel al operelor de istorie profană, mai ales prin lipsa unor preocupări religioase şi morale, puse în serviciul unei teze fixate mai înainte. Iosif Flaviu foloseşte cartea întâia a Macabeilor ca un ghid în istoria epocii Macabeilor. Cartea nu-i lipsită nici de anumite erori. De exemplu: autorul afirmă că „dintr'o scriere despre Spartani şi Iudei s'a aflat că Spartanii şi Iudeii sunt fraţi şi că ei sunt din neamul lui Avraam" (12, 21). Ca o notă caracteristică a cărţii se observă lipsa completă a numelor dumnezeieşti. Se pare că autorul s'a ferit să întrebuinţeze numele lui Dumnezeu, Iahve. în spiritul targumelor şi al Talmudului, el a întrebuinţat termenul „cer" în locul numelui Iahve. Pentru zidirea sufletească a credincioşilor, foarte instructive sunt iubirea şi entuziasmul Macabeilor pentru împlinirea Legii strămoşeşti (1 Mac 1, 63; 2, 48). Demn de toată lauda este zelul şi energia lui Matatia şi a fiilor săi pentru credinţa lor religioasă, precum şi sacrificiile şi faptele lor măreţe în vederea unor scopuri superioare. 2. A doua carte a Macabeilor nu e compusă cu aceeaşi obiectivitate ca cea dintâi. Se constată imediat că autorul n'are intenţie numai să istorisească faptele, ci, mai ales, urmăreşte un scop de zidire sufletească. Acest lucru se desprinde din zelul vorbirii oratorice, din reflexiile personale şi din îndemnurile dese care 336 Celetreicărţiale Macabeilor întrerup cursul expunerii. Totul se mişcă în jurul templului şi al cultului lui Iahve. De asemenea, autorul se sileşte să arate, cât se poate mai mult, intervenţia directă şi supranaturală a lui Dumnezeu în istorie. De aici urmează că autoritatea şi valoarea istorică a cărţii a doua a Macabeilor nu se poate pune pe aceeaşi treaptă cu cea a primei cârti. Adevărul istoric este în multe locuri denaturat, însuşi autorul recunoaşte că în cartea sa se amestecă vin cu apă (2 Mac 6, 39). Prin aceasta se înţelege prelucrarea arbitrară a operei lui Iason şi introducerea unor legende în legătură cu faptele istorice. Nu se poate însă tăgădui valoarea istorică a evenimentelor relatate, care sunt în acord cu 1 Macabei, şi mărturiile istorice vechi. Din punct de vedere doctrinar, cartea prezintă unele idei interesante. Cu drept cuvânt s'a atras atenţia asupra doctrinei cărţii despre crearea lumii din nimic - εξ ούκ όντων (2 Mac 6, 18-42). Se expune apoi cu claritate doctrina despre viaţa de dincolo şi despre credinţa iudeilor în învierea morţilor, pe timpul scrierii cărţii (2 Mac 7, 8). Iuda Macabeul îi vede apărând în vis pe arhiereul Onia şi profetul Ieremia, rugându-se pentru popor (2 Mac 15,12-14). De aici se vede legătura dintre cei vii şi cei morţi (15, 12-16). Onia, arhiereul cel bun şi drept, mort ca martir, împreună cu Ieremia, profetul glorificat, se roagă pentru popor. Tot aşa în această carte avem un model de intervenţie a celor vii pentru cei morţi. Iuda Macabeul a hotărât să se aducă sacrificii pentru iertarea păcatelor ostaşilor căzuţi pe câmpul de luptă: „o foarte frumoasă şi foarte plăcută faptă, insuflata de gândul învierii!" (2 Mac 12, 42-46). De aici se vede eficacitatea rugăciunii celor vii pentru cei morţi. Cartea cuprinde, apoi, multe exemple de credinţă şi speranţă neclintită în Dumnezeu, care vine în ajutorul celor ce nădăjduiesc în El (2 Mac 12, 39-45). Se dau, apoi, exemple evidente de pedepse dumnezeieşti împotriva celor păcătoşi: Iason, Epifan, Menelau, Nicanor. Sfinţii Părinţi, mai ales, au lăudat mult martiriul lui Eleazar (2 Mac 15, 32-37) şi al celor 7 tineri Macabei şi al maicii lor (2 Mac 6,18 - 7, 42). Amintirea anuală a martiriului lui Eleazar s'a introdus în Biserică la 1 august. Pentru toate timpurile cartea aceasta formează o lectură ce îi încurajează şi însufleţeşte pe toţi luptătorii pentru credinţa lor. 3. Cartea a treia a Macabeilor, din punct de vedere istoric, a fost contestată atât în antichitate, cât şi în timpul mai nou. Totuşi lupta lui Ptolemeu Filopator cu Antioh al III-lea şi descrierea celui dintâi ca un om desfrânat şi iubitor de banchete (3 Mac 4, 13; 5, 2, 9, 24) sunt fapte istorice recunoscute. Celelalte descrieri nu sunt demne de încredere. Din punct de vedere al zidirii sufleteşti, cartea aceasta se recomandă, mai ales, prin modelele de rugăciune expuse aici, prin care se exprimă supunerea smerită voii lui Dumnezeu (3 Mac 1, 13-25; 5, 33-36) sau speranţa neclintită în ajutorul Lui şi în mântuirea din primejdie (3 Mac 5, 4-16). Model de rugăciune 337 Studiul Vechiului Testament plina de credinţă în Dumnezeu este rugăciunea arhiereului Simeon, rostită înainte de intrarea lui Ptolemeu în templul din Ierusalim: „Doamne, Doamne, împărat al cerurilor şi Stăpân a toată făptura, Cel sfânt între sfinţi, singur Stdpânitor, Tu, Atotţiitorule, pleacă-Ţi auzul spre noi. ..Că Tu eşti Ziditorul a toate, şi Tu pe toate le stăpâneşti; drept eşti Tu, Doamne, şi Tu îi judeci pe toţi cei ce se poartă cu trufie şi neobrăzare... vezi şi acum, împărate Sfinte, cum, prin multele şi marile noastre păcate, suntem căzuţi la pământ şi ne-am făcut pradă duşmanilor noştri şi am devenit slabi şi neputincioşi... Şterge nedreptăţile noastre, risipeşte-ne greşalele şi aratd-Ţi mila în ceasul acesta! Degrab să ne întâmpine îndurările Tale! Dăruieşte-ne pace, aşa încât cei căzuţi la pământ cu inima zdrobită să-Ţi aducă, cu gura lor, faude!" (3 Mac 2, 1-17). Aşa numitul canon apostolic (85) numără cele trei cărţi ale Macabeilor în şirul cărţilor onorate şi sfinte, desigur pentru importanţa lor morală şi didactică. 5.Suplimenteledecuprinsistoric lacărţilecanonice a. Suplimente la cartea canonică Estera Textul grecesc al cărţii Esterei este mai dezvoltat decât textul original ebraic. Ceea ce este expus mai pe larg în textul grecesc are un colorit religios cu scop educativ. în esenţă, suplimentele nu spun ceva nou, ci s'a dezvoltat mai pe larg cuprinsul textului original. Suplimentele necanonice sunt următoarele: 1.Visul lui Mardoheu, în care el vede doi balauri luptându-se între ei (în Septuaginta formează începutul capitolul 1). 2.Mardoheu descoperă conjuraţia a doi fameni contra regelui. Pentru acest fapt, famenii sunt pedepsiţi cu moartea, iar Mardoheu este pus în mare cinste. 3. Decretul lui Artaxerxes (Est 3,13-14) pentru nimicirea iudeilor în întâia zi a lunii Adar. 4. Rugăciunea lui Mardoheu şi a Esterei (Est 1, 17 ş. u.). 5.Descrierea mai pe larg a scenei intrării Esterei la rege (capitolul 5 mai dezvoltat în textul grecesc). 6.Decretul regal pentru ocrotirea iudeilor (Est 8,13-14; în Septuaginta, vers. 14-17 sunt puse la începutul capitolul 9). 7. Explicarea visurilor lui Mardoheu despre cei doi balauri, adică lupta ce avea să se ducă între Mardoheu şi Aman (Est 10, 3 ş. u.). 338 Suplimentele de cuprins istoric la cărţile canonice b. Suplimentele (adaosurile) la cartea canonică a lui Daniel a. Istoria Susanei. în traducerea românească a Sfintei Scripturi (ediţia Sfântului Sinod), se află, după înţelepciunea lui Isus, fiul lui Sirah, două suplimente narative: Istoria Susanei şi aceea a idolului Bel şi a balaurului, suplimente care se află într'o oarecare legătură internă cu cuprinsul istoric al cărţii canonice a lui Daniel. în traducerea grecească a Septuagintei, aceste două suplimente formează capitolele 13 şi 14 ale cărţii lui Daniel, iar în textul lui Teodotion sunt separate unul de altul, astfel că istoria Susanei este pusă la începutul cărţii, iar cea a lui Bel şi a balaurului la sfârşitul cărţii. în traducerea latină Vulgata, aceste două suplimente formează capitolele 13 şi 14 ale cărţii lui Daniel, fiind socotite deuterocanonice. Cuprinsul Istoriei Susanei. în această istorie se expune întâmplarea dramatică a unei femei, pe cât de frumoasă, pe atât de evlavioasă, care fusese învinuită de adulter de către doi bătrâni, aleşi judecători pentru anul acela, în mijlocul poporului evreu din captivitate. Aceşti bătrâni, fiind aprinşi de patimă neiertată pentru frumoasa Susana şi neputând-o seduce la păcat, depun împotriva ei o mărturie falsă. După Legea mozaică, adulterul trebuia să fie pedepsit cu moartea. De fapt tribunalul o declară vinovată şi o condamnă la moarte, cu toate că ea îşi apără nevinovăţia. Rugându-se lui Dumnezeu să-i vină în ajutor, intervine tânărul Daniel, care obţine redeschiderea procesului. Daniel îi interoghează separat pe cei doi acuzatori şi îi face să se contrazică în mărturiile lor, astfel că este vădită reaua lor credinţă şi falsa lor mărturie. Susana este achitată, iar cei doi martori falşi sunt condamnaţi la moarte. Deşi, din punct de vedere istoric, această istorisire prezintă serioase îndoieli, întrucât nu oglindeşte starea iudeilor de la începutul exilului, totuşi naraţiunea are un caracter instructiv şi un scop moral. Naraţiunea pune în lumină mai ales castitatea riguroasă a Susanei şi credinţa ei neclintită în dreptatea lui Dumnezeu, Care cunoaşte şi cele mai dinlăuntru ale omului. Edificator este exemplul Susanei care, fiind pusă să aleagă între a păcătui sau a muri, a ales calea a doua, numai să-şi păstreze castitatea: „dar mai bine-mi este să nu fac şi să cad în mâinile voastre decât să păcătuiesc în faţa Domnului" (1, 23). Se arată apoi Providenţa lui Dumnezeu, care se manifestă prin înţelepciunea lui Daniel şi care îi ocroteşte pe oamenii pioşi, neîngăduind să fie ispitiţi peste măsură (1 Co 10, 13). b. Istoria idolului Bel şi a balaurului. Istoria idolului Bel descrie chipul ingenios prin care Daniel a demascat înşelăciunea preoţilor păgâni. Aceştia cereau zilnic, pentru templul lor, alimente în cantitate mare sub pretext că idolul lor le mănâncă. Regele Cirus, dorind să-i arate lui Daniel că n'are dreptate, a sigilat uşile templului. A doua zi alimentele au dispărut, fără să fi fost atins sigiliul de pe uşă. Daniel presărase mai înainte cenuşă pe podelele templului şi 339 Studiul Vechiului Testament Epistola luiIeremia s'au descoperit numeroase urme ducând la o uşă secretă pe unde intrau şi ieşeau preoţii cu familiile lor, consumând toate alimentele. Dovedindu-se înşelăciunea preoţilor idolatri, aceştia au fost ucişi, iar idolul sfărâmat. Istoria balaurului este urmarea naraţiunii precedente. Este vorba aici despre un şarpe uriaş, care era adorat în Babilon şi pe care 1-a ucis Daniel. Babilonienii înfuriaţi pentru nimicirea idolului şi uciderea preoţilor lor, îl silesc pe regele lor să-1 arunce pe Daniel într'o groapă cu lei. Daniel însă este ocrotit de Dumnezeu în chip minunat timp de 6 zile, şi astfel el nu este sfâşiat de lei. în acest timp profetul Avacum din Iudeea, care ducea merinde la lucrători în ţarină, fu luat de îngeri şi dus prin aer în Babilon, la Daniel, căruia îi aduse mâncare. în ziua a şaptea regele venind la groapa cu lei, îl află viu pe Daniel, îl scoase de acolo cu bucurie şi îi aruncă în locul lui pe vrăjmaşii săi. Atât naraţiunea despre Bel, cât şi cea despre balaur, deşi n'au o valoare istorică, totuşi au o valoare polemică, amândouă având ca scop să combată şi să ridiculizeze păgânismul şi idolatria, întrucât ideile principale din cele două istorisiri sunt instructive - confirmarea monoteismului şi Providenţa specială faţă de Daniel - se justifică folosirea ambelor naraţiuni la serviciul divin în Duminica Protopărinţilor şi în canonul zilei de 17 decembrie, cântarea a 3-a, troparul 2 şi sedealna după cântarea a 3-a. Cărţilenecanonicedecuprinsprofetic. 1.CarteaBaruh Cartea aceasta poartă numele ucenicului şi secretarului profetului Ieremia (Ir 32, 11; 34, 41, 45). Ea cuprinde o introducere şi două părţi. în introducerea istorică (1, 1-14), autorul vorbeşte despre activitatea sa în Babilon şi istoriseşte misiunea sa la Ierusalim. în Babilon, autorul zice despre sine că a citit în anul al V-lea, după dărâmarea Ierusalimului, scrierea sa regelui Iehonia şi celorlalţi iudei exilaţi. Impresionaţi de cuprinsul ei, au trimis-o, însoţită de o epistolă şi mai multe daruri, la iudeii rămaşi în Ierusalim. Baruh fu însărcinat să ducă această colectă în fruntea unei delegaţii. Partea I (1, 15 - 3, 18) cuprinde o mărturisire plină de amărăciune, în care exilaţii îşi recunosc greşalele lor. Urmează apoi o rugăciune, care trebuie să fie citită în Ierusalim, la sărbători. Partea a 2-a (3, 9 - 5, 9) cuprinde o cuvântare în stilul profeţilor, în care autorul, mai întâi, face elogiul înţelepciunii izvorâte din Legea Domnului, arătând că părăsirea ei este adevărata cauză a exilului. Mai departe, Israelul este mângâiat, promiţându-i-se întoarcerea din exil. 340 Autorul vrea să se identifice cu ucenicul şi colaboratorul lui Ieremia Barul (Ir 32,12). Acest fapt contrazice ştirile istorice sigure. După Ieremia 43,6, Baruh a plecat împreună cu învăţătorul său în Egipt, după dărâmarea Ierusalimului iar autorul cărţii Baruh zice că a fost dus în captivitatea babilonică, o dată cu Iehonia (597 î. H., Baruh 1, 1, 9)· Şi alte amănunte din cartea Baruh arată că nu este posibil să ne gândim la ucenicul lui Ieremia ca autor al cărţii. Cartea Baruh există numai în limba greacă, dar multe ebraisme arată că cel puţin partea I (1,1 - 3,8) a fost scrisă în limba ebraică sau aramaică. Contrazicerile istorice, ca de exemplu: existenţa unui arhiereu Ioachim în Ierusalim (Baruh 1, 7), citirea cărţii în prezenţa regelui Iehonia (Baruh 3), arată clar că autenticitatea scrierii nu se poate susţine. Scrierea de faţă a fost redactată mult mai târziu: prima parte cel mai târziu în sec. III, iar partea a Ii-a şi mai târziu încă, poate chiar la începutul erei creştine. Notăm că Baruh n'a făcut parte niciodată din canonul ebraic. De aceea şi Părinţii care cunoşteau bine şi se orientau după canonul ebraic n'au primit în canon cartea aceasta. Aşa au procedat Meliton, Origen, canonul 85 Apostolic, Sfântul Ioan Damaschin ş. a. Alţii, care s'au orientat după traducerea iudeilor din Alexandria, au considerat cartea aceasta ca una care este unită cu Ieremia şi Plângerile (Chirii al Ierusalimului şi Atanasie cel Mare). Deşi, din cauza îndoielilor istorice, cartea se numără printre cele necanonice, totuşi ea a fost mult preţuită de Sfinţii Părinţi din cauza cuprinsului moral şi edificator. îndeosebi este frumoasă rugăciunea pentru iertarea păcatelor (Baruh 3, 1-8). Cartea Baruh, în epistola către exilaţi, formând partea I, ni se prezintă ca un ecou al doctrinei lui Ieremia despre cauzele suferinţelor, care se datorează necredinţei şi păcatelor poporului. Sfinţii Părinţi citează, adeseori, ca profeţie despre întaiparea Fiului lui Dumnezeu, textul: „Apoi El pe pământ S'a arătat, cu oamenii'mpreună-a locuit" (Bar 3, 38). în cultul ortodox se citeşte din Baruh 3, 36 - 4, 4, drept paremie la Vecernie, în ajunul Naşterii Domnului. 2.EpistolaluiIeremia în Septuaginta, Επιστολή Ιερεμίου este aşezată după „Plângeri". în traducerile româneşti, aprobate de Sfântul Sinod, se află după Baruh; în traducerea latină Vulgata, epistola lui Ieremia este unită cu Baruh ca al 4-lea capitol al acestei cărţi. De fapt, epistola aşa-zisă a lui Ieremia n'are nici o legătură cu cartea Baruk Ea este concepută în forma unei epistole adresate către iudeii care aveau să plece în exilul babilonian. Obiectul şi scopul principal al epistolei este îndemnul ca cei exilaţi să se ferească de a cădea în cultul ademenitor al păgânilor. Autorul, mai întâi, arată 341 Studiul Vechiului Testament concepţia despre idoli şi cultul idolatru ca ceva împotriva raţiunii (1, 1-58), apoi li se opune cultul cel adevărat al Atotputernicului Dumnezeu (1, 59-62). Epistola zisă a lui Ieremia s'a păstrat numai în greceşte şi forma de exprimare arată că nu este o traducere, ci s'a scris direct în limba greacă. Nu se poate preciza timpul şi locul compunerii epistolei. Cartea a 2-a a Macabeilor (2, 2) face aluzie la această epistolă, deci ea a fost scrisă nu mai târziu decât în secolul II. Limba elegantă grecească dă de bănuit că a fost scrisă de un iudeu din Alexandria. Ca şi Baruh, Epistola n'a făcut parte niciodată din canonul ebraic. Ea este deci trecută între cărţile necanonice, dar se bucură de autoritate morală didactică, mai ales, din cauza concepţiei înalte despre Dumnezeu şi a îndemnurilor stăruitoare de a crede neclintit în El şi de a nu cădea în mreaja cultului păgân şi a sărbătorilor păgâne (Epist 1-6, 10, 42-43, 61, 72). Cărţile anaghinoscomena (necanonice) de cuprins didactic. 1. Cartea înţelepciunii lui Soiomon După cum arată titlul: Σοφία Σαλομώντος (Liber Sapientiae), această carte este, în întregime, închinată instrucţiei înţelepciunii. Autorul ei, sub numele lui Soiomon, se adresează către principii şi judecătorii pământului şi le recomandă înţelepciunea, adică păzirea credinţei şi a poruncilor religioase şi evitarea nebuniei idolatriei. Cartea se poate împărţi în două secţiuni: una didactică (1-9) şi una istorică (10-19). Partea primă vorbeşte despre înţelepciune, despre mijloacele prin care se poate dobândi şi despre foloasele ei pentru cei puternici, despre calităţile şi roadele ei. Mai întâi înţelepciunea este înfăţişată în contrast cu fllosofia, ca unicul izvor de fericire (1, 1), apoi este descrisă în structura şi în valoarea ei incomparabilă (6, 9). în partea a Ii-a se descriu efectele binefăcătoare ale înţelepciunii în istoria poporului Israel. Autorul vorbeşte despre conducerea providenţială a lui Dumnezeu, manifestată faţă de poporul Israel, de la Avraam până la trecerea prin Marea Roşie. Scopul autorului este să preîntâmpine şi să-i apere pe contemporanii săi de a fi seduşi de filosofia păgână, a-i încuraja să mărturisească Legea (credinţa lor), în acelaşi timp cartea urmăreşte să facă cunoscută religia iudaică între păgâni. Această carte este produsul cel mai frumos şi cel mai remarcabil al iudaismului elenistic. De aici deducem, fără îndoială, că opera aceasta a văzut lumina zilei în centrul civilizaţiei iudeo-creştine, adică în Alexandria. 342 Cartea înţelepciunii lui Soiomon Limba primordială a cărţii a fost, fără îndoială, cea grecească, după cum observă Fericitul Ieronim în prefaţa la Cartea înţelepciunii. „însuşi stilul, zice el, reflectă elocinţa grecească''(ipse stilus graecam eloquentiam redolet). într'adevăr, cartea este bogată în fraze şi construcţii curat greceşti, în paronomazii şi înşirarea grecească a ideilor. Toate acestea demonstrează că „înţelepciunea" n'a putut fi scrisă la început în limba ebraică. în timpurile vechi, unii credeau că autorul cărţii este Soiomon, dar părerea aceasta nu mai este împărtăşită astăzi de către nimeni. Ieremia şi alţii i-o atribuiau lui Filon. Stilul şi ideile cărţii se deosebesc însă de cele ale lui Filon. Atât se poate susţine: autorul a fost un iudeu cu formaţie elenistică, trăitor în epoca în care influenţa grecească era în floare, deci cam pe la mijlocul secolului II î. H. şi mai târziu în secolul I î. H. (Heinisch). Unitatea şi integritatea cărţii a fost uneori pusă la îndoială. Astfel se presupuneau doi autori: unul pentru capitolele 1-9 (partea speculativă), iar al doilea pentru capitolele 10-19 (partea istorică). Astăzi unitatea cărţii este recunoscută necondiţionat. înţelepciunea lui Soiomon n'a existat în canonul ebraic. Din acest motiv, ca şi din cauza unor îndoieli dogmatice, numărăm cartea printre cele necanonice. Astfel, unele expresii arată în oarecare măsură influenţa filosofiei platonice. De exemplu: înţelepciunea nu intră în sufletul viclean şi nu sălăşluieşte în trupul supus păcatului" (1, 4), „fiind bun, venit-am într'un corp lipsit de întinare" (8, 20) - arată că în corpul omului trebuie să se caute izvorul vieţii păcătoase sau curate. Cuvintele „căci un trupputrezitor îngreuiază sufletul şi cortul acesta de lut împovărează mintea cu mulţimea de griji" (9, 15) presupun o contradicţie între trup şi suflet sau, după concepţia platonică, corpul este privit ca o închisoare a sufletului. Influenţa învăţăturii platonice se vede şi din învăţătura cărţii noastre despre preexistenta sufletului: „Am fost copil cuminte, cu fire norocoasă; mai mult: am avut parte şi de un suflet bun, sau, mai degrab', fiind bun, venit-am într'un corp lipsit de întinare" (8, 19, 20). Cu privire la doctrina despre creaţie, cartea cuprinde o concepţie străină celei biblice despre creaţia lumii din nimic. Fraza: „Mâna Ta cea atotputernică - aceea care a făcut lumea dintr'o materie fără chip (έξ ΰλης άμορφου) -nu s'a împiedicat să trimită asupră-le o gloată de urşi sau de leifioroşi..." (11, 17), oglindeşte influenţa filosofiei greceşti despre formarea pământului din materia primitivă amorfă. Cu toată influenţa spiritului filosofiei greceşti, în anumite puncte de doctrină, cartea are un cuprins didactic moral foarte valoros, de aceea scrierea a fost mult preţuită de Sfinţii Părinţi şi folosită în scrierile lor (Clement Romanul, Irineu, Ipolit, Ciprian, Origen, Clement Alexandrinul). Peste tot, mai ales în capitolele 1-9, ideile teologico-filosofice ale autorului sunt foarte instructive: ele cuprind deducţii sublime din întreaga înţelepciune a Vechiului Testament şi sunt folositoare pentru fiecare cititor al Bibliei. Pentru doctrina sublimă a cărţii sub raport moral, înţelepciunea a fost numită de către 343 Studiul Vechiului Testament Părinţii Bisericii, „Vistieria virtuţilor". Deşi după formă, autorul a fost influenţat de filosofia greacă, împrumutând termenii din concepţiile lor, în fond el s'a menţinut şi s'a sprijinit pe concepţia biblică cu privire la expunerea ideilor despre înţelepciune (Proverbe 1-9). Autorul „înţelepciunii..." este foarte mult preocupat de valoarea sufletului omenesc şi de mântuirea lui, fără însă să arate cine este mântuitorul său. Evanghelia, accentuând acelaşi lucru, arată că Mântuitorul sufletului este Mesia, adică Iisus din Nazaret. 3.înţelepciuneaiuiIsus,fiulluiSirah în Septuaginta, după numele autorului ei, această carte se numeşte înţelepciunea lui Isus, fiul lui Sirah (Σοφία Ίησοΰ του Σειραχ), pe scurt: Σοφία Σειράχ. în originalul ebraic, aflat în timpul din urmă, cartea are două titluri: Cuvintele lui Isus, fiul lui Eleazar, fiul lui Sirah, şi înţelepciunea lui Isus, fiul lui Sirah. Ieronim ne spune că iudeii o numeau „Cartea Proverbelor". Clement Alexandrinul o numeşte de mai multe ori Παιδαγωγός - Pedagogul, la alţii întâlnim numirea Πανάρετος Σοφία - înţelepciunea cea învăţătoare a toată virtutea. Din timpul Sfântului Ciprian, mai ales, în Biserica apuseană cartea este numită „Ecclesiasticus", Cartea bisericească. Numele nu trebuie confundat cu Ecclesiastul. înţelepciunea lui Isus, fiul lui Sirah, se aseamănă mult cu Proverbele lui Solomon. Ca şi Proverbele lui Solomon, înţelepciunea lui Sirah se compune din sentinţe scurte şi din expuneri sistematice, prin care autorul vrea să arate coreligionarilor săi cum trebuie să se conducă întotdeauna şi în tot locul de înţelepciunea practicată, care izvorăşte din Lege. De cele mai multe ori, autorul vorbeşte despre lucrurile din viaţa zilnică, însă el se ridică de asemenea la adevărurile cele mai înalte, îndeosebi în capitolul 24, el descrie înţelepciunea necreată. Autorul îşi completează sfaturile şi îndemnurile sale cu exemple din viaţa marilor personalităţi ale trecutului. Putem deosebi în carte o introducere şi două părţi: Introducerea (capitolul 1) vorbeşte despre natura şi folosul înţelepciunii. Partea I (2,1 - 43,33) cuprinde o colecţie de învăţături prezentate sub forma unor maxime, a unor sentinţe propriu-zise. Aceste maxime îmbrăţişează toate domeniile vieţii şi cuprind îndemnuri la virtute şi la credincioşie, faţă de datorie, precum şi cu privire la ferirea de păcate şi vicii. O ordine determinată, după un plan riguros, nu se poate constata, dar totuşi ideea principală în jurul căreia se grupează toate celelalte este aceasta: înţelepciunea, care în miezul ei este frica de Dumnezeu, formează temelia moralei. Seria sentinţelor este întreruptă de rugăciuni (23, 344 înţelepciunea lui Isus, fiul lui Sirah 1-6), de reguli cu privire la ospeţe, la păstrarea sănătăţii şi altele (31,1 - 32,13), de instrucţiuni despre înţelepciune (4, 11, 19, 6, 18, 37). Un imn închinat suveranităţii lui Dumnezeu asupra naturii încheie partea întâi (42, 15 - 43, 33)· Partea a Ii-a (44-50) cuprinde lauda Părinţilor - Πατέρων ΰμνος -, adică reflecţii istorice elogioase asupra bărbaţilor străluciţi, prin care înţelepciunea lui Dumnezeu s'a preamărit în Israel (Enoh, Noe, Avraam, Moise, Aaron, Fineas, Iosua, Caleb, Iosia, Isaia, Ieremia, Iezechiel, cei 12 profeţi mici, Zorobabel, Iosua arhiereul, Neemia). Din timpul său, autorul îl aminteşte pe arhiereul Simon, fiul lui Onia. Concluzia cărţii o formează o rugăciune pentru scăparea dintr'o mare primejdie (51). în general, cuprinsul cărţii expune înţelepciunea vieţii practice aşa cum se desprinde ea din studiul serios al autorului, asupra literaturii biblice, din observarea atentă a vieţii publice, a moravurilor şi a experienţelor altor bărbaţi înţelepţi. Pe scurt, în carte este schiţată toată viaţa omenească în raporturile şi diferitele ei situaţii, se arată raporturile între superiori şi inferiori, între bogaţi şi săraci. Raporturile membrilor singulari faţă de comunitate, faţă de stăpânire. Autorul vorbeşte despre datoriile fiecărui om, în parte şi faţă de sine însuşi. Originea cărţii Până la sfârşitul secolului trecut, cartea a fost cunoscută numai în traducerea grecească, făcută, fără îndoială, după un text ebraic, deoarece Ieronim afirmă că pe timpul său exista originalul ebraic. între anii 1896-1900 s'au aflat părţi din diferite manuscrise vechi, din secolul XI, într'o sinagogă din Cairo, care cuprind textul original ebraic şi 2/3 din „Cartea înţelepciunii lui Sirah". Din prologul grecesc al cărţii şi din capitolul 1, 27 cunoaştem că autorul a fost Isus, fiul lui Sirah, un cărturar din Ierusalim. Acesta, din tinereţea sa, s'a ocupat asiduu cu cercetarea înţelepciunii, studiind mai ales cărţile sfinte şi făcând multe călătorii. Nepotul său a tradus cartea în greceşte. Tot în prologul grecesc ni se face cunoscut un singur indiciu, din care putem fixa epoca bunicului traducătorului. Acesta ne spune că a sosit în Egipt în anul 38 al regelui Everghetos, care poate fi numai Ptolemeu al Vll-lea Everghetos (170-127 î. H.). Au existat doi regi numiţi Everghetos, dar numai Ptolemeu al Vll-lea a avut o domnie îndelungată. Prin urmare, nepotul lui Isus Sirah şi traducătorul cărţii a sosit în Egipt în anul 132 î. H.. De aici putem conchide că bunicul său, autorul cărţii, în limba ebraică, a vieţuit pe la 180 î. H. Aşadar, originalul cărţii a putut vedea lumina zilei în Ierusalim, între anii 180-170 î. H., iar traducerea în limba greacă, pe la 130 î. H. Arhiereul Simon, pe care-1 descrie autorul în termeni elogioşi în capitolul 50, şi pe care 1-a cunoscut personal, trebuie să fie Simon al II-lea (219-199 î· H.). Ca şi în înţelepciunea zisă a lui Solomon, şi în cartea de faţă se oglindeşte influenţa filosofiei greceşti şi cuprinde unele îndoieli, care au făcut ca această scriere să fie socotită necanonică în Biserica noastră. 345 τ Studiul Vechiului Testament Psalmul 151 Cu toate că înţelepciunea lui Isus, fiul lui Sirah nu este considerată drept inspirată, ea totuşi s'a bucurat în vechime, ca şi astăzi, de mare preţuire. Cuprinsul cărţii, caracterul şi modul de expunere, concepţiile şi judecata autorului plin de sinceritate sunt foarte valoroase pentru fiecare cititor. Normele de viaţă, formulate de Sirah, precum şi principiile morale filosofice, care sunt bazate pe concepţiile revelate în cărţile canonice, rămân totdeauna valabile în esenţa lor. Cărţile anaghinoscomena (necanonice) sau suplimente de cuprins liric. 1. Suplimentul la Cartea lui Daniel; Rugăciunea lui Azaria si Cântarea celor trei tineri în textul grecesc, la capitolul 3 din cartea lui Daniel se află un supliment aşezat între versetele 23 şi 24, care cuprinde o rugăciune a lui Azaria şi o cântare a celor trei tineri. în textul original se spune că cei trei tineri: Şadrac, Meşac şi Abed-Nego au fost aruncaţi într'un cuptor cu foc, fiindcă n'au voit să se închine statuii ridicate de Nabucodonosor, şi au fost apoi salvaţi în chip miraculos. Textul grecesc adaugă în plus ceea ce se părea că este o lacună în textul original, arătând astfel că mântuirea tinerilor a urmat după o rugăciune fierbinte, iar după mântuirea lor, ei au înălţat un imn de mulţumire lui Dumnezeu. Se pare că acest supliment aparţine persoanei care a tradus în limba greacă Cartea lui Daniel, în secolul II î. H. Atât literatura patristică, cât şi cea a cultului ortodox a atras luarea aminte asupra caracterului instructiv al acestui adaos la cartea lui Daniel. în cultul ortodox, rugăciunea lui Azaria şi începutul cântării tinerilor serveşte ca bază pentru cântarea a 7-a a canonului Utreniei, iar jumătatea a doua a cântării serveşte ca bază pentru cântarea a 8-a a canonului de toate zilele. Tot aşa paremia a 15-a la Vecernia din Sâmbăta Mare e scoasă în întregime din textul acesta. sub autoritatea persoanei regelui Mânase care, fiind luat captiv şi dus în Babilon, s'a căit de păcatele sale şi s'a rugat lui Dumnezeu să-1 ierte (2 Par 33, 11, 23). Această mărturie biblică i-a servit autorului numai ca motiv pentru primirea rugăciunii în textul Septuagintei. Din aceasta a trecut şi în traducerea slavonă, rusească şi română. Rugăciunea se află apoi reprodusă în întregime în Constituţiile Apostolice. într'adevăr, rugăciunea, zisă a lui Mânase, exprimă un sentiment profund de căinţă sinceră, de aceea se potriveşte atât de bine cu timpul postului şi deşteaptă în credincioşi o căinţă adevărată. Ca model de căinţă sinceră, Biserica Ortodoxă o aminteşte înainte de Mărturisire (Rugăciunea I). 3. Psalmul 151 Pe lângă cei 150 psalmi canonici, în traducerea Septuagintei mai este adăugat psalmul 151, cu suprascrierea: „Psalmul acesta a fost scris de David cu propria sa mână, deşi nu se număra printre cei o sută cincizeci. Alcătuit la vremea când el se afla în luptă cu Goliat". Psalmul expune sentimentele lui David după ce 1-a învins pe Goliat. El zice că era mic între fraţii săi şi păstor de oi. Arată apoi că avea talent muzical şi că Dumnezeu 1-a ajutat să-1 biruiască pe vrăjmaşul său. în textul ebraic, acest psalm nu se află, ci numai în limba greacă, de unde a trecut şi în traducerea făcută după textul grecesc. Autorul psalmului este necunoscut; desigur, a fost un iudeu evlavios, care a trăit în secolul I sau II î. H. în traducerea latină veche Itala, ca şi în Vulgata, psalmul 151 nu se află. 2, Rugăciunea lui Mânase Această rugăciune se întrebuinţează în cultul Bisericii Ortodoxe, la serviciul divin din Postul Mare, citindu-se la Vecernia cea mare. Rugăciunea este compusă de un iudeu palestinian în limba grecească. Data compunerii este stabilită de către cei mai mulţi cercetători în epoca Macabeilor. Autorul ei s'a pus pe sine 346 347 Originea apocrifelor particular. Aceasta pentru motivul că apocrifele amestecă utilul cu primejdiosul, adevărul cu falsul şi unele dintre ele sunt scrise cu vădită tendinţă eretică. 2. Originea apocrifelor Ε. Cărţileapocrife 1.Generalităţi Prin cărţi apocrife se înţeleg scrieri care cuprind lucruri ascunse, secrete, neînţelese, sau vin de la autori necunoscuţi, care din anumite motive voiau să rămână anonimi. Numirea derivă de la grecescul άποκρίφειν = a ascunde. Asemenea cărţi circulau în vechime atât la păgâni, cât şi la iudei, la creştini şi eretici, deopotrivă. în studiul biblic, pe noi ne interesează apocrifele de cuprins religios-filosofic, scrise în timpurile antice, care sunt în legătură fie cu persoane biblice, fie cu autori biblici, fie cu lucruri tratate sau amintite în scrierile inspirate. Numărul acestor cărţi este mare, încât se poate vorbi, pe drept, despre o literatură apocrifă. Cartea a 4-a a lui Ezdra vorbeşte despre 70 de scrieri secrete, iar în cartea apocrifă a lui Enoh se spune că acest patriarh biblic ar fi scris 366 de cărţi. Studiul acestor scrieri este interesant şi necesar, întrucât ele ne descoperă preocupările religioase şi filosofice ale contemporanilor lor, şi nu arareori aruncă lumină şi asupra unor chestiuni religioase, amintite obscur în Sfânta Scriptură. Multe din aceste scrieri sunt citate de unii dintre scriitorii bisericeşti ca făcând parte din Sfânta Scriptură. Biserica creştină însă, dintru început a separat aceste scrieri de Sfânta Scrip-tură (can. 59 al sin. din Laodiceea), oprindu-i pe creştini de a le privi şi primi ca sfinte şi, mai mult decât atât, oprind de-a dreptul citirea lor în public şi în 348 La popoarele antice păgâne (asirieni, babiloneni, greci, romani) era obiceiul de a plăsmui cărţi mistice puse sub numele zeilor sau ale unor eroi, care tratau despre învăţături esoterice. Aceste cărţi erau ascunse în temple de la faţa celor profani şi neiniţiaţi. Ele puteau fi consultate numai de corporaţia preoţească şi numai în anumite cazuri şi cu anumite scopuri. Tot preoţimea avea dreptul să le interpreteze. Asemenea cărţi se compuneau adesea cu scopuri frauduloase. Despre asemenea cărţi se face amintire şi în Cicero (Or. 29 pro Domo, c. 54). Şi iudeii au compus asemenea scrieri, pe care le-au atribuit patriarhilor biblici, profeţilor sau altor personalităţi de seamă. Ele tratează despre învăţături secrete sau revelaţii particulare. Aceste scrieri au fost răspândite de unii iudei pioşi. Cu încetul însă, obiceiul a degenerat şi a început a se plăsmui asemenea scrieri cu scopuri sectare şi frauduloase. în cele din urmă, apocrifele au început a-şi pretinde caracter sacru şi inspirat. Numărul acestui fel de scrieri a fost mare. Sfântul Irineu (Adv. Haer. 1, 17) vorbeşte despre „mulţimea nenumărată" a apocrifelor la iudei. Marea lor majoritate însă s'a pierdut în cursul veacurilor următoare. Multe împrejurări au cauzat şi favorizat originea şi dezvoltarea acestei literaturi la iudei. Elenismul, cu tendinţa lui de a introduce elemente filosofice greceşti în monoteismul mozaic, cu scopul de a fundamenta filosofic credinţa religioasă strămoşească, pe baza concepţiei filosofice a timpului, e una din aceste cauze. Aşa se explică prezenţa unor vădite influenţe de filosofie pitagoreică sau platonică în aceste scrieri. Altă cauză a fost practica terapeuţilor şi a esenienilor, care, pe lângă studierea aprofundată a Sfintei Scripturi, s'au ocupat şi cu filosofia religioasă şi cu interpretarea alegorică, învăţând că în cuvintele Sfintei Scripturi se ascund secrete ale naturii şi adevăruri ale filosofiei sacre. Deformarea ideilor mesianice din cărţile apocrife iudaice este rezultatul frământărilor religioase şi naţionale din timpul apăsării suferite din partea Ptolemeilor şi Seleucizilor. în aceste triste timpuri, bărbaţi pioşi, în lipsa darului profeţiei care cu ultimul profet, Maleahi, a încetat, se ocupau cu meditarea şi tâlcuirea Legii, mângâindu-i şi încurajându-i pe conaţionalii lor cu nădejdea într'un Mesia care va veni şi care îi va scăpa de starea umilitoare şi apăsătoare în care se aflau. Aceste aşteptări îmbucurătoare cu timpul se divulgau ca descoperiri divine, păstrate ca tradiţie nescrisă încă de la Moise, iar acum cunoscute de preoţi şi cărturari. Toate aceste împrejurări au dat naştere la puternice îndemnuri de dezvoltare a literaturii apocrife iudaice, şi 349 Studiul Vechiului Testament deoarece autorii care le-au plăsmuit nu aveau destulă autoritate să le impună cititorilor, s'au ascuns în anonimat, le-au atribuit bărbaţilor aleşi din trecutul neamului sau persoanelor biblice mai însemnate (lui Adam, Enoh, Matusalem, Noe, Avraam, Iacob, Moise, Solomon ş. a.). Apocrifele atribuite unor persoane istorice se numesc pseudo-epigrafe. Cele mai multe apocrife şi pseudo-epigrafe au caracter eshatologic. Ele se ocupă, pe lângă misterele divine şi umane, şi de cauzele supranaturale ale întâmplărilor din viaţa omenească, cu descoperirea sorţii oamenilor, a sorţii poporului biblic, a istoriei viitoare a neamului omenesc, a originii răului, a cauzei păcatului. Multe dintre ele cercetează cauzele fenomenelor naturale, forţele şi legile naturii. Autorii lor pretind că toate aceste lucruri le cunosc prin Descoperirea de sus. Problemele le pun, le rezolvă şi le explică în alegorii, simboluri, numere sau enigme. Scopul general al apocrifelor este completarea relatărilor biblice şi interpretarea lor. Multe apocrife sunt scrise cu bună intenţie şi păstrează integritatea învăţăturilor biblice. însă multe pervertesc şi deformează învăţătura adevărată, adesea cu scop fraudulos, ajungând la absurd şi ridicol şi exaltând până la paroxism aşteptările mesianice profetice. Nu toate apocrifele sunt însă de origine iudaică. S'au găsit şi între creştini oameni care i-au imitat pe iudei în plăsmuirea de apocrife. Cele mai multe apocrife creştine sunt în legătură cu Noul Testament şi cu persoane amintite în această parte a Scripturii. Nu lipsesc însă nici apocrife creştine în legătură cu Vechiul Testament. Acestea sunt, în general, de origine iudeo-creştină sau iudeo-gnostică. 3.împărţireaşiînşirareaapocrifelor în timpul din urmă se dă mare atenţie studiului apocrifelor. Cercetarea lor ajută mult la cunoaşterea configuraţiei religioase a timpului când au fost scrise. Deşi cele mai multe sunt născociri ale fanteziei supraalimentate de pure curiozităţi apocaliptice, eshatologice sau pioase, totuşi ele cuprind, mai ales cele ale Noului Testament, şi adevăruri istorice a căror cunoaştere contribuie într'o largă măsură la edificarea pioasă a sufletelor dornice de cunoaşterea mai amănunţită a multor întâmplări şi persoane biblice, amintite sumar sau omise din textul scrierilor inspirate şi canonice. Mai multe din aceste scrieri exagerează în ce priveşte adevărata pietate. Dacă totuşi Biserica nu le dă atenţie şi nu le recomandă pentru întărire în credinţă sau ca lectură pioasă, cum face cu cărţile necanonice, se justifică prin faptul că în aceste cărţi adevărul este atât de amestecat cu falsul, încât separarea lui nu poate fi lăsată în seama cititorului lipsit de cunoştinţe 350 Apocrife de origine iudaică temeinice biblice şi teologice. Ba această separare nu se poate face adesea nici chiar de către cei învăţaţi. Acest lucru îl dovedeşte şi faptul că multe dintre apocrife au fost utilizate drept cărţi inspirate de către unii Sfinţi Părinţi. Apoi multe apocrife au tendinţă eretică, vădită sau latentă. Fericitul Ieronim spune că în apocrife sade ascuns diavolul, ca să ucidă pe cel nevinovat. Biserica, din prudenţă, opreşte utilizarea apocrifelor, căci, după cuvintele Sfântului Atanasie, nu se cuvine a se amesteca mierea cu firea. Cea mai potrivită împărţire a apocrifelor, este cea făcută după provenienţa lor. Astfel, deosebim apocrife de origine iudaică şi apocrife de origine creştină. Cele de origine iudaică se împart în două categorii: a) compuse din zel religios şi b) compuse cu tendinţă rea. Cele de origine creştină sunt: a) de origine iudeo-creştină şi b) de origine iudeo-gnostică. 4.Apocrifedeorigineiudaică a. Apocrife iudaice de conţinut profetic Cărţile sibiline. Cărţile sibiline sunt o colecţie în 14 cărţi a unor fragmente de profeţii derivate din timpuri diferite şi de la autori diferiţi. Sibila, la început, a fost un nume comun care denotă o persoană feminină, semi-istorică, semimitică, vestitoarea voinţei lui Dumnezeu. Etimologia cuvântului este Σιός Βουλλή forma solică pentru Διός Βουλλή = voinţa lui Dumnezeu. Ca nume comun este amintită şi la câţiva autori vechi: Heraclit, Euripide, Platon ş.a. Mai apoi sibilele se numesc şi cu nume proprii. în Roma exista o colecţie oficială a oracolelor sibiline, ţinută în secret şi consultată numai în chestiuni importante. Iudeii au imitat oracolele sibiline păgâne, din secolul II î. H. Ei au compus asemenea oracole în hexametri greceşti. Obiceiul acesta a fost apoi imitat şi de creştini. Colecţia de azi a sibilinelor iudaice (dintre care unele sunt scrise de creştini) au în total 4000 hexametri. Cele mai vechi cărţi se crede că sunt cartea a ΠΙ-a şi a IV-a. Cartea a ΠΙ-a, scrisă de un evreu în Alexandria pe timpul regelui Ptolemeu VII (145-117 î. H.), începe cu edificarea turnului din Babei şi termină cu cele premergătoare sfârşitului lumii. începând cu a Vi-a carte şi până la sfârşit, sibilinele sunt de origine creştină şi vorbesc despre Iisus Hristos. Mulţi autori creştini ca Atenagora, Justin, Teofil, Clement Alexandrinul ş. a. scot din sibiline argumente pentru a dovedi că credinţa creştină a fost prevestită din vechime. Colectarea sibilinelor a început prin secolul Vid. H. 351 Studiul Vechiului Testament Cartea Enoh a fost scrisă de un iudeu palestinian în sec. II î. H. în original ebraic sau aramaic. Textul original însă s'a pierdut. în 1773 s'a descoperit în Abisinia traducerea etiopiana a cărţii. Traducerea aceasta însă nu pare a fi făcută după originalul ebraic sau aramaic, ci după o traducere grecească din care au fost descoperite 32 capitole în Achmim din Egipt, în anul 1886. Mulţi autori greci şi latini o citează, iar Tertulian îi atribuie origine divină. Unii autori cred că această carte e citată şi de Epistola sobornicească a Sfântului Apostol Iuda, versetul 14. Cartea are 108 capitole şi vorbeşte despre căderea îngerilor, călătoriile lui Enoh în cer şi pe pământ, despre Mesia, despre soarta cerului şi a pământului. Cartea se crede că a fost scrisă pentru a contrabalansa influenţa excesivă a elenismului. Din anul 1880 este cunoscută o A doua carte a lui Enoh, numită cartea slavonă a lui Enoh. Originalul acestei cărţi a fost grecesc. A fost descoperită într'un manuscris din sudul Rusiei şi în manuscrise sârbeşti. Originalul grecesc al cărţii îl arată faptul că autorul explică numele lui Adam cu iniţialele numirii greceşti a celor patru puncte cardinale: 'Ανατολή, δύσις, άρκτος, μεσημβρία. Cartea are 68 capitole. Vorbeşte de înălţarea lui Enoh până la al Vll-lea cer, descrie cele văzute acolo, viziunile lui Enoh despre creaţie, istoria omenirii până la potop, porunca divină de a comunica oamenilor cele revelate. Dă diferite sfaturi şi la sfârşit vorbeşte despre primirea lui Enoh în cer. Cartea a fost scrisă înainte de anul 70 al erei creştine, deoarece presupune existenţa templului şi a cultului divin iudaic. Autorul este un bun cunoscător al tradiţiilor iudaice despre Enoh. b. Apocrife iudaice de conţinut istoric Cartea a IV-a a Macabeilor se află la sfârşitul traducerii Septuaginta şi la Iosif Flaviu. Cuprinde istoria martiriului celor 7 fraţi Macabei şi a lui Eleazar, drept pildă a principiului filosofic: datoria raţiunii de a domina pasiunile. Autorul îşi anunţă tema în primele cuvinte ale cărţii: αύτοδεσποτος εστίν των παθών ό ευσεβής λογισμός. Pentru partea istorică, autorului i-a servit ca izvor întâmplarea din cartea întâi a Macabeilor (6, 18 - 7, 14). în expunerea filosofică a temei, iudaismul se combină cu stoicismul. După concepţia autorului, raţiunea îşi are norma în Legea lui Moise şi ea se arată mai ales în observarea rânduielilor ceremoniale. Ε vrednic de remarcat că, după concepţia autorului, moartea de martir a pioşilor e totodată şi ispăşire pentru păcatele poporului. Cartea nu e lipsită de greşeli filosofice stoice şi de alte greşeli. A fost scrisă cu scopul de a-1 îndemna pe cititor la observarea Legii iudaice şi la deprinderea pietăţii. Eusebiu şi Fericitul Ieronim au atribuit-o lui Iosif Flaviu. A fost scrisă între jumătatea secolului I î. H. şi jumătatea secolului I d. H. Autorul e necunoscut. Originalul a fost scris în greceşte. Cartea Jubileelor sau Mica Geneză. Cartea cuprinde istoria biblică până la instituirea sărbătorii Paştilor. Istoria este împărţită pe perioade de 50 ani. Aşa se 352 Apocrife de origine iudaică explică numirea de cartea Jubileelor (Epifanie, Adv. Haer. 39, 6). Cuprinsul ei fiind paralel cu istoria din Facere până la capitolul 12 din Ieşire, se numeşte şi Mica Geneză. Deoarece cuprinsul cărţii se compune pe baza unei revelaţii primite de Moise printr'un înger în muntele Sinai, se numeşte şi Apocalipsa lui Moise. în fond, autorul comentează şi parafrazează istoria biblică cu multe adaosuri legendare. După autor, Tora este scrisă pe table cereşti şi este observată şi de îngeri. Numai treptat ea se descoperă oamenilor. O mare parte a revelaţiilor este depusă în scrieri secrete. Cea dintâi dintre aceste cărţi este compusă de Enoh. Legile lui Moise referitoare la cult le-au observat şi patriarhii. Cartea, probabil, a fost scrisă în secolul I î. H. în limba ebraică de către un iudeu palestinian. Ni s'a păstrat numai în traducere etiopiana. Cartea este citată de mulţi autori antici. Fericitul Ieronim a cunoscut şi textul ei ebraic. Cartea dispare în secolul XII şi rămâne necunoscută până când Ceriani descoperă în secolul XIX traducerea ei etiopiana. c. Apocrife iudaice de conţinut poetic O apocrifă de cuprins poetic este Psaltirea lui Solomon. Cuprinde 18 psalmi atribuiţi lui Solomon. în psalmi se deplânge soarta tristă a iudeilor din timpul Macabeilor, când se prevedea şi se apropia ocupaţia romană. Psalmul 17 exprimă credinţa vie şi dorinţa arzătoare a iudeilor după Mesia cel promis. A fost compusă în limba ebraică în sec. I î. H. în sec. III d. H. un creştin o traduce în greceşte. Este amintita în Sinopsa Pseudo-Atanasiană. Nichifor o aşază între Antilegomene. în Codicele din Viena este aşezată între înţelepciunea lui Solomon şi înţelepciunea lui Isus, fiul lui Sirah. d.Apocrife iudaice scrise cu tendinţă şi lipsite de orice suport real sau istoric Iudeii, după ruina lor politică şi religioasă, buimăciţi şi dezorientaţi de aşteptările pseudo-mesianice spulberate, au fost victimă uşoară pentru înşelăciunile pseudo-profeţilor care s'au extins cu activitatea lor la toate ramurile învăţăturii religioase. După nimicirea Ierusalimului începe, în apocrife, o perioadă a viselor, a fanteziilor şi a gnozei false. Coruperea noţiunilor credinţei adevărate a început cu sincretismul şi pseudo-gnoza elenistică a căror dovadă sunt Apocalipsele lui Baruh, Cartea a 4-a a lui Ezdra şi înălţarea lui Moise. Apocalipsele lui Baruh. Baruh a fost învăţăcelul şi secretarul profetului Ieremia. Literatura apocrifă îi atribuie mai multe cărţi de cuprins apocaliptic. Dintre acestea s'au publicat până acum Apocalipsa siriacă şi Apocalipsa grecească a lui Baruh. Apocalipsa siriacă a lui Baruh a fost publicată în întregime de Ceriani în 1871. O mică parte, epistola lui Baruh către cele 10 neamuri ale lui Israel în 353 Studiul Vechiului Testament robie, a apărut în Poliglota din Paris şi în cea din Londra. Cartea are 88 capitole şi cuprinde întâmplările petrecute de Baruh înainte şi după distrugerea Ierusalimului şi descoperirile pe care i le face Dumnezeu în formă de viziuni. Aceste descoperiri privesc viitorul mai apropiat, timpul mesianic şi învierea de obşte, judecata lumii şi paradisul. Deoarece vorbeşte despre nimicirea Ierusalimului prin Titus, a fost scrisă după catastrofa din anul 70. Apocalipsa grecească a lui Baruh a fost publicată în 1897. Cuprinde cele văzute de Baruh în cele cinci ceruri, unde a fost răpit. Origen aminteşte că Baruh a fost răpit în al Vll-lea cer şi cele văzute le-a cuprins în Apocalipsa sa (De princ. II, 30). Se vede de aici că această Apocalipsa cuprinde numai o parte a originalului care s'a scris în limba ebraică sau aramaică. Cartea a 4-a a lui Ezdra, în bibliile slavone şi ruseşti este numită cartea a 3-a a lui Ezdra şi e înşirată între cărţile necanonice. în bibliile româneşti însă, deoarece nu figurează nici în Septuaginta, nu e trecută printre cărţile necanonice. Cu celelalte cărţi ale lui Ezdra aceasta n'are nimic comun, afară de numele renumitului cărturar. Cartea, în 10 capitole, cuprinde 7 viziuni pretinse ale lui Ezdra despre venirea lui Mesia, judecata lumii şi nimicirea imperiului roman. Ni s'a păstrat numai în traduceri: latină, arabă, siriacă, armeană şi etiopiana. Cea mai bună şi mai fidelă traducere este cea latină. Originalul a fost grecesc. Textul de azi este o prelucrare creştină a originalului, deoarece cartea, pentru mângâierea iudeilor cu apropiata venire a lui Mesia, utilizează elemente creştine. Părerea generală susţine că autorul căiţii a trăit în secolul I al erei creştine. Lui Filon şi Iosif Flaviu cartea le e necunoscută. Primele citate din carte se află în Epistola lui Varnava; Cartea s'a bucurat în trecut de mare răspândire şi de mare autoritate. învăţătura generală a acestei cărţi este că omul nu trebuie să se trufească cu mintea lui slabă şi nu trebuie să se aservească cu totul vieţii pământeşti, ci să tindă spre viaţa veşnică, să nădăjduiască şi să aştepte judecata Domnului, Care îi va răsplăti pe cei nedrepţi, iar pe cei păcătoşi îi va pedepsi. înălţarea lui Moise la cer. Această carte s'a păstrat numai în fragmente, în traducerea latină făcută după originalul grecesc. Cartea cuprinde dispoziţiile date de Moise urmaşului său Iosua şi descoperirile pe care i le face despre soarta viitoare a poporului Israel şi despre timpul mesianic. Probabil că la sfârşitul cărţii, care azi lipseşte, a fost vorba despre înălţarea lui Moise la cer. După Origen (De princ. III, 2, 1), Apostolul Iuda a luat de aici cearta diavolului şi a îngerului asupra trupului lui Moise (Iuda vers. 9). Autorul e un iudeu palestinian, care a trăit cu puţin timp după nimicirea Ierusalimului. O cauză a notei slabe, imprimată unor scrieri apocrife iudaice, este tendinţa cabalistică. Cabaliştii pretindeau că Dumnezeu i-a descoperit lui Adam, oral, 354 Apocrife de origine creştină cunoaşterea tuturor misterelor. Adam însă, în urma păcatului, a pierdut aceste cunoştinţe. La rugăciunile şi pocăinţa lui, Dumnezeu însuşi i le comunică printr'o carte. Aceste cunoştinţe, apoi, ascunse în cuvintele, literele, persoanele şi numerele biblice, prin tradiţie de la Set, prin Moise şi Ezdra au ajuns în posesia cabaliştilor. Prin contactul cu popoarele păgâne s'au introdus în apocrife şi elemente străine de concepţia biblică. Prin influenţa gnostică, neopitagoreică şi neoplatonică s'a născut în cele din urmă un sincretism religios, o amestecătură de elemente legendare, istorice şi religioase, păgâne şi iudaice. Multe persoane biblice au îmbrăcat astfel caracter păgân. Apocrifele de această natură ni s'au păstrat numai în fragmente foarte sumare. Acestea îl arată pe Adam ca pe autorul tuturor învăţăturilor şi tuturor artelor. Cain este considerat un hoţ. El inventează măsurile şi greutăţile cu scop de fraudă. Avraam este inventatorul astrologiei ş. a. 5.Apocrifeeleoriginecreştină Testamentul celor 12 patriarhi Mulţi iudeo-creştini n'au lepădat complet iudaismul, dar nici n'au îmbrăţişat total creştinismul. Ei au încercat să împace cele două religii şi au adoptat şi elemente din apocrife. Din această fracţiune a creştinilor, încă nedeplin formaţi, au rezultat câteva apocrife cu scopul de a-i atrage la creştinism pe cei rămaşi credincioşi credinţei strămoşeşti. Asemenea scriere este Testamentul celor 12 patriarhi, care cuprinde învăţăturile şi ultimele dispoziţii ale celor 11 fii ai lui Iacob către fiii lor. Se vorbeşte în ele de viaţa viitoare, despre Mesia şi despre respingerea lui Israel. A fost scris de un iudeu creştin din Palestina pe la începutul secolului II. Originalul a fost grecesc. înălţarea la cer a lui Isaia. Tendinţa mai multor iudei creştini de a denatura puritatea învăţăturii creştine cu elemente iudaice şi gnostice şi de a atrage pe creştini la doctrina lor a dat naştere mai multor apocrife, cu vădită tendinţă eretică, cum este şi înălţarea la cer a lui Isaia. Cartea este compusă din două părţi. Prima parte, care cuprinde relatarea despre martiriul lui Isaia sub regele Mânase şi profeţii mesianici (capitolele 1-6), a fost scrisă în secolul II î. H. şi partea a Ii-a (capitolele 7-9), care cuprinde extazul lui Isaia, călătoriile lui prin cele şapte ceruri, viziuni monstruoase şi revelaţii despre împărăţia mesianică, a fost scrisă între secolul II î. H. şi secolul I d. H.. Originalul cărţii a fost grecesc. Alte scrieri apocrife de mai mică însemnătate sunt cărţile lui Adam (6 cărţi); Evanghelia Evei; Testamentul lui Adam; Apocalipsa lui Ilie; Istoria lui Iosif şi Aşenet, soţia lui; Cartea lui Avraam despre Iannes şi Mambres; Testamentul lui Iov etc, pline de legende rabinice, fără importanţă şi lipsite de vreo învăţătură 355 Studiul Vechiului Testament religioasă. S'au scris la dorinţa şi pentru a satisface curiozitatea de a afla lucruri inedite din viaţa persoanelor biblice. Bibliografie E. Kautzsch, Die Apokryphen und Pseudoepigraphen des Alten Testaments, Tubingen, 1900; I. Popescu, Cărţile necanonice şi apocrife ale Vechiului Testament, în „Biserica Ortodoxă Română", Bucureşti, 1904-1905, nr. 4; Bruce M. Metxger, An Introduction to the Apokrypha, New York, Oxford, 1957; A. Penna, Baruch, Turin-Rome, 1953; M. Priere, Tobia, Turin-Rome, 1953; A. Lefevre, Judith, în „Supplement au Dictionnaire de la Bible" IV, Paris, 1949; P. M. Abel, Les livres desMaccabees, Paris, 1949; A. Penna, Libridu Maccabei, Turin-Rome, 1953; P. Heinisch, DasBuchder Weisheit, Munster, 1912; N. Peters, Das Buch Iesus-Sirach oder Ecclesiasticus, Munster, 1913; Pr. Prof. V. Prelipceanu, Actualitatea învăţăturilor moral-sociale din cartea lui Isus, fiul lui Sirah, în „Studii Teologice", 1955, nr. 9-10. W. Problemespeciale 1. Fabula şi parabola în Vechiul Testament 356 a. Consideraţii generale Poporul Israel nu era obişnuit cu gândirea abstractă. Geniul ebraic, ca de altfel geniul oriental în genere, caută totdeauna imagini şi acţiune în exprimarea ideilor. De aceea scriitorii biblici se folosesc cu plăcere în vorbirea lor de imagini, metafore, alegorii şi simboluri . In poezia ebraică, îndeosebi , asemănar ea şi personifi carea naturii a jucat un rol deosebit. O vorbire figurată prin care evreii voiau să aibă anumite lucruri concret redate, este şi fabula ca şi parabola. Atât fabula, cât şi parabola în Vechiul Testame nt sunt o specie a maşalului (^Q) care, în general, este o poezie didactică, dar care îmbracă formele cele mai variate. „Cândproverb, când maximă, când alegorie, când enigmă, când vorbire inspirată şi misterioasă, dar nimic cu totul limpede din toate acestea" (Lagrange). Expresia figurată impresionează imaginaţia şi este plăcută, mişcă sensibilitatea şi este reţinută mai bine. Astfel, vorbirea puţin voalată, în asemănări şi parabole, stârneşte curiozitatea şi dă imbold la reflexie. Prin rostirea unei fabule ori parabole, autorul vrea să-1 asocieze pe auditor sau cititor la activitatea sa intelectuală. Fabula, numită şi apolog, este o specie de expunere alegorică de cuprins didactic. în fabulă, ca şi în alegorie, în general, învăţătura (de regulă morală) 357 Studiul Vechiului Testament este înfăţişată indirect, ascultătorii sau cititorii trebuie să deducă învăţătura, dacă nu este dată în concluzie. Fabula se deosebeşte de alte naraţiuni alegorice prin aceea că ea scoate amănuntele şi faptele care formează fondul naraţiunii nu din istoria reală, nu din viaţa omenească - aceasta ar însemna un exemplu - şi nici din istoria fictivă, căci aceasta ar fi o parabolă, ci îndeosebi din natura necuvântătoare a plantelor şi a animalelor, mai ales a animalelor. Pe scurt, prin fabulă sau apolog înţelegem expunerea unui adevăr moral sub formă alegorică sau, cu alte cuvinte, fabula este o naraţiune alegorică, în care se cuprinde un adevăr moral, uşor de prins, sub transparenţa vălului în care este acoperit. Fabula, ca şi parabola, este de origine orientală. S'au aflat fabule în scrierile cuneiforme asiriene şi în papirusurile din Egipt. Cei mai renumiţi autori care au cultivat acest gen literar sunt, în afară de Biblie, indianul Pilpai, numit şi Bitpai sau Vişnu-Sarma, care a scris fabule în sanscrită cu mult înainte de era creştină (cam pe la 2000 î. H.). Arabul Locman a scris fabule pe la 1000 î. H. Cunoscut ca fabulist, prin excelenţă, este frigianul Esop. La romani era cunoscut ca fabulist Fedru (Lesetre, în Dictionnaire de la Bible, voi. I, col. 778). în Sfânta Scriptură şi anume în Vechiul Testament se află numai două fabule propriu-zise: una în cartea Judecătorilor 9, 8-20 şi a doua în 4 Regi 14, 9-10. Amândouă sunt luate din regnul vegetal. Procedeul vorbirii în parabole, în asemănări, care în Noul Testament este folosit de Mântuitorul în forma cea mai desăvârşită şi originală, a fost cultivat şi în Vechiul Testament, într'o largă măsură. Am amintit că parabola în Vechiul Testament este o specie a maşalului, care înseamnă tot felul de texte, mai ales poetice, al căror caracter fundamental este comparaţia şi simbolul. în afară de Solomon, care deţine în tradiţia iudaică faima unui mare parabolist, şi alţi scriitori din Vechiul Testament s'au distins prin folosirea maşalului Pe timpul Mântuitorului, parabola era cultivată de către învăţaţi în şcolile rabinice. într'un sens mai restrâns, cum se dă astăzi parabolei, înţelegem prin acest fel de vorbire simbolizarea unui adevăr religios moral de ordin superior, prin mijlocirea unui fapt, unei acţiuni sau a unui eveniment luat din natură sau din viaţa omului. b. Deosebirea dintre fabulă şi parabolă După Aristotel, care s'a ocupat cu teoria fabulei şi a parabolei, deosebirea dintre ele constă în chipul de a pune în scenă, parabola păstrând verosimilul, chiar şi în ficţiune, pe când fabula are ceva neverosimil ce ţine de pură fantezie (Buzy P. D., Introduction aux paraboles evangeliques, p. 174). Parabola se deosebeşte de fabulă, în afară că cea dintâi păstrează totdeauna verosimilitatea, şi prin faptul că prin parabolă se pune în relief un adevăr etern, 358 Fabulaşiparabola înVechiul Testament supranatural, pe când fabula pune în valoare un adevăr de bun simţ sau de morală naturală (Vaganay Leon, Paraboles evangeliques, în Dictionnaire pratique, pp. 298-302). Parabola se deosebeşte, în sfârşit, de fabulă, cu privire la morală: morala uneia este religioasă, cea a fabulei este populară şi profană. Lagrange arată apoi că „parabola pune o situaţie generală, fabula propune un fapt concret" (în „Revue Biblique", 1904, p. 209). Parabola se deosebeşte şi de alegoria pură. Alegoria este o vorbire în imagini care învăluie în mister un adevăr mai înalt. După forma ei, alegoria este o metaforă mai dezvoltată, continuă, sau o serie de metafore legate între ele. Parabola este în sine o comparaţie dezvoltată. în realitate, în parabolă sunt amestecate elemente alegorice, pe când în alegorii sunt elemente parabolice. Atât în Vechiul Testament, cât şi în Noul Testament întâlnim de regulă parabole alegorizante sau alegorii parabolizante, după cum un element sau altul predomină în expunere. în afară de expuneri parabolice, mai puţin dezvoltate, în Vechiul Testament aflăm parabole propriu-zise, în care elementul alegoric este mai redus. Asemenea exemple sunt: Parabola lui Natan, rostită către David, sau parabola despre mieluşeaua săracului (2 Rg 12, 1-4), parabola femeii din Tecua (3 Rg 20, 39 - 21, 4), despre fratele ucigaş. Cu privire la morala lor, amândouă parabolele de mai sus nu se deosebesc de apolog. în Isaia 5,1-7, Cântarea viei are aspectul unei parabole, dar elementul alegoric iese foarte mult în relief. De aceea Cântarea viei este socotită de unii o alegorie parabolizantă (Buzy), şi ca un ecou ea apare în parabola Mântuitorului despre vie şi lucrătorii ei (Mt 25, 33-41). Parabole schiţate pe scurt întâlnim în Proverbe 25, 14, 23; 26, 2, 11, 17. Exemplul agricultorului din Isaia 28, 24-29 are de asemenea, forma unei parabole. Un amestec de apolog, parabolă şi alegorie este locul din Iezechiel 17, 3-21. Amestec de parabolă şi alegorie este pădurea aprinsă din Iezechiel 21, 1-5, cf. 20, 45-49, cazanul: 24, 3-5 şi regele Egiptului sub chipul unui crocodil (Iz 22, 3, 12). c. Exemplificări în cele următoare ne vom opri îndeosebi asupra uneia dintre cele două fabule: cea a lui Iotam (Jd 9, 8 ş. u.), şi a parabolelor lui Natan (2 Rg 12, 1-8) şi Cântarea viei (îs 5, 1-7). 1) Fabula lui Iotam (Jd 9,8) Mai întâi să vedem ce împrejurare a fost aceea care a prilejuit rostirea fabulei sau apologului lui Iotam. După moartea lui Ghedeon, judecătorul viteaz din Israel, care i-a învins pe madianiţi (Jd 6, 7), un fiu al său, Abimelec, fiul unei concubine a lui, i-a ucis pe toţi fraţii săi vitregi, numai cel mai tânăr scăpând prin fugă şi făcându-se nevăzut. După aceasta Abimelec, fiind foarte ambiţios şi vanitos, profită de renumele părintelui său, reuşind pe căi necinstite şi prin 359 Studiul Vechiului Testament intrigă să uzurpe demnitatea de rege în Sihem, aşteptând să-şi extindă puterea sa peste toată ţara. în vederea ceremoniei învestirii sale, el adună toată cetatea lângă „stejar", poate acel stejar cunoscut pe timpul lui Avraam şi al lui Iacov. De îndată însă izbucneşte un protest neaşteptat care întrerupe pentru un moment serbarea. O voce clară şi puternică se auzi de pe vârful muntelui Garizim, care umplu de uimire adunarea ce se ţinea la poalele muntelui. Era vocea celui scăpat de la moarte, a lui Iotam, care se adresă astfel mulţimii adunate: „Ascultaţi-mă, bărbaţi ai Sichemului, şi Dumnezeu vă va asculta! S'au dus cândva copacii să-şi ungă un rege. Şi i-au zis măslinului: Domneşte peste noi! Dar măslinul le-a răspuns: Oare-mi voi lăsa eu grăsimea cu care oamenii îl preamăresc pe Dumnezeu, ca să mă duc să domnesc peste copaci? Şi au zis copacii către smochin: Vino şi domneşte peste noi! Dar smochinul le-a răspuns: Oare-mi voi lăsa eu dulceaţa şi roadă mea cea bună, ca să mă duc să domnesc peste copaci? Şi au zis copacii către viţă: Vino şi domneşte peste noi! Dar viţa le-a răspuns: Oare-mi voi lăsa eu vinul - veselia lui Dumnezeu şi a oamenilor -ca să mă duc să domnesc peste copaci? Apoi copacii toţi au zis către mărăcine: Vino şi domneşte peste noi! Iar mărăcinele le-a zis copacilor: Dacă'ntr 'adevăr mă ungeţi rege peste voi, veniţi, şedeţi la umbra mea!; 360 FabulaşiparabolaînVechiulTestament dacă nu, să iasă foc din mine şi să mistuie cedrii Libanului! Şi acum, dacă voi întru adevăr şi cu desăvârşire aţi lucrat şi l-aţi pus pe Abimelec să domnească, şi dacă aţi făcut bine cu Ierubaal şi casa lui, şi dacă i-aţi făcut-o ca să-i răsplătiţi binele pe care el, cu mâna lui, vi l-a făcut...". După ce Iotam mai adăugă unele consideraţii explicative, sfârşi cuvântarea sa şi se refugie ca să nu cadă pradă răzbunării fratelui său. Vorbirea de mai sus, pusă în gura lui Iotam, este un apolog, o fabulă, şi este cel mai vechi monument literar de acest gen, care se află în Sfânta Scriptură. în limba originală, deşi este exprimată cu simplitate, totuşi vorbirea este de o frumuseţe şi de o strălucire admirabilă. Sensul fabulei este acesta: precum cea mai nefolositoare dintre plante, spinul, a primit demnitatea de rege, refuzată de cele mai bune plante, tot aşa alesul sihemiţilor nu se deosebeşte prin nici o calitate, el este cel mai încăpăţânat dintre oameni. învăţătura, care se desprinde din istorisire şi care este lămurită la sfârşitul versetului 16 ş. u., este aceasta: Abimelec, deşi nedemn, totuşi a primit domnia. Pentru alegătorii săi ca şi pentai sine însuşi, alegerea care s'a făcut va duce la ruină totală. Ε ο învăţătură naturală. în apologul lui Iotam totul se mişcă în jurul metaforei centrale: spinul care îl închipuie pe Abimelec, un adevărat buchet de spini prin nemernica-i corupţie şi tiranie. însuşi Iotam, în versetul 16, înlocuieşte realitatea simbolizată cu figura, adică pe Abimelec cu spinul. Prin aceasta el arată intenţia sa alegorică. Celelalte amănunte din apolog sunt numai nişte amănunte introduse cu scopul de a face vorbirea mai interesantă şi mai atractivă. 2) Parabola lui Natan (2 Rg 12,1-8) împrejurarea care a prilejuit parabola lui Natan a fost o mare nelegiuire a lui David. Ajuns în culmea gloriei sale, a săvârşit o crimă foarte grea, care va atrage asupra lui pedeapsa dumnezeiască, manifestată în tot felul de suferinţe şi umilinţe, până la sfârşitul vieţii sale. în timpul unui război cu amoniţii, David a rămas în Ierusalim. în acest timp păcătuieşte cu Batşeba, femeia lui Urie Heteul, unul dintre războinicii săi. La păcatul adulterului s'a adăugat şi o crimă mai oribilă. David s'a făcut vinovat de moartea lui Urie. Din ordinul lui, Urie a fost pus în locul cel mai primejdios al luptei, fiind ucis de amoniţi, la asediul cetăţii Ezba (2 Rg 11, 1 ş. u.). Auzind despre moartea lui Urie şi după trecerea timpului de doliu, David se căsătoreşte cu Batşeba, care-ί naşte un fiu. Autorul cărţii lui Samuel condamnă purtarea cea urâtă a lui David zicând: „Dar fapta lui David s'a arătat rea în ochii Domnului" {2 Rg 11, 27). Atunci intervine Natan, trimisul lui Dumnezeu, care a răscolit conştiinţa amorţită a lui David, printr'o parabolă mişcătoare (2 Rg 12, 1-8). Iată parabola: 361 Studiul Vechiului Testament „(...) într Ό cetate erau doi oameni: unul bogat şi altul sărac. Cel bogat avea foarte multe turme şi cirezi, iar cel sărac n'avea nimic, în afară de o mieluşea mică, pe care o cumpărase şi pe care a ţinut-o şi a hrănit-o; şi ea a crescut laolaltă cu el şi copiii lui: din pâinea lui mânca şi din paharul lui bea şi la sânul lui dormea şi-i era ca oftică. La omul bogat a poposit un călător, dar el nu s'a îndurat să ia din turmele lui şi din cirezile lui ca să gătească pentru călătorul care venise la el, ci a luat mieluşeaua omului sărac şi a gătit-o pentru oaspetele său". Atunci David s'a mâniat cu mare aprindere împotriva acelui om; şi a zis David către Natan: „ Viu este Domnul: vinovat de moarte este omul care a făcut aceasta; de şapte ori va plăti mieluşeaua, de vreme ce a făcut o faptă ca aceasta şi n'a avut milă!" Atunci Natan a zis către David: „Tu eşti omul care a făcut aceasta!". Ceea ce urmează în versetul opt şi în cele următoare este comentariul profetului cu privire la purtarea lui David, care s'a făcut părtaş de binecuvântarea lui Dumnezeu, dar nu s'a făcut vrednic de ea. Pentru ca mustrarea să aibă un efect hotărâtor, profetul s'a înfăţişat înaintea regelui sub cuvânt că îi cere părerea într'o chestiune juridică, într'un caz penal, care s'ar fi petrecut în ţară. De fapt profetul a ştiut să scoată în evidenţă, prin mijlocirea parabolei sale, grozăvia păcatelor şi a egoismului regelui criminal. David, care ri'a înţeles la început aluzia istorisirii fictive, se umplu de mânie şi, întrerupându-1 pe profet, pronunţă îndată sentinţa asupra bogatului răufăcător. Atunci profetul aplică direct parabola sa, zicând: „ Tu eşti omul". Cuvintele acestea au căzut ca un fulger asupra celui vinovat şi au avut un efect neaşteptat. Regele ascultă apoi cu zdrobire de suflet cuvintele de mustrare ale profetului, zicând: „Ampăcătuit înaintea Domnului" (2 Rg 12, 12). Ca rod al căinţei celei adevărate, David a compus psalmul: „Miluieşte-mă, Dumnezeule" (Ps 51/50, modelul rugăciunii de căinţă). După forma sa, vorbirea lui Natan este o parabolă, dar nu o parabolă pură, ci mai curând o parabolă alegorizantă. în această parabolă desprindem trei metafore centrale, în jurul cărora se grupează un şir de elemente secundare care servesc să pună în relief ideea principală. Metaforele principale sunt: omul bogat, oiţa şi omul sărac. Omul bogat îl simbolizează pe David, oiţa pe Batşeba, iar omul sărac pe Urie. Numai aceste imagini au valoare alegorică, pe când copiii, călătorul şi ospăţul sunt amănunte secundare, care ajută la punerea în scenă a ideii principale. Copiii sunt închipuiţi pentru a constitui familia, în mijlocul căreia trăieşte oiţa. Călătorul soseşte numai pentru a motiva ospăţul, iar ospăţul este închipuit pentru a da pretext de a lua oiţa. Aceste amănunte n'au, aşadar, o valoare 362 Fabulaşiparabola înVechiul Testament alegorică. în comparaţie cu apologul lui Iotam, vorbirea lui Natan este o parabolă, fiindcă păstrează verosimilul, iar morala este de ordin religios moral. 3) Cântarea viei neroditoare (îs 5,1-7) Cânta-voi acum iubitului Meu cântarea celui iubit al Meu pentru via Mea. Iubitul Meu avea o vie pe un deal înalt, în pământ roditor. Cu gard am îngrădit-o, şanţ am săpat împrejuru-i, viţă de soi am sădit într'însa, un turn i-am zidit în mijloc şi-un loc am săpat pentru teasc; şi-am aşteptat să facă struguri, dar ea a făcut scaieţi. Şi-acum, tu, omule din Iuda şi voi, cei ce locuiţi în Ierusalim, judecaţi voi între Mine şi via Mea: Ce să-i mai fac Eu viei Mele şi încă nu i-am făcut? Că'n timp ce aşteptam să facă struguri, ea a făcut scaieţi... Şi-acum vă voi spune ce-am să fac eu cu via Mea: îi voi lua gardul, şi ea va fi de jaf îi voi surpa zidul, şi ea va fi gata de călcat în picioare. Şi-Mi voi părăsi via, şi ea nu va mai fi plivită, nici prăşită şi scaieţi o vor năpădi ca într'o ţelină şi norilor le voi porunci ca ploaie peste ea să nu plouă. Căci via Domnului Atotţiitorului e casa lui Israel şi omul din Iuda e tânăra ei odraslă iubită; am aşteptat să facă judecată şi ea nelegiuire a făcut, şi nu dreptate, ci ţipăt de groază. Parabola aceasta se poate socoti ca o capodoperă poetică şi psihologică. Profetul începe ca şi când ar voi să vorbească despre o cântare pe care a compus-o prietenul său, despre via sa. în curând însă rupe vălul, iar stilul cald şi liniştit se schimbă în lovituri de tunete şi ameninţări cu judecată pedepsitoare. Iubitul este Iahve, totuşi nu se spune deodată, ci se descoperă printr'o asemănare. Via este casa lui Israel (7). Ideea generală care se desprinde din toată bucata 363 Studiul Vechiului Testament este aceasta: aşa precum un proprietar de vie a făcut pentru via sa tot ce i-a fost în putere, tot aşa Iahve a acordat lui Israel toate binefacerile Sale. Dar precum o vie bine îngrijită n'a adus roadele aşteptate, tot aşa poporul cel ales al lui Dumnezeu nu s'a arătat vrednic de toate binefacerile primite, purtarea lui nefiind conformă voii lui Dumnezeu şi faptele lui fiind împotriva aşteptărilor. în versetele 1 şi 2 profetul vorbeşte în numele prietenului său. în chip brusc, în versetul 3, proprietarul viei se substituie prietenului său, vorbind el direct. Această schimbare neaşteptată în mişcarea naraţiunii are un efect literar frumos. Nu cu totul direct, darîntr'o formă atenuată se ridică primul văl alegoric. Proprietarul viei, vorbind acum în persoană, se adresează locuitorilor din Iuda şi le cere să fie judecători între vie şi proprietarul ei. Pentru moment se păstrează vălul parabolei peste vorbire. Precum odinioară David a fost silit să-şi rostească singur sentinţa, atunci când Natan i-a rostit în faţă parabola despre oiţa unui om sărac, tot aşa oamenii din Iuda sunt provocaţi să-şi rostească singuri sentinţa de condamnare. în cazul de faţă însă, lucrurile nu merg aşa de departe. Iahve însuşi o rosteşte (6). Prin ultimele cuvinte ale versetului 6: „şi norilorle voi porunci ca ploaie peste ea să nu pbud", profetul aruncă întru totul vălul alegoric şi dă de înţeles că proprietarul viei este Iahve. în sfârşit, în versetul 7, profetul spune cu totul limpede că via lui Iahve al oştirilor este casa lui Israel şi locuitorii lui Iuda sunt plantaţia sa iubită. De la aceştia Dumnezeu a aşteptat să împlinească fapte de dreptate, dar dimpotrivă, ei au comis nedreptate până la vărsări de sânge, cf. 1, 15, încât strigătul se urcă până la cer (Fc 4, 2). Cântarea viei este, de asemenea, o parabolă cu elemente alegorice, este o parabolă alegorizantă. Mântuitorul nostru Iisus Hristos, expunând sublima Sa învăţătură dumnezeiască în forma unor parabole, n'a inventat acest gen de vorbire. însă nimeni ca El, nici înainte, nici după aceea, n'a mânuit aşa de strălucit şi aşa de original acest fel de exprimare, încât parabolele Sale, atât de desăvârşite, au rămas tipul genului literar. în parabolă, în general, ca şi în fabulă (apolog), precum şi în parabola alegorizantă, lecţia se desprinde din întregul istorisirii. Diferitele amănunte figurează pentru dezvoltarea naturală, punerea în scenă sau ornamentaţie, dar acestor amănunte nu trebuie să li se aplice o simbolizare specială. Aplicarea globală, dacă rămâne în umbră şi nu este formulată explicit, poate fi uşor dedusă de cititor. Această regulă generală trebuie avută în vedere, atunci când e vorba de parabole, nu numai în Noul Testament, dar şi în Vechiul Testament, „umbra şi tipul bunurilor viitoare". Bibliografie Julicher, Α., Die Gleichnisreden Jesu, Freiburg, 1910; Moisescu, I., Originalitatea parabolelor Mântuitorului, R. Vâlcii, 1945. 364 2, Idei despre nemurire şi viaţa viitoare în Vechiul Testament 1. Părerile greşite ce s'au ivit, mai recent, despre rostul şi valoarea Vechiului Testament se datoresc şi faptului că nu toţi îl apreciază şi îl privesc după adevărata sa valoare. înloc să fie privit ca „pedagogspre Hristos", cum îi determină caracterul Sfântul Apostol Pavel (Ga 3,24), mulţi socotesc că este o carte cu caracter didactic ştiinţific în care se expun învăţaturi, cunoştinţe şi adevăruri teologice, cosmogonice şi geogonice. Adevărul este că în Scriptura Vechiului Testament se cuprindadevăruri şi învăţături religioase şi se ating doar în treacăt unele adevăruri din domeniul ştiinţelor profane. Nici unele, nici altele nu sunt tratate ştiinţific, metodic şi complet, ci numai în măsura în care sunt necesare pentru scopul lor general şi în forma potrivită cu concepţia primitivă a autorilor şi a primilor cititori. Scriptura nu e scrisă pentru primii cititori şi nici numai pentru generaţiile următoare, ci şi pentru unii, şi pentru alţii. Scopul general al Vechiului Testament este de a arăta ce a făcut Dumnezeu pentru mântuirea neamului omenesc şi cum a pregătit Dumnezeu această mântuire. Iar cuprinsul, potrivit scopului general, este istoria mântuirii, şi mai exact istoria pregătirii mântuirii neamului omenesc. Sub raport religios, Vechiul Testament îl priveşte pe om în starea păcatului strămoşesc, deci într'o stare când încă nu are la dispoziţie armătura sufletească, pe care o dă mântuirea (obiectivă) prin Hristos. De aici urmează că altă comportare morală se aşteaptă şi se cere de la o persoană nerâscumpărată, alta de la una răscumpărată. Deci altele vor fi şi obligaţiile Cegile, poruncile) pentru cel răscumpărat, şi altele pentru cel nerăscumpărat. Altele, nu în fond, ci în formă. Cele dintâi incomplete, imperfecte, conforme stării de pregătire, cele din urmă complete, conforme stării de desăvârşire. „Să nu socotiţi că am venit să stric Legea sau profeţii; n'am venit să stric, ci să plinesc (desăvârşesc)" (Mt 5, 17), spune Mântuitorul în predica de pe munte. Aceasta idee Sfântul Pavel o expune aşa: „Aşadar, nimeni să nu vă judece pentru mâncare sau băutură sau cu privire la vreo sărbătoare sau lună nouă sau Sâmbete; ele sunt o umbră a celor viitoare, dar trupul e al lui Hristos"(Col 2,16-17). Legea Veche deci este numai umbră, iar Legea Nouă, trup. Umbra însă, deşi şters şi incomplet, redă contururile trupului. Cunoaşterea acestui raport între Vechiul şi Noul Testament este absolut necesară la cercetarea multor probleme ce se pun în legătură cu cele cuprinse în Vechiul Testament. 2. Ţinând seamă de acestea nu ne putem aştepta să aflăm în Vechiul Testament învăţătură teologică lămurită şi detaliată, nici despre nemurirea sufletelor, nici despre viaţa viitoare. De altfel, în general, Dumnezeu, din adevărurile religioase ne-a descoperit numai pe acelea care pot fi înţelese de noi şi care ne sunt 365 Studiul Vechiului Testament trebuincioase spre mântuire. Dumnezeu are în vedere necesitatea, nu curiozitatea. Sfântul Pavel spune lămurit: „Căci acum vedem prin oglindă, ca'n ghiciturd; dar atunci, faţă către faţă. Acum cunosc în parte; atunci însă voi cunoaşte aşa cum şi eu deplin sunt cunoscut" (1 Co 13,12). Deci tainele Dumnezeirii şi toate adevărurile religioase le vom cunoaşte în adevărul lor şi în plinătatea lor, numai în veşnicie. Astfel nu avem să ne aşteptăm la o învăţătură completă şi detaliată în Vechiul Testament, nici referitor la adevărurile eshatologice. Pentru mântuire şi pentru comportarea noastră morală ajunge să ştim că viaţa omului nu se sfârşeşte aici pe pământ cu moartea trupului, ci continuă şi după aceea (existenţa sufletului), că viaţa de după moarte este veşnică (nemurirea), şi că binele va fi răsplătit, iar răul va fi pedepsit. Este de ajuns să ştim atâta pentru mântuire. Restul (detalii) pot să formeze obiectul cercetărilor teologice şi raţionale sau al curiozităţii pioase, dar nu contribuie cu nimic la mântuire. 3. Cum că în Vechiul Testament sunt idei şi învăţături despre nemurirea sufletului şi despre viaţa viitoare, se va vedea în următoarele. Această învăţătură se desprinde din diferitele texte, care vorbesc despre locul de petrecere al sufletelor după moarte, despre înviere şi judecata ce o va aduce Dumnezeu asupra tuturor. După moartea trupului, omul ajunge într'un loc întunecos. „Daţi-I slavă Domnului Dumnezeului vostru mai înainte de a se lăsa întunericul, mai înainte ca picioarele voastre să se împiedice de munţi întunecaţi. Veţi aştepta lumină, şi iată umbra morţii, şifi-vor ei aduşi întru întuneric", spune profetul Ieremia (Ir 13,16). Aici e haos. „Vieaţa mea nu-ioare, şi-aşa, destul de scurtă?: Cilasă-md să-mi dărui o leacă de odihnă 'nainte de-a purcede pe calea fără'ntoarceri, acolo, în tărâmul de neguri şi'ntuneric, în întuneric veşnic, târâm fără lumină şi fără văz în viaţă de oameni muritori" (Iov 10, 20-22). Aici e lumea celor răposaţi, unde se adună toţi, după moarte. „Zis-am.- în amiaza zilelor mele voi merge la porţile morţii; anii mei rămaşi îi voi lăsa în urmă. Zis-am: Nu voi mai vedea mântuirea lui Dumnezeu în pământul celor vii; nu voi mai vedea mântuirea lui Israel pe pământ, nici om n'am să mai văd cu cei ce locuiesc" (îs 38, 10-11). Această împărăţie tristă, Şeolul, îşi deschide larg porţile, ca o gură nesătulă. „Iată de ce iadul şi-a căscat pofta şi gura şi-a deschis-o fărd'ncetare şi'n ea se vor pogon slăviţii ei şi marii şi avuţii şi ciumaţii ei" (îs 5, 14). Aici nu laudă nimeni pe Domnul. „Cine, în iad fiind, se va mărturisi Ţie?" (Ps 6, 6). Că nu cei din morminte Te vor lăuda, nici cei morţi Te vor binecuvânta şi nici cei din iad în mila Ta vor nădăjdui (îs 38,18). Acolo merg toţi, precum se vede din tânguirea lui Iov (Iov 3,13 ş. u.). Acolo dispare orice mărire lumească. „Shva ta s'a pogorât la iad, în iad ţi s'a pogorât veselia cea multă" (îs 14, 11), şi toată puterea, oricât de înfricoşată ar fi fost ea. „Dar acum tu în iad te vei pogon, în chiar temeliile pământului. Cei ce te vor vedea se vor mira de tine şi vor zice: -Oare acesta e omul care zguduia pământul şi făcea regatele să tremure?" (îs 14, 366 Idei despre nemurire şi viaţă viitoare în Vechiul Testament 15-16). După moarte cei drepţi se odihnesc în pace. „înmormântarea lui (a dreptului) se va petrece'n pace..." (îs 57, 2), iar cei ticăloşi vor fi cu păcatele în casele lor. împărăţia morţii (Şeolul 7N1; Septuaginta: αδες; Vulgata: infernus) era concepută ca o cavitate în măruntaiele pământului, unde domnea întunericul. La această concepţie i-a adus pe antici dorinţa de a afla locul petrecerii sufletelor după moarte. După analogia sorţii trupurilor care se aşază în pământ, în groapa întunecoasă, după rânduiala lui Dumnezeu: „Te vei întoarce în pământul din care ai fost luat" (Fc 3, 19), au crezut că sufletele tot într'un loc subteran se adună. Şeolul nicidecum nu este identic cu mormântul, care ar înghiţi întreaga fiinţă omenească, pentru că în Scriptură se vorbeşte şi de mormânt, ca loc de odihnă al trupurilor, şi se vorbeşte şi de Şeol ca loc de petrecere a umbrelor (sufletelor) după moarte. De altfel, credinţa biblică despre supravieţuirea omului (a sufletului) după moarte se vede din mai multe cazuri. Astfel, ridicarea lui Enoh (Fc 5, 24), care n'a gustat moartea, presupune credinţa în nemurire. Tot aceasta o presupune şi făgăduinţa lui Dumnezeu făcută lui Avraam: „Nu te teme, Avrame; Eu sunt scutul tău, iarrăsplata ta va fi foartemare' '(Fc 15,1). Această răsplată însă Avraam n'a căpătat-o în viaţa pământească. „Cât despre tine: te vei petrece'n pace către părinţii tăi şi îngropat vei fi la mândre bătrâneţi" (Fc 15, 15), îi spune Dumnezeu lui Avraam. Aici este vorba de „a merge" (a se petrece) şi „a fi îngropat". Mergerea se înţelege despre suflet, iar îngroparea despre trup. Avraam numai cu sufletul a mers la părinţii săi, căci cu trupul a fost îngropat în Canaan, departe de locul de odihnă trupească al părinţilor lui (Caldeea). Legământul veşnic între Avraam şi Dumnezeu - „legământul Meu îl voi pune între Mine şi tine şi seminţia ta de după tine'ntru tot neamul lor, legământ veşnic pentm ca Eu să fiu Dumnezeul tău şi al urmaşilor tăi de după tine" (Fc 17, 7) - de asemenea presupune supravieţuirea după moartea trupului, căci Dumnezeu nu poate fi Dumnezeul lui Avraam şi al urmaşilor lui, decât numai dacă Avraam şi aceştia trăiesc (cu sufletul) şi după moartea trupului. Faptul că această concluzie e logică, se vede de acolo că însuşi Mântuitorul din cuvintele: „Eu sunt Dumnezeul tatălui tău, Dumnezeul lui Avraam şi Dumnezeul lui Isaac şi Dumnezeul lui Iacov" (Iş 3, 6), scoate concluzia că Avraam, Isaac şi Iacov trăiesc sufleteşte după moartea lor trupească. El zice expres: „El nu este Dumnezeul morţilor, ci al viilor" (Mt 22, 32). Credinţa în supravieţuirea sufletului şi după moartea trupului se desprinde şi din cuvintele patriarhului Iacob rostite cu ocazia primirii veştii despre pretinsa moarte a fiului său Iosif: „Plângând mă voi pogon la fiul meu în locaşul morţilor!" (Fc 37, 35). Prin Şeol aci nu se înţelege mormântul lui Iosif, ci locul de petrecere a sufletului lui. Cu nădejdea vieţii de după moarte se mângâie şi Iacob pe patul de moarte. „Mântuirea Ta o aştept, Doamne!''(Fc 49,18). De altfel, expresia des repetată: „a se adăuga /«poporul său"'sau „la părinţii Săi''(Fc 25,8; 35, 29etc), nu înseamnă înmormântarea trupească în oarecare criptă comună, ci petrecere 367 Studiul Vechiului Testament împreună a sufletelor. Aceasta se vede din cuvintele de la Numere 20, 24: „Aaron se va adăuga h poporul său; că nu veţi intra în ţara pe care Eu le-am dat-o ca moştenire fiilor lui Israel, iar aceasta pentru că tare M'aţi supărat la apa Meriba". Sfântul Pavel arată lămurit că patriarhii au avut credinţă în viaţa viitoare, cea după moarte. „întru credinţă murit-au toţi aceştia, fără să fi primit roadele făgăduinţelor, dar de departe văzându-le şi îmbrăţişându-le, şi mărturisind că străini sunt ei şi călători pe pământ. Fiindcă cei ce vorbesc astfel fac dovadă cd-şi caută patrie; şi dacă s'arfi gândit la aceea din care ieşiseră, ar fi avut vreme să se'ntoarcâ; dar de fapt ei doresc una mai bună, adică cerească. Iată de ce Dumnezeu nu Se ruşinează să Se numească Dumnezeul lor: că Ie-a pregătit cetate" (Evr 11, 13-16). 4. în multe locuri vorbeşte Scriptura Vechiului Testament despre judecata, care va urma după moarte şi la care va fi supus fiecare om. Adevărul despre judecată presupune indirect credinţa în nemurire, căci altfel n'ar avea nici un rost dacă după constatarea bunătăţii sau a păcătoşeniei n'ar urma şi aplicarea sancţiunii cuvenite. Această sancţiune se poate aplica numai sufletului, căci trupul se întoarce şi se preface în pământul din care a fost luat. Vechiul Testament presupune şi judecata particulară, şi judecata universală. Judecata care va urma după moarte este înfăţişată ca „ZiuaDomnului"'sau ca „ziua răzbunării lui Dumnezeu": „Vai vouă celor ce doriţi (să vină) ziua Domnului! Ce este pentru voi aceasta zi a Domnului?: ea este întuneric, nu lumină" (Amos 5, 18). „Că Dumnezeu va aduce fiece faptă Iu judecată, în tot ascunzişul ei, fie că e bună, fie că e rea" (Ecc 12, 14). Judecata universală se aminteşte la Isaia: „Că, iată, Domnul ca focul va veni şi carele lui ca un vifor, să facă plată'ntru mânie şi-a Lui mustrare cu pară de foc. Căci cu focul Domnului fi-va judecat întreg pământul şi cu sabia Lui tot trupul: mulţi vor fi cei răniţi de Domnul" (îs 66, 15-16). Judecata va avea loc în valea Iosafat. „Voi strânge neamurile toate şi'n valea lui Iosafat le voi cobori şi-acolo Mă voi judeca cu ele" (Ioil 4, 2). Atunci se vor nimici şi se vor judeca toate neamurile. „Săpiară' ntru sfârşit de pe faţa pământului, zice Domnul: Să piară omul şi vitele, să piară peştii mării şi păsările cerului; şi vor slăbi necredincioşii şi pe nelegiuiţi îi voi nimici de pe faţa pământului, zice Domnul" (Sof 1, 1-2). Fenomenele premergătoare acestei judecăţi sunt plastic descrise în Isaia 24. 5. Credinţa despre nemurire se vede şi din credinţa despre învierea morţilor. Dumnezeu va nimici moartea. „El (Dumnezeu) a făcut ca moartea să piară pentru totdeauna' (îs 25, 8 - după Textul Masoretic). învierea morţilor o simbolizează şi celebra viziune a lui Iezechiel despre câmpul plin de oase omeneşti, pe care Duhul Domnului la sfârşitul veacurilor le va învia (Iezechiel capitolul 37). învăţătura despre învierea morţilor o expune lămurit profetul Daniel. „Şi mulţi dintre cei ce dorm în ţărâna pământului se vor trezi: unii la 368 Idei despre nemurire şi viaţă viitoare în Vechiul Testament viaţă veşnică, iar alţii la ocară şi ruşine veşnică. Şi cei ce au cunoaşterea vor străluci ca lumina cerului; iar din drepţii cei mulţi, ca stelele în vecii vecilor" (Dn 12, 2-3). 6. După înviere şi judecată va urma o viaţă nouă. Fiecare va lua cele cuvenite: cei buni răsplată, cei răi pedeapsă. Şi această viaţă nouă va fi veşnică. „Averea celor bogaţi e cetate tare, dar sărăcia e pustiirea necredincioşilor. Faptele celor drepţi sunt făcătoare de viaţă; dar roadele necredincioşilor, de păcate" (Pr 10, 16-17). Cei drepţi se vor veseli. „Şi'n ziua aceea vor zice: «lată-Lpe Dumnezeul nostru în care am nădăjduit, şi El ne va mântui; Acesta este Domnul, noi L-am aşteptat, noi ne-am bucuratşi'ntru mântuirea noastră ne vom veseli"" (îs 25, 9)· Veselia lor va fi veşnică. „ Că Domnul îi va întoarce şi veni-vor în Sion cu veselie şi cu veşnică bucurie; că laudă şi veselie vor veni asupra capului lor. fugit-au durerea, întristarea şi suspinul" (îs 51, 11). „în locul îndoitei voastre înfruntări şi'n locul ruşinării lor, bucura-se-vor de partea ce le va fi dată; de aceea pentru a doua oara vor moşteni pământul şi bucurie veşnică va fi pe capetele lor" (îs 61, 7). Păcătoşii sunt morţi în veci. Viermele lor nu doarme şi focul nu se stinge: „$i când vor ieşi vor vedea stârvurile oamenilor care Mi-au călcat poruncile; că viermele lor nu va muri şi focul lor nu se va stinge: ei pentru lumea'ntreagd privelişte vor fi" (îs 66, 24). 7. Ideile şi credinţa iudeilor şi a Vechiului Testament despre nemurire şi viaţa viitoare o arată şi cărţile necanonice. Acestea, privite ca documente istorice ale timpului care s'a scurs după încetarea profeţiei până la plinirea vremii (din sec. V î. H.) arată ca ideile de nemurire şi eshatologie au preocupat sufletele iudeilor. Ele mai arată că această concepţie a evoluat şi s'a extins şi la amănunte. Astfel, înţelepciunea lui Solomon vorbeşte lămurit despre existenţa şi nemurirea sufletului. „în răutatea lui, omul poate să ucidă, dar el nu poate să aducă înapoi duhul care aplecat, şi nici să scoată sufletul pe care moartea l-a primit' (Sol 16,14). Nemurirea sufletului este întemeiată în această carte pe faptul că omul este făcut după chipul şi asemănarea lui Dumnezeu. „Da, Dumnezeu zidit-a pe om spre nestricare, făcându-i chip asemeni cu veşnicia Lui" (2, 24). Cei decedaţi în stare păcătoasa pot şi dincolo de mormânt să capete iertarea. „Apoi, (Iuda Macabeul) strângând de la oamenii săi - prin bună vrere -cala două mii de drahme de argint, le-a trimis la Ierusalim pentru ca acolo să fie adusă o jertfă pentru păcat; o foarte frumoasă şi foarte plăcută faptă, insuflată de gândul învierii! Că dacă el n'arfi avut nădejdea că cei ce căzuseră vor învia, ar fi fost de prisos şi de râs să se roage pentru morţi" (2 Mac 12,43-44). Isus Sirah îl îndeamnă pe cititor la dărnicie pentru cei morţi. „Mărinimia ta să-i atingă pe toţi cei vii, şi nici pentru cei morţi să n'o opreşti" (Sir 7, 33). Aşa şi Tobit: „Presard-ţi pâinile pe mormântul drepţilor, dar păcătoşilor să nu le dai" (Tob 4, 17). Cei drepţi vor primi din mâna Dreptului Judecător răsplata. „De-aceea vor primi, din mâna chiar a Domnului, 369 Studiul Vechiului Testament cununa'mpdrătească-a strălucirii şi diadema frumuseţii, căci ei de dreapta Lui vor fi păziţi şi ocrotiţi vor fi, ca de un scut, de braţul S(Săuo"l 5,16).„Ferice de femeia cea stearpă dar curată, cea care'mpreunare'npăcat n'a cunoscut; ea-şi va cunoaşte rodul la cercetarea sufletelor. Ferice de-acel famen din ale cărui mâini n'a curs fărădelege, acel ce gânduri rele n'a îndreptat spre Domnul; el va primi răsplată pentru credinţa lui, un loc de mare slavă acolo'n templul Domnului"(Sol3,13-14). Domnul va judeca după dreptate şi nu va căuta în faţa oamenilor: „Căci Stăpânul-a-toate de nimeni nu Se teme, şi nici nu Se sfieşte de-a omului mărire; şi pe cei mici, şi pe cei mari, pe toţi El i-a făcut, pe ei, pe toţi, la fel îi are'n grijă("Sol 6, 7). Păcătoşii vor fi osândiţi de înseşi faptele„lŞoir. când va veni socoteala păcatelor lor, ei vor veni cuprinşi de spaimă, iar fărădelegile lor îi vor osândi din faţ(ăS"ol 4, 20). Dreptul va avea răsplată aleasă:„Cum de-a ajuns să fie la număr printre fiii lui Dumnezeu, şi parte sd-şi aibă printre sfinţi?'('Sol 5, 5). Chinurile celor răi vor fi cumpl„itVe:ai, vai acelor neamuri ce mâna şi-o ridică 'mpotriva naţiei mele, Căci Domnu-Atotputernic le va rosti osândă în ziua judecăţii dând trupul lor de pradă la flăcări şi la viermi, durerea să şi-o urle în veci, la nesfârş(iItd"t 16,17). Cu nădejdea răsplăţii veşnice suferă chinurile morţii nonagenarul Eleazar şi fraţii Maca„bŞeii.chiar dacă acum aş scăpa de pedeapsa oamenilor, nici viu şi nici mort nu voi scăpa din mâinile Celui-Atotputernic. Iată de ce, părăsind acum viaţa în chip curajos, mă voi arăta vrednic de bătrâneţile mel(e2"Mac 6, 26-27)„. E de dorit să părăseşti viaţa prin mâna oamenilor când aştepţi nădejdea dată de Dumnezeu caprin El vei învia: căci pentru tine (regele Antioh) nu va fi înviere spre v(i2aţMă"ac 7, 14), se încurajează în faţa morţii cel de al patrulea fiu macabeu. 8. Un subiect deosebit al literaturii apocrife este sfârşitul lumii şi soarta eshatologică a omului. Şi din aceste scrieri se poate cunoaşte credinţa iudeilor în nemurirea sufletului şi în viaţa viitoare. Deşi cele mai multe apocrife sunt rodul fanteziei bolnăvicioase, rămâne însă cert faptul credinţei eshatologice ce se desprinde din ele. Astfel, cartea a IV-a a Macabeilor de cuprins religios-filosofic arată că credinţa în nemurirea sufletului nu se cuprinde în învierea morţilor, ci în viaţa continuă din cer. Cartea Enoh, în partea a Ii-a (37, 71), se ocupă de soarta celor aleşi (buni) şi a celor păcătoşi şi de judecata din urmă. Cartea a IV-a a lui Ezdra e scrisă cu scopul să îndrepte atenţia oamenilor spre sfârşitul vieţii şi să o abată de la grija excesivă pentru viaţa trecătoare. Cu scopul acesta se ocupă şi de judecata la care va ajunge orice om şi orice faptă omenească şi descrie răsplata celor drepţi şi pedeapsa celor păcătoşi. Sfântul Ambrozie se foloseşte de cartea aceasta şi reproduce în întregime învăţătura ei despre viaţa de după moarte. Idei despre nemurire şi viaţă viitoare în Vechiul Testament „Şi va fi lumina lunii ca lumina soarelui, iar lumina soarelui va fi de şapte ori mai mare în ziua aceea când Domnul va tămădui scrântitura poporului Său şi când durerea rănii tale o va vindec(aI"s 30, 26).„Soarele nu va mai apune şi nici luna nu va mai scădea, căci Domnul îţi va fi lumină veşnică şi zilele plângerii tale vor lua sfârşit"(Is 60, 20). Acolo va fi veselie deplin„ăC:ă va fi cerul nou şi pământul nou, iar ei nu-şi vor aminti de cele ce-aufost, şi nici că ele vor veni în inima lor-, ci veselie şi bucurie vor afla într'însul, că, iată, Eu fac Ierusalimul bucurie şi veselie'îmifac poporu'(lI's 65,17-18). întreg oraşul cu toţi locuitorii va fi sfânt.„Şi tot Asaremotul dinspre pârâul Cedrilor până'n colţul dinspre răsărit al Porţii Cailor va fi sfinţire Domnului; prăbuşire nu va mai fi, şi niciodată nimicire"'(Ir 31, 40). El va fi slăvit şi în pac„eŞ:i Domnul fi-va împărat peste tot pământul; în ziua aceea va fi un singur Domn, iar numele Său, unul, înconjurând întreg pământul; şi pustia, de la Ghebapână h Rimon, spre miazăzi de Ierusalim. Iar Rama va rămâne pe locul ei. De la poarta lui Veniamin până h locul primei porţi, până la poarta colţurilor şi până la turnul lui Hananeel şi până la teascurile regelui vor locui ei într'însul; şi nu va mai fi nici un blestem şi va locui Ierusalimul fără nici o fric(ăZ"a 14, 9-11). 10. în sfârşit, ca mărturie a concepţiei transcendente a iudeilor crescuţi şi educaţi în spiritul Scripturilor, ne putem referi şi la credinţa contemporanilor Mântuitorului Iisus Hristos. Este cunoscut faptul că adversarii Lui, cărturarii şi fariseii, căutau înadins să-L prezinte poporului ca pe unul care nu ţine Legea şi nu învaţă adevărurile Sfintei Scripturi, cu scopul de a-L compromite. De aceea îl acuzau o dată că nu ţine sâmbăta, altă dată că nu observă legile curăţiei levitice şi cu pilda Sa îi îndeamnă la aceasta şi pe ucenicii Lui. Niciodată însă nu-L acuză că ar fi în dezacord cu Legea în ce priveşte nemurirea sufletului, învierea morţilor şi judecata lumii sau pedeapsa şi răsplata veşnică. Din contră: reuşeşte să astupe gurile saducheilor cu tâlcuirea textului din Ieşire 3, 6, deducând din el învăţătura despre existenţa sufletului şi învierea morţilor (Mt 22,23 ş. u.). Niciodată Mântuitorul nu e contrazis când vorbeşte despre nemurirea sufletului sau despre cele din urmă ale omului, semn că a fost în deplin acord cu credinţa contemporanilor Săi. Bibliografie Martin-Achard, R.D, e la morte ă la resurection d'apres, VAncien Testament, Neuchatel, Paris, 1956. 9. împărăţia veşnică cerească se descrie în Vechiul Testament sub icoana Noului Ierusalim„.Ospăţ va face Domnul Atotţiitorul pentru toate neamurile-, pe muntele acesta vor bea veselie, vin vor be(Ias"25, 6). Acolo va fi strălucire mare: 370 371 Raportuldintre Vechiul şiNoul Testament 3. Raportul dintre Vechiul şi Noul Testament 1. Multe dificultăţi de ordin exegetic, religios şi moral s'au născut de pe urma necunoaşterii sau neţinerii în seamă a raportului adevărat dintre Vechiul şi Noul Testament. Raţionalismul biblic respinge profeţiile şi împlinirea lor. Această împlinire o socoteşte pură acomodare, pioasă sau frauduloasă. Mulţi rătăciţi socotesc obligatorii unele dispoziţii ale Vechiului Testament şi pentru creştinii Noului Testament. Alţii fac cap de acuză împotriva Vechiului Testament din pricina legilor morale în stare embrionară şi imperfectă, potrivit stării omenirii de sub stăpânirea păcatului şi a fazei de evoluţie spre perfecţiunea evanghelică. Sunt unii care resping pur şi simplu întreg Vechiul Testament, ca ieşit din uz şi socotindu-1 înlocuit cu Noul Testament. Aceştia îl socotesc ca un document istoric al poporului iudeu, o pură literatură naţională, care tratează istoria, credinţa religioasă şi aşezarea politico-socială a acestui popor. Fireşte că în asemenea concepţie singurul punct de legătură între cele două Testamente este persoana lui Iisus Hristos, Care S'a născut după trup în sânul acestui popor. Pentru evitarea rătăcirilor, care din punct de vedere doctrinar sunt primejdioase şi din punct de vedere moral pot să fie păgubitoare, e necesar să se cunoască raportul adevărat al celor două Testamente. Această cunoaştere duce la aprecierea valorii reale a Vechiului Testament şi la cunoaşterea autorităţii lui. 2. Cel mai autentic şi cel mai indicat învăţător, în privinţa aceasta, este Noul Testament. Acesta ne spune că Vechiul Testament este făgăduinţă, imagine şi umbră, iar Noul Testament este împlinire, adevăr şi trup. Iată învăţătura Sfântului Apostol Pavel în această privinţă: „Şi toate acestea li s'au întâmplat lor (iudeilor, în deşert) ca pilde şi au fost scrise spre povâţuirea noastră, a celor care-am ajuns sfârşiturile veacurilor" (1 Co 10, 11). „Aşadar, nimeni să nu vă judece pentru mâncare sau băutură sau cu privire la vreo sărbătoare sau lună nouă sau sâmbete; ele sunt o umbră a celor viitoare, dar trupul e al lui Hristos" (Col 2, 17). „într'adevăr, având doar umbra bunurilor viitoare, şi nu chipul însuşi al lucrurilor, cu aceleaşi jertfe care ne'ncetat se aduc an după an, legea nu-i poate niciodată face desăvârşiţi pe cei ce se apropie" (Evr 10, 1). între Vechiul şi Noul Testament este, prin urmare, o legătură indisolubilă, intimă, o armonie evidentă. Vechiul Testament este prevestire, care se împlineşte în Noul Testament. Acesta este scopul şi rostul celui Vechi. Scopul însă, cu toate că este ultim în ordinea executării, în intenţie este anterior realizării lui. Nimerit exprimă aceasta Fericitul Augustin în cuvintele: „Novum Testamentum in Vetere 372 latet, Vetus in Novo patet". Iată care este armonia teologică între cele două Testamente. Vechiul Testament cuprinde istoria pregătirii mântuirii neamului omenesc, care mântuire se desăvârşeşte în Noul Testament. Amândouă Testamentele sunt părţi integrante ale aceluiaşi scop divin: mântuirea omenirii: acolo, în Vechiul Testament, pregătită şi prevestită, aici, în Noul Testament, realizată şi arătată. Această armonie Dumnezeu o face pe trei căi: a) pe calea profeţiilor verbale; b) prin simboluri profetice, şi c) prin chipuri şi prefigurări istorice. Profeţiile verbale sunt texte care prevestesc evenimente viitoare contingente. Simbolurile biblice sunt persoane, lucruri sau acţiuni sensibile, care reprezintă lucruri abstracte, adevăruri de credinţă şi morală sau persoane, lucruri sau acţiuni prezente şi viitoare. în Sfânta Scriptură sunt foarte frecvente simbolurile. Mai utilizate sunt simbolurile rituale (circumcizia, sacrificiile, victimele, sărbătorile etc), viziunile simbolice (ex. câmpul plin cu oase, la profetul Iezechiel, capitolul 37) şi acţiunile profetice simbolice, de exemplu: purtarea jugului de către profetul Ieremia (Ir 28, 10). Tipurile sunt persoane, lucruri sau acţiuni din Legea veche, care prevestesc lucruri, persoane sau acţiuni din Legea Nouă (de exemplu: profetul Iona - Mt 12, 39-41; Le 11, 30; Mt 16, 4). Reguli concrete pentru aflarea simbolurilor, a profeţiilor şi a tipurilor ne dă Hermeneutica biblică. Cu toate că Vechiul Testament are caracter general prefigurativ, fiind umbră a celor viitoare (Col 2, 17) şi călăuză spre Hristos (Ga 3, 24) şi cu toate că în sensul acesta a încetat, după cum arată Sfântul Pavel: „desfiinţează ceea ce este întâi pentru ca să-l statornicească pe cel de-al doilea" (Evr 10, 9), „iar dacă a venit credinţa (Noul Testament), nu mai suntem sub călăuză (Vechiul Testament)" (Ga 3, 25), totuşi îşi are rostul său, autoritatea şi demnitatea sa, precum se va vedea în următoarele. 3. Vechiul Testament, precum s'a spus, face parte din iconomia mântuirii neamului omenesc. Aici se arată cum a pregătit Dumnezeu această mântuire, cum a ţinut, de-a lungul veacurilor, trează ideea mesianică, cum a păstrat credinţa adevărată (monoteismul) şi cum s'a îngrijit ca, la „plinirea vremii", Hristos să fie arătat, cunoscut şi primit drept Mesia Izbăvitorul. Această pregătire este făcută de Dumnezeu în mai multe faze. După căderea în păcat şi după potop până la Avraam, Dumnezeu Se descoperă omenirii întregi (faza primordială). După chemarea lui Avraam, Dumnezeu alege familia acestuia şi prin el poporul care se va naşte din el, pentru a-1 avea în grijă specială în vederea mântuirii universale (faza a doua). De aici omenirea se împarte în două: de o parte este mozaismul (monoteismul), de altă parte păgânismul (idolatria). Scriptura Vechiului Testament ne arată istoria acestui popor ales şi felul lui de viaţă, trăită după rânduielile date de Dumnezeu prin robul Său Moise. O dată cu venirea lui Mesia însă, alegerea a încetat prin realizarea scopului acestei alegeri. Totodată au început, fireşte, şi rânduielile felului de viaţă, date cu scopul izolării 373 Studiul Vechiului Testament lui de alte neamuri, nefiind justificată pe mai departe izolarea. Astfel, multe lucruri prescrise în Legea Veche, pierzându-şi rostul, au încetat de a mai obliga. Multe, dar nu toate, căci pe lîngă alegerea şi izolarea sa, poporul biblic şi-a avut şi viaţa şi istoria sa proprie. Poporul ar fi existat şi dacă nu ar fi fost ales. Fiii lui şi-au trăit şi viaţa lor individuală, şi colectivă, conduşi de credinţă şi adevăruri mântuitoare, comune şi celor aleşi, şi păgânilor, întreaga omenire având deopotrivă datoria de a-L cunoaşte pe Dumnezeu, de a-L cinsti şi de a-I împlini voia. Aceeaşi voinţă divină, aceleaşi adevăruri şi aceleaşi legi morale, pe care Dumnezeu le-a sădit în sufletul tuturor oamenilor (legea naturală), poporul le-a avut şi promulgate pozitiv prin tablele legii şi interpretate autentic de trimişii lui Dumnezeu (profeţii în sensul larg). Fireşte că aceste legi şi adevăruri dogmatice şi morale universale şi etern valabile nu au încetat de a obliga şi după desfiinţarea Legii Vechi ca „învăţător spre Hristos" sau „ca umbra celor viitoare". Deci avându-se în vedere caracterul general al Vechiului Testament, trebuie să se caute şi trebuie să se facă deosebire între lucruri care au avut caracter temporar şi care au un caracter etern şi universal. Cele de categoria întâi au încetat, cele din categoria a doua au rămas fie ca mugure al stării de perfecţiune din Legea Nouă, legea darului şi a desăvârşirii, fie întregi. 4. Dacă Dumnezeu nu ne-a descoperit toate adevărurile dogmatice nici nouă, creştinilor, celor de sub Legea desăvârşirii, ci numai pe acelea a căror cunoaştere ne este necesară şi folositoare, cu atât mai puţin ne putem aştepta la o dogmatică completă şi lămurită în Vechiul Testament. Dumnezeu comunică adevăruri dogmatice oamenilor din timpul Vechiului Testament în acea măsură şi în acea formă în care le sunt necesare şi în care le pot pricepe. Deşi măsura şi forma comunicării sunt potrivite timpului şi oamenilor, adevărul însuşi nu este altul decât cel singur şi etern. Adevărurile dogmatice ale Vechiului Testament sunt aceleaşi, în fond, ca şi cele ale Noului Testament. Deci în privinţa dogmatică, Vechiul Testament n'are caracter temporar. Vechiul Testament este categoric monoteist. Are noţiunea Dumnezeului adevărat. Dumnezeu este descris prin atributele Sale, care arată fiinţa Sa adevărată. „Ascultă, kraele, Domnul, Dumnezeul nostru, este singurul Domn" (Dt 6, 4). Acest Dumnezeu este veşnic (Fc 1,1,21,33; Iş 3,16 etc), neschimbat (Nm 23,19), atotştiutor (Ps 7, 10), atotputernic (Ps 135, 6), poartă de grijă tuturor (îs 41, 15). El vrea mântuirea tuturor (Iz 33,11), este sfânt (Lv 11, 44), înţelept şi drept, Care nu caută la faţa oamenilor (Dt 10,17), este credincios în împlinirea făgăduinţelor Sale (Dt 32, 4; Nm 23, 19), este Domnul cerului şi al pământului (Dt 10, 14) şi stăpânul tuturor (Dt 22, 39). Dumnezeu este fiinţa spirituală, pentru că El nu poate fi văzut şi. deci nici nu poate fi reprezentat în nici o formă (Dt 4,15; Iş 32, 20), El nu poate fi localizat în spaţiu (3 Rg 8, 27; 2 Par 6,18; îs 66, 1), dar pentru aceea este omniprezent (Ps 139, 7-10). Fireşte că această cunoaştere a fiinţei adevărate a lui Dumnezeu nu exclude antropomorfismele şi antropopatismele, 374 Raportul dintre Vechiulşi NoulTestament aşa precum şi noi, creştinii, având cunoaşterea mai perfectă a lui Dumnezeu ne folosim de acest fel impropriu de a vorbi (antropomorfismul este atribuirea membrelor trupeşti, omeneşti, lui Dumnezeu: ochiul lui Dumnezeu, mâna lui Dumnezeu, iar antropopatismul este atribuirea pasiunilor omeneşti lui Dumnezeu: mânie, iubire). Este adevărat că în Vechiul Testament antropomorfismele sunt mai frecvente şi grosolane, dar trebuie să se ţină seama de firea deosebită a poporului biblic, care a fost mai carnală şi mai puţin spirituală decât a altor popoare, şi mai ales decât a noastră, a creştinilor. învăţătură dogmatică aflăm în Vechiul Testament şi despre alte adevăruri ca: anghelologia (Fc 16, 7; 18,1; 28,12; 3 Rg 22, 9; Dn 10,13; Jd 13, 20; Za 1,12; Mal 3, 25 etc), păcatul strămoşesc (Os 6, 7; Ps 50, 7; Iov 14, 4; Ir 17, 9), necesitatea pocăinţei, nemurirea sufletului, judecata particulară şi universală, răsplata şi pedeapsa veşnică etc. Cărţile de învăţătură dogmatică creştină arată cu prisosinţă că multe adevăruri dogmatice se află în Vechiul Testament şi dovedirea lor se face şi cu texte scoase de aici. 5. Ceea ce s'a spus despre învăţătura dogmatică a Vechiului Testament trebuie să se spună şi despre învăţătura morală. Nici această învăţătură n'are caracter temporar. Iisus spune ascultătorilor Săi: „Pe scaunul lui Moise s'au aşezat cărturarii şi fariseii; deci pe toate câte vă vor spune faceţi-le şi păziţi-le, dar după faptele lor să nu faceţi, că ei spun, dar nu fac"(Mt 23, 2-3). Deci învăţătura morală a Vechiului Testament este bună şi adevărată în esenţă, valabilă pentru totdeauna. Dar numai în esenţă. Mântuitorul însuşi o aprobă, dar o desăvârşeşte, o curăţă de elementele omeneşti, o completează cu porunci noi şi cu sfaturi, o îmbogăţeşte şi o înnobilează cu motivări spirituale şi transcendentale, o face mai eficace cu harul şi instrumentele acestuia: Sfintele Taine. „Să nu socotiţi că am venit să stric Legea sau proorocii; n'am venit să stric, ci să plinesc" (Mt 5, 17). Cât priveşte pe prooroci, Mântuitorul Hristos împlineşte profeţiile despre Mesia Izbăvitorul în însăşi Persoana Sa. Cât priveşte legea morală din Vechiul Testament, pe aceea o desăvârşeşte. Dovadă paralela pe care o face între Legea Veche şi cea Nouă în aceeaşi cuvântare, în acelaşi context: în predica de pe Munte. De aici se vede în ce sens se face această desăvârşire, această perfecţionare. Tot ce a fost incomplet acum se completează, tot ce a fost unilateral, acum se universalizează, tot ce a fost răstălmăcit, acum se îndreptează, tot ce a fost abuz, se curmă. Nu se osândeşte numai fapta externă săvârşită, ci păcatul se distruge în rădăcina lui, în embrion, în intenţia şi gândul păcătos al minţii. „Aţi auzit că s'a spus celor de demult: Să nu ucizi; iar cel ce va ucide, vrednic este de judecată. Eu însă vă spun Oricine se mânie pe fratele său, vrednicvafidejudecată... "(Mt 5,22). în caz de desfrânare, Legea osândeşte fapta. „Eu însă vă spun că oricine se uită la o femeie spre a o pofti s'a şi desfrânat cu ea în inima lui" (Mt 5, 28). Nu rareori Legea a fost călcată prin abuzuri, răstălmăciri sau obiceiuri strămoşeşti, care au întunecat 375 Studiul Vechiului Testament sensul adevărat al ei. Hristos restabileşte adevărul, reînvie Legea, demnitatea ei pângărită. „ Că Dumnezeu a zis: Cinsteşte pe tatăl tău şi pe mama ta, iar cel ce va grăi de rău pe tatăl său sau pe mama să fie pedepsit cu moarte. Voi însă spuneţi: Cel ce i-ar zice tatălui său ori mamei sale: Darul cu care aş putea să te ajut I l-am dăruit lui Dumnezeu, aceL· poate să nu cinstească pe tatăl său ori pe mama sa. Aşadar, aţi desfiinţat porunca lui Dumnezeu de dragul datinei mostre" (Mt 15, 4-6). Şi în câte cazuri n'a trebuit să intervină Mântuitorul din cauza interpretării făţarnice a Legii lui Dumnezeu. De altfel, şi în Legea Veche ca şi în cea Nouă, totul se reduce la îndatorirea de căpetenie a omului de a-L iubi pe Dumnezeu, care este temeiul şi izvorul tuturor celorlalte îndatoriri. în fruntea poruncilor din Decalog stă porunca credinţei într'un singur Dumnezeu (Iş 20, Dt 5). Această poruncă însă nu cere numai acceptarea teoretică a unui adevăr dogmatic, ci cere iubirea lui Dumnezeu, care să ducă la împlinirea tuturor celorlalte porunci. Aşa tâlcuieşte însuşi textul sacru, porunca I din Decalog: „Ascultă, Israele, Domnul, Dumnezeul nostru, este singurul Domn. Să-L iubeşti pe Domnul, Dumnezeul tău, din toată inima ta, din tot sufletul tău şi din toată puterea ta. Cuvintele acestea pe care ţi le spun eu astăzi să fie în inima ta şi în sufletul tău" (Dt 6, 4-6). Poruncile din Decalog, de altfel, ca porunci naturale şi pozitive divine, sunt reamintite în mai multe locuri ale Noului Testament. Aşa, porunca întâi este amintită la Mc 12, 29; 10, 38; Le 10, 21; a doua la FA 15, 29; 1 In 5, 21; a cincea la Mt 15, 4; 19,19; Mc 7,10; a şasea la Mt 5, 21-29; 19,18; a şaptea la Mt 5, 27-32; 18,19; la Mc 10,19; a opta la Mt 19,18; Mc 10,19; a noua la Mt 3, 33-37; 19,18; Mc 10,19; Rm 13, 9; a zecea la Rm 13, 9. Chiar iubirea aproapelui se află poruncită şi în Vechiul Testament, deşi în sens mai restrâns. Numai o interpretare şi o practică greşită i-a dus pe iudei la concepţia că legea iubirii i-ar cuprinde numai pe conaţionali, ajungându-se în cele din urmă la excluderea totală a celui de alt neam, precum se vede la Matei 5, 43: „Aţi auzit că s'a spus: Să-l iubeşti pe aproapele tău şi să-l urăşti pe vrăjmaşul tău". în Vechiul Testament această poruncă nu se află în formularea aceasta. Dispoziţia divină, de a iubi mai mult pe conaţionali decât pe străini, evreii au interpretat-o în sens greşit, iubindu-i numai pe conaţionali şi urându-i pe străini. Cât de contrară a fost această practică faţă de voinţa divină, se vede din dispoziţiile umanitare impuse evreilor şi faţă de străini. în Vechiul Testament vor fi şi unele dispoziţii în mai puţin acord cu legile morale ale Noului Testament. Acestea însă trebuie înţelese şi apreciate, avându-se în vedere că Vechiul Testament nu este legea desăvârşirii, ci este o fază a evoluţiei omenirii spre desăvârşire. Apoi multe dispoziţii contrare iubirii evanghelice se justifică şi prin voinţa divină de a izola poporul de la contactul şi familiaritatea cu străinii. Contradicţii reale însă între legea morală a Vechiului Testament şi cea a Noului Testament nu sunt. 6. Afară de învăţături dogmatice şi morale, Vechiul Testament cuprinde şi dispoziţii de orânduire socială, politică şi religioasă, legi civile şi legi ceremoniale. 376 Raportuldintre Vechiul şiNoul Testament Legile civile normau viaţa publică şi particulară. Temelia acestor legi a fost regimul teocratic. Tot ce se dispune emană de la Iahve, supremul legislator. Legile civile normau raportul evreului faţă de semenul lui şi faţă de stat. Ele s'au extins la toate ramurile şi manifestările vieţii publice şi particulare. în Vechiul Testament se cuprind dispoziţii privitoare la organizaţia de stat şi administraţia publică, la justiţie, la dreptul civil şi penal, la căsătorii etc. Deoarece aceste dispoziţii aveau caracter trecător, au fost în vigoare până ce poporul a avut independenţă şi viaţă organizată de stat. După ruina politică, naţională şi religioasă, întâmplată în anul 70 al erei creştine, aceste legi au devenit fără rost, abolindu-se de la sine. încetând scopul pentru care au fost date, au încetat şi ele de a mai fi utile. Au devenit moarte, inoperante. Multe din ele au fost depăşite de timp, astfel că nici reînvierea lor nu este posibilă. Altele ar putea fi aplicate după dorinţa individuală sau colectivă. însă fără pretenţie de obligaţie pozitivă divină. Din această categorie sunt şi legile relative la deosebirea între mâncăruri curate şi necurate. Aceste dispoziţii s'au dat în vederea izolării poporului biblic de păgâni, pentru a-i opri de la familiaritatea cu aceştia. Or, în Legea Nouă nemaifăcându-se deosebirea între neamuri, nu e necesară nici izolarea, nici mijloacele izolării. Astfel stau lucrurile cu legile ceremoniale, adică cele referitoare la cultul divin. Deoarece nici misterele nu s'au putut comunica oamenilor decât numai în măsura capacităţii lor de cunoaştere şi înţelegere, ca nu cumva să fie respinse cele ce nu pot fi înţelese, tot astfel dispoziţiile ceremoniale s'au dat poporului primitiv sub învelişul lucrurilor sau acţiunilor sensibile. Semnificaţia acestor legi este: a) literală, în scopul de a se evita idolatria, a se reaminti vreo binefacere a lui Dumnezeu, a se arăta maiestatea divină sau pentru a se manifesta prin semne sau acţiuni externe simţăminte interne sufleteşti; b) simbolică: spre a se arăta printr'o acţiune externă ceva abstract, intern, şi c) tipică profetică: pentru a prevesti pe Mesia, împărăţia şi darurile Lui. Aceste ceremonii nu l-au îndreptat pe om în interiorul său, deoarece „dacă dreptatea (îndreptarea) vine prin Lege (cea mozaică), Hristos a murit în zadar" (Ga 11, 21), ele au produs numai o stare externă legală levitică. „Fiindcă dacă sângele de ţapi şi de tauri şi cenuşa dejunincă, stropindu-i pe cei întinaţi, îi sfinţeşte prin curăţirea trupului, atunci sângele lui Hristos, Cel ce fără prihană prin veşnic Duh Is'a adus lui Dumnezeu, cu cât mai mult va curaţi conştiinţa voastră de faptele cele moarte, ca să-I slujiţi Dumnezeului-Celui-Viu!" (Evr 9,13-14). „Dimpotrivă, prin efe(jertfele Vechiului Testament) în fiecare an se face amintirea păcatelor, şi aceasta, pentru cd-i cu neputinţa ca sângele de tauri şi de ţapi să înlăture păcatele" (Evr 10, 3-4). Ceremoniile au avut însă şi un rost prefigurativ, au fost umbra realităţii viitoare, a trupului viitor. Aceste ceremonii, o dată cu venirea lui Hristos, au început a înceta şi prin Patimile şi moartea Lui, au şi încetat definitiv, împlinindu-se adevărul lor. Deoarece rostul acestor legi a fost şi prefigurativ, după realizarea celor prefigurate nu mai au nici un rost, acesta fiind realizat. Ţinerea şi practicarea 377 Studiul Vechiului Testament Ι Raportuldintre Vechiul ştNoul Testament lor mai departe, cu întreg rostul lor prefigurativ, implicit ar însemna aşteptarea venirii lui Mesia, deci respingerea mesianităţii lui Iisus Hristos. De aceea aceste legi se numesc moarte şi aducătoare de moarte. Că dispoziţiile ceremoniale ale Vechiului Testament au avut caracter prefigurativ tipic mesianic, se vede din textele referitoare la aceasta din Noul Testament. Templul a fost icoana pentru timpul de faţă (Evr 9, 9), jertfele sângeroase au prefigurat jertfa Mântuitorului (Evr 9, 3), tot astfel şi cele nesângeroase (Evr 7), şi sărbătorile (Col 12, 16-17). Mielul pascal şi azima au fost tipul lui Hristos (1 Co 5, 7; In 1, 29, 36; 19, 36; Ap 13, 8). Sinagoga a fost tipul Bisericii (In 10, 16, Ga 4, 22-31). 7. Interpretarea şi împlinirea profeţiilor textuale (directe) mesianice în persoana lui Hristos o arată cu prisosinţă formula: „Ceeaces'a întâmplat, ca să se plinească ces'a zis de Domnul prin Proorocul", cu care introduc, în multe cazuri, autorii Noului Testament aplicarea profeţiilor la Iisus Hristos. Jar acestea toate s'au făcut ca să se plinească ceea ce s'a spus de Domnul prin proorocul ce zice: Iată, Fecioara va avea înpânteceşi va naşte Fiu şi-L vor chema cu numele deEmanuel, care se tâlcuieşte: Cu noi este Dumnezeu" (Mt 1, 22-23, cf. îs 7,14; mai vezi Mt 2, 17-18, cf. Ir 51, 15; Mt 2, 15-16; cf. Os 11, 1; Mt 2, 5; cf. Mi 5, 2; In 19, 36; cf. Iş 12, 46; In 19, 37; cf. Za 12, 10). împlinirea acestor profeţii face ca Vechiul Testament să aibă valoare documentară durabilă şi autoritate divină pentru dovedirea mesianităţii Mântuitorului şi a Dumnezeirii Lui. Pe lângă aceasta, întreaga activitate mântuitoare a Bisericii se întemeiază pe realitatea supranaturală a Vechiului Testament. Pe realitatea intrării în lume a păcatului se bazează necesitatea mântuirii şi a Mântuitorului-Dumnezeu. Pe universalitatea păcatului (monogenismul biblic al neamului omenesc) se reazemă universalitatea mântuirii prin Mesia. Fără Vechiul Testament, Noul Testament este suspendat în aer, fără suport real şi istoric. Vechiul Testament este abecedarul Noului Testament. Cu ajutorul aceluia îl putem citi şi înţelege pe acesta. Vechiul Testament este izvorul din care a ieşit Noul Testament, este mugurele şi rădăcina din care a crescut şi a răsărit. Bine constată Sfântul Ioan Hrisostom: „întâi germinează iarba în legea naturii, apoi produce spice în Legea luiMoise, mai pe urmă rod deplin în Evanghelii" însuşi Noul Testament este continuarea Vechiului Testament. Dovadă cele peste 200 de citate textuale şi cele peste 3000 aluzii din el. Caracterul Vechiului Testament de „învăţător" n'a încetat şi nu va înceta niciodată, căci nu numai pentru iudeii de sub stăpânirea Legii Vechi, ci şi pentru omenirea întreagă are valoare pedagogică. De aici s'au putut convinge iudeii şi se poate convinge oricine, că Dumnezeu, pentru pregătirea omenirii la mântuire a ales un popor în mijlocul căruia a făcut descoperiri. Armonia dintre cele două Testamente confirmă adevărul şi valoarea lor. Profeţiile mesianice sunt dovezi istorice pentru toate timpurile. învăţătura pe care o dă Mântuitorul în sinagoga din Nazaret este pentru toate timpurile şi pentru toţi (Le 4, 18-21; cf. îs 61, 1). Celor doi ucenici în drum spre Emaus, Hristos le tâlcuieşte Scripturile, care 378 vorbesc despre El: „Şi, începând de la Moise şi de la toţi profeţii, le-a tâlcuit din toate Scripturile cele despre El" (Le 24, 27), şi ei ni le tâlcuiesc nouă. Este o constatare tristă, dar adevărată ceea ce a spus Mântuitorul contemporanilor Săi: „Că dacă l-aţi crede pe Moise, M'aţi crede şi pe Mine, fiindcă el despre Mine a scris. Iar dacă celor scrise de el nu le daţi crezare, cum veţi crede în cuvintele Mele?1'(In 5,46- 47). Realitatea arată că respingerea Vechiului Testament este în acelaşi timp şi respingerea Noului Testament. Toţi aceia care resping Vechiul Testament îl resping şi pe cel Nou, pentru că logic şi istoric trebuie să-1 respingă. La această concluzie se ajunge însă numai atunci când nu se cunoaşte raportul adevărat între Vechiul şi Noul Testament şi nu se cunoaşte rostul adevărat al celui Vechi. Bibliografie Neofit Scriban, Vechiul Testament studiat duce la cel Nou, Bucureşti, 1876; Guiilard, Iesus Christ et Ies propheties messianiques, Paris, 1905; Cettli, Die Autorităt des Alten Testaments fur den Christen, 1906; E. Kşning, Die messianischen Weissegungen des A.T., Stuttgart (3), 1925; L. Deunefeld, Le Messianisme, Paris, 1929; Gh. Ghia, Atitudinea Mântuitorului faţă de Legea Vechiului Testament, Craiova, 1929; I. Popescu-Mălăeşti, Valoarea V. Testament pentru creştini, Bucureşti, 1932; L. G. Munteanu, Vechiul Testament şi creştinismul, Cluj, 1937; V. Prelipceanu, însemnătatea Vechiului Testament, Cernăuţi, 1938; W. Eichsodt, Christus in Alter Testament, Basel, 1939; P. Lestringant, Essai sur l'unite de la Revolution biblique, Paris, 1942; W. Wischer, Das Christuszeugniss des Alt. Test., Zurich, I, 1942, II, 1943; N. Neaga, Hristos în Vechiul Testament, Sibiu, 1944; J. Coppens, Les harmonies des deux Testaments, Paris, 1949; C. H. Dodd, According the Scriptures, London, 1952; Pierre Grelot, Sens chretien de l'Ancien Testament, Paris, 1962; Gh. Bogdaproste, Valoarea Vechiului Testament pentru creştini, în „ST", 1971; Pr. Prof. VI. Prelipceanu, Cuvântul lui Dumnezeu în viaţa Bisericii, Unitatea Sfintei Scripturi, temei pentru interpretarea hristologică a Vechiului Testament, în „ST", 1971; Pr. Prof. M. Chialda, Raportul dintre Vechiul şi Noul Testament, Unitatea Sfintei Scripturi, în „BOR", 1981. 379 Bibliografie suplimentară Comentariipatristice şimoderne: D. Guthrie, J. A. Motyer, The New Bible Commentary Revised, Inter-Varsity Press, London, 1973. Mattehew Henry's Commentary, In One Volume, Grand Rapids, Michigan, 1996. Zondervan, NN Bible Commentary, voi 1: Old Testament, Grand Rapids, Michigan, 1994. The NIV Study Bible, New International Version, Colorado Springs, USA, 1978. Matthew Black, Η. Η. Rowley, Peake's Commentary on The Bible, Nelson, Canada, 1980. J. A. Bewer, The Book ofthe Twelve Prophets in the Authorized Version, Harper's Annotated Bible Series 1-2, New York, 1949. S. L. Brown, The Book ofHosea, Westminster Commentaries, London, 1932. A. Cohen, The Twelve Prophets, London, Soncino, 1948. Ed. Jacob, C. A. Keller and S. Amsler, Osie, Joel, Abdias, Jonas, Amos, Commentaire de Γ Ancien Testament 1 la, Neuchatel, Delachaux st Niestle, 1965. Ed. Jacob, Osee, Labor et Fides, Geneva, 1968. Cărţi,studiişiarticole: A. în româneşte: Pr. Prof. dr. Dumitru Abrudan şi Diac. Prof. dr. Emilian Corniţescu, Arheologia biblică, Bucureşti, 1994. 381 Bibliografie suplimentară Pr. Prof. dr. Dumitru Abrudan, Profeţii şi rolul lor în istoria mântuirii, în Rev. „Μ. Α.", nr. 3-4, pp. 139-149, 1983. B. în alte limbi: a) Teologii ale Vechiului Testament: Flavius Josephus, The Complete Works, GrandRapids, Michigan, 1981. Philon AL, The Works ofPhilo, Hendrickson, Massachusetts, 1993. A. Gelin, Les idees maîtresses de l'Ancien Testament, Lectio divina 2, Paris, 1948. Ed. Jacob, Thiologie de l'Ancien Testament, Neuchatel, 1968. J. B. Payne, The Theology of Older Testament, Academie Books, Michigan, 1980. G. von Rad, Thiologie de l'Ancien Testament, 2 voi, Geneva, 1963, 1967. C. Westermann, Theologie de l'Ancien Testament, Geneva, 1985. b) Monografii, studii şi articole: Ch. Briggs, Messianic Prophecy, Hendrickson, Massachusetts, 1961. M. Buber, The Prophetic Faith, Ν. Υ., 1960. J. Coppens, Le Messianisme royale, 1968 et Le Messianisme et sa releve prophetique, Leuven, 1989. J. Day, Wisdom in Ancient Israel, Cambridge, 1995. O. Eissfeldt, Kleine Schriflen I, T'bingen, 1962. G. Fohrer, Die Propheten des Alten Testament, I, G'tersloh, 1974. R. K. Harrison, Introduction to the Old Testament, Grand Rapids, Michigan, 1969. E.W.Hengstenberg, Christologyof the OldTestament, Michigan, 1992. J. Maxwell Miller, J. H. Hayes, A History of Ancient Israel and Judah, Philadelphia, 1986. J. D. Newsome, jr., The Hebrew Prophets, Atlanta, 1973. Despre Sfânta Scriptură în general McKim, Donald K., Historical Handbook of Major Biblical Interpreters, Leicester - Downers Grove IL, Inter-Varsity, 1998, XXXIII-643 p. Ryken, Leland - Wilhoit, James C. - Longman, Tremper, III et al. (ed.), Dicionary of Biblical Imagery, - Downers Grove IL, Leicester, Inter-Varsity, 1998, XXI-1058 p. 382 Bibliografie suplimentară Evans, Craig A. - Sanders, James A. (ed.), The Function ofScripture in Early Jewish and Christian Tradition (JSNT Supplement Series, 154; Studies in Scripture in Early Judaism and Christianity, 6). Sheffield, Academic Press, 1998, 350 p. Houtman, A. - Poorthuis, M. J. Η. Μ. - Schwartz, J. (ed.), Sanctity of Time and Space in Tradition and Modernity (Jewish and Christian Perspectives Series, 1), Leiden, Brill, 1998, XII-390 p. Stantom, Graham N. - Stroumsa, Guy G. (ed.), Tolerance and Intolerance in Early Judaism and Christianity, Cambridge, University Press, 1998, XIV-370 p. ■Canon şi inspiraţie Clements, Ronald E., Covenant and Canon in the Old Testament - FS Τ. Ε Torrance, 1998, 1-12. Inspiration, Authority, and Canon. Collab.: NancyL. deClaisse-Walfors, Steven M. Sheeley, Steven Fine, Thomas H. Graves, James C. Denison, Donald E. Keeney. - Rexp 95 (1998) 493-567. Despre Vechiul Testament în general Sparks, KentonL., Ethnicity and Identity in Ancient Israel: Prolegomena to the Study ofEthnic Sentiments and Their Expression in the Hebrew Bible, Winona Lake IN, Eisenbrauns, 1998, XIV-344 p. Lambach, Paul Joseph, A Detailed Comparison of4QDanc and the Other Qumran Texts of Daniel with the Masoretic Text of Daniel, Diss Mid-America Bapt. Theol. Sem., 1997, 270 p. - Cf. DissAbstr 58 (1997-98) 3171. Lebeau, Richard, Une histoire des hebreux: De Moise ă Jesus, Paris, Tallandier, 1998, 293 p. Blenkinsopp, Joseph, The Judaean Priesthood During the Neo-Babylonian and Achaemenid Periods: A Hypothetical Reconstruction — CBQ 60 (1998) 25, 43. Grabbe, Lester L. (ed.), Leading Captivity Captive: "The Exile" as History and Ideology (JSOT Supplement Series, 278; European Seminar in Historical Methodology, 2). Sheffield, Academic Press, 1998, 161 p. 383 Bibliografie suplimentară Cărţile Vechiului Testament Pentateuhul Artus, Olivier, Le Pentateuque (Cahiers Evangile, 106), Paris, Cerf, 1998, 68 p. Assman, Jan, Moses the Egyptian: The Memory of Egypt in Western Monotheism, Cambridge MA - London, Harvard University Press, 1998, x-276 p. Vogels, Walter, Moîse aux multiples visages: De l'Exode au Deuteronome (Lire la Bible, 114), Paris, Cerf, 1998, 300 p. Brichto, Herbert Chanan, The Names ofGod: Poetic Readings in Biblical Beginnings, New-York - Oxford, Oxford University Press, 1998, XVII-462 p. Davies, Philip R. - Clines, David J. A. (ed.), The World of Genesis: Persons, Places, Perspectives (JSOT Supplement Series, 257), Sheffiel, Academic Press, 1998, 179 p. Ronning, John L., The Curse on the Serpent (Genesis 3:15) in Biblical Theology and Herrneneutics, Diss. Westminster Theol. Sem., 1997, 397 p. (dir. T. Longman, III). - Cf. DissAbstr 5% (1997-98) 1325-1326. Kochanek, Piotr, La geographie sacree du centre dans les strates pre-et postexiliques de la Genese, Diss. Louvain-la-Neuve, Univ. Cath., 1998, 418 p., (dir. P.-M. Bogaert). Kochanek, Piotr, „Les strates redactionnelles de la Table des nations et l'inversion de la loi de primogeniture" - ETL 74 (1998) 273-299. Couturier, Guy, Le probleme de l'historicite des patriarches de M.-J. LagrangeâR. de Vaux, Id. (ed.), Les patriarches etl'histoire, 1998,137-226. Couturier, Guy (ed.), Les patriarches et l'histoire: Autour d'un article inedit dupere M.-J.Lagrange,o.p. (Lectio Divina), Paris,Cerf,1998,337p. Els, Pieter J. J. S., Old Testament Perspectives on Interfaith Dialogue: The Significance of the Abram-Mechizedek Episode of Genesis 14. -Studies in Interreligious Dialogue 8 (1998), 191-207. Doyle, Brian, The Sin of Sodom: yăda', yăda', yăda' ? A reading of the Mamre-Sodom Narrative in Genesis 18-19. - Theology & Sexuality 9 (1998) 84-100. Beuken, Willem A. M., „Please give me some of your sons's Iove fruits" (Gen. 30: 14): Apportioning or Sharing God's Election? - Louvain Studies 23 (1998) 203-220. 384 Bibliografie suplimentară Cărţile profeţilor - Profeţii mici House, Paul R., The Character of God in the Book of the Twelve. - SBL 1998 Seminar Papers, II, 831-849. Rendtorff, Rolf, Alas for the Day! The "Day of the Lord" in the Book of the Twelve. -FSW. Brueggemann, 1998, 186-197. Birch, Bruce C, Hosea, Joel, and Amos (Westminster Bible Companion). Louisville KY, Westminster John Knox, 1997, VIII-262 p. Bons, Eberhard, L'approche "metaphorologique" du livre d'Osee. -RevSR 72 (1998) 133-155. Connolly, Tristan J., Metaphor and Abuse in Hosea. - Feminist Theol. 18(1998)55-66. Nwaoru, Emmanuel, The Imagery in the Prophecy ofHosea: A Literary and Exegetical Survey ofHosea 's Metaphores and Similes, Diss. Miinchen, Kath. Theol., 1997 (dir. M. Gorg). Silva Retamales, Santiago, Tradicion del "Exodo" en Oseas. - Est. Bibi. 56 (1998) 145-178. Walker, Thomas Worth, The Metaphor ofHealing and the Theology of the Book ofHosea, Diss. Princeton Theol. Sem., 1997,211 p. (dir. D. Olson). - Cf. DissAbstr 58 (1997-98) 1326-1327. Gosse, Bernard, Osee 1,2 - 2,3, les enfants d'Osee et Isaîe et la redaction d'ensemble du livre d'Isa'ie. -Studi epigrafici e linguistici sul Vicino Oriente antico 14 (1997) 65-68. Vicuna, Luis, Enonce prophitique et traditions historiques selon Osee, chapitres 8-11. Diss. Strasbourg, Theol. prot, 1997.552 p. (dir. J.-G. Heintz). Irvine, Stuart Α., Enmity in the House of God: (Hosea 9: 7-9). - JBL 117(1998)645-653. Lima, Măria de Lourdes Correa, Salvaqao entre juizo, conversao e graga: A perspectiva escatologica de Os 14, 2-9. Diss. Roma, Pont. Univ. Grec, 1997, 452 p. (dir. H. Simian-Yofre). Oestreich, Bernhard, Metaphors and Similes for Yahweh in Hosea 14: 2-9 (1-8): A Study ofHoseanic Pictorial Language. Diss. Andrews Univ., 1997, 377 p. (dir. J. B. Doukhan). - Cf. DissAbstr 58 (1997-98) 1761-1762. Gangloff, Frederic, „Je suiş son 'Anat et son 'Aserâh" (Os 14, 9). -ETL 74 (1998) 373-385. 385 Bibliografie suplimentară Teologia Vechiului Testament Cosmologia. Angelologia. Antropologia. Eshatologia individuală Jonker, Louis C, Hope Beyond the Pre-Exilic Period: The Interrelationship of the Creation and Temple / Zion Traditions During the Monarchial and Exilic Periods. - Scriptura 66 (1998) 199-215. Perangin, Mindawati, The Interrelationships of Humankind, Animals andPlants as Presented in the Old Testament. Diss. Drew Univ., 1997,185 p. (dir. Η. Β. Huffmon). - Cf. DissAbstr 58 (1997-98) 1762. Rubin, Milk.a, The Language of Creation or the Primordial Language: A Case of Cultural Polemics in Antiquity. - Journ. Jew. Studies 49 (1998) 306-333. Nielsen, Kirsten, Satan, the Prodigai Son? A Family Problem in the Bible (The Biblical Seminar, 50). Sheffield, Academic Press, 1998, 198 p. Routledge, Robin, "An Evil Spirit from the Lord": Demonic Influence or Divine Instrument? - Evang. Quart. 70 (1998) 3-22. Barr, James, Adam: Single Man, or AII Humanity? - FS E. S. Frerichs, 1998, 3-12. Carasik, Michael Α., Theologies of the Mind in Biblical Israel, Diss. Brandeis Univ., 1997, 306 p. (dir M. Brettler). - Cf. DissAbstr 57 (1996-97) 3981-3982. Smith, Mark S., The Heart and Innards in Israelite Emoţional Expressions: Notes from Anthropology and Psychobiology. - JBL 117 (1998) 427-436. Gagnon, Micheline, Les femmes dans la Bible: Le double rapport sterilite-fecondite et virginite-maternitâ. Diss. Montreal, Univ., 1997, 635 p. (dir. O. Genest). -Cf. DissAbstr 58 (1997-98) 3581. Bauckham, Richard, Life, Death, and the Afterlife in Second Temple Judaism. - R. N. Longenecker (ed.), Life in Face of Death, 1998, 80-95. Gowan, Donald E., Theology of the Prophetic Books: The Death and Resurrection of Israel, Louisville KY, Westminster John Knox, 1998, ΧΓΠ-250 p. Knohl, Israel, In the Face of Death: Mortality and Religious Life in the Bible, in Rabbinic Literature and in the Pauline Letters. - J. Assmann et al. (ed.), Seif Soul and Body in Religious Experience, 1998, 87-95. Akins, Martin Tennison, The Theological Influence of the Davidic Covenant onthe Biblical Understandingof theMessiah. Diss.Southwestern 386 Bibliografie suplimentară Bapt. Theol. Seem, 1995, 312 p. (dir. B. Heflin). -Cf. DissAbstr 58 (1997-98) 3169. Alexander, T. Desmond, Royal Expectations in Genesis to Kings: Their Importance for Biblical Theology. - Tyndale Bull. 49 (1998), 191-212. Barton, John., The Messiah in Old Testament Theology. - J. Day (ed), King and Messiah in Israel and the Ancient Near East, 1998, 365-379. Boschi, Bernardo Gianluigi. II Messianismo nella Bibbia. - Sacra Doctrina 43 (1998), n. 6, 59-76. Dell, Katharine J., The King in the Wisdom Literature. - J. Day (ed), King and Messiah in Israel and the Ancient Near East, 1998, 163-186. Holmyard, Harold R., III. Solomon's Perfect One. - BS 155 (1998) 164-171. Horbury, William., Jewish Messianism and the Cult ofChrist. London, SCM, 1998. VI-234 p. Knoppers, Gary N., David's Relation to Moses: The Contexts, Content and Conditions of the Davidic Promises. - J. Day (ed), King and Messiah in Israel and the Ancient Near East, 1998, 91-118. Laato, Antti, A Star Îs Rising: The Historical Development of the Old Testament Royal Ideology and the Rise of the Jewish Messianic Expectations (International Studies in Formative Christianity and Judaism, 5). Atlanta GA, Scholars, 1998. XII-456 p. Mason, Rex. The Messiah in the Postexilic Old Testament Literature. -J. Day (ed), King and Messiah in Israel and the Ancient Near East, 1998, 338-364. Oegema, Gerbern S., The Anointed and His People: Messianic Expectations from the Maccabees to Bar Kochba (Journal for the Study of the Pseudepigrapha Supplement Series, 27). Sheffield, Academic Press, 1998, 356 p. - Cf. ETL 75 (1999) 199-201. Rooke, Deborah W. Kingship as Priesthood: The Relationship between the High Priest-hood and the Monarchy. - J. Day (ed), King and Messiah in Israel and the Ancient Near East, 1998, 187-208. Rose, Wolter H. Messianic Expectations in the Early Post-Exilic Period. - Tyndale Bull. 49 (1998) 373-376. Salvesen, Alison. The Trappings of Royalty in Ancient Hebrew. - J. Day (ed), King and Messiah in Israel and the Ancient Near East, 1998, 119-141. Schafer, Peter. Diversity and Interaction: Messiahs in Early Judaism. -M.R. Cohen - P. Schafer (ed), Toward the Millenium, 1998, 15-35. 387 